
STUDII 


Înțelegerea hristologică a Sfântului Maxim Mărturisitorul cu 
privire la firile Ipostasului Fiului lui Dumnezeu înomenit 


ÎPS Prof. Univ. Dr. IRINEU POPA! 
Arhiepiscopul Craiovei şi Mitropolitul Olteniei 


Cuvinte cheie: hristologie, ipostas, Sf. Maxim Mărturisitorul, 
natura divină şi umană 
Keywords: Christology, hypostasis, St. Maximus the Confessor, 

Mântuitorul lisus Hristos este un ipostas compus din două firi şi nu 
ipostasul unei firi compuse 

Ipostasul compus al Mântuitorului lisus Hristos nu este una şi aceeaşi cu 
firea compusă, în cugetarea şi mărturisirea Sfântului Maxim. Această 
precizare are mai multe motive, în primul rând că Ipostasul compus nu îşi 
are părțile de aceeaşi vârstă între ele prin venirea împreună la existență. 
Apoi, Ipostasul nu e numai firea sau ființa generală existând concret, ci firea 
cu proprietăţile specifice fiecărui ipostas. Dacă ne privim pe noi înşine şi de 
aici ajungem la concluzia că orice om în general e compus prin specia lui la 
care se adaugă însuşirile lui proprii de persoană distinctă. Cât priveşte pe 
Domnul slavei, El S-a unit cu firea noastră omenească, voind aceasta din 
veşnicie potrivit sfatului de oameni iubitor al Preasfintei Treimi. Existând 
din veci ca Dumnezeu, Fiul Tatălui uneşte firea Sa divină cu cea umană 
făcându-Se în timp, prin Înomenire, ipostas compus prin voia Lui. Pentru 
faptul că Ipostasul Lui compus e opera libertății Lui dovedeşte că alcătuirea 
lui ipostatică e de altă natură decât a noastră. Prin această unire ipostatică El 
nu Se întregeşte, ci Se face un subiect cu desăvârşire liber şi singurul Om 
făcut de El Însuşi cu voia si cu lucrarea Sa. Astfel, Cuvântul S-a compus în 
chip negrăit, prin asumarea trupului, nu primind existenţa prin naştere odată 
cu trupul, spre compunerea şi spre completarea unui întreg dintr-o specie. 
Deci, atunci când spunem că El S-a facut om prin asumarea trupului luat din 
Preasfânta Născătoare de Dumnezeu, mărturisim deodată existența dinainte 
de veci a lui Dumnezeu Cuvântul şi Întruparea Lui în timp voită şi liber 
hotărâtă de Preasfânta Treime. În felul acesta, „păzim şi deosebirea 


' Universitatea din Craiova, Facultatea de Teologie Ortodoxă. 


neamestecată a Cuvântului asumator si a umanităţii asumate după unire"? 
afirmă Sfântul Maxim. 

Fără îndoială, dacă vorbim despre asumarea firii umane de către Fiul 
Tatălui mărturisim direct preexistenta Celui Ce a asumat-o, aşa cum 
subliniază Sfântul Mărturisitor. Căci Cel Ce există din veci şi este deofiinta 
cu Tatăl S-a făcut om în chip liber, nu e făcut om, cum sunt făcuți ceilalți 
oameni. Această asumare a firii umane sau unirea Cuvântului cu firea 
noastră umană s-a făcut în mod negrăit în pântecele Preasfintei Născătoare 
de Dumnezeu. Această înomenire presupune faptul că există o conformitate 
între Dumnezeu Cuvântul, Creatorul omului după chipul Lui, şi această 
umanitate cu care S-a unit. De bună seamă că această unire a umanului cu 
divinul în Ipostasul Domnului Hristos depăşeşte toate compozițiile naturale 
ale creației, pentru că, Creatorul nu e supus în mod necesar unirii într-o 
Persoană cu cele create. Ca atare, asumarea firii omeneşti de către 
Dumnezeu Cuvântul e un act al libertăţii Lui, implicând, fireşte, şi existența 
Lui veşnică şi iubirea Lui negrăită pentru oameni. Sfântul Maxim explică 
această iconomie, pornind de la întrebarea: „dacă Logosul n-ar fi preexistat 
fără de început, cum ar fi asumat prin voință trupul deosebit după fiinţă, în 
care, precum socotesc, se zice că s-a săvârşit în mod propriu unirea prin 
asumare cu ceea ce e de altă ființă? La care Cuviosul răspunde că: „numai 
El a asumat în mod unic, fără pasivitate şi cu adevărat, ceea ce e de altă 
ființă şi S-a păzit pe Sine neschimbat în tot sensul şi modul şi 
nemultiplicabil, iar ceea ce a asumat a păstrat de asemenea neschimbat”? 

Cum constatăm, Sfântul Maxim Mărturisitorul, învățând despre 
ipostasul compus al Mântuitorului lisus Hristos, atrage atenția că deşi stă 
sub o specie, nu e compus din pricina lui, ci pentru firea care, fiind 
compusă, cuprinde şi specia de o anumită categorie sub care se află el. 
Mântuitorul lisus Hristos Se deosebeşte de noi, care suntem o singură fire 
compusă, pentru că este un singur ipostas compus din două firi şi nu 
ipostasul unei firi compuse ca omul. Apoi, unitatea compusă a Mântuitorului 
nu e una din unitățile naturale ale unei specii compuse, cum este omul, ci 
unitatea unică mereu voită a două firi, care nu sunt unite în mod general şi 


? Deci, întrucât toti oamenii vin la existență fără voia lor, aceasta implicând trebuinta unui 
izvor desăvârşit al libertăţii, de care depinde în mod fundamental existenţa noastră, 
deducem că numai Fiul lui Dumnezeu putea să ne dea o existenţă liberă, prin Întruparea lui 
din Preasfânta Fecioară Maria. Făcându-Se om asemenea nouă, Fiul lui Dumnezeu a luat 
asupra Sa de bunăvoie neputintele şi slăbiciunile noastre, în afară de păcat, ca să ne unească 
iarăşi cu Tatăl şi să ne îndumnezeiască. El S-a făcut om nu după legea şi rânduiala firii 
noastre celei compuse, ci în alt mod decât al nostru, mai presus de fire, de la Duhul Sfânt şi 
din Fecioara Maria. 

> SFÂNTUL MAXIM MÁRTURISITORUL, Epistola către Petru ilustrul. Scurt cuvânt 
împotriva dogmelor lui Sever, p. 171. 

natural, ci în chip ipostatic, neamestecat şi neschimbat, neimpártit si 
nedespartit. Datorită acestui fapt, unitatea compusă a Domnului Hristos e o 
unitate alcătuită de puterea Sa dumnezeiască, mai presus de fire, care 
cuprinde în Ipostasul Său firea umană unită cu firea Sa divină, creată de El 
în pântecele binecuvântat al Preacuratei Fecioare Maria, ca una care-şi are 
modelul numai în El. Deci, noi mărturisim că Logosul Tatălui uneşte firea 
umană în Preasfânta Născătoare de Dumnezeu cu firea divină în Ipostasul 
Său, adică se realizează ca ipostas compus, avându-Se exclusiv pe Sine 
drept cauză. El lucrează astfel liber firea Sa umană în pântecele Fecioarei, 
din firea ei umană şi cu consimțământul ei. În felul acesta, Fiul lui 
Dumnezeu, depăşind legea omenească, care simplifică şi circumscrie cele 
din interiorul firii, Se face om mai presus de legea omenească, dar se 
încadrează în rânduiala acestei legi, stabilită de El. Sfântul Maxim 
subliniază acest aspect, când zice: „La El nu va putea afla nimeni nici gen, 
nici specie, care să-l supună vreunei categorisiri generale. Fiindcă n-a venit 
la noi prin trup Cuvântul atotdumnezeiesc datorită rațiunii firii, ci, unind 
prin modul iconomiei cu Sine după ipostas firea noastră, fără nicio lipsă, a 
innoit-o". Prin urmare, Fiul lui Dumnezeu S-a făcut om nesilit de firea Lui 
dumnezeiască, ci prin actul Íntrupárii, ales liber de El, fárá schimbarea 
aceleia in altceva sau prin absorbția ei in firea divină. Ca atare, prin 
Întrupare, firea noastră a fost unită cu Fiul Celui Preaînalt „după ipostas” 
sau într-un ipostas, nu după fire, deci neamestecând firea noastră cu firea 
Lui dumnezeiască într-o unică fire, ci înnoind-o totuşi pe a noastră, fără să o 
modifice.“ 


^ Am dori să prezentăm gândirea lui Sever al Antiohiei pentru a vedea viclenia si 
subtilitatea monofizitismului său: „Dumnezeiescul şi omenescul s-au păstrat neamestecate 
şi neschimbate în Hristos. Dar ele totuşi nu pot fi numite două, mai precis două firi. Dar 
dacă nu mai sunt două cele ce se unesc în Hristos, înseamnă că s-a îngustat unitatea Lui, 
reducându-se cuprinsul ei ca şi cele ce s-au pierdut prin amestecare din plenitudinea lor. În 
acest caz, Mântuitorul Hristos Însuşi e micşorat atât în dumnezeirea Lui, cát şi în 
umanitatea Lui. Prin urmare, El e străin şi de noi şi de Dumnezeu, nu mai e nici Dumnezeu 
deplin, nici om in plinătatea si autenticitatea dumnezeirii sau umanităţii Lui. Cat ne 
priveşte pe noi, El nu ne poate îmbogăţi şi întări în plinătatea dumnezeirii Lui si nu ne 
poate ridica la ea, precum nu ne-o poate nici revela cu adevărat”. Sever mai răspândea 
rătăcirea referitoare şi la expresia „în două firi", spunând cá e lucru de râs a zice cá din 
unirea a două firi au rezultat iarăşi două. Sfântul Maxim, întreba pe acesta şi pe adepții lui: 
„pe cine au auzit dintre cei învăţaţi în dogmele dumnezeieşti ale Bisericii că unirea din 
două firi a alcătuit două firi?" Şi tot el argumenta învăţătura ortodoxă: „noi zicem că din 
două firi a rezultat unirea, dar din ele s-a constituit ipostasul compus cel unul al 
Mântuitorului Hristos, care păstrează şi păzeşte acele firi, din care S-a compus El fără nici 
o lipsă, ca un întreg părţile sale cu însuşirile lor naturale, si care se păstrează si se păzeşte 
în ele ca un întreg in părți”. Părintele Stăniloae, comentând acest pasaj, explică: „un 
Hristos cugetat în mod monofizit nu ne face cunoscut şi comunicabil nici pe Dumnezeu şi 
n-avem în El nici umanitatea adevărată ca pilduitoare pentru noi” (SFÂNTUL MAXIM 

Desigur, în Ipostasul Cuvântului se arată taina întregului ce se 
manifestă in cele două naturi, arată convingător Sfântul Maxim.” Firile in 
Domnul slavei nu rămân separate, ci sunt legate într-un întreg, fără să fie 
alterate şi transformate în altceva, lucru care ar da naştere la un alt ipostas 
nou.€ Astfel, zice Sfântul Cuvios, mărturisim că Mântuitorul nostru „trăieşte 
omenescul în mod dumnezeiesc, iar omenescul îl trăieşte dumnezeieşte, dar 
în mod omenesc”. Evident cel care organizează această unitate este Însuşi 
Ipostasul veşnic al Logosului Care Îşi alcătuieşte încă de la zămislirea Sa 
din trupul Fecioarei Maria un trup insufletit propriu, după asemănarea 
noastră în afară de păcat. De aici înțelegem că sufletul şi trupul 
Mântuitorului încep să existe din momentul în care firea umană s-a unit cu 
firea divină veşnică din Ipostasul Cuvântului în pântecele Maicii Domnului. 
Evident, Ipostasul Cuvântului exista din veci şi avea în Sine puterile 
creşterii naturii Sale umane şi a fiecărui om după modelele din Sine. Aceasta 
dovedeşte că Mântuitorul Hristos este un ipostas compus din două firi, pe 
care le cuprinde in Sine ca parti ale Sale ce-şi comunică reciproc însuşirile şi 
se cunosc ca naturi ale Lui. Deci, „zicând despre Acelaşi că e Unul şi două 
firi, precizează Sfântul Mărturisitor, nu o spunem despre amândouă firile în 
unul şi acelaşi sens, ci în altul şi altul, potrivit fiecărei firi. Astfel, spunem 
două în sensul de firi, din care este alcătuită unirea, căci nu după fire 
cunoaştem pe Dumnezeu Cuvântul ca Acelaşi cu trupul propriu. Aceasta 
înseamnă că după raţiunea ipostasului îi spunem Unul, căci ştim pe 
Dumnezeu Cuvântul Acelaşi după ipostas cu trupul propriu”. Fireşte, prin 
această unire ipostatică firile nu se contopesc într-o singură fire şi nici nu se 
desființează deosebirea naturală a acestora, introducând o alterare a 


MĂRTURISITORUL, Către Ioan Cubicularul. Despre dreptele dogme ale lui Dumnezeu şi 
împotriva ereticului Sever, p. 134, nota 163). 

? Monofizitii nu vorbeau despre ipostas ca fiind deosebit de fire. Ignoránd taina persoanei, 
ei înlocuiau ipostasul cu firea compusă, nesocotind astfel deosebirea dintre Fiinţa divină şi 
ipostasurile ei. Reducând toate la esențe, in sens panteist, ei anulau taina persoanei, 
reîntorcându-se în felul acesta la filosofia greacă precreştină. Prin urmare, dacă ar fi două 
ipostasuri sau Persoane în Hristos, nu ar fi Însuşi Dumnezeu Cuvântul, Care ridică 
umanitatea, ca proprie Lui, din moarte şi Care ne comunică şi nouă, ca un om dintre noi, 
cele dumnezeieşti, dar şi puterea de a învia şi noi cu trupul. Numai în Persoana cea una a 
Mântuitorului lisus Hristos, atât dumnezeiască cât şi omenească, stă mântuirea noastră. În 
Aceasta sunt cuprinse amândouă firile şi Domnul Se manifestă prin amândouă. Fiul lui 
Dumnezeu înomenit este prezent veşnic în relație cu noi ca om şi în noi. Ca atare, pentru 
nestorieni, Dumnezeu Cuvântul nu poate exista în relaţie directă ca om cu noi, iar pentru 
monofiziti, El nu mai are firea omenească comună cu noi, dar nici cu Tatăl nu mai are pe 
cea dumnezeiască. 

é Subliniem clar faptul că Persoana Domnului lisus Hristos este unitatea completă şi 
atotcuprinzătoare, iar firile sunt părţile care nu există separat, ci una în alta, fiecare plină de 
conţinutul celeilalte şi păstrând caracteristicile fiecărei naturi în mod distinct. 

7 IDEM, Ibidem, p. 135. 

Cuvântului şi a omului. Sfântul Grigorie Teologul afirmă că: „Unul din 
amândouă şi prin Unul amândouă”. Formula este strictă şi trebuie 
comentată, zice Sfântul Maxim: „Precum e Unul din două, adică în două 
firi Unul, ca Unul constituit din părți după rațiunea ipostasului, la fel prin 
Unul după ipostas, ca întreg, sunt amândouă părțile după rațiunea firii, 
adică cele două firi". Un alt cuvânt al Sfântului Grigorie, reprodus de 
Sfântul Maxim, este şi mai clar: „Căci amândouă sunt Unul, dar nu prin 
fire, ci prin adunarea împreună”. Ca şi Sfântul Grigorie şi Fericitul Chiril al 
Alexandriei, bazându-se pe exemplul omului, citat de Sfântul Maxim, zice: 
„Deci cele două nu mai sunt două, ci prin amândouă cele din care se face 
compoziția — în omul cel ca noi din suflet şi trup, iar în taina lui Hristos din 
dumnezeire şi umanitate — nu încetează de a fi două după rațiunea fiintiala, 
deşi nu mai rămân ființe despărțite. Căci învățătura binecredincioasă nu 
primeşte nicidecum că ele se află de sine stătătoare într-o unitate şi în alta, 
ca să nu ímpártim pe omul sau vietuitorul cel unul în doi oameni sau 
vieţuitori, si pe Hristos Cel Unul in doi Hristosi, sau doi fii”. Concluzia 
Sfântului Maxim este că dacă Sfântul Chiril n-ar fi ştiut să înţeleagă unirea 
ipostatică, să o cugete şi să o învețe, „n-ar fi spus că nu trebuie desfiinţată 
deosebirea firilor din pricina unirii şi nici n-ar fi învăţat că Hristos Cel 
Unul e altceva şi altceva, şi altul şi alta, şi aceasta şi aceea şi amândouă, şi 
că firile au rămas neamestecate. N-ar fi învăţat că Cuvântul nu a trecut în 
firea trupului sau trupul nu s-a prefăcut în firea Cuvântului. N-ar fi 
cunoscut expresiile evanghelice şi apostolice despre Domnul şi pe 
dumnezeieştii propovăduitori socotindu-le pe unele comune, ca ale unei 
persoane, pe altele împărțindu-le între două firi. Nu s-ar fi ferit să spună cá 
întreg Hristos e o singură fire, dacă ar fi ştiut că aceasta corespunde dreptei 
credinţe. Nu ar fi definit că firea omenească nu e nimic altceva decât trupul 
insufletit mintal, întărind prin aceasta că in Hristos este firea umanităţii 
deplină. Nu ar fi folosit adaosul «intrupata», ca să arate ființa cea ca a 
noastră. N-ar fi folosit ca indicatoare a dreptei credințe spusa «două firi 
unite neimpartit», ca să nu se rostească cuvântul cu vicleşug, după cum voia 
Nestorie. Si nu numai acestea, ci şi zeci de mii de alte expresii s-a arătat 
spunând, cum le este vădit celor ce cercetează cu osteneală scrierile lui”? 
Prin urmare, Logosul divin nu se împarte în două firi de sine subzistente şi 
nici nu se contrazice unirea ipostatică a acestora în Persoana Lui. 


5 Apolinarie, spune Sfântul Maxim, nu cunoştea deosebirea naturală (de naturi) in 
Mântuitorul Hristos. Nestorie adăuga la aceasta deosebirea personală (de persoane). Iar noi, 
mărturiseşte Sfântul Cuvios, ştiind să unim în unitatea după ipostas proprietăţile naturale 
neschimbate, evităm amestecarea ca unii ce n-am mai cunoaşte deosebirea, nici deosebirea 
împărţire (despărţire) — ca unii ce am cunoaşte cele deosebite ca stând în mod divizat. 

? SFÂNTUL MAXIM MARTURISITORUL, Către Ioan Cubicularul. Despre dreptele 
dogme ale lui Dumnezeu şi împotriva ereticului Sever, p. 137. 

Problema numărului în unirea ipostatică a celor două firi ale 
Mântuitorului Hristos 

Taina unirii ipostatice a celor două firi în Ipostasul Logosului înomenit este 
cea mai grea de înțeles cu mintea rațională. Pentru a avea o analogie a 
acestei realități Sfântul Maxim propune spre analiză unirea sufletului cu 
trupul în persoana omenească. Astfel, trupul în unire cu sufletul reflectă în 
el, la fiecare persoană, trăsăturile sufletului propriu. Sufletul e un fel de 
suport din care, ca dintr-o tulpină, îşi primeşte trupul forma lui general 
umană, dar şi specific personală. Aceasta pentru că sufletul are capacitatea 
de a organiza materia în trup, şi anume într-un trup corespunzător în mod 
specific lui. Cât priveşte pe Fiul lui Dumnezeu înomenit şi Ipostasul lui 
divin, ca şi sufletul pentru trup, are capacitatea de a-şi forma şi uni cu Sine 
umanitatea şi de a prelungi în ea puterile Sale, şi anume trăsăturile Sale 
filiale. Astfel, revenind la suflet, precum acesta nerepetat imprimă în trup 
trăsăturile şi simtirile sale, dar şi trupul, ţinut în viata de suflet ca trup 
nerepetat, imprimă în suflet simtirile sale, tot aşa se petrec lucrurile prin 
reciprocitate şi în Mântuitorul Hristos, El fiind Persoana Care uneşte în Sine 
firea omenească cu cea dumnezeiască. Deci, Sfântul Maxim la interpelarea 
lui Pyrhus cum că „sunt două lucrări în Domnul Hristos pentru deosebirea 
firilor şi nu spui că e una pentru unitatea Persoanei, vor fi şi lucrările 
omului două, pentru deosebirea după ființă a sufletului şi a trupului, iar 
dacă e aşa, lucrările Lui vor fi trei şi nu două”, răspunde: „Cele pe care le 
aduceţi spre desființarea firilor (celor naturale), pe acelea le aduc 
împotriva firilor şi cei ce se luptă împotriva lor. Căci aceasta singură este 
plăcerea voastră: să fiti de acord in toate cu aceia. De aceea şi noi, 
aducând împotriva acelora argumentele Părinților, le aducem pe acelea şi 
împotriva voastră, care suferiti de aceeaşi boală cu aceia. Dacă, din pricina 
deosebirii firilor în Hristos, recunoasteti şi voi cu noi două firi în El şi nu 
afirmati una pentru unitatea Persoanei, vom fi de acord. Dar dacă de aici 
deduceti două firi ale omului, din pricina deosebirii după fiinţă a sufletului 
şi a trupului, trebuie să conchidefi că vor fi trei firi în Hristos şi nu două. 
Însă dacă, din pricina deosebirii firilor, spunând împreună cu noi două firi, 
nu Spuneţi trei firi în Hristos, cum deduceti că noi, spunând două firi, 
trebuie să spunem trei lucrări? Căci cele pe care le spuneţi voi, împreună cu 
noi, către cei ce se pronunţă pentru trei firi, ne vor indreptati şi pe noi să le 
spunem către voi despre lucrări. Si cuvântul acesta vă va rusina la fel, 
arătând absurditatea judecății voastre. In plus, spunem cá nu e acelaşi 
lucru a zice că omul e una după specie şi că sufletul şi trupul sunt una după 
fiinţă. Căci unitatea omului după specie arată identitatea neschimbată a 
tuturor indivizilor de aceeaşi fire. De aceea nici n-o spunem aceasta în mod 
nedeterminat, ci cu adaosul: a omului. Dar a spune că sufletul şi trupul sunt 
una după ființă corupe existența lor, ducând la însăşi inexistența lor. lar 

daca nu e aceeaşi unitatea omului după specie şi unitatea după ființă a 
sufletului şi a trupului, nu suntem siliți ca, socotind lucrarea cea după 
specie una, să o numim pe aceasta ipostatică sau să afirmăm trei lucrări, 
odată ce lucrarea se referă la fire”. 

Din cele prezentate de Sfântul Maxim rezultă că în Mântuitorul lisus 
Hristos unitatea firii umane îşi are originea în cea divină şi cea divină o 
sustine pe cea umană în mişcarea ei, fără s-o anuleze. Ipostasul dumnezeiesc 
al Cuvântului este Subiectul lucrării omeneşti pentru că este Creatorul firii 
Sale umane. Apoi, lucrarea e şi ea o relaţie, dar o relație între două lucruri, 
fără ca ea să realizeze lucrarea în ele, ci invers.!! Căci aşa precum sabia si 
focul, spune Sfântul Maxim, deşi „sunt unite între ele lucrarea focului şi cea 
a fierului, vedem că efectul focului este arderea şi cel al fierului tăierea, 
Chiar dacă nu sunt despărțite între ele în tăietura arzătoare sau în arderea 
tăietoare”. De la această analiză, Sfântul Mărturisitor deduce că faptele 
singulare, în deosebirea lor, nu produc lucrările, ci lucrarea unitară produce 
faptele în care se manifestă energia care tine de fire." 

Tot referitor la această temă, Pyrhus întreba pe Sfântul Maxim ce 
semnificație au cuvintele Sfântului Dionisie despre lucrarea teandrică a 
Mântuitorului Hristos. La această provocare, Cuviosul răspunde că lucrarea 
nouă se referă la „modul nou şi negrăit al manifestării lucrărilor naturale 
ale Domnului Hristos, potrivit modului negrait al interioritatii reciproce (al 
perihorezei) a firilor intreolalta şi vietuirea Lui ca om, străină şi minunată 
(paradoxală) şi necunoscută firii celor create, şi modul comunicării 
reciproce în baza unirii negráite".? Iar cát priveste expresia teandricá a 
Sfântului Dionisie, Fericitul Maxim spunea cá lucrarea Mântuitorului este a 
firii, fund trăsătura susținătoare a firii şi înnăscută ei. Astfel, firea 
omenească pătrunsă de firea dumnezeiască nu se pierde ci se actualizează 
deplin în Ipostasul Logosului. Aceasta se datorează faptului că Fiul lui 


' IDEM, Ibidem, p. 521. Sfântul Maxim deduce de aici că firile sunt unite în unicul ipostas 
al lui Dumnezeu Cuvântul şi fiecare dintre ele are lucrarea ei, coordonată de ipostas. O 
asemănare a acestei uniri şi lucrări din Persoana Mântuitorului este redată prin „cuvântul 
rostit în care vedem şi înțelesul aflat la baza cuvântului rostit, dar şi cuvântul rostit 
subordonat intelesului, ca şi interioritatea reciprocă (perihoreza) deplină dintre ele”. 
(IDEM, Ibidem, p. 524). 

!! Constatám din cele spuse de Sfântul Maxim că înţelesul şi cuvântul sunt într-o extremă 
unitate şi totuşi se mențin distincte. Această exemplificare subliniază unitatea persoanei 
care gândeşte înţelesul şi-l rosteşte prin cuvânt. Omul le uneşte pe amândouă, fără să 
implice o dualitate a persoanei şi fără să le confunde pe cele două, suflet şi trup. 

12 Cuviosul Maxim arată cá în Domnul Hristos firea omenească are lucrarea (energia) ei, 
chiar dacă ea se manifestă în faptele Lui omeneşti mult deosebite de ale celorlalți oameni. 
Fireşte, o unică lucrare ar face din Mântuitorul nostru altceva decât un Dumnezeu înomenit, 
asemenea Tatălui după dumnezeire şi asemenea nouă după umanitate. 

P? IDEM, Ibidem, p. 531. 

Dumnezeu nu e contrar umanului, nici umanul divinului, odată ce l-a creat şi 
l-a impropriat prin Înomenirea Sa. Deci, în Persoana Domnului si 
Mântuitorului nostru lisus Hristos, firea divină pătrunde firea umană cu 
harul dumnezeiesc, fără să o scoată din caracterul ei de creat. Mai mult, 
firile se întrepătrund perihoretic, fără să se contopească sau să se despartă 
una de alta, ambele fiind una. Este adevărat, totuşi, că în această comunicare 
a însuşirilor se poate spune că există ceva nou, că toate se fac noi sau că 
toate se fac una. Dar, dacă lucrarea teandrică ar fi una, de bună seamă că ea 
ar presupune o fire teandrică, caz în care firea umană ar fi anulată, lucru care 
ar duce la imposibilitatea ca Mântuitorul Hristos să fie Dumnezeu adevărat 
şi om adevărat, deofiintá cu Tatăl după dumnezeire şi deofiintá cu noi după 
omenitate. Aşadar, „cele ce au aceeaşi ființă au şi aceeaşi lucrare, şi cele ce 
au aceeaşi lucrare au şi aceeaşi fiinţă, şi cele ce se deosebesc prin ființă se 
deosebesc şi prin lucrare, şi cele ce se deosebesc prin lucrare se deosebesc 
si prin fiinţă”,!* concluzionează Sfântul Cuvios Maxim." 

Aprofundând această taină a unirii ipostatice, Sfântul Maxim are, 
desigur, in vedere relaţia celor două firi în Ipostasul Fiului lui Dumnezeu 
înomenit. După marele teolog, numărul celor două firi nici nu împarte, nici 
nu se împarte, nici nu introduce prin rațiunea sa vreo împărțire în cele cărora 
se aplică, şi nici nu se foloseşte pentru a se exprima o dualitate despărțită, ci 
numai pentru a arăta că amândouă firile sunt reale.'^ Între cele două firi ale 
Mântuitorului Hristos nu este o despărțire, pentru că firile sunt ale Persoanei 
unice a Logosului înomenit,!” iar numărul arată câte firi sunt în acesta, dar 


^ IDEM, Ibidem, p. 532. 

'S Este de subliniat faptul cá prin unirea ipostaticá neconfundatá a lucrării dumnezeiesti şi a 
lucrării omeneşti se săvârşeşte lucrarea de viata dătătoare a mântuirii noastre în sensul celor 
spuse de Sfântul Grigorie Teologul: „ceea ce nu a fost luat a rămas nevindecat şi ceea ce a 
fost unit cu Dumnezeu, aceea se şi mântuieşte” (SFÂNTUL GRIGORIE DE NAZIANZ, 
Epistola 101 către Cledoniu). 

1^ Trebuie să subliniem faptul cá cele două firi, care formau numărul plural, nu indică 
obligatoriu o împărţire a ceea ce se indică, ci doar diferenţierea uneia de alta. În atare caz, 
numărul nu indică suporturi diferite, ci calități diferite ale aceluiaşi suport. Chiar atunci 
când indică suporturi diferite, el nu indică şi o despărțire a lor, acelea putând fi şi unite din 
alt punct de vedere: de exemplu, cele două firi în Mântuitorul Hristos. De remarcat este 
faptul că precalcedonienii în această argumentare nu admiteau în niciun chip să se 
folosească numărul când era vorba de Domnul Hristos, sau să se vorbească de două firi în 
El, pe motiv că aceasta ar însemna o împărțire (sau o despărţire) a lor. 

7 Sfântul Grigorie de Nazianz, înaintea Sfântului Maxim, a spus că numărul este 
indicatorul câtimii suporturilor, dar nu al împărțirii sau despărțirii firilor. Însă, Sfântul 
Maxim, urmând Sfântului Chiril al Alexandriei, foloseşte termenul „neimpărțit” şi în sensul 
de „nedespărțit”, cuvinte introduse şi în definiţia de la Calcedon. Ceea ce este clar cá pentru 
Sfântul Maxim firile în Persoana Domnului Hristos sunt aşa de unite, că se poate vorbi nu 
numai de o nedespártire a lor, ci chiar şi de o neimpártire, aşa cum de suflet şi de trup se 

nu împărțirea sau despărțirea lor. Mai adăugăm la aceasta şi faptul că e 
propriu numai fiinţei care subzistă să poată face ceva referitor la altceva, pe 
când numărul, subliniază Sfântul Maxim, nu poate nici împărți sau despărți 
şi nici nu poate fi împărţit (despărțit) după raţiunea lui." 

Deci, numărul de două firi în Domnul Hristos nu înseamnă nici 
despărțirea firilor, nici schimbarea sau contopirea lor, numărul neavând în 
sine nimic comun cu firile, pe care totuşi trebuie să-l exprime, ci indică 
numai cátimea lor." Prin urmare, indicándu-se câtimea, nu se introduce 
împărțirea (despărțirea), ci se arată câtimea şi se indică deosebirea. Acestea 
sunt aşa deoarece tot numărul este arătător al deosebirii şi nu al împărțirii 
(despărțirii), cum mărturiseşte Sfântul Chiril al Alexandriei.“ 

Tot referitor la cele două firi, Sfântul Maxim mai afirmă că se 
foloseşte numai de număr în teorie, iar când se precizează modul negrăit al 
unirii, zicem: ,o fire a lui Dumnezeu Cuvântul íntrupatd". Aceasta 
dovedeşte că „unindu-le pe acestea, mărturisim un Hristos, un Fiu, un 
Domn şi deci o fire a Cuvântului întrupată”. Invatand astfel despre unirea 
firilor şi explicând modul acesteia, zice Sfântul Cuvios, nu ne folosim de 
cuvânt cu sensul de „deosebire” pentru a indica unirea, ci afirmăm în mod 
cuvenit atât deosebirea cât şi unirea, păstrând în felul acesta sensul 


poate spune nu numai că cele două elemente nu pot fi despărțite, ci şi că unitatea lor poate 
fi socotită chiar neimpartita. 

'5 SFÂNTUL MAXIM MARTURISITORUL, Către Ioan Cubicularul. Despre dreptele 
dogme ale lui Dumnezeu si impotriva ereticului Sever, p. 111. 

1 Sfântul Maxim aduce ca exemplu al susţinerii sale o piatră bicolora sau incincit colorată. 
Iată cum rezolvă Sfântul această problemă: „Nu împărțim piatra cea una în două sau cinci 
pietre, nici nu tăiem culorile din ea, ci le indicăm ca fiind atâtea legate de ea, sau în ea, 
neproducându-se sau neputându-se ivi în piatră nicio tăiere sau împărțire din numărarea 
câtimii continue a culorilor ei”. Deci, continuă Cuviosul, „nu se produce nicio contopire 
sau confundare a culorilor ce aparţin pietrei, ca un singur suport, ci unitatea ce o are 
piatra ca suport indică şi cátimea neimpartita ce o are in ea”. „La fel şi culorile aceleiaşi 
pietre, adaugă Sfântul Maxim, ca deosebite între ele, având câtimea multiplă, ținând de o 
singură piatră, au o unitate neamestecată, deşi piatra este una şi aceeaşi”. În felul acesta, 
concluzionează marele teolog mărturisitor, „nici piatra nu e împărțită prin câtimea 
culorilor, nici culorile nu sunt confundate prin unitatea suportului”. Aşadar, „existența 
pietrei având raţiuni diferite, după una din ele primeşte numărul (plural), după alta, nu-l 
primeşte, ceea ce denotă că orice număr indică nu însăşi relaţia lucrurilor, adică 
împărțirea şi continuitatea, ci câtimea celor la care se referă, arătând rațiunea faptului 
câtimii, nu felul ei” (SFÂNTUL MAXIM MARTURISITORUL, Către loan Cubicularul. 
Despre dreptele dogme ale lui Dumnezeu şi împotriva ereticului Sever, p. 112). 

20 Sfântul Maxim spune că Nestorie, chiar dacă vorbea de două firi, „indicând deosebirea 
trupului şi a lui Dumnezeu Cuvântul, nu mai mărturisea unirea lor împreună”. Noi însă: 
„unindu-le pe acestea, mărturisim un Hristos, un Fiu, un Domn şi deci o fire a Cuvântului 
întrupată” (SFÂNTUL CHIRIL AL ALEXANDRIEI, Epistola către Evloghie, apud 
SFANTUL MAXIM MARTURISITORUL, Către loan Cubicularul. Despre dreptele 
dogme ale lui Dumnezeu şi împotriva ereticului Sever, p. 114). 

„neschimbat” al celor indicate.?! Ca atare, prin cuvintele: „Un Hristos, un 
Fiu, un Domn şi o fire a Cuvântului întrupată” Sfântul Chiril al Alexandriei 
n-a vrut să despartă firile după unire, nici să desființeze deosebirea celor 
unite după unire, explică Sfântul Maxim.” 

Din această analiză rezultă clar că atât unirea a rămas pururea cât şi 
cele unite au rămas pururea neamestecate şi neschimbate. Aşadar, 
concluzionează Sfântul Maxim, „ocolind expresia care indică în mod 
potrivit deosebirea, dăm putinţa să se afirme amestecarea, iar neafirmând 
expresia care indică unirea, nu vedem cum am înlătura împărțirea 
(despártirea)". Deci, „în acelaşi Hristos se află şi se spun cele create, dar şi 
între ele şi Dumnezeu sau cu deosebire între Dumnezeu şi umanitate, ceva 

care face posibilă unirea lor”. 


” Din cele explicate de Sfântul Maxim, Sfântul Chiril avea comun cu Nestorie numai 
afirmarea celor două firi, cunoscându-le deosebirea, dar nu avea unirea: „Un Hristos, un 
Fiu, un Domn şi o fire a Cuvântului întrupată”. Nestorie, chiar dacă vorbea de două firi, 
indicând deosebirea trupului şi a lui Dumnezeu Cuvântul, nu mărturisea unirea acestor două 
firi. Deci, justificând expresia Sfântului Chiril, Sfântul Maxim susţinea: „o fire întrupată a 
Cuvântului”, afirmând că şi expresia „două firi” se foloseşte numai pentru a arăta că s-a 
păstrat deosebirea între ele în Mântuitorul Hristos, după unire. Evident unirea celor două 
firi în Ipostasul Cuvântului este aşa de mare, că firile nu pot fi văzute ca fiind în mod 
separat două, deşi ele rămân veşnic două în Mântuitorul Hristos, chiar şi după Înviere şi 
Înălţarea la cer. Mai târziu, Sever de Antiohia punea în discuţie problema celor două firi din 
punct de vedere al „numărului”, afirma divinul şi umanul în Logosul înomenit, dar refuza 
numărul „două firi”. Din acest motiv, cele două firi în Mântuitorul Hristos nu mai erau 
văzute separate după unire, ci mai mult gândite ca două. În concret, monofizitii susțineau că 
firea umană în Persoana Mântuitorului era atât de pătrunsă de firea divină că şi-a pierdut 
identitatea şi distincția ei de fire. Prin urmare, mărturisirea noastră ortodoxă este că firile în 
Persoana Domnului Hristos sunt nu numai deosebite, ci sunt şi unite cu adevărat. Ele sunt 
unite ipostatic ,neamestecat’ şi neschimbat, neimpártit si nedespártit (Pr. prof. D. 
STĂNILOAE, Posibilitatea reconcilierii dogmatice între Biserica Ortodoxă şi Vechile 
Biserici orientale in Revista „Ortodoxia”, nr. 1/1965, p. 5-28). 

? Sfântul Maxim, într-una din scrierile sale, prezintă mai multe definiţii ale unirilor, după 
cum urmează: „Unirea în ființă este a ipostasurilor sau a indivizilor. Unirea in ipostas e a 
fiinţelor, adică a sufletului şi a trupului. Unirea prin relaţie este a socotinfelor într-o voinţă. 
Unirea prin alăturare este a tablelor, a scândurilor. Unirea prin armonie este a pietrelor. 
Unirea prin amestecare este a vinului şi a apei şi a lichidelor asemănătoare. Unirea prin 
stropire este a celor uscate şi lichide, a făinii şi a apei. Unirea prin contopire e între ceară 
şi răşină şi între cele asemănătoare. Unirea prin îngrămădire e cea a grâului şi a orzului şi 
a celor asemănătoare. Unirea prin fuziune este a celor ce se despart şi se readună, ca între 
lumânare şi foc. Unirea după ființă e a ipostasurilor deosebite. Unirea în ipostas e a 
ființelor deosebite” (SFANTUL MAXIM MARTURISITORUL, Definiţii ale unirilor, p. 440). 
?* Sfântul Maxim subliniază faptul că, păstrând deosebirea celor unite, „este un motiv în 
plus pentru a arăta că numărul a fost folosit de Părinţi să se spună în chip binecredincios 
şi două firi spre indicarea celor unite, şi iarăşi să se mărturisească «o fire a lui Dumnezeu 
Cuvântul întrupată» spre arătarea unirii celei după ipostas, dat fiind că nici una dintre 
aceste expresii nu se desființează prin cealaltă, cum pare unora care-şi fac din 
neintelepciune argument al înţelepciunii” (SFÂNTUL MAXIM MARTURISITORUL, 

Dar nu numai unirea firilor în Ipostasul Fiului lui Dumnezeu 
înomenit este importantă, ci şi mărturisirea celor două voințe şi două lucrări 
ale aceleiaşi Persoane, cum am arătat mai sus, care, ca şi naturile, nu se 
supun numărului. După ce Fiul lui Dumnezeu S-a făcut părtaş nouă prin 
sânge şi trup, zice Sfântul Maxim, „a avut două lucrări, ca şi două firi: pe 
cea dumnezeiască şi părintească şi pe cea omenească. Prin ele El era om şi 
era crezut Dumnezeu, fiindcă avea firile ale căror lucrări naturale le avea. 
Căci, vindecând şi dând viaţă prin glasul şi atingerea sfântului Său trup, Se 
arăta Dumnezeu, dar Acelaşi Se făcea cunoscut ca fiind fiintial om prin 
aceeaşi atingere a mâinii. Şi, la fel, când Se încingea cu un ştergar şi 
spăla picioarele ucenicilor şi frângea pâinile şi le împărțea acestora şi când 
intingea cu bucáfica in blid;? Si iarăşi, prin glasul ce-şi anunţa tristețea 
aflătoare în Sine: «Întristat e sufletul Meu până la moarte»; Si: «Acum 
sufletul Meu s-a tulburat»; Si: «N-aţi putut priveghea cu Mine nici măcar 
un ceas».^* Si câte le făcea asemeni acestora, nedesfiintand nicidecum cele 
ce erau proprii fiecărei firi, din care şi în care era El Însuşi, ci adeverind 
firile prin lucrările naturale”. În atare caz, argumentele Sfântului Cuvios au 
menirea să arate că Mântuitorul lisus Hristos are două firi şi două lucrări pe 
care le-a lucrat prin cele două voințe corespunzătoare firilor din Persoana 
Sa. Prezenţa firilor şi a lucrărilor este dovada sigură că trupul nu avea o 
unică lucrare prin fire cu Cuvântul, cum nu avea nicio unică fire, deşi s-a 
făcut înrudită cu El prin faptul de a se fi îndumnezeit datorită unirii. Si 
Sfântul Chiril, explicat de Cuviosul Maxim, lămureşte această învățătură, 
când zice: „De aceea se spune că Mântuitorul lucrează în Duhul lui 
Dumnezeu. De fapt nu lucrarea naturală a trupului şi puterea umanităţii 
surpă pe satana şi biruieşte pe Belzebul. Căci oricine te va învăţa în treacăt, 
daca voieşti, ce împiedică pe cei ce voiesc să-şi însușească puterea 
împotriva necurăţiei duhurilor. Vezi dacă o lucrează aceasta trupul prin fire. 
Căci toți suntem în trup şi una este rațiunea umanităţii în toți. Dar nu e 
niciun lucru al trupului în parte, nici al omenescului să biruiască duhurile, 
odată ce nu toți le biruie, ci aceasta se arată mai degrabă ca rezultat al 
lucrării Duhului”. 

Din cele arătate de Sfântul Maxim, desluşim lămurit faptul că 
Mântuitorul Iisus Hristos este Dumnezeu adevărat şi om adevărat. Prin 
Întrupare, El n-a pierdut niciuna din caracteristicile celor două firi ale Sale si 


Către loan Cubicularul. Despre dreptele dogme ale lui Dumnezeu şi împotriva ereticului 
Sever, p. 117). 

** Matei 8, 3. 

? Toan 13, 2-10. 

% Matei 26, 38. 

?' Joan 12, 27. 

?8 Matei 26, 40. 

nici ceva din lucrările şi vointele lor. Întrucât firea umană e cugetată ca om, 
spune Sfântul Maxim, se înţelege de la sine că biruinţa asupra demonilor a 
fost o faptă a Duhului, nu a trupului sau a umanității. Această subliniere 
arată neîndoielnic faptul că trupul Domnului era sfânt şi avea toată puterea 
împotriva a toată boala: „nu întrucât se cugetă în mod simplu trup, aflător 
numai în ratiunile sale, ci întrucât este templu al lui Dumnezeu Cuvântul, 
Care locuieşte în el şi sfinteste trupul Său prin Duhul Sáu"? Acest lucru se 
înţelege şi când ne referim la Sfânta Împărtășanie, când ne cuminecám nu cu 
dumnezeirea, ci cu trupul cel de viata dătător care este unit ipostatic cu 
dumnezeirea Logosului. 

Privit din alt unghi, numărul, despre care vorbeau monofizitii, nu 
poate nici produce, nici pătimi, nici introduce vreo împărțire, ci arată simplu 
câtimile, iar de relațiile lor, oricare ar fi, nu se atinge, spune Sfântul Maxim. 
Într-un cuvânt, numărul arată entităţile, dar nu exprimă relaţiile sau 
diferitele feluri de legături dintre ele. Aceasta dovedeşte lămurit că în 
Mântuitorul Hristos deosebirea introduce cu necesitate prin ea câtimea, iar 
câtimea introduce numărul care o indică. Prin urmare: „dacă se păstrează 
după unire cele din care s-a făcut unirea, trebuie să se mărturisească 
numaidecat că cele ce s-au păstrat sunt două. Aceasta pentru că cele ce se 
adună într-o unitate nedespartita nu primesc din unire nicio schimbare sau 
amestecare sau micşorare sau vreo contractare sau vreo prefacere a uneia 
în alta” conchide Sfântul Maxim." Mai mult, consideră Sfântul Cuvios cá 
trebuie să se țină seama şi că nu există însuşiri fără substanţe şi nu se poate 
cunoaşte deosebirea fără cátime, cum susţinea eronat Sever de Antiohia.” 


? Sublinierea Sfântului Maxim este magistrală si de mare importanță pentru hristologie, ea 
fiind o sinteză a celor spuse de Sfântul Chiril: „Deci, cum spune acest bărbat dumnezeiesc, 
într-adevăr nu lucrarea naturală a trupului si puterea lui omenească surpă pe Satana, nici 
n-o lucrează pe aceasta firea trupului, căci în acest caz toți oamenii, aflându-se în trup şi 
fiind una după rațiunea omenească a lui, dacă ar hotări să lucreze, ar avea putere asupra 
duhurilor. El o învaţă aceasta in mod clar, făcându-se tálcuitorul propriilor cuvinte, cand 
arată că trupul Lui e sfânt şi de viaţă făcător, având putere împotriva a toată boala, prin 
locuirea in el (a Cuvântului), ceea ce înseamnă că a fost unit după ipostas cu El, dar nu 
prin aceea ca era trup aflător in ratiunile proprii” (IDEM, Ibidem, p. 258). Stáruinta 
Sfântului Maxim este desigur întemeiată mai ales pe faptul că monofizitii îşi întemeiau 
sustinerile lor eretice pe opera acestui mare părinte alexandrin. 

30 SFÂNTUL MAXIM MÁRTURISITORUL, Către Ioan Cubicularul. Despre dreptele 
dogme ale lui Dumnezeu şi împotriva ereticului Sever, p. 124. 

3! Monofizitii n-au cum să afirme nici vreo deosebire simplă în Mântuitorul Hristos, nici 
compusă, neintemeindu-se pe aceste firi. Sever şi adepţii lui afirmau şi mai curios cá in 
Domnul slavei sunt însuşiri şi simtiri dumnezeiesti şi omeneşti, dar ele nu au ca bază două 
naturi (o cátime), ci una singură amestecată, dar manifestându-se atât în însuşiri şi simtiri 
dumnezeieşti, cât şi omeneşti. De exemplu, Mântuitorul a flămânzit, dar n-a avut o natură 
omenească deosebită de cea dumnezeiască. Prin această afirmaţie ei alunecau spre 
identificarea umanului cu divinul în sens panteist, adică spre o esenţă care are în ea atât cele 

Deci, Mântuitorul lisus Hristos este o persoană care trăieşte nu numai cele 
dumnezeieşti, ci şi cele omeneşti. În Ipostasul Său e prezent nu numai un eu 
uman, ci şi un Eu care se simte în acelaşi timp Eu uman şi Eu divin.” De 
asemenea, firea umaná a Domnului e organizatá si tráitá in complexitatea ei 
nu numai de sufletul uman, ci şi de Cuvântul dumnezeiesc, Care de altfel, 
într-un grad mai redus, e prezent şi în lucrarea sufletului de organizare a 
materiei în trupul unui om simplu.” Deci, „cuvântul adevărului, spune 


tari, cât şi cele slabe, manifestându-le când pe unele, când pe altele. Sfântul Maxim, arătând 
că Mântuitorul Hristos a păstrat firea umană nealterată, afirma de fapt menţinerea fermă a 
creaturii de către Dumnezeu, care a creat-o, deşi fireşte deosebirea este atât a firilor cât şi a 
calităților. 

i Spunem „Eu” în Mântuitorul lisus Hristos nu in sensul unui subiect uman sau persoană 
umană. Natura umană a Mântuitorului are o rațiune naturală, o voință naturală şi o názuintá 
naturală sau impuls natural înspre firea dumnezeiască, însă nu are şi un ,,eu" sau un subiect. 
Firea umană a Domnului nu are un „eu” propriu fiindcă nu are o voință gnomica sau liberul 
arbitru. Leontiu de Bizanţ a explicat cel mai bine modul unirii ipostatice prin termenul de 
„enipostaziere”. Termenul ,,enipostaziere" fereşte cugetarea, din punct de vedere dogmatic, 
de ispita de a egaliza firile în interiorul ipostasului şi are avantajul că exprimă lucrarea 
liberă a Ipostasului dumnezeiesc purtător al naturii divine din veci, aceea de a-Si asuma 
firea umană Cea una şi nu un ,,eu” sau un subiect omenesc. 

? După Sfântul Maxim, sufletul şi trupul compun o ființă în omul obişnuit, iar în 
Mântuitorul Hristos firea dumnezeiască şi omenească compun un ipostas. Faptul că Sfântul 
Maxim admite că şi în om sufletul şi trupul compun ipostasul, s-a născut o discuţie între 
Sherwood şi Lars Thunberg. Primul a văzut în această gândire a Sfântului Maxim o 
inconsecventa, pe cand cel de-al doilea un sens neutru. Sfântul Maxim, cum spuneam mai 
sus, nu este totuşi de acord cu Leontiu de Bizanţ. Acesta, atribuind în unitatea de ipostas a 
omului un rol principal sufletului, care asumă trupul cum asumă Cuvântul trupul nostru, 
aluneca într-un fel spre origenism (THUNBERG, op.cit., p. 108-110). Părintele Stăniloae 
însă gândeşte că în această egalizare, de către teologia occidentală, a trupului cu sufletul în 
om şi deci şi a dumnezeirii cu umanitatea în Mântuitorul Hristos, s-ar manifesta un fel de 
nestorianism al creştinismului occidental, înrudit cu dualismul origenist. Faptul că trupul e 
asumat de suflet nu duce, după părerea părintelui, spre origenism, întrucât în suflet sunt 
puterile care organizează materia în trup. Sufletul omenesc nu poate fi deci fără un trup 
organizat conform identităţii unice a fiecărui suflet. Thunberg mai afirmă că Sfântul Maxim 
ar declara trupul „co-ipostaziaf” cu sufletul si nu „enipostaziat” în suflet (THUNBERG, 
op.cit., p. 111). Textul din Sfântul Maxim la care se referă Thunberg nu conţine acest 
termen, ci (arată) numai că sufletul şi trupul sunt uniti după ipostas (SFÂNTUL MAXIM 
MARTURISITORUL, Op. theol., PG 91, 152 A). Ca atare, deşi materia are în ea 
suflet, nu în materie. În acest context, sufletul înalță materia la treapta de trup cu funcțiuni 
conştiente, nu materia materializează sufletul. Prin urmare, sufletul face din materie un trup 
ca instrument al actelor liber decise ale lui, nu materia supune sufletul repetitiei complete a 
legilor ei. Deci, trupul e ,,insufletit de sufletul rational si ínfelegátor", nu sufletul e 
materializat, după Sfântul Maxim. De aceea, nu trupul simte viaţa sufletului, ci sufletul 
simte cele ale trupului. În cazul Mântuitorului Hristos am putea spune că şi dumnezeirea 
simte trupul prin suflet. Aşadar, referitor la Thunberg, acesta recunoaşte că omul ca 
persoană nu poate fi izolat de faptul că natura umană are, în viziunea Sfântului Maxim, 
ipostasul ei în Logos, fiind enipostaziată în El (THUNBERG, op.cit., p. 112). Desigur, 

Sfântul Maxim, nu a definit niciodată că Hristos e Unul prin fire sau o 
unică fire, în mod simplu, sau o fire compusă”. Nici numele Hristos nu e 
indicator al ființei sau firii ca specie, care ia caracterul multor indivizi, ca 
ipostasuri diferit categorisite. Aşa că „nici omul nu e înțeles ca o unică fire 
constând din suflet şi trup, în sensul că trupul ar fi de aceeaşi substanţă cu 
sufletul, ci ca cea dintr-o specie, despărțită de alte specii prin distincția care 
o constituie, dar care e categorisită în mod egal în indivizii de sub aceeaşi 
specie şi cuprinși in ea. Si prin faptul că sufletul şi trupul sunt ca suflet si 
trup, după rațiunea fiintiala, două, si fiecare e altul după rațiunea 
existenței, nu s-au trecut sub tăcere cele din care şi în care este omul”,* 
zice Sfântul Maxim. 

În concluzie, cei rău credincioşi, vorbind numai despre numărul 
firilor din Ipostasul Domnului, pătimesc sub apăsarea răului pentru că nu 
ştiu că un număr nici nu împarte, după rațiunea lui, nici nu e împărțit, 
nefiind nici făcătorul împărțirii, nici al unirii. Se înțelege de aici că nefiind 
nici ființă şi nici accident, numărul n-are în sinea lui proprietatea de a face şi 
nici de a pătimi. De fapt el este numai un indicator al câtimii lucrurilor care 
sunt suporturi, oricum ar fi după relaţia lor, fie unite, fie distincte. Mai mult, 
numele, indicând existenţa unei câtimi fără relaţia ce o implică, nu produce 
cu necesitate nici distincția naturală a lucrurilor sau câtimea lor, nici nu 
înfăptuieşte prin sine legătura celor unite în aceeaşi specie. Toate acestea se 
fac numai prin înţelepciunea şi puterea dumnezeiască, care a întemeiat totul 
şi păstrează fiecare fire în Persoana Sa neamestecată prin distinctiile proprii 
fiecăreia. În virtutea acestui fapt, Sfântul Maxim concluzionează că numărul 
indică numai câtimea simplă nu cum sunt exemplarele ei,” ceea ce 
înseamnă că numărul, neavând caracter ontologic, nu adaugă nimic la cele 
existente, ci numai arată câtimea celor ce sunt, indiferent în ce relație sunt 
acestea unele cu altele. Apoi, numărul la plural arată câți oameni sunt fără să 
producă câtimea lor. La singular, numărul poate indica individualul care se 
distinge de alţii din aceeaşi specie sau să indice specia însăşi. Putem spune 
în acest caz că numărul singular implică numărul plural, şi invers, aşa cum 
realitatea e şi multiplă şi unitară. În acest context, putem afirma că pluralul 


această gândire se justifică prin faptul că ratiunile tuturor lucrurilor sau fiinţelor, avându-și 
modelele în Dumnezeu Cuvântul, rămân nedesfiintate în ipostasurile in care îşi iau existența 
concretă şi multiplă. De altfel şi persoanele umane, în care ia existență concretă ființa 
umană, rămân eterne ca expresii ale ei. În atare caz, în Mântuitorul Hristos, Care Se face 
om, cele două naturi — cea dumnezeiască, ca esenţă fundamentală, şi cea omenească, ca 
esență principală şi cea mai cuprinzătoare a creației (spirit şi materie) — se adună într-un 
ipostas unic (SFÂNTUL MAXIM MĂRTURISITORUL, Către Ioan Cubicularul. Despre 
dreptele dogme ale lui Dumnezeu şi împotriva ereticului Sever, p. 125, nota 147). 

%4 IDEM, Ibidem, p. 127. 

* SFÂNTUL MAXIM MÁRTURISITORUL, Epistola către Petru ilustrul. Scurt cuvânt 
împotriva dogmelor lui Sever, p. 152. 

menţine unitatea prin legătura între parti şi unitatea menţine pluralitatea, mai 
precis se indică numai numele unei câtimi, dar nu se indică fiecare câtime 
cum este în mod deosebit. Deci, dacă, după Părinţi, zice Sfântul Maxim, 
„numărul este indicatorul câtimii lucrurilor, dar nu al relaţiei, iar toată 
câtimea e văzută în diversitatea ei naturală, ea e legată numaidecât de o 
deosebire. Despre o deosebire naturală în Mântuitorul Hristos după unire 
vorbesc şi cei ce se luptă împotriva adevărului... Deci spunând ei că în 
Domnul Hristos e deosebire după unire, nu pot spune că El este după unire 
una după toată rațiunea şi modul. lar dacă nu e după unire una după toată 
rațiunea şi modul, fiind vădit că Mântuitorul Hristos este două după unire, 
după o oarecare rațiune şi mod, pentru deosebirea firilor din care şi în care 
e vădit că sunt într-o abatere deşartă de la credinţă cei ce afirmă după unire 
deosebirea firilor din care este Hristos, dar desființează în mod evident prin 
tăcere, după unire, firile a căror deosebire o recunosc. Căci negarea celor 
ce sunt şi se păstrează este cu adevărat o desființare a lor”? Aşadar, 
numărul celor ,,doud" firi arată, pe de o parte, „câtimea” dar, pe de altă 
parte, distincția ontologică dintre firea divină şi cea umană. Sfântul Maxim 
Mărturisitorul învață cá, în virtutea unirii ipostatice in Ipostasul 
dumnezeiesc Cel Unul, unitatea firilor devine non-numerica. 


Domnul nostru lisus Hristos are două voințe corespunzătoare celor 
două firi, dumnezeiască şi omenească, fiecare cu trăsăturile ei 
caracteristice 

Sfântul Maxim înţelege prin noţiunea de facultate a dorinţei generale modul 
de a fi al ființei,” care face alegerea pe baza unei sfătuiri a omului cu sine, 
sau a deliberării (Bo0ievorg) asupra celor ce atârnă de el. Fiinţa umană nu e 
o simplă existenţă, ci o existenţă care vrea să fie şi să fie ea însăşi, având în 
ea o tensiune şi o rațiune prezentă în ea. Ea îşi împlineşte dorinţa generală, 
de fiecare dată după împrejurările date şi după posibilitățile mereu 
schimbate. Astfel, voinţa firii ia diferite forme şi, până la decizie, trece prin 
diferite faze sau trepte. Acest lucru se realizează pentru că firea a fost 
alcătuită de Dumnezeu ca una ce se voieşte pe sine şi toate câte tin de 
constituția ei, fiind legată ca dorință de rațiunea existenței după care s-a şi 
făcut.” Deci, „voința nu e alegere (mpooipeóic), dacă ea este o simplă 
dorință raţională şi vitală, iar alegerea, unirea dorinţei, deliberării şi 
judecății. Căci, dorind, mai întâi deliberăm şi, după ce am deliberat, 
judecam ce e de ales; şi, după ce am judecat, alegem ceea ce se arată din 


? IDEM, Ibidem, p. 154. 

? LARS THUNBERG. Microcosm and Mediator, The theological Anthropology of 
Maximus the Confessor, Lund, 1965, p. 220. 

38 Într-o definire sumară, după Sfântul Maxim, voinţa naturală este o dorință raţională si 
vitală, iar alegerea este o dorință deliberată (ope&w Bovievriknv) a celor ce atârnă de noi. 

judecată mai bun fata de ceea ce e mai rău”, subliniază Sfântul Maxim. 


Mântuitorul Hristos, în voința Sa omenească, nu se opune voinţei 
dumnezeieşti, ci trăieşte voinţa firii Sale umane ca voință prin care firea 
omenească vrea să-şi prelungească şi să-şi sporească existenţa prin cea 
dumnezeiască. Pe cea dumnezeiască Mântuitorul o trăieşte ca voință care 
vrea ca firea omenească să fie tot mai unită cu ea si în deplin acord cu ea," 

% SFÂNTUL MAXIM MARTURISITORUL, Epistola către preacuviosul presbiter Marin. 
Despre cele două voințe în Hristos, p. 270. 

4 Ontologic vorbind, niciodată omul nu încetează să dorească pe Dumnezeu şi să fie tot 
mai deplin în Cel Ce este izvorul existenţei eterne, dar după alegere el poate să aleagă răul 
şi să-şi pervertească voinţa spre bine. Datorită acestui fapt, alegerea nu e una cu voința: 
voinţa atârnă de cele ale naturii, iar alegerea este legată de cele ce depind de noi şi pot fi 
făcute de noi. În virtutea acestui fapt, orice ființă umană voieşte după Cel Ce este cu 
adevărat prin fire şi are setea de eternitate, dar poate să aleagă şi răul şi să moară în păcate 
împotriva voinței sale. 

^! Sfântul Maxim spune că „Părinții au atribuit Mântuitorului Hristos odată cu voinţa si 
nestiinta, recunoscându-le aceeaşi rațiune” (SFÂNTUL MAXIM MARTURISITORUL, 
Întrebări ale monotelitului Teodor din Bizanţ şi rezolvările lui Maxim, p. 441). Evident, că 
monotelitii nu vor admite voința omenească a Mântuitorului Hristos, ci vor spune că 
nestiinta tine de dumnezeirea Lui, nu de acceptarea celor omeneşti. A spune că Părinţii au 
făcut o identitate între voinţă şi nestiintá este o absurditate, după Sfântul Maxim. „Cine ar 
putea să le împace între ele, spune Cuviosul, precum nu se pot împăca între ele posesiunea 
şi lipsa. Nici dumnezeiescul Grigorie nu afirma identitatea neştiinței cu voinţa, cum propun 
arienii. El nici nu pomeneşte de voinţă în locul în care pune lângă neştiință cuvintele 
acestea: «Tu eşti mie, Dumnezeul meu şi Dumnezeul nostru», apoi cuvintele «mai mare», 
«a crea», «a sfinți» şi cele următoare”. „De altfel, continuă Sfântul Cuvios, dacă înțelesul 
nestiintei si al voinţei e acelaşi, sau cei ce voiesc prin fire sunt si neştiutori, sau cei 
neştiutori sunt şi voitori, şi Dumnezeu, voind prin fire, cade în patima nestiintei; şi toate 
cele neinsufletite, fiind nestiutoare prin fire, se mişcă prin voinţa naturală” (SFÂNTUL 
MAXIM MARTURISITORUL, Prima rezolvare a întrebărilor de mai sus ale diaconului şi 
retorului Teodor, trimise presbiterului Marin, p. 441). De aceea, adaugă Fericitul Maxim, 
„Dreavestitul şi purtătorul de Dumnezeu învăţător spune acestea despre neştiinţă, 
precizându-le ca printr-o regulă şi normă: «Să fie tuturor vădit că Dumnezeu cunoaşte ca 
Dumnezeu, dar spune că nu ştie ca om, dacă cineva desparte ceea ce se vede de ceea ce se 
înțelege»”. Prin urmare, Sfântul Maxim recunoaşte o nestiintá a omului, dar nu proprie firii 
cum a fost creată de Dumnezeu, ci intrată în ea după păcat. Dar firea noastră restabilită în 
Hristos Domnul nu mai are această nestiinta totală, mai ales fiindcă e purtată de Ipostasul 
dumnezeiesc. Deci, Mântuitorul Hristos ca Dumnezeu ştia spre ce voia ca om să-Şi ducă 
firea Sa omenească: spre eliberare de afectele şi de moartea de pe urma păcatului. În 
această voie a Sa ca om se manifesta însăşi voinţa firii Sale omeneşti, care nu simțea starea 
în care se afla ca stare finală, deşi etic era neîncetat desăvârşit. Evident, cele pe care le 
cugetám ca ținând de firea omenească în despărțire de cea dumnezeiască nu sunt ale 
Domnului Hristos. Acestea sunt cele intrate în fire după păcat şi au caracter păcătos. Deci, 
nestiinta firii noastre de după păcat nu poate fi atribuită Mântuitorului ca unic ipostas, căci 
în El nestiinta firii noastre e învinsă de cunoştinţa Lui ca întreg. Deşi cunoştinţa Lui ca om 
e deosebită de cunoştinţa Lui ca Dumnezeu, totuşi rămâne ca o cunoştinţă a firii ridicată din 
starea de păcat, prin faptul cá e unită cu cea dumnezeiască în Ipostasul Lui Cel Unul. Astfel, 
zice părintele Stăniloae, „a cugeta firea omenească afara firilor, dacă mai putem vorbi 

iar prin voinţa Sa omenească voieşte atât ceea ce voieşte firea Sa omenească 
în acord cu cea dumnezeiască şi ceea ce voieşte firea Sa dumnezeiască să 
dobândească prin voia firii Sale omenești.“ 

Dar, chiar dacă Domnul nostru lisus Hristos are două voințe şi două 
lucrări în firea lui umană nu există o socotintá omenească, pentru cá nu avea 
o deliberare înspre bine, firea Lui omenească unită cu firea divină voia 
numai binele. Binele în concret îl cunoştea ipostasul acestei naturi care era 
divin şi care ţinea, desigur, seama de voința binelui propriu firii Sale 
omeneşti. Aceasta dovedeşte că, „în umanitatea Domnului, care nu subzista 
ca ipostas în mod simplu ca noi, ci dumnezeieşte — căci era Dumnezeu, Care 
S-a arătat pentru noi în trup din noi —, nu se poate afirma socotinta. Căci 
prin însăşi existența Sa, sau prin faptul de a subzista (de a fi în ipostas) 
dumnezeieşte, Domnul avea in mod natural binele ca propriu (tnv mpoc to 


peste tot de acestea, despărțită deplin de Dumnezeu înseamnă a o cugeta imprimată de 
păcat şi de urmările lui reproşabile (nestiinta, neascultare etc.). Cugetată însă în Hristos 
înseamnă a o cugeta fara de păcat şi numai cu urmările ireproşabile ale păcatului, deci 
flămânzind, având frică de moarte, putând muri, nu însă şi total neştiutoare şi 
neascultătoare de Dumnezeu, căci acestea sunt nedespartite de păcat” (SFÂNTUL 
MAXIM MĂRTURISITORUL, A aceluiaşi Sfânt Maxim Dezlegarea celei de a doua 
afirmaţii absurde, p. 448, nota 622). Aşadar, monotelitii, susţinând identitatea între voinţă şi 
nestiintá, confundau deliberat între a nu avea o stare voită cu a nu o cunoaşte în niciun fel. 
Dar, Mântuitorul Hristos avea în dumnezeirea Sa totul, însă voia ca umanitatea Lui să 
ajungă de la starea nestiintei, durerii şi morţii, în care căzuse omul prin păcat, la starea 
cunoaşterii adevărate, la nestricăciune. În felul acesta, El a făcut ca omul, zidit de El pentru 
eternitate şi pentru desăvârşire, să ajungă la unirea desăvârşită cu Izvorul cunoaşterii binelui 
adevărat şi al experimentării lui veşnic. 

?' Sfântul Maxim, folosind exemplul luat din lumea noastră, spune că omul, în calitate de 
exemplar al speciei, e o unitate, fără ca sufletul şi trupul din care se compune să se poată 
contopi. În această unitate, sufletul n-are o lucrare separată de a trupului şi nici invers, în 
aşa fel că fiecare act al omului e atât al sufletului cât şi al trupului. În atare caz, trupul nu 
poate fi fără suflet şi nici sufletul fără trup. Datorită acestui fapt, noi avem în mod natural 
prin fire simpla dorință a binelui, iar experienţa felului de a fi al binelui o avem prin 
cercetare şi deliberare. Pentru aceasta se vorbeşte în chip potrivit cu privire la noi de 
socotinta care e modul intrebuintarii, nu raţiunea firii. Căci şi firea s-a schimbat infinit, în 
urma păcatului, omul nemaisimtind cu claritate calitatea binelui. Din cauza acestui fapt, 
omenescul a slăbit şi chiar s-a pervertit în parte, păstrând în general voinţa pentru bine, cu 
toate că acesta s-a tocit efectiv foarte mult. Deci, este de la sine înțeles cá în Dumnezeu, 
spre deosebire de noi oamenii, fiinţa şi voinţa sunt împreună din veci, nedespártite. Aceasta 
adevereşte că Persoanele Preasfintei Treimi au voința si ființa comună neseparată, 
Dumnezeu neîncetând să fie şi să vrea în acelaşi timp. De asemenea, precizăm faptul că 
atunci când într-o situaţie concretă dorim să găsim binele trebuie să-l aflăm prin cercetare şi 
deliberare, care dau naştere unei socotinte adevărate sau neadevărate despre bine. În felul 
acesta, lucrarea liberului arbitru se arată pe baza unei socotinte care ia o hotărâre înspre 
bine sau înspre rău. Desigur că deliberarea şi socotinta presupun o nestiinta şi o îndoială cu 
privire la ceea ce e bine de făcut sau de evitat. În acest fel, numai socotinta noastră e modul 
în care se precizează concret voinţa firii spre bine. 

kalov siksiwoiv) şi răul Îi era străin”.* Sfântul Cuvios Maxim întăreşte 
aceste afirmaţii prin cuvintele Sfântului Vasile, care explicând cele spuse de 
Isaia profetul, spunea: „Înainte de a cunoaşte copilul sau de a alege cele 
rele, va alege binele” Cuvântul „„înainte”, subliniază Fericitul Maxim, 
„arată că nu cercetând şi deliberánd ca noi, ci întrucât subzistă (yvoun) 
dumnezeieste, prin însăşi existenţa, avea din fire binele”. Mai concret, 
firea luată de Dumnezeu Cuvântul în Ipostasul Lui dumnezeiesc n-avea 
înclinarea spre bine amestecată cu înclinarea spre rău, căci era fără păcatul 
strămoşesc, dar avea o slăbiciune de pe urma păcatului originar care făcea 
grea suportarea pătimirilor: oboseala, foamea etc. Deci, firea umană din 
Ipostasul Cuvântului n-avea nevoie de deliberare pentru a afla ce e bine, dar 
nici nu-i era foarte uşoară suportarea greutăților, ca împlinire a ceea ce era 
în anumite împrejurări una cu binele. În acest chip era necesară o întărire 
clară a ei în ipostasul dumnezeiesc pentru ca ea să subziste dumnezeieşte şi 
să se mențină în bine şi în practicarea lui concretă. 

Deci, Mântuitorul lisus Hristos, având firea omenească enipostaziată 
în Sine ca Dumnezeu, odată cu ea, poseda şi voința acesteia revenita in 
binele sădit în ea ca fiind propriu ei. Astfel, El tinea seama de voia de bine 
legată de ea, dar nu avea nevoie de deliberare ca să-l afle pe acesta şi să 
ajungă la o socotinta în privința lui şi apoi la un liber arbitru.“ Din acest 
motiv, alegerea decizională, după Cuviosul Maxim, nu e o voire determinată 
a celor ce depind de noi şi atârnă de noi, ci o dorire fantezistă proprie doar 
facultății cugetătoare, fără rațiunea care deliberează asupra celor posibile. 
Alegerea însă e dorinţa bazată pe deliberarea asupra celor ce avem de făcut 
pe dorința deliberată." În felul acesta, voirea determinată se referă atât la 
cele cu putință, cât şi la cele cu neputinţă, pe când alegerea se referă numai 
la cele cu putință şi posibile de împlinit prin noi. De asemenea, voirea 


^ IDEM, Ibidem, p. 501. 

^^ Isaia 7, 16. 

^5 IDEM, Ibidem, p. 501. 

“© Socotinta (yvou) are în Sfânta Scriptură si la Sfinţii Părinţi multe înţelesuri. Uneori 
socotinta este un îndemn şi sfat, cum zice Apostolul Pavel: „Jar despre feciorie, nu am o 


poruncă a Domnului. Dar imi dau o părere (yvoun)”.* Alteori socotinta este folosită cu 


înţelesul de înşelare, cum vedem la fericitul David: „Împotriva poporului Tău a uneltit 
socotinfe viclene” (Psalmul 82, 3). Altă dată socotinta este folosită pentru hotărâre, când 
profetul Daniel zice: „A ieșit hotărârea (yvoun) neruşinată în numele împăratului” (Daniel 
2, 15). Şi Sfântul Grigorie Teologul spune despre socotinta: „A mustra nu e mare lucru, căci 
e uşor oricăruia care voieşte; dar e propriu bărbatului binecredincios şi cuminte a arăta în 
schimb socotinta sa”. În concluzie, Sfântul Maxim găseşte că în Sfânta Scriptura si la 
Sfinţii Părinţi cuvântul socotinta (yvoun) are 28 de înţelesuri (IDEM, Ibidem, p. 503-504). 

^ Sfântul Maxim consideră cá sfătuirea omului cu sine însuşi sau deliberarea este dorinţa 
care cercetează cele ce pot fi făcute de noi, iar lucrul ales (hotărât) e cel întemeiat pe 
judecata ce rezultă din sfătuirea cu sine. De aici rezultă că deliberarea se referă la cele ce 
sunt încă de cercetat, iar alegerea la cele asupra cărora s-a judecat mai înainte. 

determinată se referă la ţintă, iar alegerea la cele ce duc spre ţintă.“ 
Din cele relatate mai sus, Sfântul Maxim ajunge la concluzia că 
omul înainte de a se decide parcurge patru momente: 
- dorința precizată teoretic şi uneori fantezist de a satisface voinţa 
sa de a fi; 
-  deliberarea asupra a ceea ce se poate şi trebuie făcut din cele ce 
se oferă dorinţei; 
-  socotinţa ca înclinare interioară spre ceva din cele deliberate; 
- alegerea sau hotărârea luată pe baza judecății şi a socotintei în 
urma deliberarii.”” 


Rezultă de aici că alegerea dintre anumite fapte se face după 
judecata asupra acelora asupra cărora a avut loc sfătuirea omului cu sine. 
Evident, unele depind de noi, iar altele „se pot face prin noi", fiindcă nu 
deliberăm despre orice lucru, dar nici despre toate cele ce depind de noi şi se 
fac prin noi.“ În acest context, stăpânirea peste altele e şi stăpânirea de sine 
şi peste lucruri sau săvârşirea unor fapte fără a deveni robul lucrurilor sau al 
unor fapte necesare. Omul, alegând ceea ce doreşte, se păstrează în limitele 
rațiunii care stăpâneşte în toate şi se ridică la libertatea lui originară, fiind 
stăpân prin rațiune peste cele supuse raţiunii. În acest caz, Sfântul Maxim 
consideră că voinţa şi libertatea omului sunt legate de fiinţa lui umană creată 
de Dumnezeu cu o capacitate de mişcare liberă si justificată raţional.” Ca 
atare, pornind de la această analiză constatăm că în umanitatea 
Mântuitorului Hristos există o voință specifică acestei firi în acord cu voința 
Sa dumnezeiască, nelipsită de nimic din ceea ce-i este propriu, dar afară de 
păcat, adică afară de ceea ce nu e în acord cu voinţa dumnezeiască.” 


^* Sfântul Maxim precizează că ceea ce se voieste e tinta, de pildă sănătatea, iar ceea ce se 
deliberează este ceea ce duce la ţintă, de pildă modul în care se ajunge la sănătate. Spun 
unii că între ceea ce se voieşte determinat şi deliberat e acelaşi raport ca între voire 
determinată şi alegere, dacă nu alegem (nu hotărâm) decât acelea care socotim că pot fi 
făcute prin noi, dar voim determinat şi cele ce nu se fac prin noi. S-a arătat deci că alegerea 
nu e nici voința determinată a ceva si nici deliberare sau sfătuire a omului cu sine 
(BouAzvot; povAn) (IDEM, Ibidem, p. 272). 

® În virtutea acestei analize, constatăm că lucrul judecat înainte, pe baza sfătuirii omului cu 
sine, în vederea alegerii lui, devine lucru ales când alegerea şi-a însuşit dorirea lui. 
°° Nu deliberám de exemplu despre faptul de-a ne îmbogăţi, spune Sfântul Maxim, ci 
despre cum şi prin ce mijloace să ne imbogatim. 
*! Intelegem din acest raționament al Sfântului Maxim că libertatea omului e legată de 
chipul lui Dumnezeu din sine, izvorul a toată mişcarea liberă şi rațională şi tinta acestei 
mişcări. 
°? Trebuie precizat că libertatea este de la început în voinţă si că prin ea se produc celelalte 
trepte ale mişcării, însuşi omul, ca persoană, aducând ceva la ceea ce este dat ca voinţă. 
Această mare taină este fireşte în raport cu ceea ce Dumnezeu a dat omului prin voinţă şi ce 
dă omul lui Dumnezeu prin făptuire. 

Cât priveşte actul alegerii, Sfântul Maxim spune că nu este nici 
cugetare cu prudență, deoarece „cugetarea cu prudență e dorirea care 
contemplă învăţăturile raționale şi cunoscătoare, sau e dorirea deliberată a 
celor ce depind de noi. Deci, actul cugetării se săvârşeşte în modul acesta: 
întâia mişcare a minţii o numesc înţelegere, iar rezultatul înțelegerii a ceva 
spun că e un înțeles. Acesta, stáruind si întipărind în suflet chipul lucrului 
înțeles, se numeşte gândul la lucrul înțeles, iar acesta, rămânând la fel si 
cercetându-se pe sine, se numeşte cugetare cu grijă. lar cugetarea aceasta, 
prelungindu-se, alcătuieşte convorbirea lăuntrică. Pe aceasta descriind-o 
unii, au spus că e o mişcare a sufletului care devine cu adevărat plină în 
convorbirea lăuntrică, fără să se rostească, din care este cuvântul rostit. 
Produsul acestei cugetări este cunoştinţa născută în minte de cugetarea cu 
grijă la vreun lucru de cugetat”.’ Evident, actul cugetării cu grijă este 
fireşte în relație cu lucrul cugetat, cu mintea cugetătoare şi cu produsul 
cugetării născut în mintea cugetátoare."^ Această lucrare merge mai departe 
şi arată că „alegerea, care îşi însuşeşte pornirea spre cele ce depind de noi şi 
spre folosirea lor, este sfârşitul mişcării raționale din noi, purtate de 
dorință. Căci ceea ce e prin fire rational are ca putere naturală dorința 
naturală, pe care unii o numesc şi voința sufletului înțelegător”. Desigur, 
rațiunea umană, având în ea dinamismul dorinţei, slujeşte în acest caz 
binelui prin care firea umană tinde spre împlinirea ei. Deci, raţiunea, deşi e 
în slujba voinţei, totuşi face deosebire între gândirea deliberativă, ce vine 
mai târziu, şi prima mişcare a rațiunii, care e provocată de dorinţa sau voința 
nedeterminată." 

Aşadar, cum vedem, Sfântul Maxim sustine că voinţa naturală este 
puterea doritoare a ceea ce există prin fire şi care tine la un loc toate 


5 SFÂNTUL MAXIM MARTURISITORUL, Epistola către preacuviosul presbiter Marin. 
Despre cele două voințe in Hristos, p. 277. 

?^ Rezultă de aici că voința omului angajează toate facultăţile ființei lui: dorinţa, cugetarea, 
ataşarea prin simtire şi libertatea, ceea ce înseamnă că totul e pus în slujba dezvoltării ființei 
omului în bine, sau a realizării omului interior după chipul şi asemănarea lui Dumnezeu. 

55 Sfântul Maxim vrea să spună prin acest raţionament că întâi omul trebuie să se întrebe: 
Ce doreşte firea lui? Apoi, după ce-şi precizează obiectul voinţei, intervine gândirea care 
cugetă dacă e bun lucrul dorit. În această inlántuire Cuviosul vede clar deosebirea între 
actul rationárii (AoyiCetat) şi lucrarea gândirii (okenrnrau), cunoscut de altfel în filozofia lui 
Kant ca deosebire între judecata analitică şi cea sintetică. Deci, rațiunea scoate la iveală, în 
dorinţa de a fi a omului, faptul că ea e dorinţa a ceva, ceea ce e una cu judecata analitică. 
Apoi, în judecata sintetică, dimpotrivă, omul deliberează luând in considerare mulțimea de 
lucruri concrete de care are nevoie ființa sa, dar care nu fac parte din ea. Desigur, spre 
deosebire de Kant, Sfântul Maxim este însă mult mai realist, arătând că lucrurile de care are 
nevoie omul pentru a se împlini nu sunt în afara relaţiei cu el, cum este cazul nemuririi 
sufletului, ca judecată analitică. 

însuşirile ce sunt proprii firii în mod fiinţial.“ Părinţii definesc voinţa ca 
voire şi ca ceea ce e voit (0einev n Beinrov). Ea e însăşi firea în tendința 
de a se menține în existență, ca un întreg al tuturor părților ei. O fire umană 
fără această voinţă de a fi în întregimea ei nu s-ar putea concepe. Dumnezeu 
a creat firea umană ca pe una care vrea şi ea să existe, odată ce a fost adusă 
la existenţă. Orice pas conştient mai departe în existenţă este un pas al firii 
care voieste să fie şi, prin aceasta, voieşte ceea ce voieşte şi Creatorul ei. 
Referitor la aceasta Sfântul Maxim spune că „deşi Părinţii numesc voinţa şi 
voire, însă nu indică niciodată prin ea şi lucrul voit. Căci cum ar fi aceeaşi 
dorință si ceea ce se doreşte?”, se întreabă el. „Dacă ar fi aşa, spre ce s-ar 
mişca (dorința), fiind ea însăşi aceea spre care se mişcă şi nu altceva prin 
fire decât aceea? Căci ea (dorinţa) este o relaţie mijlocie între extreme, 
unindu-le prin ea pe acestea, necoincizând cu existența concretă”. Martor al 
acestor realități este marele Grigorie Teologul, spune Sfântul Cuvios, „care 
nu identifică ceea ce e voit şi născut cu voirea şi naşterea, ci prin acestea, 
ca relație naturală, se arată cel ce naşte şi voieşte. Căci dacă nu s-ar 
admite o relaţie a ceea ce e voit sau născut cu voirea şi cu naşterea ca şi cu 
ceva ce e la mijloc, ar urma să fie aduse la o unitate şi să se declare că 
acestea sunt una” 

Desigur, spre deosebire de om, în Ipostasul divin al Mântuitorului 
Hristos, s-a activat voința generală a firii umane într-un mod propriu, dar 
acest mod nu era străin de voința generală de a fi a firii umane. Deşi era 
Dumnezeu, El tinea seama de voinţa de a fi a firii umane, sau voia în felul 
Său unic să rămână şi om. Apoi, El activa voia umană în modul îndreptat 
total şi permanent spre dumnezeirea Lui, sau în sensul adevăratei ei aspirații 
spre izvorul vieţii ei. În felul acesta, Fiul lui Dumnezeu „îndată ce a fost 
trup, îndată a fost trup insufletit rațional”, având voinţă şi lucrare proprie, 
căci „tot ce există, zice Sfântul Maxim, are ca distincție constitutivă 
mişcarea înnăscută ce tine de specie. Ea imprimă o definiție suportului 
(ființei), prin care aceasta se cunoaşte că este şi ce este, având astfel în 


°° Omul, cum constată Sfântului Maxim, „fiind prin fire o făptură vie rațională, este prin 
aceasta doritoare şi fiinţă ce raţionează, voitoare a ceva determinat şi întrebătoare şi 
cugetătoare (gânditoare) şi alegătoare şi cu pornire spre cele alese şi spre folosirea lor”. 
În această direcție este inclusă rațiunea virtuţilor, ca lege lucrătoare a puterilor firii, dar şi 
modul relei întrebuințări a aceloraşi puteri, care dă o existență necuvenită patimilor contrare 
firii. Pe de o parte, dacă omul e capabil să aleagă prin fire, el poate să se pronunţe spre cele 
bune sau rele prin judecată, stând în puterea lui mişcarea spre amândouă. Atunci, însă când 
nu vor mai fi cele contrare şi va vedea lămurit „adevărul de sine subzistent, nu va mai fi 
alegerea care să se mişte spre el prin lucrurile ce se află la mijloc şi stau în puterea lui” 
(SFÂNTUL MAXIM MĂRTURISITORUL, Epistola către preacuviosul presbiter Marin. 
Despre cele două voințe în Hristos, p. 280-281). 

5 SFÂNTUL MAXIM MĂRTURISITORUL, Despre cele două voințe ale lui Hristos cel 
unul, Dumnezeul nostru, p. 419. 

aceasta atât identitatea cu cele de aceeaşi specie, cát şi deosebirea fata de o 
specie sau de un neam deosebit. Ca om, Mântuitorul a avut o lucrare 
naturală reală proprie acestei ființe, neamestecată şi neschimbată, dar unită 
cu lucrarea şi voința firii divine, ambele fiind coordonate şi lucrate de 
Domnul”. Prin urmare, Ipostasul Lui dumnezeiesc are in El o lucrare 
proprie firii divine şi o lucrare proprie firii umane, ambele fiind coordonate 
de Una şi Aceeaşi Persoană a Domnului şi Dumnezeului nostru lisus 
Hristos. 

Întrucât este vorba de două voințe, voința lui Dumnezeu si voinţa 
oamenilor, Sfântul Maxim consideră că acestea nu ajung prin unire la o 
singură fire, sau cum spune el „nu suferă contractarea într-o singură ființă 
prin voia cea una”. Dacă aceasta s-ar produce ar însemna că am avea un 
singur ipostas al tuturor, al lui Dumnezeu şi al sfinților, topindu-se toate 
intreolalta.°’ Deci, voința nu e de sine stătătoare, ci e însuşirea ipostasului, 
ceea ce înseamnă că dacă am admite o singură voinţă în Logosul inomenit, 
înseamnă că am confunda firea omenească cu cea dumnezeiască, în sensul 
lui Nestorie. Sfântul Maxim, împotriva monotelitilor spunea: „noi care, 
urmând dumnezeieştilor Părinţi, mărturisim două voințe, pe când acel 
Decret, spunând una, se declară de un cuget cu Nestorie şi Apolinarie şi cu 
cei din jurul lor”. Mai mult, numind voinţa accident al ființei, nu ființă, 


* Omul, privit după trup, e după Sfântul Maxim, un individ, urmând lui Aristotel. El este 
un exemplar care aparține unei specii, aflate în mai multe exemplare. După suflet, însă, 
omul nu aparține unei specii ca cea a animalelor. De asemenea, având şi suflet, omul nu e 
numai individ uniform cu ceilalți indivizi ai speciei sale, ca exemplarele celorlalte specii ale 
animalelor. El e oarecum un exemplar al speciei om întrucât structura identică a trupului îl 
face să aibă şi un suflet în mare măsură identic cu alţii. Dar, prin suflet, omul e totodată şi 
persoană, nu numai individ identic cu ceilalţi, căci prin suflet el cugetă, simte şi se conduce 
liber în viata sa în mod deosebit de alții. Spre deosebire de noi, Mântuitorul Hristos însă nu 
e nici măcar o Persoană între mai multe persoane ale speciei om. El nu este un exemplar 
dintre cele multe ale speciei om, putându-Se forma în întregime ca om. El e chiar ca om 
mai Persoană decât orice om, căci El are ca fire a Sa şi dumnezeirea, cum nu are nici un alt 
om. Astfel, El e o Persoană unică şi în acelaşi timp o Persoană capabilă de o relație mai 
eficientă cu toate persoanele speciei umane, aducând prin dumnezeirea Sa o noutate şi o 
sfinţenie reală în existenţa lor, cum subliniază părintele Stăniloae (IDEM, /bidem, p. 433, 
nota 606). 

5 Monotelitii, cum se ştie, vorbeau de o singură voinţă în Mântuitorul Iisus Hristos, ceea ce 
era cu totul absurd şi lipsit de temei scripturistic. Deci, atribuind Domnului Hristos o 
singură voință, ereticii ajungeau inevitabil să considere cá ființa dumnezeiască şi 
omenească a Mântuitorului sunt una singură. Mai învățau apoi că ortodocşii care susţin 
două voințe în Mântuitorul Hristos nu pot să nu ajungă la ideea cá prin aceasta admit doi 
voitori, deci două persoane în Hristos. Deci, voința omenească nu putea fi, după ei, decât 
contrară lui Dumnezeu. Aşadar, libertatea omului nu se poate salva, după ei, decât prin 
opoziţia faţă de Dumnezeu. În concluzie, monotelitii nu înțelegeau libertatea în comuniune, 
libertatea iubirii, pentru că după ei nu exista decât sau un panteism sau un dualism 
contradictoriu. 

Sfântul Maxim nu înţelegea prin aceasta că voinţa n-ar tine de ființă în mod 
necesar şi fiintial, ci numai că voinţa nu stă de sine, deoarece nu se cugetă 
voinţa fără fire. % 

Domnul nostru lisus Hristos are, deci, două voințe corespunzătoare 
celor două firi dumnezeiască şi omenească, ca o trăsătură caracteristică a lor. 
„Dacă s-ar spune că această voință a Domnului Hristos e naturală, spune 
Sfântul Maxim, monotelitii s-ar dovedi bolnavi de nebunia lui 
Apolinarie"?' care-L înstrăinează după ființă pe Mântuitorul Iisus Hristos 
atât de Dumnezeu Tatăl, cât şi de Maica Lui cea fără prihană. „lar dacă 
Mântuitorul Hristos e o singură fire, nu e cu adevărat nici Dumnezeu prin 
fire, nici om prin fire, dacă Tatăl nu e prin fire cu adevărat ca Fiul Său, sau 
Maica prin fire cu adevărat ca Mântuitorul Hristos”? subliniază Sfântul 
Maxim. Iarăşi, spune Cuviosul, „dacă admit în Domnul Hristos o singură 
voință care alege şi pe care o numesc gnomică, ea va fi aşa după fire, având 
modul alegerii celor de făcut corespunzător în toate raţiunii firii, şi astfel 
Mântuitorul nu Se va dovedi nepătimitor — ci înfrânându-Se de la patimi si 
astfel suportând patimile şi progresând în bine potrivit firii —, sau va lucra 
contrar firii şi, în intrebuintarea celor din El, va arăta lucrând modul corupt 
al raţiunii firii” ®© 

Din această analiză a Sfântului Maxim rezultă că dacă în Mântuitorul 
Hristos e o singură voie, având în ea şi voia omenească, atunci ea va arăta 
existenţa unei singure firi în El, care va fi una amestecată din cea a Tatălui si 
a Maicii Sale, sau o fire dumnezeiască deosebită de a Tatălui în sens 
politeist. lar dacă voia aceasta, fiind şi voie omenească, se actualizează în 
voia de a alege în mod liber şi arbitrar, ea sau va arăta ca voia unui om ce se 
înfrânează, progresând în bunătate şi în eliberarea de patimi, sau ca voia 
unui om care alege cele rele, supunându-se tot mai mult patimilor şi 


6 După cum ştim, omul nu poate produce alte ființe prin activitatea sa voluntară, ceea ce ne 
arată că fiinţa e creată de Dumnezeu şi e destinată unei existente eterne în Dumnezeu. De 
asemenea, ființa rămâne nealterată tocmai pentru că îşi are raţiunea ei în Dumnezeu, voința 
ei putând fi folosită într-un fel sau altul, conform modului ei schimbător, atât în rațiunea ei, 
cât şi în libertatea ei. Prin urmare, termenul de accident, indică faptul voinţei de a nu sta de 
sine spre deosebire de ființă care arată stare de sine şi al celor ce tin de cele ce stau de sine. 
*! Apolinarie susţinea realizarea unei singure ființe în Mântuitorul Hristos, în care o parte e 
dumnezeiască şi alta omenească, ultima nefiind firea omenească întreagă, ci fiind întregită 
de cea dumnezeiască. Arie, mai înaintea acestui eretic, socotea că numai dacă Domnul 
nostru Iisus Hristos nu este deofiintá cu Tatăl a putut să contopeascá ceea ce avea cu ceea 
ce a luat de la oameni. Amândoi, deci, construiau cu fantezie ceva ce credeau că este 
intermediar între Dumnezeu şi om prin ființă, dar care în fond nu era intermediar, ci o 
confuzie între firea dumnezeiască şi cea omenească, neîngăduind omului întâlnirea reală cu 
Dumnezeu. 

°° IDEM, Ibidem, p. 287. 

$ IDEM, Ibidem, p. 288. 

corupând astfel rațiunea adevărată a firii. Dacă s-ar introduce în Mântuitorul 
Hristos o altă fire, anume o fire medie între cea a Dumnezeirii şi a creaturii, 
făcându-L capabil prin fire de alegerea între cele contrare, ca pe un simplu 
om. lar dacă, admițând o voie alegătoare în Domnul, ar arăta că-L socotesc 
pe El ca pe un ipostas care se poate mişca şi după fire, şi contrar firii, aşa 
fiind alegerea. De asemenea, consideră Sfântul Mărturisitor, „dacă această 
voie este trăsătura caracteristică a Ipostasului Domnului Hristos, L-am 
despărți prin această voie de Tatăl şi de Duhul, ca pe unul de altă voie şi 
socotință”. Prin urmare, „ceea ce se vede deosebit în Fiul, ca ipostas, nu e 
comun în niciun fel Lui şi Tatălui şi Duhului”. Este adevărat, certifică 
Sfântul Maxim, că Sfinţii Părinți au pomenit de voia alegătoare a umanităţii 
Mântuitorului Hristos, dar ei au înțeles prin aceasta puterea doritoare prin 
esență a firii, adică voința naturii omeneşti sau voia noastră alegătoare, 
existentă în Dumnezeu Cel întrupat prin însuşirea ei de către El. Această 
voie de a alege are înțelesul de „voie nedeterminată în concret a firii 
umane”, ca voire actualizată a ceva sau altceva de către Fiul Însuşi. Aceasta 
nu poate fi în niciun caz o voie care ar fi putut alege şi răul, ci numai una 
care „putea alege între două lucruri bune”, cum este cazul a merge la 
Ierusalim sau a nu merge, sau a merge pe un drum sau pe altul.? 

Deci, Făcătorul oamenilor S-a făcut om pentru noi, ca şi Creator al 
neschimbabilitatii, făcând neschimbătoare şi voia noastră alegătoare. El a 
primit în Ipostasul Său firea omenească cu libertatea stăpânitoare şi cu 
patimile de pe urma pedepsirii noastre. Deci însuşindu-Şi cu iubire de 
oameni şi cele ale necinstei noastre, „El s-a făcut neamului nostru cauza 
nepătimirii liberei alegeri”, iar cercarea lor de către El a dăruit-o ca „arvună 
sigură a viitoarei noastre nestricăciuni”, spune Sfântul Maxim. Astfel, firea 
umană a Mântuitorului Hristos nu se mişca prin libera alegere, ca la noi, 
spre cele contrare între ele. Ca atare, prin firea omenească asumată în 
Persoana Sa, Mântuitorul a primit patimile noastre, intrate în firea noastră ca 
pedeapsă pentru păcat. Pe acestea El le-a primit cu voia Sa, în mod liber, 
având puterea de a le stăpâni, pironii pe cruce şi învinge. Fără să se facă rob 
al acestora, El Şi-a manifestat puterea de alegere a firii noastre, consimtind 
la alegerea pátimirilor, hotărâtă de El. 

Desigur, Logosul înomenit, ca Ipostas divin în două firi, are pe lângă 
voia divină şi voia noastră care persista în răbdarea suferințelor noastre alese 
de El ca Dumnezeu pentru mântuirea noastră. Răbdând durerile noastre, El 
S-a arătat astfel şi ca om mai tare ca ele, dând firii noastre puterea folosirii 


9 IDEM, Ibidem, p. 289. A se vedea SFÂNTUL MAXIM MARTURISITORUL, 
Răspunsuri către Talasie, 42, în Filocalia III, p. 146. 

65 Toan 7, 8-10: „Voi duceţi-vă la sărbătoare; Eu nu merg la sărbătoarea aceasta, căci 
vremea Mea nu s-a împlinit încă. Acestea spunându-le, a rămas în Galileea. Dar după ce 
fraţii Săi s-au dus la sărbătoare, atunci S-a suit şi El, dar nu pe fata, ci pe ascuns”. 

nepătimitoare a liberei noastre alegeri pentru bine. Apoi, în pătimirile Lui cu 
firea umană, Mântuitorul S-a arătat biruitor al morţii şi, prin Înviere, ne-a 
dăruit nestricăciune şi viata veşnică. Astfel, Domnul slavei a biruit şi 
pătimirile ireproşabile, pe care le-a primit în umanitatea Sa, fără să aibă 
vreodată pornirea de a alege între bine şi rău. Sfântul Maxim, fără să nege 
puterea alegerii în Mântuitorul lisus Hristos, mărturiseşte explicit că firea 
Lui umană nu se mişca prin libera alegere între cele bune şi cele rele, că deşi 
le cunoştea pe cele rele, totuşi nu le alegea deoarece nu pătimea nicio 
slăbiciune necesară. Aceasta se explică şi prin faptul că firea umană nu şi-a 
avut existența niciodată în afara Ipostasului Cuvântului.“ În felul acesta, 
Dumnezeu Cuvântul n-a anulat voia omenească, ci a readus-o la mişcarea ei 
conformă cu firea, care îşi găseşte şi satisfacerea şi împlinirea în Dumnezeu. 

Luând existenţa odată cu unirea cu Dumnezeu Cuvântul, „firea 
umană a avut deci mişcarea nesupusă îndoielii, mai bine zis statornică, cum 
spune Sfântul Maxim, potrivit dorinței naturale sau voinţei, sau, ca să 
spunem mai propriu, şi-a avut stabilitatea nemişcată în El, potrivit venirii la 
o existență desăvârşit curată şi îndumnezeită în Dumnezeu Cuvántul e 
Aceasta se datoreazá faptului cá Fiul Tatálui a imprimat in umanitatea Sa 
indumnezeirea şi a mişcat-o în mod natural, ca pe una proprie şi naturală a 
Sa si a sufletului Sáu, implinind astfel in ea in mod real „marea taină a 
Înomenirii Sale pentru noi". El n-a înlăturat nimic din ceea ce era natural 
firii Sale umane, afară de păcat, care n-are nicio rațiune semănată în ea şi in 
niciuna din cele ce sunt create. Pentru aceasta mărturisim că Mântuitorul 
nostru lisus Hristos a avut două firi, cărora le este ipostas, şi două voințe 
naturale. Dacă n-ar avea voință omenească, cum susțineau monotelitii, n-ar 
avea nici suflet, nici minte, rațiunea Lui stând în slujba mişcării firii spre 
împlinirea celor dorite ca bune. Ca atare, în firea umană din Ipostasul Său 
binele se deschide atât de luminos şi de convingător, că El nu mai poate sta 
pe gânduri în alegerea lui, ci-l săvârşeşte imediat. 


°° Fiul lui Dumnezeu, făcându-Se om, a luat firea omenească pe care a enipostaziat-o si a 
îndumnezeit-o. Astfel, El Şi-a făcut umanitatea naturală, nu necesară, dar ne simtindu-o 
străină în Sine, ci familiară Lui şi sufletului Său omenesc. Având-o atât de strâns în 
Persoana Sa El i-a comunicat harul Său şi a mişcat-o spre indumnezeire, prin cruce si 
Înviere, umplând-o de prezenţa şi lucrarea Sa dumnezeiască. Prin aceasta El a arătat că pe 
cât de mult a fost îndumnezeită firea noastră, asumată de EI, pe atât de mult a rămas ea 
însăşi în întregimea ei şi în unitate cu întregul neam omenesc. Această unire a firii umane 
cu firea divină în Ipostasul Logosului a dat totodată posibilitate divinului de a se întipări în 
uman şi de a Se manifesta astfel prin uman şi de a-şi face voia umanului, voia Sa. Prin 
aceasta El a arătat conformitatea omenescului cu Dumnezeu şi înrudirea prin creaţie şi har 
cu El. Ca atare, în virtutea acestui fapt, oamenii se pot întâlni cu Dumnezeu in nepătimire, 
eliberându-se de orizontul închis al lumii materiale şi îndumnezei, ajungând în lumina cea 
neînserată a Împărăției cerurilor. 
S IDEM, Ibidem, p. 291. 

În concluzie 

Sfântul Maxim a avut de luptat împotriva ereticilor nestorieni şi severieni. 
Între Nestorie şi Sever de Antiohia nu era o mare diferență în ceea ce 
priveşte învățătura hristologică. Sever se folosea de cuvântul „deosebire” 
pentru a înşela auditoriul aşa cum proceda şi Nestorie cu cuvântul „unire”. 
Nestorie, folosindu-se de unirea formală, introducea de fapt despărțirea 
firilor, iar Sever, folosindu-se de deosebirea simplă după unire, cugeta 
existenţa celor deosebite ca o închipuire, susținând de fapt contopirea firilor. 
Dacă Nestorie n-ar fi cugetat că s-a făcut unirea numai ca numire simplă, ar 
fi admis că din unirea celor două firi a rezultat un ipostas compus. Iar Sever, 
dacă n-ar fi propovăduit o deosebire simplă (formală), n-ar fi refuzat să 
recunoască în Mântuitorul Hristos după unire câtimea netáiatá si 
nedespártitá a firilor deosebite.“ Deci, nici Nestorie nu cunoştea o unire 
reală a firilor în Mântuitorul lisus Hristos, nici Sever o deosebire reală a lor, 
deşi cel dintâi vorbea despre unirea lor, iar al doilea despre deosebirea lor. 
Aşadar, „unirea simplă” a firilor, despre care vorbea Nestorie, era gradul cel 
mai redus al unirii. lar „deosebirea simplă”, de care vorbea Sever, era şi ea 
gradul cel mai redus al deosebiri, ca de exemplu între lungimea şi lățimea 
aceluiaşi trup. Apoi, „unirea simplă” a lui Nestorie lăsa firile neunite într-o 
persoană, iar „deosebirea simplă” a lui Sever nu presupunea două firi în 
Hristos. 

Cât priveşte voința Mântuitorului, Nestorie socotea cá e numai o 
voință omenească, având să primească mereu precizarea cu ajutorul 
Ipostasului divin că e al altui ipostas. În atare caz, voia umanității în 
Domnul lisus Hristos se declara prin socotinte şi hotărâri proprii de acord cu 
voia Lui dumnezeiască, fiind a altui ipostas, exact ca în oamenii obişnuiţi. 
Deşi firea omenească îşi păstra în Domnul o independență şi o socotinta 
proprie (o voinţă gnomica), actele umane ale Lui nu erau acte ale firii umane 
şi voinţei ei naturale conduse de Ipostasul Cel Unul al Lui, ci acte 
independente ale ei, proprii unui ipostas deosebit, acte ale unei voințe ce se 
punea prin ea însăşi în acord cu voia dumnezeiască a altui ipostas. Deci, 
Nestorie cunoştea numai câtimea firilor în Mântuitorul Hristos, iar unitatea 
ipostasului ca şi compoziţie a celor două firi nu o cunoştea. Astfel, el lua ca 
acoperământ al despărțirii firilor unirea simplă (formală), iar Sever, 
propovăduind numai unitatea cea după fire în locul celei după ipostas, dar 
nerecunoscând câtimea cea după fire, lua ca acoperământ al amestecării 
firilor deosebirea simplă (formală) a calităților naturale. Nestorie, 
propovăduind unirea numai în calitatea voinţei ca socotintá (gnomicá) a 


6 După cum am văzut mai sus în toată deosebirea e implicată o cátime si de orice cátime e 
legat un număr care o indică, ceea ce înseamnă că nu se poate număra nicio deosebire fără 
câtime, nicio câtime fără un număr care o indică. 

firilor, nega ipostasul unic, nesuportând să spună că s-a produs o unire 
(ovvodov) adevărată a firilor după ipostas. Deci, autoritatea, demnitatea şi 
voința omenească pe care le vedea în unirea cu voia dumnezeiască sunt în 
mod clar ale socotintei proprii, ale voinţei genomice, nu ale firii. Sever, la 
rândul său, recunoscând după unire numai deosebirea simplă, formală, în 
calitățile lor naturale, afirma în mod vădit desființarea firilor, negând 
deosebirea heterogenitatii naturale după ființă a celor unite. Nestorie inventa 
unirea calităților genomice spre despărţirea după fire a naturilor, iar Sever, 
dimpotrivă, născocea deosebirea calităților naturale spre amestecarea sau 
contopirea naturilor.” Nestorie se contrazicea evident şi atunci când 
considera că prin Înomenirea Cuvântului nu s-a înfăptuit decât unirea 
vointelor gnomice, de îndată ce afirma şi după unire numai deosebirea lor, 
renunțând să mai vorbească despre despărțirea naturilor, considerate de el ca 
neunite. Mai mult, prin deosebirea vointelor gnomice, ereticul a introdus şi 
neasemănarea în socotinte, prin care se arăta nu numai deosebirea cea dupa 
fire, ci şi cea după ipostas. Cu alte cuvinte, Nestorie, spunând că în Domnul 
Hristos nu s-a realizat decât o unire a voinţei genomice cu a lui Dumnezeu, 
nega de fapt unitatea de ipostas a Lui. În acest caz, după el, firea omenească 
nu s-a unit cu firea divină în Ipostasul Fiului lui Dumnezeu şi deci umanul 
n-a scăpat de păcate si de moarte.” 

Sfântul Maxim Mărturisitorul a subliniat întotdeauna că după unirea 
firilor în Ipostasul veşnic al Cuvântului se vede deosebirea celor unite şi tot 
după unire se vede unirea celor deosebite. Cugetarea ambilor eretici, fiind 
simplistă, aceştia vedeau o contrazicere între unire şi deosebire şi nu ţineau 
seama de caracterul paradoxal al realității Întrupării Fiului lui Dumnezeu 
Care Şi-a asumat firea omenească in Ipostasul Sáu pentru mântuirea noastră. 
Mai mult, concepțiile lor, mai ales a lui Nestorie, aveau mari repercusiuni 
negative în ceea ce priveşte mântuirea oamenilor. Întrucât Nestorie, 
deosebea vointele gnomice, arăta de fapt că odihna în bine sau în întinderea 
spre Mântuitorul Hristos a oamenilor este ireală şi chiar păcătoasă. Din 
cauza acestui fapt, omul indumnezeit era de fapt un păcătos care nu se 
uneşte desăvârşit cu Dumnezeu, pentru că voinţa lui gnomica nu e aceeaşi 
cu a lui Dumnezeu. În atare caz, deosebirea in vointele gnomice introducea 
periculos neasemánarea in socotinte, iar neasemánarea în socotinte 
introducea micsorarea binelui, ceea ce inseamná in ultimá instantá cá cel ce 


© Concluzia Sfântului Maxim este justă: „cu adevărat aceştia au fost o pereche de oameni 
nelegiuifi, porniţi nebuneşte să sfâşie cu răutate prin cele contrare adevărul dreptelor 
dogme ale credinţei noastre”. 

Numai o fire omenească neunită real cu cea dumnezeiască îşi păstrează voința gnomicá, 
înaintând, după Nestorie, prin socotinta independentă spre bine, sau spre un fel de unire cu 
Dumnezeu. 

e ţinut în vreun oarecare fel sub el nu s-a făcut încă nepácátos in socotinţă.”! 
În felul acesta, ereticii înstrăinau pe Mântuitorul Hristos şi de Tatăl şi de 
Maica Sa, nefiind unit cu niciunul după fiinţă. Ei nu înțelegeau cá 
Dumnezeu Se poate uni cu umanul fără să-l altereze şi fără să Se altereze. 
Totodată, Mântuitorul Hristos, după ei, n-a sfințit umanul autentic purtându-l 
pentru vecie, n-a plâns ca om, sfintind plânsul nostru pentru alții, nu S-a 
rugat ca om, purificând rugăciunea noastră şi n-a fost milos ca om pentru 
semenii Săi, ridicând la supremul grad mila omenească, cum subliniază 
părintele Stăniloae. 

Împotriva acestora, Sfântul Maxim a mărturisit că Mântuitorul 
Hristos este Dumnezeu adevărat şi Om adevărat. Ipostasul compus al 
Domnului Hristos nu este echivalent cu contopirea firilor şi vointelor, unirea 
acestora într-un ipostas depăşind atât despărțirea, cât şi contopirea. Cuviosul 
mai constata că ereticii n-au văzut iubirea lui Dumnezeu extinsă prin Unul 
din Treime Care S-a făcut om pentru noi în măsură desăvârşită, care merge 
până la a Se face şi om pentru vecie. Mai mult, Sfântul Mărturisitor susținea 
întemeiat împotriva lor că: „precum nu se exprimă prin aceleaşi cuvinte 
deosebirea şi unitatea în Preasfânta Treime, căci spunându-se Trei 
Ipostasuri se mărturiseşte deosebirea, iar spunându-se o ființă se 
mărturiseşte unitatea, la fel, referitor la Cel Unul din Sfânta Treime, 
făcându-se cunoscută deosebirea firilor, dar vestindu-se un Ipostas compus, 
se marturiseste unirea”? Din această analiză, Sfântul Maxim deducea clar 
că există concret o legătură strânsă între relaţiile dintre Persoanele 
Preasfintei Treimi şi unirea ipostatică a celor două firi în Persoana 
Mântuitorului Hristos. Căci, „precum în Preasfânta Treime nu afirmăm 
ființa cea una cu prețul confundării Celor trei Ipostasuri, nici Cele trei 
Ipostasuri, cu prețul desființării fiinţei celei una, aşa în Cel Unul din Sfânta 
Treime nu afirmăm Ipostasul cel unul cu prețul confundării celor două firi 
ale Lui, nici cele două firi, cu prețul desființării Ipostasului cel unul”. 
Cum vedem, în Preasfânta Treime este o deosebire după ipostas şi nu după 
fire şi aceasta se face nu pe baza simtirii, ci trebuie înțeleasă prin cugetare, 
tot aşa şi în Persoana Mântuitorului Hristos firile trebuiesc gândite că sunt 
unite ipostatic şi cugetate în acest fel.'* Din acest motiv, fiinţa omenească 
este enipostaziată în Persoana Logosului, adică încadrată în ipostas şi unită 


7! SFÂNTUL MAXIM MÁRTURISITORUL, Epistola către acelaşi Marin. Din scrierea 
despre lucrări şi voințe, cap. 50, p. 299-302. 

72 IDEM, Ibidem, p. 385. 

IDEM, Ibidem, p. 388. 

™ Sfântul Maxim mai adaugă la aceasta: „precum pentru deofiintime recunoaştem în 
Preasfânta Treime o singură fiinţă, si pentru deosebirea ipostatică, trei Ipostasuri, aşa, 
pentru deosebirea de ființă a Cuvântului şi a trupului, spunem două fiinţe, şi, pentru lipsa 
ipostasului propriu al trupului (1ó1ovzootaxov), un ipostas” (IDEM, Ibidem, p. 387). 

cu firea divină, deosebită de ea după ființă, pentru constituirea unei persoane 
şi pentru formarea (yeveow) unui ipostas. Deci, e propriu ipostasului să se 
vadă in sine şi să se distingă după număr de cele de aceeaşi specie. Iar 
propriu enipostaziatului este să se cunoască unit cu altceva deosebit după 
fiinţă într-un ipostas, într-o unire de nedesfăcut, sau să fie în mod natural în 
indivizi cu existenţă concretă.” 

Sfântul Maxim, analizând cele două voințe ale Mântuitorului 
Hristos, merge pe linia dumnezeieştilor „Părinţi care n-au vorbit de 
calitatea unor voințe gnomice (voințe determinate, ca socotință proprie), ci 
a unora naturale, legile si ratiunile fiintiale şi naturale ale celor unite 
numindu-le în mod corect voințe”. Mai mult, vorbind de această voinţă, fără 
de care nu poate exista firea omenească, ei au înțeles în mod clar că este 
vorba despre „dorința naturală a trupului insufletit mintal, nu de cea 
gnomica a unui anumit om, purtată de mişcările minţii, ci de cea care are 
puterea naturală a dorinței de existență mişcată în chip natural şi întipărită 
(zonovuevnv) de Cuvântul spre împlinirea iconomiei".^ În acest sens, 
Sfântul Maxim considera că „voința naturală este puterea care lucrează 
prin fire să fie şi care susţine însuşirile ce aparțin în mod natural firii, 
putere prin care se află pururea în ceea ce doreşte prin fire capacitatea de a 
voi”. Desigur, „nu e acelaşi lucru capacitatea de a voi şi a voi de fapt, 
precum nici capacitatea de a grăi şi a grăi de fapt”. Din cele subliniate de 
Sfântul Maxim putem cugeta că deosebirea dintre capacitatea de a voi este 
una firească pe când capacitatea de a grăi o are cineva, dar nu gráieste 
permanent. După cum ştim cea dintâi este proprie fiinţei, aflându-se în 
rațiunea firii, pe când cea de a doua ţine de sfătuirea omului cu sine, „fiind 
întipărită de socotinta (tn yvoun tvrovuevov) celui ce grăieşte”. De aici 
deducem că firii umane îi e propriu a putea vorbi totdeauna, dar îi e proprie 


7 Părinţii Bisericii au învăţat dintotdeauna că Preasfânta Treime este o Unime în Trei 
Persoane. Ei au apărat atât unitatea fiinţei cât şi cele Trei Persoane divine, arătând prin 
aceasta cá ipostasul nu este una cu fiinţa. Astfel, fiinţa există concret in mai multe ipostasuri 
sau un ipostas poate reprezenta existența concretă a două firi. Rătăcirea nestoriană şi 
monofizită constă tocmai în faptul că reprezentații acestor erezii reveneau conştient sau 
inconştient la identificarea ipostasului cu firea. Fără îndoială că ipostasul nu poate fi fără 
fire, dar o fire poate primi existenţa concretă în mai multe ipostasuri, sau mai multe firi pot 
primi existenţa într-un singur ipostas. Prin urmare, există o legătură interioară între fire şi 
ipostas, adevăr ce duce la concluzia că firea umană a Logosului nu e neipostatică, ci 
enipostatică. Aşadar, firea umană în Ipostasul Domnului nu este nici ipostas, dar nici 
neexistentă, iar ipostasul nu poate fi fără ființă. El „nu e ființă, afirmă părintele Stăniloae, ci 
el e înființat prin fiinţă” (SFÂNTUL MAXIM MARTURISITORUL, Despre cele două 
voințe ale lui Hristos cel unul, Dumnezeul nostru, p. 435, nota 612). 

7° SFÂNTUL MAXIM MARTURISITORUL, Epistola a aceluiaşi către acelaşi. Din 
aceeaşi scrisoare, cap 51. Părinţii, spunând două voințe în Hristos, au indicat legile 
naturale, nu două socotinfe proprii, p. 304. 

persoanei cum vorbeşte, precum şi putinţa de a voi şi de a voi de fapt. Ca 
atare, persoana nu e numai starea de sine sau existenţa reală a firii, ci şi cea 
care aduce inevitabil virtualitatile firii într-o actualitate proprie, prin 
gândire, cugetare şi făptuire. În această argumentare Sfântul Maxim, dacă 
n-ar fi avut ca piatră de temelie definiția dogmei hristologice de la 
Calcedon, care făcea o deosebire clară între Ipostasul Mântuitorului Hristos, 
ca unul, şi firile Lui, ca două, n-ar fi putut lămuri acest sens propriu 
persoanei. Deci, în lumina învățăturilor Părinților de la Sinodul al IV-lea 
Ecumenic, Sfântul Mărturisitor confirmă cu tărie cá în Domnul nostru Iisus 
Hristos unitatea ipostasului duce la unitate determinată a unui singur 
obiectiv la vointele celor două firi. În felul acesta, capacitatea de a voi si 
voirea nu sunt unul şi acelaşi lucru, căci primul lucru este al ființei, iar al 
doilea al sfătuirii cu sine (tng Povus) a celui ce voieşte. Asa că Logosul 
înomenit are ca om capacitatea de a voi mişcată şi întipărită de voia Lui 
dumnezeiască, cum spune de altfel şi Sfântul Grigorie Teologul.” Tocmai 
pentru aceasta, întrucât Ipostasul Mântuitorului Hristos este constituit şi din 
firea Lui omenească, la actualizările concrete ale firii Lui omeneşti participă 
şi voia Lui omenească, bineînțeles numai în acord cu voia Lui 
dumnezeiască. Apoi, dacă firea omenească a fost îndumnezeită, ea a fost 
îndumnezeită prin inițiativa şi conducerea ce o are Ipostasul Cuvântului 
înomenit. Prin urmare, îndumnezeirea naturii umane din Persoana Domnului 
s-a făcut prin unirea ființei „celui ce se indumnezeia cu ființa Celui ce 
îndumnezeia”, cum consemnează Sfântul Maxim. Nici nu putea să fie altfel 
deoarece „ceea ce indumnezeia şi ceea ce era îndumnezeit erau fără 
îndoială două, deci nu aceeaşi prin fire, dacă ceea ce îndumnezeia şi ceea 
ce era îndumnezeit erau într-o relaţie între ele”. Ca atare, Mântuitorul lisus 
Hristos, purtând firea umană în Ipostasul Său, a voit ca om şi a suferit ca om 
frica trupească de moarte, răstignirea şi îngroparea, arătând prin aceasta că 
El S-a facut om real şi cá în această fire a răscumpărat firea celor osánditi 
pentru păcatul ei.” 

Sfântul Maxim, privind iconomia mântuirii noastre, ne dă să 
înțelegem că firea umană din Persoana Cuvântului, cu toate că era modelată 
de Dumnezeu Cuvântul prin actul creației şi iarăşi prin recrearea ei în 
pântecele Fecioarei Maria, ea nu era pusă în pasivitate ca voie omenească, ci 


7 SFÂNTUL GRIGORIE TEOLOGUL spunea într-una din cuvântările sale că ,voirea 
Aceluia nu avea nimic contrar lui Dumnezeu, fiind întreagă îndumnezeită” (Cuvântarea a 
XXX-a, A doua despre Fiul). 

7* SFÂNTUL MAXIM MĂRTURISITORUL precizează prin aceste cuvinte că Mântuitorul 
„omorând moartea cu moartea Sa, a mántuit ceea ce se afla în El prin fire ca om". Deci, El 
împlineşte astfel şi trupeşte „marele şi negraitul sfat al Tatălui, împlinit de El ca 
Dumnezeu” (Epistola a aceluiaşi către acelaşi. Din aceeaşi scrisoare 51. Părinţii, spunând 
două voințe în Hristos, au indicat legile naturale, nu două socotinfe proprii, p. 306). 

voia şi ea să fie îndumnezeită pentru a ajunge la autenticitatea existenței în 
care ea voia cu adevărat să conlucreze cu voia dumnezeiascá." De bună 
seamă că Acela Care voia să modeleze voia omenească şi să îndumnezeiască 
firea noastră era în primul rând Dumnezeu şi om. Acest fapt determină pe 
Sfântul Maxim să ia în considerare pe de o parte că voia naturală omenească 
nu dorea numai să fie, ci dorea să şi ajungă efectiv după transcendere în 
plinătatea existenţei, în Dumnezeu. Având în vedere această dorinţă şi râvnă, 
Logosul Tatălui, Cel iubitor de oameni, a imprimat firii Sale umane voia Sa 
divină, actualizându-i totodată şi propria ei potenta, sădită tot de El prin 
actul creaţiei. 

Desigur, Sfântul Maxim subliniază ca nimeni altul faptul că Fiul lui 
Dumnezeu, în iconomia răscumpărării noastre, unind in Sine cele două firi, 
divină şi umană, în Ipostasul Sáu, a făcut ca această unire ipostatică să aibă 
ca rezultat restaurarea si îndumnezeirea naturii umane in El şi eliberarea 
acesteia de putinţa de a alege ceva contrar lui Dumnezeu, contrar sieşi şi 
creației lui Dumnezeu. Astfel, Domnul nostru n-a aşezat neapărat această 
lucrare în sensul pătimirii, crucii şi morţii ci mai degrabă în direcția 
indumnezeirii noastre. Acest lucru ni-l arată Însuşi Mântuitorul lisus Hristos 
când zice: „Părinte, de e cu putință, treacă acest pahar de la Mine, dar sa 
nu se facă voia Mea, ci voia Ta”. Sfântul Maxim spune că aceste cuvinte 
ne arată că „deodată cu ferirea de moarte se înlătură şi pornirea voii omului 
spre înfruntarea morții, datorită împletirii rațiunii naturale a voii omeneşti 
cu modul iconomiei, prin imprimarea ei de voia dumnezeiască”. Aşadar, 
dacă Mântuitorului i-ar fi lipsit voința naturală, El n-ar fi fost om deplin şi 
nici om peste tot. Totodată, dacă i s-ar nega lucrarea firii omeneşti, i s-ar 
nega şi lucrarea firii dumnezeiesti, prin aceasta negandu-i-se înseşi firile, 
căci nu există fire fără voinţă naturală. 


” Faptul că Mântuitorul Iisus Hristos se teme de moarte, Sfântul Maxim argumentează că 
Întruparea Lui este o dovada clară a „rațiunii naturale a firilor unite în Persoana Lui şi a 
modului unirii după ipostas, cea dintâi adeverind firile, a doua înnoindu-le fără să le 
prefacá si să le contopească, netrebuind ca aceeaşi să se desființeze si să se activeze prin 
voie, aceasta ar fi absurd, desigur, dacă voia Fiului este prin fire a Tatălui”. Această logică 
ne duce la concluzia clară că Mântuitorul avea ca om o voie naturală, întipărită de voia lui 
dumnezeiască, nu opusă lui. „Căci nimic natural nu se opune voii lui Dumnezeu când nici 
voia gnomică (determinată ca socotinfá proprie), în care se vede şi despărțirea personală, 
dacă e aşa prin fire, nu e opusă Lui, altfel s-ar socoti ca motiv al disprefuirii Sale ca unul 
ce ar fi produs ceea ce s-ar lupta prin fire cu Sine”, spune Sfântul Cuvios Maxim 
(SFÂNTUL MAXIM MĂRTURISITORUL, Epistola a aceluiaşi către acelaşi. Din aceeaşi 
scrisoare, cap 51. Părinţii, spunând două voințe în Hristos, au indicat legile naturale, nu 
două socotinfe proprii, p. 307). 

50 Matei 26, 30; Luca 22, 42. 

85! SFÂNTUL MAXIM, MÁRTURISITORUL, Epistola a aceluiaşi către acelaşi. Din 
aceeaşi scrisoare, cap. 51, p. 307. 

Abstract: The Christological Understanding of St. Maximus the 
Confessor Regarding the Natures of the Hypostasis of the Incarnated Son 
of God 

The composed hypostasis of our Saviour Jesus Christ is not one and the 
same with the composed nature, according with Saint Maxim thinking and 
confession. This specification has many motives firstly that the composed 
Hypostasis does not have its parts on the same age by coming together to 
existence. Then, the Hypostasis is not just the nature or the general being in 
concrete but the nature with the properties specific to each hypostasis. 

Saint Maxim the Confessor, teaching about the composed hypostasis 

of our Saviour Jesus Christ, draws attention to the fact that although is under 
a species, it is not composed because of it, but because of the nature which, 
being composed, includes the species of a certain category under which it is. 
The Saviour Jesus Christ differs from us, which are one composed nature, 
because He is one composed hypostasis with two natures and not the 
hypostasis of one composed nature as man. 
Saint Maxim confessed that the Saviour Christ is real God and real Man. 
The composed hypostasis of Lord Christ is not equivalent with the natures 
fusion and wills, the unity of these in one hypostasis surpassing both the 
separation and the fusion. 

Impărați bizantini sprijinitori ai educaţiei şi culturii 


Pr. Conf. Univ. Dr. MARIN COJOC! 


Cuvinte cheie: împărat, educație, cultura bizantină, Constantin cel Mare 
Keywords: emperor, education, byzantine culture, Constantine the Great 


În ceea ce priveşte autorităţile imperiale bizantine şi atitudinea lor faţă de 
cultură şi educaţie, se cunosc nenumărați împărați, adevărați mecena ai 
culturii şi educaţiei. Chiar primul împărat, Constantin cel Mare (306-337) 
care a avut un rol hotărâtor atât asupra libertăţii creştine, a vieţii şi dogmelor 
cât şi asupra evoluţiei ulterioare a culturii şi educaţiei creştine a studiat el 
însuşi, ca tânăr, după metodele timpului, la Naissus în patria natală. În 
tinerețe, când a fost trimis de tatăl său Constantius Chlorus, a studiat de 
asemenea la Nycomedia la curtea lui Diocletian. Eusebiu din Caesareea, 
cronicar $i episcop, contemporan evenimentelor scrie în acest sens în Viața 
lui Constantin cel Mare următoarele: „tânărul Constantin a fost crescut în 
palatele lui Diocletian precum Moise în palatele tiranilor egipteni şi s-a 
împărtăşit de înţelepciunea lor”? Mai târziu Nichifor Calist a scris că la 
vremea aceea Constantin a fost trimis ca să studieze la curtea lui Galeriu, 
deoarece convietuirea lui cu Teodora era una dificilă.” Istoricul atenian 
Praxagoras scrie despre Constantius Chlorus, tatăl sáu, că ,,i] trimite pe 
Constantin în Nicomedia ca să studieze” * Mai târziu însuşi Constantin s-a 
îngrijit de educația copiilor săi, astfel a trimis pe învățatul Lactantius în anul 
316 de la Nicomedia la Augusta Treverorum pentru a-l instrui pe fiul său 
Crispus în ştiinţa timpului.” Constantin însuşi a sprijinit cultura şi educaţia 
de tip creştin prin subvenţii şi munera pentru instituţiile ecclesiale. În acelaşi 
timp s-a îngrijit în mod personal pentru inițierea primului conciliu, sinod 
ecumenic de la Niceea din 325 care va genera în timp şi alte asemenea 
manifestări ale întregii oikumene cu consecinţe de unitate religioasă 
deosebite şi în acelaşi timp cu consecinţe civilizatoare extraordinare pentru 
întreaga omenire aşa cum constatau eruditii istorici în ultimul timp.° 


' Universitatea din Craiova, Facultatea de Teologie Ortodoxă. 

? EUSEBIU DE CAESAREEA, Viaţa lui Constantin cel Mare, I, 12. 

? NICHIFOR CALIST, Istoria bisericească, VIL, 18. 

$ Praxagoras la FOTIE, Miriobiblionul, 62; a se vedea şi K.V. KARASTHATIS, Marele 
Constantin, Galaţi, 2013, p. 33. 

E. STEIN, Bas Empire, p.104; J. VOGT, Konstantin der GroBe, p.174; PLRE, p.223, 
233, 509-510; I. BARNEA, OCT. ILIESCU, Constantin cel Mare, 1982, p. 42. 

* P. LEMERLE, Originile civilizaţiei noastre, în vol. Literatura Bizanțului, 1971. 

În perioada lui Constantin se poartă de grijă, printre altele, de 
lucrările biblice transferate în noua capitală. În această perioadă 
constantiniană vor apare volume complete ale ediției Sfintei Scripturi, unele 
comandate chiar prin grija autorității imperiale de la Cesareea Palestinei, 50 
de exemplare frumos lucrate şi împodobite.” Aceste 50 exemplare ale Sfintei 
Scripturi erau copiate şi împodobite frumos, legate în volumena speciale 
care au fost trimise către Noua Romă, (Néa Poun), sau a Doua Romă 
(Aevr&pa Poun, altera Roma) cum a fost numit Constantinopol, noua 
capitală a Imperiului de Răsărit din 11 mai 330 făcând parte din biblioteca 
imperială. 

Acelaşi împărat de mare viziune creştină, Constantin cel Mare, care 
era prin naştere un daco-roman din Naissus, a locuit la Sirmium şi la Sardica 
o perioadă şi a vorbit pe latineşte şi greceşte la Sinodul I Ecumenic de la 
Niceea. El decretase de fapt oficial folosirea limbi latine dar Imperiul va 
trebui să lupte mult şi pe planul lingvistic pentru a rămâne roman până la 
momentul lui Heraclius. 

Deşi au existat nenumărate şcoli creştine totuşi religia şi teologia nu 
erau materii de şcoală oficială în perioada romană până la sfârşitul domniei 
lui Diocletian. Acestea au devenit oficiale odată cu încetarea persecuțiilor şi 
începutul domniei lui Constantin cel Mare. Instruirea în domeniul credinței 
creştine a catehumenilor era realizată de către preoţi, aceştia venind în mod 
normal fără studii la hirotonirea lor dar după o perioadă de trei ani de 
pregătire care se numea ea înseşi catehumenat. Universitățile eclesiale, 
regionale erau în primele două secole la Alexandria şi Antiochia, mai 
însemnate fiind cele de la Caesarea Palestinei şi Edessa—Nisibis iar mai 
târziu în Caesareea Capadociei şi Constantinopol.” 

Însuşi primul împărat creştin, Constantin cel Mare (306-337) a făcut 
reforme în domeniul dreptului privat şi penal, dând legilor sale o tentă cât 
mai creştină." 

Nepotul său, viitorul împărat Iulian Apostatul, îi reproşa în aceasta 
privinţă că a răsturnat legile antice şi vechile moravuri romane.!! Cu toate 
aceste reforme progresive pro-creştine, Constantin a luat şi măsuri pentru 


7 Este vorba despre noile transcrieri ale cărţilor sfinte care începuseră să apară. A se vedea 
în acest sens comentariile la SCHUBART, 1921 p. 120; MC. CORMICK, 1985; precum şi 
Constantin cel Mare în vol. Cruce şi misiune, ed. Basilica, Buc. 2013. 

* EUSEBIUS DIN CAESAREEA, Vita Constantini, IV, 36. 

? PAUL MONCEAUX, Histoire litteraire de l'Afrique chretienne depuis les origines 
jusqu'a l'invasion arabe, vol. I-VII, Paris, 1901-1923; H.J. SCHELTEMA, l'enseignement 
p. 7-9; I.G. Coman, Patrologia, Bucureşti, 1956 p. 132-135 ed. nouă vol I, p. 78; cf. N. 
CORNEANU, Patristica Mirabilia, Timişoara, 1987 p. 7-71. 

191. BARNEA, OCT. ILIESCU, op.cit., p. 65-66. 

"1 AMM. MARCELLINUS, XXI, 10, 8: „novator turbatorque priscarum legum et moris 
antiquitis recepti". 

ocrotirea operelor de artă păgână împotriva manifestărilor unor creştini 
fanatici. Astfel prin canonul 60 emis de Sinodul de la Elvira (306) se 
condamnau aceste practici destructive de cultura.’ 

În această privinţă au luat atitudine atât învățații păgâni ai timpului, 
precum Libanius (De Templis) cât şi scriitori bisericeşti ca Fer. Augustin sau 
Sf. Părinți ai Bisericii, precum Sf. loan Gură de Aur sau Sf. Grigorie de 
Nazianz.” 

Împăratul Constantin se folosea la palatul imperial de o echipă de 
jurişti, foarte învăţaţi, printre care şi vestitul Hermogenes, consilier 
personal. Toţi aceşti magistrii ai dreptului erau instruiți în diferite şcoli de 
drept din cadrul Imperiului roman. În perioada constantiniană cel mai înalt 
demnitar din administraţia centrală după magister officiorum era questor 
sacri palatii. El avea misiunea de a redacta discursurile, legile şi 
răspunsurile la cereri, era chiar reprezentantul împăratului în problemele de 
drept." 

În perioada de început al Bizanțului pe lângă Universitatea păgână 
din Athena şi în mediile bizantine au existat şcoli de învățământ de o ţinută 
deosebită chiar din perioada constantiniană şi a ale urmaşilor săi." 

La construirea marii cetăți de pe Bosfor, Constantinopolul (324-330), 
împăratul Constantin a adus nu numai elemente de natură politică cum a fost 
noul senat (clari) şi cele de organizare administrativă ci şi elemente de 
cultură cum au fost şcolile ce trebuiau să-i instruiască pe fiii celor ce 
fuseseră transferați aici. Faptul că în această perioadă de început bizantină se 
făcea un învățământ atât la Roma cât şi la Constantinopol de o anumită 
ținută, aproape universitară, reiese şi dintr-o lege a lui Valentinian din 12 
martie 370 cuprinsă mai apoi în codul de legi al lui Theodosie II din 438.'° 
În legea amintită se specifică modul înmatriculării, problemele disciplinare, 
ca şi alte ordine legate de timpul de studii, de încheierea lor la vârsta de 20 
de ani, eliberarea actelor de studii de către autorităţile de stat, pentru cei din 
vest de la Atheneum iar pentru cei din răsărit de la autoritățile de stat din 
Constantinopol. 


? K.V. KARASTATHIS, op.cit., p. 228-229. 
' FER. AUGUSTIN, Sermo, LXII, 17, 18 in PL, 38 col. 423 A; SF. IOAN GURĂ De 
AUR, în PG, 51, col. 363; SF. GRIGORIE DE NAZIANZ, Cuvânt împotriva lui lulian, B, 
36. 
14 Cod. Just., XI, 30, 9; Cod. Theod. II, 1, 8; cf. I. BARNEA, OCT. ILIESCU, op.cit., p. 65. 
'S Socrates III, 1 se pare în timpul lui Constantin cel Mare şcoala era pe capitol în timpul lui 
Julian Apostatul într-o bazilică (£0va); F. HERZBERG, Der Untergang der Hellenismus 
und die Universitat Athen, Halle, 1875 p. 272; G. BERNHARDY, GrundriB der 
griechischen Literatur 1, 1892 p. 682; CHRISOSTOMOS PAPADOPOULOS, 
Totopixai uelerar, Jerusalem, 1906 p. 135; F. FUCHS, op.cit., p. 2; P. SPECK, Die 
Universitat. 
16 Cod. Theod. XIV, 9, 1: „De studiis liberalibus Romae et Constantinopoli”. 

Cu privire la educaţia şi cultura din perioada constantiniană se ştie că 
în anul 334 apare o lege a lui Constantin cel Mare în privinţa arhitecturii: 
„architectis quam plurimis opus est”. Pentru că se simţea lipsa viitorilor 
arhitecți el a poruncit guvernatorului din Africa mai târziu să caute a 
dobândi studenti apti pentru a studia arhitectura, si care să fie cultivați de 
asemenea în ,artes liberales". Părinţii trebuiau să-i scuteascá de orice 
sarcini personale, ei fiind recompensati cu o bursă substanţială.” 

Fiul lui Constantin, caesarul Constantius II (337-361), cu toate cá a 
fost semiarian şi a acționat uneori necugetat asupra ecclesiei creştine, 
gândea la fel de pozitiv asupra rolului culturii în societatea romană ca şi 
tatăl său şi răspundea în această privinţă vestitului rethor Themistios că: 
„inainte de toate trebuie recunoscută literaturii cinstea ce i se cuvine şi 
filosofiei capacitatea iluminării”..5 Rethorul Themistius (317-395), desi 
păgân, el însuşi a condus o şcoală de filosofie la Constantinopol între anii 
350-395. A lăsat o culegere de comentarii la opera lui Aristotel şi 40 de 
discursuri, unele oficiale, ţinute în fata împăratului, sau cu prilejul diverselor 
evenimente, altele cu subiecte morale. În unele discursuri sunt menţiuni 
directe şi preţioase despre teritoriile Scythiei Minor în vremea lui Valens. 
Astfel în Discursul X Despre pace, adresat lui Valens (IIR, II, 56-67) dă 
amănunte despre o cetate, probabil Cius şi despre un trofeu (tpdmatov) 
înălțat în amintirea victoriei obținute. Themistius s-a bucurat de multă 
trecere pe lângă diferiți împărați, ajungând chiar preceptorul viitorului 
împărat, Arcadius, după ce fusese proconsul şi prefect al Constantinopolului 
între anii 359-384.” 

În jurul anului 350 în timpul lui Constantius II episcopii din 
Caesarea Palestinei au inițiat această operă ca rolele de papirus ale marilor 
biblioteci creştine să fie transcrise pe codici de pergament. Rolele însă nu 


7 DIOCLETIAN, ED, 7, 74; cf. Cod. Theod., XIII, 4, 1: ,,architectis quam plurimis opus 
est..”; cf. Eusebius, Vita Constantini, I, 42, 2; II, 46; HI, 47, 4; cf. EUSEBIUS, Hist. Eccl, IX, 
8-12. Constantin a cheltuit sume mari pentru ridicare de bazilici in diferite locuri ale 
Imperiului, prima dintre ele fiind în 313 în Lateran altele în tara Sfânta chiar prin contribuţia 
sa şi a mamei sale Sfânta Elena; Asupra dezvoltării arhitecturii şi artelor în timpul lui 
Constantin cel Mare. cf. HARALD KOETHE, Das Konstantins Mausoleum und verwandte 
Denkmäler, în Jahrb.d.deutsch. Archeól. Inst, 48, 1933, p. 185-203; A. GRABAR, Le 
premier art chretien, Paris, 1966; cf. şi I. BARNEA, OCT. ILIESCU, Constantin cel Mare, 
Buc. 1982, p. 78-88; Cu privire la evoluţia arhitecturii în teritoriile noastre în această perioadă 
a sec. IV-VI cf. R. VULPE, IOAN BARNEA, Din istoria Dobrogei, vol. II, p. 464-488. 

18 THEMISTIUS, ed. Downey, III, p. 121 s.u.; în FHDR, II p. 55-77 traduse fragmetar 
Discursurile VIII-XIX. 

P? V. PÂRVAN, în ARMSI, seria 3, 1, 17, 1935, p. 206-314; P. NICORESCU, în ARMSI, 
seria, 3, 1, 19, 1937, p. 211-219; EMILIA DORUTIU, în SCIV, 15, 1964, 1, p. 133-134; I. 
BARNEA, în SCIV, 18, 1967, p. 563-573; D. TUDOR, Enciclopedia Civilizatiei Romane, 
Bucuresti, 1982, p. 761. 

vor dispărea dintr-o dată, aşa cum s-a întâmplat cu manualele în cazul şcolii 
lui Libanios cum se arată şi în tratatul de demnități din lucrarea ,,Notitia 
Dignitatum” atât de importantă şi pentru teritoriile noastre.” 

În Răsărit bazele bibliotecii din Constantinopol o va pune Constantin 
II (337-361), fiul şi urmaşul la tron al lui Constantin cel Mare, realizare care 
a avut loc în anul 356. 

Urmasul şi ruda lui Constantius II, Iulian Apostatul (361-363), sub 
numele gentilic de Flavius Claudius Iulianus s-a născut în anul 331 d.Hr., a 
ajuns împărat în anul 361 şi a murit după doi ani de domnie în anul 363, 
într-o expediţie contra persilor. În copilărie a primit o educaţie elementară si 
apoi o educație creştină impusă. El a primit o educaţie retorică şi filozofică 
la Universitatea din Athena. S-a lepădat pe urmă de creştinism, de aceea a 
fost numit Apostatul sau Paravatul şi a luptat pentru restaurarea elenismului 
şi a culturii clasice păgâne. Printre scrierile rămase de la el sunt trei 
discursuri oficiale, două Panegirice ale împăratului Constantius $i un 
Elogiu al împărătesei Eusebia. De asemenea a scris discursuri, imnuri în 
proză Regelui Soare şi Mamei Zeilor şi scrierea în trei cărți Contra 
creştinilor, din care au rămas diferite fragmente. A mai scris Banchetul sau 
Saturnaliile sau Cezarii, în care judecă pe predecesorii săi, chiar şi pe 
Traian, apoi pe cei din familia constantiniană, pe Constantius care i-a ucis 
pe mama Basimina şi pe fratele Galus. A dăruit Constantinopolului 
biblioteca sa personală. La scrierile amintite se mai adugá şi o 
corespondenţă foarte întinsă.” 

În timpul lui Iulian, Basilika era aceea parte a Palatului imperial 
care în mod expres cuprindea Biblioteca lui şi în care, după afirmaţia 
documentată a lui Schemmel, Fuchs sau Speck, s-a aflat Universitatea până 
la suspendarea ei temporară de către împăratul Phokas. 

Pentru a înţelege mai bine evoluţia noului fenomen cultural bizantin 
este bine de subliniat în câteva cuvinte şi profilul acestui împărat Iulian 
numit şi Apostatul sau Paravatul. Evoluţia lui spre păgânism a fost pusă pe 
seama educației sale clasice, păgâne şi ca om de cultură s-a aflat sub 
presiunea şi influenţa culturală a două lumi, cea păgână şi cea creştină. 

Deşi în copilărie i s-a impus o educaţie creştină mai târziu a studiat 
la Athena cu vestiti profesori: Libanios, Proheretius, Andragatiu, Hymerius 
şi chiar un mentor scyt, Mardonis, având şansa alături de alti Părinţi ai 
Bisericii de o educație clasică solidă mai ales rethorică şi filosofică. Printre 
scrierile rămase de la el sunt trei discursuri oficiale: Două panegirice ale 


% Libanios Or. XVIII şi u.; Occ. XVI; Notitia Dignitatum ed. Otto Seeck 1876; Comentarii 
în acest sens la Kleber, 1969 op. cit., p. 79; Pentru influenţa romanitatii asupra teritoriilor 
noastre a se vedea M. ZAHARIADE, Moesia Secunda, Scythia si Notitia Dignitatum, 
Bucureşti, 1988. 

?! L*Empereur JULIEN, Oeuvres completes, t. I, 1, 1932, II, 2 1924 ed. Bidez. 

împăratului Constantin şi un Elogiu al împărătesei Eusebia. De asemenea, in 
lucrarea Despre cezari a scris despre Constantin cel Mare că: „este mai 
presus de Traian deoarece a recucerit teritoriile pierdute ale Daciei şi a 
recuceri este mai greu de a cuceri de aceea merită să fie mai presus decăt 
Traian”, adaugă împăratul rethor şi filozof, dar din păcate apostat al 
credinţei creştine în dorința nebuneascá de restaurare págánismului furibund 
si decadent în întreaga lui structură.” 

Iulian Apostatul, el însuşi instruit la Universitatea din Athena, a 
afirmat în edictul sáu cu privire la statutul rethorilor, cá „magistrii 
studiorum" Şi „doctores” nu trebuie sa fie atestati numai din punct de vedere 
profesional ci şi al comportamentului lor şi după aceea de curia cetăţii apoi 
să fie recomandati cezarului spre a fi confirmati şi astfel să primească 
dreptul legal de a profesa în cadrul instituţiilor de superioare de învăţământ 
bizantin.” 

Din izvoarele istorice ale timpului se ştie că lupta oficială a 
creştinismului împotriva păgânismului s-a manifestat în timpul lui 
Theodosie I cel Mare cu mai multe decrete emise, în primul rând prin 
edictul din 380 cunctos populos, prin care religia creştină era ridicată la 
nivelul de religie de stat. Au urmat apoi alte edicte din 381, 382, iar printr-un 
edict din 392 a interzis toate cultele păgâne. În anul 394 printr-un alt edict a 
interzis Jocurile Olimpice. În 396 a scos şi statuia Zeitei Victoria din Senat. 
Aceste edicte emise împotriva cultelor şi manifestărilor păgâne au avut 
direct sau indirect şi repercusiuni împotriva culturii de factură greco-romană 
$1 au dus la creştinarea culturii şi educaţiei in Imperiu.” 

Împăratul Theodosie II (408-450), fiul lui Arcadius, nu a avut însă 
posibilitățile şi entuziasmul marilor împăraților militari ori alte ocupații şi 
obsesii politice. Îşi petrecea de obicei timpul cu pictura şi gravura, îi plăcea a 
transcrie, într-o frumoasă caligrafie, manuscrisele vechi şi a le împodobi cu 
miniaturi. Pentru aceste înclinații, el a trecut în istorie cu porecla de 
„caligraful” 2 

Împăratul Theodosie II a fondat printre altele şi prima Universitate 
bizantină în anul 425 în momente istorico-politice în care, Noua Romă de pe 


ae L’Empereur JULIEN, Oeuvres completes, t. I, 1, 1932; t. II, 2, 1924, Ed. J. Bidez „Les 
Belles Lettres”; JULIANI, Caesares, ex. rec. Theoph Christoph Harles, Erlangae, 1785; 
Asupra comparatiei lui Constantin cel Mare cu împăratul Traian cf. FHDR, II, 24 p. 31 cu 
mici fragmente din lucrările lui Julian. 

?* Cod. Theod., XIII, 3, 5. 

?' St. BREZEANU, O istorie a Imperiului Bizantin, Bucuresti, 1981, p. 14-15 cu edictele 
împotriva cultelor păgâne; IBIDEM, ed. 2005, p. 43; A.A. VASILEEV, op.cit., p. 109-110, 
p. 126-127. 

? S.B. DASCOV, Împărați Bizantini, Ed. Enciclopedică, 1999, p. 39-43; N. BANESCU, 
Istoria Imperiului Bizantin, Ed. Anastasia 2000, p. 267; STELIAN BREZEANU, O istorie 
a Imperiului Bizantin, Ed. Meronia, 2005, p. 44. 

Bosfor, întărită după împărțirea Imperiului Roman din 396 şi după crizele 
dinastice care au pus Vechea Romă într-o dificultate evidentă pe toate 
planurile, tânăra capitală Bizantionul a devenit acum şi un puternic centru 
cultural de întâlnire al rethorilor si al filozofilor.”° 

Acelaşi împărat printr-o hotărâre din 438 a dus la alcătuirea Codului 
de legi care-i poartă numele Codex Theodosianus. La întâlnirile diplomatice 
care au avut loc atunci se menţionează un eveniment demn de remarcat, 
acela că împăratul Theodosie II îi reproşa unui învăţat Mesrob că didaskalii 
lor s-au îndreptat cel mai adesea către Syria. În urma noilor relaţii 
diplomatice din timpul lui Theodosie II care s-au stabilit cu Armenia. De 
aici au fost trimişi tineri învăţaţi la Constantinopol cum au fost Eznig de 
Goghup şi Iosif de Baghin ca să urmeze studiile de filosofie. Acestora le-au 
urmat alti doi învăţaţi şi profesori imperiali.” 

În ceea ce priveşte studiile de drept se ştie că împăratul Theodosie II 
a înființat în 425 în cadrul Universităţii din Constantinopol şi Facultatea de 
drept pentru care a creat două catedre iar mai târziu în timpul lui Justinian 
studiile de drept au devenit preponderente. Se ştie că în perioada 
prejustiniană ponderea studiilor de drept se diminuase foarte mult nu numai 
în cadrul Universităţii din Constantinopol ci şi în cele din Roma şi Berytos. 
situația a fost restabilită de împăratul illyrian Justinian mai ales la 
universitatea constantinopolitana chiar printr-o normă juridică Constitutio 
omnem prin care se stabilea şi ordinea studiilor juridice, fiind stabiliti cinci 
ani de studii în timpul cărora preponderența studiilor juridice era studiul 
legilor justiniene Institutiones." 

Un împărat sprijinitor al culturii şi educaţiei a fost şi Zenon (477-488), 
Tarasicodisa cum era numit în realitate, un împărat militar, isaurian. În 
timpul lui s-a manifestat aceeaşi atitudine la nivel direct cultural antihelenic. 
Zenon a luat atitudine împotriva profesorului de cultură greacă Pamprepios 
din Constantinopol care avea şi legături periculoase în mediile politice şi 
care stătea în relații apropiate şi cu cercurile elenistice din Alexandria 
Egiptului.” De numele acestui împărat se leagă şi emiterea unei legi în 482 
prin care dădea dreptul unor cetăţii din Imperiu cu organizare proprie de a 
avea şi episcopii, lege care a avut efecte foarte pozitive şi asupra teritoriilor 


© Cod. Theod, IV, 17. 

” Cronica lui Samuel, Ed. 1838, p. 46. 

?* Constitutio omnem in Corpus Juris Civilis; Alte comentarii la MORITZ VOGT, 
Romische Rechtsgeschichte, 1902 III, p.135 şi u. şi HANS PETERS, Die ostrómischen 
Digestenkommentare und die Entstehung der Digesten, Leipzig, 1913 p. 49 si 64. 

? Cu privire la această atitudine a împăratului Zenon la Pamprepios care a avut un sfârşit 
tragic a se vedea R. ASMUS, art. în Byz. Zeit. XXII, 320. 

noastre, mai ales pentru cele dintre Dunăre şi mare, numite mai târziu 
Dobrogea." 

Din păcate în urma legilor lui Zenon nenumărați profesori au fost 
persecutați cum a fost cazul profesorilor neoplatonici din Alexandria, 
Athena şi Constantinopol. Chiar în capitala de pe Bosfor profesorul 
Hierocles a fost adus în fata instanţei şi condamnat.*' Sub această presiune a 
legilor civile imperiale o parte dintre personalitățile culturii ellenistice au 
trecut la creştinism ca de exemplu Urbanus în Alexandria Egiptului care mai 
târziu a ajuns să predea în Constantinopol si un altul Horapollon.? 

Împăratul Justinian (527-565) s-a dovedit de asemenea un alt mare 
împărat sprijinitor al culturii şi educaţiei în Bizanţ. În timpul său 
Universitatea din Constantinopol a cunoscut o perioadă de reală înflorire. 
Întregul corp profesoral constituia un cere închis ca şi Senatul, Colegiul 
medicilor sau al juristilor cum se arată mai târziu în constitutiile justiniene." 
Existenţa a acestui corp de profesori este certificată şi în timpul împăratului 
Justin I, unchiul său. În timpul lui disputele monofizite au fost înlăturate si 
cu timpul mai ales în urma măsurilor justiniene Constantinopolul a devansat 
Athena ca şi pe celelalte centre universitare amintite. 

În timpul lui Justinian a fost interzisă profesorilor păgâni orice 
activitate didactică odată cu desfiinţarea Universităţii din Athena în 529. De 
asemenea împăratul a interzis orice manifestare religioasă a ereticilor.** 

Cu toate aceste oprelişti legislative imperiale şcolile din Alexandria, 
Athena, Berytos şi Constantinopol au stat într-un puternic schimb de 
profesori. Deşi congresele profesorale s-au rărit, ele s-au mai putut 
manifesta sporadic în Stoa de odinioară a împăratului Constantin. Nu au 
lipsit în această perioadă disputele dintre profesorii de filosofie din partea 
vestică a Imperiului răsăritean, respectiv din Athena şi Theba cu cei din 
Constantinopol cum se arată într-o relatare contemporană.” Sub împăratul 
Justin aceste dispute au fost diminuate iar în urma măsurilor justiniene 
Constantinopolul a devansat Athena ca şi pe celelalte centre universitare 


? BM. POPESCU, Christianitas daco-romana, Ed. Academiei, Bucucuresti, 1994. 

?! SUIDAS, V, 37; FR. FUCHS, op.cit., p. 4; A.A. VASILIEEV, op.cit., p. 142-145; 163-164. 
32 Cu privire la Urbanus a se vedea Zacharias Scholasticos, în Patrologia Orientalis II, 37. 
Cu privire la cel de al-doilea profesor, Horapollon se ştie că a existat unul omonim în 
timpul lui Theodosie II în Constantinopol şi un al doilea în Alexandria în timpul lui Zenon 
cf, B.Z, XXII, p. 326 A. În această privinţă a se vedea şi comentariile la F. FUCHS, op.cit., 


p. 4. 

* Cod. Just. VI, 48, 10. 

? Cod. Just. I, 5 18, 4; L 11, 10 unde se specifică foarte clar in această privință: 
..Hovoig SE EKELVOLG SLOQOKELV...EMLEMEV TOLG THGOPTOSOSOU TLOTEOS OvOLV; ST. 

BREZEANU, op.cit., 1981, p. 26; IDEM, Istorie a Imperiului Bizantin, Ed. 2005, p. 61-62 

elaborarea lucrárii de drept Corpus Juris Civilis. 

35 A se vedea Scriptores, Ed. Th. Preger p. 228-229 si FR. FUCHS, op.cit., p. 4. 

amintite. În perioada de înflorire cultural-creştină de factură romano- 
bizantină sub împăratul Justinian, acesta se străduia „a păstra în floare în 
întreg imperiul, acei tineri instruiți cu înclinații spre cultură” precum însuşi 
împăratul se exprimă într-una din legile sale." 

În ceea ce priveşte organizarea pe mai departe a învățământului 
Juridic universitar bizantin lista completă a catedrelor de drept au fost 
reorganizate gratie acestui împărat de origine daco-romaná-illyrianá şi 
anume Justinian, printr-o lege expresă numită ,,Constitutio Omnem" din 16 
decembrie 533. Pentru aceasta Justinian a interzis predarea Dreptului în 
Alexandria Egiptului şi în Caesarea, cele din Roma şi Berytos vor fi 
micşorate iar cea din Athena desființată printr-o lege expresă din anul 529, 
multi dintre profesori fiind aduşi la Universitatea din Constantinopol." 

Până acum studiile de drept se diminuaseră în mod evident în Bizanţ 
nu numai în cadrul Universităţii din Constantinopol ci şi în cele din Roma şi 
Berytos situaţie care a fost restabilită de împăratul illyrian Justinian mai ales 
la universitatea constantinopolitană. Prin amintita lege Constitutio omnem 
se stabilea şi ordinea studiilor juridice, fiind hotărâți cinci ani de studii in 
timpul cărora preponderența studiilor juridice era studiul legilor justiniene 
Institutiones"? Procesul studiului de drept în primul an era numit Dupondi 
iar de la Justinian a fost numit Justiniani novi după care urmau Edicales şi 
Papinianistae care avea dedicată o zi aparte numită Cursurile lui Papinius 
care erau numite în limbajul grecesc: Autar sau mpoivrou. La sfârşitul 
studiilor erau alte reguli şi norme prevăzute în cadrul şcoli (ludi) atât pentru 
pregătirea studenţilor cât şi pentru situaţia în care se prezentau profesorii. 

Studenţii din Constantinopol erau puşi sub supravegherea prefectului 
oraşului (prefectus urbi). La sfârşitul studiilor de drept profesorii ofereau 
studenţilor absolvenți documentele necesare pe baza cărora aceştia puteau 
profesa ca în diferite domenii potrivit pregătirii şi recomandării pe care o 
aveau. 

La începutul fondării Universităţii din Constantinopol facultatea de 
drept avea doi profesori. Mai târziu în timpul lui Justinian numărul acestora 
s-a mărit. Chiar în legea amintită Constitutio Omnem se preciza că atunci 
existau opt profesori de drept, antecessores (avtikynoopss), lege care poartă 
data de 16 decembrie 533. 


?6 Corpus Juris Civilis, III, p. 802, Ed. Schoell-Kroll. 
y Corpus Juris Civilis, 1, p. XVI, Ed. fr Constitutio Omnem. 
38 Constitutio omnem în Corpus Juris Civilis... Cod. Just.... Alte comentarii la MORITZ 
VOGT, Romische Rechtsgeschichte, 1902 III, p. 135 şi u. şi HANS PETERS, Die 
ostromischen Digestenkommentare und die Entstehung der Digesten, Leipzig, 1913, p. 49 
şi 64. 
Cod. Just. Il, 7, 11 lege care a fost preluata in Basilica, VIII, 1, 26. 

Mai târziu, în timpul împăratului bizantin Nichifor Phokas (602-610) 
filosofia a ajuns să fie izgonită din Universitatea din Constantinopol, aceasta 
şi-a recâştigat drepturile de funcționare în timpul următorului împărat 
Heraclius (610-641) care deşi a fost un împăratul militar a avut şi preocupări 
culturale căci în timpul său filosofia a fost reintrodusă ca materie de studiu 
la universitate." 

În acest sens cronicarul bizantin Theophilakt Simokata se exprimă 
din nou arătând într-un mod personificant coexistenta dintre materii la 
marea Universitatea din Constantinopol prin dialogul dintre istorie şi 
filosofie în care una întreabă şi cealaltă răspunde.“ 

Cel care a contribuit în această perioadă de timp la reînnoirea 
Universităţii din Constantinopol a fost patriarhul Sergius I (610-638). 
Patriarhia avea atunci legături mai strânse cu procesul de învățământ 
universitar din capitala răsăriteană. 

În timpul împăratului Heraclius şi a patriarhului Sergius Academia a 
fost refondată mai ales prin inițiativă imperială în Complexul Basilicii 
imperiale, respectiv al Palatului imperial unde s-ar fi aflat chiar din perioada 
de fondare inițială, din timpul lui Theodosie II şi unde se afla şi în 
momentul suspendării ei de către împăratul Phokas. Mai mult decât atât s-a 
făcut afirmația că potrivit relatărilor din izvorul istoric bizantin mai sus 
amintit, Patria, şcoala aceasta ecumenică poate fi datată, mergând înapoi în 
istorie chiar până în perioada constantiniană, de fondare a Palatului imperial, 
Basilika. Din această lucrare se pot desprinde şi diferitele faze de existență 
şi de dezvoltare a Universităţii, de la fondarea ei şi până în perioada aceasta 
de început de sec.VII. 

Într-adevăr trebuie subliniat că în această epocă a împăraţilor 
heraclizi, revigorarea Universităţii s-a făcut prin contribuția împăratului dar 
şi a patriarhului Sergius I. Izvoarele istorice arată că frâiele procesului de 
învăţământ au fost preluate de oamenii bisericii. 

Unii dintre cercetători au combătut însă afirmaţia potrivit căreia în 
timpul împăratului Heraclios didascaleionul ecumenic era unul şi acelaşi cu 
Universitatea, afirmând că titlul de didascal ecumenic dat rectorului 
Universităţii s-ar referi de fapt la două instituții de învățământ diferite, iar 


4 THEOPHILAKT SIMOKATES, cypova 8’ 

votepov HpaxAetóat SELOWOQV Kat THV NOMTELAV ATESOOaV Vat SNTA kat TPOG TA 
Baotieov Tenevn ELOWKLIOQAV.KAL TEPLAGAW TA Baotreta KTA. A se vedea şi Cod 
Escurial sec. XII Y, II, 10 f. 132 unde se arată in acelaşi fel ca şi Theoplilaktos de: 
TEPLAQAELV TA AVAKTOPA KAL TOV oov meptotpedsoO0at Opovov 

^ THEOPHILAKT SIMOKATES, loc.cit. 

„„X01 ©’ o SOYATEP, TIG KAL onec GOTIPLOG yevovev; la care filosofia întreabă iar istoria 
răspunde uov ovk o108a, Baotiea, Tov yeya... 

didaskalul Ştefan ar fi predat la ambele dintre ele. Aşa s-ar explica şi 
materiile diferite pe care le preda aici.” 

Datele istorice cercetate ştiinţific nu au dovedit existența 
concomitentă a două instituții de învățământ universitare separate, nici 
expresia după modelul vechi (kata tonov apyatov) din timpul declanşării 
mişcării iconoclaste în 726 nu se referă la nimic altceva decât /a timpurile 
de odinioară ale împăratului Heraclios care a revigorat Universitatea 
constantinopolitană şi nu la vre-un duplicat universitar separat de cel oficial. 

În această privință unii cercetători au încercat să comenteze 
afirmațiile lui Theophilact Simocata că Universitatea care a fost reînnoită de 
Heraclius şi-ar fi avut locul în stoa imperială (otoa Baotitoc) şi din acest 
motiv s-ar deosebi de cealaltă instituție universitară, din Basilika (palatul 
imperial). Didaskaleionul ecumenic care se afla lângă o cisternă de lângă 
palatul imperial şi de asemenea în apropiere de cartierul izbucnirii crizei 
iconoclaste aici, amintitul profesor Ştefan din Alexandria a predat în 
perioada împăratului Heraclius, deoarece Basilika şi cisterna se aflau în 
acelaşi loc spaţiul universitar a fost numit aşa şi (Bacon Kiotépvn) = 

Date cu privire la Universitatea din Constantinopol la inceputul 
secolului următor ne dau referințe câțiva autori; astfel la începutul regimului 
împăratului Anastasius II (713-716) ne dă informaţii preţioase patriarhul şi 
cronicarul Nichifor care scrie că la vremea respectivă se mai făcea educaţie 
universitară în Constantinopol: n tov Aoyov noavigeto maidevoic dar 
pentru putin timp căci in 717 va veni pe tronul imperial bizantin Leon III din 
Isauria, Siria, neştiutor de carte şi nu peste mult timp mai precis în 726 va 
incendia şi va arde universitatea şi biblioteca acesteia şi va pedepsi pe unii 
dintre profesori pentru ideile lor iconofile, datare şi evenimente care sunt 
descrise de amintitul cronicar Giorgios Monachos.“ 

Reînnoirea caracterului universitar al Academiei din Constantinopol 
după biruinţa ortodoxiei sub împărăteasa Teodora se leagă mai ales de 
numele viitorului împărat Mihail III Bardas, cumnatul lui Teofil şi de cel al 
filosofului Leon Filozoful sau Matematicianul care deşi fusese iconoclast şi 
fost arhiepiscop de Thesalonic a purces la reaşezarea caracterului de altădată 
al Universităţii aşezând-o acum în Palatul Magnaura în anul 863. Prin 
condiția sa iconoclastă Leon avusese multe legături cu cultura arabă de unde 


? F, SCHEMMEL, Programmata, 9. 

5 J.P. RICHTER, Quellen der byzantinischen Kunstgeschichte, Wien, 1897 p. 405; P. 
GYLLUS, De topographia Constantinopoleos, 1.11 C.XX, I. 386. 

^! Patriarhul NICHIFOR, Ed. de Boor. 52, 2. 

^ THEOFANES, Cronica, 185; cf. NIKITA PAFLAGONIANUL, Vita Sancti Ignati, 
Migne PG, 105, 504 împăratul Mihail era la vremea aceea în relaţii destul de ascuţite cu 
Patriarhia de Constantinopol, cum scrie amintitul cronicar: 
,OUÓO£1G OE nepi 1nv EKKAEOLOV YPNOTOV e$noe yevgoOou...". 

împrumutase cunoştinţe universitare solide şi chiar în perioada de reaşezare 
a ortodoxiei păstra încă legături apropiate cu unii dintre ei cum era califul Al 
Mamun. Leon Filosoful sau Matematicianul provenea dintr-o familie de 
mari intelectuali, era nepotul gramaticului şi mai târziu patriarhului loan 
Charax şi s-a născut în jurul anului 800 într-o localitatea illyriană, Hypata 
din Thessalia.“ 

Nu numai persoanele particulare au manifestat interes la momentul 
respectiv pentru învățământul universitar ci şi Basileii timpului care adesea 
au dovedit nu numai un interes artificial şi pasiv ci şi unul activ participativ 
pentru Universitatea redeschisă de curând precum însuşi cezarul Bardas care 
scria la 863, mărturisind ca doreşte să reafirme şi să sprijine învățământul şi 
cultura în Imperiu." 

La începuturile dinastiei macedonenilor interesul oficial pentru 
cultură şi educaţie a continuat. Kephelaia, pe care Vasile I Macedoneanul 
(867-886) a scris-o pentru fiul său, instructorul lui Leon, începe cu o re- 
declarare a acestuia care mult timp a reprezentat convingerea şi în practica 
educativă a bizantinilor că: „Educaţia este o necesitate vitală şi foarte dorită 
şi pentru aceia care au căpătat aceasta, există o mare recompensă atât în 
corp ca şi în suflet”. Vasile I, dacă circumstanţele familiale l-au lăsat fara 
prea multă educație, nu a lăsat ca aceasta să se întâmple şi fiilor săi. 
Literatura lui Leon şi activitatea sa în domeniul juridic au arătat că el a fost 
un bărbat şi cu o educaţie biblică, mai mult decât nivelul mediu, iar fratele 
său Alexandru este de asemenea de menționat pentru interesul său în 
problemele de educație şi cultură. 

Existența pe mai departe a acestui corp profesoral a fost prezentat 
oarecum schimbat de patriarhul Photios în prezentarea Nomocanonului din 
620 şi în documentele juridice numite Bazilicale ale lui Leon VI numit cel 
Intelept (886-911) care preluase o parte din constitutiile justiniene de 
odinioară şi a încercat să le aducă la zi adică la o curăţire a lor 
(anakataris).^ 

De remarcat faptul cá impáratul Leon VI Filozoful, din dinastia 
macedoneană a urmat el însuşi aceste studii universitare precum mărturisesc 
cronicarii vremurilor respective. El a primit o educaţie aleasă avându-l ca 
profesor privat pe eruditul profesor Fotie sub influenţa căruia a îndrăgit mai 
mult „pana decât sabia” acesta insuflându-i o puternică pasiune pentru 
cultura clasică precum reiese din lucrările sale. Leon a fost pasionat în 


“© Genesios, 98; Theophanes Continuatus, 185; Symeon Magister, 640; IOAN 


KEDRENOS, II, 165; IOAN ZONARAS, III, 399. 

* THEOPHANES CONTINUATUS, 192, 20. 

^ RALLES-POTLES, Evvroyua tov Beov Kat pov kavovov 1,106 alte amănunte în 
ceea ce priveşte datarea nomocanonului a se vedea la HANS PETERS, Die ostromischen 
Digestenkommentare und die Entstehung der Digesten, vol. 65, 1, Leipzig 1913 p. 15. 

special pentru studiile de rethorică pentru care a manifestat un entuziasm 
aparte precum reiese chiar din predicile şi enkomioanele sale unele susținute 
chiar de împărat în Biserică.” 

Din izvoarele vremii se ştie că dacă împăratul Leon VI, deşi numit 
Filozoful s-a arătat interesat mai mult de Teologie, în schimb fratele său 
Alexandru a dovedit un real interes pentru ştiinţele laice precum reiese chiar 
din două scrieri ale lui Theophano, frumoasa soție a lui Leon VI care descrie 
aceste atitudini ale fratelui împăratului şi cumnatului sáu.?? 

Cel care a contribuit la reafirmarea Universității din Constantinopol 
din această perioadă a fost eruditul profesor Leon Filozoful sau 
Matematicianul. El s-a afirmat apoi nu numai în timpul lui Vasile I ci şi în 
timpul împăratului Filozof Leon VI precum însuşi basileul mărturiseşte într-un 
izvor contemporan.” 

Alături de împăratul Leon VI în aceeaşi perioadă s-au distins şi alti 
eruditi exegeti precum Leon Magistros, Anthipatos şi Patrikios probabil 
instruiți la aceeaşi universitate sau cel puţin sub influența profesorilor de 
acolo. 

În ceea ce priveşte continuarea învățământului universitar în epocă 
se ştie că un alt student cunoscut al profesorului Leon Filozoful sau 
Matematicianul a fost Constantin Sicilianul numit de asemenea Filozoful. 

Un alt împărat bizantin iubitor şi sprijinitor de cultură şi educaţie a 
fost Constantin VII numit şi Porfirogenetul (913-959) care pentru educarea 
tinerei generaţii a reînnoit, după cum am văzut înainte, marea Universitate 
din Constantinopol, întemeiată de Teodosie al II-lea şi restaurată în secolul 
al IX-lea de Cezarul Bardas, instituţie care s-a dovedit a fi până în epoca 
Paleologilor un admirabil spațiu de cultură antică.” 

Pasionat după Arhitectură, în vremea sa s-au construit mai multe 
edificii impunătoare, restaurând concomitent unele mozaicuri în edificii 
romane sau elenice (a ornat poarta de la intrarea principală a palatului din 
Constantinopol, a restaurat Tricliniumul de aur şi Biserica Sfinţilor 
Apostoli, precum şi Obeliscul de piatră al Hipodromului). 


“ Joan Skilitzes la HIRSCH, Byzantinische Studien, 371; cf. EBERHARDT, Uberlieferung 
I, 2 229-237: cf. H.G. BECK, Kirche und Theologische Literatur im Byzantinischen Reich, 
Munchen, 1959 p. 546. 
°° Ed. KURTZ în Memoires de l'Academie des Sciences, de St. Petersbourg VIII, 2, 1898 14, 
16: oy oXaCs ðe voc Og UEAETAIG O ALTOKPATOP, o vVeaw ds AAEEavdpoc totg u 
aOnuaow noyodsito.; H.G. BECK, Kirche, p. 594-595. 
`l I.L. HEIBERG, Bibliotheca mathematica, 1887, p. 35; BOISSONADE, Anecdota graeca 
II, 1830 p. 470, cf. si FR. FUCHS, op.cit., p. 20; H.G. BECK, Kirche, p. 594-595; H. 
HUNGER, Die hochsprachliche, I, p. 18 şi u.; II, p. 227 si u. 
? H.G. BECK, Kirche, p. 551 si u.; H. HUNGER, op. cit., I, p. 244 si u.; II, 265 şi.; A.A. 
VASILEEV, op.cit., p. 310 şi u.; SR. BREZEANU, O istorie a Imperiului Bizantin, 
Bucuresti, 2005, p. 176-178; p. 178 cu cetátile dunárene. 

Iubea şi pictura, făcându-i mare plăcere discuţiile şi criticile asupra 
ei, el însuşi pictând, neştiind însă cât de apreciate îi erau încercările. 

Prima grupă conţine însă patru opere importante cu caracter istoric: 
Viaţa fondatorului dinastiei Macedoneene, Vasile I De ceremoniis aulae 
bizantinae (Despre ceremoniile de la curtea bizantină), De administrando 
Imperio (Despre administrarea imperiului), dedicată fiului său Romanos al 
II-lea; De Thematibus (Despre Theme), cuprinzând amănunte despre 
organizarea administrativă şi militară a Imperiului. S-a scris mult despre 
fiecare din ele şi încă au mai rămas multe de spus, însă noi ne vom rezuma 
să facem doar câteva remarci asupra lor. 

Viaţa lui Vasile I Macedoneanul formează subiectul cărții numită 
Cronica lui Theophanes, lucrare concepută de Constantin în timpul domniei 
sale autonome (945-959). Constantin Porfirogenetul a reluat în această 
operă cursul evenimentelor de unde au fost lăsate de cronicarul Teofan, 
adică din anul 813, urmărind trei scopuri, toate destinate să ascundă un 
adevăr: originea umilă a bunicului său, cinstindu-i memoria printr-un elogiu 
dinastic. Pe lângă aceasta, el doreşte să acopere lipsa de educaţie literară, 
precum şi vina rudei sale în uciderea lui Bardas şi a împăratului Mihai al 
II-lea (842-867). 

De ceremoniis aulae bizantinae (Despre ceremoniile de la curtea 
bizantină) cuprinde un număr apreciabil de texte a căror proveniență este 
cunoscută şi care sunt inserate cu numele autorului lor. Altele sunt datate cu 
certitudine, dar multe au o origine incertă şi este dificil să discerni indicii 
precişi ai cronologiei. Studiul cronologic al construcțiilor imperiale va 
permite însă să se aducă o soluţie definitivă în datarea cu exactitate a 
redactării acestei lucrări. 

Cartea Ceremoniilor s-a păstrat până la noi într-un singur manuscris 
din secolele XI - XII, care a aparţinut mai întâi regelui Ungariei, Matei 
Corvin, după care a devenit proprietatea lui Zaharia Conrad până în 1732, 
când a trecut la Biblioteca oraşului Leipzig, unde se păstrează şi astăzi.” 

Prima ediţie a fost întreprinsă de J. Leich, care, murind între timp, 
nu şi-a finalizat opera. Reiske a continuat-o, adăugând traducerii latine 
comentarii istorice şi critice. Această primă ediție a apărut la Leipzig 
(1751-1754), cu o reproducere în Corpus de la Bonn în care sunt inserate 
prefata şi comentariul lui Reiske. Studiul critic al cărții a fost întreprins 
mult mai târziu. Reiske, care a cunoscut numeroasele surse pe care cartea le 


"UR KRUMBACHER, Geschichte, p. 253-264; GY. MORAVCSICK, Byzantinoturcica, 
356-390; 368-379; Collona, p. 27-35; A. TOYNBEE, Constantine Porphigenitus and his 
World, London-New-York, Toronto, 1973; P. LEMERLE, L 'encyclopedisme a Byzance a 
l'apogee de l'empire, et particulierment sous Constantine Porphyrogenete, Cah d'hist 
mond, 9, 1966, p. 596-616; V. GRECU, Das sogenannte Geschichtswerk De administrando 
Imperio, RESEE, 7, 1969, p. 77-80; H. HUNGER, II, p. 360-367. 

indică, a demonstrat caracterul obiectiv al operei întreprinse de Constantin al 
VII-lea; împăratul din secolul al X-lea s-a mulțumit să reproducă in bună 
măsură documente mult mai vechi. Numeroase tratate au fost inserate în 
cartea Ceremoniilor cu numele autorului lor. Reiske a identificat pe Petru 
Magistrul, al cărui nume figura în fruntea capitolelor 84-85 ale cărții I, cu 
personajul omonim care îndeplinea la curtea lui Justinian funcția de 
magister officiorum. Acesta a compus un tratat despre ceremonialul de la 
curtea bizantină, expus în cap. 84-95 al cărţii (urcarea pe tron a împăraţilor 
Leon I, Justin I, Leon II şi Justinian I; recepţia dată ambasadelor si 
ceremonialul prilejuit la diverse ocazii festive). 

O altă carte inserată în cartea Ceremoniilor este Cletorologion-ul, 
unde sunt tratate festinurile imperiale având drept autor pe protospătarul 
imperial Filotei. În mare parte, opera lui Constantin al VII-lea 
Porfirogenetul este compusă însă din texte anonime, redactate în diverse 
epoci, cum ar fi cap.l din cartea a II-a, care descrie ceremonia urcării pe 
tron a împăratului Nichifor Focas in 963. Multe capitole însă contin 
evenimente istorice datate cu certitudine (apendicele cărții 1 conţine multe 
texte unde sunt descrise intrările  triumfale ale împăraţilor la 
Constantinopol: cea a lui Justinian în 541, a lui Teofil după campaniile sale 
din 831 şi 837, a lui Vasile I din 871), în cap. XV al cărți a Il-a sunt 
descrise marile recepții date în secolul al X-lea în onoarea oaspeților iluştri, 
culminând cu cea din 9 septembrie 957, când Prinţesa Rusiei, Olga, era 
primită cu suita sa la Constantinopol de Constantin al VII-lea şi fiul său, 
Romanos al II-lea, şi căreia în duminica de 18 octombrie i s-a oferit o 
grandioasă recepție. Mai sunt şi alte fapte datate în această carte, asupra 
cărora nu vom insista, ci vom preciza că marea majoritate a acestei opere 
aparținând lui Constantin al VII-lea conține texte nedatate. 

Împăratul şi scriitorul Constantin Porfirogenetul (913-920 şi 944-959) 
aminteşte el însuşi de activitatea didactică desfăşurată în noul didaskalaion 
ecumenic imperial. 

După perioadele de scădere a pulsului universitar sub Roman I 
Lecapenul (959-963), Academia din Constantinopol va cunoaşte o înflorire 
aparte în timpul împăratului cărturar Constantin VII Porfirogenetul unde din 
nou Filozofia şi Retorica şi-au găsit locul de odinioară precum mărturisesc 
izvoarele vremii şi cum însuşi împăratul, noul Mecena al Universităţii 
mărturiseşte si cum reiese din Proimionul la lucrarea sa Geoponika.”° 


5 THEOPHANES CONTINUATUS, 276; Suidas vede in acest SiatpBn locul desfăşurării 
procesului didactic din vremea aceea: „tonog EV o tives uavOavovow..” 
?? Geoponika, ed. Beckh,.Proimion p. 1 
»PLAOGOOLAV TE KAL PNTOPIKNV NSN TAPEPPLIKOTMAG...AVELAK VOW...EMELTA SE KOL NO 
cav AAV emuormnunv cf. GENESIOS, Cronica, p. 98 

Pentru a revigora procesul de învățământ, Constantin VII a chemat la 
universitate pe cei mai eruditi profesori ai timpului precum de asemenea 
scriu izvoarele epocii, astfel pentru catedra de Filozofie 
(kaðnyntng vvv btAocod Vv) împăratul însuşi l-a numit pe protospătarul 
Constantin Misticul, catedra de Retoricá i-a incredintat-o mitropolitului de 
Niceea Alexandru, catedra de Geometrie patriciului Nichifor, cea de 
Astronomie demnitarului asekretis, Grigorie." În ceea ce priveşte o parte 
din materiile care se predau în timpul lui Constantin VII acestea erau: 
matematica, astronomia, muzica şi filozofia. Aceleaşi documente istorice ne 
arată că împăratul însuşi venea aproape zilnic în mijlocul profesorilor şi al 
studenților unde de asemenea trebuiau să-l primească, prezenți fiind şi cei 
din justiţie, administraţie ca şi reprezentanţii Bisericii bizantine.” 

Mai mult decât atât, împăratul s-a îngrijit să plătească el însuşi nu 
numai salariile profesorilor ci şi bursele studenţilor. Se pare că şi sub 
urmaşul lui Constantin VII Academia constantinopolitană a fost susţinută de 
autoritatea imperială şi acest fenomen era eficient pentru statul byzantin 
deoarece dintre studenţii de aici erau recrutați mai târziu demnitarii şi 
oamenii de stat ai Imperiului. 

La sfârşitul secolului X se ştie de asemenea că autoritățile imperiale 
s-au arătat interesate de promovarea învățământului universitar şi în această 
privință există chiar o consemnare privitoare la împăratul militar loan 
Tzimiskes (971-976) care căuta la vremea aceea oameni învăţaţi în Imperiu 
pe care să-i promoveze profesori la Universitatea din Constantinopol. În 
acest sens el a scris chiar învățatului armean Pantaleon căruia i-a conferit 
titlul de „maestru al doctorilor” şi asemenea lui Leon odinioară şi altor 
învăţaţi a fost numit Filozoful. Se pare că însuşi împăratul avea o oarecare 
origine armeană şi învățatul armean Pantaleon nu a ezitat să răspundă 
chemării şi să participe la o dispută universitară cu învățații din 
Constantinopol." 

La sfârşitul primului mileniu creştin la Constantinopol, un nou 
împărat militar loan Tzimiskes (969—976) a fost sprijinitor al culturii 
bizantine; în vremea aceea o icoană a Maicii Domnului, protectoarea 
cetății, a fost purtată în fruntea intrărilor triumfale ale împăraților. 

Din cuvintele Anei Comnena înţelegem că: „Din timpul împăratului 
Vasile II Macedoneanul până la împăratul Constantin Monomachul studiul 
epistolar deasemeni era neglijat de majoritate, dar nu a dispărut în 

totalitate Psellos însuşi a cultivat acest stil”. 

Cu împăratul Vasile II Macedoneanul dorinţa imperială de a stimula 
cunoaşterea şi educaţia s-a diminuat vizibil. El nu a condus statul conform 
legilor scrise ci conform legilor nescrise după bunul său plac. El nu dădea 
nici o atenţie oamenilor învăţaţi şi i-a disprețuit. 

În schimb împăratul Roman III Argyros (1028-1034), pe care Psellos 
l-a văzut şi cu care a vorbit, era în mod evident interesat de educaţie şi 
cultură. Cu toate acestea a fost condamnat pentru superficialitatea sa: „şi 
unul a văzut prezenţa regală îmbrăcat ca un filozof, dar este o mască simplă 
şi o pretenţie, nu este în nici un caz o piatră în căutarea de adevăr”. 

Ardoarea lui Roman pentru cultură era rezultatul vanitatii sale 
personale şi mai degrabă şi-a găsit ieşirea mai mult în discuţiile teologice 
aprinse decât în grija pentru educaţia publică reală. 

Împăratul Mihail al V-lea Calafatul (1041-1042) avea capacitatea de 
a se controla ca un filozof, el fiind un străin al culturii elenice. Mihail V s-a 
dovedit prea puţin interesat pentru educaţie şi cultură, deşi, scriu izvoarele 
istorice, el şi-ar fi dorit aceasta atât de mult. Deşi trebuie recunoscut că 
educaţia depindea mult de atitudinea împăratului, nu au existat oprelişti în 
ceea ce priveşte existența şcolilor particulare din acest timp, dar din 
nefericire avem puţine dovezi cu privire la acest fenomen educaţional. 
Prezenţa în acel timp a oamenilor cu o şcolarizare remarcabilă este arătată 
de Ana Comnena prin cuvintele că: „studiul nu a murit în totalitate”. În 
ciuda remarcilor făcute de Psellos sau Ana Comnena şi înclinația unor 
intelectuali bizantini pentru studiul legilor în prima jumătate a secolului XI, 
cu toate acestea perioada Macedonilor nu a avut contribuţii mari în ceea ce 
priveşte educaţia serioasă.“ 

Începutul secolului XI a debutat cu multe împliniri pentru Imperiul 
roman de Răsărit în planul politic, militar şi teritorial sub împăratul Vasile II 
Bulgaroctonul (976-1025) dar pe plan cultural a închis pentru o vreme 
Universitatea din capitala răsăriteană. 

Un sprijinitor real al culturii şi educației bizantine în prima jumătate 
a sec. XI a fost împăratul Constantin IX Monomahul (1042-1055) care a 
refondat Universitatea constantinopolitană în anul 1045. În documentul de 
fondare a acestei secţii de drept se face o retrospectivă a procesului de 
învățământ juridic de până atunci.” 

Spre deosebire de perioadele anterioare acum profesorii nu erau 
numiți de împărat şi nici nu primeau un salariu bine fixat iar locul unde se 

țineau cursurile nu era nici el de la început bine determinat.“ Catedra de 
drept a fost repusă în planul de învăţământ, aici a funcționat şi a fost atestat 
ca profesor de drept începând din anul 984 vestitul profesor de legi 
(vopoâi5auokaAoc) si presbiter Theofilakt.™ 

Mihail Pselos şi prietenii săi de studii Ioan Xifilinos şi Constantin 
Lihudes au devenit acum un cerc de eruditi şi au căpătat cu timpul o 
influența foarte mare chiar până la curtea împăratului Constantin IX 
Monomahul care îi chema adesea la palat, îi aşeza pe scaunul imperial, le 
asculta discursurile ore în şir, cerându-le chiar sfatul în anumite probleme 
politice nu numai în chestiunile culturale. 

Din acest cerc de învăţaţi împăratul Constantin Monomahul a găsit 
profesorii cei mai învăţaţi şi cei mai pretuiti din Imperiu pentru a refonda 
universitatea constantinopolitană şi a o aşeza pe făgaşul de odinioară. 
Această înclinație pentru cultura şi învățământul universitar al noului 
împărat fondator, Constantin Monomahul, este caracterizată la vremea aceea 
de cronicarul loan Zonaras în cuvinte foarte plastice. În ceea ce priveşte 
refondarea Facultăţii de drept şi la ce se refera grila de program a acestei 
facultăți se revendica chiar de către loan Mavropus în actul de fondare şi de 
iniţiere a acestei Academii.” 

Mai întâi el a ridicat mai multe pretenţii cu privire la funcționarea ei 
şi a creat chiar o puternică dialectică în ceea ce priveşte modul cum a fost 
conceput caracterul acestei noi Academiei constantinopolitane. În ceea ce 
priveşte noua formă universitară disputele erau foarte aprinse. Una dintre 
partidele fondatoare voia să-i dea un caracter cu totul juridic şi încercau să-l 
ridice pe Xifilinos la conducerea universităţii, alții voiau să-i dea mai mult 
un caracter filozofic şi încercau să aducă la conducerea noii fundații 
universitare pe Mihail Pselos.% 

În orice caz animația legată de universitate era foarte mare în ceea ce 
priveşte noul ei caracter. Această nouă agitație universitară a degenerat în 
cele din urmă chiar cu manifestări în stradă până când în final însuşi 
împăratul a găsit o formulă de reconciliere. El a hotărât înfiinţarea 
Universităţii in care să funcţioneze două facultăți: o secție de drept condusă 
de Ioan Xifilinos şi una de filosofie condusă de Mihail Pselos. Actul de 
fondare s-a făcut în anul 1045 purtând semnătura împăratului şi a 
autorităților de stat bizantine.” 

În ceea ce priveşte vacantele studenților ambele Facultăţi, atât cea de 
Drept cât şi cea de Filozofie, acestea începeau deodată şi pentru unii şi 
pentru alții precum le-a acordat împăratul Mihail VIII studenților acest drept 
şi după cum menționează unul din cronicarii vremii vacanța începea la 
culesul strugurilor când şi profesorii de asemenea aveau permisiunea de a 
merge la câmpie sau în locurile lor natale.S5 

În ceea ce priveşte examenele studenților acestea se dădeau în fata 
Notarilor de drept (taPovAaptot) şi a avocaţilor de specialitate (ovvnyopo) 
în urma hotărârii cărora se afişa care dintre Nomofilax a trecut examenul sau 
care trebuie să-l repete la o sesiune viitoare. Studenții eminenti după absolvire 
apelau la împărat pentru a primi o slujba în administrația statului şi multi 
printre care şi renumitul rethor, filosof şi teolog Mihail Psellos. Însuşi 
împăratul Mihaill al VIl-lea Ducas (1071-1078), elevul lui Psellos de 
odinioară, şi-a trimis pe fiul său Constantin, la şcoala lui Theophylakt, 
renumit pentru talentele sale, aşa cum dovedeşte actul de studii al elevilor; 
prinţul se pricepea cel mai repede la lectură, fiind pasionat de faptele şi 
cuvintele eroilor antici de odinioară.” 

Sub împăratul Alexios Comnenul (1081-1118) şi primii doi 
succesori ai săi, a venit un nou curent religios să reinsufleteascá o 
societate pe care împărații constantinopolitani, scriitorii, filosofii, 
juristii păreau că vor să o readucă la păgânismul luminat al lui Platon 
şi la credinţa misticilor, mergând până la o reluare a iconoclasmului. 
S-a decretat că numai împăratul singur, în virtutea demnitatilor sale 
(Sua to a&uwpa), avea dreptul să se pronunțe asupra problemelor de 
educaţie din Imperiul romeilor." 

Afirmațiile Anei Comnena, după care Alexios I Comnenul a 
determinat înflorirea învăţământului, pe care-l găsise neglijat la urcarea 
pe tron, sunt exagerate, căci cei zece ani de război civil (1071— 1081), 
au abătut atenţia puterii imperiale de la problemele de învățământ. 
Alexios Comnenul nu a schimbat cu nimic organizarea Universităţii, 

MILLER, Catalogue des manuscrits grecs de la bibliotheqe de l'Escurial, Paris, 1848; cf. 
şi FR. FUCHS, op.cit., p. 36, nr. 4 şi p. 40; Asupra lui Theofilakt ca maestru al rethorilor, 

iar singura sa fundaţie şcolară a fost un orfelinat (azil şi casă de 
educaţie) situat în jurul Bisericii Sfinţii Petru si Pavel. Împăratul 
încuraja neîncetat studenţii, recomandându-le studiul cărților sfinte înaintea 
culturii elenice. Este simptomatic în acelaşi timp discursul profesorului de 
rethorică, Theofilact, ca exponent al studenţilor săi în faţa basileului, 
Alexios Comnenul (1081-1118), prin care îl îndeamnă pe bazileu să urmeze 
exemplul de odinioară al împăraţilor Hadrian şi al lui Marc Aureliu din 
antichitatea romană care sprijineau la vremea lor material procesul de 
învățământ, drept pentru care îl invocă şi el acum pe noul împărat să 
asigure cele de trebuintá regimului de învăţământ care este periclitat de 
atâtea lipsuri. Pledoaria pentru susținerea studenților săi şi a sistemului 
universitar, reiese şi din hotărârea a rethorilor trimisă către împărat, văzut ca 
un continuu purtător de grijă al celor care studiau în capitala răsăriteană. 

Nostalgia lui Theofilakt fata de studenţii săi se arată şi atunci când a 
fost numit arhiepiscop şi cărora le ducea dorul, după cum reiese din 
epistolele sale, şi când s-a mutat în noua sa reşedinţă. 

Se ştie de asemenea cu privire la procesul de învățământ din cadrul 
acestei Akademii patriarhale că profesorii, didaskalii Marii Biserici, predau 
în unele cazuri nu numai teologia, ci şi ştiinţe sociale profane. În acest sens 
Ana Comnena în celebra lucrare A/exiada dedicată tatălui său Alexios I 
(1085-1118), scriind despre procesul didactic de la şcoala patriarhală 
enumeră gramaticienii importanți şi menționează şi alte materii care se 
predau decât cele strict cu caracter teologic.” 

În perioadele care au urmat de asemenea se certifică existența acestui 
colegiu academic; astfel în perioada împăratului loan Comnenul (1118-1143) 
este menţionat colegiul celor doisprezece. În această privinţă Arhiepiscopul 
Anselm de Havelberg aflat în Răsărit în Proologul Dialogului său istoriseşte 
evenimentele în legătură cu discuţiile de unire a Bisericilor pe care le-a 
purtat cu mitropolitul Nichita de Nicomedia în timpul împăratului loan 
Comnenul, menționând printre altele şi faptul că a stat între 20 de profesori 
(inter duodecim didascalos), specialişti atât in cultura greacă şi latină 
(sapientium Graecorum et liberalium artium) cât şi în problemele de 
teologie (et divinarum scripturarum) pentru a ajunge la un consens 
preliminar în vederea unui sinod care să ducă la unirea Bisericilor, problemă 
simțită atât de stringent de împărații din această dinastie.” 

În perioadele care au urmat sub dinastia comnenilor procesul de 
învăţământ bizantin a continuat de asemenea sub diferite forme. Astfel 
„Colegiul celor 12 Profesori” (didaskaloi), atestat de Anselm din Havelberg 
în timpul împăratului bizantin loan Comnenul (1118-1143), a fost identificat 
drept modelul reînnoit al acelui distrus odinioară în anul 726 la începutul 
crizei iconoclaste. 

În timpul lui loan I Comnenul a funcţionat ca profesor Mihail Italos 
care a ajuns apoi episcop de Philipopolis (Plovdiv, în Bulgaria de astăzi). 
Într-o cuvântare păstrată din vremea respectivă este amintit sub această 
numire de didaskal evanghelic. A fost, se pare, cel mai important profesor al 
vremii sale, în timpul domniei lui loan Comnenul (1118-1143). Se ştie cu 
privire la el că a fost şi ambasador în timpul Cruciadei a IV-a, (1198-1204). 
Ca profesor a predat atât filozofia cât şi retorica, iar scrierile sale dau 
mărturie despre anumite grupe etnice ale vremii precum: vlahi, pecenegi, 
unguri şi seldgiucizi.” În această privinţă el s-a adresat chiar basilisei Irina 
recomandând pentru postul de profesor de medicină pe un erudit în 
domeniul pentru activitatea medicală. 

Împăratul Ioan II Comnenul (1118-1143) considerat de 
contemporani şi de istorici „cel mai mare dintre comneni”, a întemeiat 
împreună cu soția sa Irina, Mănăstirea Pantocrator care a fost dotată şi cu un 
spital, bolnita, în anul 1136, la care a fost angajat un profesor, didaskal de 
medicină pentru a preda studenților din cadrul Şcolii patriarhale noţiunile 
elementare de medicină.” 

Împăratul Manuel Comnenul (1143-1180) supranumit şi „un 
principe occidental pe tronul Bizanțului” a introdus în Universitate un 
proces de învățământ exclusiv de tip aristotelic. Manuel a readus filosofia 
pe locul de onoare, punând să se predea si logica, dialectica, fizica, 
astronomia, meteorologia, după sistemul lui Aristotel. Seriozitatea studiilor 
este dovedită de cunoştinţele pe care literatii din Bizanţ le aveau despre 
autorii greci şi de strălucita dezvoltare a umanismului care a rezultat din 
aceasta. Patriarhul Fotie în lucrarea sa Myriobiblion, prezintă 280 de 

manuscrise de autori clasici. Cardinalul Bessarion dispunea de 500 de 
manuscrise dintre care 300 aparţineau scriitorilor greci.” 

Prima grijă a primei soții a lui Manuel Comnenul, o germană, 
Bertha de Sulzbach după sosirea ei la Bizanţ, a fost să-i ceară lui 
Tzetzes să comenteze Iliada şi Odiseea. Ea merita calificarea de 
doamnă foarte îndrăgostită de Homer pe care i-a dat-o gramaticul. În 
şcolile bizantine autori greci clasici formau, alături de lucrările 
Părinților Bisericii, baza educaţiei. Homer era cartea de căpătâi, lectura 
favorită a tuturor elevilor şi e destul să vedem ce citise un Psellos la 
vârsta de 20 de ani pentru a ne da seama de tot ce se învăța în cursul 
acestei scolaritati şi de folosul pe care ea îl aducea elevilor. 
Universitatea din (Constantinopol, întemeiată de Teodosie al II-lea, 
restaurată în secolul al IX-lea de cezarul Bardas, ocrotită cu atenţie 
de Constantin Porfirogenetul si înfloritoare încă în vremea 
Paleologilor, a fost un admirabil seminar de cultură antică. Dintre 
profesorii care predau acolo, unii s-au bucurat de o reputație care a 
învins secolele: în secolul al XI-lea, Psellos repunea în cinste studiul 
filosofiei lui Platon şi explica pe clasici, manifestând pentru Atena un 
entuziasm cuceritor. 

În secolul al XII-lea, Eustatios din Tesalonic comenta pe 
Homer şi Pindar. După perioada critică ce a defavorizat atât de mult studiul 
filosofiei a venit un timp când prin voința acestui împărat mecenat Manuil I 
Comnenul (1143-1180) a fost reluat interesul pentru studiul filosofiei în 
procesul educativ bizantin, fiind numiţi alti consuli ai filosofiei aşa cum au 
fost numiţi chiar unii dintre diaconii cărturari ca şi alti demnitari de la 
Sfânta Sofia, cum s-a întâmplat până mai târziu în timpul arhiepiscopului 
Mihail de Anchialos, care a fost numit consul al filosofiei înainte de a 
deveni arhiepiscop, precum mărturiseşte amintitul cronicar Mihail Choniates 
în istoria sa.” 

Câteva repere în această privinţă ni le dă chiar Mihail de Anchialos 
în momentul numirii sale pe funcția de profesor, scriind laudativ la adresa 
bazileului bizantin şi arătând că: „Împăratul Manuil a scos uitata filosofie 
din întuneric şi din umbra morţii şi a adus-o din nou la lumină din această 

cauză trebuie să-i mulțumim că filosofia peripateticilor şi Akademia, şi 
Lyceul au fost aduse la o nouă strălucire”. 

Împăratul Manuil I a fost de altfel, nu numai un politician cu vederi 
largi către lumea occidentală ci şi un adevărat mecena bizantin al epocii 
sale, el sprijinind atât procesul de învățământ în sine cât şi o serie de 
personalități culturale: teologi, filosofi istorici, polemişti, jurişti care erau 
susținuți chiar de autoritatea imperială. Asa au fost Nicolae de Metona, Ioan 
Axucs, patriarhul Nicole IV Muzalon, polemiştii Vasile, Leontios, Andronic 
Camateros, Ioan de Claudiopolis si multi altii.” În această perioadă a 
comnenilor şi mai ales în timpul lui Manuil I Comnenul sunt cunoscute 
multe producţii culturale mai ales în domeniul operelor rethorice şi al 
scrierilor cu caracter encomiastic ca şi în domeniul lucrărilor panegirice. În 
acest ultim domeniu s-a remarcat în timpul lui Manuil | mai sus amintitul 
Mihail Italos care pe lângă activitatea didactică în domeniul rethoricii şi al 
filosofiei este cunoscut ca fiind autorul unor scrieri encomiastice dedicate 
patriarhului Mihail II Curcuas Oxites.*” 

Se ştie de asemenea că în încercările de unire ale împăratului Manuil 
I Comnenul cu Roma, patriarhul cărturar mai sus amintit, Mihail de 
Anchialos, a ajuns într-un dialog aprins cu împăratul, scriind chiar un tratat 
cu privire la aceste dispute dogmatice şi unioniste in 1170 şi 1171. 
Patriarhul Mihail de Antiochia a intervenit şi în tratativele purtate de 
împărat cu armenii, scriind de asemenea un tratat în această privință, păstrat 
de reprezentantul armean Theorianos, scriind de asemenea şi alte tratate. 

Manuel Comnenul a poruncit să se reprezinte in Palatul 
Vlachernelor nu numai faptele sale eroice şi tot ceea ce făcuse pentru 
binele romanilor, după cum se exprimă Nichita Choniates, ci şi 
războaiele din antichitate. În Marele Palat, mozaicurile arătau cetăţile 
pe care el le recucerise de la turcii seldgiucizi. Gustul pentru pictura 
istorică era atât de viu, încât unul dintre miniştrii lui Manuel, nepotul 
său Alexe, a pus să se ilustreze pe pereţii palatului sáu vitejiile 


7 MIHAIL DE ANCHIALOS, Discurs, in Cod. Escur, Y, IL 10 fol. 132-139; 
„„050v unzooa0pov kat caÓOpov ev vty, aneppup0o....”; H.COXE, op.cit., p. 218; FR. 
FUCHS, op.cit., p. 51. 

” ERHARDT, 85-92; JUGIE, 1600-512; FR. DÓLGER, Regesten, 1500-1506; H.G. 
BECK, Kirche und theologische Literatur, p. 623-628. 

8 P. WIRTH, Wer ist der Verfaser der Rede auf den Patriarchen Michael II Kurcuas 
Oxeites, in BZ, 55, 1962, p. 269-273; U. CRISCUOLO, Un discorso e una monodia inediti 
di Michaele Italico, Atti. Acc. Sc., Torino, 106, 1071-1972, p. 593-634; P. GAUTIER, 
Michael Italikos, Letres et discours, Paris 1972, p. 245-270; H. HUNGER, Die 
hochsprachliche profane Literatur, II, p. 123-124. 

sultanului din Iconium, lucru care nu a fost deloc apreciat de 
bizantini.” 

În această perioadă Georgios Akropolites a fost unul din cei mai 
instruiți profesori ai timpului, născut la Constantinopol in 1217 a fost trimis 
de tatăl său la studii la Niceea, unde a avut ca profesor pe Theodor 
Hexapterygos şi pe vestitul învăţat Nichifor Blemmydes. A fost coleg de 
şcoală cu viitorul împărat Theodor II Lascaris (1254-1258) căruia i-a 
devenit mai târziu profesor şi în cele din urmă un apropiat consilier. Mai 
târziu în 1244 a ajuns logothet în timpul împăratului loan III Ducas 
Vatatzes." 

Ín ceea ce priveste pe celálalt erudit al timpului Mihil Psellos, acesta 
face deseori amintire la aceste reforme, mai ale cá in acea perioadá 
funcționat profesor la aceasta universitate şi, deşi, preda Filozofia, face 
referiri şi la învăţământul de drept de la vestita Academie de învățământ 
universitar. Michail Akominatos îl dă drept exemplu pe Psellos unui adept al 
filozofiei lui Aristotel." 

Unul dintre cele mai importante chipuri ale culturii şi teologiei 
bizantine din această epocă a fost ucenicul lui Nichifor Vlemmydes, viitorul 
împărat, deja amintit, Theodor II Ducas Lascaris (1254-1258). Acesta s-a 
născut la Niceea în 1222 chiar la înălțarea pe tron a tatălui său Ioan III 
Ducas Vatzates. Tânărul print a primit de timpuriu o educaţie aleasă cu cei 
mai buni profesori care se găseau la Niceea. S-a remarcat prin aptitudinile 
sale filosofice şi teologice scriind foarte de tânăr lucrări cu caracter ştiinţific. 
Unele din aceste lucrări datează chiar din timpul în care ambasadorul 
Berthold de Hochenburg în 1254 se afla în Răsărit. 

Dincolo de problemele de sorginte teologice el s-a interesat de 
timpuriu şi de problemele de etică şi de filosofie naturală. Principala sa 
lucrare teologică a fost numită Teologia creștină în 8 cărţi. În afară de 
problemele de teologie sistematică, viitorul împărat a fost preocupat şi de 
probleme de teologie morală, el scriind în acest sens Un Tratat despre 
virtuți şi un Enkomion despre înţelepciune apoi mai multe cuvântări pe 


8 LA. DIETEN, Nichetae Choniatae Historia, (CHFB 11, 1, 2, 2 Bde., Berlin-New-York, 
1975; F. Grable, Die Krone der Komnenen (118-1180), Graz-Wien-Kóln, 1958; K. 
Krumbacher, Geschichte, p. 281-286; E. Collona, 89-92; H. Hunger, II, p. 429-441. 

9? K. KRUMBACHER, Geschicte, p. 286-288; A. HEISENBERG, Studien zu Akropolites, 
Munchen, 1900, p. 463-558; IDEM, De vita scriptoris, Leipzig, 1903; GY. 
MORAVCSICK, p. 266-268; E. COLLONA, p. 1-3; N. IORGA, in BZ 2, 1925, p. 286 si 
u.; H. HUNGER, II, p. 442-447. 

5 MICHAEL AKOMINATOS II, 44 a se vedea şi mentionárile fácute in cap. II, 14 gi II, 
23 „OV pev TAG TNS QiAoooótag EKLETPNOASG KAWAKAG ouó0g TAG NOMTELTLKAG 
Qepu6aG  mepubew  EÂIKOLOGAG OANOPĂENOV ott TMPOG...TOVG mpo mkpov 
YWehiovc..”. 

diferite teme, panigirice la diferite personalităţi precum acela la moartea 
soţiei sale Elena, enkomioane la anumiţi sfinți ca Sf. Euthimie de Palestina 
sau Sf. Martir Triphon. Remarcabile sunt şi epistolele ca şi lucrările sale cu 
caracter poetico-canonic, de menţionat şi lucrarea sa cu caracter filosofico- 
natural: De communione naturali, lucrări care scot în evidență puternica 
educație bizantină prin prezența unor şcoli şi a unor profesori celebri care 
aduceau la vremea aceea în Niceea sau în alte centre un puternic suflu 
cultural şi care anunța de fapt începutul unei adevărate renasteri culturale 
bizantine aşa cum s-a mai menţionat şi în rândurile de mai sus.** 

Împăratul Theodore II a scris el însuşi lucrări ştiinţifice, opera sa cea 
mai de seamă fiind Șase cărți despre Unitatea Naturii şi o carte numită 
Explicarea Universului, scrisă după urcarea sa pe tron. Este o creaţie 
curioasă, constând în mare parte în scuze pentru cunoştinţele sale 
insuficiente pentru ştiinţe. Probabil a avut intenția de a fi o ironizare, ca o 
încercare de a ridiculiza polimatia láudároasá a fostului său meditator. Din 
pácate, el a invátat de la fostul sau mentor un stil literar aproape la fel de 
inflorit ca $1 cel al lui Blemmydes; si este uneori chiar imposibil de a-i 
urmări limbajul sau logica. Este de regretat, deoarece el avea o minte 
originală şi încerca sa repună în valoare invatamintele vechilor filosofi 
întărindu-le cu propriile idei. Diferenţa pe care el o face între natura 
naturans $i natura naturata îl aduce mai aproape ca mentalitate de Spinoza 
decât orice alt filosof al trecutului antic sau bizantin aşa cum s-a opinat.” 

În privinţa nivelului cultural din a doua jumătate a sec. XIII sunt 
semnificative în această privință epistolele adresate de elevul lui 
Blemmides, împăratul de mai târziu Theodor II Ducas Lascaris (1254-1258) 
acestui maestru, căruia îi răspunde într-un mod specific de a gândi sau de 
asemenea cele ale lui Georgios Akropolites adresate patriarhului Manuil, lui 
Nikifor, mitropolitul Efesului şi altor membri ai clerului, de asemenea şi lui 
George Muzalon de unde reies adevărate exerciții de rethorică foarte 
îngrijită într-un stil voit arhaic unde mimetismul şi amintirile antice abundă 
uneori în expresii efervescente.*° 


% Scrierile cu caracter teologic în PG, 140, 746-770; Enkomion la Sfânta Fecioară în PG, 
140, col. 777-780; De communione naturali în PG, 140, col. 1267-1296; Alte date la 
ERHARDT, 95-96; BHG, 384c.650d1140.1858d; J. DRASEKE, Theodoros Laskaris in 
Byz.Zeit, 3, 1894 p. 498-515; J.B. PAPADOPOULOS, Theodore II Laskaris empereur de 
Nicee, Paris 1908; M.A. ANDREEVA, în Vestnik Kral. Ces., 1, 1929; H.G. BECK, Kirche, 
p. 673-674; GY. MORAVCSICK, Byzantinoturcica, p. 521-522; H. HUNGER, Die 
hochsprachliche 1, p.223- si u. II, p. 244. 

85 S, RUNCIMAN, byzantine Renesaince, p. 26; H. HUNGER, II, 543. 

5 Theodor II Lascaris, ed. Festa, Florenta, 1898; cf. si PAPADOPOULOS KERAMEUS, 
Theodor Laskaris, în „Studii italiani di filologia classica", VII, 1898, 204 şi u.; cf. şi art. în 
Byz. Zeit., XVIII, 213-217; cf. şi A. HEISENBERG, Jbid, IX, p. 211-222; VI, p. 548; se 
vedea şi comentariilr la N.Iorga, Istoria Vieţii byzantine, p. 481, 538, 539; PS. 

Împăratul Theodor II Laskaris înconjurat de cercul său de literati si 
învăţaţi a creat un adevărat refugiu la Niceea nu numai pentru protipendada 
politică bizantină ci şi pentru un mare număr de cărturari printre care se 
număra şi Nichita Choniates, Akominatos. Este o perioadă de scădere a 
barometrului politic al Bizanțului dar în acelaşi timp o perioadă de înflorire 
culturală, sub împărați care întemeiau biblioteci şi şcoli şi Biserici şi 
mănăstiri. Este o epocă de rațiune culturală la care participă nu numai 
profesorii sau anumiți demnitari ci împărații ca adevăraţi mecenati ai 
spiritului bizantin.“ 

După cucerirea Constantinopolului de către cruciați la 1204 şi 
înființarea Imperiului latin de Răsărit, învățământul bizantin s-a deteriorat 
pentru aproape şase decenii, deşi fragmentar s-a organizat la Niceea sub 
Lascarizi, mai ales sub Theodor II Lascaris cu care va începe o adevărată 
renaştere bizantină. Cu toate acestea primul împărat latin de răsărit, Balduin 
de Flandra a intenționat să construiască în Constantinopol o universitate 
latină. În acest scop s-a adresat Papei Inocenţiu al III-lea (1198-1205) şi 
promotor al cruciadei şi în acelaşi timp confident al vlahilor, cu rugămintea 
că ar dori să determine Universitatea din Paris să preia responsabilitatea 
întemeierii acesteia. 

Un alt reprezentant al registrului de învățământ bizantin din această 
perioadă a fost Theodor Mouzalon care a fost la început elevul profesorului 
şi viitorului patriarh Grigorie de Cipru. De tânăr s-a bucurat de protecția 
împăratului Mihail VIII Paleologul care l-a sprijinit să se instruiască pentru 
ca mai târziu să fie numit logotet imperial. La început a fost adversar al 
tratativelor de unire dar mai apoi datorită apropierii sale de politica 
imperială a devenit unionist. 

Biserica Sf. Pavel unde funcţiona o şcoală teologică a fost închisă o 
perioadă de timp. Împăratul Mihail al VIII-lea (1259-1282) a redeschis 
şcoala Sf. Pavel după recucerirea Constantinopolului din mâna latinilor la 
1261 şi instaurarea dinastiei paleologilor. La început autorităţile au acordat 
burse pentru elevi şi salarii pentru profesori din vistieria statului aşa cum 
procedaseră odinioară si alti împărați cu vederi iluministe. Se ştie de 


CODELLAS, Nikephoros Blemmydes, philosofical works und theachings, Proceedings of 
the Xth Intern Congres of Philosophy, Amsterdam, 1949; L.G. WESTERINK, Some 
unpublisched lettres of Blemmydes, in Byzantino-slavica, 12, 1951, p. 43-55; Blemmydes, 
ca gi altii avea si preocupari medicale cf. A.P. KOUSIS, Les oeuvre medicales de 
Nicephore Blemmydes, Praktica, Athen, 19, 1944, p. 56-75; Asupra vieții şi activității lui 
Blemmydes şi Theodor II Lascaris cf. şi H.F. BECK, Kirche und theologische Literatur, 
p. 671-674; H. HUNGER, Die hochsprachliche profane Literatur, | p. 163 și u.; II, p. 229 si u. 
*' THEODOR SCUTARIOTES, 291, 297 in Migne P.G. CXLII; Alte comentarii asupra 
epocii la N. IORGA, storia vieții byzantine, p. 480-481; S. RUNCIMAN, Byzantine 
Renessance, p. 167 şi u. 

asemenea că împăratul însuşi a asistat uneori la cursuri şi s-a îngrijit de 
organizarea festivităților şcolare şi de acordarea vacantelor însă şi în aceasta 
perioadă şcoala Sf. Pavel a rămas o şcoală elementară în care predarea şi 
învăţarea gramaticii avea rol preponderent.“ 

În ceea ce priveşte continuarea procesului educativ în Bizanţ pentru 
perioadă târzie a Imperiului Bizantin, găsim unele informații în această privință 
în unele epistole ale împăratului Manuel al II-lea Paleologul (1391-1425), 
născut în 1350 ca al doilea fiu al lui Ioan al V-lea Paleologul şi care a fost 
de timpuriu despot de Thessalonic, iar din 1373 asociat la tron. Dincolo de 
preocupările politice a avut şi preocupări cultural şi apologetice atribuindu- 
i-se o lucrare de Apologie a creştinismului fata de islam care sunt de fapt 26 
de Dialoguri cu diferiți reprezentanţi turci pe care i-a primit la curte. 
Celebre sunt de asemenea şi Controversele sale pe care le-a purtat cu diferiți 
reprezentanţi latini în occident sau chiar în răsărit.” El a fost nu numai un 
scriitor şi un apologet ci şi un purtător de grijă pentru educaţia bizantină, o 
dovadă concretă pentru această purtare de grijă, pentru acest mecenat 
cultural o reprezintă şi unele mărturii din epistolele sale. Astfel el se adresa 
în această privință unui profesor pentru sprijinirea procesului educativ 
scriind printre altele că: „profesorii au sarcina ca tinerilor trebuie să le 
împărtășească din întreaga pleiadă de cunoştinţe a experienţei de până 
atunci, din cea a sofiştilor, din cele ale didaskalilor, din cele ale normelor 
de drept, din cele ale filosofiei, din cele ale retoricii şi să li se exegeteze din 
scrierile poeților de odinioară pentru a zidi noi suflete ale cetății 
bizantine...” 

În ceea ce priveşte organizarea procesului educativ din această 
perioadă târzie se ştie că şi acum ca şi în cazul învățământului din cadrul 
Marii Biserici sau chiar din perioada theodosiană se regăseau aici 
gramaticieni, retori, filozofi şi jurişti de asemenea şi aici corpul profesoral 
se afla sub prezidenta unuia dintre ei în calitate de decan. 

Dincolo de aceste aspecte de mecenat cultural, Manuil II Paleologul 
se înscrie în planul culturii bizantine şi prin scrieri proprii. Aşa sunt 
panigiricele sale nu numai printre moştenitorii unei tradiții şi educatii 
retorice ci şi o puternică educaţie istorică. Consideratiile sale despre 


88 Pachimeres, I, 284 scrie despre: ypaunorikevouevov oyoàn; în ed. Migne P.G. 142, 27 
avem descrierile lui Grigorie de Cipru asupra acestei şcoli din perioada paleologilor. 

5 Apologia pentru creştinism, p, p. 111-175; Erhardt, 111-112; IDEM, Uberlieferung, 3, 133, 
313, 315, 320, 337, 700; K. KRUMBACHER, I, 489-492; BERGER DE XIVREY, 
Mmemoire sur la vie et ouvrages de l'empereur Manuel Paleologue, Memoire de l'Institut de 
France, 19, Paris, 1953, p. 1-201; H.G. BECK, Kirche, p. 747-748; H. HUNGER, Die 
hochsprachliche, I, 140-149. 

” Epistole in PG; cf. şi E. LEGRAND, Lettres de l'empereur Manuel Paleologue, Paris, 
1893, p. 62. 

educaţie, deşi uneori sunt destul de generale, ele denotă, totuşi, o purtare de 
grijă multiplă a unui împărat aflat sub presiunea atâtor evenimente istorice 
după cum reiese din propria expresie: „am îmbătrânit în mijlocul 
duşmanilor mei”. Îndrumările care le dă fiului său Ioan in Cuvântările sale 
cu privire la educaţie sau comportament sunt rezultatul educaţiei proprii de 
tip clasic, bizantin şi a unei experienţe proprii.” 

Împăratul Manuel II Paleologul (1391-1425) a fost şi el interesat de 
a reface învățământul bizantin. În acelaşi timp era interesat de cultura 
vestică şi dornic de a obţine bunăvoința acestora prin participarea şi 
organizarea Sinodului de la Basel. Dar nu dorea a merge prea departe pe 
linia uniatistă pentru că nu avea de gând a ceda în faţa punctelor teologice şi 
pentru că ştia că poporul constantinopolitan şi din Imperiul de răsărit ura 
ideea unei posibile uniri. Politica sa era de a negocia, dar de a nu se angaja 
niciodată în probele definitive. 

Pe plan cultural şi educativ împăratul Manuel II a reorganizat 
învăţământul superior din Constantinopol. El a mutat Universitatea la 
mănăstirea Sfântul loan din Petrion, unde se găsea şi o bibliotecă bine 
organizată şi cu cărți de valoare pe care studenţii o puteau folosi. În acelaşi 
timp el a plasat Academia Patriarhală în mănăstirea Sfântul loan din 
Studion, unde, biblioteca era de asemenea bună. Universitatea, era numită în 
această perioadă ,,Catholicon Mouseion”, şi a fost pusă sub conducerea 
unuia dintre cei patru judecátori-generali. Se pare că aceasta împărțea 
profesorii cu Academia Patriarhală. Ambele instituții au fost active până la 
decăderea Constantinopolului sub turci la 1453.” 

La sfârşitul secolului XIV viaţa intelectuală la Constantinopol era 
dominată de două figuri, împăratul Manuel II Paleologul şi şeful Academiei 
Patriarhale, Iosif Brennios. Interesul lui Manuel pentru cultură s-a 
manifestat prin reforma sa la Universitate şi la Academie. Ştia limba latină 
şi a insistat asupra studiului său la Universitate. A călătorit mult în pars 
occidentis în căutare de aliați pentru a salva Imperiul de răsărit din mâna 
turcilor, avea multi prieteni în părțile apusene, cu toate cá nu a găsit 
sprijinul material la care spera. Dar nu era de acord cu teologia latina, şi se 
îndoia dacă unirea dintre biserici ar fi fost practică sau inteleapta în acele 
momente presante ale istoriei. A fost un teolog îndeajuns de bun pentru a se 
orienta în meandrele istorice şi teologice ale timpului. Prietenul său, 
profesorul Iosif Bryennios, care a murit in 1431, la şase ani după Manuel II, 
împărtăşea în mare parte ideile acestuia. A fost un profesor foarte bun, sub a 
cărui conducere, Academia Patriarhală părea să fi depăşit Universitatea, cu 
toate ca se pare că a predat la ambele instituţii. Acesta, la fel ca şi Manuel, 


?! PG, CLVI, 91, 320, 385, 565; a se vedea şi N. IORGA, Istoria vieții bizantine, p. 585. 
? S. RUNCIMAN, op.cit., p. 19-25. 

ştia bine latina şi era foarte interesat de scolastică. Dar a rămas de o 
loialitate de neclintit Ortodoxiei; iar operele sale teologice erau în principal 
tratate care atacau învățătura latină şi sprijineau isihasmul palamit. A scris şi 
alte opuscule iar în testamentul său a lăsat moştenire biblioteca sa Sfintei 
Sofia şi a înregistrat cărțile pe care le deţinea. Este cunoscut interesul său 
pentru toate ştiinţele, în mod special pentru matematică, optică şi muzica. 
Ştim de asemenea că a fost stresat şi necăjit de declinul studiilor medicale 
din Constantinopol.” 

Iosif Bryennios provenea din Mistra (Sparta de odinioară), care 
atunci nu era mai mult decat o suburbie a Mistrei, mica capitala provincială 
a Despotilor din Morea întărită de Ioan VI Cantacuzino şi de fiii săi Manuel 
şi Matei. Dar în timp ce călătorea din Peloponez la Contantinopol, 
contemporanul său cu putin mai tânăr, Georgios Gemistus, autonumit 
Plethon, născut în Constantinopol, călătorea în direcția opusă, către Mistra, 
la sfatul împăratului Manuel II, pentru a contribui la renaşterea culturii 
bizantine din acest despotat ce va rezita chiar după căderea 
Constantinopolului până la 1460. 


Abstract: The Byzantine Emperors - Supporters of Education and Culture 

The Byzantine Empire was one of the most important empires of our human 
history. Founded by Constantine the Great in the IV? century, it was 
conquered by the Otoman Empire in the XV" century. Our article tries to 
give a map about the role of the education in all this long period. More 
concrete, we will mention those personalities, emperors and patriarchs, who 
were involved within the process of education even at the academic level. 
This overview can help us today to reflect to our educational system both as 
structure and as the academic level of those who are involved in it. 


9? S, RUNCIMAN, op.cit., p. 35; N. IORGA, [storia vieții bizantine, p. 234 şi u. 
67 


Diaconului Coresi (c. 1510- c. 1583) 
şi activitatea sa de tipograf în contextul 
propagandei protestante din secolul al XVI-lea 

propaganda romano-catolică, diaconul Coresi, tiparul 

Roman-Catholic propaganda, deacon Coresi, printing press 


1. Folosirea tiparului în cultura română poartă amprenta Domniei şi a Bisericii, 
prin inițiativa domnitorului Ţării Româneşti Radu cel Mare (1496-1508) si 
activitatea călugărului Macarie, muntenegrean de origine, care va ajunge, 
după unii cercetători, să fie şi mitropolit al Bisericii Ortodoxe din 
Ungrovlahia sau Tara Românească (1512-1521)? Prima tipografie a 
funcționat, conform părerii majoritate a cercetătorilor,“ în incinta mănăstirii 
Dealu din apropierea Târgoviştei (1508-1512), astfel că cetatea domnească a 
Târgoviştei devine primul centru tipografic al românilor, unde se vor tipări, 


' Facultatea de Teologie Ortodoxă şi Ştiinţele Educaţiei, Universitatea Valahia din 
Târgovişte. 

? Părerea multor cercetători incliná spre această origine, vezi LUCIAN PETROAIA, 500 de 
ani de la tipărirea primului liturghier ortodox si a primei cărți pe teritoriul țării noastre: 
Liturghierul lui Macarie ieromonahul (1508-2008), în Revista Bibliotecii Nationale a 
României, nr. 14/2008, p. 8; DANA SILVIA TILICA, Ieromonahul Macarie şi începuturile 
tiparului românesc în studii, în Revista Bibliotecii Naţionale a României, nr. 14/2008, p. 16. 
În literatura de specialitate se afirmă că el ar fi fost un v/ah din Muntenegru, mai precis, din 
voievodatul Zeta, vezi MIRCEA PĂCURARIU, Macarie, în Enciclopedia Ortodoxiei 
Româneşti, Bucuresti, 2010, p. 378; VIRGIL MOLIN, Traditia artistică a Moldovei in 
tipariturile ieromonahului Macarie, în Revista „Mitropolia Moldovei şi Sucevei”, nr. 
35/5-6/1959, p. 305. 

> MIRCEA PÁCURARIU, op.cit, p. 378; ION I. CROITORU, Tipografii, în IDEM, 
Ortodoxia si Apusul în tradiția spirituală a românilor. Unitatea Ortodoxiei şi apărarea 
credinței ortodoxe în fata propagandei protestante din secolul al XVII-lea, vol. I, 
Târgovişte, 2012 (în continuare: CROITORU, Ortodoxia si Apusul, 1), p. 250. 

^ Vezi VICTOR PETRESCU, Despre primele tipărituri pe teritoriul românesc în secolul al 
XVI-lea, în Philologia, nr. 57/2015, p. 24; AGNES ERICH, NICULINA VÂRCOLICI, 
„Controverse privind tipărirea primei cărți în spaţiul românesc. Liturghierul (1508)”, în 
Studii de Biblioteconomie şi Ştiinţa Informării / Library and Information Science Research 
13 (2009), pp. 140-157; DEMENY LAJOS, LIDIA A. DEMENY, Carte, tipar şi societate 
la români în secolul al XVI-lea. Studii, articole, comunicări, Bucureşti, 1986, p. 15-55 (în 
continuare: Lajos — Lidia Demeny, Carte, tipar şi societate). 

pentru început, cărți în limba slavonă, de redacție medio-bulgară.” 

În această cetate, activitatea tipografică este reluată abia în timpul 
domnitorului Radu Paisie (1535-1545), care a chemat doi meşteri tipografi 
sârbi, călugărul Moise şi logofătul Dimitrie Liubavici. Ei vor continua seria 
tipăritorilor în limba slavonă, iar la atelierul tipografic (1544-1551) al lui 
Dimitrie Liubavici se vor forma şi primii ucenici români (Oprea logofătul, 
Petru),’ printre care este considerat şi diaconul Coresi, slujitor al Bisericii 
Ortodoxe din Tara Românească şi, mai târziu, din Transilvania.) Datele 
biografice despre diaconul Coresi sunt extrem de puţine şi se admite, în 
urma multor dezbateri, studii şi analize, că este originar din Târgovişte,” se 
presupune cá a urmat o şcoală slavonă la mânăstirea Dealu,“ precum si că a 
fost proprietarul unei prese tipografice, distingându-se, însă, ca un iscusit 
meşter tipograf şi cunoscându-se, totuşi, că avut un fiu, numit Şerban, pe 
care l-a învățat arta tiparului. 


2. Numele diaconului" Coresi apare menţionat, pentru prima dată, chiar ca 


? Primele tipărituri în această limbă, atribuite ieromonahului Macarie, au fost: Liturghier 
(1508), Octoih (1510) şi Evangheliar sau Tetraevanghel (1512), vezi Bibliografia 
românească veche, 1508-1830, vol. I, Ed. de Ioan Bianu şi Nerva Hodoş, Bucuresti, 
1903, p. 1, 9 (în continuare: BRY, I). 

* Vezi MIRCEA PĂCURARIU, Istoria Bisericii Ortodoxe Române, vol. I, Iaşi, 2004, 
p. 470-471 (în continuare: PĂCURARIU, Istoria Bisericii, I). 

’ PÁCURARIU, Istoria Bisericii, I, p. 471. 

* ION GHETIE, AL. MARES, Diaconul Coresi şi izbânda scrisului in limba română, 
Bucuresti, 1994, p. 35-36 (în continuare: GHETIE — MAREŞ, Diaconul Coresi), ADELA 
OTILIA URS, Diaconul Coresi. Monografie şi antologie de texte. Teză de doctorat, Cluj- 
Napoca, 2009, p. 36, 38, 58, 289 (în continuare: URS, Diaconul Coresi). Cât priveşte slujirea 
lui Coresi ca diacon vezi mai jos nota 11. 

? PACURARIU, Istoria Bisericii, I, pp. 472, 477; URS, Diaconul Coresi, p. 39. Părerile mai 
vechi despre originea greacă a lui Coresi sau despre înrudirea, pe linie paternă, cu preoții 
bulgari din Scheii Braşovului, această ultimă părere fiind destul de izolată, au fost respinse 
în mai multe studii, începând cu N. Iorga, ajungându-se, în cele din urmă, să fie susţinută 
originea sa românească (LAJOS — LIDIA DEMENY, Carte, tipar şi societate, p. 328; 
GHETIE — MARES, Diaconul Coresi, p. 16, 18, 32-35; despre analiza originii lui Coresi vezi 
şi URS, Diaconul Coresi, p. 25-43). 

1 URS, Diaconul Coresi, p. 39. 

! GHETIE — MARES, Diaconul Coresi, p. 36; URS, Diaconul Coresi, p. 40, 289-290; 
Traian Vedinaş, Coresi, Bucureşti, 1985, p. 19 (în continuare: Vedinaş, Coresi). 

? După unii cercetători şi biografi, termenul de diacon nu indica in epocă doar prima 
treaptă a Preotiei, ci şi o funcţie laică, deoarece o serie de termeni, precum grămătic, diac, 
diacon, piset, logofăt, denumea „pe micul scriitor de limbă slavonă dintr-o cancelarie” 
(VEDINAS, Coresi, p. 13-14). Însă, în cazul lui Coresi se afirmă că el făcea parte din 
ierarhia Bisericii Ortodoxe ca diacon (GHETIE — MAREŞ, Diaconul Coresi, p. 36; Urs, 
Diaconul Coresi, p. 38), fiind singurul tipograf din secolul al XVI-lea care a purtat acest 
titlu [Ghetie — Mareş, Diaconul Coresi, p. 263; vezi şi AL. MARES, „În legătură cu 
activitatea tipografică a diaconului Lorint, în Limba română, nr. 19/1970, p. 130], precum 

tipograf, în Epilogul unui Octoih, terminat de tipărit în limba slavonă, la 
Braşov, în 1557, alături de un alt tipograf, Oprea logofătul, despre care se 
afirmă că preluase conducerea tipografiei de la Târgovişte.!” În acelaşi an, 
diaconul Coresi, ajutat de zece ucenici, a început tipărirea unui Triod- 
Penticostar în limba slavonă, la solicitarea domnitorului Ţării Româneşti 
Pătraşcu cel Bun (1554-1557) şi cu îndemnul mitropolitului Ungrovlahiei 
Anania (1544-1558). Lucrarea de tipărire a Triod-Penticostarului, 
reprezentând prima ediție a acestei cărți de cult realizată in Tara 
Românească, a fost terminată în 1558 şi s-a desfăşurat la Târgovişte,” unde, 
după imprimarea respectivei cărți, activitatea tipografică va fi întreruptă 
pentru aproximativ 90 de ani.!€ 

Diaconul Coresi îşi va continua activitatea tipografică la Braşov, în 
Transilvania, unde se va stabili definitiv, conform părerii unanime a 
cercetătorilor, în 1559," în condiţiile încetării activităţii tipografice chirilice 


şi că a rămas până la sfârşitul vieții pământeşti în această treaptă, deoarece nu i s-a iertat 
niciodată, conform părerii unor cercetători, actul de a pune cuvântul Domnului în limba 
românească [B. THEODORESCU, Personalitatea diaconului Coresi şi rolul lui în cultura 
românească, în Revista „Biserica Ortodoxă Română”, nr. 3-4/1959, p. 298]. 

? PĂCURARIU, Istoria Bisericii, L pp. 471, 477; LAJOS — LIDIA DEMÉNY, Carte, tipar 
şi societate, p. 328. Pentru faptul că apare al doilea în Epilogul respectivului Octoih, unii 
cercetători consideră că diaconul Coresi a învăţat arta tiparului chiar de la Oprea, cunoscut 
şi cu apelativul de Oprea logofătul (VEDINAS, Coresi, p. 15). Octoihul a fost tipărită cu 
litere care aparținuseră tiparnite lui Dimitrie Liubavici (GHETIE — MARES, Diaconul 
Coresi, p. 37). 

14 GHETIE - MARES, Diaconul Coresi, p. 155. 

'S Începută la 8 iulie 1557, lucrarea respectivă a fost terminată la 30 iulie 1558, în timpul 
celei de a treia domnii (1558-1559) a lui Mircea Ciobanul, fapt pentru care este şi el trecut 
ca editor, alături de Pătraşcu cel Bun, în Epilogul cărţii (PĂCURARIU, Istoria Bisericii, |, 
pp. 472, 477-478; Ghetie — Mareş, Diaconul Coresi, p. 154-155; URS, Diaconul Coresi, 
p. 225). 

'© PĂCURARIU, Istoria Bisericii, |, p. 472, 478. De menţionat că activitatea tipografică nu 
va înceta definitiv în Ţara Românească, în secolul al XVI-lea, deoarece este menţionată o 
tipografie lângă Bucureşti, la mănăstirea Sfântul Prooroc loan Botezătorul, cunoscută, din 
secolul al XVII-lea, cu numele de Plumbuita. În acest centru tipografic vor activa 
ieromonahul Lavrentie şi ucenicul său Iovan (Ioan), considerati români de neam şi care vor 
imprima cărţi în limba slavonă, vezi PACURARIU, Istoria Bisericii, I, p. 472; vezi si 
LAJOS — LIDIA DEMENY, Carte, tipar şi societate, p. 106-127; URS, Diaconul Coresi, 
p. 73-77. După o stagnare de câteva decenii (1582-1635), activitatea tipografică este reluată 
în Tara Românească, în timpul domnitorului Matei Basarab, în mai multe centre 
tipografice, printre ele numărându-se mănăstirea Dealu (1642-1649), din apropierea 
Targovistei, şi chiar Târgovişte (1649-1652), vezi ION I. CROITORU, op. cit., I, p. 251. 

17 LAJOS — LIDIA DEMÉNY, Carte, tipar si societate, p. 89, 328; PĂCURARIU, Istoria 
Bisericii, |, p. 478; GHETIE — MAREŞ, Diaconul Coresi, p. 38; URS, Diaconul Coresi, 
p. 40; VEDINAS, Coresi, p. 15. Locul de imprimare al cărților indică faptul că dupa 
stabilirea la Braşov, unde se consideră că a avut domiciliul permanent, Coresi nu s-a mai 

din Sibiu şi a reluării activității tipografiei din Braşov, care era principalul 
consumator al producției de hârtie fabricată de moara locală, dar şi în 
contextul intensificării propagandei protestante în rândurile românilor.'* De 
precizat că în Transilvania activitatea tipografică începuse încă din prima 
parte a secolului al XVI-lea, mai întâi la Sibiu, de unde a fost răspândită şi 
în alte centre, purtând, însă, amprenta propagandei protestante, mai întâi 
luterane şi apoi calvine. 

După mărturiile adunate de către cercetători din Epilogurile cărților 
pe care diaconul Coresi le-a tipărit, supuse unor analize pentru cazurile în 
care lipseşte indicatia locului de tipărire, reiese cá el şi-a desfăşurat 
activitatea în centrele tipografice de la Braşov (în două perioade: 1556- 
1557; 1560-1583, cu anumite intermitențe), Târgovişte (1557-1558), Alba 
Iulia (1567-1568) şi Sas-Sebeş (1580), de-a lungul a cinci mari perioade 
(1556-1558, 1559-1565, 1566-1570, 1571-1577, 1578-1583), tipárind la 
comenzile venite din Transilvania si Tara Românească.” Pentru 
evidenţierea unor caracteristici ale activității tipografice pe care a 
desfăşurat-o diaconul Coresi în Transilvania, se afirmă că, după stabilirea la 
Braşov, el a creat un nou tip de literă, ceea ce înseamnă că nu a adus cu el 
tiparnita de la Târgovişte, dar probabil că a făcut schimb de material 
tipografic, în anumite perioade, cu alti meşteri tipografi din timpul sau,” 
precum si că activitatea sa, cel putin din perioadele 1559-1565, 1566-1570, nu 
s-a datorat vreunei inițiative ortodoxe locale sau muntene, ci patronajului 
reformat de la Braşov, caz similar cu activitatea primei tipografii de carte 
românească de la Sibiu. Însă, după anul 1571, când în locul lui loan al II-lea 
Sigismund Zâpolya (1540-1551, 1556-1571) vine la conducerea Transilvaniei 


întors la Târgovişte, desfăşurându-şi activitatea la Braşov şi în alte localități apropiate, în 
funcţie de comenzile primite (URS, Diaconul Coresi, p. 40). 

18 GHETIE — MARES, Diaconul Coresi, p. 38; URS, Diaconul Coresi, p. 98-103; vezi şi AL. 
MAREŞ, Note despre Coresi, în Revista „Limba română”, nr. 9/3/1970, p. 254-257. 

1 În 1528 sau chiar mai înainte, fusese înființată la Sibiu o tipografie pentru nevoile saşilor, 
înzestrată ulterior şi cu o secţie chirilică, în care va lucra Filip Moldoveanul 
[PĂCURARIU, Istoria Bisericii, |, p. 474; MIRCEA TOMESCU, Istoria cărții româneşti 
de la începuturi până la 1918, Bucureşti, 1968, p. 36-37, 45 (în continuare: TOMESCU, 
Istoria cărţii); |. Crăciun, Catechismul românesc din 1544 urmat de celelalte catechisme 
româno-luterane Bárseanu, Sturdzan si Martian, Sibiu/Cluj, 1945-1946, p. 23-24 (în 
continuare: CRĂCIUN, Catechismul românesc din 1544)]. 

? De altfel, tipărirea de cărți în aceste centre tipografice din Transilvania, în limbile română 
şi slavonă, unele folosite şi de propaganda protestantă, va fi legată de activitatea diaconului 
Coresi şi a fiului acestuia Şerban, precum şi de a ucenicilor pe care aceştia i-au format, la 
Braşov, Alba Iulia, Sas-Sebeş şi Orăştie, în a doua jumătate a secolului al XVI-lea, vezi 
TOMESCU, Istoria cărții, pp. 46-54; PÁCURARIU, /storia Bisericii, I, pp. 474-486. 

2?! GHETIE — MAREŞ, Diaconul Coresi, p. 37. 

a GHETIE — MARES, Diaconul Coresi, p. 36; URS, Diaconul Coresi, p. 102. 

? Vezi URS, Diaconul Coresi, p. 108-117. 

romano-catolicul Stefan al III-lea Bathory (1571-1583), propaganda 
protestantă cunoaşte o mişcare de reflux, timp in care diaconul Coresi 
tipăreşte cărți slavone, dar şi româneşti, fără influenţe protestante majore în 
conţinutul lor.” Aşadar, activitatea lui Coresi a reprezentat si un mijloc pentru 
realizarea obiectivelor politicii religioase şi confesionale pe care o urmăreau 
autoritățile din Transilvania, astfel că respectiva activitate este rezultatul unei 
situații complexe la care au contribuit factori de natură religioasă, culturală, 
politică şi, nu în ultimul rând, economică. 

În legătură cu activitatea diaconului Coresi, despre care se presupune 
că şi-a onorat harul slujirii preotesti la biserica din Scheii Braşovului,” se 
mai susține că el nu a fost doar tipograf, ci şi diortositor sau corector al 
textelor care îi erau încredințate spre tipărire, mai puţin, însă, sau chiar deloc 
şi traducătorul lor în limba románá.^* Pe de o parte, această constatare nu-i 
scade prea mult meritele lui Coresi,” deoarece faptul de a tipări cărți 
româneşti, în acele vremuri, constituia un merit cel putin tot atât de mare ca 
şi acela de a le fi tradus." Pe de altă parte, acest lucru înseamnă că 
fenomenul traducerii cărților Bisericii Ortodoxe în limba română nu revine 
cu exclusivitate spiritului de reformă inițiat de protestanți, ci cá este mult 
mai vechi, cuprinzând zone ca Maramureşul, Moldova şi Muntenia, ultima 
reprezentată mai ales prin Coresi, la care se vor adăuga Banatul-Hunedoara 


? De precizat că familia Bathory, ajungând la conducerea Transilvaniei timp de aproximativ 
trei decenii, spre sfârşitul secolului al XVI-lea, a favorizat refacerea Romano-catolicismului, 
sub acțiunea Contrareformei şi cu ajutorul iezuiţilor [ION I. CROITORU, „Biserica 
Ortodoxă din Ţările Române ca front de rezistență în fata prozelitismului protestant din 
secolul al XVII-lea. 4.1. Propaganda protestantă în Ţările Române” (în continuare: 
CROITORU, Propaganda protestantă), în IDEM, Ortodoxia si Apusul în tradiţia spirituală 
a românilor. Unitatea Ortodoxiei şi apărarea credinţei ortodoxe in fata propagandei 
protestante din secolul al XVII-lea, vol. Il, Târgovişte, 2012 (în continuare: CROITORU, 
Ortodoxia si Apusul, Il), p. 473]. 

°° URS, Diaconul Coresi, p. 99-101; AL. MARES, Note despre... p. 255-257; ION GHETIE, 
Coresi şi Reforma in lumina unor interpretări noi, în Studii şi cercetări lingvistice, nr. 
18/1967, p. 238. 

°° URS, Diaconul Coresi, p. 102. 

2 ANTONIE PLĂMĂDEALĂ, Dascăli de cuget si simtire românească, Bucuresti, 1981, 
p. 76, nota 44 (în continuare: PLĂMĂDEALĂ, Dascăli). 

^ GHETIE — MARES, Diaconul Coresi, p. 36, 47, 211-220, 265, 379; URS, Diaconul 
Coresi, p. 127, 291. 

? GHETIE — MAREŞ, Diaconul Coresi, p. 378. 

* SEXTIL PUŞCARIU, Istoria literaturii române. Epoca veche, ediţie îngrijită de 
Magdalena Vulpe, postfață de Dan C. Mihăilescu, Bucuresti, 1987, p. 63. În acest sens, 
cercetătorii au constatat că atunci când diaconul Coresi vorbeşte despre acțiunile de a traduce 
şi de a tipări, el face distincție clară între acestea, căci prin termenul a scrie el înțelegea a 
tipări, iar termenul a scoate însemna pentru el a traduce şi nu a tipări (URS, Diaconul 
Coresi, p. 125). 

şi Transilvania de la nord de Mureş,” din moment ce o parte dintre 
versiunile imprimate au fost alcătuite special pentru a fi tipărite de Coresi, 
in timp ce altele au circulat în copii de ceva vreme înainte,” deoarece încă 
înainte de a se fi instalat la noi slavona, Scriptura era cunoscută, se citea, 
se traducea, se explica în româneşte în vorbă şi în scris.” 

Pentru a-şi susține activitatea tipografică, diaconul Coresi a avut ca 
ajutor un număr variabil de meşteri (pentru unele tipărituri cinci, pentru 
altele opt sau zece ajutoare), dintre care unii au fost formați chiar de către el 
(diecii Călin,” Tudor, Mihăilă, Marien, Lorinţ, 5 la care se adaugă şi fiul 
acestuia Şerban*%).* Alături de aspectele menţionate mai sus, se poate 
adăuga şi faptul că diaconul Coresi a fost editorul unor cărți în limba 
slavonă, din motive economice, dar şi confesionale (cele slavone circulau 
pe o arie mai largă şi se putea, astfel, asigura o mai bună vânzare a lor; 
tipăriturile româneşti erau primite cu reticenta).”” 

Conform ultimelor cercetări, tabloul cărților imprimate de către 
diaconul Coresi se prezintă în felul următor: 10 cărţi în limba română, 
dintre care Psaltirea în două ediţii [(Întrebare creştinească sau Catehismul 
(Braşov, 1560); Tetraevanghelul (Braşov, 1561); Pravila Sfinţilor Apostoli 
sau a Sfinților Părinți (Braşov, 1560-1562); Lucrul apostolesc sau 
Apostolul, numit si Praxiu (Brasov, 1566); Tálcul Evangheliilor sau 


a GHETIE — MARES, Diaconul Coresi, p. 265, 376-378; URS, Diaconul Coresi, p. 127-130. 
? URS, Diaconul Coresi, p. 130. 
3 PLAMADEALA, Dascáli, p. 67. Cât priveşte folosirea limbii slavone de către poporul 
român, se cunosc doar dicţionare slavo-române şi niciunul româno-slav, după care românii 
să fi învăţat slavoneşte, ceea ce denotă că nevoia aceasta nu s-a simţit (PLĂMĂDEALĂ, 
Dascăli, p. 68-69). 
** Despre activitatea tipografică a diacului Călin vezi Urs, Diaconul Coresi, pp. 83-85. 
35 Se constată că în aceeaşi perioadă cu diaconul Coresi şi-a desfăşurat activitatea tipografică si 
diacul Lorint. Sas de origine, diacul Lorint a trăit la Brasov, dar a activat şi la Alba Iulia, tiparind 
cărți in limba slavonă, din interese financiare. Cunoscut cu numele latinizat Laurentius Fronius, 
dar şi cu numele de Laurentius Schreiber, Lorint ar fi învăţat arta tiparului în atelierul diaconului 
Coresi, cu care a avut momente de colaborare profesională, dar şi de concurenţă, înregistrându- 
se şi un proces (1570) între ei. Diacul Lorint este cel dintâi tipograf care obține un privilegiu de 
tipărire a unei cărți pentru o perioadă de 30 de ani, acordat de către Cristofor Bathory în cazul 
Tetraevanghelului slavon, imprimat la Alba Iuia, in 1579 [URS, Diaconul Coresi, p. 77-83; 
PĂCURARIU, Istoria Bisericii, I, p. 484; vezi şi AL. MARES, În legătură cu activitatea 
tipografică a diacului Lorint, în „Limba română”, nr. 19/1970, p. 132-136]. 
* Despre activitatea tipografică a lui Şerban Coresi, cu care se încheie seria tipăriturilor în 
limba română din secolul al XVI-lea, vezi URS, Diaconul Coresi, p. 85-87. 
37 GHETIE — MARES, Diaconul Coresi, p. 48; URS, Diaconul Coresi, p. 39-40, 290. 
38 De pildă, pentru cărţile: Liturghierul slavon (Braşov, 1568), Psaltirea slavonă (Braşov, 
1568-1570; 1576), Sbornicul slavon (I-II, Braşov, 1569) şi Tetraevanghelul slavon (Brasov, 
1579), la ultima fiind co-editor alături de Mănăilă (GHETIE — MAREŞ, Diaconul Coresi, 
p. 42, 167-168, 180, 185, 191, 202). 
? URS, Diaconul Coresi, p. 124. 

Cazania I (Alba Iulia, 1567-1568); Molitvenicul, numit Molitevnic 
rumánesc (Alba Iulia, 1567-1568); Psaltire (Braşov, 1568); Psaltire 
(Braşov, 1570); Liturghier (Braşov, 1570); Evanghelia învățătoare sau 
Cazania a Il-a (Braşov, 1581)]; 14 cărţi în limba slavonă, dintre care 
Psaltirea în patru ediţii, Octoihul mare în două volume, dar în ani diferiţi, 
Triodul în două ediţii, ? Tetraevanghelul în trei ediţii si Sbornicul în două 
ediţii” [Octoihul mic (Braşov, 1557); Triod-Penticostar (Târgovişte, 1558); 
Tetraevanghel (Brasov, 1562); Sbornic slavon, numit şi Minei de praznice 
sau Minei prăznicar (l-II, Brasov, 1569); Liturghier (Braşov, 1568); 
Psaltire (Brasov, 1568-1570); Psaltire (Brasov, 1572-1573); Octoih sau 
Octoihul mare (I, Braşov, 1574); Octoih sau Octoihul mare (II, Braşov, 
1575); Psaltire (Brasov, 1576); Psaltire (Brasov, 1577); Triod, numit si 
Triodul de post (Brasov, 1578); Tetraevanghel (Brasov, 1579); Sbornic 
(Sas-Sebes, 1580); Tetraevanghel (Brasov, 1583)] şi o carte bilingvă, 
slavo-română [Psaltire (Braşov, 1577)].* 

Nu se cunoaşte data exactă a naşterii lui Coresi, consemnându-se 
diferite opţiuni (1507, 1510, 1532 etc.), dar nici data trecerii sale în viaţa de 
dincolo de mormânt, admitándu-se cá acest eveniment s-a petrecut după anul 
1583, când este întâlnită ultima carte tipărite de Coresi, împreună cu Mănăilă 
(Tetraevanghel slavon, Braşov), mai exact, după luna iulie a anului 1583, 
când pe tronul Ţării Româneşti urcă domnitorul Petru Cercel (1583-1585), 
comanditarul cărţii respective." 


3. Ideile Reformei, sub forma Luteranismului, au pătruns mai întâi la saşii 
din Transilvania, fie datorită schimburilor comerciale pe care aceştia le 
aveau cu mari centre din Europa Centrală şi Apuseană, fie datorită 
legăturilor intelectuale şi culturale cu oraşe şi centre universitare din 


?' Cele două cărţi, Tálcul Evangheliilor şi Molitvenicul au fost tipărite într-un singur volum, 
după unii, la Braşov, Sibiu sau Sas-Sebeş, după alţii, la Teiuş, Alba Iulia, Aiud, Cluj sau 
Abrud (GHETIE — MAREŞ, Diaconul Coresi, p. 104, 118), dar pare că se impune, în 
literatura de specialitate, localitatea Alba Iulia (URS, Diaconul Coresi, p. 174-175). 

^' Despre această ediţie, unii cercetători susțin că a fost bilingvă, în limbile slavonă si 
română (GHETIE — MAREŞ, Diaconul Coresi, p. 124), astfel că problema rămâne deschisă 
unor viitoare studii, vezi URS, Diaconul Coresi, p. 188-189. 

? Prima ediţie împreună cu Penticostarul, iar cea de a doua separat. 

? Prima ediţie este în două parti. 

^ GHETIE — MARES, Diaconul Coresi, p. 55-210; URS, Diaconul Coresi, p. 140-274, vezi 
şi OTILIA URS, Istoriografia coresiană. Partea I. Bibliografia tipăriturilor coresiene, în 
Revista „Transilvania”, nr. 4/2012, p. 57-61. 

55 URS, Diaconul Coresi, p. 35, 41; vezi şi AL. MARES, Când a murit Coresi?, in Revista 
„Limba română”, nr. 21/1972, p. 155-158; pentru bibliografie privind viaţa şi activitatea 
diaconului Coresi vezi OTILIA URS, Istoriografia coresiand. Partea a l-a. Bibliografia 
vieții şi a activităţii diaconului Coresi, in Revista „Transilvania” , nr. 8/2012, p. 50-55. 

Germania. Drept urmare, oraşele în care locuiau ei, ca Braşov, Sibiu şi 
Sighişoara, ajung să fie principalele centre de răspândire a Luteranismului, 
care va câştiga adepti şi printre unguri, dobândind statutul de religie recepta 
în Transilvania (Dietele de la Turda din anii 1550 şi 1557).% Principalul 
propagator al doctrinei luterane a fost Johannes (loan) Honterus (1498-1549), 
care a editat lucrările lui Martin Luther (1438-1546) în tipografia înfiinţată 
de el la Braşov (1533), precum şi câteva lucrări proprii, considerate 
normative pentru organizarea Bisericii Luterane a saşilor." Deşi Philipp 
Melanchthon (1497-1560) primise cu satisfacție, în 1539, ştirea că Reforma 
începea să câştige şi pe români, el purta discuţii, în 1544, cu Honterus chiar 
despre dificultățile întâmpinate de răspândirea Reformei printre aceştia din 
urmă." De altfel, în acelaşi an se va hotărî la Sibiu ca toți câţi n-au primit 
cuvântul lui Dumnezeu in noua formă să fie îndemnați frateste a-l adopta, 
iar tineretul să fie stimulat ca să citească catechismul.” 

În acelaşi timp, a pătruns şi Calvinismul în Transilvania, răspândit 
mai ales printre unguri şi secui, având ca centru oraşul Cluj, iar ca 
reprezentant de seamă pe sasul Gâspâr Heltai (c. 1510-1575). După dispute 
cu luteranii (1550-1564), Calvinismul dobândeşte şi el statutul de religie 
receptă in Transilvania (după unii, în Dieta de la Aiud din 1564, iar dupa 
alții in Dieta de la Turda din 1568), astfel că spectrul etnico-religios si 
confesional al Transilvaniei ajunge să fie următorul (Dieta de la Turda din 
1568): saşii se declară luterani; ungurii şi o parte din secui se recunosc 
calvini; o parte dintre unguri se declară unitarieni; românii, populaţie 
majoritară, rămân ortodocşi.” Aşadar, sunt recunoscute în Transilvania 
patru relegii recepte (Dieta de la Turda din 1568), luterană sau augustană, 
reformată sau calvină, unitariană sau antitrinitară şi cea romano-catolică, 
ultima fiind pusă în ofensivă de către cele trei confesiuni protestante 
recunoscute oficial, dar îşi va consolida statutul spre sfârşitul secolului al 
XVI-lea. 


4 Vezi CROITORU, Propaganda protestantă, p. 470-471. 

* Vezi CROITORU, Propaganda protestantă, p. 470, nota 19. 

“ SERBAN PAPACOSTEA, Moldova în Epoca Reformei. Contribuţie la istoria societății 
moldoveneşti în veacul al XVI-lea, în „Studii. Revistă de istorie”, nr. 11/1958, p. 60; 
GEORGE IVASCU, /storia literaturii române, I, Bucuresti, 1969, p. 101 (în continuare: 
IVASCU, Istoria); CROITORU, Propaganda protestantă, p. 470, nota 17. 

? CRĂCIUN, Catechismul românesc din 1544, p. 16. 

? La această Dietă este consfintita, in mod oficial, sciziunea Bisericii Protestante din 
Transilvania în două confesiuni: confesiunea calvină, imbrátisatá de către unguri, dintre 
care o parte vor trece la Unitarianism (1568), şi confesiunea luterană, susținută de către saşi 
[AL. MARES, ,Introducere", în Liturghierul lui Coresi, text stabilit, studiu introductiv şi 
indice de ..., Bucuresti, 1969, p. 7 (în continuare: MARES, /ntroducere)]. 

>! CROITORU, Propaganda protestantă, p. 471; URS, Diaconul Coresi, p. 193. 

5 CROITORU, Propaganda protestantă, p. 473. 

Biserica Ortodoxă a românilor din Transilvania nu a fost recunoscută 
între religiile sau confesiunile recepte, ci 1 s-a acordat statutul de religie 
tolerată (Dieta de la Turda din 1566), astfel că românii nu figurau între 
stările Principatului. Din contră, ei se vor vedea ingraditi în viata lor 
bisericească de o nouă propagandă, mai întâi luterană, apoi calvină, care va 
înlocui vechea acțiune prozelitistă romano-catolică.” Contrar presiunilor şi, 
în mod evident, aşteptărilor din partea reprezentanților propagandei 
protestante, se constată că românii îşi păstrează poziția statornica fata de 
credinţa lor strămoşească, identificată cu cea ortodoxă, iar această atitudine 
a lor se datora, prin urmare, faptului că ei nu cunoscuseră, cât privea viaţa 
bisericească şi duhovnicească, o criză similară celei trăite de către ungurii, 
saşii şi secuii romano-catolici, care au imbrátisat Reforma şi au facilitat, în 
consecință, pătrunderea ei în Principatul Transilvaniei.” 


4. Se constată că pe la jumătatea secolului al XVI-lea apare, în mediul 
universitar protestant (Wittenberg, Tübingen, Geneva etc.), inițiativa de 
atragere generală a ortodocşilor pentru a imbratisa Reforma, ceea ce a 
determinat atitudinea de propaganda a luteranilor şi a calvinilor în lumea 
ortodoxă de limbă greacă, slavă şi română.” 

Aşadar, luteranii din Transilvania sau Ardeal şi-au început 
propaganda din îndemnul si cu sprijinul centrului de la Wittenberg,“ 


^ 


folosindu-se de tiparul in limba română.” Astfel, ei tipăresc la Sibiu,” în 


* CROITORU, Propaganda protestantă, pp. 473-474. 

* CROITORU, Propaganda protestantă, p. 471. 

5 MARIA CRĂCIUN, Protestantism si Ortodoxie în Moldova secolului al XVI-lea, Cluj- 
Napoca, 1996, p. 31-34 (în continuare: CRĂCIUN, Protestantism şi Ortodoxie); 
CROITORU, Propaganda protestantă, p. 471, nota 31; URS, Diaconul Coresi, p. 70. 

*6 Virgil Molin, «În legătură cu circulaţia unui „catehism vechi” din veacul XVI», în Biserica 
Ortodoxă Română 77/3-4 (1960), p. 367 (în continuare: MOLIN, Circulația unui „catehism 
vechi”). Melanchthon era direct propovăduitor în probleme de organizare în Ardeal 
(MOLIN, Circulația unui „catehism vechi”, p. 368). 

` Utilizarea tiparului în cadrul propagandei luterane este însoţită si de măsuri 
administrative, cum sunt cele din 1559, luate de Sfatul sau Consiliul Braşovului pentru a 
impune Catehismul luteran românilor din Scheii Braşovului, în timp ce un predicator îşi va 
lua angajamentul, în 1565, ca să-i convertească pe români la Luteranism (CRĂCIUN, 
Protestantism şi Ortodoxie, p. 39). 

** Se afirmă cá propaganda luterană devenise mai insistent la Sibiu, prin alegerea in 1543 a 
lui Petrus Haller ca jude al oraşului (TOMESCU, Jstoria cărții, p. 45). De altfel, 
Universitatea săsească din Sibiu hotára, în acelaşi an, ca toti locuitorii din Transilvania să 
primească credința cea nouă, adică Luteranismul, indiferent de situaţie socială şi 
apartenență națională, hotărâre decretată şi în anul 1544, când apare un Catehism grecesc şi 
la Braşov, cu aceleaşi intenţii de propagandă (URS, Diaconul Coresi, pp. 62-63, 90-91). Cât 
priveşte data tipăririi acestui Catehism grecesc, se propune şi anul 1546, fiind retipărit în 
1550, în aceeaşi localitate [CRACIUN, Catechismul românesc din 1544, p. 16-17, nota 62; 
IOAN LUPAȘ, Istoria bisericească a românilor ardeleni, Cluj-Napoca, 71995, p. 52 (în 

1544, un Catehism,” la care a lucrat meşterul tipograf Filip Moldoveanul, 
alias Philippus Pictor sau Maler/Mahler.“ Catehismul, reprezentând prima 
carte din spaţiul românesc tipărită în limba română," a stârnit proteste din 
partea preotimii ortodoxe române datorită conținutului pe care îl avea sau 
admiraţie doar pentru faptul că fusese tipărit în limba română.“ Exceptând 


continuare: LUPAŞ, Istoria bisericească), MOLIN, Circulaţia unui „catehism vechi”, p. 
368]. Referitor la activitatea tiparului chirilic desfăşurat în Tara Românească, se considera 
că tiparnita de la Sibiu apare după cea a lui Macarie de la mănăstirea Dealu (1508-1512) şi 
în acelaşi timp cu cea a lui Dimitrie Liubavici de la Târgovişte (1544-1559), vezi Lajos — 
Lidia Demeny, Carte, tipar şi societate, p. 59; Urs, Diaconul Coresi, p. 67. 

?? În legătură cu acest Catehism, care nu s-a păstrat, se presupune că a fost o compilaţie 
după mai multe izvoare, printre care şi ortodoxe, adaptate la cerințele luterane (CRĂCIUN, 
Catechismul românesc din 1544, p. 11-12). Pentru o reconstituire de text vezi CRĂCIUN, 
Catechismul românesc din 1544, p. 31-38. 

“ Sirul tipăriturilor acestui meşter tipograf din Moldova continuă la Sibiu, cu încă două 
cărți pentru nevoile cultului ortodox: Tetraevanghelul slavon (1546), pentru care a fost 
folosit ca model ediția lui Macarie din Tara Românească (1512), destinat acum, însă, nu 
numai Bisericii Ortodoxe din Transilvania, ci şi nevoilor de cult ale Bisericii Ortodoxe din 
Moldova, căci această carte, reprezentând prima tipăritură de la români împodobită cu 
gravuri, purta şi stema ţării respective; Tetraevanghelul sau Evangheliarul slavo-román 
(1551-1553), fiind prima tipăritură în limba română care se păstrează în parte şi a cărui 
imprimare se datora, după unii, propagandei luterane, de vreme ce în textul românesc se 
urmărea compromiterea ierarhiei şi a clerului ortodox in fata credincioşilor români, 
denumind pe arhiereul care a osândit la moarte pe lisus Hristos mitropolit, pe Caiafa şi 
arhiereii Legii vechi episcopi (piscupi), iar într-alt loc pe fariseu duhovnic (TOMESCU, 
Istoria cărţii, pp. 36-37; PÁCURARIU, Istoria Bisericii, I, p. 475-477; IVAŞCU, Istoria, p. 
98; LAJOS — LIDIA DEMENY, Carte, tipar şi societate, p. 59, 61, 69-82, 325-326; URS, 
Diaconul Coresi, p. 63-66). Alţii consideră că textul a fost tradus din slavonă şi adus din 
Moldova cu simpla traducere necorespunzátoare a termenului dpyıepevç, tipărit probabil la 
cererea domnitorului Moldovei Stefan Rareş (PÁCURARIU, Istoria Bisericii, 1, p. 477). 
Avându-se în vedere traducerile româneşti ale Sfintei Scripturi din secolele XV-XVI, 
suntem de părere că traducerea greşită se datorează propagandei luterane (CROITORU, 
Propaganda protestantă, p. 474, nota 49; vezi şi URS, Diaconul Coresi, p. 65-66). De 
altfel, nici Tetraevanghelul slavon din 1546 nu a scăpat de influenţa luterană, căci a fost 
eliminat din conţinutul Prefefei la Evanghelia după Matei pasajul referitor la necesitatea 
menţinerii intacte a credinţei ortodoxe, precum şi la lupta împotriva ereziilor, întâlnit în 
toate Tetraevangheliarele ortodoxe, printre ele enumerându-se şi cel imprimat de Macarie 
la mănăstirea Dealu de lângă Târgovişte, în 1512 (URS, Diaconul Coresi, p. 64-65). Despre 
alte posibile tipărituri făcute de către Filip Moldoveanul vezi URS, Diaconul Coresi, p. 61; 
ION GHETIE, Un Apostol românesc tipărit la Sibiu de Filip Moldoveanul?, în „Studii şi 
cercetări de lingvistică”, nr. 22/1971, p. 515-518. 

6! TOMESCU, Istoria cărţii, p. 45; IV AŞCU, Istoria, p. 98. 

°° Mărturie în acest sens este afirmaţia pastorului sas Adalbert Wurmloch, care scria lui 
Johann (Ioan) Hess din Breslau, in 1564, că s-a tradus Catehismul în limba română (in 
linquam wallachicum) şi s-a tipărit la Sibiu... cu caractere numite sârbeşti, care amintesc 
oarecum forma literelor greceşti. Si multi dintre preoți preţuiesc această cartulie ca pe 
ceva sfânt, alții de-a dreptul o dispretuiesc [Documente privitoare la Istoria Românilor 
culese de Eudoxiu de Hurmuzaki, vol. XI 1517-1612, Documente adunate, adnotate şi 

conţinutul de orientare reformată,” mediile culturale româneşti luau 
cunoştinţă, prin Catehismul respectiv, de posibilitatea intrebuintárii limbii 
române în cultul Bisericii Ortodoxe, dar şi ca limbă de cultură. Din această 
perspectivă, Catehismul prezenta un anume interes, ceea ce explică, de 
pildă, faptul că domnitorului Țării Româneşti Pătraşcu cel Bun i se aduce de 
la Sibiu, în 1556, ca urmare a solicitării sale, un exemplar din această carte, 
prin intermediul magistratului din Braşov." 

A doua tipografie de care au beneficiat luteranii a fost cea de la 
Braşov. Activitatea acestei tipografii, întemeiată în 1533% de Johannes 
(Ioan) Honterus,“ a fost înlesnită şi de existenţa primei mori de hârtie din 
Transilvania (1546) în aceeaşi localitate, ai cărei proprietari erau juzii 
oraşului Hans Benkner ( 1565) şi Hans Fuchs.“ La această tipografie, 
luteranii au patronat tipărirea de cărți în limbile română şi slavonă, 
combinându-se, pe de o parte, propaganda protestantă cu interesele 
economice ale proprietarilor tipografiei şi ai morii de hârtie, care şi-au dat 
seama că o propagandă dusă printre români e inutilă şi fără rezultat, de 
aceea, tipărirea de cărți o priveau mai mult ca pe un negot aducător de 
profit.“ Pe de altă parte, s-au avut în vedere solicitările şi nevoile de cult in 


publicate de Neculai Iorga, Bucuresci, 1900, p. 859 (în continuare: Hurmuzaki, XI); BRV, I, 
p. 22; vezi şi CRĂCIUN, Catechismul românesc din 1544, p. 2, 15, 16; C.C. GIURESCU, 
Transylvania in the History of Romania, An Historical Outline, London, 1972, p. 104; 
LUPAŞ, Istoria bisericească, p. 52, nota 11; URS, Diaconul Coresi, p. 61-62, 278]. 

& Urs, Diaconul Coresi, p. 62, 66-67. Majoritatea cercetătorilor consideră că acest Catehism 
cuprindea învățături luterane, având la bază Micul Catehism al lui Luther. Alti istorici, însă, 
îl consideră străin de influenţe luterane, iar respingerea lui se datora numai tradiției 
înrădăcinate de folosire a limbii slavone în cult şi a acceptării cu greu a schimbării limbii 
liturgice, pentru că venea ca o măsură impusă de eretici [PÁCURARIU, Istoria Bisericii, |, 
p. 475, 487 (bibliografie)]. 

“ URS, Diaconul Coresi, p. 62, 146; vezi şi ARNOLD HUTTMANN, PAVEL BINDER, 
Contribuţii la biografia lui Filip Moldoveanul, primul tipograf român, în Revista „Limbă şi 
literatură”, nr. 16/1968, p. 165. 

65 Cât priveşte data de înfiinţare a respectivei tipografii, sunt propusi şi anii 1535 sau 1539. 
Numărul cărților tipărite între anii 1535-1537 se ridică la 53, dintre care 33 în limba latină 
(C. DUR ANDIN, Histoire des roumains, Paris, 1995, p. 77; URS, Diaconul Coresi, p. 91). 
°° Despre Honterus, reformator al Braşovului si al Ţării Bârsei, numit prim-pastor al 
bisericii luterane din Braşov, în 1544, vezi GERNOT NUSSBACHER, Johannes Honterus, 
Bucureşti, 1977; LUDWIG BINDER, Contribuția lui Johannes Honterus la Reforma din 
Transilvania, în Revista „Mitropolia Ardealului”, nr. 4-6/1979, p. 353-363. 

S Personalitatea Diaconului Coresi şi rolul lui în cultura românească, în Revista „Biserica 
Ortodoxă Română” (BOR), nr. 3-4/1959, p. 294; URS, Diaconul Coresi, p. 93; despre 
Johannes sau Hans Benkner vezi GERNOT NUSSBACHER, Johannes Benkner, Sein Leben 
und Wirken in Wort und Bild, Bucureşti, 1983. 

s STEFAN METES, Istoria Bisericii şi a vieţii religioase a românilor din Transilvania şi 
Ungaria, I (până la 1698), Sibiu, ^1935, p. 79-80 (în continuare: METES, Istoria Bisericii); 
ETIENNE METES, La vie menée par les Roumains en Transylvanie du XVI“ au XVIII" 

limba slavonă ale Bisericii Ortodoxe din cele trei Tari Romane.” În felul 
acesta se explică apariția stemei Ţării Româneşti în cărțile tipărite la Braşov, 
precum şi menţionarea în ele a unor domnitori si mitropoliți români.” Toate 
acestea erau făcute din mai multe rațiuni, menite să asigure cărților, prin 
menţionarea Domniei şi a Bisericii drept-slăvitoare din Ţările Române 
extracarpatice, autoritatea necesară circulaţiei lor nu doar în zonele locuite 
de românii ortodocşi, ci şi în acele părți ale lumii ortodoxe de limbă 
slavona.”! 

În acest context de politică şi de propaganda confesională, tipărirea 
cărților destinate Bisericii Ortodoxe este legată şi de activitatea diaconului 
Coresi. El va conlucra cu juzii Braşovului, luteranii Johannes sau Hans 
Benkner şi Lukas Hirscher, apoi cu nobilul ungur Miklos Forró Háportoni 
sau din Hâporton (Hopârta), unul dintre propagatorii Calvinismului în 
Transilvania, şi va avea asistența şi ajutorul preoţilor ortodocşi români 
(Toma, Iane si Mihai) de la biserica Sfântul Nicolae din Scheii Braşovului.” 
În jurul acestei biserici, ajutată cu numeroase danii de domnitorii din Tara 
Românească, se formase un centru cultural de rezistenţă al românilor, unde 
preotul Mihai va ridica, în 1597, o şcoală românească.” Conform unor 
cercetări mai noi, a fost acreditată ideea că diaconul Coresi s-a servit, pentru 
tipărirea cărţilor, nu de tipografia luterană a lui Honterus, preluată apoi de 
Valentin Wagner, ci de un atelier tipografic propriu, instalat lângă biserica 


siecle, Bucarest, 1938, p. 16-17; VIRGIL MOLIN, Coresi editor şi tipograf, în BOR, nr. 
3-4/1959, p. 310, 312, 315. 

© CROITORU, Propaganda protestantă, p. 475. 

” De pildă, in Epilogul cuprins în Octoihul slavon, carte necesară în cultul ortodox si prima 
de acest fel tipărită la Braşov de Oprea logofătul şi diaconul Coresi, între 12 iunie 1556 şi 
14 ianuarie 1557, din porunca lui Hans Benkner, erau amintiţi domnitorul Ţării Româneşti 
şi cel al Moldovei, Pătraşcu cel Bun şi Alexandru Lăpuşneanu, alături de principele 
Transilvaniei, Ioan al II-lea Sigismund Zápolya, şi mama lui, Isabella. Concluzia este cá 
editorul nu se angajase în tipărirea acestei cărți, al cărei conținut era respins de doctrina 
luterană, din dragoste pentru dumnezeiestile şi sfintele beserici, cum se spunea în Postfa fă, 
ci mai degrabă din interese materiale (PÁCURARIU, Istoria Bisericii, I, p. 477; GHETIE — 
MAREŞ, Diaconul Coresi, p. 145-146). 

7! CROITORU, Propaganda protestantă, p. 475. 

? URS, Diaconul Coresi, p. 94, CANDID C. MUSLEA, Biserica Sfântul Nicolae din Scheii 
Braşovului, |, Braşov, 1937, p. 251. 

7? PÁCURARIU, Istoria Bisericii, 1, pp. 483, 486. Scoala din Scheii Braşovului este 
confirmată documentar pentru prima dată în anul 1399, apoi în 1495 sau, după unii 
cercetători, în 1512 sau 1515, când domnitorul Ţării Româneşti Neagoe Basarab contribuie 
la extinderea acestei şcoli şi a bisericii (URS, Diaconul Coresi, p. 94; CANDID C. 
MUSLEA, op.cit., p. 85; GERNOT NUSSBACHER, Din cronici şi hrisoave. Contribuţii 
la istoria Transilvaniei, Bucuresti, 1987, p. 135). Tipariturile lui Coresi au fost folosite ca 
manuale la scoala respectiva, dupa cum precizeaza chiar el in Epilogul editiei Psaltirii 
slavo-române din 1577 (BRV, I, p. 64; URS, Diaconul Coresi, p. 94). 

Sfântul Nicolae din Scheii Braşovului,” ai cărei preoţi l-ar fi adus pe Coresi 
de la Târgovişte la Brasov.” Totuşi, unii cercetători, pe de o parte, neagă 
activitatea independentă a lui Coresi ca tipograf, problema rămânând, astfel, 
deschisă unor studii viitoare, iar pe de altă parte, afirmă că locul tiparnitei la 
care a lucrat Coresi a fost nu in Scheii Braşovului, care era una dintre cele 
trei suburbii ale oraşului respectiv (Şcheii, Bartolomeu şi Blumăna), ci în 
Braşov, fără să se nege colaborarea acestuia cu preoții de la biserica Sfântul 
Nicolae." 

Din conlucrarea cu Hans Benkner, se constatá cá diaconul Coresi si 
ucenicii lui au tipărit la Braşov câteva cărți de cult în limba slavonă.” 
Astfel, pentru Octoihul mic (Braşov, 1557) este vădită acţiunea lui Benkner, 
ca editor," cu scopul de a fi folosită hârtia fabricată la Braşov si, prin 
urmare, el urmărea interese comerciale, vizând lansarea unei activități de 
tipărire a cărților de cult în limba slavonă, iar pentru realizarea acestor 
obiective se afirmă că el testa, cu ocazia imprimării Octoihului respectiv, 
îndemânarea tipografică a celor doi meşteri tipografi, Oprea logofătul şi 
diaconul Coresi. În vederea asigurării circulaţiei cărţii printre românii din 
cele trei Tari Române au fost trecuţi în Epilog domnitorul Ţării Româneşti 
Pătraşcu cel Bun şi cel al Moldovei Alexandru Lăpuşneanu (1552-1561, 
1564-1568), fără ca ei să aibă, după unii cercetători, vreo contribuție la 
tipărirea respectivei cărți, nefiind exclusă, însă, posibilitatea ca inițiativa 
imprimării să fi venit dintr-un mediu ortodox, fie din Tara Românească, fie 
din anturajul preoţilor de la biserica din Scheii Braşovului.” Din aceleaşi 
raţiuni menţionate mai sus este tipărit şi Tetraevanghelul (Braşov, 1562), 
iar pentru a-i asigura circulaţia şi dincolo de munţi editorul Benkner a 
rânduit să fie tipărite in carte două frontispicii cu stema Țării Româneşti 
(corbul cu crucea în cioc). În felul acesta, cartea ar fi înregistrat un oarecare 


™ PĂCURARIU, Istoria Bisericii, 1, p. 478; vezi şi OCTAVIAN NITU, Relaţiile dintre 
„Tipografia Diaconului Coresi” din Şcheii Braşovului si „Tipografia Honteriana” din 
Cetate, în BOR, nr. 3-4/1975, p. 426-446. 

75 PLĂMĂDEALĂ, Dascăli, p. 81. 

i GHETIE — MAREŞ, Diaconul Coresi, p. 43-46; URS, Diaconul Coresi, p. 107-108, 117-122; 
vezi şi I. GHETIE, Activitatea de traducere şi tipărire a cărții româneşti la Braşov la 
sfârşitul secolului al XVI-lea, în „Limba română”, nr. 6/1975, p. 609-615; IDEM, Sediul 
braşovean al tipografiei lui Coresi, în „Limba română”, nr. 1/1989, p. 47-49; IDEM, Din nou 
despre sediul braşovean al tipografiei coresiene, în „Limba română”, nr. 1/1990, p. 69-71. 

7 Vezi Istoria literaturii române, 1, Bucureşti, 71964, p. 317 (în continuare: Istoria 
literaturii române, |). 

78 BRY, IV, pp. 4-6. 

? GHETIE — MARES, Diaconul Coresi, p. 145-146; URS, Diaconul Coresi, p. 219-221. 

8 Acestor raţiuni s-ar adăuga, după unii cercetători, şi reacţia doamnei Chiajna, văduva 
domnitorului Mircea Ciobanu, fata de tipărirea Tetraevanghelului românesc din 1561 (vezi 
mai jos nota 135), reacţie explicabilă în contextul vremii, chiar dacă alti cercetători (vezi 
GHETIE — MAREŞ, Diaconul Coresi, p. 164) o consideră o simplă supozitie. 

succes comercial, din moment ce peste trei ani acelaşi editor va rândui o 
nouă ediţie a Tetraevanghelului slavon (Braşov, 1565), imprimată, însă, de 
către diaconul Calin.*! 

În contextul comerțului cu cartea de cult folosită în Biserica 
Ortodoxă, se afirmă că şi diaconul Coresi a fost editor al unor cărți în limba 
slavonă. Sbornicul slavon, imprimat de către Coresi, împreună cu cinci 
ucenici, în două volume (Braşov, 1569) şi cunoscut şi sub titlul de Minei de 
praznice, Minei prăznicar sau Minologhion, nu poartă precizarea editorului, 
nici a locului de tipărire. Explicația dată în studii recente constă în prudenta 
presupusului editor, identificat cu diaconul Coresi, de a nu fi asociat cu 
prozelitismul protestant, fapt pentru care nu a fost trecută nici localitatea de 
tipărire a cărţii, din moment ce proveniența cărților din Braşov, cunoscut 
deja ca centru de propagandă protestantă prin tipărirea de cărți, echivala, in 
spiritul vremii, pentru credincioşii ortodocşi din Tara Românească şi 
Moldova cu convertirea la Reformă.” Cu scopul de a facilita distribuirea 
tirajului în Tara Românească, în Epilogul celui de al II-lea volum al 
Sbornicului® se face precizarea că tipărirea s-a făcut în timpul domnitorului 
Țării Româneşti Alexandru al II-lea Mircea (1568-1574, 1574-1577) si a 
mitropolitului Ungrovlahiei Eftimie I (1563-1576), fără indicarea 
apartenenţei comenzii tipografice." 

Urmându-se aceeaşi politică editorială privind neindicarea persoanei 
editorului, dar nici a locului de tipărire, se afirmă că diaconul Coresi a mai 
tipărit în limba slavonă un Liturghier sau Slujebnic (Braşov, 1568)? şi o 
Psaltire (Braşov, 1568-1570). În schimb, despre o altă Psaltire în limba 
slavonă, al cărei exemplar păstrat este incomplet, se acceptă că a fost tipărită 
la Braşov, în 1572-1573, la porunca domnitorului Alexandru al II-lea 
Mircea, din moment ce numele său şi stema Țării Româneşti apar in 
cuprinsul cărţii.“ Din porunca aceluiaşi domnitor, Psaltirea in limba 


81 GHETIE — MARES, Diaconul Coresi, p. 164; URS, Diaconul Coresi, p. 228-229. 

? URS, Diaconul Coresi, p. 234. 

$$ Epilogul primului volum al Sbornicului nu s-a păstrat (URS, Diaconul Coresi, p. 232). 

“1 GHETIE — MARES, Diaconul Coresi, p. 201-202; URS, Diaconul Coresi, p. 232, 234. 
Nu este exclusá nici posibilitatea ca propunerea de tipárire pentru Sbornicul slavon sá fi venit 
dintr-un mediu ortodox, in urma legăturilor pe care diaconul Coresi le avea cu ierarhii 
ortodocşi din Tara Românească (URS, Diaconul Coresi, p. 234). 

5 Versiunea de redacţie sârbească folosită la tipărirea acestui Liturghier poate reprezenta 
un indiciu că editorul urmărea difuzarea tirajului pe un spațiu mai extins, cuprinzând nu 
doar Ţările Române, ci şi Bulgaria şi Serbia (GHETIE — MAREŞ, Diaconul Coresi, p. 180; 
Urs, Diaconul Coresi, p. 238). 

86 GHETIE — MARES, Diaconul Coresi, p. 180, 185, 202; URS, Diaconul Coresi, p. 234, 
238, 242. Se pare că această Psaltire era destinată şi pentru regiunile sud-dunărene (GHETIE 
— MAREŞ, Diaconul Coresi, p. 185). 

*' GHETIE — MARES, Diaconul Coresi, p. 185-189; URS, Diaconul Coresi, p. 243, 245. 

slavonă mai cunoaşte alte două ediţii la Braşov, tipărite de către diaconul 
Coresi in 1568-1570 si 1577,5 nefiind exclusă posibilitatea ca şi ediţia 
Psaltirii slavone din anul 1576, scoasă şi ea la Braşov, să fi fost tipărită din 
porunca aceluiaşi domnitor.“ 

De altfel, diaconul Coresi a executat şi o altă comandă a 
domnitorului Alexandru al II-lea Mircea, Octoihul mare, tipărit în două 
volume, în anii 1574 (volumul I) şi 1575 (volumul II). Particularitatea 
tipăririi celor două volume este că în Epilogurile lor apare menționat 
editorul, în persoana domnitorului Alexandru al II-lea Mircea,” pentru care 
doar diaconul Coresi a primit comenzi tipografice,” dar nu este indicat locul 
de imprimare, fapt atribuit de către cercetători, ca şi în cazul altor tipărituri 
pe care diaconul Coresi le-a făcut în limba slavonă, faimei centrului 
tipografic de la Braşov, asociat cu acțiunile propagandei protestante în 
epocă, astfel că se evita îndoiala cu privire la canonicitatea textelor cuprinse 
în cele două volume, destinate nevoilor de cult ale Bisericii Ortodoxe din 
Tara Românească, chiar dacă erau in limba slavonă, aplicându-se principiul 
numit act de prudență editorială.” 

Acelaşi principiu este aplicat mai multor cărți de cult tipărite de către 
diaconul Coresi în limba slavonă, după cum s-a arătat şi mai sus." Se 
alătură acestora şi alte cărți, precum: Psaltirea slavonă din 1577, tipărită de 


* URS, Diaconul Coresi, p. 253. Se consideră că Psaltirea a reprezentat cea mai răspândită 
carte de cult din secolul al XVI-lea, iar despre edițiile acestei cărți tipărite în Transilvania, 
în a doua jumătate a aceluiași secol, vezi şi LAJOS — LIDIA DEMENY, Carte, tipar şi 
societate, pp. 226-248. 

*?? URS, Diaconul Coresi, p. 253. Alti cercetători atribuie calitatea de editor chiar lui Coresi 
pentru tirajul Psaltirii slavone din anul 1576 (GHETIE — MARES, Diaconul Coresi, p. 191). 
^^ BRY, I, p. 60-61; URS, Diaconul Coresi, p. 248, 251. În cazul Octoihului mare, se afirmă 
în Epilogurile celor două volume că hotărârea tipăririi aparţine domnitorului Alexandru al 
II-lea Mircea, care s-a sfătuit, în prealabil, cu mitropolitul ţării Eftimie I (BRV, I, pp. 60-61), 
considerat, în consecință, adevăratul inițiator al apariţiei acestei cărți (GHETIE — 
MAREŞ, Diaconul Coresi, p. 149). În legătură cu tipărirea celor două volume este atestată 
la Brasov, la 6 iunie 1573, prezenţa unui preot trimis de către domnitorul Alexandru al II-lea 
Mircea pentru tipar, precum şi sosirea, la 12 decembrie 1573, în aceeaşi localitate a 
diaconului vlădicăi, adică al mitropolitului Eftimie I, pentru probleme referitoare la o presă 
a lui Coresi, ceea ce confirmă, pe de o parte, că imprimarea celor două volume reprezintă o 
acțiune a Bisericii Ortodoxe din Tara Românească, iar pe de altă parte, grija domnitorului şi 
a mitropolitului de a deţine un tipar propriu in Tara Românească (Hurmuzaki, XI, p. 809, 
810; URS, Diaconul Coresi, p. 248-249; GHETIE — MARES, Diaconul Coresi, p. 149). 

°l GHETIE — MARES, Diaconul Coresi, p. 188. 

? GHETIE — MAREŞ, Diaconul Coresi, pp. 43, 147-148; Urs, Diaconul Coresi, p. 246, 
248, 250; ION GHETIE, AL. MAREŞ, Originile scrisului în limba română, Bucuresti, 1985, 
p. 103. 

? De altfel, dintre cărțile în limba slavonă tipărite de către diaconul Coresi numai Octoihul 
mic din 1557, Triod-Penticostarul din 1558, Tetraevanghelul din 1562 şi Sbornicul din 
1580 precizează locul în care a fost realizată tipărirea lor (URS, Diaconul Coresi, p. 262). 

către Coresi la porunca domnitorului Ţării Româneşti Alexandru al II-lea 
Mircea, căruia i se adaugă, ca editori, fiul său Mihnea şi mitropolitul 
Ungrovlahiei Serafim (1576-1585/1586),* fără să se indice locul, stabilit de 
către cercetători că a fost la Brasov; Psaltirea slavo-română, în Epilogul 
căreia Coresi vorbeşte despre destinatarii cărții, precum şi despre motivele 
imprimării acestei cărţi în limbile slavonă şi română," trecând cu vederea, 
însă, locul în care s-a realizat tipărirea.” Omiterea intenţionată a mentionárii 
localităţii de imprimare, identificată de către cercetători cu Braşovul, se 


"qot 


mod expres serviciului vreunei acţiuni de convertire a românilor la 
Protestantism, ci destinată, probabil, învăţării limbii slavone în şcoli,” cum 
era cea de la biserica din Scheii Braşovului, % ea indica, pe lângă scopul 
didactic, şi pe cel de a demonstra că versiunea în limba română prezenta 
aceeaşi autenticitate ca şi cea în limba slavonă, cu alte cuvinte, luteranii 
doreau să-i incredinteze pe români că nu exista nicio diferență dogmatică 


” Calitatea de co-editor atribuită lui Mihnea se datorează, după unii cercetători, faptului cá 
Alexandru al II-lea Mircea trecuse în viaţa de dincolo de mormânt la 25 iulie 1577, dată la 
care nu se încheiase tipărirea cărţii, terminată înainte de 24 august 1577, când intra în tipar 
Triodul, numit şi Triodul de post (Braşov, 1578). Se considera că inițiativa tipăririi Psaltirii 
slavone din 1577 a aparţinut mitropolitului Ungrovlahiei Serafim, iar însemnele Ţării 
Româneşti (corbul cu crucea în cioc) din frontispiciu şi din cununa de lauri confirmă 
comanda domnitorului şi spaţiul de destinație al cărții (GHETIE — MARES, Diaconul 
Coresi, p. 193; URS, Diaconul Coresi, p. 257). 

2 GHETIE — MARES, Diaconul Coresi, p. 193; URS, Diaconul Coresi, p. 255. 

?* Diaconul Coresi lasă să se înțeleagă în Epilogul cărţii că a fost aprins de zelul ca si 
românii să aibă cuvântul lui Dumnezeu în limba lor, precum aveau toate limbile, adică toate 
popoarele, motiv pentru care a tipărit de în psăltire srăbescă pre limba rumânescă, astfel 
încât, tipărită în text bilingv, slavonă şi română, Psaltirea să fie de înţeles grămăticilor, dar 
şi de observaţie credincioşilor care, citind-o, să înțeleagă că e cu adevăru (BRY, I, p. 63-64). 
Din acelaşi motiv, adică de a arăta capacitatea limbii române privind redarea textelor 
biblice fără a denatura înţelesul lor, Sfântul Dosoftei foloseşte aceeaşi metodă a diaconului 
Coresi, tipărind în text bilingv, slavon şi român, Psaltirea de-nfăles (laşi, 1680; vezi BRV, 
I, p. 226), mai târziu, frații Radu şi Şerban Greceanu vor tipări Evanghelia greco-română 
(Bucureşti, 1693; BRV, I, p. 328), iar Sfântul Antim Ivireanul, înainte de a trece la tipărirea 
unor cărți de cult doar în limba română, va scoate ediţii bilingve (slavo-română) şi trilingve 
(slavo-greco-română), vezi ION I. CROITORU, „Sfântul Ierarh Martir Antim Ivireanul 
(1650-1716), mitropolitul Țării Româneşti”, în CROITORU, Ortodoxia şi Apusul, I, p. 354-355; 
IDEM, „Folosirea tiparului în Țările Române pentru apărarea Ortodoxiei in fata 
propagandei protestante”, în CROITORU, Ortodoxia si Apusul, II, p. 723 (în continuare: 
CROITORU, Folosirea tiparului). 

” URS, Diaconul Coresi, p. 213. 

?* URS, Diaconul Coresi, p. 214. 

? GHETIE — MARES, Diaconul Coresi, p. 259. 

1% URS, Diaconul Coresi, p. 214. În acest sens, vezi mai sus, în nota 72, precizarea 
diaconului Coresi. 

între cele două versiuni, ci doar limba în care erau tipărite, motiv pentru care 
editorul, considerat că făcea parte din mediul reformat braşovean, nu este 
consemnat, rămânând necunoscut. Acelaşi scop didactic s-ar putea 
afirma, cu unele rezerve însă, şi despre Evanghelia cu învăţătură din 1581, 
deşi „patronul” ei este Lukas Hirscher, judele Braşovului, care a influenţat 
eliminarea din sumarul cărții a unei predici care exprima puncte de vedere 
contrare doctrinei protestante; Triodul, numit şi Triodul de post, tipărit in 
1578, după cum se specifică în Epilog;"% fara a fi indicat locul, pe care 
cercetătorii îl stabilesc la Bragov.'^ Tipărirea acestei cărţi în limba slavonă 
se face din porunca domnitorului Alexandru al II-lea Mircea şi a fiului său 
Mihnea, ^ fără să mai fie indicat şi mitropolitul Serafim. Cu toate acestea, 
tipărirea Triodului se datorează chiar mediului cultural şi bisericesc 
reprezentat de către mitropolitul Serafim, care, în colaborare cu domnitorul 
Alexandru al II-lea Mircea, se ocupă de imprimarea mai multor cărți 
necesare cultului Bisericii Ortodoxe din Tara Românească.!% Moartea 
domnitorului Alexandru al II-lea Mircea (25 iulie 1577) înainte de începerea 
tipăririi acestei cărți (lucrul de tipărire începe la 24 august 1577 şi se 
termină la 26 martie 1578) arată că primirea comenzii de tipărire a 
respectivei cărți s-a făcut în acelaşi timp cu cea a Psaltirii slavone din 1577. 
Ducerea la bun sfârşit a comenzii respective se datorează faptului că 
Mihnea," menţionat alături de tatăl sáu ca editor, a preluat, odată cu 
scaunul domnesc, şi angajamentele cultural-editoriale pe care şi le asumase 
părintele său;'% Tetraevanghelul, tipărit în 1579, dată indicată în Epilogul 


101 URS, Diaconul Coresi, p. 216. În legătură cu persoana editorului, este lansată supoziţia că 
ar fi putut să fie o persoană din familia Benkner, din moment ce în actul de partaj al lui Petrus 
Schirmer figurează trei exemplare dintr-o Psaltire slavo-română, putând să fie chiar ediția din 
1577. Prin anonimatul editorului şi a locului, ediția destinată grămăticilor a fost bine vândută, 
din moment ce în actul de partaj sunt menţionate doar trei exemplare rămase nevândute (URS, 
Diaconul Coresi, p. 216-217; vezi şi GERNOT NUSSBACHER, Zipărituri româneşti 
menţionate într-un act de partaj din 1585, în „Limba română”, nr. 5-6/1991, p. 75). 

'% GHETIE — MARES, Diaconul Coresi, p. 112, 260. 

103 BRV, I, p. 69; URS, Diaconul Coresi, p. 257. 

104 GHETIE — MAREŞ, Diaconul Coresi, p. 157; URS, Diaconul Coresi, p. 258. 

105 BRY, I, p. 69. 

1% În acelaşi context de propagandă protestantă, dar venind în satisfacerea necesităților 
Bisericii Ortodoxe din Tara Românească, precum si ale ortodocsilor de limbă slavonă, se 
poate încadra şi tipărirea de către CORESI a Triod-Penticostarului la Târgovişte, în 1558 
(GHETIE — MARES, Diaconul Coresi, p. 37, 152-155). 

107 Este cunoscut în istorie cu denumirea de Mihnea al II-lea Turcitul [(1574-1577, asociat 
la domnie cu tatăl său, Alexandru al II-lea Mircea), 1577-1583, 1585-1591], datorită 
convertirii sale la Islam, după pierderea domniilor, în încercarea de revenire pe tronul Țării 
Româneşti. 

'% GHETIE — MARES, Diaconul Coresi, p. 157; Urs, Diaconul Coresi, p. 260. 

cărții,” fără precizarea locului, dedus din surse complementare cá a fost 
Braşovul.!!0 Editorii acestei cărţi de cult sunt, aşa cum reiese din Epilog, 
diaconul Coresi si Mánáilá, ei fiind şi tipografii respectivei cărţi. ^ 
Această ediţie a Tetraevanghelului în limba slavonă nu este pusă sub nicio 
autoritate domnească sau bisericească, inițiativa tipăririi revenind exclusiv 
celor doi tipografi, care au depus, atât cât permite Epilogul să se înțeleagă, şi 
susținerea financiară comună, atraşi fiind de succesul circulației cărților 
slavone de cult tipărite anterior şi, implicit, de câştigul realizat în urma 
comerțului cu respectivele cărți.!! 

În acelaşi an 1579, diaconul Lorint tipăreşte la Alba Iulia o altă 
ediție a Tetraevanghelului slavon, din porunca principelui Cristofor Bâthory 
(1576-1581). Se pare că între cele două ediții a existat o rivalitate 
comercială, chiar dacă tirajul lui Coresi viza Tara Românească, pentru care 
mai tipărise cărți slavone de cult, pe când exemplarele lui Lorint erau 
destinate Transilvaniei. Pentru preîntâmpinarea apariției unei alte ediții a 
Tetraevanghelului, care ar fi putut îngreuia vânzarea exemplarelor tirajului 
de la Alba Iulia, principele Cristofor Bathory a interzis reeditarea 
Tetraevanghelului slavon pentru 30 de ani." Cererea acestei cărți trebuie să 
fi fost mare, căci, în ciuda acestei interdicții, se constată apariţia altor două 
ediții ale Tetraevanghelului slavon într-un timp relativ scurt, peste trei şi, 
respectiv, patru ani: prima la mănăstirea Plumbuita, din inițiativa 
ieromonahului Lavrentie, în 1582; a doua la Braşov, la comanda 
domnitorului Țării Româneşti Petru Cercel, în 1583.''° În Epilogul ediţiei 
Tetraevanghelului din 1583 se menționează că tipărirea cărții s-a facut din 
porunca lui Petru Cercel, în primul an al domniei,” adică în ultimele luni 
ale anului 1583, ceea ce presupune că inițiativa tipăririi fie aparține lui 
Coresi, care ar fi obținut aprobarea domnitorului Petru Cercel, în virtutea 


' URS, Diaconul Coresi, p. 261. 

110 GHETIE — MARES, Diaconul Coresi, p. 167; Urs, Diaconul Coresi, p. 262. 

11! BRY, I, p. 74. 

1? BRY, I, pp. 74-75; GHETIE — MARES, Diaconul Coresi, p. 167; URS, Diaconul Coresi, 
. 264. 

? GHETIE - MARES, Diaconul Coresi, p. 167; URS, Diaconul Coresi, p. 264. 

^ BRY, I, p. 75; GHETIE — MAREŞ, Diaconul Coresi, p. 168. Actul principelui Cristofor 
Bathory reprezintă, totodată, şi un monopol de tipărire a unei cărți de cult acordat pentru 
prima dată vreunui tipograf din Ţările Române (vezi şi mai sus nota 34). 

lS Teromonahul LAVRENTIE, împreună cu ucenicul sáu Jovan, a imprimat 
Tetraevanghelul slavon în două ediţii, dintre care una în 1582, iar o alta la o dată care nu 
poate să fie identificată cu precizie (URS, Diaconul Coresi, p. 75). 

116 GHETIE — MARES, Diaconul Coresi, p. 168. 

117 BRY, I, p. 99. 

tradiţiei familiei sale, '* fie că discuţiile în vederea tipăririi au fost initiate de 
către Petru Cercel înainte de urcarea sa pe tronul domnesc, cu rezultatul că, 
în momentul ungerii ca domnitor, diaconul Coresi şi Mănăilă încep să 
execute noua comandă, perfectatá, poate, în timpul în care preoţii din Scheii 
Braşovului cereau ajutorul domnitorului pentru înfrumusețarea bisericii 
Sfântul Nicolae.''? Aşadar, faptul că noul domnitor se preocupă, imediat 
după urcarea în scaun, de tipărirea unei cărți de cult, poate constitui un 
indiciu că această acţiune a fost una dintre priorităţile pe care şi le-a 
propus odată cu numirea sa ca domn.? De menţionat că nici pentru această 
carte nu a fost precizată locaţia de tipărire, stabilită de către cercetători ca 
fiind Braşovul, şi se crede că acest lucru se datorează, de asemenea, 
ratiunilor şi principiului care au fost enunțate mai sus." 

Cu totul altul a fost cadrul tipăririi Sbornicului slavon, despre care se 
cunosc, din Epilogurile celor două tiraje,” câteva date tehnice: anul, 1580; 
locul de apariție, Sas-Sebet; tipograful, Coresi; comanditarul, mitropolitul 
Ghenadie; izvodul după care tipăreşte Coresi, ediția lui „Bojidar” (Božidar 
Vukovič), adică Mineiul de praznice tipărit la Venetia, in 1538.” 
Intervenția diaconului Coresi în textul Sbornicului, care este în limba 
slavonă de redacție sârbească, se constată prin localizarea unor fenomene 
lingvistice proprii redacției medio-bulgare, considerându-se că îi aparţin, 2 
iar ca autor al Epilogurilor este considerat mitropolitul Ardealului Ghenadie 
I (1579-1585),% in care el trăgea atenţia credincioşilor asupra Reformei, 
afirmând că în timpurile din urmă a văzut din partea poporelor de altă 
credinţă mare stricăciune şi cădere a sfintelor biserici." 

Apariția Sbornicului slavon reprezintă prima acţiune editorială 
întreprinsă în acel timp de Mitropolia Ortodoxă a Transilvaniei, 2” 
eveniment la care au contribuit mai multe fapte: atenuarea presiunii 


18 Înaintaşii domnitorului Petru Cercel, străbunicul, bunicul şi tatăl, adică domnitorii Radu 
cel Mare, Radu Paisie şi Pătraşcu cel Bun, au contribuit fiecare la promovarea şi sprijinirea 
tiparului în Tara Românească (GHETIE — MAREŞ, Diaconul Coresi, p. 170). 

11? GHETIE — MARES, Diaconul Coresi, p. 170; URS, Diaconul Coresi, p. 273-274. 

120 URS, Diaconul Coresi, p. 273. 

121 GHETIE — MARES, Diaconul Coresi, p. 170; URS, Diaconul Coresi, p. 271-272. 

122 De precizat că cele două ediţii ale Sbornicului slavon menţionate mai sus sunt, totuşi, 
diferite, prima având la bază mai multe surse, iar cea de a doua fiind mai fidelă ediţiei 
Mineiului de praznice tipărit la Venetia, în 1538, de Božidar Vukovič, vezi GHETIE — 
MAREŞ, Diaconul Coresi, p. 201, 205-206. 

73 BRY, I, p. 81-85; URS, Diaconul Coresi, p. 265-266, 269. 

124 GHETIE — MARES, Diaconul Coresi, p. 206; URS, Diaconul Coresi, p. 269. Se afirmă că 
diaconul Coresi se gândea deja la o posibilă reimprimare a ediţiei lui Bozidar Vukovié înaintea 
de alegerea lui Ghenadie ca mitropolit (GHETIE — MAREŞ, Diaconul Coresi, p. 207). 

75 URS, Diaconul Coresi, p. 269. 

76 BRY, I, p. 84; CROITORU, Propaganda protestantă, p. 483, nota 95. 

127 GHETIE — MARES, Diaconul Coresi, p. 207. 

propagandei protestante, căci la 21 octombrie 1579, în urma decedării 
mitropolitului Ardealului Hristofor al II-lea (numit la 6 iunie 1574 şi 
adormit întru Domnul înainte de 16 mai 1579), Dieta din Turda a hotărât ca 
preoţii români să-şi aleagă episcop pe cine vor voi;'”® politica de toleranță 
religioasă promovată de către principele Cristofor Bâthory, observată şi prin 
faptul că tipărirea Sbornicului se face în timpul său, cu aprobarea sa, ceea ce 
explică şi prezenţa stemei sale la sfârşitul volumului, ca expresie a elogiului 
adus de către editor si tipograf; ^ indemnurile primite de către mitropolitul 
Ghenadie I de la mitropolitul Serafim al Ungrovlahiei, cu ocazia hirotonirii 
şi hirotesirii primului la Târgovişte în treapta de episcop şi mitropolit al 
Ardealului, privind apărarea credinței ortodoxe in faţa acțiunilor 
propagandei protestante din Transilvania, între acestea enumerându-se şi 
tipărirea de cărți destinate cultului Bisericii Ortodoxe în limba slavonă. "° 
Alegerea locului de tipărire a Sbornicului slavon la Sas-Sebeş, pe 
lângă explicaţiile date de către cercetători,” se mai poate datora şi 
prestigiului pe care îl aveau deja centrele tipografice de la Alba Iulia şi 
Braşov, ca locuri de propagare a doctrinei protestante prin carte tipărită, iar 
pentru evitarea oricăror bănuieli, conform principiului de prudență 
editorială, amintit şi mai sus, a fost aleasă localitatea Sas-Sebeş. În plus, 
această alegere mai oferea şi avantajul faptului că localitatea respectivă se 
afla aproape de Alba Iulia, unde îşi avea reşedinţa Mitropolia Ortodoxă din 
Transilvania, dându-i-se mitropolitului Ghenadie I posibilitatea să 
supravegheze procesul de tipărire al Sbornicului slavon." Cartea s-a 
bucurat de o largă circulație printre românii din cele trei Tari Române, dar şi 


128 METES, Istoria Bisericii, p. 94. 

12 URS, Diaconul Coresi, p. 269. 

15 URS, Diaconul Coresi, p. 269. 

P! O explicaţie se leagă de poziţia şi intervenţia pastorului Johannes Scherer-Nyiró, 
proprietarul tipografiei latine de la Braşov, între 1580-1581, care putea să mijlocească 
aşezarea temporară a tiparnitei lui Coresi la Sas-Sebeş. O altă explicaţie pentru tipărirea 
cărții la Sas-Sebeş are în vedere posibilitatea implicării logofătului loan Norocea, 
personalitate politică a vremii şi cunoscut al mitropolitului Ghenadie I, care locuia în acel 
oraş şi ar fi putut să asigure sau să faciliteze găsirea unui loc pentru instalarea tipografiei lui 
Coresi, precum şi să susțină financiar imprimarea cărții de care ierarhul român avea nevoie 
(GHETIE — MAREŞ, Diaconul Coresi, p. 205; URS, Diaconul Coresi, p. 265). 

152 Sediul Mitropoliei fusese mutat, în timpul păstoririi mitropolitului Ardealului Eftimie 
(1571-1574), de la Lancrăm la Alba Iulia, unde se afla sediul principelui ţării şi al 
superintendentului calvin ungur, dar în afara zidurilor cetăţii, fiindcă ortodocşilor le era 
interzis să-şi desfăşoare cultul în interiorul cetății [ION I. CROITORU, „Biserica Ortodoxă 
din Transilvania”, în Croitoru, Ortodoxia si Apusul, I, p. 219, nota 86; MIRCEA 
PĂCURARIU, Istoria Bisericii româneşti din Transilvania, Banat, Crişana si 
Maramureş, Cluj-Napoca, 1992, p. 130 (in continuare: PĂCURARIU, Istoria Bisericii 
româneşti din Transilvania]. 

'5 GHETIE — MARES, Diaconul Coresi, p. 205. 

^ T s . S < 134 
în spațiile lumii ortodoxe de limbă slavonă. 


Pe baza aceleiaşi conlucrări cu Hans Benkner, au fost tipărite la 
Braşov cărți şi în limba română: Întrebare creştinească (1560); 
Tetraevanghel sau Evangheliar (1561); Pravila Sfinţilor Apostoli, 
cunoscută si cu denumirea de Pravila Sfinţilor Părinţi (1560-1562), al 
cărei titlu se consideră că era Pravilă de ispravă oamenilor şi de toate 


4 URS, Diaconul Coresi, p. 270. De menţionat că Sbornicul slavon din 1580 contine si 
Pripealele lui Filotei Monahul, scurte texte imnografice (mărimuri, velicianii în slavonă) 
care se cântă cu stihuri din psalmi la polieleul praznicelor împărăteşti, ale Maicii Domnului 
şi ale unor Sfinți. Tipărite pentru prima dată în limba slavonă în ediţia Sbornicului slavon 
de la Veneţia din 1536, iar în limba română în Psaltirea de la Buzău din 1703, autorul lor 
fiind identificat cu logofătul Filos al domnitorului Ţării Româneşti Mircea cel Bătrân sau 
cel Mare (1386-1418), ele sunt folosite până astăzi în cultul Bisericii Ortodoxe din 
România (ION I. CROITORU, „Scriptorii”, în CROITORU, Ortodoxia şi Apusul, I, p. 240, 
nota 43). 

155 Dacă în literatura de specialitate se consacrase că lucrarea Întrebare creştinească a fost 
fost imprimată în 1560, la Braşov, vezi ALEXANDRA ROMAN MORARU, „Studiu 
filologic. Introducere”, în Texte româneşti din secolul al XVI-lea. I. Catehismul lui Coresi. 
II. Pravila lui Coresi. III. Fragmentul Todorescu. IV. Glosele Bogdan. V. Prefefe si 
epiloguri, ediţii critice de EMANUELA BUZĂ, GHEORGHE CHIVU, MAGDALENA 
GEORGESCU, ION GHETIE, ALEXANDRA ROMAN MORARU, FLORENTINA 
ZGRAON, coordonator ION GHETIE, Bucureşti, 1982, p. 32-33, 38-39 (în continuare: 
MORARU, Studiu filologic); GHETIE — MAREŞ, Diaconul Coresi, p. 38, 56-57; URS, 
Diaconul Coresi, pp. 141-143. 

76 GHETIE — MARES, Diaconul Coresi, p. 38, 67-79; URS, Diaconul Coresi, p. 149-156. 
Pentru faptul că tipărirea în limba română era patronată de un luteran, datorită influenţei 
căruia se tipărise şi Întrebare crestineascd, acest Tetraevanghel, tipărit in cel putin două 
tiraje (URS, Diaconul Coresi, p. 150), în 1561, a provocat reacţia românilor atât din 
Transilvania, cât şi din Tara Românească. În felul acesta s-ar explica apariţia ediţiei slavone 
a aceleaşi cărți (Tetraevanghel sau Evangheliar slavonesc, Braşov, 1562; vezi BRY, I, 
p. 46; PÁCURARIU, /storia Bisericii, I, p. 479; GHETIE — MARES, Diaconul Coresi, p. 38, 
161-164), cu un an mai târziu, tot sub patronarea lui Benkner, ceea ce a însemnat o abatere 
de la programul propagandei luterane printre români. Această ediție se mai datora, dupa 
unii cercetători, şi intervenției doamnei Chiajna, văduva domnitorului Ţării Româneşti 
Mircea Ciobanul (1545-1552, 1553-1554, 1558-1559), tot ca reacție la imprimarea traducerii 
româneşti a Tetraevanghelului din 1561, dar şi intentiilor editorului Hans Benkner de a-şi 
acoperi cheltuielile făcute cu imprimarea Întrebării crestinesti, rămasă in depozitele 
tipografiei de la Braşov [GR. SCORPAN, Locul Cazaniei lui Varlaam în vechea noastră 
literatură omiletică din sec. XVI şi XVII, în „Cercetări Istorice” (laşi), nr.13-14/1-2/1940), 
p. 547 (în continuare: SCORPAN, Locul Cazaniei lui Varlaam), GHETIE — MARES, 
Diaconul Coresi, p. 38, 161-164; URS, Diaconul Coresi, p. 228-229; pentru ediția cărţii vezi 
Tetraevanghelul tipărit de Coresi, Braşov 1560-1561, comparat cu Evangheliarul lui Radu de 
la Măniceşti, 1574, ediţie alcătuită de FLORICA DIMITRESCU, Bucureşti, 1963]. 

137 GHETIE — MARES, Diaconul Coresi, p. 38, 80-89; URS, Diaconul Coresi, p. 156-163; 
PĂCURARIU, Istoria Bisericii, 1, p. 480; vezi şi GHEORGHE CHIVU, „Studiu filologic. 
Introducere”, in Texte româneşti din secolul al XVI-lea. I. Catehismul lui Coresi. II. Pravila 
lui Coresi..., p. 137-141. 

păcatele si gresalele;'** şi Lucrul apostolesc sau Apostol, numit şi Praxiu 
(1566). Această acţiune de imprimare a cărţilor în limba română, pe lângă 
interesul economic, nu poate să fie disociată, conform analizei 
evenimentelor specifice acelei epoci, de încercările saşilor din Braşov de a-i 
atrage pe români la Reformă,“ mai ales că unul dintre principiile 
protestante, întâlnit ca motivație în tipăriturile româneşti ale diaconului 
Coresi, era ca toate neamurile să cunoască cuvântul lui Dumnezeu în limba 
lor.” 

În cartea Întrebare crestineascá, tipăritură cunoscută în literatura de 
specialitate si cu titlul de Catehism, au fost strecurate influenţe 
protestante, ceea ce explică faptul că inițiativa tipăririi respectivului 
Catehism fusese luată de către judele Braşovului Hans Benkner şi Consiliul 
oraşului respectiv în mai 1559.!% Considerată o ediție care are legătură de 
filiatie cu Catehismul de la 1544,'* învățătura ortodoxă din Întrebare 
creştinească, in Prefaţa căreia se arăta cá traducerea, închinată 
mitropolitului Efrem al Ungrovlahiei (1558-1566), s-a efectuat cu știrea 
principelui loan al II-lea Sigismund Zăpolya şi a mitropolitului Ardealului 
Sava I (1559-1561, 1562-1570), numit de Coresi episcopul Tarei 
Unguresti,'* era redusă, sub formă dialogată în 28 de întrebări şi răspunsuri, 
la poruncile Decalogului, redate sub o formă luterană, Simbolul de Credinţă 
niceo-constantinopolitan fără Filioque, considerat greşit, însă, ca credința ce 


138 URS, Diaconul Coresi, p. 158. 

132 GHETIE — MAREŞ, Diaconul Coresi, p. 90-101; URS, Diaconul Coresi, p. 163-171; 
Ivascu, Istoria, p. 102; Istoria literaturii române, I, p. 308. De menţionat că în literatura de 
specialitate au fost propuse mai multe date pentru tipărirea Apostolului, în perioada 1563-1566, 
dar este acceptat, în cele din urmă, anul 1566 [vezi P. BINDER, ARNOLD HUTTMANN, 
Cu privire la datarea şi geneza Cazaniei I tipărită de diaconul Coresi, în „Limba română” nr. 
2/1967, p. 117 (în continuare: BINDER — HUTTMANN, Datarea si geneza Cazaniei I); 
GHETIE — MARES, Diaconul Coresi, p. 39, 91-92; URS, Diaconul Coresi, p. 164]. 

14 GHETIE — MARES, Diaconul Coresi, p. 75, 259. 

' URS, Diaconul Coresi, p. 107. 

12 Denumit chiar şi Catehism luteran (LAJOS — LIDIA DEMÉNY, Carte, tipar si societate, 
p. 328). Pentru textul în chirilică şi în transcriere românească a Întrebării creştineşti vezi 
CRĂCIUN, Catechismul românesc din 1544, p. 39-68; vezi şi textul stabilit în transcriere 
interpretativă de ALEXANDRA ROMAN MORARU în Texte româneşti din secolul al 
XVI-lea. I. Catehismul lui Coresi..., p. 101-105. 

18 LAJOS — LIDIA DEMÉNY, Carte, tipar si societate, p. 328. Se afirmă cá în același an, 
la 12 martie, Consiliul orăşenesc al Braşovului, în frunte cu Hans Benkner, a hotărât să 
reformeze biserica românilor din Schei şi a propus sau impus învăţarea Catehismului, care 
va fi tipărit de Coresi în 1560 (GHETIE — MAREŞ, Diaconul Coresi, p. 259; URS, 
Diaconul Coresi, p. 141; FLORICA DIMITRESCU, „Introducere”, în Tetraevanghelul 
tipărit de Coresi, Braşov 1560-1561... 1963, p. 10). 

14 CRĂCIUN, Catechismul românesc din 1544, p. 1-2, 22; MORARU, Studiu filologic, 
p. 49-52; GHETIE — MARES, Diaconul Coresi, p. 61-62. 

"5 GHETIE — MARES, Diaconul Coresi, p. 38, 56. 

au făcut 12 Apostoli, Tatăl nostru şi două Taine: Botezul şi Cuminecátura; 
se respingea Sfânta Traditie; se mărturisea credinţa fără fapte (sola fide), 
îndreptarea şi învrednicirea de harul lui Hristos numai prin aducerea aminte 
de faptele lui Dumnezeu, fără alt efort spiritual din partea creştinului; se 
respingea cultul Maicii Domnului şi al Sfinţilor, unii cercetători evidențiind 
şi unele posibile orientări zwinglieno-antitrinitariene în conținutul 
respectivei cărți.“ În Prefaţa sau Prologul cărţii era stipulat principiul 
protestant conform căruia cuvântul lui Dumnezeu, adică Sfânta Scriptură, 
trebuie să fie răspândit în limba fiecărei națiuni, pentru a fi cunoscut de către 
toti oamenii.!* Acest principiu va fi întâlnit şi in Epilogurile altor tipărituri, 
devenind, aşadar, o exprimare tipic coresiand.'* 

Pe baza reuşitei imprimării unei asemenea cărți, care să aibă în 
cuprinsul ei inovații protestante, Benkner anunţa cu emfază că ar fi reformat 
Biserica valahilor,” iar pentru a-i asigura difuzarea printre românii 
ortodocşi nu doar din Transilvania, ci şi din Tara Românească, în ciuda 
respectivelor inovaţii care reprezentau învățături străine fata de Ortodoxie, 
au fost trecute în Prolog numele mitropolitilor din Transilvania şi Tara 
Românească, Sava I şi Efrem."^ De precizat că alcătuirea versiunii 


'% MORARU, Studiu filologic, p. 44-45, 46-49; GHETIE — MARES, Diaconul Coresi, 
p. 56, 60, 62-64; URS, Diaconul Coresi, p. 144. Se presupune că această carte a circulat şi 
în manuscrise, căci se păstrează o copie realizată în 1607 de preotul Grigorie din Măhaciu, 
care poartă denumirea de Catehismul Sturdzan, după numele codicelui în care a fost găsită, 
iar o alta în Codicele Martian (CRĂCIUN, Catechismul românesc din 1544, p. 22; 
Păcurariu, Istoria Bisericii, |, p. 480; GHETIE - MAREŞ, Diaconul Coresi, p. 306). Pentru 
textul Catehismului Sturdzan in chirilică şi transcriere românească vezi CRĂCIUN, 
Catechismul românesc din 1544, p. 69-95, iar despre analiza conținutului cărții tipărită de 
Coresi, izvoare şi contextul istoric vezi şi N. SERBANESCU, La 400 de ani de la apariția 
„Întrebării crestinesti”, in BOR, nr. 11-12/1959, p. 1033-1052; pentru o bibliografie a 
cercetărilor până în 1974 vezi GHEORGHE CHIVU, MARIAN COSTINESCU, 
Bibliografia filologică românească. Secolul al XVI-lea, Bucureşti, 1974, p. 110-114. În 
studii recente se afirmă că Întrebarea creştinească se aseamănă, ca formă (împărţirea în 
cinci parti), cu Micul Catehism (1529) al lui LUTHER şi alte Catehisme protestante (unele 
în limba maghiară), fără putinţa, însă, de a se fi stabilit cu precizie originalul sau izvorul 
principal al traducerii, nici persoana traducătorului (GHETIE — MAREŞ, Diaconul Coresi, 
p. 56, 59-61; URS, Diaconul Coresi, p. 144-146; MORARU, Studiu filologic, p. 48-54). 
Despre diferite reeditări ale Întrebării crestinesti vezi GHETIE — MAREŞ, Diaconul 
Coresi, p. 56; Urs, Diaconul Coresi, p. 141. 

7 Bibliografia românească veche, 1508-1830, vol. IV, ed. de Ioan Bianu şi Dan Simonescu, 
Bucuresti, 1944, p. 6-7 (în continuare: BRV, IV); URS, Diaconul Coresi, p. 145. 

'% URS, Diaconul Coresi, p. 145. 

' MOLIN, Circulația unui „catehism vechi”, p. 367. 

150 BRY, IV, pp. 6-7; Istoria literaturii române, I, p. 310; NICOLAE CARTOJAN, Istoria 
literaturii române vechi, Bucureşti, 71996, p. 101-102 (în continuare: CARTOJAN, storia 
literaturii), Păcurariu, Istoria Bisericii, I, p. 479-480; GHETIE — MAREŞ, Diaconul 
Coresi, p. 56; URS, Diaconul Coresi, p. 144. 

Întrebării creştineşti din 1560 şi cea a Tetraevanghelului românesc din 
1561 au fost făcute simultan, dându-se prioritate tipăririi Catehismului, fapt 
impus de hotărârea Consiliului orăşenesc al saşilor braşoveni de a-i atrage 
pe români la Reformă. !*! 

Astfel, se constată că atât la Sibiu, cât şi la Braşov, primele cărți 
tipărite destinate românilor au fost Catehismul şi Tetraevanghelul, ceea ce 
indică mediul reformat care a determinat apariţia lor, pe de o parte, sub 
aspectul de propagandă, în cazul ambelor cărți, urmărindu-se nu doar 
infiltrarea inovatiilor protestante, ci şi naţionalizarea cultului Bisericii 
Ortodoxe, iar pe de altă parte, din perspectiva aspectului economico- 
comercial al activităţii tipografice, cât priveşte ultima carte. Aceste 
aspecte, naţionalizarea cultului şi câştigul financiar, l-au determinat pe Hans 
Benkner să fie editorul şi al Pravilei, nefiind exclusă, în cazul acestei cărți, 
nici iniţiativa Bisericii Ortodoxe din Transilvania pentru apariţia acestui 
Nomocanon, mai exact a preoților de la biserica din Schei, din moment ce 
respectiva carte, prin triplul ei rol, didactic, normativ şi juridic, era proprie 
tradiției ortodoxe. În acelaşi mediu luteran şi din aceleaşi rațiuni 
menţionate mai sus a fost tipărit şi Apostolul, editor fiind o persoană din 
familia lui Johannes sau Hans Benkner, decedat în 1565.1% 

Luteranul Lukas Hirscher, judele Braşovului, patronează, în 1581, 
tipărirea cărții Evanghelia cu ínváfáturá, "^ mai putin din considerente 
confesionale, de vreme ce în Prefaţa cărții era atacată însăşi doctrina 


5! URS, Diaconul Coresi, p. 147-148. 

'5 URS, Diaconul Coresi, p. 148, 156; MORARU, Studiu filologie, p. 37-39; 54-55; vezi şi 
AL. ROSETTI, Despre data primelor traduceri româneşti de cărţi religioase si despre 
curentele literare din secolul al XVI-lea, în „Limba română”, nr. 3/1961, p. 241-245. 

'5 URS, Diaconul Coresi, p. 161-162; GHEORGHE CHIVU, op.cit., p. 161. 

'5 URS, Diaconul Coresi, p. 170-171. În actul de partaj din anul 1585 privind pe urmaşii lui 
Petrus Schirmer, ginerele fiicei lui Benkner, Agnesa Hüterin, se menționează găsirea a 11 
exemplare din această carte în posesia lui Schirmer, care, nevândute fiind, urma să fie 
împărţite copiilor acestuia. Mentionarea Apostolului în actul de partaj poate constitui o dovadă 
a faptului că diaconul Coresi a colaborat şi cu ceilalți membri ai familiei Benkner (URS, 
Diaconul Coresi, p. 171). 

155 De precizat că în literatura de specialitate Evanghelia cu învățătură este citată şi cu titlul 
de Cazania a II-a, spre a se deosebi de o altă tipăritură a lui Coresi, Tálcul Evangheliilor, 
cunoscută cu titlul de Cazania I [Ion Ghetie, „Studiu introductiv” (în continuare: GHETIE, 
Studiu introductiv), în CORESI, Tâlcul Evangheliilor şi Molitevnic rumânesc, ediţie critică 
de Vladimir Drimba, Bucureşti, 1998 (în continuare: CORESI, 7álcul Evangheliilor), p. 9]. 
Pentru o ultimă ediție a Evangheliei cu învățătură, tipărită cu titlul Carte cu învățătură, 
fiind, de fapt, o reproducere anastatică a ediţiei din 1914, vezi Diaconul CORESI, Carte cu 
învățătură (1581), vol. 1, Textul, Ed. Tipografia Moldova, Iasi, 2011 (această ediţie are 
multe lipsuri). 

protestantă,” ci mai mult din motive economice.” De altfel, cartea se 
prezintă, pe de o parte, ca o operă de conlucrare a ierarhilor şi a preoţilor din 
Transilvania şi Tara Românească, dar şi ca o formă a ecumenismului local, 
dar modern în același timp, dacă avem în vedere persoana celui care patrona 
tipărirea cărții.” Pe de altă parte, apariţia acestei cărți în contextul de 
propagandă protestantă, sub influenţa căreia sunt eliminate câteva omilii sau 
predici cu un accentuat conținut ortodox, înseamnă că reprezentanții acestei 
propagande au schimbat tactica, şi anume, în cazul cărţii respective, au 
acționat prin omiterea sau prin eliminarea punctelor de vedere specific 
ortodoxe, evitând, totodată, introducerea unor principii protestante in 
conținutul cărții.” 

Din Predoslovia cărţii tipărite la Braşov!“ aflăm cá Lukas Hirscher 
s-a sfătuit cu mitropolitul Transilvaniei Ghenadie I şi cu mult cliros de 
preuti ce le trebuia această carte, apoi, având încuviințarea mitropolitului 
Serafim al Țării Româneşti, de la care primiseră originalul în limba 
slavonă," a dat-o diaconului Coresi, care împreună cu preoții Iane si Mihai 
de la biserica Sfântul Nicolae din Scheii Braşovului au tradus-o pre limba 
rumânească şi au tipărit-o.'“2 Prin această evocare, editorul luteran a dorit 
să confere autenticitate cărții şi încrederea că ea este în conformitate cu 


15 PĂCURARIU, Istoria Bisericii, |, p. 478-479. De pildă, se combătea doctrina 
protestantă despre sola fide, cu dovezi din Sfânta Scriptură, arătându-se valoarea credinței 
şi a faptelor bune, în legătură directă cu o viiafa dereaptă, precum şi nevoință multă pentru 
cel care dorea să intre în Împărăția Cerurilor, căci pre adevăr iaste moartă credința fără 
lucru (BRY, I, p. 90). 

15 LUPAS, Istoria bisericească, p. 53; PĂCURARIU, Istoria Bisericii, I, p. 478. 

15 CROITORU, Propaganda protestantă, p. 478; vezi şi I. IONESCU, „Patru sute de ani 
de la tipărirea Evangheliei cu învățătură de diaconul Coresi la Braşov în 1581 şi mesajul 
ce-l poartă”, în Revista „Glasul Bisericii”, nr. 11/1981, p. 315; URS, Diaconul Coresi, 
p. 209. 

15 URS, Diaconul Coresi, p. 210. 

'% URS, Diaconul Coresi, p. 203. 

16l În studii recente se arată cá Evanghelia cu învățătură era o traducere a colecţiei de 
predici bizantino-slave, tipărite în limba slavonă la Zabludovo, în 1569, la Cererea lui 
Grigorie Hotkievici, hatmanul Lituaniei, folosindu-se, însă, şi alte izvoare [Păcurariu, 
Istoria Bisericii, |, p. 483; DAN ZAMFIRESCU, „Cuvântul editorului”, în FLORENTINA 
GAFTOI-HOLTEA, Mitropolitul Varlaam şi Damaschin Studitul, Bucuresti, 2006 (în 
continuare: GAFTOI-HOLTEA, Mitropolitul Varlaam), p. 10-11 şi nota 1 de la p. 158-166; 
MARIA RĂDULESCU, Originalul slav al „ Evangheliei cu învățătură” a diaconului Coresi, 
Bucureşti, 1959, p. 10-33; P. OLTEANU, Les originaux slavo-russes des plus anciennes 
collections d'homélies roumaines, în „Romanoslavica”, nr. 9/1963, p. 163-193; URS, 
Diaconul Coresi, p. 205-207]. Această colecție, în loc de a fi atribuită patriarhului de 
Constantinopol loan al IX-lea Iubitorul (1111-1134), a fost greşit considerată ca fiind a 
patriarhului Calist I (1350-1353, 1355-1363/4), în ediţia de la 1606 (Kliros), vezi A. TONH, To 
ovyypagik ov épyov to d Oikovpevixo d Ilarmpiăpyov Kalligrov A ', ABijvou, 1980, p. 298-309. 
'% BRY, I, pp. 91-92. 

învățătura ortodoxă, fiind destinată nu doar românilor ortodocşi din 
Transilvania, ci şi celor din Tara Românească, asigurând, concomitent, şi o 
răspândire mult mai mare a cărţii.“ În studii de specialitate se contestă 
munca de traducător a lui Coresi, considerat numai tipograf al ediției 
respective sau tipograf-diortositor, ^^ iar celor doi preoţi de la biserica din 
Şcheii Braşovului, care biserică fusese cuprinsă temporar, în acea perioadă, 
de propaganda protestantă, '“ le-a revenit doar traducerea acelor omilii 
pentru care ei nu aveau la dispoziţie versiuni româneşti mai vechi. În rest, 
ei vor fi revizuit traducerile existente, prin confruntarea lor cu textele 
corespunzătoare din ,,Cazania” de la Zabludov.!% 

Textul slavon de la Zabludovo (1569) fusese destinat ortodocșilor 
din Ucraina si Lituania, expuşi propagandei romano-catolice,” iar 
traducerea românească era adresată, în acel moment al istoriei Ortodoxiei, 
cu precădere românilor din Transilvania, care aveau de întâmpinat o altă 
propagandă, şi anume, cea protestantă. Totuşi, din ediția românească a 
comentariilor sau omiliilor la pericopele evanghelice din duminicile de peste 
an şi din unele sărbători, pericope reproduse după Tetraevanghelul din 1561 
şi care încep cu Duminica Vameşului şi a Fariseului şi se termină cu 
Duminica a XXXII-a după Rusalii, lipsesc cazaniile de la câteva praznice 
împărăteşti şi sărbători închinate Maicii Domnului şi Sfinţilor mai 
cunoscuţi, precum şi din anumite duminici (din șase duminici), între care şi 
Duminica Ortodoxiei. La sfârşitul cărţii, care cuprinde 66 de predici, ^? 
sunt adăugate, datorită editorului cărții, Tatăl nostru, Simbolul de Credinţă 
şi Decalogul sau cele zece porunci, aşa cum apăruseră într-un Catehism 


1% URS, Diaconul Coresi, p. 210. 

1% Se afirmă în aceeaşi literatură că diaconul Coresi a beneficiat, avându-se în vedere 
volumul mare al cărții şi tirajul în care ea a fost imprimată, de ajutorul a câtorva ucenici în 
munca de tipărire, printre care s-ar fi aflat Şerban, fiul său, şi diacul Marien, deşi nu sunt 
menţionaţi în Predoslovie (URS, Diaconul Coresi, p. 210). 

'% URS, Diaconul Coresi, p. 209. 

166 GHETIE — MARES, Diaconul Coresi, pp. 111-112; vezi si URS, Diaconul Coresi, p. 208. 
1% IVASCU, Istoria, p. 107. 

1% Vezi GAFTOI-HOLTEA, Mitropolitul Varlaam, pp. 192-193; PÁCURARIU, Istoria 
Bisericii, I, p. 483; ION I. CROITORU, „Alte contribuţii ale Sfântului Varlaam (t 1657), 
mitropolitul Moldovei (1632-1653), la apărarea învăţăturii ortodoxe în fata 
Protestantismului”, în CROITORU, Ortodoxia şi Apusul, IL, p. 669, nota 31 (în continuare: 
Croitoru, Alte contribuții). 

' Prima predică este la Duminica Vameşului si a Fariseului, iar ultima la sărbătoarea 
Tăierii capului Sfântului loan Botezătorul, adică la ziua de 29 august (URS, Diaconul 
Coresi, p. 205). Şirul predicilor este rânduit după Predoslovie, vezi Diaconul CORESI, Carte 
cu învățătură (1581), publicată de SEXTIL PUŞCARIU, vol. I, Textul, Bucuresti, 1914, 
p. 23-37. 

luteran la Sibiu, în 1540.17 Se consideră că lipsa cazaniilor respective se 
datorează originalului slavon, care nu conţinea, cu unele excepții, omilii la 
Sfinţii respectivi, ci explicări la pericope evanghelice destinate acelor 
sărbători.!”! Nu este exclus ca aceste lipsuri din originalul slavon să îşi aibă 
cauza lor într-o influență protestantă din regatul polon, pe de o parte, iar pe 
de altă parte, ele explică râvna cu care Lukas Hirscher a căutat să găsească 
cartea, după cum menţionează în Prefaţa ediţiei din 1581,'” căci structura 
ei nu accentua de la sine cultul Sfintilor, ^? neezitând, cu toate acestea, să 
impună si el, ca editor al cărţii, anumite omisiuni.'” De altfel, cartea, care 
avea textul pericopei evanghelice înaintea textului omiliei propriu-zise, ceea 
ce reprezenta o inovaţie a diaconului Coresi," se încadra în planul de 
convertire a românilor la Reformă, pentru a cărui realizare fusese chemat la 
Braşov pastorul luteran Johannes Scherer-Nyiró, care a desfăşurat o 
propagandă energică, în perioada 1579-1581.'”° 

În pofida acestor lipsuri, neobservate, se pare, la vremea aceea, de 
vreun ierarh al Bisericii Ortodoxe, cartea a fost primită de români şi 
răspândită printre ei, fapt menţionat de Lukas Hirscher, care preciza, într-o 
scrisoare de recomandare a cărții din 14 august 1582 către judele Bistriţei 
Gaspar Budecker, propunându-i comercializarea cărții printre românii din 
zona respectivă, că această carte era căutată de domnitorii din Tara 
Românească şi Moldova care, prin vlădicii lor, o cumpără şi o introduc în 
țările lor. 


170 SCORPAN, Locul Cazaniei lui Varlaam, p. 552; Păcurariu, Istoria Bisericii, |, p. 483, 
489 (bibliografie), GAFTOI-HOLTEA, Mitropolitul Varlaam, p. 192-193. 

171 GAFTOI-HOLTEA, Mitropolitul Varlaam, pp. 135-136. 

'? BRY, I, p. 91. 

175 S-a constatat, cât priveşte ediţia de la Zabludovo, că în partea a doua, intitulată 
Invataturi la marile praznice si la pomenirea Sfinților aleşi, nu sunt întâlnite omilii 
hagiografice, ci pericope evanghelice, însoţite de tâlcuirea lor (Gaftoi-Holtea, Mitropolitul 
Varlaam, pp. 135-136). În felul acesta, se accentua de la sine mai puţin cultul Sfinţilor, 
menţionaţi doar în titlurile /nvdfdturilor, si se sublinia mai mult folosirea Sfintei Scripturi, 
cu alte cuvinte, era o referință indirectă la principiul protestant sola Scriptura şi se ignora 
Sfânta Tradiţie (CROITORU, Alte contribuţii, p. 669-670, notele 32-33). 

174 CROITORU, Propaganda protestantă, p. 479, nota 75. 

175 Introdusă de el şi în Tálcul Evangheliilor, adică în două cărţi editate chiar de protestanți. 
Acest procedeu va fi întâlnit în edițiile ucrainene abia o dată cu „Evangheliile cu 
învățătură ” tipărite în 1616 (la Evie) şi în 1637 (la Kiev), vezi D.H. MAZILU, Proza 
oratorică în literatura română veche, II, Bucureşti, 1987, p. 37-37, GAFTOI-HOLTEA, 
Mitropolitul Varlaam, p. 167; CROITORU, Alte contribuţii, p. 670, nota 33. 

7$ GHETIE — MARES, Diaconul Coresi, p. 113; URS, Diaconul Coresi, p. 209. 

17 Hurmuzaki, XI, p. 656; SCORPAN, Locul Cazaniei lui Varlaam, p. 555; PĂCURARIU, 
Istoria Bisericii, 1, p. 479; URS, Diaconul Coresi, p. 275. Despre analiza conţinutului 
ortodox al acestei cărți vezi I. TURCU, Evanghelia cu învățătură din anul 1581 - 
consideraţii, precizări, accente, în BOR, nr. 7-8/1981, p. 888-911. 

Simultan cu această perioadă de propagandă luterană prin tipar a 
început şi acțiunea prozelitistă calvină, având ca scop atragerea românilor la 
noua doctrină şi maghiarizarea lor, prin luarea unor măsuri ca numirea de 
episcopi románo-calvini sau superintendenti, convocarea de sinoade 
calvine, tipărirea de cărți în limba română care să conțină idei şi învățături 
calvine.'”* 

Contextul era creat ca să-i favorizeze pe superintendentii calvini. Ei 
se bucurau de sprijinul autorităţii politice a Principatului, care îi şi numea, 
fiind recrutați dintre românii amágiti să treacă la Calvinism şi ale căror 
nume erau apoi maghiarizate. Rostul superintendentilor era să aducă la 
îndeplinire măsurile luate pentru calvinizarea românilor şi îşi desfăşurau 
activitatea pe lângă ierarhii ortodocşi care, împreună cu clerul şi mulțimea 
ortodocşilor români, erau obligaţi să acorde supunere şi cinste fata de 
superintendenti, deoarece, în caz contrar, erau pedepsiţi.” De altfel, 
numirea unui superintendent peste clerul şi credincioşii ortodocşi corespundea 
unei noi strategii a calvinilor care, observând că românii nu pot fi atraşi la 
Reformă cu ajutorul predicatorilor şi al pastorilor calvini, aşa cum se 
procedase pentru populaţiile romano-catolice, au dorit, în cazul românilor, să 
reuşească acelaşi lucru prin intermediul ierarhiei şi al preoţilor ortodocşi care 
îi păstoreau. 

În acelaşi timp cu declanşarea propagandei calvine, în urma asocierii 
editoriale a diaconului Coresi cu nobilul ungur Miklós Forró din Hâporton, 
au fost tipărite în limba română două cărți într-un singur volum, probabil în 
1567 sau 1568, după unii la Brasov, după alţii la Teiuş, Alba Iulia, Cluj, 
Aiud sau Abrud, toate aceste localități reprezentând, însă, importante centre 
calvine,?! impunându-se finalmente, în literatura de specialitate, localitatea 


178 PACURARIU, Istoria Bisericii româneşti din Transilvania, p. 125. 

1% CROITORU, Propaganda protestantă, p. 479. Primul superintendent cunoscut a fost 
Gheorghe din Sângeorz (1566-1568), iar pentru el se hotăra, în Dieta de la Sibiu (30 
noiembrie 1566), ca aceia dintre români care nu-i acordă cinstea cuvenită să fie pedepsiți ca 
trădători, acuzaţie ce atrăgea după sine confiscarea averilor, iar erezia ortodoxă să fie 
înlăturată dintre ei, în timp ce episcopii, preoţii şi credincioşii ortodocşi care nu vor trece la 
religia cea adevărată, adică la Calvinism, să fie expulzați din Transilvania. Hotărârea 
respectivă nu a dus la rezultatul scontat, căci românii nu s-au lăsat convinşi să imbratiseze 
Calvinismul, în timp ce nobilimea, chiar calvină fiind, nu avea niciun interes să expulzeze 
pe români, care reprezentau aproape singura forță de muncă pe moşiile lor. Măsurile luate 
de superintendent şi autorități în 1567 nu au înregistrat rezultatul dorit, deoarece la Dieta de 
la Turda (iunie 1568) se constata cá sunt încă foarte multi români în țară care nu se supun 
episcopului calvin, ci ascultă de popii lor cei vechi, cerându-se, astfel, pedepsirea acestora 
(METES, Istoria Bisericii, p. 83; CROITORU, Propaganda protestantă, p. 480). 

139 CRĂCIUN, Protestantism şi Ortodoxie, p. 40. 

81 Vezi PÁCURARIU, Istoria Bisericii, 1, p. 480; DAN HORIA MAZILU, Recitind 
literatura română veche, 1, Bucuresti, 1994, p. 179; BINDER - HUTTMANN, Datarea 
si geneza Cazaniei I, p. 109-117; GHETIE, Studiu introductiv, p. 11; AL. MARES, Când 

Alba Iulia.'? 

Se presupune că după colaborarea cu Miklos Forró (,,Foro Miclaus” 
în denumirea lui Coresi), de vreme ce titlurile tipărite nu aveau trecere 
pentru că erau considerate eretice şi otrăvitoare, diaconul Coresi trece la o 
activitate tipografică pe cont propriu, în perioada 1570-1581.1% Însă, aşa 
cum am precizat şi mai sus, unii cercetători neagă activitatea independentă a 
lui Coresi ca tipograf începând cu anii 1569-1570 şi până la sfârşitul vieţii 
lui pământeşti (c. 1583), rămânând deschis unor viitoare cercetări faptul 
dacă el a fost complet independent începând cu 1570, când se atestă că avea 
o tiparnita proprie, sau a fost salariat al tipografiei săseşti întemeiată de 
Honterus, cu unele momente de independenţă, conducând secţia românească 
a acestei tipografii." Cât priveşte atelierul tipografic propriu al lui Coresi, 
până la afirmarea sau infirmarea existenţei lui, unii cercetători îl plasează în 
Şcheii Braşovului, dar în ultimele studii se tinde la fixarea întregii activități 
tipografice a lui Coresi în interiorul cetăţii Braşovului.!5 

Primul titlu al volumului tipărit in 1567 sau 1568 era Talcul 
Evangheliilor,"" care cuprindea! un amestec de învățături calvine si 


şi unde s-au tipărit Tâlcul Evangheliilor şi Molitevnicul rumânesc?, în „Limba română”, nr. 
2/1967, p. 119-127; GHETIE - MAREŞ, Diaconul Coresi, p. 118; URS, Diaconul 
Coresi, p. 172-173. De menţionat că în istoriografia românească se propune ca dată de 
tipărire a respectivului volum şi anul 1564 (storia literaturii române, I, p. 310; IVASCU, 
Istoria, p. 102; CARTOJAN, Istoria literaturii, p. 102). 

'5 URS, Diaconul Coresi, p. 174-175. 

15 CORESI, Tálcul Evangheliilor, p. 187. De remarcat faptul cá deşi numele Miklós este 
corespondentul numelui Nicolae în limba română, diaconul Coresi românizează direct 
numele unguresc, redându-l cu forma de Miclăuş. 

15 V. MOLIN, Coresi editor şi tipograf... p. 317, 321. 

185 GHETIE — MARES, Diaconul Coresi, p. 45-46, 258. 

186 GHETIE — MARES, Diaconul Coresi, p. 43-44. 

187 Pentru retipărirea ediției princeps vezi CORESI, Tâlcul Evangheliilor, p. 31-187. Se 
consideră că prin munca tipografică a diaconului Coresi au fost tipărite două Cazanii în 
secolul al XVI-lea. De aceea, Tálcul Evangheliilor este citat în literatura de specialitate, aşa 
cum s-a precizat şi mai sus (vezi nota 154), cu titlul de Cazania I, pe când Evanghelia cu 
învățătură poartă titlul de Cazania a l-a (GHETIE, Studiu introductiv, p. 9; vezi, de 
asemenea, nota 154). În legătură cu textul Cazaniei I, se afirmă că traducerea ei s-a făcut în 
regiunea Banatului şi a Hunedoarei, de către un român învăţat din jurul superintendentului 
calvin Gheorghe din  Sângeorz, nefiind exclusă colaborarea traducătorului cu 
superintendentul calvin şi editorul ungur Miklós Forró, pe când Coresi a fost doar meşter 
tipograf, ceea ce arată că legăturile acestuia din urmă cu susținătorii Calvinismului au fost 
de natură pur comercială. Ca prototip s-a folosit un text slavon din prima jumătate a 
secolului al XVI-lea, fie alcătuit de un pastor calvin ucrainean, fie pasajele cu doctrina 
calvină au fost introduse în textul respectiv la o dată mai târzie sau în momentul traducerii 
(GHETIE, Studiu introductiv, p. 10, 12-14; VEDINAS, Coresi, p. 70-71; GHETIE -— 
MARES, Diaconul Coresi, p. 102-108, vezi si AL. MARES, op.cit., p. 119-130). 

ortodoxe: predestinatia, sola fide, respingerea cultului Sfinților, a cinstirii 
sfintelor icoane, a ierarhiei bisericeşti, a vieții monahale, a cultului morților 
etc., alături de citate din scrierile Sfinţilor Părinţi (Atanasie cel Mare, Chiril, 
Ioan Gură de Aur) şi cuvinte pentru apărarea postului, combătut, totuşi, de 
Reformă, iar la sfârşit un text care reprezenta o critică violentă la adresa 
ierarhiei superioare şi a cármuitorilor laici.'5 De menţionat că în legătură cu 
această critică diaconul Coresi însuşi a simțit nevoia să se scuze, scriind la 
sfârşitul primei parti a volumului, în Epilogul intitulat Dojana cetitorilor, 
adică Îndrumarea lor, in care invocă şi organele Revelatiei dumnezeiesti, 
Sfânta Scriptură şi Sfânta Traditie, ultima contestată de către protestanți, cá 
unde ceartă această carte pre vlădici, episcopi, popi, călugări şi pre domni, 
nu ceartă pre cei buni, ce pre răi.“ Cu toate acestea, cartea, prin conţinutul 
ei, datorat, după unii cercetători, colaborării dintre Miklós Forr6, nobil bogat 
şi foarte activ in viata politică a Principatului Transilvaniei, si 
superintendentul calvin Gheorghe din Sângeorz,”! era destinată celor trecuţi 
la Calvinism, dar şi pentru răspândirea doctrinei calvine printre ortodocşii 
români din Principat, "^ ceea ce explică respingerea ei de către aceştia din 
urmă, chiar dacă fusese tipărită într-o frumoasă limbă românească.” De 
altfel, Tâlcul Evangheliilor este considerată, chiar şi în studii recente, o carte 
legată de cultura şi literatura maghiară calvinistă. 

Cel de al doilea titlu din volumul respectiv, tipărit ca anexă şi 
intitulat Molitevnic rumânesc, reprezenta, de fapt, o Carte de cântece şi 


'5 După obiceiul consemnat deja si în alte cărţi tipărite în contextul sau sub influența 
Reformei, în Tâlcul Evangheliilor se afirma necesitatea folosirii limbii române în cult 
(GHETIE, Studiu introductiv, p. 14). 

15 Vezi Istoria literaturii române, I, p. 310; PĂCURARIU, Istoria Bisericii, |, p. 481, 488 
(bibliografie); GHETIE, Studiu introductiv, pp. 14-15; GHETIE — MAREŞ, Diaconul Coresi, 
p. 107; VLADIMIR DRÎMBA, «O copie din secolul al XVII-lea a „Tâlcului evangheliilor” şi 
„Molitevnicului” diaconului Coresi», în Studii şi Cercetări de Istorie Literară şi Folclor IV 
(1955), p. 538-541. 

1% CORESI, Tâlcul Evangheliilor, p. 187; BRV, |, p. 51; LUPAS, Istoria bisericească, 
p. 54. În acelaşi Epilog se arată că tipărirea Tálcului Evangheliilor a fost precedat de 
apariția Tetraevanghelului şi a Praxiului, adică a Apostolului, astfel că Talcul Evangheliilor 
reprezenta o urmare firească, menită să-i ajute pe preoţii românilor în explicarea cuvântului 
lui Dumnezeu (URS, Diaconul Coresi, p. 176-177). 

91 AT. POPA, Originalul cântecelor din Molitvenicul tipărit de Coresi ín 1564, în „Limba 
română”, nr. 3/1966, p. 257 (în continuare: POPA, Molitvenicul tipărit de Coresi), URS, 
Diaconul Coresi, p. 180-181. 

12 GHETIE, Studiu introductiv, p. 14; GHETIE — MAREŞ, Diaconul Coresi, p. 108; 
CROITORU, Propaganda protestantă, p. 481, nota 86. 

1% VEDINAS, Coresi, p. 70. 

1%4 NAGY LEVENTE, „O predică a lui Péter Juhâsz Melius tradusă în română şi rutenă. 
(Date noi despre sursele Cazaniei I a lui Coresi), în RODICA ZAFIU, ADINA 
DRAGOMIRESCU, NICOLAE ALEXANDRU (editori), Limba română: diacronie si 
sincronie în studiul limbii române, 1, Bucureşti, 2014, p. 279. 

slujbe calvine, al căror compilator sau traducător se presupune că a fost 
superintendentul Gheorghe din Sângeorz'” sau un pastor calvin român din 
jurul sáu, nefiind exclus nici Miklos Forr6.!” De altfel, se afirmă că 
ultimul a fost editorul şi al acestei cărți, la a cărui comandă diaconul Coresi 
a tipărit cele două cărţi într-un singur volum.” După o Polojenie 
(Introducere), această compilație, reprezentând, conform părerii unanime a 
cercetătorilor, un produs al Calvinismului,'”? conţinea Molitvele, adică 
rugăciuni, Botezul, Cununia, Cuminecătura cu Ispoveada (Spovedania), 
Tipicul Leturghiei, Vecernia, Slujba de dămâneaţă, adică Utrenia, 
Cântecele den psalomi şi den Evanghelie, încheindu-se cu Petrecătura 
morţilor (adică Slujba de înmormântare). Prin această carte, 
superintendentul calvin urmărea reformarea radicală a cultului ortodox," 
în care numărul Tainelor să fie redus la trei (Botez, Căsătorie şi 
Împărtăşanie),*? iar formele de cult la predică, felurite imnuri şi psalmi??? 
Tipărirea volumului cu cele două cărți la Alba Iulia se explică prin 
faptul că se dorea ca reşedinţa princiară a Transilvaniei să devină şi ea un 
centru de iradiere a Protestantismului, prin implicarea directă a principelui 


1% Despre el vezi mai sus nota 178. 

'% BINDER — HUTTMANN, Datarea si geneza Cazaniei I, p. 117; GHETIE, Studiu 
introductiv, p. 17. 

197 GHETIE - MARES, Diaconul Coresi, p. 119. 

'% URS, Diaconul Coresi, p. 187. 

'% GHETIE — MARES, Diaconul Coresi, p. 119; vezi şi VLADIMIR DRIMBA, op.cit., 
p. 535-538. 

20 Vezi CORESI, Tâlcul Evangheliilor si Molitevnic rumánesc, ediţie critică de Vladimir 
Drimba, cu un studiu introductiv de Ion Ghetie, Bucuresti, 1998, p. 189-211 (în continuare: 
CORESI, Molitevnic rumánesc); GHETIE, Studiu introductiv, p. 15; URS, Diaconul Coresi, 
p. 183. Ca şi în cazul Cazaniei I, se consideră că traducerea compilației s-a făcut în zona 
Banatului şi a Hunedoarei. Conform studiilor făcute, se afirmă că textul rugăciunilor şi al 
rânduielilor este o traducere prescurtată din limba maghiară după Agenda tipărită de Gaspar 
Heltai la Cluj (1551 şi 1559), iar cântecele sunt texte calvine, luate din diferite surse, citându- 
se două tipărituri calvine: una în limba maghiară, Cartea de cântece calvine a lui GERGELY 
SZEGEDI (Cluj, 1562), şi alta în limba română, Carte de cântece (Cluj, 1571-1575), vezi 
GHETIE, Studiu introductiv, p. 16. Nu este exclus ca traducătorul celor două cărți din 
volumul tipărit de Coresi să fie una şi aceeaşi persoană, caracterizat de cercetători ca un 
român învăţat care avea deprinderea de a transpune texte religioase în limba sa maternă 
(GHETIE, Studiu introductiv, pp. 14, 17). 

°°! GHETIE, Studiu introductiv, p. 17; GHETIE — MAREŞ, Diaconul Coresi, p. 120. 

2 De fapt, la două, căci Căsătoria era considerată un jurământ la calvini, iar Spovedania 
nu era acceptată ca Taină (POPA, Molitvenicul tipărit de Coresi, p. 256; vezi şi IOANNOY 
N. KAPMIPH, Wpoo&ia kai Iporeoravuouóc, I, Abijvou, 1937, p. 271; N. CHITESCU, 
ISIDOR TUDORAN, I. PETREUTA, Teologia Dogmatică si Simbolică, II, Bucuresti, 1958, 
p. 836). 

°° PĂCURARIU, Istoria Bisericii, 1, p. 481, 488 (bibliografie); POPA, Molitvenicul tipărit 
de Coresi, p. 255-265; pentru alte detalii şi referinţe la ediţiile critice ale celor două cărți 
vezi GHETIE — MAREŞ, Diaconul Coresi, p. 102-108. 

calvin, ceea ce arată atât acţiunea concurentiala între luterani şi calvini 
asupra românilor, cât şi acțiunile energice ale autorităților calvine, uneori 
chiar violente, privind atragerea românilor la doctrina calvină, care se 
contura, în acel timp, ca religia oficială a Principatului. De altfel, calvinii 
au adoptat o manieră de convertire mult mai radicală, spre deosebire de 
luterani, care au manifestat o atitudine mai temperată: ultimii tipăresc cărți 
în limba română, ca urmare a hotărârilor luate de Consiliul orăşenesc al 
Braşovului, iar primii aplică un plan de convertire în masă a românilor, 
drept urmare, însă, a hotărârilor luate de reprezentanţii confesiunii calvine, 
care erau, în acelaşi timp, şi reprezentanţii politici ai Principatului.” 
Contextul apariţiei celor două cărţi se înscrie si în spiritul sinodului de la 
Teiuş, ținut la sfârşitul anului 1567 sau la începutul lui ianuarie 1568, când 
Gheorghe din Sângeorz a cerut preoților români să primească învățăturile 
Reformei, dintre care aceştia acceptă doar începerea săvârșirii slujbelor în 
limba română.-% 

De fapt, atacurile asupra învăţăturii ortodoxe strecurate în 7álcul 
Evangheliilor şi punerea lor în circulaţie împreună cu Cartea de cântece şi 
slujbe calvine au provocat şi o mai mare rezistenţă din partea românilor şi a 
preoţilor pe care aceştia îi aveau, astfel că folosirea volumului cu cele două 
cărți a fost limitată la nevoile de propagandă ale pastorilor calvini, fiind 
respinsă, cu timpul, de toti cei care numai din nevoie o ascultase.”” Spre 
exemplu, într-un Molitvenic slavon, dăruit la anul 1569 de preotul Dobre 
bisericii Sfântul Nicolae din Scheii Braşovului, se prevedea ca în cazul când 
vrea cineva să vie către a noastră credință, atunci să se lepede de toată 
legea latineasca şi de a lu Martin Ereticul şi de toate eresele lor şi de toate 
hulele lor cu carele hulescu pre Duhul Svântu si pre Preacesta şi pre Svantii 
lui Dumnezeu şi pre svintele icoane. În continuarea acestei rânduieli, se 
subliniază tocmai punctele atacate în Talcul Evangheliilor: iar el au ia să 
zică: leapădu-mă şi proclitescu (afurisesc, blestem) şi crezu întru Svântoa 
Troiță după voia lu Dumnezeu si mă inchin şi Preacinstii de Dumnezeu 
Născătoare de pururi fata Mariia si tuturor Svintilor şi svintelor obraze; şi 
primescu posturile şi zilele de postu: mercuri şi vineri şi aşa mă jur înaintea 
lu Dumnezeu?” 


?" URS, Diaconul Coresi, p. 175. 

?5 URS, Diaconul Coresi, p. 181. 

2° URS, Diaconul Coresi, p. 201; Mares, Introducere, p. 8-9. 

207 SCORPAN, Locul Cazaniei lui Varlaam, p. 551. 

°° Cartojan, Istoria literaturii, pp. 104-105; Croitoru, Propaganda protestantă, p. 484. În 
prima jumătate a secolului al XVII-lea, un copist de manuscrise cu texte liturgice din 
Transilvania, Popa Mihai, care a copiat şi un text românesc de apărare a credinţei ortodoxe 
fata de prozelitismul luterano-calvin, Spunerea legii crestinesti cu răspuns (1640-1644), 
reda intr-un manuscris (1647) si slujba Cununiei, in contradictie cu randuiala cuprinsa in 

La cerința oficialităților calvine, şirul tipăriturilor diaconului Coresi 
a continuat cu încă două cărți în limba română, Psaltirea şi Liturghierul, 
ambele tipărite în 1570.2% Această dată are o conotație dublă în istoriografia 
de specialitate, pe de o parte, prin măsurile luate de reprezentanţii 
propagandei calvine din anul respectiv," iar pe de altă parte, prin afirmaţia 
că în acel an sau în jurul lui s-ar fi tipărit ediţii diferite, după unii cercetători, 
ale celor două cărţi de cult.” 

Prima ediție?” a fost realizată de diaconul Coresi, care a tipărit la 
Braşov, două cărţi liturgice: Psaltirea şi Liturghierul?” Se pare cá în fata 
rezistenţei românilor, principele Ioan al II-lea Sigismund Zápolya era dispus 
să facă anumite concesii, renunțând, pentru moment, la calvinizarea cultului 
ortodox, aşa cum se hotărâse într-un sinod convocat la Aiud (16 octombrie 
1569), în schimbul nafionalizárii lui, prin efortul susţinut de introducere a 
limbii române în cultul Bisericii Ortodoxe. Pe baza acestei noi politici de 
propagandă este explicat motivul pentru care, în zilele de 13 şi 14 ianuarie 
1570, superintendentul calvin Pavel Tordasi sau din Turdaş (județul 
Hunedoara) este intalnit la Brasov. Se crede ca el a perfectat la Brasov 
tipărirea celor două cărți liturgice,” imprimate la cererea sa in limba 
română, ca expresie a dorinței principelui Sigismund, între 6 februarie şi 1 


aşa numitul Molitevnic rumânesc (Cartea de cântece şi slujbe calvine) de la 1567/1568, vezi 
I. TURCU, Popa Mihai, un interesant copist din secolul al XVII-lea, în BOR, nr. 11-12/1973, 
p. 1268-1289. 

?? MARES, Introducere, p. 22-23. 

?? Vezi CROITORU, Propaganda protestantă, p. 482, 485. 

?!! CROITORU, Propaganda protestantă, p. 482. 

?? Pentru contextul ediţiei a doua a cărţilor omonime, tipărite la Cluj (în ultimele studii de 
specialitate, se acceptă doar pentru Psaltire anul 1570, iar în cazul Liturghierului se 
propune, în locul anului 1570, perioada anilor 1571-1575), dar în ortografie maghiară şi cu 
litere latine, Liturghierul având un alt conţinut, vezi CROITORU, Propaganda 
protestantă, p. 485-486. 

?5 BRY, I, pp. 54-56; PĂCURARIU, Istoria Bisericii, 1, pp. 478, 482; GHETIE — MARES, 
Diaconul Coresi, p. 39, 124-125, 132-140; MAREŞ, Introducere, p. 24-25. Liturghierul lui 
Coresi, tradus în grabă, probabil într-un mediu protestant din părțile Banatului-Hunedoarei 
sau ale Transilvaniei centrale, adică într-o arie în care Reforma a fost puternic răspândită 
printre români, cu puţin timp înainte de tipărire, şi după o altă versiune slavonă decât cea 
Dumnezeieştii Proscomidii şi textul propriu-zis al Dumnezeieştii Liturghii a Sfântului loan 
Gură de Aur, cu precizarea că Rânduiala Dumnezeieştii Proscomidii începe cu Tocmeala 
slujbei numită diacco»nstvele, reprezentând, de fapt, ritualul închinării şi al îmbrăcării 
veşmintelor preotesti, iar sfârşitul Dumnezeiestii Liturghii, care cuprindea şi facerea 
otpustului, s-a pierdut (MAREŞ, Introducere, pp. 21-22; Urs, Diaconul Coresi, p. 197; 
pentru reeditarea textului vezi Liturghierul lui Coresi, text stabilit, studiu introductiv şi indice 
de Al. Mareş, Bucureşti, 1969, pp. 125-148). 

214 MARES, Introducere, p. 9, 24, 40-41; GHETIE — MARES, Diaconul Coresi, p. 125, 133. 

septembrie 1570, fără să cuprindă influenţe calvine sau luterane, cu 
scopul vădit de a fi acceptate de Biserica Ortodoxă, dar să constituie, în 
acelaşi timp, elemente de naţionalizare a cultului ei,” ca un prim şi foarte 
important pas pe calea definitivei incorporări în mişcarea calvină a 
românilor transilvăneni. 

Aşadar, naționalizarea cultului nu era privită din perspectiva 
promovării limbii şi literaturii române, ci cu scopul deghizat de a-i atrage pe 
români la Reforma.”'* De fapt, superintendentul calvin Pavel Tordasi, numit 
în documentele vremii episcop de limbă românească,” primise de la 
principele Ioan al Il-a Sigismund Zápolya, cunoscător al limbii române, 
sarcina de a tipări cărți de cult în limba română, printre ele numărându-se şi 
Liturghierul?” Acelaşi superintendent convocase, la 16 octombrie 1569, un 
sinod la Teiuş, pentru s/ujba Liturghiei, prilej cu care este interzisă slujba 
înmormântării, în timp ce practicarea altor inovații, fără de temei, după 
concepția calvinilor, în Sfânta Scriptură, este lăsată la latitudinea 
principelui.” În plus, se mai adaugă si faptul cá, prin alegerea lui Pavel 
Tordaşi în locul lui Gheorghe din Sângeorz, după moartea acestuia din 


"15 GHETIE — MARES, Diaconul Coresi, p. 125, 135, 261; URS, Diaconul Coresi, p. 201. 
216 GHETIE — MARES, Diaconul Coresi, p. 137; MARES, Introducere, p. 9-10. 

?" GHETIE — MAREŞ, Diaconul Coresi, p. 264. Conform datelor păstrate, la 1 septembrie 
1570 au fost expediate superintendentului calvin Pavel Tordaşi exemplarele tipărite ale 
Liturghierului şi, eventual, ale Psaltirii, care urmau să fie împărțite preoţilor români, cu 
ocazia participării de Crăciunul Mic (Anul Nou) la sinodul de la Cluj (1 ianuarie 1571), nu 
în dar, ci în schimbul unei sume de bani din partea lor. Mărturie este scrisoarea din 9 
decembrie 1570, trimisă de Pavel Tordaşi din Lancrăm (reşedinţa lui Pavel Tordaşi se afla 
în Teiuş) către primarul Bistriţei, cu rugămintea de a transmite preoților români, în legătură 
cu sinodul menţionat, ca să aducă cu ei bani pentru cumpărarea Psaltirii şi a Liturghierului 
[Documente privitoare la istoria românilor, culese de Eudoxiu Hurmuzaki, vol. XV, Partea 
I, Acte şi scrisori din Arhivele oraşelor ardelene (Bistriţa, Braşov, Sibiu), publicate dupa 
copiile Academiei Române de N. Iorga, 1358-1600, Bucureşti, 1911, p. 646 (în continuare: 
Hurmuzaki, XV, Partea I); GHETIE — MAREŞ, Diaconul Coresi, p. 133-134, 323-324; 
URS, Diaconul Coresi, p. 193-194, 275]. Aceasta este considerată ultima acțiune iniţiată de 
către propaganda calvină printre români sub ocrotitorul ei, Sigismund, care se stingea in 
1571, lăsând stăpânirea Ardealului în mâinile romano-catolicului Ştefan al III-lea Bâthory 
(MAREŞ, Introducere, p. 9). De altfel, atât Pavel Tordaşi, cât şi Lukas Hirscher au urmărit 
ca desfacerea cărților comandate de ei în limba română să fie făcută cu precădere în rândul 
preoților români (GHETIE — MAREŞ, Diaconul Coresi, p. 332). Scrisoarea din 9 
decembrie 1570, menţionată mai sus, poate să fie privită şi ca o dispoziţie obligatorie, 
datorată, probabil, refuzului preoţilor ortodocşi români de a cumpăra cele două cărți de cult, 
în timpul scurs de la apariţia lor şi până la data respectivă (URS, Diaconul Coresi, p. 278). 
718 PLĂMĂDEALĂ, Dascăli, p. 81; VIRGIL MOLIN, Despre diaconul Coresi. La 400 de 
ani de la începutul activităţii de la Braşov şi de la tipărirea primei cărți româneşti, în 
Revista „Glasul Bisericii”, nr. 7-12/1959, p. 647. 

?? Hurmuzaki, XV, Partea I, p. 635; URS, Diaconul Coresi, p. 200. 

?? URS, Diaconul Coresi, p. 200. 

?! URS, Diaconul Coresi, p. 201. 

urmă, atitudinea calvinilor privind convertirea românilor ortodocşi devine 
mai nuanțată si mai prudenta.’” Cu toate acestea, se afirmă în literatura de 
specialitate, chiar dacă într-o mai mică măsură, că efortul tipăririi celor două 
cărți de cult s-ar datora, mai degrabă, cerințelor şi nevoilor proprii ale 
Bisericii Ortodoxe din Transilvania,” reprezentând chiar o operă culturală 
independentă de Reforma religioasă,” poziţie, însă, contestată de multi 
cercetători. ^? 

De menţionat că la baza ediției Psaltirii din 1570 a fost o altă ediţie, 
pe care diaconul Coresi a tipărit-o in limba română la Braşov, în 1568.” 
Apariţia ei se datorează mediului cultural-religios calvin, dacă se are în 
vedere faptul că anul se încadrează în perioada intenselor acțiuni calvine de 
propagandă, dar, în aceeaşi măsură, ar fi putut să fie editată şi de urmaşii lui 
Johannes sau Hans Benkner, dacă se consideră că Psaltirea cu izvod, 
menţionată în actul de partaj (1585) al urmaşilor lui Petrus Schirmer, ar 
putea fi ediţia Psaltirii din anul 1568, adăugându-se la această ultimă 
supozitie şi faptul că urmaşii lui Benkner, la rândul lor, au menţinut, in 
aceeaşi perioadă, relaţii de colaborare cu diaconul Coresi.” 

Prin urmare, se poate observa mai multe perioade de influență 
confesională şi, în acelaşi timp, de exercitare politică asupra tipăriturilor lui 
Coresi, realizate atât la Braşov, cât şi în alte centre de propagandă 
protestantă. 

În prima perioadă, cuprinsă între anii 1560-1565, tipărirea cărților se 
datorează acţiunilor de prozelitism promovate de către luteranii saşi, care 
şi-au propus să reformeze Biserica românilor ortodocşi, având sprijinul 
autorităţilor Principatului. În acest context, au fost tipărite patru cărți în 
limba română [Catehismul sau Întrebare creştinească (Braşov, 1560); 
Tetraevanghelul (Braşov, 1561); Pravila Sfinților Apostoli sau a Sfinților 
Părinţi (Braşov, 1560-1562); Lucrul apostolesc, numit şi Apostolul sau 
Praxiu (Braşov, 1566)] şi una în limba slavonă [Tetraevanghelul (Brasov, 
1562)]. Dintre acestea, toate l-au avut ca editor pe Johannes sau Hans 
Benkner, mai puțin Apostolul, deoarece el moare în 1565, când afacerile 
familiei sunt preluate de către un membru al familiei sale. 

Între anii 1567-1570, ca perioada a doua, influența confesională 
asupra tipăriturilor diaconului Coresi este cea a calvinilor, având şi ei 


?? GHETIE, Studiu introductiv, p. 17; GHETIE — MAREŞ, Diaconul Coresi, p. 120, 264. 

2% Vezi PĂCURARIU, Istoria Bisericii, 1, p. 482. 

24 P P. PANAITESCU, Începuturile si biruinţa scrisului in limba română, Bucuresti, 
1965, p. 163. 

?5 GHETIE — MARES, Diaconul Coresi, p. 137. 

226 URS, Diaconul Coresi, p. 192. 

227 URS, Diaconul Coresi, p. 189. 

?3 URS, Diaconul Coresi, p. 106. 

sprijinul autorităților politice ale Transilvaniei. Sunt tipărite patru cărți sau 
cinci titluri în limba română, dintre care o carte în două ediţii, iar două titluri 
într-un singur volum [7á/cul evangheliilor sau Cazania I şi Molitvenicul sau 
Molitevnicul rumânesc, ambele în acelaşi volum (Alba Iulia, 1567-1568); 
Psaltirea (Braşov, 1568); Psaltirea (Braşov, 1570); Liturghierul (Braşov, 
1570)], la care se adaugă alte trei cărți în limba slavonă [Liturghierul 
(1568); Sbornicul, I-II (Braşov, 1569); Psaltirea (Brasov, 1568-1570)]. În 
legăturile cu cărțile româneşti, se constată că toate promovează substituirea 
conținutului ortodox al cărţilor religioase cu învățătura calvină, iar la 
apariţia lor au contribuit superintendentii calvini Gheorghe din Sangeorz şi 
Pavel Tordasi^? Principalul rezultat al propagandei calvine, privind 
naționalizarea cultului Bisericii Ortodoxe, l-a constituit tipărirea 
Liturghierului românesc, din al cărui tiraj niciun exemplar nu se mai afla 
nevândut în 1585, la Braşov, facilitându-se, se consideră pentru întâia oară 
în istoria românilor, săvârşirea Dumnezeieştii Liturghii integral în limba 
románá ^^? 

Din 1570 şi până in 1580, diaconul Coresi tipăreşte opt cărți slavone, 
unele in mai multe ediții [Psaltirea (Braşov, 1572-1573); Octoihul mare, 
volumul I (Braşov, 1574); Octoihul mare, volumul al II-lea (Braşov, 1575); 
Psaltirea (Braşov, 1576); Psaltirea (Brasov, 1577); Triodul (Braşov, 1578); 
Tetraevanghelul (Braşov, 1579); Sbornicul (Sas-Sebeş, 1580)], şi una slavo- 
română [Psaltirea (Braşov, 1577)]. Tipăriturile din această perioadă sunt, 
aşadar, aproape în exclusivitate, în limba slavonă, ceea ce înseamnă că sunt 
ortodoxe şi reprezenta consecinţa politicii religioase a lui Ştefan al III-lea 
Bathory, care manifesta o atitudine de toleranță faţă de Biserica Ortodoxă a 
românilor din Principatul Transilvaniei, fără să fie exclus, însă, şi interesul 
economic al celor implicaţi în tipărirea lor.” Editorii acestor cărţi sunt fie 
domnitori din Tara Românească, fie Coresi însuşi.” 

Ultima perioadă a activităţii diaconului Coresi se află din nou sub 
influenţa luterană, imprimându-se o carte în limba română [Evanghelia cu 
învățătură sau Cazania a Il-a (Braşov, 1581)] şi o alta în limba slavonă 
| Tetraevanghelul (Braşov, 1583)]. Editorul lor este Lukas Hirscher, ceea ce 
explică faptul pentru care prima conține anumite influențe protestante, iar 
cea de a doua exprimă practicarea comerțului cu cărți.” 


* URS, Diaconul Coresi, p. 106. 

?? MARES, Introducere, p. 10. 

31 URS, Diaconul Coresi, pp. 106-107. 

2 GHETIE — MARES, Diaconul Coresi, pp. 42, 43; URS, Diaconul Coresi, p. 106; vezi si 
VIRGIL MOLIN, Date noi cu privire la activitatea diaconului Coresi ca editor, în BOR, nr. 
7-8/1963, p. 783-786. 

5 URS, Diaconul Coresi, p. 107. De semnalat cá in aceeași perioadă, doi ucenici ai 
diaconului Coresi, diecii Şerban, fiul său, şi Marien au tipărit Palia de la Orăştie, în anii 

5. Inovaţiile protestante sesizate în tipáriturile diaconului Coresi” explică 
faptul pentru care nici cărțile de cult (Liturghierul, Molitvenicul), dar nici 
traducerile româneşti ale principalelor texte biblice folosite in cult 
(Psaltirea, Evanghelia şi Apostolul) nu au cunoscut, din timpul lui Coresi şi 
până in anii 1679-1683, pe vremea mitropolitilor Sfântul Dosoftei (T 1693) 
al Moldovei (1671-1674, 1675-1686) şi Teodosie al Ţării Româneşti 
(1668-1672, 1679-1708), vreo altă ediție românească, chiar dacă 
functionaserá până atunci tipografii in limba română.” De pildă, din cauza 
editării într-un mediu de propagandă protestantă, Liturghierul care fusese 
tipărit în 1570, dar numai în parte şi tradus în limba română după un original 
slavon," va cunoaşte noi ediţii abia în a doua jumătate a secolului al XVII-lea 
şi începutul celui următor, de data aceasta într-un climat ortodox (Moldova 
si Tara Românească, in 1679 si 1683, respectiv 1706 si 1713), fiind 
traduse, însă, şi tipărite în întregime după originale greceşti.2*% 

Aşadar, Liturghierul  diaconului Coresi reprezenta inițiativa 
propagandiştilor calvini, iar Liturghierul Sfântului Dosotfei, care cunoaşte 
două ediții (Iasi, 1679, 1683), 2 era rezultatul unei inițiative ortodoxe.2 În 
schimb, mitropolitul Teodosie binecuvintează o ediție a Liturghierului, 
tipărită în 1680, dar cu textul propriu-zis în limba slavonă şi numai 
indicațiile tipiconale in limba română. Motivația o arată însuşi mitropolitul 
Teodosie în Prefaţa ediţiei respective," explicând refuzul de a traduce 


1581-1582 (lucrul a fost început la 14 noiembrie 1581 şi a fost isprăvit la 14 iulie 1582), care 
cuprindea primele două cărți ale Vechiului Testament într-un volum, Bátiia (Facerea) şi 
Ishodul (Ieşirea). Iniţiativa traducerii şi a tipăririi a aparținut unor propagatori ai 
Calvinismului printre români, în frunte cu Mihail Tordaşi, noul superintendent calvin, numit 
piscopul, adică episcopul, românilor (PACURARIU, Istoria Bisericii, I, p. 484-485). 

234 După unii cercetători, diaconul Coresi nu ar fi avut cunoştinţele teologice necesare 
pentru a sesiza învăţăturile eretice strecurate în cărțile pe care el le-a tipărit (SCORPAN, 
Locul Cazaniei lui Varlaam, p. 549, 554-555). 

35 N.A. URSU, „Notă asupra ediţiei”, în DOSOFTEI, Dumnezăiasca Liturghie 1679, laşi, 
21980, p. XLVI; CROITORU, Propaganda protestantă, p. 483, nota 96. 

?36 Cât priveşte conţinutul Liturghierului tipărit de către diaconul Coresi vezi mai sus nota 
212. De precizat, totuşi, că în secolul al XVII-lea, cărțile coresiene în limba slavonă se 
vindeau la preţuri foarte mari, vezi GHETIE — MARES, Diaconul Coresi, p. 325. 

237 Editiile din anii 1706 şi 1713 sunt datorate eforturilor Sfântului Antim Ivireanul, episcop 
al Râmnicului (1705-1708) şi mitropolit al Țării Româneşti (1708-1716). Prima ediţie apare 
la Râmnic, în partea a doua a Evhologhionului (BRV, I, p. 541; BRV, IV, p. 220), fiind 
reprodusă apoi separat, cu îmbunătățiri privind traducerea textelor din limba greacă în 
limba română, la Târgovişte, cu titlul de Dumnezeiestile Liturghii (BRV, I, p. 487). 

8 CROITORU, Propaganda protestantă, p. 484, nota 96. 

?? Prima ediţie a Liturghierului din 1679 este intitulat Dumnezăiasca Liturghie (BRV, 1, p. 222), 
iar cea din 1683 poartă titlul de Liturghie şi rugăciuni (BRV, I, p. 262). 

?? GHETIE — MARES, Diaconul Coresi, p. 138. 

?'! BRY, ], p. 234. 

cărțile de cult în limba română ca o solidaritate fata de tradiția slujirii in 
limba slavonă, precum şi ca mijloc de păstrare a dogmei ortodoxe, sub 
forma expresiei slavone, în fata propagandei protestante." Aceste fapte 
sunt interpretate că reprezintă atitudinea de respingere şi de apărare 
împotriva ereziilor venite prin intermediul cărților româneşti tipărite la 
Braşov, ceea ce arată că naționalizarea cultului, prin activitatea tipografică 
din această localitate, era privită ca o idee străină de mentalitatea şi 
concepțiile românilor ortodocşi din acea perioadă. 2% 

Îndemnurile repetate, găsite în Prefefele si Epilogurile cărţilor 
coresiene, şi adresate destinatarilor de a citi mai întâi cărțile, pentru a se 
încredința de canonicitatea acestora, şi de a nu judeca cu uşurinţă pe cei ce 
au contribuit la apariția lor, constituie, după unii cercetători, un argument 
decisiv pentru ilustrarea atitudinii potrivnice pe care contemporanii lui 
Coresi au avut-o fata de el şi tipăriturile sale. Această atitudine se mai datora 
şi faptului că în respectivele Prefete şi Epiloguri Coresi afirmă că el a tipărit 
cartea, ceea ce se putea înţelege că el este un promotor al introducerii noilor 
confesiuni în Transilvania, la îndemnul reprezentanţilor Luteranismului şi 
Calvinismului, fiind plătit de către aceştia din urmă.” În plus, Coresi a 
tipărit cărțile de cult in limba romana fără acordul oficial al Bisericii 
Ortodoxe din Ţările Române, având în acțiunea sa ca fundament principiul 
Reformei de a transmite cuvântul lui Dumnezeu în limba proprie a fiecărui 
neam," dar şi tradiţia de traducere şi de transmitere a învățăturilor lui Iisus 
Hristos în limba vorbită, proprie Bisericii Ortodoxe. De altfel, diaconul 
Coresi nu a putut folosi, pentru justificarea traducerilor româneşti patronate 
de luterani şi calvini, argumentul tradiției, aşa cum va face Sfântul Dosoftei 
în Prefefele celor două ediţii ale Liturghierului pregătite şi tipărite de el la 
laşi,* ci doar argumentul scripturistic,“ alături de alte argumente de 


?? URS, Diaconul Coresi, p. 279. 

* URS, Diaconul Coresi, p. 279. Se cuvenea să fie obţinut, în vederea realizării acestui pas, 
acordul Patriarhiei Ecumenice, astfel încât să nu fie considerată inovaţie mişcarea respectivă, 
motiv pentru care mitropolitul Teodosie, ca reprezentant al unei eparhii supuse canonic 
Constantinopolului, afirmă, în aceeaşi Prefaţă, despre acțiunea de traducere a cărților în limba 
română, parafrazând, că nici nu a vrut, nici a cutezat să o accepte, deşi acelaşi mitropolit 
patronase ediția Bibliei de la Bucuresti, in 1688, pentru care se obținuse, totuşi, o Prefafàá 
semnată de către patriarhul Dositei al Ierusalimului [mitropolitul Teodosie se exprimă în mod 
caracteristic prin cuvintele: nice am vrutu, nice am cutezat (BRV, I, p. 234); URS, Diaconul 
Coresi, p. 279; MARES, Introducere, p. 41; PLAMADEALA, Dascăli, p. 79)]; referitor la 
alte atitudini ostile in epoca vezi Urs, Diaconul Coresi, pp. 279-280. 

?" URS, Diaconul Coresi, p. 279. 

245 URS, Diaconul Coresi, p. 280. 

Sfântul Dosoftei, ca o mărturie că nu iaste oprit a se cânta liturghie romédniaste 
(Liturghie şi rugăciuni, laşi, 1683, în BRV, I, p. 263), invocă răspunsul pozitiv, pe baza 
textului de la Roman 3: 29, pe care Teodor al IV-lea Balsamon, patriarh al Antiohiei 
(1189-dupa 1195), l-a dat întrebării lui Marcu al III-lea, patriarh al Alexandriei (1195-1209), 

natură practică, pentru a se îndeplini necesitatea lăuntrică a oricărui 
credincios de a înțelege” 

Cu toate acestea, fenomenul tipăririi de cărți în limba română, care 
se afirmase în Transilvania, prin tipăriturile lui Filip Moldoveanul şi Coresi, 
va deschide calea unui lung şir de tipărituri în limba română, realizate de-a 
lungul secolului al XVII-lea. Spre exemplu, în momentul tipăririi în limba 
română a lucrărilor Pravila de la Govora (1640/1641), Şapte Taine ale 
Bisericii sau Pravilă pre scurt aleasă (laşi, 1644), Carte românească de 
învăţătură de la pravilele împărăteşti şi de la alte giudeate sau Pravila lui 
Vasile Lupu (laşi, 1646) şi Îndreptarea legii (Târgovişte, 1652), menite să 
aplice dreptul canonic bisericesc în societatea românească, nu doar ca 
simple corpuri juridice, ci mai ales ca îndreptare de viata spirituală şi 
comportare morală, răspândite atât in Tara Românească şi Moldova, cât şi în 
Transilvania, se cunoştea că circulase deja în Principat, adică in 
Transilvania, o ediție în limba română a unei Pravile a Sfinților Părinţi 
(Braşov, 1560-1562), tipărită de diaconul Coresi.“ De asemenea, in 
legătură cu aceeaşi tipăritură a lui Coresi, mai este consemnat şi faptul că în 
urma soliei Ţării Româneşti la Alba Iulia (mai 1640), condusă de către 
mitropolitul Ungrovlahiei Teofil (1636-1648), se tipăreşte o ediție din 
Pravila de la Govora şi pentru nevoile preoţilor din Mitropolia 
Transilvaniei, ediţie in care numele lui Teofil a fost înlocuit cu cel al lui 
Ghenadie, cu mila lui Dumnezeu arhiepiscop şi mitropolit a toată tara 
Ardealului * Se consideră că această apariţie a ediţiei respective la 
mănăstirea Govora, in Tara Românească, se datora intervenţiei 
mitropolitului Ghenadie al II-lea (1627-1640), care avea nevoie de o 
asemenea carte, în locul celei epuizate a diaconului Coresi, iar gestul 
mitropolitului Teofil se încadra şi în calitatea lui de exarh al Plaiurilor.”>' 

De altfel, cu ajutorul venit din Tara Românească, mitropolitul 
Ghenadie al II-lea reușea să înființeze si o tipografie la Alba Iulia. In 
teascurile acestei tipografii era imprimată, în 1641, cu sprijinul Sfântului Ilie 


dacă preoții din Siria, Armenia şi alte tari ortodoxe pot sluji în propriile limbi. Sfântul 
Dosoftei foloseşte şi alte argumente pentru a da autoritate tipăriturilor în limba română față de 
reacţiile anumitor cercuri conservatoriste, vezi CROITORU, Folosirea tiparului, p. 722-723. 
7 Cum a facut, de pildă, în Epilogurile cărților Tetraevanghelul românesc (Brasov, 1561; 
BRY, I, p. 44-45), Psaltirea românească (Braşov, 1570; BRV, I, p. 55-56), Psaltirea slavo- 
română (Braşov, 1577; BRV, I, pp. 63-64) etc. 

48 Vezi PLĂMĂDEALĂ, Dascăli, pp. 71-72, 81. 

29 GHETIE — MARES, Diaconul Coresi, pp. 38, 48, 80-89; ION I. CROITORU, 
„Ortodoxie si Ecumenicitate — politica culturală şi de civilizaţie a românilor in secolul al 
XVII-lea. 2.1. Ortodoxia — tradiţia culturală şi de civilizație a românilor, în Croitoru, 
Ortodoxia si Apusul, I, p. 130 (in continuare: CROITORU, Ortodoxie şi Ecumenicitate). 

?9? BRY, I, p. 108-114. 

??! CROITORU, Propaganda protestantă, p. 503, n. 229. 

Iorest (1600-1678), mitropolit al Ardealului (1640-1643) şi succesorul lui 
Ghenadie al II-lea, Evanghelia cu învățătură, care reprezenta o reeditare, cu 
multe greşeli şi lipsuri, însă, a lucrării cu acelaşi titlu, tipărită de diaconul 
Coresi în 1581,” act editorial care ilustra efortul celor doi ierarhi privind 
continuarea operei de promovare a cultului în limba română.” De precizat, 
pe de o parte, cá dintre toate tipáriturile lui Coresi, Evanghelia cu învățătură 
sau Cazania a Il-a a fost singurul text retipărit, celelalte bucurându-se, 
totuşi, de o largă circulaţie în manuscris.2** Pe de altă parte, nici reeditarea 
Evangheliei cu învățătură la Alba Iulia nu scăpase, aşadar, de influenţele 
protestante,” astfel că necesitatea credincioşilor ortodocşi de a avea o carte 
unitară, care să conțină adevărurile credinţei ortodoxe fără adaosuri sau 
infiltrări protestante, a contribuit la hotărârea Sfântului Varlaam (+ 1657), 
mitropolit al Moldovei (1632-1653), de a scrie şi tipări Cartea românească 
de învățătură dumenecele preste an şi la praznice împărăteşti şi la svinti 
mari (Iasi, 1643).2% 

Primele texte romanesti ale Bibliei sau ale Sfintei Scripturi, tiparite 
in Transilvania, vor deschide calea pentru alte editii realizate in secolul al 
XVII-lea, ale căror eforturi de traducere şi editare se vor însuma in 
imprimarea Bibliei de la Bucuresti (1688). Dacă primele traduceri 


Re PĂCURARIU, /storia Bisericii româneşti din Transilvania, p. 153; ION I. CROITORU, 
„Biserica Ortodoxă din Transilvania”, în CROITORU, Ortodoxia şi Apusul, I, p. 224. 
Aceste greşeli şi lipsuri se datorează, în parte, structurii originalului slavon după care se 
făcuse traducerea românească, editată în 1581 (GAFTOI-HOLTEA, Mitropolitul Varlaam, 
p. 135-136), după cum am menţionat şi mai sus (vezi nota 172), dar şi exemplarului din 
1581 folosit ca model, căruia i-au lipsit numeroase file, ceea ce explică o serie de omisiuni 
existente în ediția de la 1641. Acestora se adaugă şi intervenția susținătorilor propagandei 
protestante, ceea ce ar explica lipsa din ediția de la 1641 a omiliilor destinate sărbătorilor 
fixe, care au fost lăsate cu totul afară pentru perioada septembrie — 25 decembrie 
(SCORPAN, Locul Cazaniei lui Varlaam, p. 561; GHETIE — MAREŞ, Diaconul Coresi, 
p. 307; CROITORU, Propaganda protestantă, p. 504, nota 231). 

5 ION I. CROITORU, „Sfântul Ierarh Mărturisitor Ilie lorest (1600-1678), în 
CROITORU, Ortodoxia şi Apusul, I, p. 314. 

254 Vezi GHETIE — MARES, Diaconul Coresi, p. 305-321. 

?55 Vezi mai sus nota 251. 

?56 CROITORU, Alte contribuții, p. 666, 670. 

257 Pentru textele scripturistice destinate cultului [Paremiile, Psalmii împreună cu Cele 
nouă Cântări după tradiția ortodoxă, adică fragmente din Vechiul Testament (Exod XV, 
Deuteronom XXXII, etc.), Apostolul, Evanghelia], efortul de traducere se făcuse deja înainte 
de 1688, când aceste cărţi fuseseră tipărite în limba română, în ediţii separate, fie bilingve 
(slavo-română), fie doar în limba română: Tetraevanghel slavo-român (Sibiu, 1551-1553), 
Tetraevanghel (Braşov, 1561), Apostol (Braşov, 1566), Psaltirea românească (Braşov, 
1568, 1570), Psaltirea slavo-română (Brasov, 1577, ediția diaconului Coresi), Palia de la 
Orăştie (1582, cuprindea primele două cărți ale Vechiului Testament, Facerea/Bátiia şi 
lesirea/Ishodul), Psaltirea slavo-română (Brasov, c. 1589 — ediţia tipărită de diiacul 
Şerban, fiul lui Coresi), Noul Testament (Alba Iulia, 1648), Psaltirea (Alba Iulia, 1649, 

româneşti ale cărților Sfintei Scripturi apăruseră în contextul impunerii 
naționalizării cultului Bisericii Ortodoxe din Transilvania de către 
propaganda protestantă, altele au fost, însă, motivele tipăririi acestei Biblii 
din capitala Ţării Româneşti. Adresată tuturor românilor şi acordandu-i-se 
pentru dezvoltarea limbii române un rol asemănător celui pe care l-a deținut 
Biblia lui Luther în cultura şi limba germană,” apariţia ei nu poate să fie 
pusă doar pe baza unor motive confesionale sau catehetice, nici datorată 
numai nevoilor de cult ale Bisericii Ortodoxe, ci toate se îngemănează în 
interesul cultural al ierarhiei si al intelectualilor,” la care se adaugă si interesul 
de afirmare cultural-politică al celor doi domnitori, Şerban Cantacuzino 
(1679-1688) şi Sfântul Martir Constantin Brâncoveanu (1688-1714), patronii 
sau editorii celor două ediţii princeps ale acestei Biblii.2% 

Sub presiunile propagandei protestante de a nu fi scoase în evidență 
cinstirile Sfinților şi ale sfintelor icoane, puncte importante ale învăţăturii 
ortodoxe, se constată că numărul gravurilor este mai restrâns în cărțile 
tipărite sau reeditate în Transilvania, atât în secolul al XVI-lea, cât şi în cel 
următor. De pildă, Sbornicul sau Mineiul de praznice/Mineiul prăznicar 
slavon (Sas-Sebeş, 1580), tipărit în două tiraje şi la cererea mitropolitului 
Ardealului Ghenadie I, reprezentând prima acțiune editorială întreprinsă de 
Mitropolia Ortodoxă a Transilvaniei în timpul activității diaconului Coresi, 
conține doar şapte gravuri (Sfântul Simeon Stâlpnicul, Nașterea 
Născătoarei de Dumnezeu, Sfânta Cruce, Sfântul loan Teologul, Necredinta 
lui Toma, Sfânta şi Marea Vineri şi Sfântul Nicolae). Modelele gravurilor 
sunt luate după ediția Mineiului de praznice tipărit la Venetia, în 1538, de 
Božidar Vukovič, iar despre Coresi se afirmă că a avut intenţia să reproducă 
toate gravurile ediţiei respective, dovadă spaţiile albe rezervate acestora,“ 
însă, din cauza propagandei calvinilor, el a renunţat la tipărirea lor.” 

În pofida influențelor şi inovatiilor protestante promovate prin unele 


1651), Psaltirea în versuri (Uniev, 1673), Psaltirea slavo-română (laşi, 1680), Paremiile 
de peste an (laşi, 1683), Evanghelie (Bucureşti, 1682), Apostol (Bucureşti, 1683), vezi 
VIRGIL CÁNDEA, Rațiunea dominantă, Cluj, 1979, p. 114-115, 119-120; 
PLAMADEALA, Dascăli, p. 218-217, 222, nota 2; N. SERBANESCU, Biblia de la 
Bucuresti. Trei sute de ani de la apariţie 1688-1988, în BOR, nr. 9-10/1988, p. 79; 
GHETIE — MARES, Diaconul Coresi, p. 37-40, 48; LAJOS — LIDIA DEMENY, Carte, 
tipar si societate, p. 56-257; CROITORU, Ortodoxie si Ecumenicitate, p. 139; nota 94; 
URS, Diaconul Coresi, p. 149-171, 187-194, 213-217. 

258 PLĂMĂDEALĂ, Dascăli, p. 220. 

?? VIRGIL CANDEA, op. cit., p. 115. 

?9 CROITORU, Ortodoxie si Ecumenicitate, pp. 138-139; vezi şi STELA TOMA, „Von 
Coresi zur Bukarester Bibel”, in Dacoromania. Jahrbuch fiir Ostliche Latinităt 7 (1988), 
p. 141-147. 

“1 GHETIE — MARES, Diaconul Coresi, p. 40, 202-210, 276. 

°° CROITORU, Folosirea tiparului, p. 750-751, nota 362. 

tipărituri ale diaconului Coresi, ceea ce arată şi legăturile lui cu mişcările 
create de Reformă în Transilvania, ? îi revine acestuia meritul de a fi 
considerat primul cărturar care a luptat în mod conştient pentru 
introducerea limbii române în Biserică şi pentru răspândirea ştiinţei de 
carte în româneşte, fapt care indică multe aspecte şi consecințe: a) 
continuitatea şi, în acelaşi timp, desăvârşirea mişcării prin care au fost 
inițiate cele dintâi cărți traduse în limba română; b) răspândirea scrisului în 
limba română; c) inițierea procesului de înlocuire cu limba română a limbii 
slavone practicate în cultul Bisericii Ortodoxe a românilor şi în cancelariile 
Domniilor din Țara Românească şi Moldova; d) contribuția la formarea unei 
limbi literare şi liturgice româneşti unitare; e) nevoia afirmării unității de 
limbă, de credință si de origine a românilor de pretutindeni.2* 

Din aceste considerente, mulți învățați şi cercetători români sunt 
convinşi că fenomenul de introducere a limbii române în Biserica Ortodoxă 
din Țările Române şi, în consecință, în uzul cancelariilor domneşti din 
Țările Române extracarpatice nu reprezintă o inițiativă patronată in 
exclusivitate de luterani sau de calvini, ci trebuie socotită ca o operă de 
inițiativă românească, ortodoxă, o pagină de istorie internă, ® fără a fi 
ignorat, însă, faptul că primele tipărituri în limba română apar în mediul 


*% LAJOS — LIDIA DEMÉNY, Carte, tipar si societate, p. 329, 339-340 - nota 52 
(bibliografie). Se afirmă chiar că cea mai puternică legătură a lui Coresi cu Reforma nu a 
fost de natură confesională, ci de natură economică (Vedinaş, Coresi, pp. 53, 56-57, 70-71). 
O dovadă în acest sens este cá nu a fost înregistrat faptul ca diaconul Coresi să fi imbratisat 
ideile Reformei, la care se mai adaugă şi legăturile pe care el le-a avut cu ierarhi şi 
domnitori din Ţările Romane extracarpatice, de la care primea comenzi de carte, astfel că el 
nu s-a rupt de tradiția bizantină (VEDINAŞ, Coresi, p. 62). 

21 PACURARIU, Istoria Bisericii, I, p. 485. Pentru întărirea acestor aspecte se afirmă cu 
claritate că diaconul Coresi nu a fost un simplu instrument în mâinile saşilor luterani, 
pentru a îndeplini la ordin o misiune care îi era străină, ci un partizan al nafionalizárii 
serviciului divin în biserica românească, acțiune pe care a considerat-o necesară 
(GHETIE — MAREŞ, Diaconul Coresi, p. 377). 

265 În sensul că diaconul Coresi este acela de a fi înmănuncheat încercările predecesorilor 
şi contemporanilor săi de întocmire a unei literaturi în limba naţională. El îndeplineşte 
deci rolul unui totalizator de eforturi şi ndzuinte, iar opera sa pe acela de sinteză a unor 
initiative pornite din diverse regiuni ale teritoriului românesc (GHETIE — MARES, 
Diaconul Coresi, p. 380). Diaconul Coresi a definitivat activitatea predecesorilor săi prin 
răspândirea cărților româneşti realizate cu ajutorul tiparului într-un număr mult mai mare 
fata de numărul foarte redus al exemplarelor manuscrise. Privită astfel, activitatea 
diaconului Coresi reprezintă o biruinfá a acţiunilor culturale precedente prin care limba 
română începe să se afirme ca o limbă de cultură comună întreg spaţiului românesc (URS, 
Diaconul Coresi, p. 292). 

2% PÁCURARIU, /storia Bisericii, 1, p. 485-486; URS, Diaconul Coresi, p. 289. 

?9' P, P. PANAITESCU, Începuturile şi biruinţa scrisului... p. 150; vezi si PĂCURARIU, 
Istoria Bisericii, I, p. 485; pentru o analiză a tezei numite impulsurile dinlăuntru în 
comparație cu teza influențelor din afară vezi PLĂMĂDEALĂ, Dascăli, pp. 70-84. 

Transilvaniei frământat de ideile Reformei, ceea ce impune şi constatarea 
că activitatea realizată de diaconul tipograf la Braşov nu se petrece 
independent de principiile promovate de Reformă. Cât priveşte formarea 
limbii literare şi liturgice româneşti unitare, se poate admite cá acest proces 
începe cu tipăriturile lui Coresi care, după unii cercetători, n-a impus graiul 
muntean la baza limbii literare şi nici n-a determinat o schimbare a 
normelor literare din diversele regiuni ale Dacoromaniei ín sensul 
muntenizării lor. Acceptarea graiului muntean ca normă unică românească 
se va petrece mai târziu, la jumătatea secolului al XVIII-lea.“ Totuşi, 
pentru inițierea procesului respectiv, precum şi pentru faptul că tipăriturile 
coresiene reprezintă primele texte imprimate în limba română, constituind, 
astfel, suportul material de la care a plecat studiul limbii române literare, ” 
diaconul Coresi este pe drept cuvânt numit părintele limbii literare 
române. 

Raportarea răspândirii geografice a cărților tipărite de către diaconul 
Coresi şi ucenicii lui, mai ales a celor realizate în centrul tipografic de la 
Braşov, arată că tipăriturile româneşti cele mai numeroase s-au găsit în 
Transilvania, în timp ce în Tara Românească numărul tipăriturilor slavone 
este mai mare decât al celor româneşti, iar în Moldova se constată un 
echilibru între tipăriturile româneşti şi cele slavone,” "7 ultimele cunoscând o 
largă circulaţie si în exteriorul spațiului românesc." De menţionat cá 
tipăriturile coresiene, atât cele slavone, cât şi cele româneşti, s-au bucurat şi 
de circulaţia în manuscrise, ultimele fiind supuse nu doar simplului proces 
de copiere, ci şi celui de remaniere, contribuind, astfel, la promovarea limbii 
române scrise mai ales în Biserică, dar si în afara ei." Aşadar, de roadele 
muncii diaconului Coresi, care s-a manifestat ca un tipograf independent, 
stăpân al uneltelor sale, punându-se la dispoziția diverșilor comanditari, ” 
s-au împărtăşit credincioşii ortodocşi nu doar români, ci şi slavi de 
pretutindeni.””° 

În consecință, propaganda protestantă se aştepta, ca prin 


268 URS, Diaconul Coresi, p. 289. 

°° GHETIE — MAREŞ, Diaconul Coresi, p. 371, 374 (nota 79 pentru bibliografie); pentru 
referințe bibliografice asupra problemei privind aspectele lingvistice ale tipăriturilor 
diaconului Coresi vezi Otilia Urs, „Istoriografia coresiană. Partea a I-a. Bibliografia 
aspectelor lingvistice ale tipăriturilor coresiene", in Transilvania 9 (2012), pp. 28-32. 

?? IBIDEM, p. 28. 

21 PLĂMĂDEALĂ, Dascăli, p. 70; DAN SIMONESCU, Problema originii limbii literare 
române şi cărţile bisericeşti, în Revista „Studii Teologice”, nr. 9-10/1961, p. 553. 

?? Vezi GHETIE — MARES, Diaconul Coresi, p. 325-331; URS, Diaconul Coresi, p. 276. 
°° Vezi GHETIE — MAREŞ, Diaconul Coresi, p. 322-340; URS, Diaconul Coresi, p. 276-277. 
?" Vezi GHETIE — MAREŞ, Diaconul Coresi, p. 305-321; URS, Diaconul Coresi, p. 282-285. 
275 GHETIE — MAREŞ, Diaconul Coresi, p. 375. 

7$ PĂCURARIU, Istoria Bisericii, I, p. 486. 

naționalizarea cultului Bisericii Ortodoxe şi activitatea tipografică a 
diaconului Coresi, să descopere în conştiinţa românilor elemente care să le 
trezească o anume criză spirituală, ceea ce nu s-a întâmplat, pentru că 
diferită era trăirea credinţei ortodoxe de tot ceea ce oferise, în acel timp, 
doctrina romano-catolică şi izbucnirea Reformei. 


Abstract: Deacon Coresi (1510-1583) and his Activity as Typographist in 
the Context of the Protestant Propaganda in 16th Century 

The biographical data on the life of deacon Coresi (Coressius) are extremely 
few and it has been admitted, after many debates, studies and analyses, that 
he was from Târgoviște, it is supposed that he joined a school in Slavonic at 
Dealu Monastery, and that he was the owner of a printing press, yet standing 
out as a skilful printing master. It is also known that he had a son, called 
Şerban, whom he taught the art of the printing press. The name of deacon 
Coresi is mentioned in the books he had printed in Brașov (during two 
periods: 1556-1557; 1560-1583, at irregular intervals), Târgoviște (1557-1558), 
Alba Iulia (1567-1568) and Sas-Sebes (1580), during five great periods 
(1556-1558, 1559-1565, 1566-1570, 1571-1577, 1578-1583), in the 
Romanian and Slavonic languages. Thus, by his activity, deacon Coresi 
contributed to the introduction of the Romanian language in the cult of the 
Orthodox Church of the Romanian Countries, but also in the use of the 
princely chancelleries of the extra-Carpathian Romanian Countries. 
Following the discussions had around the thesis called the inner impulses 
compared to the thesis of the influences from the outside, many Romanian 
scholars and researchers are convinced that the phenomenon of introduction 
of the Romanian language in the official use of the Church and of the Reign 
does not represent an initiative under the excusive patronage of the 
protestant propaganda, but is rather a work of Romanian, Orthodox 
initiative, a page of internal history, without being ignored, nevertheless, 
the fact that the first printings in the Romanian language appear in the 
environment of Transylvania, preoccupied by the ideas of the Reformation, 
which also imposes the observation that the activity realized by deacon 
Coresi, especially in Brasov, does not occur independently from the 
principles promoted by the Reformation. As far as the formation of the 
Romanian unitary literary and liturgical language is concerned, one can 
admit that this process begins with Coresi’s printings, even though the 
acceptance of the Wallachian dialect as the only Romanian norm will 
happen later, according to the specialists, namely by mid-18" century. 
However, both for the initiation of the respective process, and for the fact 
that Coresi’s printings represent the first texts printed in the Romanian 
language, constituting, therefore, the material support from which the study 
of the Romanian literary language began, deacon Coresi is rightly called the 

father of the Romanian literary language. Consequently, the protestant 
propaganda was expecting, through the nationalization of the cult of the 
Orthodox Church and the printing activity of deacon Coresi, to discover, in 
the Romanians’ conscience, elements able to awaken in them a certain 
spiritual crisis, which did not happen, because different was the living of the 
Orthodox faith from all that had been offered, at that time, by the Roman- 
Catholic doctrine and the outbreak of the Reformation. 

Aspecte premergătoare crizei iconoclaste reflectate în 
viaţa statului bizantin 


Conf. Univ. Dr. MARIUS TELEA! 


Cuvinte cheie: spatiul bisericesc, crestinism, icoana, Bizant 
Keywords: Ecclesial space, Christianity, icon, Byzantium 


Preliminarii 

Un loc foarte important în istoria şi teologia creştină este ocupat de destinul 
şi evoluţia imaginilor religioase, acesta fiind unul din capitolele cele mai 
instructive şi fascinante. În spatele evoluţiei artistice şi ideologice a imaginii 
din spaţiul eclezial se află o multitudine de factori şi influenţe din cele mai 
diferite: factori culturali, religioşi, teologici, artistici şi nu în cele din urmă şi 
politici. 

Imaginea, alături de cuvânt, a fost şi este elementul important şi 
indispensabil auto reprezentării şi comunicării umane. Reducând această 
idee la lumea religioasă se poate afirma că în dialogul constant al omului cu 
natura, semenii şi absolutul, /ogos-ul şi eikon au fost şi continuă să fie 
modalități simbolice esenţiale de expresie a conținuturilor credințelor 
religioase, reprezentând, în proporții diverse, tot atâtea căi de manifestare şi 
transmitere a unei Revelatii.” 

Pentru Biserica Ortodoxă, existenţa imaginilor şi cinstirea lor nu 
reprezintă altceva decât o dovadă şi, în acelaşi timp, o mărturisire a 
întrupării Mântuitorului lisus Hristos, precum şi a ceea ce teologic este 
desemnat ca iconomie a mântuirii. 

Icoanele au existat practic de la începutul creştinismului, având un 
scop pedagogic: învăţarea istoriei sfinte. Acest aspect de ordin material s-a 
dezvoltat în schip deosebit în secolul al IV-lea, după ce, prin Edictul de la 
Mediolanum (313), împăratul Constantin cel Mare (306-337) a acordat 
libertate creştinilor, religia lor devenind oficială. Astfel, a luat naştere o 
formă de cult care privea mai întâi Sfânta Cruce şi Sfintele Moaşte; în 
secolul al IV-lea închinarea la Sfânta Cruce era deja un lucru normal. În 
paralel s-au dezvoltat şi aşa-numitele icoane domestice, adică pictarea unui 


' Universitatea „1 Decembrie 1918" din Alba Iulia Facultatea de Teologie Ortodoxă. 

? Diac. IOAN I. ICA JR., Iconologia bizantină între politică imperială şi sfinţenie 
monahală, studiu introductiv la vol. SFÂNTUL TEODOR STUDITUL, lisus Hristos 
prototip al icoanei sale. Tratatele contra iconomahilor, traducere de Diac. Ioan I. Ica jr., 
Alba Iulia, Ed. Deisis, Sfânta Mănăstire loan Botezătorul, 1994, p. 5. 

portret unic pe o bucată de lemn de dimensiuni mici. Casele particulare au 
reprezentat spațiul principal în care s-a dezvoltat cultul icoanei. Fiecare 
familie avea colţul ei cu icoane, numit „suport de icoane”, iar în timpul 
persecuției iconoclaste ele au jucat un rol important în menţinerea acestei 
tradiţii.” 

Din cauza originii sale ebraice şi a contextului religios politeist în 
care creştinismul s-a dezvoltat în primele secole, acesta a manifestat o 
oarecare rezervă față de imaginile religioase, deşi în Noul Testament lisus 
Hristos este explicit desemnat atât drept „Cuvântul (Logos) lui Dumnezeu” 
(In. 1, 1) cât şi „Icoana (Eikon) Dumnezeului Celui nevăzut” (Col. 1, 15). 
Biserica primară a ezitat un timp să zugrăvească icoana lui Hristos şi a 
sfinților Lui, pe de o parte, pentru că majoritatea creştinilor proveneau dintre 
iudei, care păstrau încă aversiunea fata de icoane, iar pe de altă parte, pentru 
că viata Bisericii primare era determinată în esență de conştiinţa prezenţei 
lui Hristos cel preamărit.* Primii creştini aveau sentimentul trăirii cu Hristos 
şi în Hristos aşa de puternic impregnat în suflet, încât considerau ca inutilă 
zugrăvirea icoanei lui Hristos. 

Din cauza persecuțiilor, în primele trei secole, creştinii s-au 
mulțumit îndeosebi cu simboluri creştine (mielul, peştele, porumbelul, 
delfinul, leul, corbul, crucea, ancora, arca, sfeşnicul, vita-de-vie, lira, 
coroana, etc.), dar nu lipsesc cu desăvârşire nici scenele din Vechiul şi Noul 
Testament, din viata Maicii Domnului sau a sfinților, făcând trecerea de la 
simbolismul şi alegorismul inițial la realism, încercând să se impună prin 
naturalete, modestie si chiar frumuseţe.” Deşi iconografia creştină s-a folosit 
în multe cazuri de formele antice spiritualizate, ea nu este nicidecum o 
continuare a unui obicei păgân, favorizată de indiferența religioasă, ci este o 
creaţie nouă, izvorâtă absolut din evlavia creştină, care să întruchipeze într-un 
mod cât mai fericit idealurile spirituale ale creştinismului. În general, în 
această perioadă apologetii şi scriitorii creştini au dezaprobat reprezentările 
iconografice din motive practice. Ei doreau să înlăture orice tendință de 
menţinere a cultului idolatru la creştinii proveniți dintre păgâni. Printre 
apologetii şi scriitori creştini care au luat atitudine în această vreme 
împotriva icoanelor întâlnim pe: Sfântul Iustin Martirul şi Filosoful (T 165), 
Aristide din Atena (sec. II), Sfântul Irineu de Lyon ( 202), Tertulian (+ 240), 
Minutios Felix ( 225), etc. 

Totuşi, în primele două secole nu poate fi vorba încă de reprezentări 


? Pr. prof. dr. EMANOIL BABUS, Bizanțul, istorie si spiritualitate, ediţia a doua, revizuită, 
Bucureşti, Ed. Sophia, 2010, p. 280. 

^ Pr. prof. dr. NICOLAE CHIFAR, /conologie şi iconoclasm. Studii privind disputa 
iconoclastă în secolele VIII-IX, Sibiu, Ed. Andreianá, 2010, p. 7. 

` IBIDEM, p. 9. 

religioase creştine, nici de o artă religioasă care să poată fi proclamată fără 
echivoc creştină. Dimpotrivă, dată fiind asocierea intimă a imaginilor la 
cultul politeist greco-roman şi, mai ales, la forma lui ultimă, adică cultul 
imperial, ostilitatea fata de imagini a creştinilor era declarată. Interdictia 
veterotestamentară (asociată cu In. 4, 24) a jucat un rol decisiv, fiind 
înţeleasă într-un sens exclusiv şi intransigent.° 

Imaginile religioase creştine încep să apară şi să se dezvolte pe 
măsură ce politeismul greco-roman slăbea în intensitate. Astfel, la începutul 
secolului al III-lea reprezentările biblice şi icoanele sfinților au înlocuit într- 
un grad progresiv simbolurile creştine. Odată cu extinderea cultului 
sfinților şi a sfintelor moaşte imaginile religioase au început să cunoască o 
tot mai largă răspândire în lumea romană. Concomitent cu dezvoltarea 
iconografiei creştine şi Sfinții Părinţi au luat o altă poziție fata de icoane. 
Folosirea imaginilor s-a răspândit în Biserică nu impusă prin decret, nici 
introdusă prin surprindere, ci a înflorit în mod natural din sufletul creştin 
aflat sub stăpânirea harului.* 

Cultul icoanelor a continuat, astfel, să progreseze ajungând în 
vremea împăratului Iustinian I (527-565) şi a succesorilor săi la un stadiu 
foarte dezvoltat. Evlavia arătată icoanelor era foarte răspândită nu numai în 
biserici, dar şi în casele particulare, astfel că se puteau vedea icoanele 
Mântuitorului, ale Maicii Domnului şi ale sfinților peste tot. Se făceau 
mătănii în faţa lor, se aprindeau lumânări, erau sărutate cu evlavie, se 
aştepta de la ele împlinirea tuturor dorințelor, chiar facerea de minuni, erau 
luate chiar ca „nași pentru copii”. Unele icoane ale Mântuitorului şi ale 
Maicii Domnului erau considerate nefacute de mâna omenească 
(acheiropoiete) şi li se dădea o mare cinstire. Dezvoltarea excesivă a cultului 
acestora, in care creştinii dar şi preoții, mai ales monahii, ajungeau uneori la 
exagerări, a fost şi ea o cauză a declanşării iconoclasmului. 

Lumea era convinsă că icoanele posedă o mare putere tainică şi prin 
ele se pot obţine în viaţa aceasta orice binefaceri, iar în cealaltă mântuirea 
sufletului. Icoana Maicii Domnului, considerată protectoarea capitalei 
imperiale, a fost purtată în cadrul unor procesiuni solemne pe ziduri, în 
timpul unor asedii majore asupra Constantinopolului (avaro-slav — 626, arab 
— 677, 717/718), puterea ei fiind cea care i-a respins pe duşmani. 

Multe persoane pioase erau însă nemultumite de aceste excese ale 
cinstirii icoanelor, iar unii erau chiar de părere că icoanele trebuie să fie 
distruse. La această rezervă faţă de cultul icoanelor au contribuit şi unele 


* Diac. IOAN I. ICA JR., op.cit., p. 7. 
7 Pr. prof. dr. NICOLAE CHIFAR, op.cit., p. 11. 
* IBIDEM, p. 9. 

secte şi erezii ca pavlicienii, care nu cinsteau crucea, nu aveau cultul Maicii 
Domnului şi al sfinților, adică, după ei, tot ceea ce nu era cinstit „în duh şi 
adevăr” (cf. In. 1,18, IV, 24; Rom. 1, 23). Messalienii din Armenia repudiau 
şi ei cultul icoanelor, iar monofizitii, activi mai ales in părțile orientale ale 
Imperiului, socoteau imposibilă reproducerea pe icoane a chipului 
Mântuitorului, deoarece, potrivit credinţei lor, firea umană a fost cuprinsă de 
cea dumnezeiască, iar acestea din urmă nu poate fi cunoscută şi 
reprezentată. Acestora li se adaugă iudeii şi musulmanii, care vedeau în 
icoane renaşterea idolatriei şi politeismului. 

Către sfârşitul secolului al VII-lea şi începutul celui de-al VIII-lea, 
întâlnim, deci, în lumea bizantină, pe de o parte un curent foarte puternic în 
favoarea icoanelor, pe de altă parte manifestări împotriva lui. Aceste 
manifestări împotriva cinstirii icoanelor aveau mai degrabă un caracter 
izolat în părțile de vest ale Imperiului, şi mai puternic în Orient, ca urmare a 
influenţei iudaice, islamice, a sectelor şi ereziilor. 

Disputa care a izbucnit în lumea teologică a Imperiului Bizantin şi 
cunoscută sub numele de iconoclasm, nu a fost, totuşi, numai o simplă 
ceartă între teologi sau între diverse curente de opinie, ci ea a avut mai 
degrabă, un puternic substrat teologico-politic, substrat determinat de 
anumiți factori istorici şi sociali, factori alimentati la rândul lor, de 
problema histologică ce a divizat creştinismul răsăritean pe parcursul 
secolelor V-VII. 


I. Chipul divinității în lumea mistică ebraică 

Creştinii proveniţi dintre iudei, care existau la început în Biserica primară, 
erau sceptici în ceea ce priveşte reprezentarea lui Dumnezeu şi a sfinților în 
cazuri concrete, vizibile sau palpabile. Potrivit revelatiei dumnezeiesti, a 
patriarhilor şi a profeților Vechiului Testament, Dumnezeu este invizibil, 
care nu cere să fie adorat prin forme palpabile sau sensibile. Ei se bazau pe a 
doua poruncă din Decalog, care interzicea cultul idolatric adus zeilor: „Să 
nu iti faci chip cioplit şi nici un fel de asemănare a nici unui lucru din câte 
sunt în cer, sus, şi din câte sunt în apele de sub pământ! Să nu te închini lor, 
nici să le slujeşti, că Eu, Domnul Dumnezeul Tău, sunt un Dumnezeu zelos, 
care pedepsesc pe copii pentru vina părinților ce Mă urăsc pe Mine, până la 
al treilea şi al patrulea neam” (Exod 20, 4-5). Dar această poruncă nu 
interzice cinstirea icoanelor, ci constituia o măsură de apărare pentru iudeii 
care erau înconjurați de o serie de popoare idolatre, pentru că ar fi putut 
cădea foarte repede în idolatrie, mai ales că poporul ales avea contact cu 
aceste popoare. De asemenea, exista acest risc pentru cá israelitii 
cunoscuseră îndeaproape cultul adus zeităților păgâne cât au stat în Egipt şi, 

de aceea, Dumnezeu a hotărât să le ofere o normă după care să se ghideze.” 

De asemenea, israelitii ştiau că tot ce este legat de Dumnezeu se află 
într-o inaccesibilitate şi erau conştienţi că divinitatea nu se descoperă oricui. 
Acest lucru avea să fie imprimat în concepția lor de evenimentul de la 
Muntele Sinai. Nimeni nu avea voie să urce pe munte pentru că murea 
negreşit, iar când Dumnezeu s-a arătat lui Moise în munte, nu i-a văzut 
decât spatele. Toate acestea însă au un înţeles alegoric, pe care îl evidențiază 
Sfântul Grigore de Nyssa în lucrarea sa „Viaţa lui Moise”. 

În secolele dinainte de venirea în lume a Mântuitorului a existat o 
teorie care punea problema chipului corporal al divinității. Ea pleca de la 
viziunea lui lezechiel în care tronul lui Dumnezeu era purtat de un car 
ceresc (merkaba). Mistica merkavei avea însă două forme: una se referea la 
interpretarea numerică a textului din Ps. 146, 5, iar a doua vorbea de teoria 
numelui pur (uk koma) care era strâns legată de revelarea numelui lui 
Dumnezeu în unele texte scripturistice ca: Exod 20, 2 şi Os. 12, 10. Astfel, 
la apariția creştinismului, mistica ebraică înclina spre concepția potrivit 
căreia există posibilitatea unui chip corporal al divinității. Doar aşa se poate 
explica apariția unor sinagogi cu o iconografie destul de dezvoltată şi 
acceptarea atât de rapidă şi de tacită a icoanelor, din partea creştinilor 
proveniţi din iudei. '? 


II. Simbolurile crestine preluate din págánism 
Până in anul 313, creştinii au fost persecutați de către împărații romani, 
neputând astfel să îşi exprime liber sentimentele religioase. Autorităţile 
persecutoare nu le îngăduiau acestora să aibă locaşuri de cult, dar în acelaşi 
timp ei doreau să oficieze o serie de ritualuri religioase. Astfel, ei se adunau 
în catacombe şi cele mai importante sunt cele din Roma. Pe pereţii acestora 
s-au găsit foarte multe inscripţii, simboluri şi unele imagini, unele fiind pur 
creştine, iar altele asimilate din lumea păgână. Biserica a folosit formele 
lumii antice, greceşti sau romane, dar le-a dat o conotație nouă, astfel încât 
$i păgânii convertiți la creştinism să înțeleagă mai bine noua religie la care 
au aderat. Creştinismul a reuşit să îmbine armonios elemente păgâne 
dispersate care nu aveau nici o logică, făcându-le să participe la revelaţia lui 
Dumnezeu.!! 

Biserica primară a acceptat o serie de elemente păgâne, pe care le-au 
expus pe pereţii catacombelor, dar privind mai îndeaproape, observăm 


? Pr. prof. dr. IOAN I. RĂMUREANU, Cinstirea sfintelor icoane în primele trei secole, în 
Revista „Studii Teologice”, nr. 9-10/1971, p. 621. 
10 DUMITRU A. VANCA, Icoană si Cateheză, Alba Iulia, Ed. Reîntregirea, 2005, p. 131-134. 
' + PETRONIU FLOREA, Icoana ortodoxă, Oradea, Ed. Episcopiei Române a Oradiei, 
Bihorului şi Sălajului, 2002, p. 12. 

imediat că simbolurile şi formele folosite de creştini îmbracă un conţinut 
nou, şi aceasta pentru că arta catacombelor este o artă care propovăduieşte 
credința. Astfel, mitul lui Eros şi al lui Psyche devine simbolul setei, al 
dragostei pentru unicul Dumnezeu adevărat. Mitul lui Orfeu, care coboară în 
infern pentru a-i vrăji pe monstrii infernali şi a-şi căuta soția, pe Euridice, 
devine simbolul lui Hristos pogorându-se la iad pentru a scoate de acolo 
omenirea captivi." Putem observa că Biserica primară creştină a 
împrumutat doar simbolul, iar înţelesul păgân al acestora a fost înlocuit cu 
învățături despre Dumnezeu şi despre actul de Său de mântuire a omenirii. 

Astfel, este necesar să explicăm o serie de semne care au pătruns în 
creştinism din păgânism, pentru că unele dintre ele au rămas în arta sacră 
creştină până în ziua de astăzi. 

Dintre simbolurile grafice, cel mai des folosit era monograma lui 
Hristos. El era format din încrucişarea literelor X şi P, adică primele litere 
din substantivul propriu Xpioroc. La acestea, creştinii mai adăugau şi literele 
A şi Q, unele sarcofage creştine şi simbolizau că Hristos este începutul şi 
sfârşitul." 

Creştinii au mai preluat şi o serie de simboluri zoomorfice cum ar fi: 
mielul, pasărea Phoenix, porumbelul, păunul, delfinul, leul, cerbul sau calul. 
Dar cel mai important din această categorie de simboluri preluate din lumea 
păgână este peștele. A cunoscut o răspândire largă mai ales în secolul al II-lea. 
În antichitate, el era un semn al fecundității, iar lumea romană l-a folosit ca 
simbol al erotismului. Fiind compus din cinci litere, cuvântul grecesc 
IXOHX, evidențiază următoarea formulă creştină: „Inoovg Xpiotog Osob 
Yioc Lamp’, care înseamnă: „lisus Hristos, Fiul lui Dumnezeu, 
Mântuitorul”. Unul dintre părinții importanti ai Biserici, Clement 
Alexandrinul, spune că acest semn se găsea pretutindeni, în picturile murale, 
pe diferite obiecte, în cultul funerar, iar unii creştini purtau la gât peştişori 
mici din metal preţios sau din piatră. S-a dispus introducerea acestui simbol 
în viaţa creştinilor din primele veacuri pentru că, în Evanghelie, Hristos face 
adesea referire la elemente din tot ce înseamnă pescuitul, fiind o 
îndeletnicire foarte des întâlnită în timpul activității Mântuitorului lisus 
Hristos. Când îi cheamă pe ucenici la apostolat foloseşte cuvintele: ,,Venifi 
după Mine şi vă voi face pescari de oameni” (Mt. 4, 19). De asemenea, El 
aseamănă împărăţia lui Dumnezeu cu un năvod plin de peşti (Mt. 13, 47). 
Cu alte cuvinte, este de la sine înţeles cá pescarul îl reprezintă pe 


? DANIEL ROUSSEAU, Icoana, lumina Fefei Tale, traducere din limba franceză de 
Măriuca Alexandrescu, Bucureşti, Ed. Sophia, 2004, p. 25-26. 
P Pr. prof. dr. IOAN I. RĂMUREANU, art. cit., p. 629. 

predicatorul creştin, iar peştele pe cel convertit. Uneori, acest simbol este 
asociat cu alte semne şi fiecare combinaţie avea sensul ei propriu. Când 
peştele este pus pe pereții catacombelor alături de un coş cu pâine, 
simbolizează minunea inmultirii pâinilor şi a peştilor. Când este pus alături 
de pâinea euharisticá, aşa cum este în cimitirul Sfântului Calixt sau între 
pâini pecetluite cu semnul crucii, înseamnă Sfânta Euharistie, prin care 
creştinii dobândesc comuniunea cu Hristos. Uneori peştele este asociat 
ancorei, la început simbol păgân, care a devenit apoi pentru creştini 
simbolul speranţei creştine şi simbolul crucii.” Am putut observa că peştele, 
fost simbol păgân, era un mod de comunicare între creştinii aflați într-o 
perioadă în care nu dispuneau de libertate religioasă. 

Un alt simbol des întâlnit in viata creştină primară este arca sau 
corabia. Acesta este un semn răspândit în toate religiile şi cultele care au 
existat, dar îl întâlnim cu precădere mai ales în mitologia greacă şi romană. 
El este reprezentat pe unele monumente şi scoate în evidenţă credinţa într-o 
viata post-mortem. Cel mai celebru mit este acela în care se vorbeşte despre 
plecarea argonautilor în căutarea Lânii de Aur. ,,Argonauticele” lui 
Apollonios din Rhodos erau foarte citite în secolul al III-lea, precum şi 
„Metamorfozele” lui Ovidiu (secolul al VIII-lea). Corabia Argo, pe care o 
folosea Iason şi argonautii era vie şi se conducea singură. De asemenea, 
Homer, în epopeea sa Odiseea, vorbeşte despre ambarcatiunile Feacilor 
(fenicienilor) ca fiind înzestrate cu inteligență. Ele nu aveau timonier şi nici 
timonă, precum corăbiile obişnuite. Ele cunoşteau sentimentele oamenilor şi 
aveau capacitatea de a se orienta chiar dacă pe mare era ceaţă sau furtună. 
De asemenea, ele nu se temeau să străbată chiar şi cele mai adânci mări şi 
niciodată nu suportau vreo stricăciune sau o eventuală eşuare (scufundare).'° 
Putem observa că Biserica se poate asemăna cu una din corăbiile mitice 
descrise de scriitorii păgâni. Ea este o corabie care străbate prin valurile 
învolburate ale acestei vieţii, fiind adesea persecutată de autoritățile romane 
şi de alte culte religioase. Biserica nu are un timonier văzut, ci ea este 
condusă de Inteligența absolută, de Cel care a întemeiat lumea şi de aceea 
creştinii nu se tem că Biserica va cădea vreodată pradă atacurilor din 
exterior. Vorbind despre acest subiect, Tertulian ( 240) este de părere că: 
„Barca prefigura Biserica, cea care, pe marea lumii, este zdruncinată de 
valurile persecuțiilor si ale ispitelor, in timp ce Domnul, în marea lui 
îndurare, pare că doarme, până în momentul în care, trezit de rugăciunile 


^ + PETRONIU FLOREA, op.cit., p. 14. 

'5 Pr. prof. dr. IOAN I. RĂMUREANU, art.cit., p. 632. 

'* FREDERICK TRISTAN, Primele imagini creştine, traducere de Elena Buculei si Ana 
Boroş, Bucureşti, Ed. Meridiane, 2002, p. 128-129. 

sfinţilor, pune ordine în lume şi redă credincioşilor pacea”. 

În Biserica primară, mielul sau Blândul Păstor erau folosite şi ele ca 
simboluri ale lui Iisus Hristos. În unele reprezentări găsim capul mielului 
înconjurat de semnul crucii, din rana de pe piept curge sânge care se varsă 
într-un potir, iar la un picior din spate poartă crucea ca semn al biruintei 
Domnului asupra morţii şi al Învierii. Găsim şi o serie de fragmente biblice 
care pot fi aduse ca argument în favoare reprezentării lui Hristos ca miel. 
Proorocul Isaia, când vorbeşte de moartea Mântuitorului, spune: „Ca un 
miel spre junghiere s-a adus şi ca o oaie fără de glas înaintea celor ce o 
tund, asa nu Şi-a deschis gura Sa” (Is. 53, 7). În Noul Testament, atunci 
când are loc Botezul lui lisus în râul Iordan, Sfântul loan Botezătorul a spus 
următoarele cuvinte: „lată Mielul lui Dumnezeu, Cel ce ridică păcatul 
lumii” (n. 1, 29). Sfântul Evanghelist Matei foloseşte şi el asemănarea 
dintre lisus Hristos şi miel: „Atunci am văzut la mijloc... stând un Miel, ca 
înjunghiat” (Apoc. 5, 6).15 Se foloseşte mult această conexiune pentru că 
mielul a fost şi în cultul iudaic un simbol al jertfei, iar Hristos, prin jertfa Sa 
pe cruce se aseamănă cu un miel. 

Reprezentarea lui lisus sub forma Blândului Păstor apare încă din 
veacul I şi în catacomba romană a Domitiliei avem câteva icoane care 
ilustrează acest lucru. Unele texte scripturistice argumentează folosirea 
acestei practici. Proorocul Iezechiel (cap. 34) şi psalmistul David (Ps. 22) 
figurează lumea ca pe o turmă de oi, al cărei păstor este Dumnezeu. Însuşi 
Hristos spune: „Eu sunt păstorul cel bun” (In. 10, 14) sau „am venit pentru 
oile cele pierdute ale casei lui Israel" (Mt. 15, 24).'? Chiar şi astăzi, în unele 
tablouri religioase, Il avem reprezentat pe Hristos ca pe un Păstor, care duce 
în spate o oaie, care este rănită, arătând receptivitatea divinității la neputinta 
şi greutatea omului. 

Sinodul Quinisext de la Constantinopol, din anii 691-692, în canonul 
82 a hotărât ca în iconografia creştină să se înlocuiască tradiționala 
reprezentare a lui lisus Hristos în chip de miel, cu reprezentarea după chipul 
Său omenesc, deoarece primul tip de reprezentare este specific Vechiului 
Testament. lată cum este formulat acest canon 82 al sinodului: „În unele 
închipuiri ale cinstitelor icoane, mielul se zugrăveşte arătat cu degetul de 
Înaintemergătorul (Sfântul Ioan Botezătorul), care (miel) s-a înţeles ca chip 
al harului, înfățişându-ne nouă mai înainte prin lege (prin Legea Vechiului 
Testament) pe adevăratul Miel, pe Hristos Dumnezeul nostru. Cinstind, 
aşadar, chipurile şi umbrele vechi ca semne (simboluri) şi închipuiri 


' TERTULIAN, Despre botez, XII, 8, apud IBIDEM, p. 129-130. 
'5 Pr. prof. dr. IOAN I. RĂMUREANU, art.cit., p. 632. 
P? + PETRONIU FLOREA, op.cit., p. 16-17. 

(prefigurări) ale adevărului, predanisite Bisericii, noi cinstim în primul 
rând harul şi adevărul, primindu-l pe el (pe ele) ca plinire a Legii. Drept 
aceea, pentru ca aceea ce este desăvârşit să se infatiseze ochilor tuturor şi 
prin meşteşugul culorilor, oránduim (hotărâm) ca de acum înainte Hristos 
Dumnezeul nostru, Mielul care a ridicat păcatul lumii, să fie înfățișat 
(reprezentat) şi în icoane după chipul Său cel omenesc în locul vechiului 
miel, pentru ca înțelegând prin aceasta măreţia lui Dumnezeu Cuvântul, să 
fim îndrumați şi spre aducerea-aminte de petrecerea Lui în trup, de patima 
Sa şi moartea Sa mântuitoare, şi de răscumpărarea (izbăvirea) lumii, care 
s-a dat prin aceasta”. Cu alte cuvinte, această practică este considerată ca 
fiind incompatibilă cu teologia Noului Testament şi s-a dispus eliminarea 
acesteia din iconografia creştină. 

Am putut observa că Biserica primară creştină avea să preia din 
paganism o serie de simboluri, dar conotatia lor avea să fie schimbată. 
Această practică avea şi menirea de a-i ajuta pe creştinii proveniți din păgâni 
să înțeleagă mai bine teologia creştinismului. Există şi numeroase 
descoperiri arheologice care atestă o folosire cât se poate de intensă a 
simbolurilor şi semnelor în primele secole creştine, ceea ce rezultă că încă 
de la început, Biserica a fost de acord cu reprezentarea în imagini a unor 
evenimente importante din viata Mântuitorului. Icoanele ce au apărut după 
anul 313 nu au fost ceva inedit pentru Biserica, ci dezvoltarea sau 
concretizarea unei practici deja existente. 


III. Apariţia primelor reprezentări iconografice în Biserica primară 
Am putut observa mai sus care sunt simbolurile mai importante care au fost 
preluate din păgânism şi cum au primit o conotaţie tipic creştină. Aceste 
simboluri au fost şi un mod de misiune prin care păgânii înțelegeau mai uşor 
mesajul creştin atât de greu de prezentat, mai ales în timpul persecuțiilor. 
Încă din primul secol creştin şi chiar din timpul activităţii Mântuitorului 
avem o serie de reprezentări iconografice ale lui lisus Hristos, ale Maicii 
Domnului şi ale unor sfinţi, care ne ajută să ne dăm seama că icoanele nu 
sunt nici pe departe o invenţie a oamenilor, ci un dar al lui Dumnezeu pentru 
noi, pentru a-L putea cinsti mai uşor. 

În primul rând, înainte de a vorbi de reprezentări ale chipului lui 
lisus Hristos în imagini, trebuie să vorbim puţin despre chipul istoric al 
Mântuitorului. Sfânta Scriptură nu ne spune nimic despre acest fapt şi de 
aceea au apărut o serie de controverse pe marginea acestei teme. Chiar şi 


% Arhid. prof. dr. IOAN N. FLOCA, Canoanele Bisericii Ortodoxe. Note şi comentarii, 
Ediţia a III-a îmbunătățită, ediţie îngrijită de Dr. Sorin Joantă, Sibiu, Ed. Deisis, 2005, 
p. 167. 

împăratul Constantin cel Mare a fost pasionat de a afla cum arăta înfăţişarea 
Mântuitorului nostru şi i-a cerut lui Eusebiu de Cezareea (265-c. 339) să îi 
procure o icoană cu lisus Hristos. Eusebiu nu a fost de acord cu acest lucru, 
motivând că nu stă în puterea omului să picteze chipul lui Hristos şi că e 
nevoie să recurgem la contemplatie interioară.” 

Este foarte interesant ce găsim în lucrarea „Contra lui Celsus”, 
aparținând filosofului creştin Origen, scrisă în anul 248 şi unde sunt 
prezentate cuvintele lui Celsus legate de cum ar fi putut arăta chipul lui 
lisus Hristos: „Dacă Duhul lui Dumnezeu cu adevărat s-a sălăşluit în El 
(lisus), atunci El ar trebui să se deosebească de ceilalți prin frumusețea 
chipului, desăvârşirea trupului, la fel şi prin arta vorbirii. Pentru cá e cu 
neputinţă de crezut că cel în al cărui trup a fost ceva dumnezeiesc să nu se 
deosebească cu nimic de ceilalți. Si totodată oamenii povestesc cum că lisus 
ar fi avut o statură mizerabilă şi o fata atât de urâtă, încât provoca 
greață” 2? Ipoteza că Hristos ar fi avut un chip neatrăgător a fost susținută şi 
de o serie de teologi ai Bisericii creştini timpurii, ca Tertulian, Clement 
Alexandrinul, Sfântul Chiril al Alexandriei sau Sfântul Irineu de Lyon. În 
sprijinul părerii lor, ei au adus înţelegerea literară a pasajului scripturistic de 
la proorocul Isaia care zice: ,,... nu avea nici chip, nici frumuseţe, ca să ne 
uităm la El, si nici o înfăţişare ca să ne fie drag. Dispretuit era si cel din 
urmă dintre oameni” (Is. 53, 2-3). Noi ştim cá acest capitol 53 de la Isaia 
vorbeşte despre patimile Mântuitorului nostru lisus Hristos şi, de aceea, 
tindem să împărtăşim şi noi părerea unor Părinţii ai Bisericii, printre care şi 
Ignatie Briancianinov care spun că pasajul biblic relatat mai sus descrie 
chipul lui Hristos care era denaturat de bătăile şi suferințele primite din 
partea iudeilor.” Totuşi, este impropriu să credem că Hristos nu a avut un 
chip frumos. Dacă am fi de acord cu părerea celor care susţin uratenia fizică 
a lui Hristos, pe baza citatului biblic de la Isaia cap. 53, atunci ne punem 
întrebarea: Cum atâta lume Íl urma pretutindeni dacă inspira urátenie? lisus 
Hristos a avut un chip frumos pentru cá El era perfecțiunea, atât interioară 
cât şi exterioară. 

Acum trebuie să vorbim despre Icoana nefăcută de mână a lui lisus 
Hristos, poate una dintre cele mai importante, dar şi cele mai controversate 
reprezentări ale chipului Fiului lui Dumnezeu întrupat. Tradiţia ne spune că 
regele Abgar al Edessei a fost cuprins de lepră şi auzind de minunile făcute 
de Hristos a nădăjduit că se va întâlni cu Acesta şi va primi vindecare. Din 
cauza boli, regele nu se putea deplasa şi de aceea a trimis o delegaţie în 


?! SAVATIE BASTOVOI, Idol sau icoană ?, Timişoara, Ed. Marineasa, 2000, p. 66. 
? ORIGEN, Contra lui Celsus, apud Ibidem, p. 67. 
3 SAVATIE BASTOVOL op.cit., p. 67. 

frunte cu Hannan, pictorul, care dorea să îi aducă stăpânului său un portret 
al lui lisus. Hannan nu reuşit să obțină un portret fidel al chipului lui lisus 
Hristos, pentru că nu putea surprinde toată măreția acestuia pe pânză. 
Văzând Mântuitorul că pictorul nu izbuteşte, a luat un ştergar şi după ce s-a 
spălat pe fata, s-a şters cu acesta şi toate trăsăturile chipului Lui au rămas 
imprimate în pânză. Cand Abgar a primit această Icoană nefăcută de mână 
s-a tămăduit de boala sa. Tot tradiția spune că, pe lângă acest stergar, 
Hristos i-a trimis regelui şi o scrisoare pe care i-a incredintat-o lui Anania. 
Mesajul acesteia era următorul: „Fii binecuvântat, Avgar, tu care ai crezut 
în Mine fără să mă fi văzut. Căci a fost scris despre Mine că cei care nu 
M-au văzut nu vor crede în Mine, pentru ca cei care nu M-au văzut să 
creadă şi să aibă viaţă. Referitor la scrisoarea ta, în care Mi-ai cerut să vin 
la tine, trebuie să împlinesc toate pentru care am fost trimis, după care Mă 
voi întoarce la Tatăl care M-a trimis. După ce Mă voi întoarce la El, iti voi 
trimite pe unul dintre ucenicii Mei, care să-ți vindece boala si să-ţi dea tie şi 
casei tale pace şi viata veşnică. El va întări de asemenea cetatea ta, astfel 
încât să nu o poată lua în stăpânire pe aceasta nici un duşman” ^ 

Această icoană era considerată cea mai mare bogăție a oraşului 
Edessa, dar unul dintre urmaşii lui Abgar s-a reîntors la págánism şi a căutat 
să distrugă acest odor al cetăţii. Pentru a feri pânza de cel care o căuta spre a 
o distruge, episcopul locului a zidit-o într-un perete. Chiar dacă a trecut ceva 
vreme de când icoana zăcea în zid, pânza nu s-a degradat, ba mai mult, 
chipul s-a imprimat şi pe materialul care era lipit de icoană. De atunci 
venerarea ei nu s-a limitat doar între zidurile cetății Edessei, ci multi creştini 
au cinstit-o printr-o sărbătoare specifică şi în alte locuri din Răsărit.” 

În anul 944, împărații bizantini Roman I Lecapenos (920-944) şi 
Constantin al VII-lea Porphyrogenetul (944-959) au cumpărat acest Sfânt 
Chip din Edessa. După ce a fost primit cu mare fast în Constantinopol, el a 
fost aşezat în biserica Maicii Domnului, numită şi Taros, iar Biserica 
Ortodoxă sărbătoreşte acest eveniment pe data de 16 august. În anul 1204, 
după devastarea Constantinopolului de către cruciații latini porniţi in 
Cruciada a IV-a (1202-1204), această Icoană a lui Hristos nefăcută de mână 
s-a pierdut în timpul unei furtuni pe mare, împreună cu mai multe relicve 
aparţinând Bisericii Ortodoxe.” 

Tot din timpul activității de propovăduire a Mântuitorului nostru 
lisus Hristos, mai vorbim de şi Sfântul Giulgiu, o pânză pe care s-a 


* VASILE MANEA, Icoana lui Hristos cea nefacuta de mână, Cluj-Napoca, Ed. Patmos, 
2011, p. 109. 

imprimat, din nou, în mod miraculos, chipul Fiului lui Dumnezeu întrupat. 

Aflăm din Evanghelie că după ce a fost coborât de pe cruce trupul 
mort al Mântuitorului, a fost înfăşurat în giulgiuri curate, uns cu miresme şi 
îngropat în mormânt nou. A treia zi, când femeile au venit la mormânt, au 
aflat giulgiurile singure zăcând şi trupul lui Hristos nu era acolo. Acest 
giulgiu se presupune că a ajuns la Torino prin cruciați. Se considera cá este 
o sursă de inspirație pentru toti pictorii care au încercat să reprezinte in 
icoane chipul lui lisus Hristos. Sfântul Giulgiu este, aşadar, şi o relicvă 
sfântă, pentru că a fost ultimul obiect care a atins trupul plin de răni al 
Mântuitorului, dar este şi un model al adevăratei infatisari a Domnului 
Hristos.” 

Putem spune că Sfântul Giulgiu sau Sudarium-ul şi Icoana nefăcută 
de mână sunt două mărturii încă din timpul activității Mântuitorului care ne 
descoperă chipul Fiului lui Dumnezeu cel întrupat. Michel Quenot spunea 
despre aceste două relicve ale Bisericii că prin folosirea unor metode 
rafinate de investigație s-a reuşit să se scoată în evidență trăsăturile imaginii 
de pe faimosul giulgiu de la Torino, a cărui taină nu este deloc rezolvată 
prin cercetările recente de datare făcute cu izotopul de Carbon 14. Trebuie 
să constatăm că o asemănare profundă şi de necontestat leagă chipul de pe 
giulgiul de la Torino de icoana nefăcută de mână.” 

Datorită faptului cá ne aflăm in jurul modului în care lisus Hristos a 
fost reprezentat în iconografia creştină, considerăm de cuviinţă să vorbim şi 
despre tipurile iconografice ale Mântuitorului. 

Amintim, în primul rând, de reprezentarea lui Hristos cu coroană de 
spini. Această variantă avea să se păstreze şi să se concretizeze mai ales în 
Biserica Apuseană. Tradiţia spune că în drum spre Golgota, o femeie pe 
nume Veronica 1-a şters Mântuitorului faţa cu un ştergar. Chipul Acestuia s- 
a imprimat pe pânză şi a rămas aşa. De asemenea, îl avem uneori reprezentat 
pe Hristos în iconografie şezând pe tron, scenă care poartă numele de 
Hristos-Pantocrator (Domnul Atotţiitotul). Acest tip de reprezentare s-a 
concretizat în perioada triumfului creştinismului şi Îl scoate în evidenţă pe 
Hristos ca stăpânitor al lumii şi biruitor al morții. Mozaicurile bisericilor 
Sfintei Pudenciana din Roma şi San-Apolinario din Ravenna, din secolele al 
V-lea şi al VI-lea, atestă acest mod de reprezentare. Cu timpul, au apărut 
mai multe variante ale icoanei lui Hristos pe tron, care se deosebesc doar 
prin detalii ale desenului. lisus Hristos poate fi reprezentat şi în picioare, 


?' Pr. SOFIAN BOGHIU, Chipul Mântuitorului în iconografie, Bucuresti, Ed. Bizantină, 

% MICHEL QUENOT, Icoana fereastră spre Absolut, traducere, prefaţă şi note de Pr. Dr. 

înconjurat de îngeri sau singur, iar această formă de reprezentare 
iconografică poartă numele de Hristos-Pantocrator-Oratorul. Tendinţa de a 
sublinia ideea Hristosului-Împărat a dus la apariția unor noi scheme 
iconografice în arta sârbă a secolului al XIV-lea, iar cea mai importantă a 
fost Marele Arhiereu. Scena se compunea după tipul Deisis clasic, în care 
Hristos şade pe tron, în dreapta se află Maica Domnului cu coroană şi în 
stânga împăratul David. Această formă de reprezentare cunoaşte o mare 
răspândire mai ales în iconografia rusă. Tot aici trebuie să amintim şi de 
icoana Domnul în Puteri, care îl înfăţişează pe Hristos şezând pe tron, cu 
mâna dreaptă binecuvântează, iar în mâna stângă ţine o carte care 
simbolizează Testamentul, Legea, cartea Vieţii sau cartea Apocalipsei.” 

Am putut observa care sunt primele icoane care scot în evidență 
chipul lui lisus Hristos, dar şi tipurile iconografice ale Mântuitorului. Este 
bine să amintim, aici, şi cele mai vechi monumente de artă (sculptură), 
despre care se crede că reprezintă chipul Fiului lui Dumnezeu întrupat. 

Cel mai important dintre ele este monumentul de la Paneada. Este 
vorba despre statuia de bronz pe care a ridicat-o femeia pe care Domnul 
Hristos a vindecat-o de scurgerea de sânge (Mc. 5, 25-34), în cetatea 
Paneada Palestinei, ca semn de recunoştinţă şi mulțumire. Eusebiu de 
Cezareea spune că două coloane de piatră susţin două statui de bronz care 
simbolizează o femeie care se roagă şi pe Hristos care arată cu degetul spre 
ea. Istoricul bisericesc Sozomen (c. 400-c. 450) spune că împăratul Iulian 
Apostatul (361-363) a vrut să înlocuiască acest grup cu o statuie de a sa, dar 
aceasta a fost lovită de un trăznet şi distrusă. Figura lui Hristos la 
Carpocratieni este o altă reprezentare a lui Hristos prin sculptură despre 
care vorbesc Părinţi ai Bisericii precum Sfântul Irineu al Lyonului ( 202), 
Sfântul Ipolit al Romei (f 235), Sfântul Epifanie al Salaminei (c. 315-403) şi 
Fericitul Augustin (354-430). De asemenea, o importanță deosebită o are 
statueta de argint a Mântuitorului trimisă de Constantin cel Mare 
Baptisteriului din Lateran, precum şi statuia de piatră după care s-a ridicat o 
statuie de bronz, din porunca aceluiaşi împărat Constantin. Despre aceste 
două monumente de artă s-au păstrat informaţii foarte vagi.” 

Dacă până acum am adus în discuție reprezentările iconografice ale 
Mântuitorului nostru lisus Hristos, este potrivită să spunem câteva cuvinte şi 
despre reprezentările iconografice ale Maicii Domnului, unele dintre ele 
datând din primele secole creştine. 

Mai întâi, trebuie să vorbim de tipurile iconografice ale Maicii 
Domnului, pentru a putea analiza, mai pe urmă, icoanele despre care s-au 

păstrat informaţii. Tipul „Hodighitria” (Călăuzitoarea) este cel mai popular 
în arta bizantină şi printre cele mai vechi. Cea mai cunoscută formă de 
reprezentare este următoarea: Maica Domnului tine Pruncul în braţe, in 
mâna stângă şi este fie aşezată pe tron, fie în picioare. Expresia fetelor celor 
doi, Maria şi lisus, sunt grave, serioase şi autoritare, amândoi fiind 
reprezentați frontal. Pruncul binecuvântează cu mâna dreaptă, iar în mâna 
stângă tine un papirus care conţine câteva cuvinte din Evanghelie. În arta 
bizantină târzie şi în arta rusă timpurie s-a dezvoltat tipul ,Eleousa" 
(Mangdietoarea). Caracteristica principală a acestui tip este următoarea: 
Maica Domnului îl strânge pe Prunc în brațe, lipindu-i fata de obrazul ei. Se 
cunosc variante atât în picioare, cât şi şezând, în toată mărimea sau doar în 
bust. Cea mai cunoscută icoană de acest tip este icoana Maicii Domnului de 
la Vladimir. Istoria spune că a fost adusă în anul 1131 la Constantinopol de 
către cneazul Mstislav, iar în anul 1155 a fost mutată în soborul Adormirii 
de la Vladimir. Credincioşii atribuie această icoană Sfântului Evanghelist 
Luca, dar ea este doar o copie fidelă a uneia dintre icoanele pictate de 
Sfântul Evanghelist Luca. Tot din acest tip mai fac parte şi icoanele „Dulcea 
sărutare” şi cele care surprind mangaierea reciprocă dintre Prunc şi Maica 
Domnului. Tipul „Oranta” a fost specific catacombelor romane şi s-a regăsit 
cu precădere în iconografia timpurie, dar cu timpul, acest tip de reprezentare 
a dispărut, Maica Domnului fiind reprezentată, cel mai adesea, cu pruncul în 
braţe. În acest tip „Oranta”, Maica Domnului apare singură, iar în arta 
timpurie este schițată având chipul unei patriciene tinere, cu capul 
descoperit sau acoperit cu un omofor şi avea ca menire scoaterea în evidenţă 
a virtuţilor aparținând acesteia. Tot din acest tip mai fac parte şi: Maica 
Domnului înconjurată de îngeri având mâna dreaptă sus şi un papirus în 
stânga, precum şi stând la rugăciune, cu mâinile înălțate, iar pe piept apare 
Pruncul sub formă de medalion. Mai sunt şi alte tipuri iconografice ale 
Maicii Domnului, dar noi ne-am oprit doar asupra celor mai importante.” 
Primele icoane ale Maicii Domnului sunt atribuite Sfântului 
Evanghelist Luca, care a pictat trei icoane: una de tipul „Eleousa”, alta de 
tipul ,,Hodighitria’, iar a treia se crede că ar reprezenta-o pe Maica 
Domnului singură, stând la rugăciune. Cultul Maicii Domnului s-a 
dezvoltat, la început, in arta siro-egipteană, unde era simțită influenţa 
imaginilor Izidei cu pruncul Gorom. Cu timpul au apărut mai multe moduri 
de reprezentare a Maicii Domnului, în funcție de regiunea unde se realiza 
acest lucru, dar cele trei tipuri iconografice se păstrau ca reper.” Evident că 
reprezentările Maicii Domnului au cunoscut o mare înflorire după Sinodul 

din Efes (431) care a proclamat-o Născătoare de Dumnezeu (Theotokos), dar 
existau şi înainte de acesta." 

În oraşul Bunei Vestiri, Nazaret, arheologul franciscan Bellarmino 
Bagatti, a descoperit sub capela bizantină, în anii '50, câteva fragmente pe o 
coloană care puteau fi interpretate ca o indicație a prezenţei unei icoane care 
să o infátiseze pe Maica Domnului. Lângă se găseşte un fragment dintr-o 
inscripție în greacă, iar aceasta poate fi citită astfel: „4m împodobit bine 
icoana ei". Se crede că toate acestea datează din secolul al II-lea sau al III-lea, 
dar se poate merge până în perioada apostolică. Tot în Nazaret, acelaşi 
arheolog a descoperit reprezentarea unui bărbat pe care l-a identifica ca fiind 
Sfântul loan Botezătorul. Simplitatea desenelor şi tehnica rudimentară şi nu 
foarte costisitoare de imprimare, conduc la ideea că aparțin perioadei de 
început a Bisericii, când creştinii erau săraci şi nu îşi permiteau obiecte 
costisitoare, de mare calitate artistica. "^ 

În anul 1920, a fost descoperit din întâmplare, de către armata 
britanică, în estul Siriei, marele sit arheologic de la Dura-Europos. Mai 
precis, este vorba de ruinele cetăţii Dura, distrusă în secolul al III-lea în 
timpul luptelor romano-persane. Vestigiile arheologice de aici sunt foarte 
importante datorită vechimii lor şi faptului că s-au păstrat foarte bine. Multe 
clădiri s-au păstrat intacte pentru că romanii, înainte de asediu, au acoperit 
cu pământ o parte din cetate pentru a forma un meterez. Aici s-a descoperit 
o sinagogă care folosea ca locaş de rugăciune pentru creştini pe pereţii 
căreia sunt pictate fresce care reprezintă persoane umane. Lângă sinagogă se 
află o clădire cu un baptisteriu şi se crede că formau o biserică primitivă 
creştină. Pe pereţii încăperii nu se afla nici o pictură, dar baptisteriul conţine 
câteva reprezentări iconografice, dar mult mai rudimentare decât cele din 
sinagogă. Din aceste fresce de la Dura, ne putem da seama că încă din 
primele secole creştine s-a folosit arta ca mod de rememorare a unor 
evenimente importante din trecut, iar teama de idolatrie, care rezulta din 
porunca a doua a Decalogului, a fost diminuată.” 

Avem mărturii de pictură creştină şi din Egipt. Vorbim aici de 
portretele funerare egiptene din secolul al III-lea care sunt pictate în tehnica 


33 EGON SENDLER, Icoanele bizantine ale Maicii Domnului, traducere din limba franceză 

encaustică (procedeu de pictură specific vechilor greci, în care culorile erau 
diluate în ceară) sau de vechile icoane de la mănăstirea Sfânta Ecaterina din 
Muntele Sinai, pictate în aceeaşi tehnică, iar cele mai vechi datează din 
secolul al VI-lea şi al VII-lea. Tot în Egipt s-a încetățenit practica în care, 
deasupra capului defunctului se punea o tăbliță pe care era reprezentat 
chipul defunctului şi servea la identificarea acestuia. Acest portret era 
realizat încă de când persoana respectivă era în viata. Coptii, care susțin cá 
au fost convertiți de Sfântul Marcu, în jurul anului 70 d. Hr., au adoptat 
acest obicei şi puneau tăblițe de acest fel pe mormintele martirilor şi ale 
pustnicilor. Una din cele mai vechi astfel de icoane este cea a lui Hristos 
care îl are sub ocrotire pe Avva Mena, stareţul unei mănăstiri. O practică 
destul de interesantă care ne ajută să afirmăm că cei mai multi creştini din 
Biserica primară nu erau împotriva reprezentării iconografice.*° 

Dacă vorbim de iconografia primelor secole creştine, este cazul să 
aducem în discuţie şi situația icoanelor după Edictul de la Mediolanum, al 
împăratului Constantin cel Mare, prin care creştinii au primit libertatea de a-şi 
exercita cultul. 

Odată cu această „pace” dintre Stat şi Biserică se conturează o nouă 
orientare estetică, în care Hristos nu mai apare reprezentat având un chip de 
filosof cu barbă, ci ca un tânăr zvelt, cu trăsături blânde care stă pe tron, 
scotandu-se în evidență atotputernicia şi calitatea de stăpân a lui lisus 
Hristos. Începând de acum se pun bazele unui nou tip de artă sacră, arta 
bizantină, ce îşi avea centrul în Constantinopol. În secolele care au urmat 
arta sacră a dobândit o bogăţie de forme şi teme, precum şi un loc aparte în 
viata Bisericii şi a Statului. Icoanele au fost îndrăgite şi respectate de toti 
succesorii lui Constantin cel Mare (mai putin Iulian Apostatul), ele fiind 
puse la loc de cinste alături de efigiile împăratului. Tot din această perioadă, 
monahismul ajunge să reprezinte un producător important de icoane de 
calitate şi îşi vor păstra această etichetă până astăzi.” 

Am putut observa care au fost primele reprezentări iconografice ale 
Mântuitorului nostru lisus Hristos şi ale Maicii Domnului, dar şi evoluția 
iconografiei de-a lungul primelor secole creştine. Larga răspândire a 
icoanelor s-a înregistrat mai ales după libertatea pe care au primit-o creştinii 
din partea Statului de a-şi manifesta cultul religios fără teama de persecuție. 
Bizanțul a reprezentat un centru de cristalizare şi de conturare a artei sacre şi 
s-a format un nou stil numit bizantin. În cele ce urmează, vom scoate în 

evidenţa părerile câtorva Sfinți Părinţi şi Scriitori Bisericesti legate de tema 
icoanelor. Biserica era cea mai în măsură să vorbească despre legalitatea 
acestei practici şi de importanţa ei. 


IV. Concepţia Părinților Bisericii despre reprezentarea chipului lui 
Dumnezeu 

Reprezentanți de seamă ai Bisericii primelor şapte secole nu au ezitat să 
vorbească despre importanţa icoanelor în cultul religios şi au încercat din 
răsputeri să contracareze ideologiile iconoclaste ce aveau să se contureze de-a 
lungul acestor secole. În mare parte, toti Părinţii Bisericii au fost de acord cu 
reprezentarea sfinților şi a lui Hristos în imagini, dar unii dintre ei au luptat 
vehement împotriva practicii de cinstire a icoanelor. În cele ce urmează, 
vom expune o serie de păreri aparținând unor Părinţi ai Bisericii cu privire 
la icoane, începând cu secolul al II-lea, până în secolul al VII-lea. 

Amintim, astfel, pe Sfântul Irineu al Lyonului (130-202) care a 
intrat adesea în dispute teologice cu Valentin, un adept la antimaterialismul 
grec. El spunea că lumea sensibilă este produsă de demiurg, dar este 
despărțită de lumea superioară, deoarece aceasta din urmă este creată de un 
alt creator şi aparține unei alte creaţii. Mai adăuga faptul că omul nu este 
creat după chipul şi asemănarea lui Dumnezeu, iar acesta este privat de 
libertate, fiind o precum o jucărie în mâna divinității." 

Sfântul Irineu avea însă o concepție diferită despre acest subiect, 
spunând că lumea sensibilă este într-o strânsă legătură cu cea din cer. De 
asemenea, spunea că omul a fost creat după chipul şi asemănarea lui 
Dumnezeu, este înzestrat cu libertate şi Dumnezeu, prin întruparea 
Cuvântului, este aproape de lumea văzută. Pentru a ilustra mai bine 
concepția Sfântului Irineu, redăm următorul pasaj: „De altfel, cum ai putea 
fi zeu, când încă nu ai fost făcut om ? Cum ai putea fi desăvârşit, când de-abia 
ai fost creat? Cum ai putea fi nemuritor, când, într-o natură muritoare, nu 
ai ascultat de Creatorul tau ? Căci trebuie mai întâi să-ţi păstrezi rangul de 
om, ca abia mai apoi să te impartasesti din slava lui Dumnezeu: căci nu tu 
îl faci pe Dumnezeu, ci Dumnezeu te face pe tine. Deci dacă eşti lucrarea lui 
Dumnezeu, aşteaptă cu răbdare Mâna Meşterului tău, care le face pe toate 
la timpul lor — la timpul lor, spun, în raport cu tine care eşti facut. Arată-i o 
inimă blândă si supusă şi păstrează forma pe care ţi-a dat-o acest Artist, 
având în tine Apa care vine de la el şi fără de care, întărindu-te ai respinge 
amprenta degetelor tale. [...] Dacă deci îi dăruieşti ceea ce e al tău, adică 
supunere şi credința in el, vei primi foloasele artei sale si vei fi desăvârşita 


* ALAIN BESANÇON, Imaginea interzisă, traducere din franceză de Mona Antohi, 
Bucureşti, Ed. Humanitas, 1996, p. 98-99. 

lucrare a lui Dumnezeu. Dacă, dimpotrivă, i te opui şi fugi de Mâinile sale, 
cauza nedesavarsirii tale va fi în tine, care n-ai ascultat, şi nu în el care te-a 
chemat”. El continuă, spunând că prin faptul că Fiul lui Dumnezeu s-a 
întrupat, omul a ajuns mai aproape de Dumnezeu: „În secolele precedente se 
spunea că omul fusese făcut după chipul lui Dumnezeu, dar nu era arătat, 
fiindcă Verbul era încă invizibil, El, după cum fusese făcut chipul omului; 
astfel, asemănarea ínsdfi se pierduse repede. Dar când Verbul lui 
Dumnezeu deveni carne, el a restabilit şi pe una şi pe cealaltă (imaginea şi 
asemănarea), căci a arătat imaginea în tot adevărul ei, devenind el însuşi 
ceea ce era fata de imaginea sa (devenind om), şi a fixat adânc asemănarea, 
făcându-l pe om asemănător, prin Verbul vizibil, cu Tatăl invizibil”. 

În secolul al IV-lea, Sfântul Vasile cel Mare (330-379), unul dintre 
cei mai mari Sfinți Părinţi ai Bisericii, într-una din omiliile sale, atribuie 
picturii (imaginii) o putere mai mare decât cea a cuvântului. El considera 
că icoanele au o foarte mare importanţă: „Dar pentru ce micşorez eu, cu 
gángureli de copil, biruința ta? Să dăm locul unor limbi mai márefe să-l 
cânte pe mucenic! Să chemam să-l laude trámbitele mai puternice ale 
învăţătorilor! Ínáltati-mi acum, o, pictori vestiti ai marilor isprăvi ale 
luptătorilor, şi ímpodobiti cu culorile artei voastre pe cel încununat, 
descris atât de întunecat de mine! Să plec învins de icoana pe care o veți 
face faptelor vitejesti ale mucenicului! Să mă bucur astăzi, deşi sunt 
învins, de o victorie ca aceasta a iscusintei voastre! Să văd zugrăvită de 
voi mai bine lupta mâinii cu focul! Să văd zugrăvit pe icoana voastră mai 
strălucitor pe luptător! Să plângă şi acum demonii, loviți de faptele 
vitejeşti zugrăvite de voi ale mucenicului! Să li se arate iarăşi lor mâna 
arsă şi victorioasă! Să fie zugrăvit pe icoană şi Hristos întâi-stătătorul 
luptelor, Căruia slava în veci vecilor, Amin” În ceea ce priveşte 
venerarea icoanei, Sfântul Vasile spune că „cinstirea adusă icoanei se 
ridică la cel reprezentat în icoană” * 

Sfântul Grigorie de Nyssa (335-394), un alt reprezentant de seamă al 
Bisericii secolului al IV-lea, este de părere că dacă nu există un predicator 
care să înveţe poporul, icoanele, deşi mute, vor îndeplini această sarcină: 
„Pictorul, înfățișând in icoană nevointele mucenicului... si chipul 
Întâistătătorului luptei, Hristos, înfățișând toate acestea cu artă, cu ajutorul 


3 SFÂNTUL IRINEU, Împotriva ereziilor, IV, 39, 2-3, apud IBIDEM, p. 98. 

“ IBIDEM, V, 16, 2, apud ALAIN BESANÇON, op.cit., p. 99. 

^' SFÂNTUL VASILE CEL MARE, Omilia XVIII, la Mucenicul Varlaam, traducere in 
româneşte, introducere, note şi indici de D. Fecioru, în col. PSB, vol. 17, Bucureşti, Ed. 
IBMBOR, Bucuresti, 1986, p. 523. 

? NICOLAE, CHIFĂR, Istoria creştinismului vol. I, Sibiu, Ed. Universităţii „Lucian 
Blaga”, 2007, p. 241. 

culorilor, ne-a povestit limpede, asemenea unei cărți, luptele mucenicului... 
căci pictura mută vorbeşte de pe pereți şi este de mare folos” ® Sfântul 
Grigorie spune că imaginea divină sau chipul divinității se poate reflecta cu 
uşurinţă în sufletul omului, dar acesta trebuie să fie curat, virtuos şi 
purificat. Sfântul aminteşte despre capacitatea sufletului de a primi imaginea 
lui Dumnezeu în el: „Dacă speli printr-o viata cumpătată noroiul care s-a 
aşezat pe inima ta, frumusețea dumnezeiască va străluci din nou în tine. 
Într-adevăr, ceea ce seamănă cu binele este bun. Astfel, văzându-se el 
însuşi, el vede în sine pe cel pe care îl caută. De aceea, cel care are o inimă 
pură merită să fie numit preafericit, fiindcă privindu-şi propria frumuseţe el 
vede în ea modelul. După cum cel ce priveşte soarele într-o oglindă, chiar 
dacă nu-şi atinteste ochii pe cer, vede totuşi soarele în limpezimea oglinzii, 
tot astfel şi voi, chiar dacă ochii voştri nu pot percepe lumina, aveți 
înlăuntrul vostru ceea ce doriți; dacă vă intoarceti la gratia imaginii (charis 
tes eikonos) care a fost pusă în voi de la început”. Cu alte cuvinte, Sfântul 
Grigorie de Nyssa este de acord cu reprezentarea sfinților şi a lui lisus 
Hristos în imagini, socotind acest fapt un alt mod de propovăduire a 
cuvântului lui Dumnezeu. De asemenea, vorbeşte şi de sufletul care poate să 
primească în el chipul divinității, dacă este nesupus păcatului şi curatit de 
noroiul acestei lumi. 

După Sfântul Grigorie de Nyssa, alti doi Sfinți Părinţi ai Bisericii au 
vorbit despre importanța icoanelor în cultul religios. Sfântul Grigorie 
Teologul (329-390), într-una din cuvântările sale teologice recomanda 
imaginile cu conținut creştin pentru împodobirea bisericilor, iar Asterie al 
Amasiei (c. 350-c. 410) spunea că icoana trebuie să aibă un rol bine definit 
în vederea promovării faptelor bune şi a contemplării religioase.” 

Sfântul Ioan Gură de Aur (347-407), unul dintre cei mai prolifici 
patriarhi ai Constantinopolului, vorbea despre egalitatea dintre cuvântul 
propovăduit şi icoană. El recomanda reprezentarea sfinților în icoane, pentru 
că astfel ei vor rămâne mai uşor în mintea credincioşilor şi cinstirea lor se va 
realiza mai eficient. Ca şi Sfântul Vasile cel Mare, Gură de Aur vorbeşte 
despre egalitatea dintre imagine şi prototip, în sensul că icoana reprezintă 
imaginea prototipului şi este identică cu acesta, dar nu după ființă, după cum 
susțineau unii iconoclasti, ci după nume." 


4 


> SFÂNTUL GRIGORIE DE NYSSA, Sermon sur la Fete de saint Théodore, PG 46, col. 
737, apud DANIEL ROUSSEAU, op. cit., p. 37. 

“ IDEM, Omilie asupra celei de a patra Beatitudini, apud JEAN DANIELOU, Platonisme 
et théologie mystique. Essai sur la doctrine spirituelle de saint Grégoire de Nysse, Paris, 
Aubier, 1944, p. 211, apud ALAIN BESANCON, op.cit., pp. 108-109. 

^ NICOLAE CHIFAR, op.cit., p. 241. 

“IBIDEM. 

Sfântul Nil Ascetul (T 430) recomandă pictarea de icoane, socotindu- 
le un mijloc de întrunire a credincioşilor. Iată ce cuvinte îi adresează acesta 
prefectului Olympiodoros, care dorea să împodobească o biserică cu scene 
de vânătoare şi de pescuit, cu statui şi cu cruci: „Fie ca mâna celui mai bun 
pictor să acopere biserica pe amândouă părţile cu imagini din Vechiul şi 
din Noul Testament, astfel ca cei fără de carte care nu pot citi Sfânta 
Scriptură, să înveţe cu privirea despre faptele vrednice ale celor care au 
slujit cu credință pe adevăratul Dumnezeu, şi să fie astfel îndemnați sa 
urmeze această nobilă purtare care îi face să prefere cerul în defavoarea 
pământului şi cele nevăzute celor văzute”. 

Nici Biserica Apusului nu a trecut cu vederea acest subiect, 
pronuntandu-se vis-a-vis de această practică. La începutul secolului al V-lea, 
Sfântul Paulin de Nola (354-431) ne informează despre existența icoanei 
Sfintei Treimi. El vorbeşte despre rolul estetic, didactic şi liturgic al icoanei, 
deoarece aceasta are o mare importanță dogmatică pentru transmiterea şi 
înțelegerea unor învățături de credinţă. De asemenea, papa Grigorie cel Mare 
(590-604) a evidenţiat importanţa estetică şi didactică a icoanei în Biserică. El 
nu a ezitat să îl mustre pe episcopul Serenus de Marsilia (c. 595-600) pentru 
că a dispus înlăturarea icoanelor din biserici. El spunea că trebuie interzisă 
adorarea icoanelor, dar nu trebuie criticată folosirea lor, deoarece „ceea ce 
este Scriptura pentru cei care pot să citească, acelaşi lucru este icoana 
pentru cei care nu pot să citească” ^" 

În secolul al VIII-lea, problema cinstirii icoanelor avea să se 
acutizeze. În această perioadă s-a amplificat şi polemica iudaică împotriva 
cinstirii icoanelor şi a Sfintei Cruci. Pentru combate această nouă orientare 
iconoclastă, Leontiu de Neapole (590-c. 650) în Cipru, avea să folosească o 
serie de mărturii vechi-testamentare pentru a combate această mentalitate 
orientată împotriva icoanelor. El aminteşte de covoarele cu chipuri de 
heruvimi folosite la întemeierea Cortului Sfânt, de faptul că Templul lui 
Solomon era împodobit cu chipurile de heruvimi şi de heruvimii care 
umbreau chivotul legământului. El concluzionează astfel: „După cum tu, 
închinându-te cărții legii, nu te inchini firii pergamentului sau cernelii, ci 
cuvântului lui Dumnezeu, care se găseşte în ea, tot aşa şi noi ne închinăm 
icoanei lui Hristos şi nu firii lemnului sau culorilor, ci închinându-ne 
chipului neînsuflețit al lui Hristos, ni se pare cá prin el ținem şi ne închinăm 
la însuşi Hristos”. 


* SFÂNTUL NIL SINAITUL a scris această scrisoare către sfârșitul secolului al IV-lea, cf. 
PG 79, col. 577, apud DANIEL ROUSSEAU, op.cit., p. 37. 

48 NICOLAE CHIFAR, op.cit., p. 242. 

^? Apud IBIDEM. 

Toţi aceşti Părinți ai Bisericii au formulat doar o serie de răspunsuri 
vagi la întrebările înaintate de unele grupuri răzlețe de iconoclasti, cu privire 
la cinstirea icoanelor. Adevărata teologie a icoanei va fi conturată în secolul 
al VIII-lea, de către Sfântul Gherman al Constantinopolului şi de Sfântul 
loan Damaschin, în timpul politicii religioase iconoclaste a împăraţilor 
isaurieni, şi concretizată şi definitivată în secolul al IX-lea de Sfântul 
Teodor Studitul, când are loc şi biruinţa definitivă a iconodulilor împotriva 
iconoclaştilor. 


Concluzii 

Din cele prezentate se poate observa faptul că în spatele evoluției artistice şi 
ideologice a imaginii din spaţiul eclezial descoperim o multitudine de factori 
şi influențe din cele mai diferite: factori culturali, religioşi, teologici, 
artistici şi nu în cele din urmă şi politici. 

Imaginile religioase ocupă un loc esenţial în cultul ortodox fiind un 
puternic instrument educativ şi pedagogic, instrument folosit de Biserică 
pentru a-i ajuta pe cei neinvatati să priceapă adevărurile divine. Până a fi 
acceptate în sânul Bisericii şi al credincioşilor, imaginile religioase au 
parcurs un proces, în fiecare etapă din acest proces atitudinea Bisericii şi a 
credincioşilor modificându-se treptat până la forma ei finală. 

Vedem astfel că în primele trei secole, din cauza originii creştinilor 
dintre iudei (iudeii având o reticenta fata de folosirea imaginilor religioase 
în cult) şi a contextului religios, creştinismul a manifestat o rezervă fata de 
imaginile religioase care se vor reduce doar la simple simboluri care 
concentrau şi exprimau adevăruri divine. Totuşi, deşi iconografia creştină 
din această perioadă s-a folosit în multe cazuri de formele antice 
spiritualizate, ea nu este nicidecum o continuare a unui obicei păgân, 
favorizată de indiferența religioasă, ci este o creaţie nouă, izvorâtă absolut 
din evlavia creştină, care să întruchipeze într-un mod cât mai fericit 
idealurile spirituale ale creştinismului. 

Odată cu Edictul de la Mediolanum (313), care va da libertate 
creştinismului, imaginile religioase vor lua o mare amploare, dezvoltându-se 
în strânsă legătură cu cultul moastelor şi al sfinților. 

Începând cu secolele V-VI spectrul imaginilor religioase creştine 
cuprinde toate cele trei categorii consacrate de atunci: scene biblice cu rost 
ilustrativ-didactic; icoane de cult confecţionate artistic dar cu funcţie 
religioasă, venerate ca atare; si, în fine, icoane charismatice, „făcătoare-de- 
minuni”, cu origine şi puteri supranaturale şi obiect de procesiuni şi 

pelerinaje.” Totodată, in această perioadă tematica iconografică 
accentuează tot mai mult conținutul dogmatic al icoanei. Important de 
amintit este că şi monedele bizantine au jucat un rol însemnat în ceea ce 
priveşte dezvoltarea cultului icoanelor în acest interval de timp. La începutul 
secolului al VI-lea observăm că icoanele nu mai erau doar un subiect al 
polemicii, ci deveniseră deja parte integrantă a vieții bisericeşti. 

Mult mai sensibili la virtuțile icoanei s-au arătat însă a fi împărații 
bizantini care odată cu începutul secolului al VI-lea au iniţiat o adevărată 
„politică a icoanei”. Fiind deplin conştienţi şi extrem de sensibili la rolul 
politic decisiv al imaginii în concretizarea şi impunerea politicii imperiale, 
aceştia au continuat tradiția teologico-politică a împăraților romani şi au 
început să se folosească de icoane în actele publice. Pe acest fundal, anul 
726 marchează o surprinzătoare schimbare de curs. Începând de atunci şi 
până în anul 843 criza iconoclastă avea să zguduie din temelii societatea 
bizantină. 


Abstract: Aspects Preceding the Iconoclastic Crisis Reflected in the Life 
of the Byzantine State 
A very important place in the Christian history and theology is occupied by 
the destiny and evolution of religious images, this being one of the most 
instructive and fascinating chapters. Behind the evolution of the artistic and 
ideological image of the ecclesial space there are a multitude of different 
factors and influences: cultural, religious, theological, artistic and last but 
not least, political. 

Besides the word, the image has been an important and 
indispensable element of human communication and self-representation. 

Because of its Jewish origin and of the polytheistic religious context 
in which it was developed in the first centuries, Christianity has expressed 
an undeniable reservation to religious images, although in the New 
Testament Jesus Christ is explicitly designated both as “the Word (Logos) 
of God” (Jn. 1: 1) and the “Icon (Eikon) of the invisible God” (Col. 1: 15). 

Although Christian iconography used in many cases the ancient 
spiritualized forms, it was by no means a continuation of a pagan custom, 
favored by religious indifference, but a new creation, stemming absolutely 
of Christian piety meant to embody in the best possible way the spiritual 
ideals of Christianity. Generally, in the Early Church period, the Christian 
apologists and writers disapproved of the iconographic representations 
because of practical reasons, as they wanted to eliminate any tendency to 


°° ANDRÉ GRABAR, Iconoclasmul bizantin. Dosarul arheologic, traducere, prefaţă şi 
note de Daniel Barbu, Bucureşti, Ed. Meridiane, 1991, p. 10. 

maintain the idolatrous cult of the Gentile Christians. 
Christian religious images also began to appear and develop as a 
result of the decline of Greek-Roman polytheism. 


135 


Sfinţii Trei Ierarhi - mărturisitori ai Adevărului 
Inomenit peste veacuri! 


Pr. Lect. Univ. Dr. IONIŢĂ APOSTOLACHE 


Cuvinte cheie: mărturisire, Sfiintii Trei Ierarhi, secularizare, 
activitate socială 
Keywords: witnesses, Three Holy Hierarchs, secularization, 
social activity 


În ceasuri de grea încercare, mărturisirea Adevărului Întrupat a fost logica in 
care Biserica Mântuitorului Hristos a  stáruit nebiruită înaintea 
deşertăciunilor lumii şi încercărilor celui viclean. Aproape în fiecare secol 
au existat voci potrivnice, căutând să tăgăduiască Adevărul, să amăgească 
ratiunile slabe şi să le ducă departe de adevărata cunoaştere. Renaşterea a 
încercat să răzbească prin trendul autonomiei, comunismul prin pluralismul 
depersonalizant, ateismul prin indiferenţă şi izolare de spiritul comunitar şi, 
nu în cele din urmă, secularismul care încearcă să subsumeze pe toate cele 
anterior amintite. Dincolo de toate acestea, Biserica, ca „Trup Tainic al 
Domnului”, a rămas singura realitate veşnică şi incontestabil unica resursă 
viabilă a sufletului omenesc, însetat după cunoaşterea Creatorului său. 
Astăzi, spiritul apostolic şi mărturisitor al Bisericii nu s-a stins. De aceea, 
aidoma primelor veacuri creştine, ne aducem aminte de cuvintele 
Mântuitorului Hristos, Care spune că „oricine va mărturisi pentru Mine 
înaintea oamenilor, mărturisi-voi şi Eu pentru el înaintea Tatălui Meu, 
Care este în ceruri. lar de cel ce se va lepăda de Mine înaintea oamenilor şi 
Eu Mă voi lepăda de el înaintea Tatălui Meu, Care este în ceruri“ (Mt. 10, 
32-33). Pentru a duce mai departe această datorie şi pentru a pecetlui acest 
crez în inimile credincioşilor, trebuie să căutăm mai mult la pilda 
înaintaşilor, cum ne învaţă Sfântul Apostol Pavel: ,,Aduceti-va aminte de 
mai-marii voştri, care v-au grăit vouă cuvântul lui Dumnezeu; priviţi cu 
luare aminte cum şi-au încheiat viata şi urmati-le credinţa” (Evr. 13, 7). 
Vietuitori în primele veacuri creştine, Sfinţii Trei Ierarhi Vasile cel 
Mare, Grigorie Teologul şi loan Gură de Aur, aduc astăzi la noi, în ceas de 
aleasă prăznuire, mireasma harului dumnezeiesc, împărtăşindu-ne nemijlocit 
ca nişte dascăli frumuseţea învățăturilor celor de Dumnezeu inteleptite. 


' Prelegere susținută in Aula „Mitropolit Nestor Vornicescu” a Centrului de restaurare, 
conservare şi vizualizare din Craiova la 30 ianuarie 2017, de Praznicul Sfinţilor Trei 
Ierarhi, ocrotitorii Facultăţii de Teologie din Craiova. 

? Universitatea din Craiova, Facultatea de Teologie Ortodoxă. 

Pentru aceasta, după cum este obiceiul în şcoala noastră de teologie, vom 
încerca să lăudăm împărtăşirea lor cea sfântă, multumind Părintelui Ceresc 
pentru toate darurile sale cele bogate pe care le revarsă în toată vremea 
asupră-ne. 

Stâlpi ai Bisericii, alăute duhovniceşti, făclii minunate ale credinţei, 
exemple vii de slujire, smerenie şi rugăciune, dar mai ales mărturisitori 
neobositi ai Preasfintei Treimi in lume, aceşti trei Sfinţii Ierarhi ai Bisericii 
noastre, „au dus o luptă aprigă contra ereticilor de tot felul” şi „au scăpat 
Biserica de primejdia fárámitárii şi a degenerárii ei într-un conglomerat de 
secte”. De aceea, pentru fiecare dintre ei, Biserica a rânduit numiri şi 
atribute potrivite, aşezând la loc de mare cinste învăţăturile pe care ni le-au 
lăsat ca moştenire peste veacuri. Despre Sfântul Grigorie s-a spus că este 
„simbolul înaltei ştiinţe teologice”. Sfântul Vasile a fost însemnat cu darul 
„energiei şi acțiunii organizatorice”, iar Sfântul loan Gură de Aur a fost 
privit ca „exemplu al râvnei mistuitoare, în cuvânt şi faptă, pentru 
schimbarea societăţii omeneşti” ? Fiecare în parte şi toti trei laolaltă au adus 
ce era mai de preţ din prisosul darurilor lor, aşezând în vistieria Bisericii o 
moştenire greu de egalat. Rămâne astfel uşor de bănuit „de ce arsenal 
ştiinţific, de câtă pătrundere, de cât tact trebuiau să dea dovadă aceşti 
misionari pentru a răpune savanta maşină de luptă a ereticilor” sau pentru a 
nărui pornirile şi zădărnicia păgânismului. Astăzi, îi chem din nou în 
sprijin, de data aceasta ca printr-înşii să facem mărturisire împotriva 
ateismului, a globalizării, consumismului, nepăsării sau autonomiei 
raționale. Exemplele Sfinţilor Trei Ierarhi, pline de trăire duhovnicească, de 
rugăciune şi învățătură teologică, s-au înveşnicit în timpul mântuirii noastre, 
devenind vii şi lucrătoare şi arătându-ne urcuşul permanent spre 
„împărtăşirea mai adevărată cu Mântuitorul Hristos ín „ziua cea 
neînserată a Împărăției Sale". 

Unul dintre cele mai importante aspecte ale actului de mărturisire, 
împlinit de Sfinţii Trei Ierarhi în cuprinsul vietuirii lor pământeşti, a fost 
legat de măiestrita împletire a dialogului dintre teologie şi cultură. Fiecare 
în parte a asimilat şi a înțeles valoarea învățăturile laice, aşezându-le in 
rânduiala etosului bisericesc. „Nu s-a pus niciodată problema adaptării 
teologiei la ştiinţa timpului, iar când «cei din afară» - cum spune Sf. Vasile 
cel Mare, au pus această problemă, această abordare a născut în mod 
constant erezii”.* Astfel, deasupra laurilor înțelepciunii, Sfinţii Trei Ierarhi 
au aşezat filosofia smereniei şi cumpătarea, şi din retorica măiestrită a 


? Pr. prof. IOAN GH. COMAN, Idei misionare, pastorale si sociale, înnoitoare la Sfinții 
Trei Ierarhi, in Rev. „ST”, nr. 1-2/1951, p. 100-101. 

^ Pr. lect. dr. TACHE STEREA, Actualitatea gândirii teologice a Sfinţilor Trei Ierarhi la 
Sfârşit de mileniu, in Rev. ST, nr. 1-2/1999, p. 133. 

cuvintelor celor multe şi fără de vlagă au rânduit discursul doctrinar al 
Bisericii, lămurind astfel primele coordonate ale învățăturilor de credință 
ortodoxă. 


Sfântul Vasile cel Mare - „darul energiei şi acțiunii organizatorice” 
Primul în triada Părinților este amintit Sfântul Vasile cel Mare. „Născut într-o 
familie renumită prin alese virtuţi şi în primul rând prin evlavie — familie 
care a dăruit Bisericii noastre cinci monahi, trei episcopi şi şase sfinți — 
Sfântul Vasile moştenea cu deosebire înclinațiile duhovniceşti. De la mama 
sa, Sf. Emilia, şi de la sora sa, Sf. Macrina cea tânără, primise încă din 
fragedă copilărie îndrumările cele mai atente pentru o viata desăvârşit 
morală, îndemnul neincetat de a urma întru totul cuvântul Domnului, de 
a-şi dezrădăcina din cugetul şi din inima sa orice pornire către păcat, 
cultivând în loc florile virtuţii creştine”. Lucrarea sa márturisitoare este una 
extrem de complexă, împletind cu măiestrie acurateţea unei teologii de 
înaltă ținută academică, trăirea mistică a experienţei monahale şi nu în 
ultimul rând spirtul practic al unei filantropii sociale dedicată exclusiv celor 
săraci. Despre această ultimă preocupare a sa ne vom opri în acele ce 
urmează. 

După alegerea sa în scaunul de episcop al Bisericii din Cezareea 
Capadociei, Sfântul Vasile cel Mare a adus în slujba credincioşilor săi toată 
agoniseala pe care o dobândise în şcolile unde se pregătise, dar şi din 
tumultul trăirii sale interioare. El reuşeşte să redea prin cuvântările şi 
omiliile sale demnitatea omului pe care timpul şi societatea îl făcuseră sclav. 
Fie el robit de patima argintului sau subjugat de lanţurile sărăciei, omul din 
teologia Marelui Capadocian este călăuzit prin dojană sau vorbă bună către 
Mântuitorul Hristos. Pentru a modela societatea timpului, Sfântul Vasile, fie 
înfierează prin cuvânt patimile existente (ca de exemplu Omiliile: Despre 
lăcomie, Către cei bogați, Contra luxului, Împotriva cămătarilor etc.), fie 
mângâie prin îndemnuri părinteşti sufletele întristate ale celor necăjiţi 
(Omiliile: Ja aminte la tine însuți, Despre mulțumire, Despre credinţă, 
Despre smerenie etc.). 

Vindecarea acestor răni necesita o concretizare a cuvântul în faptă. 
Pentru aceasta Sfântul Vasile a organizat în apropierea Cezareei numeroase 
instituţii de binefacere socială: azile de bătrâni, ospătării, case de reeducare, 
spitale şi chiar şcoli de pregătire profesională. Toate aşezămintele ridicate 
au primit denumirea de Vasiliade, fiind locul în care oamenii, indiferent de 
crez sau de condiţia lor socială, erau tratați la fel. Acest complex filantropic 
a devenit treptat un adevărat oraş al iubirii şi al milei creştine. 


? NESTOR VORNICESCU, Mitropolitul Olteniei, Aspecte ale desăvârşirii creştine in 
viața şi opera Sfântului Vasile cel Mare, în Rev. Ortodoxia, nr. 4/1978, p. 605-606. 

Una din bolile grave ale societății la care face deseori referire 
Sfântul Vasile este bogăția. În Omilia adresată celor bogaţi, ierarhul 
capadocian condamnă reaua ei întrebuințare: „Ce vei răspunde 
Judecátorului, tu, care-ţi imbraci pereții caselor, dar nu imbraci pe om, tu 
care impodobesti caii, dar treci cu vederea pe fratele îmbrăcat in zdrente, 
tu, care laşi grâul de putrezeşte, dar nu hranesti flămândul, tu, care îngropi 
aurul, dar dispretuiesti pe cel sugrumat de sărăcie?” ^ 

În strânsă legătură cu bogăţia stă patima lăcomiei. În acest sens, 
Sfântul Vasile cel Mare arată că omul nu este decât un administrator al 
bunurilor pe care le primeşte de la Dumnezeu: „Tu eşti rapitor insusindu-ti 
cele ce ai primit spre administrare? Sau cel care dezbracă pe cel îmbrăcat 
nu se numeşte borfas, iar cel care nu îmbracă pe cel gol deşi poate să facă 
asta, este vrednic oare de alt nume? Dacă se numeşte hoț cel care ia haina 
cuiva, ce nume să dea celui care putând să îmbrace pe fratele său gol deşi 
poate să facă aceasta, n-a făcut-o? Pâinea pe care o tii tu este a celui 
flămând, haina pe care o fii în dulap este a celui gol, incaltamintea care 
putrezeste la tine este a celui descult, argintul pe care-l tii îngropat este al 
celui sărac”. La toate aceste întrebări Marele Capadocian oferă 
următoarea soluţie: „Dacă fiecare ar lua numai cât are nevoie, iar plusul 
l-ar lăsa celui lipsit, n-ar mai fi nici bogat, nici sărac. N-ai ieşit gol din 
pântece! Si nu te vei întoarce gol în pământ! De unde sunt deci cele ce le ai 
acum? De vei să zic că de la soartă, eşti fără Dumnezeu, recunoscând pe 
Cel ce te-a creat şi nerecunoscător Celui ce ţi-a dat, iar de spui că sunt de 
la Dumnezeu, spune motivul pentru care le-ai primit. Nu cumva este oare 
nedrept Dumnezeu neimpartindu-ne egal cele necesare traiului? Pentru ce 
eşti tu bogat, iar celălalt sărac?” $ 

Utilitatea bogăției are la Sfântul Vasile un singur sens: acela de a-i 
ajuta pe cei săraci. Acest fapt constituie chiar subiectul acțiunilor sale 
sociale. Măsura milosteniei se leagă la Sfântul Ierarh de două condiţii foarte 
importante: pe de o parte, de nevoile celui sărac, iar pe de alta, de dorința 
celui bogat de a ajuta. Sfântul Vasile nu precizează cu cât anume trebuie să 
ajuţi. Nu există o măsură cu care se poate cântări fapta de caritate, iar cel 
care o păstrează, nu trebuie socotit avar ci darnic fata de toti. Totuşi, in 
anumite împrejurări, sfântul pare a sugera şi o normă precisă în această 
privinţă: „Tu esti sărac! Un altul este mai sărac decât tine. Tu ai pâine 
pentru zece zile, el nu are decât pentru o zi. Fă parte în chip darnic din 
prisosul tău celui ce nu are nimic. Nu sacrifica salvarea tuturor interesului 


$ SFÂNTUL VASILE CEL MARE, Omilii si cuvântări, traducere din limba greacă veche şi 
note de pr. prof. Dumitru Fecioru, Ed. IBMBOR Bucuresti, 2004, p.112. 

7 IBIDEM, p. 103. 

* IBIDEM. 

tău personal"? Asistenţa socială la Sfântul Vasile cel Mare trece dincolo de 
prisosul bunurilor personale. Ea este valabilă şi în perioada de lipsă şi 
strâmtorare şi în perioada de bogăţie şi prosperitate. Pentru ca milostenia să 
fie bine primită înaintea lui Dumnezeu, Sfântul Vasile arată că aceasta 
trebuie să se însoţească cu rugăciunea şi compasiunea pentru cel lipsit. Ca să 
exemplifice acest principiu şi să-l facă mai evident, ierarhul capadocian 
aduce ca exemplu cazul văduvei din Sarepta Sidonului, care din ultimele 
sale resurse de hrană l-a hrănit pe proorocul Ilie. 

Felul în care trebuie făcută milostenia este stabilit de Sfântul Apostol 
Pavel: „Fiecare să dea cum socoteşte cu inima sa, nu cu părere de rău sau de 
sila, căci Dumnezeu iubeşte pe cel ce dá cu voie bună”.! Iubirea creştină 
este cea care ne obligă să avem grijă de cei lipsiți. Cu toate acestea, mila 
trebuie să se facă cu prudenţă şi cu inteligenţă, altfel ea riscă, în cele mai 
multe împrejurări, să favorizeze lenea şi cerşetoria organizată, profesionistă. 
Ea nu se cuvine unui muncitor integru care îşi poate câştige pâinea prin 
munca mâinilor sale. Acesta nu trebuie să cerşească. Este imperios necesar 
ca milostenia să fie însoţită de discernământ, ea trebuie făcută „după nevoia 
fiecăruia”- aşa cum spune Sfântul Vasile cel Mare. 

Despre şiretlicurile celor care caută să facă din cerşetorie o 
modalitate de câştig uşor, Marele Capadocian spune: ,,Astfel celor care 
compun melodii din acelea plângătoare pentru înşelarea femeilor şi care 
fac din infirmităţile trupului lor si din bubele de pe ei o cauză de comerţ, 
revărsarea aceasta a binefacerilor slujirii noastre nu le poate fi de nici un 
folos, întrucât preocuparea lucrărilor celor bune care li s-ar face, devine o 
cauză in plus pentru răutate. Lătratul unora ca aceştia nu poate fi domolit, 
decât numai cu câte o donaţie mică şi arătându-ne în acelaşi timp fata de ei 
toată simpatia şi iubirea de semeni întru a-i învăţa să suporte durerea lor 
cu răbdare”. 

Exponent principal al acestei metamorfoze sociale după litera 
Sfintelor Evanghelii, Sfântul Vasile cel Mare ştia bine că pentru adevărata 
viata „singurul mijloc de a ajunge la desăvârşire este acesta: să-ți vinzi 
averea, să o imparti fraților săraci şi, mai ales să nu te îngrijeşti de cele ale 
vieţii acesteia şi să nu fii legat cu sufletul de nimic din cele de aici"." 
Considera că viața evanghelică autentică este lepădarea de lume, atât pentru 
lume, cât şi pentru traiul în singurătate. Este vorba, prin urmare, de o 
detaşare totală de cele pământeşti, întărită şi pecetluită prin îndemnul 


? IBIDEM, p. 130. 

10 IT Corinteni, 9, 7. 

' SF. VASILE CEL MARE, Tálcuiri la Psalmi, traducere şi note de pr. Dumitru Fecioru, 
Ed, Sofia, Bucuresti, 2004, Omilie la Psalmul 14. 

12 STELIANOS PAPADOPOULOS, Viaţa Sfântului Vasile cel Mare, traducere diac. 
Cornel Coman, Ed. Bizantiná, Bucuresti, 2003, p. 30. 

Mântuitorului Hristos: „Oricine voieşte să vină după Mine să se lepede de 
sine, Să-şi ia crucea şi sa-Mi urmeze Mie". Lucrarea sa a fost întărită 
practic de vizite în spațiul monahal din Mesopotamia, Siria, Palestina şi 
Egipt, acolo unde a văzut adevăratul chip al nevointei.'* Căci, „într-adevăr, 
spune el, pe multi am găsit în foame şi în sete, în frig şi în lipsă de haine, 
necrutandu-si trupul şi nevoind să poarte câtuşi de putin grijă de el. 
Mirându-mă de aceasta şi fericind viata unor asemenea bărbați care arată în 
fapte că poartă în trupul lor moartea lui lisus, am dorit şi eu să mă fac, după 
cât îmi va fi cu putință, următor lor”. Mai mult, mergând în Alexandria, iar 
mai apoi în Tebaida, cetatea pahomiană, Sfântul Vasile descoperă adevărata 


filosofie a unei societăţi construite după cuvintele Mântuitorului Hristos.!€ 


Sf. Grigorie de Nazianz - „simbolul înaltei ştiinţe teologice” 

Sfântul Grigorie de Nazianz, cel supranumit Teologul”, a venit pe lume în 
anul 330, în localitatea Arianz, foarte aproape de oraşul capadocian 
Nazianz. Asemenea Sfântului Vasile cel Mare, primele lecţii de purtare şi 
vietuire creştinească le-a aflat sub oblăduirea mamei sale, cucernica şi 
evlavioasa Nonna. A învățat în cele mai de seamă şcoli ale timpului 
(Cezareea Capadociei, Alexandria, Atena), unde s-a apropiat sufleteşte de 
Sf. Vasile cel Mare. Prietenia lor a rămas pilduitoare peste timp, glăsuind 
neîncetat despre unirea desăvârşită în cuget şi simtire, despre cât de mult 
poate să încălzească dragostea lui Hristos peste dragostea oamenilor. 
„Datorită potrivirii lor de caracter, s-au întovărăşit. Cu greu s-ar putea 
spune cât de mult a câştigat fiecare din ei din această prietenie strânsă. 
Pentru a lăsa deoparte amănuntele, voi spune că amândoi erau luminati de 
aceeaşi credință, erau insufletiti de aceeaşi dragoste, mergeau pe acelaşi 
drum şi, întocmai ca doi plugari, cu aceeaşi sárguintá şi cu acelaşi avânt 


' Mc. 8, 34. 

14 Cronicarii vremii vorbesc despre această călătorie de taină a Sfântului Părinte în inima 
monahismului oriental. Din această experiență s-au născut minunatele sale „Reguli 
monahale”, o adevărată legislaţie a monahismului vasilian, valabilă până în ziua de astăzi. 
În acest context, menţionăm că perspectivele morale pe care le oferă, raportate de cele mai 
multe ori la nivel interpersonal, constituie un suport mai mult decât relevant pentru 
abordarea noastră. 

5 STELIANOS PAPADOPOULOS, Viaţa Sfântului Vasile cel Mare, p. 50. 

16 Tată cum îi descrie pe membrii ei: „aceştia nu erau aspri decât în privinţa propriului lor 
loc. Printre ei erau multi savanți, filosofi, care, formaţi în vechea ştiinţă a şcolilor din 
Alexandria, aduseseră în deşert un tezaur de cunoştinţe diferite. În nicio parte ştiinţa nouă, 
teologia, nu avea adepţi mai profunzi, mai conştiincioşi, mai elocvenfi. Aceştia nu se 
temeau să poarte polemici cu vechii lor tovarăşi de studiu sau de plăceri. După ce 
respingeau argumentele acestora si închideau gura sofiştilor eretici, ei deschideau cu 
bucurie braţele şi inimile lor episcopilor şi mărturisitorilor ortodocşi care veneau să caute 
alături de ei un adăpost” (SF. VASILE CEL MARE, Asceticele, PSB vol. 18, trad., introd., 
indici şi note de Iorgu D. Ivan, Ed. IBMBOR, Bucureşti, 1989, p. 19). 

arau şi semănau ogorul înţelepciunii, culegând apoi rod imbelsugat. Cat 
despre barbatie şi răbdare în necazuri, ei întreceau aproape pe toți; 
rămâneau statornici şi-şi păstrau cumpătul chiar când erau surprinşi de 
întâmplări neaşteptate, aşa cum s-a întâmplat când un cutremur de pământ 
a zguduit Grecia. Încă de la vârstă fragedă se deprinseseră cu înfrânarea în 
mâncare, multumindu-se cu cele neapărat lipsă; dispretuiau cu totul orice 
părea lux în mâncare, punând de timpuriu capăt plăcerilor. Ce să mai 
vorbesc despre castitatea lor, căci toată viata au rămas curati şi sfinți 
înaintea lui Dumnezeu”. 

Între cei trei mari sfinți pe care îi prăznuim astăzi, contribuţia 
Sfântului Grigorie Teologul ca mărturisitor ar Logosului Înomenit aduce un 
specific teologic aparte. În strânsa legătură pe care a arătat-o permanent față 
de teologia Marelui Vasile, pe care îl numeşte „ghid şi maestru”, Sfântul 
Grigorie arată „un progres net fata de acesta nu numai prin formulele 
dogmatice sau prin completările privind terminologia, ci şi prin modul 
specific de abordare a problemelor. Contribuţia Sfântului Grigorie de 
Nazianz este fundamentală şi în domeniul hristologiei, care a căpătat 
aprobarea oficială a sinoadelor de la Efes (431) şi Calcedon (451)”."* 
Acesta este rezultatul unei lucrări misionare şi mărturisitoare/apologetice de 
excepţie. Astfel, „spre deosebire de polemistii şi apologetii precedenţi, care 
tratau conflictul creştinism-păgânism numai pe baza opoziţiei de dogme, 
cult şi morală, Sf. Grigorie are, cel dintâi, viziunea forței creştinismului ca 
unificator de largă şi adâncă transformare a lumii în cadrul istoriei. 
Creştinismul nu era numai o credință, o religie a unei părți din lume, el era 
un agent regenerator al întregii omeniri. Prin el, universul va urma un drum 
nou; nouă era şi ținta vizată de el: transformarea până la transfigurare a 
elementelor trăirii în timp şi spaţiu. Această transfigurare a firii era cu 
putinţă gratie transfigurării sufletelor”.!? 

În această direcţie se îndreaptă şi argumentele teologiei sale 
naturale. Astfel, în cea de a doua Cuvântare Teologică, Sfântul Părinte 
vorbeşte despre cuprinderea întregii zidiri în iconomia şi Providența lui 
Dumnezeu. „Căci învățător al existenței lui Dumnezeu şi al cauzei 
creatoare şi atotcuprinzătoare avem şi văzul şi legea naturală: vederea, 
îndreptându-se spre cele văzute şi bine tocmite şi care merg şi care, ca să 
zic aşa, se mişcă şi se poartă fără mişcare, iar legea naturală deducând, pe 
cale raţională, din cele văzute şi orânduite, pe creatorul lor. Căci cum ar fi 


7 NICOLAE DONOS, în prefata lucrării Sf. Grigorie de Nazianz, Cuvântări teologice, 
trad. Pr. dr. Gheorghe Tilea şi Nicolae Barbu, Ed. Herald, Bucureşti, 1999. 

'5 Pr. dr. TACHE STEREA, Identitate si înnoire în teologia Sf. Trei Ierarhi, in Rev. GB, nr. 
1-4/2001, p. 109. 

' LG. COMAN, Geniul Sf Grigorie de Nazianz, Ed. Institutului de Bizantinologie, 
Bucuresti, 1937, p. 24. 

putut lua ființă acest univers, sau cum s-ar fi menținut el, sau cum s-ar fi 
menținut el la un loc, dacă Dumnezeu nu le-ar fi adus la existenţă pe toate 
şi nu le-ar tine împreună? Căci nici atunci când cineva vede o harpă prea 
frumos lucrată, precum şi armonia şi buna ei întocmire şi când ascultă 
sunetul coardelor ei, nu se va gândi la altceva decât la făcătorul ei şi la cel 
care cântă din ea şi către el va alerga cu gândul, chiar dacă întâmplător ar 
fi necunoscut privirilor lui. Tot aşa este cunoscută şi nouă cauza creatoare 
şi mişcătoare şi conservatoare a celor făcute, chiar dacă nu este înțeleasă 
de mintea noastră şi este foarte lipsit de judecată cel care nu înaintează 
până la aceste cauze şi care nu urmează de buna lui voie şi dovezilor din 
natură” 2 

După Sfântul Părinte, întreaga dovedire rațională şi logică a 
existenței create se regăseşte în taina fiinţei dumnezeieşti, cea cu 
neputinţă de pătruns cu mintea. Pentru a evidentia această realitate a 
prezenţei dumnezeieşti în lume, Sf. Grigorie vorbeşte lămurit despre 
posibilitatea duhovnicească a înţelegerii. „După cat am putut pătrunde 
deci cu mintea, noi care cu mici măsuri măsurăm lucrurile greu de 
completat, greutatea acestei dobândiri a înțelegerii lui Dumnezeu se mai 
întâmplă poate din următoarele pricini: ca nu cumva prin uşurinţa 
dobândirii să fie uşoară şi pierderea lucrului dobândit, căci ceea ce s-a 
dobândit prin muncă este ţinut multă vreme, ceea ce s-a dobândit cu 
uşurinţă, se aruncă foarte repede ca un lucru ce poate fi iarăşi cu uşurinţă 
dobândit si astfel greutatea dobândirii binefacerii se transforma in 
binefacere, cel putin pentru cei ce au minte; pe de altă parte, poate că 
lucrul acesta se întâmplă aşa, ca nu cumva şi noi, mândrindu-ne că suntem 
umpluti de acea lumină în fata Domnului Atotputernic, să patim ca Lucifer 
care a căzut, şi sa cădem din pricina íngámfürii căderea cea mai de plâns 
dintre căderi”?! Mândria unei cunoasteri autonome ridică între om si 
Dumnezeu o barieră de netrecut, asemănată de Sfântul Părinte „norului 
dintre egipteni şi evrei”, „pe care Dumnezeu l-a pus drept ascunzătoare a 
Lui, anume desimea noastră carnală, din pricina căreia puțini sunt cei care-L 
întrevăd şi încă puţin”. 

Fire contemplativa şi apologetică, Sfântul Grigorie deplange 
incapacitatea omului autonom de a-şi depăşi neputinta propriilor principii 
raționale. Cel care nu-şi înțelege propriile limite, nu ştie că dincolo de ceea 
ce vede se ascunde cu adevărat Taina Vieţii. Se face iubitor şi cinstitor de 
idoli şi aducând laudă creaturii (soarelui, stelelor, pământului etc.) nu este în 
stare să-L descopere pe Creator. „Care este ființa care a orânduit cele 
cereşti şi cele pământeşti, şi pe cele câte umblă pe cer, şi mai ales pe cele 


? SF. GRIGORIE DE NAZIANZ, Cuvântări teologice, Cuv. II, 6, p. 43-44. 
?! SF. GRIGORIE DE NAZIANZ, Cuvântări teologice, Cuv. IL, 12, p. 49. 

care sunt înainte de acestea: cerul şi pământul, şi aerul, şi natura apei? 
Cine a amestecat s cine a împărţit aceste lucruri?... Nu este oare artistul 
care le-a făcut şi care le-a pus tuturor o lege, după care se poartă universul 
şi se conduce spre scopul lui ultim?” 2? 

Calitatea de apologet al Treimii şi-a dovedit-o neîncetat in /upta cu 
ereticii. Fie arieni sau eunomieni, toti cei care au nesocotit învățătura 
Bisericii privind egalitatea de ființă şi unitatea Persoanelor Preasfintei 
Treimi (deofiintimea Fiului cu Tatăl şi cu Sfântul Duh) au fost biruiti şi 
infierati de Sfântul Grigorie cu limba de foc a teologiei sale. El spune foarte 
clar că „Tatăl este nenăscut, Fiul este născut, iar Sfântul Duh purces”. Prin 
aceasta, „Sfântului Grigorie îi revine gloria nemuritoare de a fi stabilit 
termenii celei mai mari taine de la temelia credinţei ortodoxe: Sfânta 
Treime. Aceasta este cea mai desăvârşită creatiune, cu colaborarea 
inspirației dumnezeieşti a geniului credinţei şi filosofiei Sfântului Grigorie 
din Nazianz... întrucât priveşte însăşi inima teologiei creştine: natura 
dumnezeirii şi legăturile de substanță şi acţiune ale celor trei Persoane ale 
Sfintei Treimi”.” Prin țesătura teologică a cuvintelor sale, Sfântul Părinte 
combate astfel rătăcirea arienilor, arătând astfel posibilitățile şi binefacerile 
concrete ale Întrupării. El socoteşte astfel că toate elementele si etapele 
vieţii creştine se datorează întru totul Întrupării Fiului lui Dumnezeu. În 
acest sens, „Sf. Grigorie vede abilitatea noastră de a ne apropia şi de a 
dobândi viata desăvârşită drept rezultat al Întrupării, întrucât ne putem 
adăposti sub omenitatea Mântuitorului Hristos, întocmai după cum Moise s- 
a ascuns în crăpătura stâncii să se ferească de strălucirea lui Dumnezeu, 
când trecea pe acolo”. 2 

Iată prin urmare de ce atitudinea mărturisitoare şi lucrarea teologică 
a Sfântului Părinte este însoțită şi se conturează în baza unor bogate nuanţe 
de caracter. În felul acesta, poate fi socotit drept „dascăl şi trăitor al ascezei 
şi virtuților creştine”, întrucât „s-a nevoit ca să trăiască după principile 
creştine, evanghelice, rămânând în lume, în mijlocul oraşului, lucrând 
virtutea între semenii săi, propovăduindu-le cuvântul mântuirii. Şi chiar 
dacă a rămas nostalgic după liniştea pustiului, exigenţele vieții sale nu au 
fost cu nimic mai scăzute decât cele ale vieții de monah”. În concluzie, 
personalitatea Sfântului Grigorie Teologul este o coabitare de 
sensibilitate aparte. Suflet înclinat spre viața contemplativă, având 
permanent vie conştiinţa de a răspunde chemărilor Bisericii, el şi-a 


? SF. GRIGORIE DE NAZIANZ, Cuvântări teologice, Cuv. II, 16, p. 53. 

3 LG. COMAN, Geniul Sf. Grigorie de Nazianz, p. 21. 

? PAUL S. RUSSEL, St. Ephrem the Syrian and St. Grigory the Theologian confront the 
arians, SEERI, Kerala, 1994, p. 3. 

% Pr. conf. univ. dr. CONSTANTIN BĂJĂU, Sfinţii Părinţi — teologii Bisericii, Ed. 
Mitropolia Olteniei, Craiova, p. 21. 

asumat responsabilitățile momentului. În acest fel, s-a dovedit vrednic 
păstor şi ierarh, înfruntând greutățile momentului şi învingând erezia. 
Teologia profundă pe care o formulează se completează îndeosebi cu 
latura poetică a operei sale. La o primă lectură a lucrărilor sale, este lesne 
de înţeles că Sfântul Părinte dobândise pe deplin conştiinţa „lucrării 
desăvârşite dumnezeieşti ce se petrecea înlăuntrul firii sale, în duhul său 
şi faptul că opera sa teologică se datora luminării venite din partea 
Duhului Sfânt... Teologia lui este o teologie a experienței profunde a 
adevărului, prin care puterile raționale ale omului sunt ridicate, pentru a 


ve A xc v 99 26 
putea grái «cuvánt despre Dumnezeu», adicá pentru a teologhisi". 


Sfântul Ioan Gură de Aur - „exemplu al rávnei mistuitoare” 
Unul dintre cei mai mari predicatori ai Bisericii creştine, Sfântul Ioan 
Hrisostom sau Gură de Aur se remarcă în tradiția eclesială şi prin calitatea 
asumată de „apologet al Logosului înomenit”. În această calitate, el se 
prezintă înaintea poporului dreptcredincios, dar şi a celor rataciti, în primul 
rând ca „apărător” al credinţei celei adevărate pe care a propovăduit-o în cel 
mai înalt grad de trăire duhovnicească. Cuvintele sale, puternic ancorate în 
litera Scripturii, au pătruns inimile credincioşilor, lucrând neîncetat pentru 
chemarea tuturor la veşnicele locaşuri. Dacă filosofii de odinioară căutau să 
descopere forma nedefinită a Cuvântului, definindu-l în principial ca 
rațiune, înţelepciune, inteligență, Sfântul loan Gură de Aur vorbeşte despre 
Logos la modul personal şi lămurit. În lumina Sfintelor Scripturi, el, 
mărturisitorul, oferă cea mai autentică latură a cunoaşterii Sale, care este 
negreşit experienţa duhovnicească a Cuvântului înomenit. În gândirea sa 
teologică, Evanghelia Întrupării „biruieşte minţile şi inimile oamenilor nu 
prin abilitatea unei filosofii sau retorici, ci prin puterea delicată a 
Duhului”. 2 

Format în spiritul teologiei siriene, dar nicidecum străin de 
moştenirea greco-romană, Sfântul Ioan Hrisostomul intră „în vârtejul 
aprigelor antiteze ermeneutico-teologice şi socio-rasiale, izbutind să treacă 
de excesele tuturor, pentru a-şi manifesta ortodoxia şi pentru a deveni 
învățătorul prin excelență al lumii întregi, a cărui faimă nimeni n-a umbrit-o 
vreodată”. De aceea nu ar putea fi nicidecum încadrat sau aservit la modul 
propriu specificului vreunei şcoli teologice. Ideile sale sunt sistematice, 
adunând ceea ce este mai bun din toate, trăind şi adoptând „la maximă 
intensitate absolut întreaga Traditie a Bisericii, ori de câte ori prin rugăciune 
$1 cercetare primeşte harul unei bogate experienţe dumnezeiesti, pentru a 


°° IBIDEM, p. 27. 
?' ADRIAN LEMENI, Adevăr şi comuniune, Ed. Basilica, Bucuresti, 2011, p. 43. 

teologhisi si pentru a interpreta corect Scripturile”.7% 


Latura apologetică a gândirii sale reiese aşadar din sintetizarea 
scripturistică a realitátilor sociale, pe care le interpretează şi le traduce 
dogmatic. Preocupările ce au generat această direcţie au fost apărarea 
credinţei creştine în fața asaltului ideologiilor păgâne şi iudaice deopotrivă. 
Sfântul Părinte a luat totodată atitudine împotriva tendinţelor greşite din 
filosofia elenistă, concentrându-i ideile în câteva lucrări de referință, cum ar 
fi: „Că Hristos este Dumnezeu”, „Despre Sfântul Vavila, împotriva lui 
Iulian şi a neamurilor”, „Cuvântări împotriva iudeilor”, „Omilii la Epistola 
către Romani”. „În primele două opere el îşi tratează subiectul oarecum 
diferit decât în eseurile despre monahism. Aici prezintă lupta dintre 
creştinism şi elenism, ca o încleştare pentru puterea divină în istorie. A cui 
putere este mai mare — a zeilor cinstiți de greci şi de romani, reflectată în 
comorile imperiului, sau cea a lui Hristos, reflectată în comoara Bisericii? În 
vremea Sfântului Ioan, creştinii erau prigoniti de împăratul roman, şi totuşi 
Biserica nu înceta să înflorească. Aceasta a fost socotită drept dovadă a 
dumnezeirii lui Hristos, căci spune Sf. loan «nu stă în puterea niciunui om 
să facă atât de multe într-un timp atât de scurt». Ambele tratate au prin 
urmare aceeaşi temă: puterea lui Hristos este sursa biruintelor Bisericii 
împotriva stăpânirilor potrivnice” 

Pe de altă parte, trebuie menționat că afinitatea Sfântului Părinte fata 
de subiectul /ogocentric rezultă în primul rând din preocupările pe care le-a 
arătat fata de cultura profană. Adesea citează din Homer, Sofocle sau 
Euripide, Socrate, Platon, Aristotel, Krates sau Diogene. Manifestă un 
interes aparte pentru filosofia platonică, pe care o reevaluează în spirit 
creştin. În însemnările sale apologetice, Sfântul loan Gură de Aur 
„subliniază importanţa adâncimii filosofice a clasicilor, dar nu le poate ierta 
discrepanta enormă dintre principii şi fapte. Pentru el filosofia nu este o 
simplă gimnastică intelectuală, ci o înțelepciune practică, o comportare 
aleasă, de la care s-au abătut prea adesea filosofii antici în viaţa lor de toate 
zilele. Înţelepciunea — spunea el — nu stă în vorbe, ci în fapte, vizând prin 
aceasta desigur retorica şi filosofia din vremea sa, care ajunsese goală şi fără 
conţinut”. Pe de altă parte, poziţia sa faţă de iudaism poartă de asemenea o 
intensă încărcătură apologetică. În această direcţie se exprimă foarte radical, 
evidențiind faptul că puterea lui Dumnezeu, continuitatea planului Sáu 
soteriologic şi plinirea Scripturilor sunt indispensabil legate de evenimentul 


*SSTYLIANOS PAPADOPOULOS, Viaţa, activitatea şi operea Sfântului Ioan Hrisostom, 
traducere de lect. dr. Octavian Gordon, Ed. Bizantină, Bucureşti, 2010, p. 14. 

“ROBERT L. WILKEN, John Chisostom and the Jews. Retoric and Reality in the late 4th 
Century, University of California Press, London, 1983, p. 130-131. 

*°MARIUS-IOAN SLEVAS, Teologia Logosului în abordarea filosofiei antice şi a gândirii 
patristice a secolului IV, in Rev. Teologia, Arad, nr. 1/2006, p. 205-206. 

Întrupării Cuvântului. Reacţia sa este justificată: istoric, profetic şi cultural, 
fiind aşezată în lumina Adevărului Scripturii. Urmărind aceste coordonate, 
vom încerca să evidentiem, pornind de la cele patru opere evocate mai sus, 
gândirea hristologică a Sfântului loan Gură de Aur, urmărind totodată şi 
caracterul ei apologetic. În ambele situaţii, vom urmări demonstraţia 
apologetică pe care Sfântul Părinte o face pentru susținerea şi propagarea 
Logosului creştin, ca Dumnezeu adevărat şi Mântuitor al neamului omenesc. 

„Marea vieții văzându-o înălțându-se de viforul furtunilor”, 
chemám şi noi astăzi ajutorul celor trei Sfinți Ierarhi: Vasile cel Mare, 
Grigorie Teologul şi loan Hrisostomul, rugându-i să mijlocească pentru noi 
ca să fim duşi „la limanul cel lin” al mântuirii noastre. Mărturisirea lor cea 
dreaptă şi slujirea prin care s-au învrednicit înaintea Celui ce este „Calea, 
Adevărul şi Viaţa” ne întăreşte şi ne îmbărbătează să facem cunoscut tuturor 
şi pretutindeni pe Tatăl, Fiul şi Sfântul Duh, ,,Treimea cea de o ființă şi 
nedespărțită”. Pentru aceasta şi noi, dimpreună cu făcătorul de cântări, să 
zicem: „Pe marii luceferi cei purtători de lumină, turnurile Bisericii cele 
neclintite, într-un glas să-i lăudăm noi, cei ce ne îndulcim laolaltă de 
bunătăţile, de cuvintele si de darul lor. Pe înțeleptul Gură de Aur şi pe 
marele Vasile, împreună cu Grigorie, strălucitul teolog, către care să 
glasuim, strigând din inimă: Preamarilor Trei Ierarhi, rugati-va lui Hristos 
Dumnezeu să dăruiască iertare de greşeli celor ce cu dragoste sărbătoresc 
sfântă pomenirea voastră”! 


Abstract: The Three Holy Hierarchs — Wintesses of the Incarnated Truth 
over Centuries 

This pages about our three Holy Capadocian Fathers represents our personal 
reflections expressed with the occassion of the celebration of our protectors 
of our Theological Faculty of the University of Craiova. Today we are in a 
spiritual crisis and we should look how this Fathers of the Church reacted of 
their problemes in their time. We will have three important parts where we 
will mention the essence of their theology. First part will be about Saint 
Basil the Great, one of the most important bishop involved within the social 
life. The second part, about Saint Gregory of Nazianzus, express his 
theological high level. The terminology about the Holy Trinity was 
established due to his theological reflection. In the last part of our 
presentation, we speak about Saint John Chrysostomos, one of the best 
preacher of the Christian Church. 


?! Din Canonul Sfinților Trei Ierarhi, Sedelna Sfântului, Antifon gl. VIII. 

„De acum nu bea numai apă, ci foloseşte puţin vin, din 
pricina stomacului tău şi a deselor tale slăbiciuni” 
(I Timotei 5, 23) 


Asist. Univ. Dr. MIHAI CIUREA! 


Cuvinte cheie: Timotei, apă, vin, struguri, stomac, slăbiciune 
Keywords: Timothy, water, wine, grapes, stomach, illness 


Introducere 

Prima Epistolă către Timotei face parte (alături de Tit şi II Timotei) din 
grupul epistolelor pastorale ale Sfântului Pavel, datorită faptului că se 
ocupă preponderent de calităţile şi îndatoririle păstorilor, adică ale celor 
aşezaţi de Sfinţii Apostoli în fruntea comunităților creştine. Ele au fost 
scrise de Apostolul Neamurilor în ultima perioadă a vieții (63-67 d.Hr.) si 
alcătuiesc un corpus omogen în ansamblul corespondenței pauline. 
Principalele două teme pe care Sfântul Pavel le vizează în aceste trei scrieri 
sunt combaterea ereziei emergente iudeo-gnostice şi organizarea Bisericii. 
Epistola paulină I Timotei cuprinde 538 de cuvinte (unități lexicale), dintre 
care un număr de 74 de termeni sunt hapax legomena absolute în textul 
Noului Testament (21 dintre acestea se întâlnesc şi în Septuaginta). Din 
această proporție semnificativă (1 din 3 cuvinte), decurg următoarele trei 
mari consecinţe teologice specifice grupului scrisorilor pastorale: ,,1) 
Epistolele pastorale sunt singurele scrieri în care Sfântul Apostol Pavel se 
referă la: condiţiile care trebuie să fie îndeplinite de candidaţii la hirotonie; 
la păcatele şi viciile împotriva cărora a fost aşezată Legea Vechiului 
Testament; la situația văduvelor din Biserică; la felul amănunţit în care 
trebuie să se îmbrace femeile care participă la serviciul public divin; la 
modul în care trebuie să-şi îndeplinească îndatoririle pastoral-misionare 
slujitorii bisericeşti; la modul în care un episcop trebuie să răsplătească pe 
preoţii întâistătători sau să judece pe cei care se abat de la disciplina 
bisericească; să îndemne pe cei avuti să săvârşească fapte bune. 2) 
Epistolele pastorale sunt singurele scrieri adresate de Sfântul Apostol Pavel 
unor episcopi pe care îi îndrumă asupra felul în care trebuie să-şi 
îndeplinească atribuţiile într-un moment în care Apostolul neamurilor îşi 
simte sfârşitul aproape. Destinatarii acestor epistole sunt, în acelaşi timp, şi 
ucenicii şi colaboratorii apropiaţi ai autorului lor; acest fapt impune evocare 
unor aşa-numite personalia, a unor aspecte ale relațiilor din trecut dintre 


' Universitatea din Craiova, Facultatea de Teologie Ortodoxă. 

autor şi destinatari. 3) La scrierea Epistolelor pastorale, Apostolul 
neamurilor se afla la o vârstă mai înaintată, în raport cu vârsta pe care o avea 
când a scris celelalte epistole ale sale, după o primă detenție de doi ani în 
Capitala Imperiului, după o călătorie în Spania şi după o revenire în Orient, 
când evenimente deosebite nu puteau să nu-şi pună amprenta asupra 
personalităţii marelui Apostol şi să nu influenţeze evoluţia sa spirituală, ca şi 
scrisul şi vocabularul sáu"? 

Planul general al primei epistole pastorale este următorul: adresantul 
şi salutarea (1, 1-2); Timotei a fost aşezat episcop în Efes pentru a îndrepta 
învăţătura de răstălmăciri şi a purta lupta cea bună a credinței (1, 3-20); 
desfăşurarea cultului divin public (2, 1-15); condițiile de alegere a candidaților 
la hirotonie (3, 1-13); rolul Bisericii în viata creştinilor (3, 14-16); falsele 
învățături, prevenirea şi combaterea lor printr-o activitate permanentă si 
susținută (4, 1-16); conduita lui Timotei fata de diferitele categorii de 
creştini (5, 1 — 6, 2). În ultima parte a epistolei, episcopul este chemat să se 
opună din toate puterile acţiunilor ereticilor (6, 2-10), arătându-se pe sine 
model de vietuire şi conduită creştină (6, 11-16), să indrume pe cei înstăriți 
la săvârşirea faptelor bune mântuitoare (6, 17-19) şi să păzească nestirbita şi 
nepătată comoara încredinţată (6, 20-21). 

La sfârşitul penultimului capitol al epistolei (5, 23), regăsim un sfat 
personal şi familiar al Apostolului Neamurilor pentru ucenicul său, Timotei, 
cu privire la consumul ponderat de vin şi la beneficiile acestuia pentru 
sănătatea precară a episcopului din Efes: „De acum nu bea numai apă, ci 
foloseşte puţin vin, din pricina stomacului tău şi a deselor tale slăbiciuni” 
(gr. Meketi hydropotei, alla oino oligo chro dia ton stomachon kai tas 
pyknas sou astheneias; lat. Noli adhuc aquam bibere, sed vino modico utere 
propter stomachum et frequentes tuas infirmitates). Îndemnul este inserat la 
finalul pericopei despre îndatoririle reciproce în comunitate, după „discuţia 
despre văduve” (vv. 3-16) şi „preoţii care cârmuiesc bine” şi care sunt datori 
să-i mustre, de fata cu toti, pe cei păcătoşi (vv. 17-22). 

Deşi exegeza primei jumătăţi a secolului trecut a socotit, în mod 
nedrept, versetul 23 ca fiind o interpolare scoasă din context, o glosă 
marginală inserată ulterior în text, cel mai probabil mutată din locul său 
initial (4, 5 sau 7) şi în contrast cu prescriptiile adresate comunităţii creştine 
din Efes, totuşi tradiţia manuscrisá este în unanimitate în favoarea textului 


? Pr. SABIN VERZAN, Epistola I către Timotei a Sf. Ap. Pavel. Introducere, traducere si 
comentariu, in Revista „Studii Teologice”, nr. 2/1988, p. 45-46. 

> IBIDEM, p. 100. 

^ Vezi JAMES MOFFATT, The Historical New Testament, T.&T. Clark, Edinburgh, 1901; 
Sir R. FALCONER, 7he Pastoral Epistles, Oxford, 1937. 

actual, iar majoritatea comentariilor moderne serioase consideră, pe bună 
dreptate, versetul ca fiind la locul cuvenit.” Dimpotrivă, putem face din 
această ,neintelegere" un argument al autenticității epistolei pauline, care 
tradeaza, intr-un anumit fel, varsta inaintata a Apostolului Neamurilor (cum 
remarcam şi mai sus), precum şi un obiter dictum (id est „în treacăt spus”), 
ca o paranteză paternă, atât de afabilă şi originală, în maniera specifică 
Sfântului Pavel, cum doar el putea rosti şi/sau scrie către un colaborator 
apropiat. 

De asemenea, aparenta digresiune paulină ne permite să înţelegem 
mai bine sensul exact al versetului anterior, mai precis al exortatiei finale 
din v. 22: „Păstrează-te curat!” (gr. seauton agnon terei, lat. teipsum castum 
custodi).! Termenul agnos = „curat/ neîntinat/ sfânt” este folosit pentru a 
caracteriza starea de nevinovăție şi de curatie specifică oricărui creştin 
adevărat (cf. II Corinteni 7, 11; 11, 2; Filipeni 4, 12). Este o stare morală ce 
presupune cinste, adevăr, dreptate şi orice altă virtute, cum ar fi „sfiala” (cf 
I Petru 3, 2). Adjectivul este sinonim cu hosios (cf. I Timotei 2, 8; Tit 1, 8; 
Evrei 7, 26) şi cu semnos (cf. I Timotei 3, 8; Tit 2, 2). Obţinerea acestei stări 
de nevinovăție şi curátie morală presupune, în mod evident, o anumită 
atitudine duhovnicească, însoţită de eforturi susţinute, idee întărită şi de 
imperativul verbului tereo = „a păstra/ a mentine/ a păzi” o stare de înaltă 
moralitate (cf. Ioan 17, 15; I Corinteni 7, 37; II Corinteni 11, 9; Efeseni 4, 3; 
I Tesaloniceni 5 23). De asemenea, acelaşi adjectiv grec poate să facă 
referire la prima exigenta a votului de nazireu: abstinenta de la vin sau de la 
orice altă băutură sau fruct (în special struguri) ce ar putea contine alcool." 


? Sfântul Efrem Sirul este singurul autor patristic care plasează I Timotei 5, 23 după v. 25, 
adică la finalul penultimului capitol al epistolei. 

* Cf M. DIBELIUS, H. CONZELMANN, Die Pastoralbriefe, Tübingen, 1955; B.S. 
EASTON, 7he Pastoral Epistles, New York, 1947; Fr. D. GEALY, The First and Second 
Epistles to Timothy, New York, 1955; A.T. HANSON, The Pastoral Letters, Cambridge, 
1966; Pr. dr. SABIN VERZAN, Epistola întâi către Timotei a Sfântului Apostol Pavel. 
Introducere. traducere şi comentariu, Tezá de doctorat, Bucuresti, 1988. 

Cf. E.K. SIMPSON, The Pastoral Epistles, Tyndale Press, London, 1954, p. 79-80. 

* Termenul „nazireu” provine din ebr. Nazir şi desemnează un iudeu care depunea un vot 
ascetic specific, însoțit de o serie de semne exterioare, descris în Vechiul Testament, în 
cartea Numeri 6, 1-21: „Şi a grăit Domnul cu Moise şi a zis: Vorbeşte fiilor lui Israel şi 
spune către ei: Dacă bărbat sau femeie va hotărî să dea fágáduintá de nazireu, ca să se 
afierosească nazireu Domnului, Să se ferească de vin şi de sicheră (gr. afagnisasthai 
agneian kyrio, agnisthesetai apo oinou kai sikera); oţet de vin şi oţet de sicheră să nu bea şi 
nimic din cele făcute din struguri să nu bea; nici struguri proaspeţi sau uscați să nu 
mănânce. În toate zilele, cât va fi nazireu, să nu mănânce, nici să bea vreo băutură făcută 
din struguri, de la sâmbure până la pielită. În toate zilele fágáduinfei sale de nazireu (gr. 
pasas tas hemeras tes euches tou agnismou) să nu ... [...] După aceasta nazireul poate să 
bea vin (gr. kai meta tauta pietai ho eugmenos oinon). Iată rânduiala cea pentru nazireul 
care a dat fágáduintá şi jertfa ce trebuie să aducă el Domnului pentru nazireatul sáu, pe 

Fără a face din Timotei un nezir Elohim, în sensul strict al tratatului Mişna 
(care, completând prescriptia veterotestamentară vorbeşte despre un vot al 
unor abstinente din cele mai diverse), trebuie să ne amintim totuşi că 
episcopul Bisericii din Efes, deşi se născuse într-o familie mixtă, din punct 
de vedere religios (tatăl său era grec, hellen, cf. Fapte 16, 1), fusese crescut 
de către o mamă şi o bunică evreice, Eunichi şi Loida (cf. II Timotei 1, 5; 
Fapte 16, 1), ceea ce presupunea în mod evident un regim alimentar 
cumpănit, precum şi o evlavie deosebită, concretizată în fidelitatea strictă 
fata de practicile ascetice tradiționale ale lui Israel. Iar, în rândul poporului 
ales, abtinerea de la vin a fost dintotdeauna considerată drept un semn al 
renunțării la sine şi al consacrării lui Dumnezeu, o dispoziție pentru primirea 
binecuvântării cereşti.” Şi în comunitatea de la Qumran, nu se permitea 
decât consumul de vin nefermentat, aşadar de must (ebr. ¢irosch; lat. 
mustum, mulsum — cf. Pliniu, Ist. Nat. XIV.83.85). Pe de alta parte, 
ascetismul Sfântului loan Botezătorul, „nu va bea vin, nici altă băutură 
ameţitoare” (gr. oinon kai sikera ou me pie - Luca 1, 15) este legat de cei 
răuvoitori de posesia demonică („Căci a venit loan Botezătorul, nemáncánd 
pâine şi negustand vin, şi ziceti: Are demon!”, gr. daimonion echei - Luca 7, 
33). 


„De acum nu bea numai apă, ci foloseşte putin vin, din pricina 
stomacului tău si a deselor tale slăbiciuni” (I Timotei 5, 23) 

Se pare că tânărul episcop Timotei alesese să se abțină în totalitate de la 
orice băutură alcoolică, cel mai probabil din motive religioase, adoptând, 
într-o anumită măsură, „stilul de viaţă specific învăţătorilor iudei”.'° 
Cuvântul compus hydropotei are un sens tare şi înseamnă „a bea doar apă”, 
sugerând o practică determinată şi regulată care depăşeşte înţelesul obişnuit 


A? 


al secventei hydor pinein = „a bea apă” (in general/ de obicei). Secventa 


lângă ceea ce-i îngăduie mijloacele lui. După făgăduinţa sa, pe care o va da, aşa să facă, 
după cele legiuite pentru nazireatul său (gr. kata nomon agneias)”. 

? Pentru a scăpa de sterilitate, mama lui Samson (,,nazireu al lui Dumnezeu”), soţia lui 
Manoe, a trebuit să se abţină de la consumul de vin şi orice băutură ameţitoare (n.n. sicheră) 
şi de la orice aliment necurat/ impur (cf. Judecători 13, 2-14; vezi şi Amos 2, 12; Daniel 1, 
12.17). De asemenea, femeile şi fiicele Recabitilor erau abstinente (cf. Ieremia 35, 5-6). 
După Diodor de Sicilia (XZX.94), legea Nabateenilor interzicea folosirea vinului de către 
membrii tribului, sub pedeapsa morţii — Cf I. HEINEMANN, Philon griechisch und 
jiidische Bildung, Breslau, p. 91-93. După Filon din Alexandria (De vita contemplativa 37), 
cei din secta Terapeutilor nu beau la masa de Sabat decât apă curată şi rece de izvor (gr. 
pinein hydor psychron), sau calduta (gr. hydopotein), în cazul bătrânilor mai sensibili, dietă 
cvasi-sacerdotală cu un puternic caracter liturgic — Cf A. JAUBERT, La Notion d Alliance 
dans le Judaisme, Paris, 1963, p. 480. 

10 Cf. H.D. BETZ, Lukian von Samosata und das Neue Testament, Berlin, 1961, p. 76. 

meketi hydropotei („de acum nu bea decât apă!”, v. 23a),'' arată faptul cá 
Apostolul Neamurilor cunoaşte foarte bine practica persistentă a ucenicului 
său şi îi cere să înceteze. Imperativul prezent arată că intervenţia devine o 
obligație pentru Timotei, întrucât „nimic nu e de lepădat dacă se ia cu 
mulțumire!” (I Timotei 4, 4). Opoziția terei (v. 22b) — meketi (v. 23a) 
introduce, incepánd de acum, intr-un mod echilibrat, prescriptia in context: 
»pástreazá-ti curátia... însă nu până la a te abtine în totalitate de la o băutură 
legitimă şi necesară, atât pentru tine cát şi pentru comunitatea creştină pe 
care o păstoreşti”.!? Acest echilibru al episcopului Timotei va reprezenta si 
un bun exemplu pentru toti credincioşii împotriva „falşilor învăţători”, a 
pseudoprofetilor, mai mult sau mai putin iudaizanti, care se bucurau de un 
oarecare prestigiu în comunitate, gratie unui anumit gen de ascetism şi unei 
pietati exagerate pe care le exersau (cf. I Timotei 4, 3; II Timotei 3, 5). Nu 
mai trebuie ca, „începând de acum” (gr. meketi), exemplul lui Timotei să le 
dea acestor „doctori ai legii” nici cea mai mică ocazie de a fi interpretat în 
mod eronat, căci aceasta ar echivala cu „a se face părtaş la păcatele altora” 
(gr. koinonei hamartiais allotriais; lat. communicaveris peccatis alienis - | 
Timotei 5, 22).P De asemenea, adverbul temporal meketi = „nu mai mult"/ 
„de acum” stabileşte un termen: acela al primirii epistolei de către Timotei. 
Din acest moment, al primirii scrisorii, Timotei trebuie să renunţe parțial la 
practica ascetică de a bea numai apă. Verbul Aydropoteo, un hapax 
neotestamentar (cf. Daniel 1, 12) devine aici şi opusul expresiei oino 
diachresthai = „a bea în mod obişnuit vin”. ^ 

Cuvântul oinos se referă la o băutură rezultată din mustul fermentat 
de la strugurii striviti în teasc. În Noul Testament, termenul este folosit atât 
în sens propriu, comun, recomandându-se totuşi cumpătarea şi, uneori, chiar 
abstinenta (aici intră şi folosirea sa ca aliment şi chiar tratament, precum şi 
ca element de cult, legat de Sfânta Euharistie), cât şi în sens figurat, ca o 
metaforă a „mâniei”, a „furiei” divine (lat. ira Dei), in special în cartea 
Apocalipsei.? Spre deosebire de restul lumii antice, unde întâlnim şi alte 
varietăți de vinuri (din prune, cireşe, mere, curmale sau rodii), evreii 
preferau prepararea acestei licori aproape exclusiv din struguri. Mustul 


z». x. 


! N.T. 1648: „De-acum nu bea numai apă”; BIBL. 1688: „De-acum nu mai bea apă”; 
FILOTEI: „De acum nu mai bea apa”; ŞAGUNA: „De acum să nu bei apa”; MICU: „De 
acum să nu beai apă”; BIBL. 1914:,,De acum nu mai bea apa”; RADU-GAL.: „Nu mai bea 
numai apă”, ANANIA: „De acum nu bea numai apă”. 

? Cf PN. HARRISON, Paulinus and Pastorals, Villiers, London, 1964, p. 138. 

? Cf. JOACHIM JEREMIAS, Die Briefe an Timotheus und Titus, 8" Edition, Vandenhoeck 
& Ruprecht, Góttingen, 1963, p. 119. 

^ Pr. S. VERZAN, Epistola I către Timotei a Sfântului Apostol Pavel. Introducere, 
traducere şi comentariu, in Revista „Studii Teologice”, (1988), Nr. 6, p. 69. 

'S Pr. dr. IOAN MIRCEA, Dicţionar al Noului Testament, Ed. IBMBOR, Bucureşti, 1995, 
p. 563-564. 

rezultat după presare era păstrat în vase de ceramică (mai rar în recipiente 
confecționate din pielea ovinelor sau caprinelor), în vederea fermentării. Se 
pare că în secolul I d.Hr., în Palestina existau patru tipuri principale de vin: 
roşu, alb, limpede şi negru. După gust, acestea erau categorisite în: dulce, 
amărui, acrişor, fiert şi chiar afumat.' 

Evreii foloseau şi alte substanțe atât pentru aromarea vinului, cât şi 
pentru a spori cantitatea de băutură. Uneori, vinul sau drojdia de vin erau 
lăsate să se acrească şi astfel se obținea „oţetul din vin”, care avea diverse 
întrebuințări, de la salate până la dizolvarea ierburilor medicinale. Înainte de 
a ajunge la stadiul final de transformare, vinul acru era folosit şi ca băutură 
(cf. Rut 2, 14). Înainte de a muri, Mântuitorului, pe cruce, I-a fost oferit oțet 
amestecat cu smirnă, aşa cum relatează Sfintele Evanghelii (cf. Matei 27, 
34; Marcu 15, 23; loan 19, 28-30). Deşi, în primul secol creştin, vinul era 
considerat o băutură obişnuită la fiecare masă („Şi vinul veseleşte inima 
omului” — Psalmul 103, 16b), totuşi acesta se servea, de obicei, amestecat cu 
apă, pe de o parte, pentru a reduce cantitatea de alcool, iar, pe de altă parte, 
ca o metodă de tratare, de purificare a apei: „precum a bea numai vin sau 
numai apă, nepotrivit lucru este, pe când vinul amestecat cu apă este dulce şi 
desfată” (II Macabei 15, 40). Proporția apá-vin a variat de la o perioadă la 
alta. Curat sau amestecat cu apă în diverse proporții, vinul era servit şi la 
sărbători şi la ocaziile speciale din viata evreilor. Cu toate acestea, cu 
excepția sărbătorii Purim (când se permitea un consum mai mare de alcool, 
în special datorită simbolisticii evenimentului), evreii respingeau vehement 
starea de beție, mentalitate ce a fost preluată si de creştinism. Desigur, 
aceasta nu însemna că societatea iudaică din vremea lui lisus încuraja 
abstinenta totală, ci mai degrabă că se prefera şi se recomanda, aşa cum 
mentionam şi mai sus, un consum moderat.” 

Verbul chraomai înseamnă atât „a întrebuința, a folosi, a uzita”, cat 
ŞI „a fi necesar/ a necesita” şi redă ideea de folosire din necesitate a leacului 
sugerat (cf. I Corinteni 9, 12.15; I Timotei 1, 8).^ Asa cum precizează 
Ambroziaster, Dumnezeu voieşte să I se slujească cu înțelepciune şi 
prudenţă, ca nu cumva, din pricina exceselor, cineva să se vatăme, iar, după 
aceea, să alerge la sfatul doctorilor (P.L. XII.507). 

Termenul grec stomachos semnifică la origine „o deschidere”, „un 
orificiu” (gr. stoma gastros), de unde cuvintele „gât”, „gâtlej”. În tratatul 


16 Cf DAVID USSISHKIN, Excavations at Tel Lachis — 1973-1977, în Revista „Tel Aviv”, 
5 (1978), Nr. 1-2, p. 83-84. 
7 MIHAI VALENTIN VLADIMIRESCU, Viața de zi cu zi în vremea lui lisus, Ed. 
Polirom, Iasi, 2013, p. 102-103. 
15 N.T. 1648: „trăiaşte”; BIBL. 1688: „să bei" FILOTEL „priimeşte”, ŞAGUNA: 
„primeşte”; MICU: ,tráiaste"; BIBL. 1914: „primeşte”, RADU-GAL.: „foloseşte-te”; 
ANANIA: „foloseşte”. 

său despre Gimnastică (35), Filostrat spune că „cei care au un piept mic şi 
concav suferă de boli ale orificiului stomacal şi respiră cu dificultate”. De 
asemenea, Epictet (//.8.34). arată cum „stomacurile proaste” (gr. hoi 
kakostomachoi) se simt atrase de alimentele care, în curând, le vor provoca 
dezgust. Rufus din Efes definea stomacul sau esofagul drept „canalul prin 
care alimentele şi băuturile coboară spre intestine” (Numele părților 
corpului, 157), sau care „coboară între faringe şi vertebrele colului” 
(Anatomia 24.38). În limba egipteană, stomacul poartă denumirea de ro-ib 
(litt. „deschizătură a inimii”), adică „buzunar stomacal", „pungă gastrică”. 
Din păcate, evreii sunt singurul popor al antichităţii care au ignorat cu 
desăvârşire acest organ esenţial al corpului uman. "°? 

Adjectivul pyknos înseamnă inițial „strâns”, „dens”, de unde a 
rezultat „fără intrerupere/ neîncetat”, apoi „multiplu” şi ,,frecvent/ des” (cf. 
Luca 5, 33). Cuvântul este adesea utilizat în limbajul medical (pyknotes se 
opune lui manotes), în special de către Areteus din Capadocia, contemporan 
cu Sfântul Apostol Pavel, care l-a consacrat simptomelor şi terapeuticii 
bolilor cronice (pyknoi, cu varianta pyknoteron = „cel mai adesea”). 
Termenul astheneia (cf. lat. „infirmus”) are sensul de „slăbiciune fizică”, 
„astenie”, ,,neputintá", dar şi de „boală” (cf. Matei 8, 17; Ioan 5, 5; Galateni 
4, 13; II Corinteni 12, 9; Fapte 4, 9; I Corinteni 11, 30; II Timotei 4, 20).2 
De aici putem trage concluzia că boala lui Timotei putea să aibă drept cauză 
nu numai stomacul, dar şi alte membre ale trupului său. Cei care suferă de 
stomac se simt slabiti, îşi pierd somnul şi apetitul (gr. kakositie), prezintă 
spasme, dureri cronice, aciditate. Nu ştim dacă Timotei prezenta toate aceste 
simptome, însă, în orice caz, toropeala sau indolenta (gr. nothros) provocate 
de stomachou to pathos corespundea întocmai, în plan psihologic, unei 
stingeri, unei lipse de vioiciune, care pare să-l fi caracterizat în acel moment 
pe discipolul preferat al Apostolului Neamurilor (cf I Corinteni 16, 10; I 
Timotei 4, 12; II Timotei 4, ape 

Intervenția Sfântului Pavel are la bază, aşadar, şi un motiv de 
sănătate. Timotei este un stomachikos (aşa cum se spunea odinioară), adică 
o persoană care suferea de stomac, ceea ce îi provoca indispozitii frecvente, 
printre care se puteau număra anumite slăbiciuni sau o lipsă a puterii, o 
epuizare (i.e. „astenie”). În timp ce un stomac bun era capabil să asimileze 


? Cf PAUL DHORME, L'emploi métaphorique des Noms des Parties du Corps en hébreu 
et en akkadien, Paris, 1923, p. 133. 

20 NT 1648: „slăbiciunele tale ceale de pururea”; BIBL. 1688: „ceale adease ale tale boale”; 
FILOTEI: „cele dese slăbiciunile tale”; ŞAGUNA: „desele tale neputinte”; MICU: „deasele 
tale slăbiciuni”; BIBL. 1914: „cele dese slăbiciunile tale”; RADU-GAL.: „desele tale 
slăbiciuni”; ANANIA: „a deselor tale slăbiciuni”. 

?! C. SPICQ, O.P., I Timothée 5: 23, în L'Evangile hier et aujourd'hui. Mélanges offerts au 
Professeur Franz-J. Leenhardt, Labor et Fides, Genéve, 1968, p. 146-147. 

toate alimentele, asa-numitii stomachikoi le regurgitau. Despre sindromul de 
reflux gastro-esofagian se vorbeşte atât în medicina sumeriană, cât şi în cea 
egipteană.” 

Pe linia tradiţională a medicinei antice, se cunoşteau câteva remedii- 
medicamente favorabile unui stomac afectat: 

- erau celebre cataplasmele prescrise de către medicii asirieni şi 
egipteni sau anumite potiuni. Papirusul egiptean Ebers recomandă 
practicantilor optsprezece remedii pentru vindecarea celor ce suferă de 
stomac, care le vor permite să mănânce normal. Acelaşi document vorbeşte 
despre diagnostice precum jena gastrică (ce îl face pe om greoi, cu o stare de 
apatie generală), dilatarea stomacului sau hemoragia gastrică.” 

- Aristotel folosea un mic burduf cu ulei cald pus direct pe stomac 
(Diogene, Laertius V.10). 

- un amestec din „salpetru”, un fel de sare (i.e. nitrat sau azotat de 
potasiu), şi miere diluate în apă. 

- putin piper în vin şi aplicarea pe stomac a unei bucăţi de lână 
înmuiate în ulei de nard încălzit, aşa cum îi prescrie Claudius Galenus 
împăratului Marcus Aurelius, care, din cauza stomacului, „nu mai putea 
mânca nimic fără să sufere (gr. oute trofen alypon) şi nu mai putea dormi 
fără să aibă coşmaruri” (Dion Cassius LXXI.6.24).* 

- de asemenea, conform farmacopeii paleo-testamentare, existau şi o 
serie de ierburi benefice celor suferinzi de stomac: coriandrul şi mai ales 
isopul care purifica apa, folosite în special de către Terapeuti (Filon, De vita 
contemplativa 37). În general, medicii şi farmaciştii antici erau renumiţi 
pentru calitățile lor de botanişti şi droghişti, căutând să „purifice”, prin 
diverse metode, apele adesea poluate şi foarte periculoase pentru sănătate, în 
special apele stătătoare şi cele saline. De exemplu, regele Persiei şi Nero 
fierbeau apa înainte de a o consuma.” 

- conform unei inscripţii descoperite în Creta, care a fost publicată 
într-un serie celebră de către arheologul şi epigrafistul italian M. Guarducci 
(.17.11), se ştie că un cretan care suferea de stomac (gr. stomachikon ponon 
echonta) fusese vindecat de către Esculap (i.e. Asclepios, zeul medicinei in 
mitologia greacă, preluat în mitologia romană ca Aesculapius).”° 

Sfântul Pavel împărtăşeşte opinia comună despre efectele 
întremătoare şi terapeutice ale vinului, cea mai cunoscută şi mai folosită 


? (f GEORGES CONTENAU, Assyriens et Babyloniens, în Histoire générale de la 
Medicine, Tome I, Paris, 1936, p. 84. 

* Cf GUSTAVE LEFEBVRE, Essai sur la Medicine égyptienne, Paris, 1956, p. 124-130. 
? Cf P. SEIDMANN, Histoire générale de la Medicine, Tome I, Paris, 1936, p. 403. 

? Cf R.H. HARRISON, Healing Herb of the Bible, E.J. Brill, Leiden, 1966, p. 38-40. 

°° Inscriptiones creticae opera et consilio Friderici Halbherr collectae. Curavit 
MARGHERITA GUARDUCCI, Voll. 1, Libreria dello Stato, p. 162. 

licoare, agreată în totalitate şi de către medicii antichităţii. Efectele sale 
recunoscute sunt multiple şi depăşesc sfera problemelor abdominale: 
tonifiant în cazul instrucției militare sau al antrenamentelor sportive, 
medicament pentru cei bolnavi de rinichi, diuretic, dezinfectant, produs 
aseptic indispensabil unei truse de călătorie (cf. Luca 10, 34), folosit adesea 
după actul circumciziei.”’ Probabil că această idee este întărită si de prezenţa 
Sfântului Luca, „medicul cel preaiubit” (gr. ho iatros ho agapetos, cf. 
Coloseni 4, 14), alături de Pavel, care nu era cu siguranță un adept al celor 
câțiva hidrofili ai vremii (e.g. Plistonicos, mai târziu Fer. Ieronim). 
Majoritatea „doctorilor” antici vedeau în vin un stimulent al stomacului. Cel 
mai apreciat era vinul mai vechi, considerat un bun digestiv (gr. peptikos), 
care bine dispunea (gr. protropos) şi dădea vigoare stomacului (gr. 
eustomachon), în special, şi întregului corp, în general, asigurând şi un somn 
liniştit. Virtutile terapeutice al vinului depindeau, de asemenea, şi de 
varietatea amestecurilor. În acest sens, tipul perfect de vin era considerat 
„vinul mieros”, un amestec de must, miere şi sare, diluat cel mai adesea cu 
puţină apá.^ 

În vreme ce, în lumea greco-romană, majoritatea liderilor păgâni 
consumau vinul în cadrul banchetelor pentru a se distra (mergând adesea 
până la beţie), moraliştii (e.g. Plutarh, Bioi Paralleloi 451c) interziceau 
acest gen de comportament. De aici probabil şi severitatea Părinților 
Bisericii, care insistă asupra lui oligos: doar „puţin vin” (gr. alla oino 
oligo),* „nu dedati la vin mult" (gr. me oino pollo; cf. 1 Timotei 3, 8), din 
motive de sănătate, nu de plăcere. 

Astfel, bazându-se pe acest verset, Clement Alexandrinul combate 
consumul de vin la persoanele tinere, care trebuie să se tina cât mai departe 
de acest ,,medicament-aliment", până la vârsta maturității, punând bazele 
moralei creştine a moderatiei alimentare (Pedagogul 11.19.1; 20.3; 22.1-3; 
29.2):* „Apostolul îi spune lui Timotei, care bea apă: Foloseste-te de putin 
vin pentru stomacul tău. În chip minunat apostolul îi prescrie un ajutor 
consistent potrivit unui trup bolnav, care avea multă apă în el; hotărăşte, 
însă, să bea puţin vin, ca nu cumva, fără să-şi dea seama, ajutorul acesta, 
luat în cantitate mare, să aibă nevoie de altă doctorie [...] E bine ca băieții şi 


?' E.R. GOODENOUGH, Jewish Symbols in the Greco-Roman Period, Vol. VI, New York, 
1956, p. 142-143. 

% Cf. H.F. LUTZ, Viticulture and Brewing in the Ancient Orient, J.C. Hinrichs, Leipzig, 
1922, p. 25. 

? NT 1648: „ce si cite cu putinel vin"; BIBL. 1688: „ce putin vin"; FILOTEI: „ci putin 
vin’; ŞAGUNA: „ci putintel vin”; MICU: „cu putintel vin”; BIBL. 1914: „ci putin vin"; 
RADU-GAL.: „ci... de putin vin”; ANANIA: „puţin vin". 

? Cf JAY TWOMEY, The Pastoral Epistles through the centuries, Blackwell Bible 
Commentaries, Wiley-Blackwell, 2009, p. 87. 

fetele să se îndepărteze pe cât mai mult cu putință de vin. Că nu e potrivit ca 
vârstei clocotitoare să-i torni cel mai fierbinte lichid, vinul; este ca şi cum ai 
turna foc peste foc. Din pricina vinului se aprind poftele lor sălbatice şi 
arzătoare şi temperamentul lor înflăcărat. Íncálziti pe dinăuntru, tinerii sunt 
purtaţi de dorinţe în aşa fel încât trupul lor îşi arată vădit vătămarea, iar 
organele poftei se maturizează mai devreme decât se cuvine [...] de altfel nu 
se cuvine să îngreunăm cu vin gândurile cele dumnezeieşti. Că după cum 
spune poetul comic: Vinul curat te sileşte să judeci puţin, şi să fii 
necumpătat. Seara, însă, la vremea cinei este folosit vinul, pentru că atunci 
nu mai citim, ca să avem nevoie de minte trează. Seara aerul e mai rece 
decât ziua, aşa că trebuie să înlocuim lipsa căldurii naturale a soarelui cu o 
căldură străină; şi aceasta, cu puţin vin; paharele însă, să nu ajungă la 
paharul ocării. În sfârşit, celor înaintați în vârstă li se îngăduie cu mai multă 
bucurie să bea vin. Datorită vârstei, trupul răcit şi veştejit oarecum de 
scurgerea timpului, prin leacul viței de vie, capătă căldură, fără să se 
vatăme. Ca aproape totdeauna, dorințele bătrânilor nu mai sunt amenințate 
de naufragiile betiei [...] Dreapta judecată socoteşte că e bine ca cei care 
simt cu uşurinţă frigul iarna să bea vin, din pricina frigului; în altă vreme, 
însă numai pentru vindecarea durerilor de stomac. După cum nu mănânci 
când nu ţi-e foame, tot aşa şi cu băutura, trebuie să bei numai când ţi-e sete; 
dar să fii cu luare-aminte să nu aluneci; că băutul vinului fără socoteală te 
duce la cădere”. 

De asemenea, Sfântul loan Gură de Aur îi dedică acestui scurt 
verset şi aparent banal, o amplă exegeză, recunoscând în îndemnul 
episcopului Timotei, un element pedagogic, chiar dacă acesta vine sub 
forma unei schimbări aparent radicale a stilului de viata, păstrând desigur 
ideea de cumpătare (Omilia XVI): „Te îndemn stăruitor înaintea lui 
Dumnezeu şi a lui lisus Hristos şi a îngerilor aleşi, ca să pázesti acestea, fara 
a lua o hotărâre dinainte, nefăcând nimic cu părtinire. Nu-ţi pune mâinile 
degrabă pe nimeni, nici nu te face părtaş la păcatele altora. Păstrează-te 
curat! De acum nu bea numai apă, ci foloseşte putin vin, pentru stomacul 
tău şi pentru desele tale slăbiciuni (I Timotei 5, 21-23). Vorbind despre 
episcopi, despre diaconi, despre bărbaţi şi femei, despre văduve, despre 
preoți (prezbiteri), şi despre toti ceilalți, şi arătând cum episcopul este 
stăpân, când vorbea despre judecată, a adăugat: „Te îndemn stăruitor 
înaintea lui Dumnezeu şi a lui lisus Hristos şi a îngerilor aleşi, ca să păzeşti 
acestea, fără a lua o hotărâre dinainte, nefăcând nimic cu părtinire”. 
Porunceşte cu multă frică, şi Timotei nu s-a sfiit să o facă, pentru că era fiul 


31 CLEMENT ALEXANDRINUL, Scrieri. Partea întâi. Pedagogul, în col. „Părinţi şi 
Scriitori Bisericeşti”, Vol. 4, traducere, introducere, note şi indici de Pr. D. Fecioru, Ed. 
IBMBOR, Bucureşti, 1982, p. 240-243. 246. 

său cel iubit. Căci dacă el nu s-a ruşinat pentru sine, zicând: „îmi chinuiesc 
trupul meu, ca nu cumva altora propovăduind, eu însumi să mă fac 
netrebnic” (I Corinteni 9, 27), apoi cu atât mai mult nu s-ar fi ruşinat 
vorbind de Timotei. Dacă ia ca martori pe Tatăl şi pe Fiul, bine face; dar pe 
îngerii cei aleşi de ce îi ia drept martori? Pentru marea lui bunătate şi 
blandete, pentru că şi Moise zice astfel: „Vă mărturisesc astăzi pe cer şi pe 
pământ” (Deuteronom 4, 26), arătând prin aceasta marea blandete a 
stăpânului, şi iarăşi: ,,Ascultati, voi munților, cercetarea Domnului şi voi, 
neclintite temelii ale pământului” (Miheia 6, 2). Cheamă ca martor la cele 
grăite pe Tatăl şi pe Fiul, arătându-le lor în ziua cea de pe urmă că dacă ele 
pretind mai mult decât trebuie, e ca şi cum s-ar dezbrăca de orice 
răspundere. „Ca să păzeşti acestea, zice, fără a lua o hotărâre dinainte, 
nefăcând nimic cu părtinire”, adică să fii popular şi deopotrivă cu cei 
condamnaţi, cu cei judecaţi de tine, ca nimeni să nu te aibă în stăpânirea sa, 
nimeni să nu te considere ca al său. Dar oare cine sunt îngerii cei aleşi? 
Fiindcă şi Iacob ia ca martor pe Dumnezeu pe de o parte, iar pe de alta ia ca 
martor şi jertfelnicul. Tot aşa şi noi luăm de multe ori ca martori atât 
persoane care covârşesc, cât şi inferioare, şi astfel mărturia lor este mare. 
Aşadar, şi aici mărturia îngerilor celor aleşi este a unor fiinţe care nu sunt la 
fel cu Dumnezeu. Este ca şi cum ar zice: „chem ca martor pe Dumnezeu, pe 
Fiul Său, si pe slugile Sale, că ţi-am poruncit cu poruncă dumnezeiască”, 
înfricoşează deci pe Timotei [...] Păstrează-te curat! Aici vorbeşte despre 
prudenţă. De acum nu bea numai apă, ci foloseşte puțin vin, pentru 
stomacul tău şi pentru desele tale slăbiciuni. Deci, dacă el porunceşte unui 
bărbat care a fost cu băgare de seamă la posturi până într-atâta, şi care a 
întrebuințat spre băut atâta apă, încât s-a şi îmbolnăvit - şi încă des se 
îmbolnăvea - dacă, zic, porunceşte unui astfel de bărbat să fie prudent, iar 
acela nu respingea şi nici nu se îngreuia de acest sfat, apoi cu atât mai mult 
noi când auzim sfaturi ca acestea de la cineva, nu trebuie să ne îngreunăm. 
Si de ce oare nu i-a însănătoşit stomacul lui? Căci dacă hainele lui Pavel 
înviau morții, desigur cá şi aceasta ar fi putut să o facă el. Aşadar, de ce nu a 
făcut aşa şi cu Timotei? Pentru că şi astăzi dacă vedem bărbaţi mari şi 
virtuoşi îmbolnăvindu-se, să nu ne scandalizăm, fiindcă şi atunci s-au 
petrecut lucrurile după iconomia dumnezeiască. Căci dacă lui Pavel i s-a dat 
îngerul Satanei ca să nu se înalțe, apoi cu atât mai mult lui Timotei, fiindcă 
toate semnele ar fi fost de ajuns pentru a-l face atunci ca să cadă în fapte 
uşurele. De aceea Pavel l-a lăsat ca el să se slujească în puterea legii 
doctoriceşti, ca astfel şi el însuşi să se cumpăteze, precum şi alții să nu se 
scandalizeze, ci să afle că fiind de aceeaşi natură cu noi, a reuşit totuşi în 
faptele de care îl admirăm. Mi se pare că Timotei era bolnăvicios şi în alt 
chip, iar aceasta o arată zicând: „pentru desele tale slăbiciuni”, de unde se 
vede că boala lui provenea şi din cauza stomacului, şi din cauza altor 

membre ale trupului său. Nu era potrivit cu demnitatea lui a se îmbuiba de 
vin fără sfială, şi de aceea apostolul îi recomandă puţin vin ca pentru 


sănătate, iar nu pentru îmbuibare”."? 


Concluzia 

Intervenția Sfântului Pavel de la finalul primei sale epistole către Timotei (5, 
23) vizează, în egală măsură, o temă medicală (de igienă/ dietă alimentară: 
vinul ca „remediu-medicament”) şi una teologică (de comportament pastoral 
firesc, la granița dintre asceza cu reminiscente iudaice, duse la extrem şi un 
echilibrul creştin natural, în care vinul are un rol primordial, în special 
datorită legăturii sale organice cu Sfânta Euharistie şi a exemplelor preluate 
din viata Mântuitorului lisus Hristos: vinul ca „medicament spiritual", 
transformat în mod real în Însuşi Scump Sângele Său; Nunta din Cana 
Galileii; Pilda viței şi a mláditelor etc.). Aceasta face din Apostolul 
Neamurilor, într-o oarecare măsură, un descendent al autorilor literaturii 
sapientiale veterotestamentare, care, din poziţia lor sacerdotală, furnizau o 
serie de sfaturi prețioase de „igienă publică”, vizând sănătatea, boala, 
slăbiciunile, precum şi remedii/ leacuri pentru tratamentul acestora (cf 
Proverbe 31, 6; Înţelepciunea lui Isus Sirah 31, 6 — 32, 13; 38, 1-15). Prin 
urmare, trebuie să vedem în versetul studiat nu numai o simplă paranteză 
epistolară, o exortatie specific paulină, ci expresia unei reale îngrijorări a 
apostolului cu privire la sănătatea ucenicului său, Timotei. Sfatul medical 
amintit aici are menirea de a-i aminti episcopului că este dator să-şi refacă 
sănătatea şubrezită, din cauza unei abstinente excesive, fata de comunitatea 
pe care trebuie să o păstorească. Întregul program pastoral-misionar din 
Biserica Efesului era legat, în mod esenţial, de persoana şi lucrarea 
episcopului Timotei. 

Această atitudine se încadrează perfect în dimensiunea pastorală a 
scrisorii pauline, precum şi în spiritul epocii, conform căruia, de la liderul 
religios se aştepta şi o anumită „onestitate populară”, adică o informare 
corectă în acord cu învățații vremii despre menținerea sănătății trupului, nu 
numai a sufletului (lat. mens sana in corpore sano). Toate acestea denotă şi 
confirmă bunul simţ, moderatia, echilibrul, siguranța şi dreapta socoteală/ 
discernământul (gr. diakrisis), atât a părintelui cât şi a păstorului. Fiecare 
creştin are datoria de a-şi îngriji trupul şi de a-l menţine sănătos, pentru a 
putea lucra în ogorul Domnului şi în Biserică, pe care Părintele Dumitru 
Stăniloae o numea atât de inspirat „locul în care se înaintează spre înviere... 


? SFÂNTUL IOAN GURĂ DE AUR, Tálcuiri la Epistola întâi către Timotei a Sfântului 
Apostol Pavel, Ed. Nemira, Bucureşti, 2005, p. 79-81. 

laboratorul învierii”:"5 „Căci nimeni vreodată nu şi-a urât trupul său, ci 
fiecare îl hrăneşte şi îl încălzeşte, precum şi Hristos Biserica” (Efeseni 5, 
29). Aşadar, remediile medicale şi recomandările medicinei trebuie luate în 
seamă pentru a ne menţine şi a ne recupera sănătatea, atâta timp cât nu 
contravin bioeticii creştine. Fără îndoială (aşa cum o afirmă şi Sfântul loan 
Gură de Aur), indispozitiile lui Timotei reprezentau pentru ucenicul 
Sfântului Pavel ceea ce era pentru Apostolul Neamurilor „ghimpele în trup, 
îngerul Satanei care îl bătea peste obraz, ca să nu se trufească” (cf. II 
Corinteni 12, 7 ş.u.). Acesta este probabil motivul pentru care „Maestrul” nu 
recurge la puterile sale tămăduitoare, ci, pur şi simplu, face apel la resursele 
prudentei omeneşti, căci puterea lui Hristos se desăvârşeşte în slăbiciune. 
Este vorba, în definitiv, despre echilibrul formidabil, dar firesc, autentic al 


religiei creştine, în ansamblul său. 


Abstract: “No Longer Drink only Water, but Use a Little Wine for the 
Sake of your Stomach and of your Frequent Illnesses” (I Timothy 5: 23) 
This famous verse 23 from the fifth chapter of the First Pastoral Epistle, 
written by St. Paul for his very close disciple, Timothy, has long been a 
source of controversy. Timothy was afflicted with a stomach illness, the 
nature of which is not precisely known. The Apostle of Gentiles obviously 
suspects “bad water” as the source of the young bishop’s problem. The 
apostle is not instructing Timothy to abstain from water entirely; rather, for 
medicinal purposes the youth was enjoined to mix with his water a “little 
wine”. The use of wine was a widely recognized remedy for some illnesses 
among both Jews and Greeks, as reflected in the Hebrew Talmud, the 
writings of Hippocrates, Plutarch, and Pliny the Elder. Wine was often 
helpful in settling stomachs and preventing dysentery. Paul could also see in 
Timothy a “false asceticism” due to the influence of the “false teachers” at 
Ephesus, which has to stop proximately. On the other hand, this passage can 
hardly provide any comfort for those who desire to engage in the 
pleasurable consumption of beverage alcohol. Imbibers rarely drink just a 
“little,” nor do they dilute their wine with water. The Holy Fathers and 
Writers of the Church (such as Clement of Alexandria and St. John 
Chrysostom) wrote about the abuse and the moderation when it comes to 
drinking wine within an authentic Christian life. Furthermore, ancient wines 
were not nearly as potent as today’s fortified wines. Finally, this personal 
passage reveals the great love and concern of Paul for his young companion 
in the Gospel of Jesus Christ. 


3 Pr. prof. DUMITRU STĂNILOAE, Teologia Dogmatică Ortodoxă, Vol. Il, ediţia a III-a, 
Ed. IBMBOR, Bucureşti, 2003, p. 233. 

Un martir al Bisericii Ortodoxe Române — 
Părintele Aurelian S. Barbici (1894-1959) din Târgu-Jiu 


ANA-MARIA IANCU (RĂDULESCU) 


Cuvinte cheie: Aurelian Barbici, Târgu-Jiu, regimul comunist, preot 
Keywords: Aurelian Barbici, Târgu-Jiu, communist regime, priest 


Aurelian Barbici s-a născut la 13 aug. 1894, în comuna Vladimir din judeţul 
Gorj. Tatăl său, Simion, era preot ortodox, iar mama, Sanda, era casnicá.? 

A urmat şcoala primară in comuna natală, apoi şi-a continuat studiile 
la Bucureşti, unde a absolvit cele 8 clase ale Seminarului „Nifon 
Mitropolitul” şi Scoala Normală, şi a devenit licențiat al Facultăţii de 
Teologie. La terminarea cursurilor, stăpânea bine următoarele limbi străine: 
franceza, germana, greaca şi ebraica. 

S-a căsătorit cu Paulina D. Pavel, cu care a avut patru copii: Aurel, 
ajuns căpitan de aviaţie, Zizi, măritată cu dr. Bâcleşeanu în 1942, devenită 
profesoară de lb. germană şi lb. română în Orăştie - Hunedoara, Eleonora, 
căsătorită cu ing. Crăciunoiu, profesoară de desen în Petroşani şi Irineu, 
sublocotenent de aviație. 

Începând cu anul 1915, când a fost hirotonit, preotul Aurelian 
Barbici a slujit în mai multe localităţi din județul Gorj: până in 1919 a fost 
repartizat în comuna Polovragi, apoi a locuit şi lucrat câteva luni în comuna 
Glodeni, pentru ca în acelaşi an, 1919, să se mute în Târgu Cărbuneşti, unde 
a rămas până în anul 1928, când s-a mutat definitiv în oraşul Târgu-Jiu unde 
avea să fie confesor al arestului preventiv şi apoi preot la biserica Sfântul 
Nicolae — Vărăsături, filială a parohiei Sfinţii Apostoli,” până la data de 1 
iunie 1948, când a fost suspendat din funcție datorită activității sale politice. 

În anul 1914 s-a înscris în Partidul Liberal, în care a activat până la 
desfiinţarea acestuia de către comunişti în 1947. După 6 martie 1945, a 
devenit membru activ în Comitetul Judeţean din Gorj al P.N.L.-Brătianu, 
îndeplinind şi funcţia de casier. În această calitate a dus o neostenită luptă 
împotriva comuniştilor, luptă care a atins apogeul în preajma alegerilor din 
19 noiembrie 1946, când împărțea manifeste brătieniste în diferite locuri 
publice şi ducea o intensă propagandă antiguvernamentală printre preoți, 


' Cercetător la Institutul de Istorie a Totalitarismului Bucuresti si la Institutul de Ştiinţe 
Politice şi Relaţii Internaţionale Bucureşti. 

? ANA-MARIA RĂDULESCU, Aurelian Barbici (1894-1959), in Rev. „Arhivele 
Totalitarismului”, XII, nr. 44-45, nr. 3-4/ 2004, p. 244. 

? Anuar, 1941, p. 322, nr. 2, Parohia Sf. Apostoli din Tárgu Jiu. 

țărani şi comercianți. În această perioadă a făcut des naveta Târgu-Jiu — 
Craiova, asigurând legătura între şefii organizaţiilor liberale brătieniste din 
cele două oraşe şi împărțind pe ascuns manifeste în stațiile de tren. 

Preotul Barbici a figurat pe poziția a treia pe lista de candidati 
propusă de P.N.L.-Brătianu din Gorj pentru noua Adunare. În ziua 
alegerilor, el a fost şi observator la secția de votare nr. 5 unde, plângându-se 
preşedintelui secţiei, dr. Rioşeanu, că alegerile nu se desfăşoară în mod 
corect, a provocat tulburări în rândurile cetăţenilor veniţi la vot. 

După alegeri a continuat să ducă o propagandă intensă împotriva 
Guvernului, criticându-l de fiecare dată când avea ocazia. Datorită 
intolerantei pe care o manifesta fata de comunişti, el era considerat de 
aceştia un element periculos, fapt demonstrat de următoarea caracterizare 
făcută de Biroul de Siguranţă din Târgu-Jiu în ziua de 21 noiembrie 1946: 
„Este cel mai activ şi îndrăzneț politician luându-şi asupră-şi orice sarcină 
[...] în scopul de a dirija cât mai bine activitatea de propagandă. Este o fire 
impulsivă, periculos fiind capabil şi de acte teroriste [...]. În misiunea de 
Preot ce o are desfăşoară in orice ocazie [propaganda antiguvernamentala] şi 
chiar şi în predicile către credincioşi în biserică sau alte cuvântări”. 

În noiembrie 1947, în conformitate cu ordinul nr. 44.834 din 24 
noiembrie 1947, emis de Direcția Generală a Sigurantei Statului, prin care 
se cerea direcțiilor regionale să-i identifice pe toti preoţii catolici, greco- 
catolici şi ortodocşi care desfăşurau activitate reacționară, preotului 
Aurelian Barbici i s-a întocmit un dosar de urmărire informativă. 

Cum acesta nu a renunţat la manifestările sale anticomuniste, făcând 
diverse afirmaţii incomode, precum cea raportată de un vecin — ,,bestiile 
roşii care azi ne stápánesc pe noi, mâine-poimâine vor pleca ca şi legionari” 
— şi cum alegerile din 28 martie 1948 se apropiau, iar preotul Barbici trebuia 
împiedicat să provoace dezordine şi în timpul acestor alegeri, el a fost 
arestat preventiv, fiind deţinut timp de aproximativ o lună în Penitenciarul 
Târgu-Jiu. Împreună cu el au mai fost reţinuţi fruntașii P.N.T.-Maniu, Petre 
Berindei” şi Cârstea Pantelimon, precum şi colonelul N. Căpăţână, arestaţi 


* ACNSAS, fond Informativ, dos. nr. 4377, vol. 1, f. 1. 

` IBIDEM, f. 77. 

“IBIDEM, f. 91. 

7 OCTAVIAN ROSKE (coord.), Mecanisme represive in România, 1945-1989. Dicţionar 
biografic. A-C, Institutul National pentru Studiul Totalitarismului, Bucuresti, 2001, p. 269, 
„(n. 1908, com. Turcinesti, jud. Gorj). Scriitor; arestat 1946; evadează de la Militia din Tg. 
Jiu; fuge în munţi; rearestat, 19 dec. 1952; detenţie la Botosani, Oradea, Deva, Văcăreşti”. 

* CICERONE, CICERONE, Victimele Terorii comuniste. Arestafi, torturați, întemnițați, 
ucişi. Dicţionar, C, Ed. Maşina de scris, Bucuresti, 2002, p. 72, „Din Târg Jiu. Arestat la 4 
iulie 1959. Condamnat la 2 ani închisoare, pentru „uneltire împotriva regimului comunist”; 
OCTAVIAN ROSKE (coord.), op.cit., A-C, p. 450 „eliberat, 4 iul. 1961”. 

conform ordinului 36-K din 11 martie 1948, care prevedea reținerea tuturor 
celor considerați periculoşi pentru regim. 

La insistenţele Sigurantei, care îl propusese pentru epurare încă din 
noiembrie 1946, „ca unul ce are un trecut dubios şi activitate reacționară”, 
Aurelian Barbici a fost suspendat din funcția de preot paroh în ziua de 1 
iunie 1948 şi nu a mai primit niciun fel de salariu până la 1 noiembrie 1956. 
I s-a permis totuşi să slujească în biserica Sfântul Nicolae, alături de noul 
preot paroh, Ion Floroiu, şi să locuiască în casa parohială. 

Părintele a fost profund afectat de soarta fiului său Aurel A. Barbici, 
elev la Liceul Militar de la Mănăstirea Dealu şi coleg cu Regele Mihai I, 
fost sublocotenent în al Doilea Război Mondial la Flotila 1 Vânători, apoi 
şeful aerodromului de la Oradea Mare. Deşi capabil, acesta a fost epurat din 
armată, devenind simplu electrician, dar cu brevet de pilot aviator. De aceea 
a şi încercat să fugă din România, dar a fost prins de grăniceri şi arestat în 
ziua de 14 aug. 1948. Prin hotărârea judecătorească nr. 590/1948 a fost 
condamnat la 3 ani închisoare corecțională (detentia a executat-o la Oradea, 
Colonia de muncă de la Salcia — de la 13 august la 21 septembrie 1952. 
Aurel Barbici a fost eliberat la 21 decembrie 1952). 

Preotul Barbici a fost arestat pentru a doua oară pe 25 martie 1949, 
datorită faptului că în timpul unei perchezitii domiciliare efectuate pe 7 
martie, reprezentanții Serviciului Securității Poporului din Târgu-Jiu au 
descoperit în casa parohială din str. Sf. Nicolae, nr. 48, câteva sute de 
broşuri si reviste, anterioare anului 1940 (,,[lustratiunea Română”, 
„Realitatea ilustrată”, Almanahul ziarului ,,Curentul” din 1940, 3 reviste 
„Şoimii”, conform adresei Miliției Gorj din 18 martie 1949 către Serviciul 
Securităţii Poporului din Târgu-Jiu), cuprinzând articole cu caracter 
antisocialist şi portrete ale foştilor regi. Ancheta a fost coordonată de 
sublocotenentul de Securitate Toma Popescu, cunoscut pentru 
comportamentul său violent şi duritatea anchetelor, cărora le-au căzut 
victime, printre multe altele, vietuitorii Mănăstirii Polovragi — Gorj în lunile 
martie-mai ale anului 1958, sub motivul unei aşa-zise conspirații care să 
justifice desfiinţarea multor mănăstiri şi alungarea personalului monahal din 
cuprinsul acestora. 

De data aceasta preotul a fost judecat, iar prin sentinţa nr. 475 din 8 
aprilie 1949, dată de Tribunalul Militar Craiova, a fost condamnat pentru 
delictul de deţinere de imprimate clandestine, prevăzut de art. 327, lit. c din 
Codul Penal. Prin sentința dată, el a fost obligat să plătească 500 de lei 


?ACNSAS, fond Informativ, dos. nr. 4377, vol. 1, f. 77. 

10 Fişa matricolă penală la WWW — biblioteca represiunii.ro. http://86.125.17.36/Fise%20 
matricole%20penale%20 
20detinuti%20politici/B/B%2002.%20Balan%20Barbosu/Barbici/%20Aurelian%20S.. 
''ACNSAS, fond Informativ, dos. nr. 4377, vol. 2, f. 7 

cheltuieli de judecată şi a fost condamnat la trei luni de închisoare 
corecțională, pedeapsă executată la Penitenciarul din Craiova. A fost 
eliberat din închisoare la 22 iunie 1949. De aceea în tabelul cu preoţii 
slujitori din Arhiepiscopia Craiovei la 1 apr. 1949 părintele Aurelian Barbici 
figura ca „scos din buget”. 

După ce s-a întors din închisoare, preotul Barbici nu a renunțat la 
manifestările sale anticomuniste şi a reluat legătura cu foştii membri ai 
P.N.L.-Brătianu pe care îi cunoştea, povestindu-le despre condițiile 
groaznice de detenţie din Penitenciarul Craiova. 

A fost arestat pentru a treia oară în faimoasa „Noapte a Sfintei 
Marii”, noaptea de 15/16 august 1952, conform ordinului general 490 K 
emis de M.A.I. pe 14 august 1952, ordin căruia i-au căzut victime numerosi 
preoţi trimişi la Canal fără a avea altă vină decât aceea de a fi potențiali 
„duşmani ai poporului”. Aici a fost bătut şi „i-au rupt dinţii de jos”, „s-au 
purtat cu mine foarte rău, dar dacă va vrea Dumnezeu scăpăm noi în 
curând”, mărturisea părintele Aurelian Barbici în martie 1957. La Canal 
s-a întâlnit cu preoții cunoscuţi din Turnu-Severin şi anume: Dumitru Vişan, 
Laurian Moraru, Traian Danculescu şi Gheorghe Iorga din Ohaba (greşit 
trecut Nicolae Iorgu în documentele Securității, condamnat pentru legăturile 
avute cu Nicolae Trocan, luptător anticomunist şi fost aviator, condamnat 
ulterior la moarte şi executat), învățătorul liberal Constantin Manolescu din 
Balş. Cu toti aceştia a păstrat legătura prin corespondență după ce s-a întors 
din închisoare. A menţinut contactul şi cu alte „elemente suspecte”, foşti sau 
viitori deţinuţi politici, precum: coloneii Haralambie Bădescu," Răceanu, 
Spiridon Aposteanu, fostul prefect de Gorj Buby Sadoveanu, preoţii Gh. 
Daliescu, Ion Cernăianu, Nicolae Nebunu, Petre Pau,!* Ioan Medar, 


? Vezi Rev. BOR, nr. 3-4, mart.-aprilie 1949, supliment, p. 40. 

'S ACNSAS, fond Informativ, dos. nr. 4377, vol. 1, f. 46. 

14 C. Ionitoiu, op. cit. A-B, 2000, p. 138, “a fost arestat in noaptea de 1-2 martie 1949 de pe 
proprietatea sa, confiscându-i-se toată averea şi trimis la Târgu Jiu, cu domiciliu obligatoriu 
până pe 15 aug. 1963; Octavian Roske (coord.), op. cit., A-C, p. 214, „ridicat împreună cu 
mama sa de la domiciliul său stabil de la Bumbesti-Pitic-Gorj, 1 martie 1949; mutat în Târg 
Jiu cu d. o. până la 15 aug. 1963”. 

'5 Anuarul Mitropoliei Olteniei, Craiova, 1941, pp. 322-323, Parohia „Sfinţii Împărați”, 
Târgu Jiu, n. 14 apr. 1909 în com. Milostea, preot din 1941 aici; ANA-MARIA 
RĂDULESCU, Clerici olteni în închisorile comuniste. Studiu preliminar (II), in MO, LVI, 
nr. 5-8/2004, p. 157, nr. 68; C. IOAITOIU, op.cit., D-E, 2002, p. 15, „arestat în perioada 
16 aug.-1952 — 15 sept. 1953, pentru uneltire contra ordinii sociale”, Octavian Roske 
(coord.), op. cit., D-G, 2003, p. 55 

16 ANA-MARIA RĂDULESCU, Clerici olteni în închisorile comuniste. Studiu preliminar 
(11), in MO, LVI, nr. 9-12/2004, p.142-143; C. IONITOIU, op.cit., P-Q, 2006, p. 84; 
OCTAVIAN ROSKE (coord.), op.cit., A-C, p. 125, unde eronat se precizează cá „a murit 
la Periprava". 

Pantelimon Albeanu'” şi Stelian Constantinescu.'* 

Între cei amintiţi s-a înjghebat o prietenie sinceră şi o corespondenţă 
care a determinat Securitatea să ceară ca măsuri cu termen: „l. se vor 
identifica şi culege relaţii despre toate persoanele cu care cel în cauză 
întreţine legături directe sau prin corespondență. Aceasta se va rezolva prin 
agentură şi prin investigații despre persoanele din raza noastră de activitate. 
Pentru celelalte persoane se vor cere relaţii prin corespondenţă. Termen ... 2. 
Dirijarea unor agenti cu sarcini concrete. 3. Se va menține interceptarea 
secretă a corespondenţei”.!” Preotul Barbici a primit initial o pedeapsă de 60 
de luni, pentru „politică interzisă P.N.L.-Brătianu”20 şi pentru „atitudine 
antidemocratică” din care a executat însă numai 22 de luni, fiind eliberat pe 
21 iunie 1954 din Penitenciarul Piteşti, prin ordinul de grațiere nr. 68.495 
din 17 iunie 1954. În toată această perioadă a trecut pe la Canal”! (unde a 
fost şef de dormitor) şi prin penitenciarele Craiova, Ghencea şi Piteşti. 
Datorită bătăilor îndurate în timpul detenţiei şi-a pierdut toti dinţii de jos şi i 
s-a înrăutățit boala de inimă, care îi va provoca în cele din urmă moartea. În 
urma examenului medical din 20.01.1953, a fost declarat inapt de muncă, 
fiind diagnosticat cu hernie inghinală bilaterală şi miocardită. 

La 16 noiembrie 1953, preotul Barbici se afla la Penitenciarul Piteşti, 
fiind repartizat în celula nr. 33. În acest penitenciar a primit de altfel şi o 
pedeapsă de cinci zile de arest, cu începere din 28 decembrie 1953, la 
propunerea sergentului Neagu Matei, care a considerat că preotul Barbici a 
minţit atunci când i s-a spus că a primit aprobare de la un căpitan ca să i se 
dea un brâu de la magazia de haine şi că 1-a vorbit pe un ton prea ridicat. 
Prin urmare, sergentul a cerut să i se dea detinutului cinci zile de arest „cu 
ratia la jumătate din sfertul de pâine fără apă” pedeapsa fiind motivată si 
de faptul că ,,detinutul este încăpățânat si cu tovarășii şefi de sectie”.”* 

După ce a fost eliberat din detenţie, i s-a stabilit domiciliu 
obligatoriu în Târgu-Jiu, fiind obligat să se prezinte de două ori pe lună la 
Militia locală. 

După ce s-a întors din închisoare, preotului Barbici i s-a permis să 
slujească ca preot ajutor în parohia Sf. Nicolae, pe lângă preotul titular Ion 
Floroiu, fără să primească salariu de la stat. El a intrat in conflict cu preotul 


7 OCTAVIAN ROSKE (coord.), op.cit, A-C, p. 78, unde apare eronat decedat la 
Periprava; C. IONITOIU, op.cit., C., p. 83, unde apare numai cu numele. 

18 Anuar, 1941, pp. 343-344, nr. 33 - Parohia Calopáru, com. Boráscu-Gorj. 

? IBIDEM, vol. 2, f. 8 — plan de măsuri pe perioada 1 mai — 1 noiembrie 1958 referitoare la 
Pr. Aurelian Barici. 

? IBIDEM, f. 125. 

” IBIDEM, f. 1. 

?? AMI, fond Penal, dosar 524, vol. II, f. 3. 

? IBIDEM. 

paroh, la rândul lui urmărit de Securitate, care devenise între timp 
protoiereul raionului Târgu-Jiu şi consilier eparhial. Acesta din urmă, dornic 
să rămână singur în parohie, dar şi speriat că preotul Barbici îl va tari şi pe 
el în închisoare — datorită lipsei de reținere cu care vorbea în biserică 
împotriva regimului comunist — şi-a folosit toată influenţa pentru a-l 
îndepărta pe colegul lui mai vârstnic din parohia Sf. Nicolae. Astfel, el a 
contribuit la pensionarea forțată a preotului Barbici şi i-a înscenat diverse 
anchete şi procese, până în anul morții acestuia. Preotul Aurelian Barbici a 
fost obligat să meargă de nenumărate ori la Craiova şi Bucureşti pentru a-şi 
apăra drepturile în fata autorităţilor bisericeşti, ceea ce a contribuit la 
înrăutățirea stării sale materiale, a fost suspendat pe o perioadă de două luni 
la începutul anului 1958 şi a fost trimis la cursurile de îndrumări pastorale 
care s-au ținut în lunile februarie-martie 1958 la Seminarul de la Curtea de 
Argeş. Punctul culminant a fost reprezentat de obținerea transferării 
preotului Aurelian Barbici la o parohie de la ţară, transferare pe care acesta 
nu a mai apucat-o datorită morţii sale. 

Ín tot timpul petrecut in libertate dupá a doua arestare, preotul 
Aurelian Barbici a trăit sub o presiune continuă, trebuind să-şi ducă viaţa de 
pe o zi pe alta cu ajutorul enoriaşilor şi al copiilor, fiind foarte sărac, 
neavând niciun fel de proprietate personală. Banii de pensie, atunci când i-a 
primit, se duceau pe deplasările la procese. În ultima parte a vieţii sale, 
începând cu iarna anului 1958, el trăia şi cu spaima de a fi dat afară din casa 
parohială şi aruncat în stradă, căci locul lui din parohie fusese declarat 
vacant, şi urma să fie preluat de un nou preot care s-ar fi mutat în casă. Dar 
poate că grija cea mai mare i-a produs-o arestarea şi condamnarea, a fiului 
său cel mai mare, căpitanul Aurel Barbici, care după eliberarea din detenţie 
reuşise să lucreze la televiziune, după ce multă vreme nu i s-a permis să se 
angajeze undeva, apoi la Lupeni de unde „în cursul lunii iulie 1957 a fost 
arestat de organele M.A.I. Petroşani pentru acte de sabotaj pe timpul cât a 
fost funcţionar la un şantier de construcţii” de la Lupeni.” În urma deciziei 
nr. 62/1958 a Tribunalului Suprem a fost condamnat la 18 ani muncă silnică 
pentru perioada 30 iunie 1957 — 25 iunie 1975 (conform sentinţei din 22 
martie 1958, căpitanul Aurel Barbici era condamnat la 12 ani închisoare 
corecțională, pentru sabotaj şi instigare publică în perioada evenimentelor 
din Ungaria)? pentru sabotaj în producţie în calitate de maistru mecanic. 
Procesul s-a desfăşurat la Cluj în cadrul Tribunalului Militar Teritorial de 
acolo. Detentia a executat-o la Oradea, de la 14 oct. 1958 la Penitenciarul 


24 ACNSAS, fond Informativ, dosar, nr. 4377, vol. 1, f. 34, 147. 
?5 IBIDEM, f. 133 si f. 157. 

Gherla, de la 8 mai 1959 la Penitenciarul Jilava, iar de la 18 iulie 1959 la 
Galati unde peste putin timp la 11 iulie 1957 a trecut la cele vesnice.”° 

Condamnarea fiului său, demiterea din învăţământ a fiicei mai mari, 
care se stabilise la Orăştie, unde preda limba germană,” incertitudinile vieţii 
de zi cu zi, hartuiala continuă prin care a trecut în ultimii ani de viata, i-au 
agravat preotului Barbici boala de inimă, provocându-i în cele din urmă 
moartea, survenită în ziua de 29 aprilie 1959, în casa parohială în care îşi 
petrecuse o jumătate din viaţă. Cauzele decesului au fost maladie 
hipertensivă şi insuficienţă cardiacă. 

Greutățile vieţii nu l-au determinat însă să renunţe la verticalitatea sa 
morală, căci el a continuat să-i critice pe comunişti, refuzând să se plece în 
fata autorităților pentru a-şi uşura traiul. 

Securitatea era conştientă de faptul că preotul Barbici a rămas un 
element recalcitrant în ciuda condamnărilor suferite, aşa încât i-a deschis din 
nou dosar informativ pe 13 iunie 1958, a dirijat în preajma lui câţiva 
informatori, printre care se număra şi un prieten apropiat, şi i-a supravegheat 
corespondenţa. Iar ultimele notițe care apar în acest dosar, redactate in chip 
de concluzie, sunt: „avea activități duşmănoase cu caracter războinic”, dar 
„întrucât cel în cauză a decedat, nu s-a luat nici o măsură operativă asupra 
sa”. Aceste însemnări, care ne arată ce credeau reprezentanţii Securităţii 
despre Aurelian Barbici, ne determină să tragem concluzia, cinică la prima 
vedere, că decesul l-a păzit pe preot de noi persecuții, salvându-l de urmările 
valului de represiuni declanşat împotriva Bisericii Ortodoxe în anul 1958, 
căruia i-au căzut victime în anul următor câțiva dintre apropiații sai, preoţii 
Ioan Medar,” Ion Cernăianu“ si Nicolae St. Nebunu." 


?6 Fişa matricolă penală la WWW - biblioteca represiunii.ro. http://86.125.17.36/Fise%20 
matricole%20penale%20 
20detinuti%20politici/B/B%2002.%20Balan%20Barbosu/Barbici/%20Aurelian%20A; 
Aurel Barbici, certificat de deces nr. 666/959; OCTAVIAN ROSKE (coord.), A-C, op.cit., 
p. 197. 

?' ACNSAS, fond Informativ, dosar, nr. 4377, vol. 1, f. 42. 

“ IBIDEM, f. 163. 

? DORIN DOBRINCU, (editor), Proba infernului. Personalul de cult în sistemul carceral 
din România potrivit documentelor Securităţii, 1959-1962, Ed. Scriptorium, Bucureşti, 
2004, p. 20, nr. 139; ANA-MARIA RĂDULESCU, Clerici olteni în închisorile comuniste. 
Studiu preliminar (III), în MO, LVI, nr. 9-12/2004, p. 143, nr. 127; C. IONITOIU, op.cit., 
M, 2004, p. 304 unde apare eronat cu numele de Meda si fárá prenume cu precizarea: Din 
satul Ciuperceni, comuna Alinpesti — Gorj, preot ortodox. Arestat. Condamnat la inchisoare 
in 1959". 

? CICERONE IONITOIU, op.cit., C, p. 83: „Din Târgu Jiu, preot ortodox, arestat in 1061 
de Securitatea Craiova”; OCTAVIAN ROSKE (coord.), op.cit., A-C, p. 457: „Preot din Tg. 
Jiu; detenţie la Craiova. 

?! Anuar, 1941, pp. 366-367, Parohia Hodoreasca, com. Ciuperceni- Gorj, n. în 1905, preot 
din 1928 la Parohia Hodoreasca, com. Ciuperceni; ANA-MARIA RĂDULESCU, Clerici 

Documente 
1. 1949, martie 7, Târgu Jiu. Proces verbal de perchizitie a locuinţei 
preotului Aurelian Barbici din Târg Jiu încheiat de subloc. de 
Securitate Toma Popescu. 

Proces — Verbal 

7 Martie 1949 

Noi, Popescu Toma, suloct. din Serv. jud. Sec. Pop. Tg. Jiu, fiind 
informaţii că la locuinţa D-lui Ostroveanu Ilinca din com. Borăscu Gorj s-au 
găsit broşuri şi ziare legionare cu ocazia ridicării în calitate de moşieră şi cum 
şi-a stabilit domiciliul la Pr. Barbici Aurel din Tg. Jiu str. Sf. Nicolae Nr. 48. 

Conform ord. D-lui Căpitan Gh. Nădăban, şeful acestui serviciu, de a 
face o perchizitie la noul domiciliu spre a i se mai găsi asemenea obiecte. 

Noi în baza celor de mai sus însoțit fiind de Dl. Plot. Arcescu Vasile 
şi serg. maj. Olaru Ion, ambii din acest serviciu, ne-am transportat la locul 
sus arătat unde spunând scopul vizitei noastre D-nei Paulina A. Barbici şi 
Irina Ostroveanu, care erau prezente, ne-au dat voe de am perchizitionat 
întreaga locuinţă, al cărei rezultat este după cum urmează: 

În comuna unde locuieşte Irina Ostroveanu pe o másutá se afla 
broşura „Straja Ţării” — 8 Iunie 1938 în limba franceză, cu portretul ex 
Regelui Carol II şi Mihai I şi ilustrate strajenesti. 

Într-o cămară de lângă dormitorul Pr. Barbici Aurelian s-au găsit 
două aparate de radio stil vechiu cu megafon pâlnie şi o baterie Phylips fără 
acte de proprietate sau autorizaţie (defecte). 

Un teanc de reviste Realitatea si Ilustratiunea Română — cu diferite 
portrete monarhice. 

În dormitor s-a găsit un aparat de Radio pentru priză - cu taxele la zi. 

Tot acolo era un ceas de avion şi una busolă avion deteriorată stil 
german. 

Obiectele de mai sus au fost lăsate în custodie, nefiind mijloace de 
transport. 

Slt. T. Popescu, două semnături indescifrabile Perchizitionat Pr. A. Barici 
ACNSAS, fond Penal, nr. 524, vol. I, f. 14. Orig. mss. 


2. 1949, martie 21, Targu Jiu. Declaratia plutonierului Ioan Cotruia de 
la Militia Gorj în legătură cu cele descoperite la preotul Aurelian 
Barbici. 

21 martie 1949 

Dată în fata noastră Slt. T. Popescu. 


olteni în închisorile comuniste. Studiu preliminar (III), in MO, LVI, nr. 9-12/2004, p. 145, 
nr. 136; C. IONITOIU, op.cit., N-O, 2005, p. 47, „condamnat la 8 ani închisoare”; 
OCTAVIAN ROSKE (coord.), op.cit., N-O, 2006, p. 116. 

Declaraţie 

Subsemnatul Plot. Cotruia Ioan, din Militia Gorju declar. 

În legătură cu Părintele Barbici din Tg. Jiu, declar că ducându-mă cu 
Comisia de la Bir. de rechizitii şi cartiruiri la locuinţa sus numitului Preot 
pentru a instala alt preot, într-o cameră sau 2, unde era goale, am observat că 
are mai multe reviste cu caracter suversiv, am luat parte din ele pe care le-am 
predat securităţii, iar restul sunt tot la locuinţa sa. 

La Militia Gorj, fiind la cercetări s-a exprimat către mine că să rat eu pentru 
că are să râdă şi dânsul când ia veni rândul. 

Aceasta declar, susțin şi semnez 

Plot. de Miliție Cortuia Ioan 

ACNSAS, fond Penal, nr. 524, vol. I, f. 12. Orig. mss. 


3. 1949, martie 21, Tárgu Jiu. Declaratia preotului Aurelian Barbici 
datá anchetatorului Sublocotenent Toma Popescu. 
2] Martie 1949 
Data in fata noastră Slt. T. Popescu 
Declaratie, 

Subsemnatul Preot Barbici S. Aurelian náscut la data de 1894 
August 13 in Comuna Vladimir Gorj, domiciliat in Tg. Jiu str. Sf. Nicolae 
No. 48, cásátorit cu 4 copii. (I cel mai mare Barbici Aureliu ofiter de aviatie 
cu domiciliu in Oradea, actualmente condamnat in penitenciarul din Oradea; 
II o fiică, Zizi dr. Băcleşanu profesoară de Germană şi Română, deblocată; 
III fiică Eleonora Inginer Cráciunoiu, actualmente profesoară la liceul din 
Petroşani, iar soțul este Inginer la C.F.R.-Bucuresti; IV un fiu sublt. aviator 
Barbici Irineu în garnizoana Bucureşti). De profesiune „Preot”, ca studii: 
absolvent al Şc. normale şi fost învăţător până în timpul gardiştilor 
(legionari) când am fost nevoit să dimisionez — Seminarul şi Teologia din 
Bucureşti. Averea circa 2 ha. — de origină socială preot cu stare mijlocie. 
Serv. militar dispersat. Mai am un frate Preot şi unul Medic. Am fost 
condamnat pentru calomnie la 1.500 lei şi suspendati. 

Am fost încadrat în partidul P.N.L. Brătianu din 1914 şi am activat 
permanent; iar la alegerile din 1946 am fost III-lea candidat pe listă. 

Am fost reținut la penitenciarul din Tg. Jiu în ajunul alegerilor din 28 martie 
1948 aproximativ o lună de zile. Declar 

Recunosc că în locuinţa mea alături într-o cameră ce fusese destinată fiicelor 
mele s-a găsit una broşură „Straja Țării”. Jeunnes Roumaine. 8 Iunie 1938 
cu chipul regelui (Carol) II şi portrete strejereşti şi articole cu doctrina 
acestei mişcări. În camera aceea locuia în acel moment moşiera Irina col. 
Ostroveanu, care putea ceti această carte scrisă în limba franceză deoarece 
cunoştea această limbă. Recunosc de asemenea că într-o cameră de lângă 
dormitorul meu au găsit un teanc de câteva sute de reviste: Realitatea 


169 


Industrială şi Ilustattunea Română anterioare anului 1940, care cuprind 
portrete monarhice şi alte articole de propaganda zilei de atunci, având şi 
caracter antisocialist. 

În dormitorul meu s-a găsit un ceas de avion sau maşină şi o busolă 
de avion german, deteriorată. Ceasul şi busola au fost lăsate la mine de fiul 
meu care este închis la penitenciarul de la Oradea Mare, pentru ce fapte nu 
ştiu. Tot în camera cu revistele s-a găsit şi Almanahul Curentul pe 1940 — 
care la pagina 19 are un art. de Pamfil Şeicariu. Revistele au fost depozitate 
într-o cameră nelocuită şi la loc vizibil pentru oricine ar fi trecut prin aceia 
cameră. 

Cheia de la cameră era încredinţată soției care nu îngăduia nimănui 
să intre în acea cameră, fiind în acea cameră şi alte lucruri de valoare ca: 
haine, lenjerie de corp şi pat aceste reviste erau cumpărate de copii mei în 
timpul scolaritátii lor şi le pástram mai departe fără a avea gând de a le 
distruge. 

Nu recunosc că am zis către plutonierul Catrina Ion din Militia Gorj 
expresia. ,rádeti acum, cá am să râd şi eu mai târziu”. Ştiu însă că m-a 
întrebat că „făcuşi slujbă azi (fiind Vineri), da mâine mai faci?” Şi a început 
să râdă spunând că „mâine mai faci şi la noi”. La această provocare ironică 
fiind de fata şi alti funcționari în birou, am răspuns cu expresia: „nu râde 
domnule că asta se întâmplă oricui”. 

Drept pentru care dau prezenta declaraţie şi semnez propriu. Preot 
Aurelian Barbici din Tg. Jiu. 

ACNSAS, fond Penal, nr. 524, vol. I, f. 7-9. Orig. mss. 


5. 1949, martie 21, Târgu Jiu. Proces verbal de anchetă a preotului 
Aurelian Barbici întocmit de sublocotenent de Securitate Toma 
Popescu. 

PROCES VERBAL 
Astăzi, 21 Martie 1949 la Tg. hu 

Noi, Popescu Toma, Sublocotenent din Serviciul Judeţean de 
Securitate a Poporului Tg. Jiu. 

Având in vedere procesul verbal de perchizitie domiciliara la preotul 
Barbici Aurelian în ziua de 7 Martie 1949/fila 9 din care rezultă că a păstrat 
în domiciliul său broşuri şi reviste cu caracter interzis, plasate la loc vizibil, 
putând fi uşor răspândite la amatori; ba chiar în momentul perchizitiei 
broşura Straja Țării era pe o noptieră in camera unde se tolerase mosiera 
Irina Ostroveanu de câteva zile, care cetea această carte. 

Căutând la evidenţele acestui serviciu am constatat că acest preot are 
dosar personal (la acest serviciu), ca activist remarcant în P.N.L. Brătianu. 
Din studiul dosarului se constată că a fost membru în comitetul Judeţean al 
acestui partid; iar la alegerile din 1946 a figurat ca al treilea candidat pentru 

deputaţi, ducând acţiune de propagandă antiguvernamentală de la om la om, 
având discuţii cu cercurile reacționare din jurul său. 

Activitatea sa politică după 6 Martie 1945 se rezumă astfel: 

Membru activ în comitetul judeţean al Organizației de Gorj P.N.L. 
Brătianu. 

- A făcut propaganda fatisa printre preoți, ţărani, cunoscuţi şi comercianţi in 
vederea alegerilor din 1946, împărțind manifeste. 

- A candidat pe lista P.N.L. Brătianu şi a asistat la secția de votare la aceste 
alegeri. 

- A ţinut contact cu fruntaşii politici ai opoziţiei. 

- Propaganda contra măsurilor economice ale actualului Guvern cu tendinţe 
antisemite. 

A fost reținut politic în perioada alegerilor din 28 Martie 1948, la 
Penitenciarul Tg. Jiu. 

În prezent posedă aparat de radio-receptie cu care ascultă diferite 
posturi clandestine. 

Pentru materialul găsit la perchizitia domiciliară din 7 Martie 1949, 
învinuitul Barici Aurelia, preot, domiciliat în Tg. Jiu, str. Sf. Nicolae Nr. 48, 
de origină socială preot mediocru, fiul lui Simion şi Sada, căsătorit, cu 4 
copii, studii şcoala normală, seminarul din R. Vâlcea şi Teologia din 
Bucureşti, de ani 55, avere 5 pogoane în comuna Bălăneşti — Gorj, 
nesatisfăcut serviciul militar/dispensat/; în trecut încadrat în P.N.L. 
Brătianu, în prezent neîncadrat politiceşte, în 1939 fost condamnat la 1500 
lei pentru calomnie/art.294 şi 297 C.P./ şi suspendată executarea, acesta ne 
dă o declarație proprie care vizată spre neschimbare se alătură şi din care 
rezultă: (fila 2) 

Recunoaşte că a ştiut de aceste reviste şi broşuri că au un conținut cu 
material interzis şi dăunător securității Poporului dar nu a luat nici-o măsură 
de suprimarea lui, lăsându-l mai departe la îndemâna oricui, după cum se 
constată în cazul broşurei Straja Țării care era la dispoziția mosierei Irina 
Ostroveanu, străină de familie. 

Nu recunoaşte că s-a exprimat ironic şi amenintator fata de 
funcționarii Miliției Gorj: ,,radeti acum cá am să râd su eu mai târziu” după 
cum rezultă din adresa Nr. 3629 din 18 Martie 1949/fila 6/ şi declarație lui 
Catrina lon/ fila 8. 

Numitul Barici Aurelia se face vinovat de păstrare de publicatiuni 
interzise cu scopul de a le difuza şi la alţii şi de atitudine ostilă fata de 
actualul regim contra căruia a luptat permanent. 

Drept pentru care am încheiat prezentul proces verbal. 

Sublocotenent T. Popescu 
ACNSAS, fond Penal, nr. 524, vol. I, f. 5. Orig. mss. 

4. 1949, martie 25, Craiova, Mandat de deţinere nr. 248 a preotului 
Aurelian Barbici, 
PARCHETUL - TRIBUNALULUI MILITAR Craiova 

Mandat de Detinere nr. 278 
Noi. Maior Mag. Pârvu Iosif. Procuror de serviciu pe Tribunalul Militar 
Craiova. În virtutea disp. art. 147 C.J.M. Dispunem arestarea şi deținerea la 
Penitenciarul Craiova provizoriu pe Preot Barbici Aurelian din Tg. Jiu 
învinuit de Detinere de pubicatiuni interzise 325 c.p. 
Se depune provizoriu pe timp de 30 zile cu începere de la data de 25.111.949 
şi expiră la — 
La Craiova 26.III. 949. 


PROCUROR DE SERVICIU SECRETARUL PARCHETULUI 
MILITAR 
Maior Magistrat Iosif Pârvu ss indescifrabil 


ACNSAS, fond Penal, nr. 524, vol. II, f. 6. Orig. mss. 


S. 1949, aprilie 8, Craiova. Sentința nr. 475 a T.M. Craiova de 

condamnare a preotului Aurelian Barbici. 

Dosar 673/949 REPUBLICA POPULARA ROMANA 
SENTINTA Nr. 475 

Astazi 8 luna Aprilie anul 1949. Tribunalul Militar al Craiova 

compus din D-nii: Maior Magistrat Şendrea Gheorghe Preşedinte, Cpt. Nicu 
Nicolae, membru, Cpt. Magistrat Comănici Nicolae, Procuror Militar Cpt. 
Mag. Popa Guido, Grefier Tănăsescu Cornel. S-au întrunit în şedinţă publica 
cu respectarea dispozitiunilor prevăzute de art. 19.20.21 C.J.M. şi având 
jurământul în forma prevăzută de lege, în scopul de a judeca pe Preot 
Barbici Aurelian din Tg. Jiu Str. Sft. Nicolae No. 48. 
Învinuit pentru faptul de Delictul de deţinere de imprimate clandestine 
prevăzut şi penat de art. p.p. art. 325 lit. c C.P. comb. cu D.L. 856/938. 
Inculpatul s-a prezentat în instanță asistat de apărătorul din oficiul avocat 
Călin D. 

Preşedintele conformându-se dispozitiunilor art. 215 C.J.M. a 
stabilit identitatea inculpatului. 

Grefierul a făcut apelul martorilor propuşi în cauză după cum 
urmează: Martori n-au fost propuşi nici de acuzare nici de apărare. 

După aceasta s-a dat citire de grefier actului de acuzare şi pieselor 
din dosar, iar Preşedintele a incunostintat pe inculpat despre fapta ce 1 se 
impută si a procedat la luarea interogatorului său cu respectarea 
dispozitiunilor art. 261 C.J.M. arătând dovezile şi cerând să spună tot ce este 
util apărării sale, interogator ce s-a anexat la dosarul cauzei. 

S-a dat cuvântul Procurorului Militar, care în rechizitorul său a 
susținut condamnarea. 

Apărarea prin avocatul din oficiu Călin D. a susținut circumstanțe 
atenuante şi suspendarea executării pedepsei. 

După ce apărarea a avut ultimul cuvânt, Preşedintele a întrebat pe 
învinuit dacă mai are ceva de adăugat în apărarea sa şi după răspunsul său 
negativ a declarat desbaterile închise, iar Tribunalul conform art. 291 C.J.M. 
s-a retras în Camera de Consiliu spre a delibera asupra culpabilitátii şi 
aplicatiunii pedepsei. 

Opiniunea Judecătorilor s-a luat conform art. 294 şi 295 C.J.M., iar 
la aplicarea pedepsei s-a avut in vedere dispozitiunile din Cartea IV a Titlul 
I CJ.M. 

TRIBUNALUL 
Deliberând in continuare cu art. 294-295 C.J.M. Asupra acțiunii de trimitere 
direct în judecată Nr. 776 din 4 Aprilie 1949 al Domnului General 
Comandant al Div. 2 Inf. contra lui Preot Barbici Aurelian pentru delictul de 
detinere de imprimate clandestine p.p. art- 325, lit. c C.P. comb. cu D.L. 
856/938. 
Avánd in vedere concluziunile orale ale procurorului Militar precum si 
sustinerea inculpatului fácute personal si prin apárátorul sáu in fata instantei 
in sedintá publicá. 
Având în vedere cá din instructia orală urmată în cauză în şedinţa publică, 
cât şi din actele de la dosar, care au fost puse în discuţia părților în şedinţa 
publică conform art. 137 pr. pen., se constată următoarele: 
În fapt: 
În ziua de 7 Martie 1949, efectuându-se o perchezitie domiciliară de către 
Militia Tg. Jiu la inculpatul Barbici Aurelian, s-au găsit câteva sute reviste 
„ilustraţiunea romana” şi „realitatea ilustrată” anterioare anului 1940, cu 
portretele foştilor regi şi cuprinzând articole cu caracter antisocialist, contrar 
regimului democratic din tara noastră. 
Inculpatul atât la primele cercetări cât şi în şedinţă publică, recunoaşte că s-au 
găsit acele reviste la domiciliul său, însă adaugă că nu ştia că nu este permis 
să le tina acele materiale, însă Tribunalul apreciază ca nesinceră aceasta 
afiramatie, întrucât fiind preot, deci intelectualul, ştia că acele reviste 
conținând material antisocialist, trebuiau distruse. 
Faptul detinerii se dovedeşte şi cu actele încheiate de către organele de 
Securitate — procesul verbal de la fila 1. 
În drept. 
Având în vedere că pentru faptul arătat la expunerea în fapt, inculpatul a fost 
trimis în judecată pentru delictul de deţinere de imprimate clandestine p.p. 
art. 325 lit. c C.P. comb. cu D.L. 856/938. 
Având n vedere că în acest fapt sunt întrunite în totul elementele constitutive 
ale infractiunei de mai sus de oarece: 

- Există faptul material de deţinere de imprimate clandestine, în vederea 
răspândirii în public, prin care se provoacă la comitere de infracţiuni, în 
speță inculpatul a deţinut la domiciliul său până la 7 Martie 1949, câteva 
reviste ,,ilustartiunea română” şi „realitatea ilustrată”, conţinând portretele 
foştilor regi şi articole cu caracter antisocialist. Dat fiind numărul lor prea 
mare, sunt prezumtii că inculpatul le-a deținut în vederea răspândirii lor în 
public, pentru ca agitându-se spiritele să provoace la comitere de infracţiuni. 
- Există intentiunea delictuoasă rezultând din împrejurarea că inculpatul cu 
bună ştiinţă şi voinţă liberă a deţinut acele imprimate clandestine, deşi fiind 
intelectual, preot, putea să aprecieze şi să-şi dea seama că deținerea unui 
asemenea material constituie o infracțiune. 

Raportând starea de fapt la textul art. 325 lit. c C.P., Tribunalul 
constată ca inculpatul a săvârşit delictul de detinere de imprimate 
clandestine, pentru care urmează a fi condamnat. 

Având în vedere că în favoarea inculpatului militează circumstanţe 
atenuante, prin aceia că nu a mai fost condamnat până în prezent, Tribunalul 
urmează a face în cauză aplicarea art. 157 C.P. 

Având în vedere că pentru judecarea şi instruirea cauzei au necesitat 
cheltuieli şi având în vedere că asemenea material urmează a fi confiscat, 
Tribunalul urmează a face în cauză aplicarea art. 304 C.J.M. 

Având în vedere că inculpatul a stat in preventie până la judecarea 
cauzei, Tribunalul urmează a face în cauză aplicarea art. 463 C.J.M. 

ACNSAS, fond Penal, nr. 524, vol. I, f. 25-26. Orig. mss. 


6. 1949, aprilie 15, Craiova. Mandat de arestare a preotului Aurelia 
Barici 
REPUBLICA POPULARĂ ROMÂNĂ 
Tribunalul Militar Craiova 
Parchetul Militar 
Mandat de Arestare Nr. 562/49 

În numele legii şi al Prezidiului Republicei Populare Române, Noi, 
Maior Magistrat Pârvu Iosif Procuror Militar pe lângă Tribunalul Militar 
Craiova văzând sentinţa Nr. 475 din 8.1V.949 a Tribunalului Militar Craiova 
prin care Preotul Barici Aurelian cu domiciliul Tg. Jiu str. sf. Nicolae 48 
este condamnat să sufere pedeapsa de 3 trei / luni închisoare corect. pentru 
deținere de imprimate (interzise) clandestine prev. şi pen. de art. 325 lit. e 
c.p. Văzând că sentința a rămas definitivă la data de - Văzând si dis. art. 
214, 215 C.J.M. Mandatăm si ordonăm tuturor agenţilor forței publice ca, în 
conformitate cu legea să aresteze şi să conducă la Penitenciarul Craiova pe 
susnumitul condamnat spre a-l face să execute pedeapsa prevăzută mai sus. 
Ordonăm Penit. să primească şi să rețină pe susnumitul condamnat, pe tot 

timpul determinat mai sus, calculat de la încarcerare, iar la expirare îl va 
elibera, dacă nu mai este reținut şi pentru alte cauze. 
Mandatăm tuturor depozitarilor puterii publice să dea tot concursul, 
pentru executarea prezentului mandat de arestare. 
Emis la — 
Parchetul Tribunalului Militar Craiova astăzi 15 IV. 949 La Craiova 
PROCUROR MILITAR Sef. Maior Magistrat Iosif Pârvu 
Pedeapsa începe la 25.III. 949 şi expiră la — 
Şeful Bir. de urmăriri şi executări ss indescifrabi. 
ACNSAS, fond Penal, nr. 524, vol. II, f. 4. Orig. mss. 


7. 1949, iunie 2, Craiova. Cerere a preotului Aurelian Barici către Prim 
Procurorul T.M.C. pentru a fi transferat la Tg. Jiu în cadrul 
procesului. 

Domnule Prim Procuror, 

Subsemnatul fiind citat de Tribunalul Gorj cu citatia No 3 din 10 mai 
1949 - Dos. No 434/949 pentru a mă prezenta spre a-mi sustine interesele 
după cum se constată din alăturata citatie pe care o inaintez în original odată 
cu aceasta, respectuos vă rog a dispune să fiu transferat de la acest 
penitenciar la penitenciarul judeţean Gorj cu câteva zile înainte de 14 iunie 
a.c., data procesului, spre a avea timpul necesar în a-mi angaja avocat şi 
a-mi aduna dovezile necesare în susţinerea intereselor mele. 

Binevoiti a cunoaşte că din pedeapsa de 3 luni închisoare 
corecțională, am executate 75 de zile temniță grea, incarcerarea fiind in 
celula 70 a acestui penitenciar, iar restul de zile până la 22 Iunie a.c. să le 
execut în penitenciarul judeţean Gorj. 

2 Iunie 1949 Trăiască Republica 

Detinut Preot Aurelian Barbici Arestul Centrul Cr. 

Domniei Sale Domnului Prim Procuror Trib. Milit. 
ACNSAS, fond Penal, nr. 524, vol. II, f. 22. Orig. mss. 
8. 1953, decembrie 28. Raport de pedepsire a detinutului preot Aurelian 
Barici intocmit de sergentul Matei Neagu de la Penitenciarul Piesti. 
28 Decembrie 1953. 
Raport 

Către Tov. Comandant de Pază 

Raportează Serg. Neagu Matei, de la U.M. 0179 Piteşti 

În ziua de 28 Decembrie 1953 a fost adus la magazia de bagaje a 
deținuților politici, detinutul politic Barbici Aureliean de la camera 70 prin 
faptul ca să schimbe cămăşele rupte şi sea schimbat cámásele, şi insistând că 
are aprobare în scris, şi după ce eam cerut aprobarea să văd dacă are pentru 
cei ce cere un brâu spunând că mea dat voie mie personal domnul căpitan, 

deci eu eam spus că minte dar totuşi o să văd carei situatiea şi dacă o fii til 
dau.... 

Pentru acest fapt care a minţit acest deţinut şi tot odată a vorbit şi cu 
un ton ridicat spunând că el e barbici aurelian, cer să se ea măsuri de 
pedepsire, tot odată eu cer dacă aprobati 5 zile de arest cu ratiea jumătate 
din sfertul de pâine Fără apă, prin faptul căc acest deținut este încăpățânat şi 
cu Tov. şefi de secţie. 

Serg. M. Neagu 
N. n. Rezolutii: - 28 —XII-953 Nu se poate pedepsi numai cu ratia întreagă. 
- 28 — 12 — 1953. Se va pedepsi cu 5 zile celular Lt. ss indescifrabil. 
ACNSAS, fond Penal, nr. 524, vol. II, f. 2. Orig. mss. 


9. 1954, iunie. Fişe personală a detinutului preot Aurelian Barbici 
Nr. adresei D.G.S.S. cu care a fost înaintată — 
Fişe personală 

Internat la 16-8-952 
Pedeapsa expiră la 16-8-957 
Numele şi prenumele BARICI S. AURELIAN 
Adresa actuală Tg. Jiu, str. Sf. Nicolae No. 48 reg. Craiova. 
Profesiunea actuală preot. 

I. Date de stare civilă: 
Născut anul 1894 luna august ziua 13. 
În comuna Vladimir judeţul Gorj tara România. 
Căsătorit cu Paulina, născută D. Pavel copii (fete, băieţi) 2 băieți şi 2 fete. 
Fiul lui necunoscut şi al Sanda de profesie preot. 
Domiciliat în Tg. Jiu str. Sf. Nicolae No 48, reg. Craiova. 
Cetăţenia romana, Naţionalitatea română originea socială țărani săraci. 
Studii facultatea de teologie Bucureşti. 
Situaţia militară dispensat condiționat. 


II. Date cu caracter informativ: 
Domicilii anterioare com. Polovragi, Glodeni şi Tg. Cărbuneşti, reg. Craiova 
Starea materială în prezent nu posedă nimic. 
În trecut 1,50 ha pământ. 
Expropriat — naționalizat (ce şi unde) nu. 
Apartenența politică în trecut şi prezent în trecut P.N.L. Brătianu, în prezent 
neîncadrat. Din 1914-1947 a fost şeful sect. Tg. Jiu şi Tg. Cărbuneşti. În 
1946 candidează cu P.N.L. Brătianu şi inspectează secţiile de votare. 
Condamnări suferite trei luni închisoare corecțională. 

Functiuni ocupate (când şi unde) preot şi învățător 1915-1919 com. 
Polovragi, 1919 com. Glodeni 1919-1928 com. Tg. Cărbuneşti şi 1928 până 
în prezent la Tg. Jiu, reg. Craiova. 
Ce limbi cunoaşte: limba maternă română, alte limbi franceza, germana, 
greaca, latina şi ebraica. 
Dacă a fost în străinătate (unde şi când) n-a fost. 
Rude apropiate (frati, surori, unchi, mátuse, nepoti) domiciliati, ocupatiunea. 
1) Barici Grigore — frate, preot la Vlaşca, reg. Bucureşti. 
2) Spahiu I. Sava, soră, casnică la Tg. Jiu, reg. Craiova. 
Prieteni (domiciliul, ocupatiunea) Hasnaş Nicolae dr, Bercovici Iulian dr, 
Rosianu Nicolae dr., toti din Tg. Jiu, reg. Craiova. 

III. Motivele internárii, cu date complete dupá dosar — 

Íntocmit de Slt. ss indescifrabil 

IV. Rezultatul vizitei medicale ( cu specificarea aptitudinilor de 
muncă) muncă grea, uşoară, inapt 20. I.B. Hernie inghinalá bilaterală. 
Miocardită coronariană  Inapt dr. ss indescifrabil 

V. Durata internării în unitate 60 luni P. Verbal 30/52 ss 
indescifrabil 

VI. Comportarea în unitate — 

VII. Propuneri şi caracterizarea şefului unităţii de munca — 

VIII. Majorări sau reduceri de pedepse — 

IX, Data eliberării 21.06.1954 conf. ord. Nr. 68.495/D.I.P. din 17 
VI 1954. 

X. Domiciliul ales dup eliberare sau unde a fost plasat — 

Intocmit de: Prez. dos. cuprinde 3 file ss indescifrabil. 
ACNSAS, fond Penal, nr. 524, vol. II, f. 1 v. şi 4. Orig. mss. 


10. 1954, iunie 21. Pitesti. Declaratia pr. Aurelian Barbici la eliberarea 
din detentie. 
REPUBLICA POPULARĂ ROMÂNĂ 
MINISTERUL SECURITĂȚII STATULUI Semnătura pr. Aurelian 
Barici 
M.A.I. PENITENCIARUL PITEŞTI 
DECLARAŢIE 

Subsemnatul Barbici Aurelian domiciliat în Comuna Tg. Jiu Str. Sft. 
Nicolae nr. 48 

La punerea mea în libertate din Unitatea Piteşti am luat la cunoştinţă 
de faptul că nu am voie să divulg nimănui nimic din cele văzute şi auzite de 
mine în legătură cu locurile de detenție pe unde am trecut şi nici despre 
persoanele încarcerate. 

De asemeni nu voi comunica nimic scris şi nici verbal, rudelor sau 
altor persoane despre deținuții rămaşi în Penitenciar. 
În cazul că nu voi respecta cele arătate mai sus am luat cunoştinţă că 
sânt pasibil de a suporta rigorile legilor R.P.R. 
Data 21. 06. 1954. 
ACNSAS, fond Penal, nr. 524, vol. II, f. 3. Orig. mss. 


Abstract: A Martyr of the Romanian Orthodox Church - Reverend 
Aurelian S. Barbici (1894-1959) from Târgu-Jiu 

The communist regime in Romania was probably one of the most bad period 
of our Romanian history. Unfortunately, this structure was not something 
abstract but the Romanian people were those who constructed it. One of the 
Orthodox Romanian priest who was put in the prison is Aurelian Barbici. 
He had a strong position against the communist rulers and for the National 
Security, as they accused those who were not with them, he was arrested for 
three times between 1946 and 1954. Because of this unhappy style of life, 
he got sick and tired and in 1959 he died. In the first part I will explore his 
biographical life and in the second time I will give to you the opportunity to 
read the main documents taken from the Archives where we read how he 
was accused of different things. This article is written as a little act of 
recognition of his Christian activity and oposition againt the communist 
regime. 

Icoana: simbol al realităţii ipostatice cereşti şi prezență 
harică în Trupul Tainic al Domnului 


Drd. MONAHIA MIRIAM LINK MIRELA LÁCRÁMIOARA! 


Icoana fereastră către cer prin care harul coboară şi omul se urcă la cel 
închipuit în ea 

Icoana oferă posibilitatea unei cunoasteri a lui Dumnezeu. Desigur nu este 
vorba de o cunoaştere a ființei divine, lucru de neconceput în teologhisirea 
patristică, ci de dimensiunea complementară a iconografiei. Integrată în 
cultul Bisericii, icoana sintetizează experienţa cultică şi de rugăciune, fiind 
„ochiul luminos” al comuniunii cu Dumnezeu.” Privirea duhovnicească 
poate fi curátitá de tot cugetul pământesc printr-o viata evlavioasa, plină de 
nevointe sufleteşti şi trupesti. Abia printr-o astfel de lucrare, omul poate sa 
pătrundă şi să cerceteze tainele dumnezeiesti. În afara unei curátiri si a unei 
luminări, experiența vederii şi a înțelegerii adevărate nu are putere 
vindecătoare. Icoanele invită omul să participe prin contemplare şi să 
exerseze prin asceză comuniunea cu Dumnezeu. Ele împuternicesc dorul 
după Dumnezeu, pe care Sfântul Efrem Sirul îl descrie poetic: „cu cat aş 
cerceta mai mult, nu Te pot cuprinde. Căci nimic nu-mi poate mişca 
rațiunea spre ascunzişul Tău. Însă în simbolurile Tale am văzut o imagine 
vizibilă şi luminoasă, pe când cercetarea despre Tine rămâne în întuneric” 
Este clar că, prin acest „ochi al credinței”, Domnul Se descoperă în diferite 
tipuri şi simboluri — proprii Vechiului Testament —, pentru a ne ridica mintea 
şi viaţa deasupra tuturor simbolurilor prin Întruparea Sa. Simbolurile din 
Legea veche îşi găsesc adevăratul scop şi adevărata identitate în Înomenirea 


' Acest studiu a fost realizat în cadrul cursurilor doctorale în Teologie, la Şcoala Doctorală 
de Teologie a Universităţii din Craiova, la disciplina Dogmatică, sub îndrumarea IPS Prof. 
Univ. Dr. IRINEU POPA, Mitropolitul Olteniei, care şi-a dat avizul spre publicare. 

' Universitatea din Craiova, Facultatea de Teologie Ortodoxă. 

? Pentru o sinteză a acestei învățături vezi SFÂNTUL IUSTIN POPOVICI, Dogmatica 
Bisericii Ortodoxe, vol. I, traducere de diac. Zarko Markovski, Ed. Doxologia, Iasi, 2016, 
p. 179-185. 

? Expresia „ochi luminos” este folosită de reputatul teolog SEBASTIAN BROCK pentru a 
descrie viziunea spirituală a Sfântului Efrem Sirul. În The Luminos Eye. The Spiritual 
World Vision of Saint Efrem (Michigan, Cistercian Publications, 1985, p. 23-24) Sebastian 
Brock explică faptul că teologia Sfântului Efrem depăşeşte nevoia definitilor şi caută să 
ilustreze paradoxul experienţei de comuniune. Această ilustrare a paradoxului sau această 
vedere este proprie şi iconografiei. 

^ SFÂNTUL EFREM SIRUL, /mnele Carmina Nissibena 1, 3, coll. Corpus Scriptorum 
Christianorum Orientalum (de aici înainte CSCO), vol. 240, Tomus 102, Louvain, 1963, 
p. 59. 

Fiului. Domnul Hristos ne descoperă tainele cereşti şi pe Sine Însuşi, 
chemându-ne în Biserica Sa la cunoaşterea adevărului Celui mai presus de 
minte.” 

Cunoaşterea lui Dumnezeu are în teologia ortodoxă semnificația unei 
impreuná-vietuiri, nu doar a unei experienţe rationale. Aceasta înseamnă cá 
icoanele, prin care este sfințită vederea, fac parte din lucrarea proniatoare a 
Fiului lui Dumnezeu înomenit şi sunt indispensabile pentru înţelegerea 
duhovnicească a Împărăției cerurilor. „Oamenii Te-au făcut mic”, spune 
Sfântul Efrem Sirul, „căci Tu către ei Te-ai coborât şi formele lor le-ai luat, 
ca ei, prin mijlocirea Ta, să crească” Fără îndoială că icoanele sunt 
purtătoare de har nu doar pentru că ne înfăţişează realități cereşti, ci şi 
pentru cá ne întemeiază înțelesurile duhovniceşti. Cei reprezentaţi în icoane 
se coboară la noi sau sunt permanent cu noi în Biserică, sfintind însăşi 
experiența materială sau văzută a vieții noastre pământeşti. Noi suntem 
protejaţi de icoanele Sfinților, de pildă, în virtutea lucrării sfintitoare pe care 
harul o face în chiar materia prin care ei se fac văzuţi. Fără să ne separe de 
Dumnezeu şi de placutii Săi, icoanele ne oferă numeroase indicii 
călăuzitoare spre a înţelege tainele cereşti, fiind de multe ori făcătoare de 
minuni. O mărturie a Sfântului Efrem ne spune: „În raza ce iese din 
Dumnezeu s-a îndulcit slăvita Sa putere. Şi-a slăbit ascutimea Sa şi şi-a 
îmblânzit puterea. A îmblânzit-o de dragul nostru, făcându-ne voia noastră, 
fără ca El să se lipsească întru totul de putere. Căci nu există nimic ce L-ar 
putea zugrăvi întocmai. În asemănări s-a lăsat El cuprins, ca noi după 
putere să Îl putem cuprinde, cu prealăudatul ajutor al harului Săw”.! 
Aşadar, continuă Sfântul Efrem: „În tot locul, Doamne, se fac văzute tainele 
Tale, şi totuşi tuturor lucrurilor le rămâi ascuns. În vreme ce taina Ta este 
întru înălțime, aceasta nu simte că Tu nu eşti acolo [...] Binecuvântat esti 
Tu, cel nevăzut şi în acelaşi timp văzu”. 

Există, evident, o unitate sădită de Dumnezeu în fiecare lucru şi o 
armonie a tuturor. Această unitate şi această armonie poate fi explicată prin 
tipuri şi simboluri. Icoana face văzuţi pe Dumnezeu si pe Sfinții Săi, 
prefigurând şi Împărăţia cerurilor. Icoanele şi simbolurile reprezintă spaţii 
sau „pântece” — cum le intitulează Sfântul Efrem Sirul — care L-au născut 
tainic pe Mântuitorul lisus Hristos. „Mai multe pântece L-au născut pe Cel 
Întâi Născut. L-a născut pântecele fecioresc, L-a născut de asemenea şi 


` I Corinteni 13, 12: „Căci vedem acum ca prin oglindă, în ghicitură, iar atunci, fata către 
fata; acum cunosc în parte, dar atunci voi cunoaşte pe deplin, precum am fost cunoscut şi 
eu”. 

é SFÂNTUL EFREM SIRUL, Imnele despre credință 32, 9, coll. CSCO, vol. 240, Tomus 
102, Louvain 1955, p. 85. 

7 IBIDEM 6, 3, p. 19. 

* IBIDEM 4, 9, p. 11. 

făptura, în simboluri. S-a îmbrăcat într-un trup alcătuit din membre, şi într-un 
altul, din faptele biruinţei”. Icoanele sunt ca nişte arce peste timp a căror 
realitate se sprijină pe Întruparea Fiului lui Dumnezeu şi care descoperă, 
prin materialitatea lor, lucrarea harică de zămislire a Fiului în toată creaţia. 
Odată cu Naşterea Domnului ni se deschide Împărăţia cerurilor şi 
posibilitatea de a-L reprezenta pe Cel nevăzut în icoană. Astfel, în Biserică, 
credincioşii, având „ochii de lumină ai Duhului Sfânt”, pot recunoaşte pe 
Mântuitorul Hristos ca Domn şi Dumnezeu, împărtăşindu-se astfel de o 
cunoaştere pregătitoare pentru desăvârşirea cerească. O rugăciune din slujba 
Utreniei din Postul Mare ne dă lămurire explicită referitoare la această 
trăire: „În biserica slavei Tale, în cer a sta ni se pare”. Este adevărat că 
mai înainte de a-L reprezenta în icoană pe Mântuitorul Hristos, El Însuşi S-a 
revelat în Sfintele Evanghelii şi Şi-a descoperit Chipul Său plin de slavă şi 
de lumină. Prima icoană a Cuvântului a fost şi rămâne cuvântul Evangheliei. 
Această imagine a Fiului lui Dumnezeu înomenit a fost realizată de Sfinții 
Apostoli şi Evanghelişti şi prin ea au cunoscut neamurile pe Hristos, 
Dumnezeu Întrupat. Icoană vie a Tatălui, Fiul alcătuieşte şi icoanele 
potrivite situaţiei noastre pământeşti. În felul acesta Domnul S-a arătat pe 
Sine, după cuvântul Sfântului Efrem: „O, pictor, care şi pe Tatăl Său în 
Sine-Si L-a alcătuit, doi, care Unul în Celălalt sunt reprezentaţi. Tu însuţi ai 
putut să te arăţi. Aceia au conturat doar înfăţişarea Ta. Tu însă cu venirea 
Ta a-i plinit-o. Conturul a fost înghițit de puterea culorilor luminând întru 
toate [...] Lăudat fie Acela, cu ale cărui asemănări cărțile au fost întocmite, 
cele care au arătat imaginile Sale’”.'' Prin aceste cuvinte Sfântul Efrem a 
dorit să arate că taina icoanei ortodoxe se actualizează permanent în 
Biserică, făcând evidentă prezența Domnului Hristos în mijlocul comunității 
creştine şi în fiecare creştin în parte. Acesta este motivul pentru care 
icoanele sunt numite ferestre către infinit. Ele aduc pe Dumnezeu şi lumea 
cerească tot mai aproape de lumea noastră. Din nefericire, în decursul 
timpului existenţa icoanelor a fost batjocorita, ele fiind distruse şi defaimate 
de cei care luptă de la început împotriva chipului divin şi împotriva 
ratiunilor sădite în creaţie. 

Mântuitorul lisus Hristos împlineşte prin Duhul Sfânt promisiunea 
de a rămâne cu noi până la venirea Sa: „iată Eu cu voi sunt in toate zilele, 


? SFÂNTUL EFREM SIRUL, /mnele despre feciorie 6, 8, coll. CSCO, vol. 223, Tomos 94, 
Louvain, p. 23. 

' La slujba Utreniei din prima zi a Postului Mare se cântă un tropar ce rezumă întreaga 
conştiinţă a creştinilor de locuitori vremelnici ai acestui pământ, cu názuinta către Împărăţia 
lui Dumnezeu: „În Biserica slavei tale stând, în cer ni se pare a sta, Născătoare de 
Dumnezeu, ceea ce esti uşă cerească; deschide-ne nouă uşile milei tale". 

!! SFÂNTUL EFREM SIRUL, Imnele despre feciorie 28, 1-5, coll. CSCO, vol. 223. 

A v A B »» 12 e T ov . . 
până la sfârşitul veacului".^ După Inaltarea Domnului la ceruri, 


Mangaietorul vine în lume şi actualizează prezenţa Mântuitorului Hristos în 
lume. Prin Înălţarea la ceruri, umanitatea s-a umplut deplin de Duhul Sfânt, 
trupul Mântuitorului fiind pnevmatizat în mod desăvârşit şi devenind mediul 
prin care se comunică oamenilor energiile necreate. În iubirea Duhului ni se 
arată, pe de o parte, legătura de iubire a Fiului fata de Tatăl, iar, pe de altă 
parte, ni se actualizează permanent relaţia dintre Dumnezeu şi oameni. În 
felul acesta, umanitatea înaintează în comuniune şi iubire cu Preasfânta 
Treime, primind pe Duhul, de la Tatăl, prin mijlocirea Fiului înomenit. 

Icoana Preasfintei Treimi pictată de Rubliov ne arată această 
dragoste dintre Persoanele Preasfintei Treimi şi exprimă frumos 
deschiderea acestei iubiri prin Fiul.” Icoana reprezintă episodul descris în 
cartea Facerii, capitolul optsprezece, unde se povesteşte că Domnul i-a 
apărut lui Avraam la stejarul lui Mamvri, sub forma a trei bărbați (Sfânta 
Scriptură nu pronunţă cuvântul îngeri). Avraam i-a invitat pe cei trei să se 
odihnească şi le-a oferit o masă. Tradiţia patristică a văzut în aceşti trei 
vizitatori un simbol a celor trei Persoane, iar, pe urma interpretării 
Părinților, tradiția iconografică bizantină a ales să reprezinte Treimea sub 
aspectul a trei bărbaţi aşezaţi la masa lui Avraam.'* Rubliov alcătuieşte 
icoana Sfintei Treimi urmând unei lungi tradiţii de interpretare teologică, 
tradiție în care se remarcă ritmul mişcării circulare ce pare să antreneze toate 
elementele compoziției. Poziţia jilturilor — întrevăzute lateral — cea a 
treptelor, poziţia însăşi a picioarelor celor doi îngeri din prim plan şi 
înclinarea capetelor lor, toate sugerează o mişcare liturgică în sens contrar 
acelor ceasornicului. Acest ritm exprimă comunicarea aceleiaşi vieți divine 
între cele Trei Persoane, fără să se retragă într-un sistem închis. Este ritmul 
iubirii, al adoptării, de efuziune, de dăruire, de generozitate şi de graţie. În 
acelaşi fel trebuie /ecturată şi inchinarea Persoanelor Sfinte. Acestea invita 
privitorul în cercul lor, fără a permite o confuzie panteistă. Arborele aplecat 
reprezintă mişcarea vieții divine care atinge natura, iar acoperişul inclinat 
reprezintă Biserica. În icoană fiecare din cei trei îngeri poartă în mână un 
toiag lung si foarte subţire, simbol al călătoriei spre Imparatie. 

Lucrarea iconomică a lui Dumnezeu-Treime nu permite despărțirea 
Persoanelor, dar nici nu îngăduie imprecizii. Această stare este bine 
exprimată de icoana Sfintei Treimi pictată de Rubliov. Numai Cuvântul S-a 
făcut trup, dar dacă S-a făcut trup a fost prin puterea şi voința Tatălui şi a 


'* Matei 28, 20. 

? Vezi şi CHRISTINE CHAILLOT, „Contemplating Rublev's Icon. The Authority of the 
Trinity and the Community of Women and Men in the Church”, în: The Ecumenical 
Review, vol. 60 (2008), nr. 1-2, p. 137-144. 

^ Compară (de aici înainte cf) Ierom. GABRIEL BUNGE, Icoana Sfintei Treimi a 
Cuviosului Andrei Rubliov, traducere de diac. Ioan I. Ica jr., Ed. Deisis, Sibiu, 1996, p. 21-32. 

Duhului. În niciun moment Celelalte două Persoane n-au fost străine de 
lucrarea răscumpărătoare a Fiului, în niciun moment Ele n-au încetat să se 
împărtăşească nouă şi să lucreze pentru mântuirea noastră. Icoana pune în 
lumină participarea întregii Sfinte Treimi la Întrupare. În acceptarea 
ospitalităţii este subliniată prezența neîntreruptă şi imediată a Persoanelor 
Sfinte. Împărăţia cerurilor este a Lor şi noi vom fi acolo în Hristos şi în 
Dumnezeu. Tocmai de aceea cele Trei Persoane S-au aşezat la masa lui 
Avraam, aproape de cortul lui, sub un arbore. Este semnul unei împreună- 
petreceri, pentru că Ele doresc să rămână cu noi până la sfârşitul veacurilor. 
Această imagine ne arată că există o locuire a Treimii în Biserică şi în 
sufletele oamenilor, o locuire care se concretizează în comuniunea 
ospatului, după cuvântul Sfântului loan: „Dacă cineva îmi deschide uşa voi 
intra la el şi voi cina cu el şi el cu Mine” şi, iarăşi: „Noi vom veni la el şi 
vom locui împreună cu el". 

Dimensiunea participativă a icoanei este subliniată şi de faptul că 
aceasta este legată esențial de exprimarea liturgică a Bisericii. Icoana Sfintei 
Treimi realizată de Sfântul Rubliov sintetizează această relaţie dintre vedere 
şi participare. Ea arată unitatea dintre Teofanie şi Euharistie sau, mai bine 
spus, evidenţiază că adevărata cunoaştere-vedere înseamnă gustare din 
Trupul şi Sângele Mântuitorului. Pe masa celor Trei Persoane se află o 
mâncare ce depăşeşte gestul ospitalier al patriarhului Avraam. Este vorba de 
un cap de vițel ce simbolizează misterul Răscumpărării realizat prin 
sacrificiul Fiului lui Dumnezeu înomenit. Icoana evocă, pe de o parte, sfatul 
Preasfintei Treimi în vederea mântuirii neamului omenesc, iar, pe de alta, 
maniera proprie în care fiecare dintre Persoane s-a implicat în această 
iconomie. Astfel, îngerul care desemnează cu mâna farfuria (Tatăl) 
sugerează invitarea la sacrificiu, gestul fiind mai degrabă schițat decât 
afirmat.'® Privirea îngerului parcă încărcată de tristeţe, este o privire care se 
întoarce. Îngerul aşezat în fata îl reprezintă pe Fiul, care are si El privirea 
tristă şi fixată asupra farfuriei, dar nu se întoarce, ci se înclină blând, în 
semn de acceptare, parcă ar spune: „Sufletul Meu este trist până la 
moarte”.'” Toată atitudinea Lui exprimă un fiat ascultător, resemnat si 
dureros. Îngerul aşezat la stânga, în fata mesei, reprezintă Paracletul, Care-Si 
exercită slujba de consolator. Mâinile nu se întind direct spre farfurie, chiar 
dacă două degete ale mâinii drepte par a puncta spre aceasta; cele două 
mâini ţin cu o anume solemnitate delicatul toiag roşu în faţa Fiului. Ca şi 


15 Facere 18, 1-3. 

!^ Apocalipsă 3, 20. 

17 Joan 14, 23. 

5 Vezi şi PAUL EVDOKIMOV, Arta icoanei, o teologie a frumuseții, traducere de Grigore 
Moga şi Petru Moga, Ed. Meridiane, Bucureşti, 1992, p. 215. 

?? Matei 26, 36. 

cum acest toiag i-ar fi prezentat pentru a-i vorbi despre eshatologie şi despre 
sângele vărsat. Ochii fixează fata Fiului. Au o expresie rănită. Atenţia celei 
de-a treia persoane este profundă, în totalitate concentrată asupra ceea ce 
Fiul va face. Toată fiinţa îngerului emană, în tăcere, simpatie şi milă.“ În 
raport cu farfuria, aşezată pe masă, cele Trei Persoane au un gest şi o privire 
diferită, dar o armonie perfectă. Acelaşi fiat insufleteste decizia lor 
interioară. Nimic nu este impus din afară, ci există numai consimtire 
unanimă şi închinare reciprocă. În concluzie, avem aici Trei Persoane Care 
nu sunt nici opuse, nici juxtapuse, ci puse Una în Cealaltă, astfel că, în 
această relație de iubire, fiecare Persoană are în Sine pe Celelalte Persoane, 
bucurându-Se de fericirea Lor. Fiecare Persoană divină tinde spre Cealaltă 
ca spre termenul în care îşi obține plenitudinea. Aşadar, icoana lui Rubliov 
ne revelează misterul iubirii Preasfintei Treimi, al închinării celei adevărate 
şi al Împărăției cerurilor. „Pictorul nu sugerează gânduri”, spune părintele 
Lev Gilet, „ci rugăciune euharistică într-un plan eshatologic" ?! 

Iubirea Fiului pentru Tatăl şi lucrarea Sa răscumpărătoare in lume au 
umplut de sens existența umană. Aşa cum sugerează şi icoana lui Rubliov, 
Fiul rezideşte prin Răstignire, Înviere şi Înălțare comuniunea harică dintre 
umanitate si Treime.” În felul acesta, Mântuitorul împlineşte, prin Duhul 
Sfânt, promisiunea de a rămâne cu ucenicii şi după Înălțarea Sa la ceruri 
până la sfârşitul veacurilor.” Atunci când a spus: „Nu vá voi lăsa orfani, ci 
voi veni la vor,” El ne-a arătat că este într-o unire strânsă cu Duhul Sfânt, 
Care va veni în lume şi va continua activitatea Sa.” Prin urmare, scopul 
pentru care Mângâietorul continuă activitatea Mântuitorului este ca ucenicii 
şi cei ce vor crede în Evanghelia mântuirii să-L vadă pe Învățătorul lor în El, 


? PAUL EVDOKIMOV, Arta icoanei, o teologie a frumuseţii... p. 217. 

” LEV GILLET, „Un Moine de l'Eglise d'Orient", în: Irenikon, an 1953, nr. 26, p. 28. 

? Pr. prof. DUMITRU STÁNILOAE, în: SFÂNTUL CHIRIL AL ALEXANDRIEI, 
Comentariu la Evanghelia Sfântului Ioan, coll. PSB, vol. 41, Ed. IBMBOR, Bucureşti, 
2000, p. 681. 

3 Matei 28, 20. 

Joan 4, 18. 

?5 Unii comentatori biblici au interpretat aceste cuvinte ale Domnului ca referindu-se la a 
doua venire a Mântuitorului. Numeroşi Părinţi Apuseni au citit versetul în acest sens şi l-au 
lecturat împreună cu textul din Ioan 14, 2-3. Deşi expresia „in ziua aceea” (v. 20) pare a 
sprijini această interpretare, ea este contrazisă de v. 19, de unde aflăm că lumea nu îl va 
vedea pe Domnul Hristos. Fireşte, chiar în iconografie, Parusia este un eveniment public, în 
văzul tuturor, ceea ce înseamnă că orice interpretare spre un alt înțeles contrazice textul 
Sfintei Evanghelii. Părinţii Răsăriteni, spre deosebire de cei Apuseni, au văzut în cuvintele 
Domnului o referire la arătările Mântuitorului, după Înviere. Ei au considerat că expresia 
„puțină vreme” se referă la faptul că unii ÎI vor vedea pe Domnul, aşa cum arată Sfântul 
Luca în Faptele Apostolilor: „Dar Dumnezeu L-a înviat a treia zi si I-a dat să Se arate. Nu 
la tot poporul, ci nouă martorilor, dinainte ránduiti de Dumnezeu” (Faptele Apostolilor 10, 
40-41). 

aşa cum a spus: „voi însă Mă veţi vedea, pentru că Eu sunt viu şi voi veți fi 
vii” 2 Ucenicii primesc prin Duhul Sfânt viata cea nouă a Mântuitorului 
care va pătrunde în ei şi în cei ce vor asculta cuvântul lor. Cu toţii vor trai 
taina Împărăției cerurilor într-o intensitate mult mai mare decât atunci când 
Domnul era cu ei şi într-o cunoaştere mult mai profundă a adevărurilor 
mantuitoare.”’ 

Relaţia dintre eshatologie şi cunoaştere, precum şi cea dintre vedere 
şi reprezentare iconografică au ca punct de unitate lucrarea Duhului Sfânt. 
Sfântul Duh este Cel Care împuterniceşte experiența cunoaşterii şi Cel în 
Care vederea prin energiile necreate se realizează. În trăirea duhovnicească 
accentul este pus precis pe lucrarea Duhului Sfânt şi pe starea spirituală a 
ucenicilor şi a celor care urmează învățătura Mântuitorului lisus Hristos. Nu 
întâmplător, toți care urmează Mântuitorului şi văd prin Duhul Sfânt fac 
aceeaşi experiență a desăvârşirii, anume aceea pe care au făcut-o 
Apostolii. Prin urmare, Duhul Sfânt Care dă viata,” prezintă veacul de 
acum, din Biserică, care începe odată cu venirea Fiului lui Dumnezeu în 
lume. Prin venirea Duhului sunt dăruite oamenilor bucuriile şi pacea 
adevărată.“ Numai în felul acesta viata cea nouă, ce a fost făgăduită de 
Însuşi Domnul si Mântuitorul Iisus Hristos ucenicilor Săi, este o realitate 
incontestabilă care poate să fie însuşită de orice credincios botezat. Aceste 
stări duhovniceşti le doresc toti cei care trăiesc comuniunea cu Fiul Tatălui. 
Fără îndoială, această bucurie este de lungă durată deoarece are ca sursă 
harul Duhului Sfânt ce izvorăşte din Dumnezeu şi se revarsă permanent în 
Biserică prin umanitatea înviată şi îndumnezeită a Mântuitorului Hristos. 
Sfântul Apostol Pavel scrie despre această cunoaştere în Duhul Sfânt astfel: 
„lar noi toţi, privind ca în oglindă, cu fata descoperită, slava Domnului, ne 
prefacem în acelaşi chip din slavă în slavă, ca de la Duhul Domnului” 
Duhul Sfânt, sfintitorul oamenilor şi al întregii creaţii, „preface in alt chip 
pe cei în care sălăşluieşte, îi strămută uşor de la voința de-a cugeta cele de 
pe pământ spre privirea numai la cele din ceruri şi, de la frica 


°° loan 14, 19: „Încă putin timp şi lumea nu Mă va mai vedea; voi însă Mă veți vedea, 
pentru că Eu sunt viu şi voi veţi fi vii". 

* Vezi la Mitropolit dr. IRINEU POPA, Împărăţia lui Dumnezeu în Sfânta Scriptură si 
dimensiunea ei hristologică, soteriologică şi eshatologică, în Revista „Mitropolia Olteniei” 
nr. 9-12/2013, p. 7-68. 

?* IRENEE HAUSHERR, Paternitatea si îndrumarea duhovnicească în Răsăritul creştin, 
ediţia a II-a, traducere de Mihai Vladimirescu, Ed. Deisis, Sibiu, 2012, p. 69. 

? Ioan 6, 63. 

? loan 16, 22-23: „Deci si voi acum sunteți trişti, dar iarăşi vă voi vedea şi se va bucura 
inima voastră şi bucuria voastră nimeni nu o va lua de la voi. Si în ziua aceea nu Mă veți 
întreba nimic. Adevărat, adevărat zic vouă: Orice veți cere de la Tatăl în numele Meu El va 
va da”. 

`! [I Corinteni 3, 18. 


185 


nebărbătească, la înţelegerea plină de putere”.” Sfinţii Apostoli şi urmaşii 
lor, trăind în comuniunea Duhului Sfânt în Biserică, au fost intariti nu numai 
pentru a birui duşmănia celor ce-i prigoneau, ci şi pentru a iubi desăvârşit şi 
hotărât pe Mântuitorul Hristos până la moarte.” Sfântul Ioan Evanghelistul 
ne încredințează că, după Cincizecime, comunitatea face experiența 
eshatologică a Duhului Sfânt. Ca atare, vederea Mântuitorului lisus Hristos, 
împreunată cu bucuria întâlnirii cu El, pacea, bucuria şi cunoaşterea ce 
decurg din acestea, aparțin trăirii duhovniceşti a credincioşilor din veacul 
eshatologic al Duhului Sfânt şi al Bisericii, Trupul tainic al Domnului." 
Cuvintele şi lucrările Fiului lui Dumnezeu înomenit sunt şi cuvintele 
şi lucrările Duhului Sfânt, fără a exista între cele două Persoane confuzie. În 
virtutea acestui fapt, putem vorbi despre venirea Domnului Hristos în Duhul 
Sfânt fără a presupune că Duhul Sfânt este identificat sau confundat cu Fiul 
Omului. Sfântul Apostol Pavel vorbeşte in mod expres despre această relație 
dintre Fiul şi Duhul Sfânt, când zice „Domnul este Duh” fără să se refere 
desigur la vreo identitate dintre cele două Persoane, ci numai la unitatea de 
lucrare a Fiului şi a Duhului Sfânt. Cu alte cuvinte, Duhul Sfânt comunică 
credincioşilor, prin Sfintele Taine şi prin Sfintele icoane, roadele Jertfei şi 
Învierii Mântuitorului, daruri care sunt inseparabile de Persoana Acestuia. 
Apoi, Duhul Sfânt, comunicând roadele mântuitoare ale Jertfei Crucii, ÎL 
comunică pe Însuşi Domnul şi Mântuitorul nostru lisus Hristos, ceea ce 
înseamnă că Biserica şi credincioşii ei, când primesc aceste daruri 
mântuitoare de la Duhul Sfânt, primesc deodată pe Cele Trei Persoane ale 
Preasfintei Treimi. Este clar că, din acest punct de vedere, icoanele se 
deosebesc de persoanele pe care le închipuie, dar nu sunt despărțite de ele. 
În atare caz, putem spune că lucrarea Duhului Sfânt porneşte efectiv de la 
lucrarea săvârşită de Fiul înomenit şi se desfăşoară numai în strânsă legătură 
cu lucrarea Mântuitorului Hristos, Cel înălțat în slavă. Duhul Sfânt este, prin 
urmare, intim legat de taina Împărăției lui Dumnezeu si de impártásirea 
noastră cu Trupul şi Sângele Mântuitorului Hristos, dar şi de relaţia noastră 
cu sfinţii din Biserică.” Cum se ştie din Sfintele Evanghelii, mai înainte ca 
Fiul Tatălui să Se nască pe pământ ca om, Duhul Domnului a participat la 


? SFÂNTUL CHIRIL AL ALEXANDRIEI, Comentariu la Evanghelia Sfântului Ioan ..., 
p. 681. 

3 Sfântul Apostol Pavel va spune Romanilor (8, 39): „Nici înălțimea, nici adâncul si nicio 
altă făptură nu va putea să ne despartă pe noi de dragostea lui Dumnezeu, cea întru 
Hristos lisus, Domnul nostru”. 

* Prin urmare, fágáduintele Domnului s-au împlinit odată cu venirea Duhului Sfânt în viata 
Bisericii şi a oamenilor. De aici a vedea pe Domnul Hristos în icoană înseamnă a avea o 
trăire duhovnicească intensă, în Duhul Sfânt, şi a simţi prezența Mântuitorului Hristos Cel 
înviat în Trupul Său tainic. 

* TI Corinteni 3, 17. 

°° Ceaslov, Ed. IBMBOR, Bucuresti, 2001, p. 308. 

zămislirea Lui în pântecele Preasfintei Fecioare Maria. Iar, dupa Înviere, 
când Domnul a suflat asupra Apostolilor Săi şi le-a spus „Luaţi Duh Sfânt” 
— fara să fie vorba despre o Cincizecime — venirea Lui n-a înlocuit în niciun 
chip a doua venire a Mântuitorului de la sfârşitul veacurilor. În consecinţă, 
putem sublinia că lucrarea Duhului este de a face prezent pe Domnul nostru 
lisus Hristos in Biserică,’ prin Sfintele Taine, în mod deosebit prin Sfânta 
Euharistie, şi prin Sfintele icoane. De fapt, Domnul Hristos spunând mai 
înainte: „de nu se va naşte cineva din apă şi din duh, nu va putea să intre în 
Împărăţia cerurilor”, a anticipat venirea Duhului Sfânt care este legată 
indestructibil de Împărăţia lui Dumnezeu, intrarea în acest spaţiu fiind 
asigurată numai prin naşterea din Duh. Acest fapt dovedeşte că lucrările 
Duhului au o importanţă covârşitoare în viața omului, acțiuni care duc la 
viata veşnică. Sfinții Evanghelisti, cum am văzut, au prezentat această 
Împărăţie ca fiind în relaţie cu Persoana, viata şi activitatea Mântuitorului 
Hristos, iar artiştii au imaginat-o în icoane şi compoziții iconografice care se 
bucură de sfinţirea Duhului. Despre aceasta a vorbit Însuşi Domnul, Care le-a 
răspuns fariseilor cârtitori: „lar dacă Eu, cu degetul lui Dumnezeu, scot pe 
demoni iată a ajuns la voi Împărăţia lui Dumnezeu” * Prin aceste cuvinte 
Domnul Iisus Hristos a dorit să ne înveţe că Împărăţia Lui este prezentă deja 
în Biserică, prin Sfintele Taine şi prin icoane. De asemenea, pildele folosite 
de Mântuitorul subliniază prezența Împărăției lui Dumnezeu si chemarea 
tuturor la o viață nouă în care oamenii să trăiască în intimitatea lui 
Dumnezeu încă de pe pământ, în Biserica slavei Sale. Aşadar, cei care fac 
parte din această Impárátie sunt fericiţi pentru că Împărăţia este a lor, cum 
ne spune Domnul: „d lor este Împărăţia cerurilor” ^! 

În Biserică, Împărăţia cerurilor cuprinde această lume şi o deschide 
vieții viitoare. Mântuitorul lisus Hristos, în Predica de pe munte, a vorbit 
despre intrarea oamenilor în Împărăţia lui Dumnezeu astfel: „Nu oricine Îmi 
zice: Doamne, Doamne, va intra în Împărăţia cerurilor, ci cel ce face voia 


? Ioan 20, 22. 

38 Pr. prof. BORIS BOBRINSKOY spune: „Întru Duhul este Biserica Mireasă, împodobită 
şi infrumusetata cu darurile Sale, inspirată şi înflăcărată de Duhul în aşteptarea sa 
nerăbdătoare a venirii şi întoarcerii lui lisus Hristos in noi [...] Toate structurile Bisericii 
sunt determinate de această îndoită mijlocire, a Fiului întru Duhul şi a Duhului întru Fiul, 
de această îndoită prezență reală a Domnului şi a Mângâietorului, iar, în Ei şi prin Ei, de 
întâlnirea cu Tatăl, izvor şi scop al comuniunii treimice” (Împărtăşirea Sfântului Duh, 
traducere de Măriuca şi Adrian Alexandrescu, Ed. IBMBOR, Bucureşti, 1999, p. 380). 

3? Ioan 3, 5. 

?' Luca 11, 20. Verbul „a ajuns” pune în evidenţă faptul că Domnul nostru Iisus Hristos este 
prezent în Împărăţia Sa prin Duhul Sfânt. În alt loc Mântuitorul vorbeşte chiar despre 
Împărăţia Sa care „nu va veni în chip văzut. Si nici nu vor zice: Iat-o aici sau acolo. Căci, 
iată, Împărăţia lui Dumnezeu este înlăuntrul vostru” (Luca 17, 21). 

* Matei 5, 3, 10. 

Tatălui Meu Celui din ceruri. Mulţi Îmi vor zice în ziua aceea Doamne, 
Doamne, au nu în numele Tau am proorocit şi nu în numele Tău am scos 
demoni şi nu în numele Tău minuni multe am făcut?”.* Această precizare ne 
arată că Împărăţia lui Dumnezeu este o lucrare a Mântuitorului Hristos şi a 
Duhului Sfânt în Trupul tainic al Domnului şi se manifestă în diferite 
moduri şi simboluri. Cel care primeşte viata cea nouă de la Duhul Sfânt, 
prin Taina Sfântului Botez, intră deja în Împărăţia lui Dumnezeu, se 
împărtăşeşte de ea în măsura în care îi este dat aici pe pământ, urmând să 
primească cunoaşterea şi comuniunea desăvârşită în ceruri. Din acest punct 
de vedere, lucrarea Duhului Sfânt uneşte deodată viata de aici cu Împărăţia 
cerurilor, făcând din amândouă una, prezentă şi viitoare, aşa cum o vedem 
prezentată în compozițiile iconografice. Când, Mântuitorul Hristos după 
Înviere se întoarce la ucenicii Săi în Duhul Sfânt, fără să înlocuiască 
Parusia, întoarcerea Sa la ei este văzută doar de aceştia, deoarece El poate fi 
văzut numai de cei care au ochii credinței deschişi de puterea harului. Dar, 
de îndată ce omul a primit ochii credinţei şi s-a botezat în numele Preasfintei 
Treimi, se împărtăşeşte cu Trupul şi Sângele Mântuitorului şi primeşte ochii 
de lumină ai Duhului Sfânt şi poate vedea tainele cereşti în icoană şi în Duh. 
Fireşte, toti credincioşii sunt impartasiti atât de puterea cuvântului, care 
adună pe fiii Împărăției la un loc," cât si de puterea Duhului Sfânt, care dá 
vedere şi viata din puterea dătătoare de viaţă a cuvântului Mântuitorului 
lisus Hristos." Acest timp de înnoire a lumii, prin lucrarea Duhului Sfânt, 
este numit „veacul harului”, care arată că uşile Împărăției cerurilor sunt 
deschise tuturor oamenilor până la Judecata finală.” 


? Matei 7, 21-22. 

^ Matei 13, 38. 

^5 Toan 6, 64. 

45 Credem că ar fi important să analizăm putin din punct de vedere iconografic semnificația 
eonului sau a veacului. Aion (veac, eternitate) a însemnat la început durata vieții unui om. 
Parmenide neagă genesis în adevărata ființă şi de aici negarea distinctiilor temporale de 
trecut şi viitor în fiinţa şi simultaneitatea prezentului continuu. Aristotel va interpreta conul 
ca dăinuire nesfârşită: „eonul cuprinde întregul timp la infinit” (De coelo I, 279a). 
Distincția dintre timp şi eon este explicită la Platon in Timaeus (37d): timpul slujeşte de 
imagine a stării ideilor care nu au nicio geneză (vezi IOANNIS E. ANASTASIOU, Temps 
et eschatologie chez les Peres grecs, în: Temps et eschatologie, Données bibliques et 
problematiques contemporaines, Editions du Cerf, Paris, 1993, p. 84). Eonul este deci 
„modul de existenţă” al fiinţei, după expresia lui Plotin (Eneade III, 7, 4). Dacă Platon vede 
timpul ca pe o icoană a eternității al cărei sfârşit este marea ardere universală, Aristotel va fi 
cel care va comprima ideile în noţiunea de Ozog (Dumnezeu), sursa nemişcătoare a 
mişcării. Timpul în viziunea stagiritului era tot de natura relationalá şi derivativá, 
inseparabil de mişcare. Sinteza aristotelică dintre eleatism şi heracliteism constă in 
nemişcarea parmenidiană a Primului Mişcător şi subsecvent în curgerea heracliteană a lumii 
vizibile. Cele patru elemente ale materiei sunt într-o permanentă mutație şi amestec. 
Această transformare necesară a lumii văzute este de fapt transferul dintre potentialitate şi 

Mântuitorul lisus Hristos Se înalță la ceruri înaintea ucenicilor, dar 
va veni iarăşi ca să ia cu Sine pe toti cei care au crezut in El, ca şi ei să fie 
acolo unde este El. Evenimentul venirii Lui va fi legat de Ziua de Apoi, sau 
de a doua venire de la sfârşitul veacurilor, aşa cum este zugrăvită în pictura 
noastră bisericească. Până atunci credinciosul are îndatorirea să se lase 
pătruns de harul Duhului Sfânt, care se împărtăşeşte în Biserică în primul 
rând prin Sfintele Taine, şi apoi prin rugăciune şi prin Sfintele Icoane. În 


actualitate. În acest sens, uniformitatea timpului în viziunea platonică si aristotelică, si 
subsecvent în viziunile medievale asupra lumii, atâta timp cât ea exprimă mişcarea 
monotonă a corpurilor cereşti, duce la ideea că lumea văzută este ca un ceas enorm şi fără 
întârzieri, fiind garanția unei uniformitati predeterminate a lumii. Mai târziu, dupa Henri 
Bergson, timpul este o realitate psihologică dinamică şi vie a unităţii în diversitate, neavând 
nimic din unitatea uniformă a timpului matematic sau din omogenitatea statică a ciclicitátii 
cosmice. Extensia timpului psihologic se bazează exclusiv pe memorie şi este un continuum 
indivizibil în parti şi unic prin evenimentele care-l contin. Heidegger va privi limitativ 
timpul ca măsură a morţii, cum vedem din răspunsul paradoxal al marelui filosof 
existențialist din paragrafele 43-53 din Sein und Zeit: „moartea este eshatologia sensului”. 
Dimpotrivă, în teologia ortodoxă, moartea este începutul sensului lumii adevărate, al 
Împărăției cerurilor, răstignirea personală pe Crucea unirii lui Dumnezeu cu omul si 
trecerea pascală de la moarte la viata. Timpul, aşadar, în revelația divină conţine în mod 
statornic şi complementar, deşi alegoric şi profetic, ideea finitudinii creaţiei, a vremelniciei 
lumii şi a omului, a apartenenţei omului de cer şi a vieţii veşnice. Teofania este semnul 
valorii provizorii a lumii acesteia şi permanenta evidență a vieții nemuritoare spre care a 
fost zidit omul dintru început. Prezenţa lui Dumnezeu în viata lumii, şi în particular în viata 
poporului lui Israel, este o amintire perpetuă a finalitatii istoriei în Împărăţia lui Dumnezeu. 
Intervenţia divină în istorie este tocmai viziunea sau metafora nemuririi omului. Astfel, 
succesiunea evenimentelor istoriei şi diversitatea imensă a valorilor personale ale umanităţii 
sunt o taină a veacurilor care străvede unirea omului cu Dumnezeu. Prezenţa Lui minunată 
în viaţa lumii este premisa fundamentală a prezenţei Lui veşnice în inima umanităţii pe care 
a zidit-o după chipul Său. Deci, Sfânta Scriptură dă mărturie despre această permanentă 
extensie a lui Dumnezeu în umanitate. „Chipul lui Dumnezeu” din om este chemarea şi 
dorul veşnic de unire cu El, este sămânţa de îndumnezeire după har şi sensul întregii istorii, 
cale spre Împărăţia lui Dumnezeu. Putem astfel să vorbim despre timpul originar sau 
paradisiac, in care primii oameni aprofundau in viata lor viata lui Dumnezeu. Mai mult, 
prin intrarea Fiului lui Dumnezeu în lume, Jertfa şi Învierea Sa deschid umanității 
perspectiva „intrării ín Împărăție”. Astfel, valoarea pomenirii morţilor care sunt vii 
împreună cu Dumnezeu: „Dumnezeu este al celor vii nu al celor morţi” (Matei 22, 32), este 
o valoare eclesiologică şi mântuitoare prin Dumnezeiasca Liturghie, care este actualizarea 
sau intrarea Bisericii terestre în realitatea cerească a Liturghiei veşnice săvârşite de 
Cuvântul pe altarul iubirii Tatălui, în Duhul Sfânt. Astfel, expresia liturgică: „Veşnica 
pomenire” înseamnă deopotrivă viata veşnică adusă de prezența omului în memoria 
iubitoare şi plenară a lui Dumnezeu şi solidaritatea Bisericii în procesiunea ei de Înviere. 
De aici înţelegem de ce în Biserica Ortodoxă icoanele şi picturile au o importanţă aşa de 
mare, că ele arată timpul prezent şi cel viitor deodată, arată Împărăţia lui Dumnezeu care a 
început în lumea noastră si se continuă în ceruri, unde Îl vom vedea pe Dumnezeu fata către 
fata. Cf. şi BRANDON F. GALLAHER, „Chalice of Eternity: An Orthodox Theology of 
Time”, in: St. Vladimir's Theological Quarterly, vol. 57 (2013), nr. 1, p. 5-35. 

această stare, oricine poate să primească pe Mântuitorul lisus Hristos, 
întrucât venirea Duhului este o lucrare eshatologică, aşa cum ne spune 
Profetul Ioil.* Şi Sfântul Apostol Pavel ne vorbeşte despre aceasta spunând 
că harul Duhului Sfânt este o „arvună” a mântuirii noastre.” Deci, Duhul 
Sfânt poartă Biserica pe drumul ei mântuitor, lucrarea Lui marcând veacul 
şi în diferite împrejurări. De fapt, Biserica primară avea această conștiință că 
Duhul Sfânt este prezent în viața credincioşilor, cum constatăm din 
cuvintele Sfântului Apostol Pavel, care aminteşte corintenilor că: „Domnul 
vine sau Domnul a venit deja"^ Aşadar, în Biserică, Duhul Domnului 
îndeamnă pe toți credincioşii să-şi îndrepte atenția, mintea, inima, sufletul şi 
întreaga viata spre ceea ce este cu adevărat mântuitor şi de trebuinta 
sufletului şi trupului. Astfel, icoanele sfinților ne cheamă la rugăciunea 
îngerilor, ne smulg timpului care separă şi împarte pentru a ne face 
contemporani cu sfinții, cei ce au trăit pe pământ şi în comuniune cu 
Mântuitorul Hristos Cel înviat şi proslăvit. Behr-Sigel spunea că suntem 
.cufundafi în marele fluviu dumnezeiesc ce tágnegte din Mântuitorul 
Hristos, împreună cu toată creaţia, fiind purtați către dimineața Pastelui 
veşnic a cărui arvună am primit-o deja prin Duhul Sfânt’ Deci, 
însemnătatea icoanei pentru înţelegerea ortodoxă este legată de Liturghie, 
îndeosebi de Sfânta Euharistie. Astfel, Liturghia începe şi se sfârşeşte cu 
anunțarea Împărăției, si în structura sa de ansamblu ea nu este nimic altceva 
decât o icoană a Împărăției Preasfintei Treimi. Aşa se face cá, pentru a fi 
ortodox trebuie să trăieşti în elementul Ortodoxiei, înconjurat de icoanele 
Mântuitorului lisus Hristos, ale Maicii Domnului şi ale Sfinţilor, 
„experienţa religioasă vie fiind unicul mod legitim de a cunoaşte dogmele 
credinței”, scria părintele Pavel Florenski.” Evident, pentru a ajunge la 
această stare sufletească credincioşii trebuie să ofere mai întâi lui Dumnezeu 
nu ceea ce au, ci ceea ce sunt, sufletul şi viata lor. „Să dăruim totul, să 
oferim totul Acelui care S-a dăruit El Însuşi pentru noi ca răscumpărare şi 
schimb”, îndemna Sfântul Grigorie Teologul pe contemporanii săi.” În felul 
acesta, sufletele purtătoare de trup, fiind luminate de Duhul, cum zice 


^6 Faptele Apostolilor 2, 16. 

4 TI Corinteni 1, 22; 5, 5; Efeseni 1, 14. 

^5 I Corinteni 16, 22. 

? ELISABETH BEHR-SIGEL, in: Deux mille ans de christianisme, Tomul II, Paris, Ed. 
Aufadi — Société d'Histoire Chrétienne, 1975, p. 57. 

°° PAUL FLORENSKY, Stâlpul si Temelia Adevărului, Ed. Polirom, Iasi, 1999, p. 83. 

*! SFÂNTUL GRIGORIE DE NAZIANZ, Orat. 1, 5, în: PG 35, col. 400 A. 


190 


Marele Vasile, devin si ele duhovniceşti şi comunică şi altora harul.” Deci, 
fericirea pe care o primesc sufletele drepţilor în viata de dincolo scoate in 
evidență felul familiaritatii şi conlucrării omului cu harul Duhului Sfânt în 
săvârşirea faptelor bune. Despre această relație Mântuitorul spunea 
Apostolilor Săi: „Eu Mă voi duce şi vă voi găti loc, iarăşi voi veni şi vă voi 
lua la Mine, ca să fifi şi voi unde sunt Eu". Categoric, această familiaritate 
şi iubire pe care Domnul o arată ucenicilor şi celor care îl vor urma o găsim 
şi mai bine exprimată în rugăciunea adresată de El Tatălui Său: „Părinte, 
voiesc ca, unde sunt Eu, sa fie împreună cu Mine şi aceia pe care Mi i-ai 
dat, ca să vadă slava Mea pe care Mi-ai dat-o, pentru că Tu M-ai iubit pe 
Mine mai înainte de întemeierea lumii" ^^ Deci, toti cei care cred în El, din 
toate vremurile şi din toate timpurile: „vor veni şi vor sta la masă cu 
Avraam, cu Isaac şi cu Iacov în Împărăția cerurilor”. Aceştia, îngeri si 
drepți, vor fi cu toţii laolaltă cu Mântuitorul Hristos, în ceruri, slujind 
Liturghia cerească, cum ne învaţă Sfântul Apostol Pavel: „Ci v-aţi apropiat 
de muntele Sion şi de cetatea Dumnezeului Celui viu, de Ierusalimul cel 
ceresc şi de zeci de mii de îngeri, în adunare sărbătorească, şi de Biserica 
celor întâi născuţi, care sunt scrisi în ceruri şi de Dumnezeu, Judecătorul 
tuturor, şi de duhurile drepţilor celor desavarsiti, si de lisus, Mijlocitorul 
Noului Testament, şi de sângele stropirii care grăieşte mai bine decât al lui 
Abel”. De fapt, această bucurie cerească sfinţii o au încă de pe pământ, în 
Liturghia de aici, în care s-au împărtăşit frecvent cu Trupul şi Sângele 
Mântuitorului, pregustare care i-a familiarizat pentru intrarea în comuniunea 
veşnică dincolo de mormânt.” Este adevărat că, după Judecata particulară, 
fericirea pe care o trăiesc sufletele drepţilor în viaţa de dincolo nu este 
numai o fericire incompletă, dar şi o fericire inegală, proporțională cu 
osteneala fiecărui suflet în colaborarea cu harul Duhului Sfânt şi după cum 
s-a exersat în virtute, aşa cum ne învață Sfântul Apostol Pavel: „fiecare îşi 


va lua plata după osteneala sa"? 


°° SFÂNTUL VASILE CEL MARE, Despre Sfântul Duh IX, în: PG. 32, col. 109, traducere 
de Pr. prof. Constantin Cornitescu si Pr. prof. Teodor Bodogae, in coll. PSB 12, Ed. 
IBMBOR, Bucuresti, 1988, p. 39. 

5 Ioan 14,3. 

? loan 17, 24. 

^? Matei 8, 11. 

°° Evrei 12, 22-23. 

°7 Sfântul Ierarh Calinic, înainte de a trece din lumea aceasta in Împărăția cerurilor, a zis, 
după ce s-a împărtăşit cu Sfintele Taine: „Slavă lui Dumnezeu pentru toate, şi să ne vedem 
în Rai”. Aceste cuvinte dovedesc că Sfântul era pe deplin încredințat că Liturghia 
pământească se continuă cu Liturghia cerească, la care sufletele drepţilor participă, 
începând de pe pământ. 

55 I Corinteni 3, 8. 

Lucrarea harică a Mântuitorului lisus Hristos în Duhul Sfânt asupra 
iconarului şi asupra icoanei 

Mântuitorul Iisus Hristos, prin Întruparea, Jertfa şi Învierea Sa din morti, a 
adus lumii adevărul dumnezeiesc şi harul Duhului Sfânt pe care Biserica 
trebuie să le împărtăşească tuturor. În această menire, Biserica nu se 
identifică cu formele şi figurile obiective ale virtuţii individuale pe care 
credinciosul le practică în colaborarea cu harul. Aceasta înseamnă că 
Mântuitorul şi Stăpânul nostru cere credincioşilor Săi să trăiască în lume 
după învățăturile Sale pentru a dobândi Împărăţia cerurilor, adică pentru a 
deveni sfinţi, cinstiţi ca persoane şi ca icoane pline de har şi de lumină. 
Această chemare se desfăşoară întru adevăr ca apariţie a lui Dumnezeu si ca 
o realizare a chipului Său în chipurile oamenilor şi ca o împlinire a Duhului 
Sfânt în oamenii duhovniceşti. De bună seamă că această slavă divină,” 
care este în acelaşi timp manifestare a strălucirii lui Dumnezeu în chipurile 
oamenilor, se arată în toate faptele credincioşilor, rămânând reală şi 
lucrătoare şi după trecerea lor la cele veşnice în icoanele acestora şi în 
obiectele rămase de la ei.“ Astfel, credinciosul în Biserică împlineşte 
cuvintele Mântuitorului: „Aşa să lumineze lumina voastră înaintea 
oamenilor, ca văzând faptele voastre cele bune să slăvească pe Tatăl vostru 
cel din ceruri”! În acest mod, adevărul evanghelic este cuprins în faptele 
bune ale omului, în gesturile sale şi în întreaga sa viata, iar harul zideste 
chipul de lumină al omului devenit sfânt. El participă prin lucrarea proprie 
la realitatea de viaţă a Trupului tainic al Mântuitorului lisus Hristos. Cine 
săvârşeşte fapte bune primeşte lumină şi radiază lumină pentru cei din Jur, 
iar această lumină este viața divină care se comunică oamenilor ca adevăr 
veşnic în acest organism divino-uman. Deci unica realitate care dă viață 


?? Prin cuvântul „doxa” Septuaginta transpune în limba greacă termenul ebraic „kabod”, 
care înseamnă apariție, manifestare, splendoare, măreție (Kittel, Theol. Worterbuch zum 
N.T., II, p. 240). Sensul primitiv al cuvântului grecesc este: părere, supozitie, ipoteză, 
prezumție, iar mai târziu: părerea altora despre cineva, stimă, onoare, renume, laudă. Dacă 
referinţa nu are in vedere termenul „Kabod”, expresia biblică „doxa Theu” — slava lui 
Dumnezeu — rămâne aproape de neînțeles. Vezi şi JAMES R. HARRISON, „The brothers 
as the 'glory of Christ' (2 Cor. 8:23): Paul's doxa terminology in its ancient benefaction 
context”, în: Novum Testamentum, vol. 52 (2010), nr. 2, p. 156-188. Cf. şi MARGARET 
PAMMENT, ,The meaning of doxa in the Fourth Gospel”, in: Zeitschrift für die 
neutestamentliche Wissenschaft und die Kunde der alteren Kirche”, vol. 74 (1983), nr. 1-2, 
p. 12-16. 

“ Faptele Apostolilor 19, 11-12: „Dumnezeu făcea, prin mâinile lui Pavel, minuni 
nemaiintalnite. Íncát şi peste cei ce erau bolnavi se puneau ştergare sau sorturi purtate de 
Pavel, şi bolile se depărtau de ei, iar duhurile cele rele ieseau din ei”. 

é! Matei 5, 16. 

faptelor noastre este Dumnezeu fără de care „toate faptele dreptății noastre 
sunt ca un veşmânt intinat” € 

Prima manifestare a omului înspre Dumnezeu şi spre oameni se 
realizează pe făgaşul credinței. Ea presupune o primă manifestare a 
adevărului, adică a lui Dumnezeu personal, cum subliniază Sfântul Apostol 
Pavel: „credința este din auzire, iar auzirea prin cuvântul lui Hristos” ®© 
Aceasta denotă că în centrul tainic al omului se realizează prin lucrarea 
harului transformarea calitativă a sufletului ca o nouă facere sau refacere a 
lui Dumnezeu. Fiul lui Dumnezeu S-a făcut om, efectiv, pentru această 
transformare a noastră, ca din oameni trupeşti să devenim oameni 
duhovniceşti.“ El a venit la noi si a intrat în lumea noastră, făcându-Se om 
din Preasfânta Fecioara Maria, ca să ne îndumnezeiască şi să ne unească cu 
Tatăl Cel ceresc, adică să ajungem icoane după asemănare sau întru 
asemănare cu Dumnezeu. Prin acest mister inaccesibil minţii umane s-a 
realizat, aşadar, transfigurarea naturii noastre omeneşti, cum afirmă Sfântul 
Macarie Egipteanul: „Domnul nostru a venit ca să schimbe, să transforme, 
să reînnoiască, să recreeze acest suflet pe care patimile il distruseseră prin 
încălcarea poruncilor, şi El l-a unit cu Duhul Lui divin. A venit să 
făptuiască o nouă inteligență, un suflet nou, ochi noi, urechi noi care cred 
in El"? Având în vedere această transfigurare a omului, Biserica este 
întemeiată de Stăpânul vieţii să propovăduiască permanent o teologie a 
icoanei bucuriei, a frumuseţii iertării şi a biruintei binelui asupra răului, ea 


“2 Isaia, 64, 5. 

$ Romani 10, 7. Sfântul Apostol Pavel sustine că încrederea în Dumnezeu si în cuvântul 
revelat al Evangheliei fundamentează relaţia şi comuniunea omului cu Dumnezeu. Ea poate 
să şi omoare dacă se limitează numai la o certificare ideologică, la o convingere psihologică 
individuală, fără să fie pătrunsă de viaţă, ca manifestare efectivă a încrederii omului în 
Dumnezeu şi a dăruirii lui totale. Sfântul Isaac Sirul îndemna pe ascultătorii sai: 
„Urmăreşte milostenia, care când se află înlăuntrul tău, ia în tine chipul acelei Sfinte 
Frumuseti „doxa”- slavei cu care te-ai făcut asemenea” (SFÂNTUL ISAAC SIRUL, 
Cuvinte despre nevoinţă I, in coll. „Filocalia”, vol. 10, traducere, introducere şi note de Pr. 
prof. Dumitru Stăniloae, Ed. IBMBOR, Bucuresti, 1981, p. 31). 

9f Explicând această transformare a omului, ORIGEN spune: „Dar să nu-şi închipuie 
cineva — dacă am spus despre Duhul Sfânt că se împărtăşeşte numai sfinţilor, în timp ce de 
binefacerile Tatălui si ale Fiului se bucură atât cei buni, cát şi ce răi, atât drepfii, cát şi 
păcătoşii — ar însemna că punem pe Duhul Sfânt înainte de Tatăl şi de Fiul, atribuindu-i o 
vrednicie mai mare; aşa ceva ar fi absurd. Aici am atins însă numai particularitatile 
deosebite ale harului si ale lucrării Duhului” (Despre principii, în coll. PSB, vol. 8, 
traducere de Pr. prof. Teodor Bodogae, Ed. IBMBOR, Bucureşti, 1992, p. 77). 

6 SFÂNTUL MACARIE CEL MARE, Omilii spirituale 44, 1, in coll. PSB, vol. 34, 
traducere de Pr. prof. Constantin Cornitescu, introducere, indici şi note de prof. N. 
Chitescu, Ed. IBMBOR, Bucureşti, 1992, p. 260. 

însăşi fiind alcătuită din chipurile sfinţilor purtători ai acestor virtuţi." 
„Omul deşi are în sine raţiunea şi libertatea, totuşi acestea nu pot funcționa 
în mod deplin decât în unire cu Dumnezeu şi adăpându-se din apa vie a 
Duhului Sfânt.” 

Biserica este cu adevărat alegerea lui Dumnezeu pentru neamul 
omenesc, Trup în care sfinții răspund chemării Mântuitorului: „Să-Mi fifi 
sfinți, că Eu, Domnul Dumnezeul vostru, sunt sfânt şi v-am deosebit de toate 
popoarele, ca să fiti ai Mei” $ În Vechiul Testament, prin chemarea lui 
Avraam, Dumnezeu a ales pentru sine un popor sfânt pe care l-a înzestrat cu 
nenumărate daruri şi revelații sfinte. Rememorarea acestei alegeri şi vocatii 
şi-a găsit frecvent expresia în cuvintele profeților: „Eu voi fi Dumnezeul lor 
şi ei vor fi poporul Meu”. Prin Cuvântul şi Duhul, Tatăl a ales si a format 
una dintre națiuni ca să aducă mântuirea tuturor oamenilor. Alegerea lui 
Israel a fost un moment decisiv în realizarea planului mântuirii.” Venirea în 
lume a Fiului, Cel Ce este „strălucirea slavei şi chipul fiinţei Tatălui”, a 
arătat locul şi calea principală a unităţii. Trupul Său tainic a devenit calea 
noastră către „casa Tatălui”, fiind totodată drumul pentru întreaga 


omenire.” Pe această cale Mântuitorul Hristos, adică in El Însuşi, se uneşte 


°° Când vorbim despre chipurile — icoane ale sfinților ne referim la persoanele sfinţilor care 
sunt mădulare ale Trupului tainic al Domnului, ca pietre vii ale Bisericii ce sunt înscrişi în 
ceruri, iar pe pământ sunt cinstiţi în cultul divin şi în icoane. 

*7 Datorită acestui fapt, rolul episcopului şi al preotului precum si al credincioşilor este de a 
căuta şi de a cerceta profunzimile Scripturilor şi ale iconografiei Bisericii, pentru a înţelege 
tainele lui Dumnezeu ca lucrări ale harului Duhului Sfânt în sfinţii Săi, după cum spune 
profetul David: „Minunat este Dumnezeu întru sfinții Lui, Dumnezeul lui Israel” (Psalmul 
67, 36). Numai în lumina Duhului Sfânt, teologia icoanei Bisericii va avea darul 
binefăcător, care luminează pururi sufletele creştinilor drept măritori. Aşadar, subliniem 
faptul cá este nevoie în vremea noastră ca episcopii, preoții şi teologii să scrie, dar să şi 
trăiască cele scrise, să fie iubitori ai frumuseţii icoanei şi ai vieţii liturgice şi ascetice, să-şi 
modeleze viata prin concordanța imperativă dintre vorbă şi faptă, pentru că după cuvântul 
Sfintei Scripturi: „cel ce va face si va învăţa, acesta mare se va chema în Împărăția 
cerurilor” (Matei 5, 19). Cf. şi cuvântului vrednicului de pomenire TEOCTIST, Patriarhul 
Bisericii Ortodoxe Române, Precuvântare, la Studii Teologice, vol. 1 (2005), p. 8. 

55 Levitic 20, 26; I Petru 1, 16. 

© Teremia, 31, 33; Ezechiel 37, 27; Osea 2, 23; I Corinteni 6, 16; Evrei 8,10. 

7 Dreptul Simeon a primit în braţele sale pe Pruncul Iisus si a binecuvântat pe Dumnezeu si 
a zis: „Acum slobozeşte pe robul Tău, după cuvântul Tău, în pace, Că ochii mei văzură 
mântuirea Ta, Pe care ai gătit-o înaintea feţei tuturor popoarelor, Lumină spre 
descoperirea neamurilor şi slavă poporului Tău Israel” (Luca 2, 28-32). 

7! Evrei 1, 3. 

? Ioan 14, 1. 

® loan 14, 6: „lisus i-a zis: Eu sunt Calea, Adevărul şi Viaţa. Nimeni nu vine la Tatăl Meu 
decât prin Mine”. SFÂNTUL VASILE CEL MARE precizează.: „Prin El [Fiul] am fost 
conduşi la Tatăl, am fost mutaţi din împărăţia întunericului în locul revenit sfinților [...] 
când Domnul este numit «cale» să nu luăm acest cuvânt în sensul obişnuit, ci să ne ridicăm 

cu fiecare dintre oameni care au fost botezați în numele Preasfintei Treimi. 
În felul acesta, Biserica nu se poate opri niciodată în mişcarea ei spre 
Împărăţia cerurilor. În scrierile Părinților Apostolici, Păstorul lui Herma 
prezenta mai multe viziuni eclesiologice bogate în semnificații dintre care 
reținem două care exprimă într-o formă clară existența Bisericii în lume. În 
prima, Herma vedea Biserica universală ca pe o venerabilă doamnă în 
vârstă, pe care el o considera a fi „creată înainte de toți vecii, de aceasta e 
bătrână şi pentru ea a fost creată lumea”. A doua viziune este a unui „turn 
înalt clădit pe ape din pietre pătrate strălucitoare”. De aici tragem 
concluzia că Trupul tainic al Domnului are şi o latură vizibilă iconică, fiind 
organizată de Mântuitorul Hristos prin Sfinții Apostoli şi apoi prin ierarhi ca 
să fie un organism bine alcătuit. În acest organism fiecare mădular îşi are 
rolul şi rostul său bine stabilit de Dumnezeu, aşa cum sunt sfinții infatisati în 
iconografia Bisericii noastre.” Astfel, unii sunt randuiti să fie apostoli, alţii 


cu mintea la un sens mai înalt. Pentru că prin cuvântul «cale» (trebuie) să înțelegem 
progresul către desăvârşire, progres care se realizează continuu şi ordonat, prin 
săvârşirea faptelor dreptăţii si prin iluminarea (venită) din cunoaştere. In acest proces 
dorim continuu pe cele ce ne stau înainte şi tindem către cele care ne lipsesc, până când 
vom ajunge la sfârşitul fericit, la cunoaşterea lui Dumnezeu, pe care Domnul o dăruieşte 
celor care au crezut în El. Într-adevăr, Domnul nostru este calea cea bună, cea fără 
bifurcări rătăcitoare, cea care ne duce la ceea ce prin excelenţă este bun, la Tatăl. «Pentru 
ca», zice, «nimeni nu vine la Tatăl, decât numai prin Mine». Acesta, deci, este urcuşul 
nostru către Dumnezeu prin Fiul” (Despre Sfântul Duh 8, 18, în coll. PSB, vol. 12, p. 34-35). 
Sfântul Grigorie din Nazianz considera că lipsa de poticnire în credință este dată de 
prezenţa lui Hristos. 

™ HERMA, Păstorul 2, 4.1, în coll. PSB, vol. 1, traducere de Pr. prof. Dumitru Fecioru, Ed. 
IBMBOR, Bucuresti, 1979, p. 232. 

7? IBIDEM, 3, 2.4-9: „Turnul se construia in formă pătrată de cei şase tineri, care veniseră 
cu venerabila Doamnă. Alţi mii şi mii de bărbaţi aduceau pietre, unii din adânc de ape, 
alții de pe pământ şi le dădeau celor şase tineri; aceia le luau şi le zideau. Tinerii puneau 
toate pietrele scoase din adânc de ape la zidire aşa cum erau, că se potriveau şi se uneau 
desăvârşit cu celelalte pietre, şi aşa se lipeau unele de altele, că nu se vedea unirea lor, 
încât clădirea turnului părea făcută ca dintr-o singură piatră. Din celelalte pietre, aduse de 
pe uscat, pe unele le aruncau, pe altele le puneau la clădire, iar pe altele le sfărâmau şi le 
aruncau departe de turn. Alte multe pietre stăteau în jurul turnului şi nu erau folosite de 
tineri la clădire, unele din ele erau sfărâmicioase, altele cu crăpături, altele ciuntite, altele 
albe şi rotunde, şi nu se potriveau la zidire. Vedeam alte pietre aruncate departe de turn, 
care se rostogoleau pe drum, dar nu rămâneau în drum, ci porneau din drum rostogolindu-se 
spre un loc anevoios de umblat; altele cădeau în foc şi ardeau; altele cădeau aproape de 
ape, dar nu puteau să se rostogolească în apă, deşi voiau să se rostogolească şi să intre în 
apă”. 

7 Conform Erminiei, sfinţii sunt pictaţi în cetele lor fiind grupaţi după principiul izocefal, 
adică stând unii lângă alţii, egali in rang, dar diferiți ca strălucire, după felul cum s-au 
nevoit în conlucrare cu harul divin în lumea aceasta. 

învăţători, alții dascăli, aşa cum i-a rânduit Duhul Sfânt, pentru zidirea 
Trupului tainic al Domnului, cum precizează Sfântul Apostol Pavel.” 
Învățătura despre Biserică este în strânsă legătură cu dogma 
Preasfintei Treimi. Deci, după cum în mărturisirea Preasfintei Treimi a 
fost păstrată o anumită tăcere apofatică asupra ființei dumnezeiesti, tot aşa, 
şi în explicarea misterului iconografic este necesară o discreție teologică ce 
alternează între catafatic şi apofatic. Sfântul Apostol Pavel desluşeşte 
această alternanță în următoarea frază: „Căci vedem acum ca prin oglindă, 
in ghicitură, iar atunci, fata către fata; acum cunosc în parte, dar atunci voi 
cunoaşte pe deplin, precum am fost cunoscut şi eu”. Experienţa 
eclesiologicá are, însă, o latură eshatologică. Mântuitorul lisus Hristos a 
venit din ceruri pentru noi oamenii şi pentru mântuirea noastră, şi va veni 
iarăşi să judece viii şi morţii, la sfârşitul veacurilor. Această judecată, cum 
vedem din Sfânta Evanghelie şi din iconografie, este înțeleasă întotdeauna 
ca o despărțire a celor drepți de cei păcătoşi, a celor vinovaţi de cei 
nevinovaţi, pe criteriile comuniunii omului cu energia dumnezeiască 
împărtăşită nouă prin umanitatea răstignită şi înviată a Domnului. Însuşi 
Fiul Omului, ca Judecătorul tuturor, a venit în lume, ca Lumină şi Viaţă, 
forțând răul să se manifeste şi să se descopere, ca apoi să fie osândit şi 
biruit. Evident, nu numai Înomenirea Lui, ci şi cuvintele şi faptele Lui au 
menirea să deosebească binele de rău, frumosul de urât, şi să judece 
lumea.*! De bună seamă că din această perspectivă, oamenii, prin răspunsul 
lor fata de învăţătura şi Persoana Domnului Hristos şi față de lucrarea Lui 
mântuitoare, se pot judeca pe ei înşişi, dacă sunt vrednici de viata veşnică 
sau nu. Chiar şi satana va fi judecat şi va primi osândă la Judecata obştească, 
deşi Mântuitorul a spus că a şi fost judecat, cum constatăm şi din pictura 
unor biserici din Oltenia. Desigur, această osândă a diavolului va veni prin 
Duhul Sfânt. „Judecata făcută împotriva acestuia, explică Sfântul Chiril, stă 
tocmai în faptul că, credincioşii purtători de Duh, vor călca sub picioarele 


7' I Corinteni 12, 28: „Și pe unii i-a pus Dumnezeu, în Biserică: întâi apostoli, al doilea 
prooroci, al treilea învățători; apoi pe cei ce au darul de a face minuni, apoi darurile 
vindecărilor, ajutorările, cârmuirile, felurile limbilor”. 

78 Pr. prof. BORIS BOBRINSKOY, Taina Preasfintei Treimi, traducere de Măriuca si 
Adrian Alexandrescu, Ed. IBMBOR, Bucureşti, 2005, p. 169-228. 

1 Corinteni 13, 12. 

* Ioan 3, 19-21. 

81 Mântuitorul spune: „Cine Mă nesocoteste pe Mine si nu primeşte cuvintele Mele are 
judecător ca să-l judece: cuvântul pe care l-am spus acela îl va judeca în ziua cea de apoi” 
(loan 12, 47). Chiar înainte de pátimirile Sale, Mântuitorul Iisus Hristos a exclamat: „acum 
este judecata acestei lumi, acum stăpânitorul lumii acesteia va fi aruncat afară” (loan 12, 
31). 

lor pe satan, mai ales atunci când acesta îi ispiteşte şi luptă împotriva 
lor”? 

Un alt aspect al acestei veniri este legat şi de faptul că atunci când va 
veni Domnul la noi din ceruri, nimeni nu va mai putea să-şi ceară iertare 
pentru păcatele săvârşite, căci cererea lor va fi zadarnică şi nefolositoare. „Și 
chiar dacă s-ar apropia unii, zice Sfântul Chiril, socotind că-L înmoaie cu 
vorbe dulci, nu-L vor întâlni ca judecător bun şi blând, ci ca pe Unul ce 
mustră si bate" Cuvintele Mântuitorului spun totul despre aceste 
momente de judecată, lucru pe care-l vedem şi în iconografie: „Mulți Îmi 
vor zice în ziua aceea,” adică a Judecăţii, „Doamne, Doamne, nu în numele 
Tău am scos demoni? Dar atunci voi mărturisi lor: Amin, zic vouă, 
niciodată nu v-am cunoscut pe voi” 5 Aceasta înseamnă că Domnul, venind 
în lume, „va vădi lumea de păcat şi de dreptate şi de judecată”, iar cel care 
vădeşte lumea de păcat este Însuşi Duhul Sfânt. Oamenii, fără îndoială, vor 
fi judecaţi în primul rând în interiorul lor, unde Duhul Sfânt îi face să vadă 
adevărul, ca după aceea să înceapă lucrarea pocaintei. Rolul Duhului Sfânt 
în această cercetare a omului este de a „vădi lumea de păcat, pentru că ei nu 
cred în Mântuitorul”, lucrare care este efectiv un proces continuu şi 
cuprinzător a toată lumea şi a tuturor timpurilor. De asemenea, Duhul Sfânt 
va vădi lumea de dreptate, în primul rând că Mântuitorul este Fiul lui 
Dumnezeu, fata de iudeii care L-au răstignit, şi de preamărire a Lui, ca o 
manifestare a dreptății divine, cum ne spune Sfântul Apostol Pavel: 
„Dumnezeu S-a arătat în trup, S-a îndreptat în Duhul” 8 

Duhul Sfânt va „vădi lumea de judecată”, adică lumea a fost 
judecată pentru că L-a răstignit pe Fiul Omului. Dar, chiar dacă Domnul a 
fost răstignit pe cruce şi chiar dacă odată cu moartea Lui duşmanii Săi 
păreau să fi biruit, totuşi Duhul Sfânt L-a înviat din morţi şi stăpânitorul 
acestui veac a fost biruit. Cât priveşte pe ucenici, aceştia se vor bucura 
pentru că Mângâietorul este Acela Care le transformă plângerea şi tânguirea 
în bucurie. De atunci şi datorită Învierii şi Pogorârii Duhului Sfânt bucuria 
se va transforma în fericire prin venirea Paracletului Care va călăuzi lumea 
la tot adevărul. El nu va vorbi de la Sine nimic, cum zice Mântuitorul, ci 
câte va auzi va vorbi şi cele viitoare va vesti. Lucrarea Lui eshatologică în 
Biserică nu va fi asemănătoare cu a profeților, ci va fi dumnezeiască, 
descoperind într-o manieră proprie realitățile ultime ale lumii şi ale istoriei. 
Ca atare, eshatologia Duhului Sfânt va coincide cu începutul sfârşitului, 
adică, odată cu intrarea lui Dumnezeu în Împărăţia Sa, aceasta corespunzând 


SFÂNTUL CHIRIL, Comentariu... p. 683. 
* IBIDEM, p. 237. 

84 Matei 7, 22-23. 

*5 I Timotei 3, 16. 

cu timpul eshatologic al Bisericii. Prin urmare, Duhul Sfânt în Biserică, 
vădind lumea de păcat, de dreptate şi de judecată,“ Îşi îndeplineşte acţiunea 
Sa eshatologicá, anticipând judecata finală a acesteia.“ Cei dintre 
credincioşi, care s-au împărtăşit de harul Lui, vor veni la judecată având 
deja primită arvuna în inimile lor, cum ne spune Sfântul Apostol Pavel: 
„Care ne-a şi pecetluit pe noi şi a dat arvuna Duhului, în inimile noastre" 9? 
sau: „întru care şi voi, auzind cuvântul adevărului, Evanghelia mântuirii 
voastre, crezând în El, ati fost pecetluiti cu Sfântul Duh al fagaduintei, care 
este arvuna moştenirii noastre, spre răscumpărarea celor dobanditi de El si 
spre lauda slavei Sale" Despre aceştia Duhul Sfânt va da mărturie vie 
despre credinţa şi evlavia lor, atât prin imprimarea acestora de harul 
sfintitor, cât şi prin strălucirea pe care o degajă din ei. 

În consecință, lucrarea mântuitoare a Fiului lui Dumnezeu, începută 
cu Înomenirea Sa de la Duhul Sfânt şi din Fecioara Maria, este conformă 
sfatului cel din veac al Preasfintei Treimi care în iubirea Ei fata de noi a dat 
pe Unul din Treime la moarte, iar acesta a mers până, la jertfa Sa pe cruce, 
culminând în Înviere care e rădăcina nestricăciunii.” În virtutea acestui act 
mântuitor, Învierea Domnului reprezintă deplina pnevmatizare a firii umane 
şi întemeierea Trupului Său tainic în care este temelia oricărui progres 
duhovnicesc al nostru. Astfel, Biserica este finalizarea acțiunii mântuitoare, 
începută prin Întrupare. Ea este actul cinci al operei de mântuire, dacă 
Întruparea, Răstignirea, Învierea şi Înălțarea sunt primele patru. În acest act, 


% Ioan 16, 8-11. 

*7 Lucrarea Duhului Sfânt nu trebuie înţeleasă numai ca o vorbire despre cele ce va să vină, 
ci mai curând ca o punere în act a celor ce va să vină, pentru că vestirea trebuie înţeleasă ca 
o acțiune de împărtăşire a realitatilor respective, aceasta fiind maniera proprie de lucrare a 
Duhului Sfânt. Cu alte cuvinte, cele viitoare sau cele ce vor veni se referă şi la veacul de 
acum ca anticipare, şi la veacul viitor, lumea cea nouă ce va să vină, Împărăţia lui 
Dumnezeu. 

*5 IT Corinteni 1, 22. 

® Efeseni 1, 13-14. 

” În Hristos Domnul firea şi-a redobândit curátia, tăria si aversiunea împotriva păcatului, 
căci moartea Lui n-a fost osânda firii ci osânda răului din ea iar prin Înviere această stare 
s-a transmis tuturor celor ce-L urmează pe El. Mântuitorul a trecut astfel firea de la forma 
instabilă în care se afla după urma căderii, prin tăria puterii atotcovârşitoare, la o formă 
restabilită, dăruindu-i neschimbabilitate. În felul acesta, Dumnezeu Omul inaugurează prin 
Înviere îndumnezeirea omului în sensul restrâns al cuvântului. Deci, omul devine în 
Mântuitorul Hristos participant la plenitudinea vieții divine în care primeşte atât de mult de 
la Dumnezeu care se dăruieşte încât el poate deveni după har cea ce El este după ființă. 
Iubirea Lui fata de noi ne ajută ca să ne ridicăm şi noi prin iubirea în El şi spre semenii 
noştri. Astfel, Dumnezeu Fiul înomenit „recurge la cel mai înalt grad posibil de iubire a 
Sa, identic cu folosirea modului maxim de câştigare a iubirii omului care-l poate face şi pe 
om fericit la maximum pentru veșnicie”. Cf. Pr. prof. DUMITRU STÁNILOAE, 
Hristologia Sfântului Maxim Mărturisitorul, in Revista „Ortodoxia”, vol. 3 (1988), p. 68. 

toti cei ce cred primesc pe Cuvântul ca Ipostas fundamental, prin trupul Său 
extins în noi. Deci, în membrele acestui Trup se sădeşte harul sfintitor şi 
începutul învierii, aflate în firea umană a Mântuitorului Hristos. Aceasta 
adevereşte că viata duhovnicească în Biserică este singura prin care creştinii 
îşi însuşesc mântuirea şi devin „icoane pline de lumină” ale Împărăției 
cerurilor, a cărei bază a pus-o Domnul nostru lisus Hristos prin refacerea 
naturii umane asumate în Sine. Astfel, noua relaţie între Dumnezeu şi om, 
aflată virtual în trupul Domnului Hristos prin unirea teandrică a omenitatii 
cu dumnezeirea în Ipostasul Său, este o alegere a lui Dumnezeu: „mai 
înainte de întemeierea lumii”. Tatăl „ne-a rânduit în a Sa iubire, spre 
înfierea întru El, prin lisus Hristos după buna socotinta a voii Sale” ne 
învaţă Sfântul Apostol Pavel. Tocmai pe această relaţie Biserica o revelează 
ca lucrare a Preasfintei Treimi în actul iconomiei divine, iar Duhul Sfânt o 
continuă efectiv ca lucrarea Mântuitorului Hristos cu bunăvoința Tatălui 
acum şi în veşnicie, cum se spune de fiecare dată în Doxologia: „mărire 
Tatălui şi Fiului şi Sfântului Duh. Şi acum şi pururea şi în vecii vecilor. 
Amin!” 


Abstract: The Icon: Symbol of Heavenly Hypostatic Reality and Graceful 
Presence in the Mystical Body of our Lord 

The icon offers the posibility to know God. Of course, it is not about 
knowing the divine existence, unthinkable in the patristic theology, but 
about the complementar dimension of the iconography. Integrated in the 
Church’s cult, the icon synthesizes the cultic and prayer experience, being 
the „bright eye”of communion with God. The spiritual view can be cleansed 
of all earthly thoughts through a godly life, full of spiritual and bodly labors. 
Only thorugh such a work can man enter and explore the divine mysteries. 

The Icons invite man to participate through contemplation and to 
exercise through ascetic life the comunion with God. Our God reveals 
Himself in different types and symbols — specific to the Old Testament — to 
lift our minds and life above all symbols through His Incarnation. The 
symbols from the Old Law find their true purpose and identity in the act of 
God becoming Human. Lord Christ reveals to us the divine mysteries and 
Himself, calling us into His Church to discover the truth which is above the 
mind. 

The knowledge of God has in the Orthodox theology the significance 
of a common-life, not just a rational experience. This means that the icons, 
through which our view is sanctified, are part of care of the Son of God 
incarnated and are indispensable for the spiritual understanding of the 
Kingdom of Heaven. 


” Efeseni 1, 4-5. 

Teodor al II-lea Lascaris - teolog şi împărat 
(1222-1258) 


Pr. Drd. MLADIN CONSTANTIN! 


Cuvinte cheie: Bizanţ, Filioque, împărat, teolog, cuvântări 
Keywords: Byzantium, Filioque, emperor, theologian, speeches 


I. Repere biografice 

Secolul al XIII-lea a fost marcat de personalitatea teologului filosof şi 
împărat Teodor al II-lea Lascaris. El dovedeşte că uneori o viata de numai 
36 de ani poate să genereze o operă care să străbată veacurile. În literatura 
teologică românească, şi in general în studiile româneşti de bizantinologie, 
personalitatea şi opera împăratului sunt mai putin cunoscute. Desigur, 
realizările sale pe plan politic şi social, domnia ca împărat al Bizanțului au 
constituit motive suficiente pentru care specialiştii în bizantinologie să-l 
aşeze în rândul celorlalți conducători mari ai imperiului. Informaţiile legate 
de acest împărat cult şi credincios rămân însă la nivelul cercetării istorice. 
Bizantinologii apuseni, mai ales cei de limbă engleză, franceză şi germană, 
l-au studiat pe tânărul împărat şi ne-au oferit lucrări consistente şi de înaltă 
ținută ştiinţifică.” Cunoaşterea operei teologice a lui Teodor al II-lea 
Lascaris, operă pe care o găsim în ediţiile ce cuprind texte în limba greacă şi 
latină şi traduceri în limba engleză sau franceză,” rămâne însă un obiectiv 


" Lucrare întocmită în cadrul cursurilor de doctorat la Facultatea de Teologie din Craiova, la 
disciplina Patrologie şi literatură post-patristică, sub îndrumarea Pr. Conf. Dr. Constantin 
Băjău. 

' Universitatea din Craiova, Facultatea de Teologie Ortodoxă. 

THEODORE II LASCARIS, The Moral Pieces, translate by Dimiter G. Angelov, rev. 
Dumbarton Oaks, Trustees for Harvard University, Vol. 1-65/66, (2011-2012), p. 237-269; 
HRISTOU TH. KRIKONI, (Kpwovng © Xpiotoc,) Oeod@pov B Aaokópecg. [epi 
ypiotiavikyns Beoloyiag Aóyo, University Studio Press, Tessalonic 1990; JEAN BAPTISTE 
PAPPADOPOULOS, Théodore II Lascaris, Empereur de Nicée, Librairie Alphonse Picard 
et Fils, Paris 1908. 

? Ediţii: HRISTOU TH. KRIKONI, Theodor II Laskaris (Kpwowns ©. Xpíotog - 
Osoócopov B Aaokdpewc. lepi xpiotiavixncs Oeodoyiacs Aóyor), University Studio Press, 
Tessalonic 1990; TOMADAKI N., Antologie de studii bizantine şi lucrări (TopadaKy N., 
Zoiapos BuCavtivov ucAevov Kai keiuévov), Atena 1961; J.P. Migne, Patrologia Graeca, 
vol. 140, col. 1259-1394: Despre numele lui Dumnezeu, Pe/ri Qewnumi/a, col. 764-770; 
Despre comuniunea firească (naturală). Șase cuvântări, Pe/ri tij Fisikh/j koinoni/aj, col. 
772-780; Canon de Rugăciune la Preasfânta Născătoare de Dumnezeu. Poem al 
Împăratului Teodor Dukas Laskaris, THEODORIS DUCAE LASCARIS, Epistulae, 
Editura Nicolas Festa, Florence 1898; Discours sur la Procession du Saint-Esprit, Editura 
R. Swete, Londra 1875; Eloge de Nicee, Editura L. Bachmann, Rostock 1847. 

neîmplinit pentru noi, deoarece niciuna din operele împăratului nu a fost 
tradusă în limba română. Cu toate acestea, în manualele de bizantinologie 
ale autorilor români, istorici sau teologi, sau în traducerile din alte limbi de 
circulație ale tratatelor de bizantinologie, realizate mai ales în ultimii ani, 
regăsim fragmente din operele sale. Lucrările în limba română nu zăbovesc 
asupra marelui teolog împărat, spre a-l descrie ca pe un cunoscător de 
profunzime al doctrinei creştine, şi nici ca pe un orator bisericesc. Aceste 
lucrări se mulţumesc să consemneze realizările lui ca om de stat şi împărat. 

Vlăstar de neam împărătesc, unicul fiu al luiloan al III-lea 
Vatatzis, Teodor s-a născut la începutul anului 1222, anul în care tatăl său 
a fost proclamat ca împărat.“ Mama lui, Irina, afost fiica 
împăratului Teodor I Lascaris şi a împărătesei Ana Angelina, ce provenea 
din dinastia Angelicilor, Teodor preluând de fapt numele mamei sale, care 
era moștenitoarea de drept a tronului, şi nu pe cel al tatălui, care era Ducas. 

În timpul copilăriei sale, a trăit în localitatea unde se găsea sediul 
militar al imperiului de la Niceea, cetatea Nymfaio.’ Teodor suferea de 
epilepsie acută ereditară, boală ce l-a încercat de la o vârstă fragedă şi care 
i-a marcat întreaga viață. Din acest motiv, tânărul împărat era nervos, 
iritabil adeseori emotional, dar se distingea prin dragostea de lectură şi 
studiu. Paradoxal, această înclinație către literatură se îmbina cu preocupări 
pentru arta războiului. 

Teodor a primit o educaţie remarcabilă şi a dobândit o cunoaştere 
profundă atât a ştiinţelor, cât şi a filozofiei şi a teologiei. Primul său 
profesor a fost Gheorghe Acropolitis, iar eruditul Nichifor Vlemidis i-a fost 
îndrumător.” Studiile le-a finalizat relativ devreme, dovedind astfel un spirit 
precoce. 


^ JEAN BAPTISTE PAPPADOPOULOS, Théodore II Laiscaris, Empereur de Nicée, 
Librairie Alphonse Picard et Fils, Paris 1908, p. 3. 

? Irina Lascaris, după ce îl naşte pe Teodor, suferă un accident foarte grav de călărie si se 
retrage la o mănăstire, unde va lua numele de monahie Eugenia şi va muri în anul 1239. 

* Pentru descrierea locurilor copilăriei sale, Teodor al II-lea întocmeşte o frumoasă operă, 
numită Elogiu cetății Niceea. 

7 Imperiul de la Niceea a fost cel mai mare dintre cele trei state bizantine greceşti fondate 
de aristocrația bizantină după căderea Constantinopolului, cucerit de latini în timpul celei 
de a patra cruciade. A fost întemeiat de către Teodor I Lascaris, bunicul lui Teodor al II-lea 
şi a existat în perioada 1204-1261. Numele latinizat al centrului militar era Nif, azi fiind 
localitatea Kemalpaşa (Izmir) de pe teritoriul Turciei. 

* JEAN BAPTISTE PAPPADOPOULOS, Op. cit., p. 6. 

? Între aceştia există o corespondenţă care s-a păstrat şi care uimeste si azi prin stilul si 
frumuseţea cuvintelor folosite. 

' A.A. VASILIEV, History of the Byzantine Empire, vol. 2, The University of Wisconsin 
Press, 1958, p. 554. 

Interesant este că, deşi logodit din copilărie cu Elena şi căsătorit la 
vârstă fragedă, el de numai 13 ani, ea de 11 ani, sentimentele şi iubirea pe 
care i-o poartă sunt exemplare. Pentru cununia lor s-au organizat pregătiri 
extraordinare, sosind invitați din ambele state: slujba religioasă a fost 
oficiată chiar de Patriarhul Bulgariei, care a avut binecuvântarea Patriarhului 
de Constantinopol. Mai târziu, de educaţia tinerei se va ocupa mama lui 
Teodor, împărăteasa lrina, care dovedeşte o reală afecţiune, până la 
moartea ei. Deşi erau foarte tineri, cuplul imperial a avut cinci copii: Irina 
(cea mai mare), Maria, Teodora, Evdochia, încă o fiica al cărei nume nu se 
cunoaşte şi loan. 

Un eveniment tragic, care îl va marca pe tânărul împărat pentru tot 
restul scurtei sale vieţi, este moarte soţiei sale Elena, în anul 1253, la numai 
29 de ani, în aceste împrejurări scriind Cuvânt de apărare către unii 
prietenii care îmi solicită să mă căsătoresc, în care explică hotărârea sa de a 
nu se recăsători şi tratatul cu titlul Cugetări etice care arată efemeritatea 
vieţii, o lucrare didactică, în care expune cugetări despre sensul vietii." 

Încă de la o vârstă mică, Teodor al II-lea Lascaris s-a implicat activ 
în afacerile de stat. În anul 1238 şi mai târziu, în anul 1241, în timpul 
campaniilor din Europa, loan Vatatzis a încredințat administrarea părții 
de est a imperiului fiului său, numindu-l regent. Deşi nu a participat la 
operațiuni militare, se pare că îi erau dragi armata şi cercurile aristocrației. 
S-a implicat activ în afacerile statului, unul din aspectele domniei sale fiind 
acela de a refuza categoric propunerea Bisericii de la Roma de a se uni cu 
Biserica Răsăriteană. După moartea tatălui său, la 3 noiembrie 1254, la 
vârsta de 31 de ani!” a fost proclamat împărat, cu numele de familie al 
mamei sale, Lascaris. Conform obiceiului, proclamarea a fost făcută în 
prezența armatei şi a senatului, fiind purtată pe un scut în fata tuturor 
demnitarilor." Încoronarea însă a fost amânată până în luna noiembrie a 
anului 1254," până la alegerea noului Patriarh Arsenie Autoreianos (1254 - 
Februarie/Martie 1260).15 


ll În acelaşi an este recunoscută Patriarhia Bulgară de la Tarnovo de către Patriarhul 
Ecumenic de Constantinopol. 

7? THEODORE II LASCARIS, The Moral Pieces, trad. Dimiter G. Angelov, rev. 
Dumbarton Oaks, Trustees for Harvard University, Vol. 1-65/66, (2011-2012), p. 238. 

'5 IBIDEM, p. 245. 

^ GEORGE OSTROGORSKY, History of the Byzantine State, Basil Blackwell, Oxford 
1968, p. 445. 

5 WARREN T. TREADGOLD, A History of the Byzantine State and Society, Stanford 
University Press, Stanford, California, U.S.A, 1997, p. 730. 

^ ALEXANDER BEIHAMMER, STAVROULA CONSTANTINOU, MARIA PARANI, 
Court Ceremonies and Rituals of Power in Byzantium and the Medieval Mediterranean, 
Comparative perspectives, Brill, Leiden, Boston 2013, p. 31. 

7 J, M. HUSSEY, The Orthodox Church in the Byzantine Empire, Oxford University Press, 

Ca împărat, Teodor al II-lea Lascaris s-a dovedit a fi un om de 
acţiune, cu mari capacități administrative şi militare. În timpul domniei lui 
de patru ani, aluat o serie de măsuri dereformă, ce au avut cascop 
reducerea rolului familiilor aristocratice în conducerea statului. El a fost 
conştient de importanţa funcției imperiale şi a condus cu mână de fier, 
personal, afacerile imperiului. În ciuda sentimentului religios profund, nu a 
permis participarea clerului la afacerile de stat şi nu a ezitat să încerce 
să-şi promoveze interesele politice prin intermediul Bisericii. Influențat de 
ideile vremii, care sunt reliefate în scrisorile către mentorul său Vlemidis şi 
către profesorul său Gheorghe Acropolitis, Teodor al II-lea Lascaris 
întruchipa idealul regelui-filosof. Un aspect putin tratat este şi spiritul 
pragmatic în care şi-a exprimat credinţa, ca politică oficială a statului, 
bătând monede de argint cu chipurile Maicii Domnului, al Mântuitorului, 
sau al Sfântului Dimitrie Izvorâtorul de Mir.'” 

Din păcate însă, în vara anului 1258, starea de sănătate a împăratului 
s-a deteriorat rapid. Bolnav incurabil, împăratul a îmbrăcat haina monahală 
cu puţin timp înainte de moartea sa, din luna august, luând numele, ca 
monah, de Teodosie. Pentru a se despovăra de păcate, el l-a chemat pe 
mitropolitul de Mitilene, Grigorie, şi aruncându-se la picioarele lui (imitând 
pe desfrânata din Evanghelii) a plâns atât de mult şi de mişcător, încât a 
transformat pământul în noroi, cu lacrimile sale.“ 

La 16 august anul 1258, după convulsii repetate, Teodor al II-lea 
Lascaris a murit în Nymphaio şi a fost înmormântat în mănăstirea Sosandra 
din regiunea Magnesia, alături de soţia lui Elena şi de tatăl sáu Ioan 
Vatatzis.” 

Înainte de moartea sa, Teodor al II-lea, îngrijorat de viitorul fiului 
său deopt ani loan, a numit pe prietenul său apropiat şi ofițer 
suprem Gheorghios Muzalon şi pe Patriarhul Arsenie ca regenti, până la 


New York 1986, p. 219. 

'5 Patriarhul care s-a remarcat mai târziu prin faptul că îl va excomunica pe împăratul 
Mihail al VIII-lea Paleologul şi se va încadra în tiparul liderilor bisericeşti care fuseseră 
maltratati de către împărat, pentru că cerea o conduită morală din partea basileului. În acest 
sens, a se vedea: GREGORY E. TIMOTHY, O istorie a Bizanțului, Editura Polirom, 
Bucureşti 2013, ediția electronică. 

? CECILE MORRISSON, The Emperor, the Saint, and the City: Coinage and Money in 
Thessalonike from the Thirteenth to the Fifteenth Century, rev. Dumbarton Oaks Papers, 
No. 57, Symposium on Late Byzantine Thessalonike, Trustees for Harvard University, 
Washington, D.C. 2003, p. 173-203, precum şi Attp-//wildwinds.com/coins/byz/ 
theodore Il/i.html, unde avem imaginile acestora. 

? IVAN DRPIC, Epigram, Art and Devotion in late Byzantium, Cambridge University 
Press 2016, p. 116. 

?! BANEV GKENTSO, Op. cit., pagină electronică citată. 

vârsta adultă a lui Ioan.” Temerile cuprivire la reacţia familiilor 
aristocratice au fost confirmate curând. Acestea s-au aliat cu Mihail al VIII-lea 
Paleologul, pe care l-au susținut şi care a urcat pe tron prin uzurpare, frații 
Muzalon fiind ucişi, Patriarhul Arsenie fiind îndepărtat din funcție, iar mai 
târziu Ioan al IV-lea Lascaris a fost închis şi orbit.” 


II. Opera lui Teodor al II-lea 

1. Contextul istorico-social. Activitatea lui Teodor al II-lea pe tărâmul 
educaţiei şi al culturii este importantă. Savant eminent şi scriitor strălucit, 
a continuat munca tatălui său şi aarătat uninteres deosebit pentru 
dezvoltarea culturii. La scurt timp, s-au adunat în jurul său un număr mare 
de oameni de ştiinţă, iar curtea imperială a devenit un important centru 
pentru studiul ştiinţelor. În oraşele mari a înființat biblioteci, unde statul era 
responsabil pentru îmbogățirea fondului de manuscrise. A dezvoltat centre 
de studiu al ştiinţelor şi a pregătit ateliere de copiere a manuscriselor. S-au 
studiat în profunzime în special matematica şi filosofia, precum şi literatura, 
din nevoia de a interpreta autorii antici.” 

În timpul domniei sale, s-a reconstruit Mănăstirea Sfântul Trifon din 
Niceea, alături de care a ridicat Şcoala de la Niceea, cu două specializări, 
Gramatică şi Retorică. Un număr de tineri deosebiți au studiat aici, tineri 
care mai târziu au acoperit nevoile imperiului de ofiţeri, comandanţi si 
diplomaţi. De asemenea, a favorizat inițiativele personale ale profesorilor şi 
oamenilor de stiintá.? 

Actiunile, ca si ideile sale personale despre rolul educatiei si al 
formárii impáratului, fac sá vedem in el un adept al absolutismului luminat. 
Este un model al culturii bizantine tárzii, intálnindu-se la el trásáturi comune 
atât ale Răsăritului, cát şi ale Apusului.?? 


2. Generalitati. Teodor alIl-lea Lascaris a fost un mare gânditor si un 
scriitor prolific. În mod activ si personal a contribuit la ridicarea cetății 
Niceea,” ca fiind cel mai important centru al vieţii intelectuale bizantine. 
Lucrările sale includ tratate teologice, filosofice şi ştiinţifice, imnuri, elogii, 


? GEORGIOS SPHRANTZES, Memorii (1401-1477), ediţie critică de Vasile Grecu, 
Editura Academiei R.S.R., Bucureşti 1966, p. 159. 

% BANEV GKENTSO, Op. cit., p. cit. 

? IBIDEM. 

?5 Unii dintre aceştia, cum au fost Prodromos Scamandrinos şi elevul lui, Nichifor 
Vlemidis, au fondat în Efes ei înşişi şcoli locale, fiind sprijiniți prin politica imperială. 

“ BASILE TATAKIS, Filosofia bizantină , Editura Nemira, Bucuresti 2013, p. 294. 

?7 Astăzi oraşul Iznik, Niceea a fost în vremea ocupaţiei latine a Constantinopolului, după 
capturarea sa în anul 1204 la a IV-a cruciadă, capitala Imperiului Nicean, cel mai puternic 
dintre statele bizantine care au supravieţuit. 

câteva satire şi numeroase scrisori. Scrierea majorității operelor datează din 
anii anteriori urcării sale pe tron, dar a continuat să se preocupe activ de 
scris şi ca împărat. 

Cea mai mare parte a lucrărilor sale au fost publicate în limba 
greacă, traduse mai apoi în limbile franceză şi engleză. Există şi câteva 
scrieri ale sale care au rămas nepublicate. În limba română, tratarea acestei 
personalităţi bizantine de cel mai înalt rang şi importanţă aproape că nu 
există, nici din punct de vede al importanţei istorice şi nici din punct de 
vedere a importanței operei sale literare, teologice, ştiinţifice şi filosofice. 
Lipsesc, de asemenea, izvoare sau traduceri accesibile. 

Scrierile lui Teodor al II-lea, în mare parte, constau în tratate 
filozofice şi teologice. O trăsătură esențială a literaturii generale este 
tendința de abordare ştiinţifică. Cele mai multe referințe şi citate din 
scriitorii antici relevă formarea lui profundă în literatura greacă, precum şi 
posibilităţile de interpretare ale acestora. Însă, oricâtă dragoste ar fi avut fata 
de educaţia elenistică, urmând atât gândirea teologică a Sfinţilor Părinți, cât 
si pe cea a filosofilor, acesta nu a înlocuit dogma ortodoxă cu filosofia." A 
rămas consecvent liniei tradiționale, poziţie corectă epistemologic, care 
însemna cá filosofia este un mare bun pentru educație şi pentru ştiinţă, este 
calitate şi permite creştere şi descrestere, în timp ce cantitatea nu acceptă o 
asemenea flexibilitate şi suplete. Acesta nu a substituit teologia filosofiei, ci 
doar a folosit filosofia pentru a explica şi întări credinţa ortodoxă.” 

Cunostintele lui despre ştiinţele fizicii şi matematicii sunt ample, 
după cum rezultă din lucrarea Șase discursuri despre comunicarea fizică.” 

Operele lui nepublicate“! sunt şi ele deosebit de importante,” pentru 
a înţelege interesul împăratului pentru cultura teologică şi preocupările lui.** 


% J.B. PAPPADOPOULOS, Op. cit, p. 159. 

? NIKOLAOS MATSOUKAS, Istoria filosofiei bizantine, Editura Bizantină, Bucuresti 
2011, p 135. 

? IBIDEM, p. 135. 

* Aceste scrieri sunt cuprinse azi în Colecţia Ambrosiană, din corpul 308 inferior de la 
Biblioteca din Milano. 

? Cf. lui J.B. PAPPADOPOULOS, Op. cit., p. 9, aceste scrieri sunt: Cuvântare despre 
Sfânta Treime (Homiliae de Trinitate); Cuvânt de mulțumire pentru însănătoşire 
(Gratiarum actio pro recuperata salute); Lauda Sfântului Eutimie (In laudem Sancti 
Euthymii); Lauda Sfinţilor Cosma si Damian (In laudem SS. Cosmae et Damiani); Despre 
putere (De virtute); Despre înțelepciune (De sapientia); Despre post (De jejunio); Cugetări 
etice (Ethicorum epitome); Cuvânt de apărare împotriva celor care sunt răuvoitori 
(Apologetica homelia ad quosdam  malevolos); Scrisori către Acropolitis; Lauda 
Împăratului Vatatzes; Laudă oraşului Niceea; Panigericul către Frederic al II-lea (la J.P. 
PAPPADOUPOULOS, Op. cit, p. 183-189); Lauda lui Acropolitis; Apologie către 
prietenii care doresc să mă căsătoresc; Către George Muzalon: Despre sclavii si slujitorii 
care slujesc Domnului; Cuvântare despre adevăr şi prietenie; Satiră profesorului său şi 
Jocul s-a terminat. 

3. Scrieri . Este dificil să se stabilească ordinea cronologică a lucrărilor lui 
Teodor al II-lea Lascaris. Cele mai multe dintre lucrările sale sunt scrisori şi 
tratate, scrise majoritatea înainte de urcarea sa pe tron. După ce a devenit 
împărat, el a întocmit doar un număr mic de scrisori, cu toate acestea 
remarcabile prin frumuseţea stilului, prin informațiile pe care le furnizează 
cu privire la situația politică, precum şi prin profunzimea ideilor ce le 
conţin. Se plânge de faptul că, după ce devine împărat, nu mai are timp de 
cultivarea sa. 

Întreaga operă cunoscută a împăratului Teodor al II-lea Lascaris 
poate fi împărțită în următoarele categorii: 


3.1. Scrieri politice, elogii, panegirige şi lucrări retorice: Cuvânt de 
laudă cetăţii Niceea (In laudem Nicaeae urbis oratio);^ Panegiric 
împăratului Frederick al II-lea (Epitaphium in Fridericum II imperatorem); 
Elogiu adus împăratului loan Dukas Vatatzis ( Laudatio de Ioannis Ducae 
Imperatoris); Elogiu adus lui Gherghe Acropolitis (Laudatio Georgii 
Acropolitei); Către Georgios Muzalon (Despre sclavi şi stăpâni); Răspuns 
trimis către locuitorii din Est, când conducătorul ruşilor a venit la acest 
rege ca să-l roage să sfârșească războiul împotriva bulgarilor, oferind în 
schimb fortăreața Trapezunt; Cuvânt de apărare către unii oameni 
răuvoitori care ne deranjează (Sermo adversus maledicos); Cuvânt de 
apărare către unii prietenii care îmi solicită să mă căsătoresc; Laudă la 
Sfântul Trifon; Laudă Primăverii şi omului bine educat; În apărarea 
celibatului (Defensio caelibatus); Despre cei care slujesc imperiul (De 
subiectorum in principem officiis); Despre orice falsitate (In dissimulatorem 
quendam). 

3.2. Scrieri filosofice. Teodor al II-lea Lascaris a avut deosebite preocupări 
pentru filosofie. El credea că aceasta are un efect eliberator asupra gândirii 
oamenilor. Lucrările sale au fost inspirate din cele ale lui Pitagora, Aristotel, 
Platon, dar la fel de mult şi din cele ale Sfântului Dionisie Areopagitul. 
Operele sale pur filozofice sunt două: 


* Alte opere nepublicate la Biblioteca Naţională din Paris, man. gr. nr. 1193, nu la fel de 
bine conservat precum cel de la Milano, dar cu acelaşi conţinut, cu desene frumoase în 
miniatura; şi man. gr. nr. 3048, copiat mai târziu şi adus în Italia, în acest fel realizându-se 
răspândirea scrierilor sale în Apus (cf. FEDERICA CICCOLELLA, Donati Graeci, 
Learning Greek in the Renaissance, Brill, Leiden, Boston, 2008, p. 165). Copierea a fost 
efectuată de Michel Souliardos, în 1486 (copist născut în Grecia şi stabilit la Florenţa, a luat 
cu el şi copia manuscrisului, care azi se află la Biblioteca Naţională Franceză sub formă de 
microfilm cu indicativul PARI 1.62) 

** JEAN BAPTISTE PAPPADOPOULOS, Op. cit., p. 84. 

* IBIDEM, p.10. 

°° Aceste lucrări au fost publicate în vol. TEODORUS II DUCAS LASCARIS, Opuscula 
Rhetorica, Ed. Aloysius Tartaglia, Bibliotheca Teubneriana, Monachii, Lipsiae, Saur 2000. 

1. Despre comuniunea firească (naturală), Șase cuvântări (De 
communione naturali, Sermones VI). Lucrarea dezvoltă idei despre relațiile 
interumane. Se nuanteaza rolul inteleptilor, autorul atribuindu-le calități 
deosebite şi afirmând că persoanele care sunt educate, sunt membrii de 
încredere ai societăţii, pe când cei needucati devin precum animalele, având 
porniri antisociale. Plecând de la presocratici, autorul susține că ființele sunt 
formate din patru elemente de bază: foc, aer, apă şi pământ. De asemenea, 
afirmă că diferențele dintre ele decurg din gradul lor de întrepătrundere. 

Despre alcătuirea fiinţelor vii, el imbrátiseazá teoria lui Heraclit,” 
potrivit căruia ființele sunt împărțite în patru tipuri de caractere (sangvinic, 
coleric, melancolic şi flegmatic), şi în plus, bazându-se pe psihologia 
platonică, deosebeşte ființele umane care au suflet, de cele care nu au suflet, 
prin faptul că acelea care sunt insufletite, au ființa împărțită în trei parti: 
gândire, voință şi dorință. Din adunarea tipurilor de caracter şi a părților 
fiinţei, rezultă alte şapte parti, din care distinge 93 de tipuri de oameni şi 
descrie natura ,,simpatiei” şi „antipatiei” dintre ei. În aceeaşi lucrare, autorul 
a dezvoltat şi unele puncte de vedere cu privire la structura societății şi 
a făcut recomandări pentru o mai bună organizare a acesteia.*® 

Aşadar, în cele şase cuvântări se arată o gândire filosofică foarte 
curajoasă şi profundă. Autorul îndrăznește să propună gândirii bizantine, 
pentru prima dată, noțiunea de natură într-un mod clar filosofic. Universul, 
spune Teodor, îi datorează naturii unitatea sa, fondului comun al tuturor 
fiinţelor. Totul este unul şi în acest unul (natura) fiinţele individuale se 
divid, se disting şi se distribuie. Există două moduri de comuniune a 
fiinţelor: unul kata fisin (dupa natură), comun tuturor, altul kata krasin 
(după caracter, temperament). Cel de-al doilea mod nu constituie o unire 
absolută, ci una în raport cu proprietățile elementelor aflate în comuniune. 
Acesta este modul care diferenţiază fiinţele insufletite de cele neinsufletite şi 
care oferă fiecăreia particularităţi.” În tot tratatul său, Teodor al II-lea face o 
analiză minuțioasă a celor două moduri de comuniune. Natura este înfăţişată 
aici ca principiul ce leagă toate ființele, până la extremele lor individuale şi 


* Heraclit din Efes (535 î.Hr.-475 î.Hr.) spunea că totul este „într-un flux”- [Ta/vta pe/ Kau 
ov6e/v u&/ve (Totul curge şi nimic nu rămâne). 

38 BASILE TATAKIS, Filosofia bizantină, Editura Nemira, Bucuresti 2013, p. 295. 

?? Acesta afirma: „Cercetând în multe chipuri şi din multe puncte de vedere cele despre fire 
(natură) în cele care tin de semnificaţia lor, în raţiunea lor, în forma lor, în cele care tin de 
ştiinţă, în elemente (stihii), în pietre, în metale, in plante, în alimente, în lichide, în vietati, 
şi din moment ce am găsit aceleaşi atribute (idio/mata), care sunt aduse reciproc prin natura 
şi caracteristicile lor, precum şi modul în care şi atunci când acestea comunică şi în ceea ce 
priveşte Ja ce şi in ce, cum şi când şi în ceea ce priveşte ce şi în ceea ce ei nu fac, 
comunică; şi din moment ce noi le-am înţeles în mod similar şi egale în toate, este necesar 
să le examinăm în viata şi rațiunea animală” (TEODOR DUKAS LASCARIS, Despre 
comuniunea firească (naturală), Şase cuvântări, în PG 140, col. 1299) 

care le aduce din nou la universal, la ea. În fond, aceasta este tema 
plotinianá aplicată de împărat doar creaţiei." 

2. Despre lume. În al doilea tratat filozofic complex, purtând numele 
Despre lume, Teodor al II-lea expune teoria sa cosmogonică. În patru 
cuvântări, el analizează cerul, elementele constitutive, ființa lumii şi 
legătura dintre fiinta umană si ignoranta umană. Afinitatea către 
matematică se distinge în mod clar, prin simbolurile matematice folosite 
pe scară largă în lucrările sale filosofice mai sus menţionate, dar şi în cele 
teologice (în special în Despre Teologia Creştină). 

În această lucrare, caracteristice sunt exprimările figurate, cu privire 
la cea mai perfectă creație, mintea (nous), care este descrisă ca fiind sferică, 
la fel ca şi cerul, creaţia cosmică perfectă.” Mintea este de asemenea văzută 
ca un triunghi, ca fiind acea reprezentare a conceptelor ca interacțiune şi 
interdependenta, care conține totalitatea şi unitatea, dar este şi pătrată, 
deoarece conduce cunoaşterea înapoi în unitatea spiritului de cunoaştere." 


3.3. Scrieri teologice. Ceea ce-l face pe împăratul Teodor al II-lea Lascaris 
cu totul deosebit in epoca sa este aplecarea către teologhisire. Exceptionale 
sunt cuvântările sale: Despre numele lui Dumnezeu şi despre Sfânta 
Treimea, Laudă Sfântului Trifon şi Sfinţilor Cosma şi Damian. Prin acestea, 
se evidențiază modul în care sentimentul religios a fost abordat şi promovat 
de către împărat. Atracția către teologie reiese şi din corespondenţa pe care a 
purtat-o cu diferite personalități ale timpului său. Astfel, gratie scrisorilor 
sale, avem o oglindă clară a marelui împărat-apologet, în disputa dogmatică 
cu Biserica de Apus, in mod special cu privire la adaosul Filioque, pe care il 
condamnă şi în care vede cea mai mare piedică în calea unirii Bisericilor. 

De aici putem trage concluzia că cele opt discursuri cu privire la 
Teologia Creştină şi discursurile despre Sfânta Treime îl desemnează pe 
Teodor al II-lea Lascaris ca fiind „singurul teolog al timpului sáu". În 
Cuvântările despre Sfânta Treime, şi mai ales in cele Despre numele lui 
Dumnezeu, reuneşte toate numele care pot fi atribuite lui Dumnezeu. 

În afară de lucrările sale imnografice, în special Paraclisul cel Mare 
al Maicii Domnului, Teodor al II-lea a scris aceste tratate, în care a expus 
într-un mod remarcabil probleme profunde teologice. Aici s-a ajutat şi de 


? BASILE TATAKIS, Op. cit., p. 295. 

^' ENDRE VON IVANKA, Mathematische Symbolik in den beiden Schriften des Kaisers 
Theodoros II Laskaris: Aniooic Qvou und lepi qvoucjg koivovíag, Byzantinische 
Forschungen, 4 (1972), pp. 138-141 - explicá opinia lui Lascaris cu privire la forma sfericá 
a Raiului, făcând legătură între simbolurile matematice şi noţiunile teologice. 

? BANEV GKENTSO, Op. cit., pagina electronică. 

? JEAN BAPTISTE PAPPADOPOULOS, Op. cit., p. 161. 

filozofie, el însuşi afirmând că „aceia care au combinat filosofia cu teologia 
sunt excelenți teologi”.* 

Cele opt Cuvântări despre credința creştină au un profund caracter 
teologic. Autorul mărturiseşte că dragostea pentru Dumnezeu şi credința față 
de El sunt mândria lui: „Pentru noi, mândria este iubirea către divinitate şi 
mărturisirea credinţei noastre în Dumnezeu".? Această scriere teologică 
complexă datează după anul 1254. Este o mărturie a cunoaşterii teologice 
temeinice şi a staruintei autorului în tradiția ortodoxă. Dintre cele opt 
cuvântări, de un interes deosebit este cuvântarea Despre Purcederea 
Sfântului Duh, scrisă ca un răspuns dat unui episcop. 

Cuvântările sunt concise. Cunoaşterea excelentă a limbii eline vechi 
este susținută de cunoaşterea limbajului bisericesc. Autorul evită stilul 
pretentios şi ornat. Foloseşte o mulțime de figuri de stil şi metode retorice, 
într-un plăcut stil literar. Caracteristică rămâne însă structura matematică a 
exprimării. Cuvântarea a IV-a, Despre numele lui Dumnezeu, este şi o 
lucrare filologică, nu numai una teologică.” 


3.4. Scrieri satirice: 

1. Către o persoană secretă care ne ia în derâdere. 

2. Satiră către profesorul Hristofor Zavariotul, sau Satiră la portarul său 
pentru cá este cel mai urât și rău (Satira in pedagogum). 


3.5. Creaţii imnografice. Verva poetică, împletită cu teologia ortodoxă 
curată, o regăsim în compunerea imnurilor de o deosebită frumuseţe literară, 
în genul liric. Teodor al II-lea a compus şi închinat Maicii Domnului unele 
canoane de o valoare duhovnicească şi teologică excepțională. Exponentul 
cel mai valoros este Paraclisul cel Mare al Maicii Domnului, un poem 
încântător, dar şi o capodoperă teologică ce a dăinuit peste secole, pe buzele 
credincioşilor, ca o mărturisire a preacinstirii Pururea Fecioarei Maria." 
Paraclisul Mare al Maicii Domnului a fost alcătuit cu scopul de a fi cântat 


^ BANEV GKENTSO, Op. cit., pagina electronică. 

^ TEODOR DUKAS LASCARIS, Sermones de Ti heologia Christiana, VII, 23, PG 140, 
col. 759-770. 

“© Acesta a servit ca reprezentant al papei in Niceea si a fost autorul lucrării Carte despre 
credința în Sfânta Treime, pe care Teodor al II-lea Lascaris a criticat-o, insistând asupra 
faptului că Duhul Sfânt purcede numai de la Tatăl. 

*7 Cele opt Cuvântări sunt următoarele: Despre Fiinţă, Fiinţa este Una; Că Unul este 
Întreit; Despre numirile divine; Despre Sfânta Treime; Primul cuvânt împotriva latinilor. 
Despre Sfântul Duh; Al doilea cuvânt împotriva Latinilor - Despre Purcederea Sfântului 
Duh; Despre Bunavestire a Maicii Domnului, săvârşită prin Întruparea Domnului nostru 
lisus Hristos. 

^ JEAN BAPTISTE PAPPADOPOULOS, Op. cit., p. 161. 

la slujba Acatistului. Acesta a fost tradus de-a lungul timpului în toate 
limbile popoarelor ortodoxe, fiind parte integrantă a cultului liturgic. Pe 
lângă acesta, a mai compus şi alte imnuri, fie părți componente, care s-au 
adăugat apoi în Paraclisul cel Mare al Maicii Domnului, fie rugăciuni de 
sine stătătoare, dintre care amintim: Canon la Imnul Acatist, Canon la 
Născătoarea de Dumnezeu," Canon Paraclis la Născătoarea de Dumnezeu, 
Theotokarion, cu stihiri închinate Maicii Domnului în ordine alfabetică. 


3.6. Scrieri nepublicate. Multe dintre operele împăratului Teodor al II-lea 
Lascaris au rămas nepublicate. Printre acestea enumerăm: Laudă 
Adevărului, Despre Virtute, Despre Postul Mare, Laudă Sfântului Eutimie, 
Laudă Sfinţilor Cosma şi Damian, ele existând doar în manuscrise. 


4. Epistole. O parte distinctă a operei sale este formată din corespondență. 
S-au păstrat 218 scrisori, pe care Teodor al II-lea le-a trimis pentru a-şi arăta 
multumirea, felicitarea, sau condoleantele către diferiți oameni de ştiinţă, 
politicieni sau apropiaţi.” Din ele se desprind informaţii care aduc lumină, 
în legătură atât cu temperamentul şi abilitățile intelectuale ale împăratului, 
cât şi asupra vieţii spirituale şi politice generale a imperiului. Tot aici 
descrie bogăţiile naturale şi peisajele locurilor natale, folosind o exprimare 
plastică deosebită.” 

Deoarece ne-a rămas un număr însemnat de epistole ale sale, putem 
trage şi concluzia că era un bun cunoscător al regulilor de corespondență 
bizantină, pe care însă nu le respectă întotdeauna în mod consecvent, în 
principal în ceea ce priveşte claritatea. În plus, observăm un nou stil, 
romano-bizantin, utilizat pentru a descrie şi a se adapta la diferite contexte şi 
situaţii ale vremii. Un element cheie al gândirii sale este cuplarea învăţăturii 
creştine cu tradiția clasică, şi anume a umanismul creştin. Etica sa creştină 
merge în mod constant, împreună cu patrimoniul antic grecesc, dorind o 
reînnoirea a termenului de „elin”, aceasta fiind încă o trăsătură a gândirii 
sale. 


? Descriere critic-literară pe text la: http://www.johnsanidopoulos.com/2016/08/ 
despair-and-hope-in-great-supplication.html. 

°° TEODOR DUKAS LASKARIS, Canon de Rugăciune la Preasfânta Născătoare de 
Dumnezeu. Poem al Împăratului Teodor Dukas Laskaris, PG 140, col. 772-780. 

`l BANEV GKENTSO, Op. cit., pagina electronică. 

°° ROBERT LOUIS, Les Kordakia de Nicée, le combustible de Synnada et les poissons-scies. 
Sur des lettres d'un métropolite de Phrygie au Xe siécle. Philologie et réalités, en Journal 
des savants, 1961, p. 164. 

? PANAGIOTIS KOUTOUVALAS, Scrisorile lui Teodor al Il-lea Ducas Laskaris. 
Tratarea stilului literar folosit de împărat, teză de doctorat, Atena 2014, p. 244 (ediție in 
limba greacă). 

Prima colecție a scrisorilor colectate şi editate a fost realizată de 
Gheorghe Acropolitis, care le menţionează în opera sa şi care a scris şi un 
prolog în versuri al acestora, unele dintre cele mai frumoase fiind scrisorile 
de felicitare.“ Două scrisori de felicitare au rămas ca etalon de frumuseţe 
literară a secolului al XIII-lea.” S-au păstrat şi scrisori de mulţumire. Una 
dintre ele este fermecătoare. Aici citim: „Scrisoarea de la prietenul meu a 
fost minunată [...]. Ea mi-a arătat sentimentele bune ale prietenului meu 
pentru mine. Deci, ai spus că scrisoarea a fost scrisă pe munte şi era precum 
vocea lui Dumnezeu care a vorbit! Am luat scrisoarea ta în mâinile mele ca 
pe un porumbel blând, pentru a vedea ramura de măslin din interiorul ei. 
Aceea era intenția nobilă. Am fost încântat si, strangand-o la piept ca pe o 
porumbita, m-am considerat mult mai bucuros decât Noe. El odată a fost 
vizitat de porumbel. Eu dimpotrivă, sper să primesc mult mai des scrisori”. 

Spre sfârşitul secolului al XIX-lea, Nicolas Festa, un învăţat italian, 
a publicat Scrisorile lui Teodor, lucru care a permis o nouă sursă de 
informare asupra personalităţii sale. Aflăm că Teodor al II-lea a studiat atât 
pe scriitorii greci profani, cât şi pe cei bisericeşti, fiind atras de diferite 
ştiinţe, dar rămânând devotat filosofiei, în special celei aristotelice.” Ele au 
fost clasificate în funcţie de numele persoanelor cărora le-au fost adresate.” 


54 Prologul se află tipărit în ediţia critică a lui A. HEISENBERG, Georgii Akropolitae 
Opera. vol. 2, Leipzig 1903, p. 7-9. 

°° Una dintre ele este adresată lui Muzalon şi alta Teodorei, sora lui Muzalon, la nunta ei. 
Din aceasta reproducem următorul fragment: „Vă salut, copiii mei, sprijinul meu în viata. 
Ar trebuie să mulţumiţi lui Dumnezeu că ati terminat festivitățile de nuntă in conformitate 
cu cele mai frumoase obiceiuri. Tu, Muzalon, tu ştii cât de mult te iubesc. Aceasta este sora 
ta, aceea pe care o consider ca pe propria mea fiică. În mintea mea, ea este îmbogățită cu 
luminoasele haruri înfloritoare ale lui Dumnezeu, care o fac frumoasă şi fermecătoare”. 
Cealaltă se adresează lui Muzalon, cu ocazia căsătoriei lui cu nepoata lui Mihail al VIII-lea 
Paleologul, folosind următoarele cuvinte: „Tie iti doresc o viata lungă şi fericită în braţele 
soției tale frumoase. Acesta este un cadou minunat, pe care Dumnezeu l-a făcut, un 
trandafir înflorit şi minunat de frumos” (THEODOR DUCASE LASCARIS, Theodori 
Ducae Lascaris Epistulae CCĂVII: Nunc primum edidit, Nicolaus Festa, Tipografia G. 
Cernesecchi a Figli, Firenze 1898, Scrisorile CCXV şi CCXL). 

36 IBIDEM, Scrisoarea CXIII, in care Teodor se adreseazá celor din Mesopotamia. 

°7 A.A. VASILIEV, History of the Byzantine Empire, vol. 2, The University of Wisconsin 
Press 1958, p. 554. 

** JEAN BAPTISTE PAPPADOPOULOS, Op. cit., p. 165. Scrisorile sunt adresate dupá 
cum urmează: lui Vlemidis [113 scrisori], lui Acropolitis [41]; Patriarhului Manuel [13]; 
Arhiepiscopului din Efes; lui Nichifor [6]; lui Balsamon [1]; Mitropolitului Philadelfiei; lui 
Foca [3]; Învăţatului Phaikes [5]; lui Andronicus, mitropolitului de Sardia [3]; lui 
Phiphilinos şi Argipinos [4]; lui Germain, mitropolitul de Adrianopole [2]; unui călugăr 
Acachie [3]; Gramaticianul Callistos [1]; Călugarului Nil [1]; Grămăticianul Manicate [1]; 
unui gramatician Costomaris [l]; unui învăţat Calotet [1]; unui anume Dimitrie 
Latropoulous [1]; Mitropolitul de Cyzic, Cleidas [1]; Papei Alexandru al IV-lea [2]; 
Cardinalului Richard [2]; Cardinalului Octavian [1]; Cardinalului Peter Capozzo [1]; unui 

Printre acestea, există o colecţie de 12 eseuri, rezultate din 4 scrisori 
ale împăratului, numite Compendii Morale. În ele, Teodor al II-lea îşi jeleste 
soția, pe Elena, care murise la o vârstă tânără. Aceste eseuri au şi un caracter 
de panegiric. Compendiile însă ocupă un loc special între operele 
împăratului, prin intermediul cărora putem să înțelegem contribuţia sa 
literară şi politică, chiar şi în momentele dureroase prin care trecea, 
reprezentând un exemplu de o rară frumuseţe filosofică şi literară.” 

Primele 4 scrisori (LVII-LX) au fost adresate profesorului şi 
prietenului său Gheorghe Acropolitis, în timpul doliului purtat pentru soția 
sa Elena şi conţin valoroase dovezi cronologice. 

Prima scrisoare (LVII) este cea mai expresivă. Ea vorbeşte despre 
pedeapsa divină care a căzut asupra autorului, care declară că doreşte să 
plece din această viata fără să mai fie chinuit, cerând îndurarea lui 
Dumnezeu.“ 

În a doua scrisoare (LVIII), Teodor al II-lea îşi arată durerea de a fi 
singur, suferință care este amplificată de absenţa tatălui său, împăratul loan 
al III-lea Vatatzis şi de a destinatarului, Gheorghe Acropolitis, care erau 
plecați într-o expediție militară. Autorul vorbeşte de un dureros ghinion, 
care se opune zicalei: „Cele mai frumoase lucruri se întâmplă la bătrâneţe”, 
referindu-se la lucrurile care s-au întâmplat în anii anteriori. Nenorocirea 
cea mare o reprezenta moartea Elenei, pe care Teodor al II-lea o pomeneşte, 
zicând: „Splendida mea lumină s-a stabilit într-un loc întunecat, nelăsându-mi 
speranţa că se va ridica”. Tot el se întreabă retoric: „Unde este floarea 
tinereţii? Unde este mulțimea cuvintelor si a dorințelor inimii mele? Totul a 
dispărut, totul s-a dus, lăsându-mă cu adevărat singur!"?! 

Conform celei de a treia scrisori (LIX), Gheorghe Acropolitis, 
profesorul sáu, era deja obişnuit să-i scrie lui Teodor al II-lea, al cărui suflet 
fusese zdruncinat şi sfâşiat de suferință. Din păcate, nu există nicio scrisoare 
de la Gheorghe Acropolitis către Teodor. Tot din această scrisoare, aflăm că 
a renunțat la hainele de doliu şi că va reîncepe să mănânce carne, observând 
obiceiul de a posti aspru, atunci când se ţinea doliu. 

În final, scrisoarea a patra (LX) ne face un rezumat şi ne vorbeşte 
despre regretul neconsolat şi gândurile de moarte ale împăratului Teodor. Se 


anume Philippe [2]; lui George Mouzalon [65]; Teodorei şi lui Muzalon [2]; lui Senacherim 
şi Frangopoulos [1]; Poporului din Est [1]. 

* THEODORE II LASCARIS, The Moral Pieces, translate by Dimiter G. Angelov, rev. 
Dumbarton Oaks, Trustees for Harvard University, vol. 1-65/66, 2011-2012, p. 237. 

© IBIDEM, p. 241. 

$5! THEODOR DUCASE LASCARIS, Theodori Ducae Lascaris Epistulae CCXVII: Nunc 
primum edidit, Nicolaus Festa, Tipografia G. Cernesecchi a Figli, Firenze 1898, Scrisoarea 
LVIII; 18-19, p. 87. 

crede că aceste scrisori au fost alcătuite în toamna anului 1253, în timpul 
campaniei militare împotriva Epirului. 

Acest grup de lucrări ale lui Teodor al II-lea Lascaris prezintă o 
gândire complexă despre efemeritatea existenței umane, menționată explicit 
în titlul extins: Compendii Morale ce descriu efemeritatea vietii. Cele 12 
eseuri pun în discuţie probleme felurite. Oricât am dori să nu facem o 
analogie biblică, ea există, in special cu cartea Eclesiastul. Astfel, primul 
eseu pune în discuţie dilema sufletului uman de a alege între virtute şi viciu, 
vorbind şi despre iminenta judecată a lui Dumnezeu. Cel de al doilea eseu se 
preocupă de problematica mândriei şi fragilitatea firii umane. În cel de al 
treilea şi al patrulea eseu auzim pentru prima dată de cuvântul „eu”, vocea 
autorului, care navighează pe marea vieții, călătorind pe înălțimile fericirii şi 
duelându-se pe culmile mâhnirii. În următoarele două eseuri, al cincilea şi al 
şaselea, autorul se arată a fi un observator detaşat fata de părerile celor multi 
cu privire la nestatornicia sorții în uşurarea suferinţei sale proprii. Al 
şaptelea eseu este scris într-un stil deosebit, consultativ. Al optulea eseu 
introduce vocabularul filosofiei aristoteliene, care continuă în eseul al 
zecelea şi al unsprezecelea. Aceste idei derivau din Categoriile lui Aristotel 
şi din Fizici. Al nouălea eseu adaugă nuantari ale uimirii autorului la 
transformarea gândurilor. Al doisprezecelea eseu este deosebit şi ne 
destăinuie iubirea dramatică a autorului pentru defuncta sotie.^ 

O caracteristică importantă a acestor lucrări este aceea că exprimă 
ideile creştine despre cainta şi remuscare. Astfel, în Compendii Morale se 
găsesc uşor paralele cu tema regăsirii sinelui, din opere religioase despre 
pocăință, reprezentate in mod deosebit de imnurile lui Roman Melodul si 
cele din Canonul cel Mare al Sfântului Andrei Criteanul. Tot aici se pot 
adăuga temele despre profunda cainta, din poemul Sfântului Grigore de 
Nazianz, numit Despre sine. 

Filosofia lui Teodor al II-lea Lascaris este totalmente creştină. 
Dumnezeul lui este Dumnezeul Treimic. Dumnezeu este singurul Intelept. 
El a creat lumea prin înțelepciune şi a devenit om prin unirea naturii umane 
cu natura divină.“ Cu toate acestea, împăratul foloseşte şi noţiuni din 
filosofia păgână, descoperind urme destul de substanţiale în lucrările sale. O 
idee pare să domine în lucrările lui: ideea platonică de suveranitate. De 
asemenea, consideră ştiinţa o virtute sau mai bine zis, de multe ori le 
confundă. În special, în expunerile sale, el laudă înţelepciunea.“ 


$ THEODORE II LASCARIS, The Moral Pieces, translate by Dimiter G. Angelov, rev. 
Dumbarton Oaks, Trustees for Harvard University, vol. 1-65/66, 2011-2012, p. 241. 

$ IBIDEM, p. 241. 

$^ THEODOR DUCASE LASCARIS, Scrisoarea XXIII, ed. citată. 

$85 Acesta afirma: „Ştiinţa îl face pe omul rezonabil să se întoarcă înapoi la Domnul, care 
este bun în Sine. Începutul înţelepciunii este frica de Domnul. Înţelepciunea este virtutea. 

Viciile, minciuna, nedreptatea, tipurile de ignoranță, toate acestea 
sunt ideile care reprezintă subiectul, în majoritatea lucrărilor împăratului. Le 
întâlnim în scrisorile sale, în tratate, chiar şi în satira către profesorul lui. A 
scris arhiepiscopului de Efes, cunoscut pentru calitățile sale, arătându-ne că 
înțelepciunea se dobândeşte prin inteligență şi ştiinţă. Într-o altă scrisoare, 
care îi era adresată lui Nichifor Vlemidis, scrie: „Hristos a spus: Iubiti-vá 
unii pe alţii. Dornic de a aprofunda această doctrină a iubirii, am făcut apel 
la tine şi tu m-ai învăţat, prin lecţii de înțelepciune şi de exemplul virtuţilor 


tale” 67 


III. Cuvântările I-VIII teologice ale lui Teodor al II-lea şi importanța 
lor 

1. Cuvântarea I. Despre Cel ce este. Cuvantarea este probabil prima din 
seria de cuvântări teologice ale lui Teodor al II-lea. A fost alcătuită după 
primul război împotriva bulgarilor, la începutul anului 1256. Este foarte 
scurtă şi creează impresia că este incompletă.“ 

Autorul dezvoltă ideea că Cel ce este, To on, este diferit de ceea ce este 
creat, căci Cel dintâi are într-însul timpul, pe când creatura nu are într-însa 
existența prin ea însăşi.” To on este fără de început, veşnic, deci este 
Dumnezeu.” Este mai presus de existență în sens general. Este prin 
excelență Existenţa cea Una. Creatura este adusă de la neființă la ființă. Cel 
ce este există mai presus de timp, pe când creatura există în timp. Cel ce este 
are stăpânirea asupra existentelor supuse timpului şi care provin din cel 
dintâi." La final, sunt enumerate predicatele care tin de Cel ce este (To on), 
păstrând caracterul Lui de unicitate.” Sunt 21 de predicate pozitive şi 
negative: timpul, locul, modul, motivul, substanţa, natura, caracterul, 
mişcarea, existenţa, inexistenţa, poziția, formarea, simplitatea, amestecarea, 


Ea îl învaţă pe om adevărul, dreptatea, statornicia în bine şi depărtarea de cel needucat. 
Înţelepciunea este fericire. De aceea, cei care îmbrățișează înţelepciunea, participă la 
fericirea supremă. Fericirea supremă este Dumnezeu. Prin urmare, cei care cresc cu 
înțelepciunea lui Dumnezeu, devin ei înşişi înţelepţi, deoarece înțelepciunea este o temelie 
solidă împotriva vânturile care servesc ignoranta în zadar” (Scrisoarea XXIII, ed. citată). 

°° Cel care cunoaşte foarte bine ştiinţa, dobândeşte singur virtutea. Virtutea este 
cuprinderea cunoaşterii adevărate. Ignorantii nu vor şti niciodată adevărul fără a greşi, ei 
ducând o viata mizerabilă” (Scrisoarea I către mitropolitul Efesului, ed. citată). 

S Scrisoarea a II-a. Către Nichifor Vlemidis, ed. citată. 

** HRISTOU TH. KRIKONI, Teodor II Laskaris. Cuvântările teologice, Tessalonic 1990 
(in limba greaca), p. 56. 

®© Cuvântarea I, |, în vol. HRISTOU TH. KRIKONI, Op. cit., p. 85 - pentru fiecare loc se 
citează pagina, din această ediţie. 

7 Cuvântarea I, 2, p. 85. 

7! Cuvântarea I, 6, p. 86. 

? HRISTOU TH. KRIKONI, Op. cit., p. 57. 

curățirea, iluminarea, sfințirea, adevărul, cunoaşterea, înțelegerea, prietenia. 
Se dau si câteva dintre însuşirile lor.” 

2. Cuvântarea a l-a. Că „Cel ce este” este Unul. Cuvantarea 
aceasta a fost scrisă imediat şi în continuarea celei dintâi, lucru anunţat în 
epilog. Cel ce este nu are oprire, nici amestecare.” De aceea, este Unul 
(unic). Oriunde există oprire, se observă împărțire, care este însuşire a 
diversităţii celor multi. Mulțimea se găseşte în schimbare. De pildă, linia 
constă dintr-o mulțime de linii mai mici, chiar dacă nu se vede. Oriunde 
există amestecare, există desfacere, lichidare. Ce/ ce este nu are însă nici 
oprire, nici amestecare." Este fără de timp si neamestecat, omogen.” Cel ce 
este deci este acelaşi cu Unul. Cel ce este exprimă „ce”, adică lucrul. Unul 
exprimă „de ce”, cauza lucrurilor. $ 

3. Cuvántarea a Ill-a. Că Unul este Trei (în Trei). Teodor al II-lea 
subliniază, de la începutul cuvântării sale, cá Cel ce este este Unul şi de aici 
rezultă că este Existenţa unică în Trei. A fi” este firesc existentelor. Cel ce 
este umple tot locul, nu are început în timp, ci este o cauză din afară.“ 
Cauza acestuia este o existență de sine şi ipostaticá," este paternitatea, din 
care provin puterea şi lucrarea, filiatia şi suflarea (duhul). Ideea este 
exprimată prin trei cercuri ce se intersectează.” 

4. Cuvântarea a IV-a. Despre numirile divine. Cuvântarea constituie 
reluarea ideii ce l-a mişcat pe Dionisie Areopagitul, când a scris Despre 
numele divine, dar într-o formă cu totul deosebită şi cu mult mai pe scurt. 

Divinul cuprinde toate existentele şi nu este nimic din existente. De 
aceea, spune Teodor al II-lea, este cu multe nume si fără nume." I se 
potrivesc un număr nesfârşit de nume. Atributele lui Dumnezeu provin din 
lucrările Acestuia, dar nu putem din mulțimea numelor Lui să exprimăm 
natura Sa intimă, nici din faptul că nu I se potriveşte niciun nume nu putem 
să deducem puterea Lui veşnică şi dumnezeirea Sa. Tot ceea ce este 
dumnezeiesc, este minunat şi tot ceea ce este minunat, se cuvine a fi cinstit 
ca fund dumnezeiesc. De aceea, trebuie să-L numim pe Dumnezeu având în 
vedere lucrările Sale, ce poartă semnul dumnezeirii.“* Cercetând lucrurile, 


? Cuvántarea I, 7, p. 86-87. 

™ Cuvântarea I, 8, p. 87. 

75 Cuvántarea II, 1,5, p. 88-89. 

7° HRISTOU TH. KRIKONI, Op. cit., p. 58. 
7 Cuvántarea II, 10-11, p. 92-93. 

7$ Cuvántarea II, 12, p. 94. 

” Cuvántarea III, |, p. 95. 

5 Cuvântarea III, 2, p. 95. 

51 Cuvântarea III, 3, p. 95-96. 

“ HRISTOU TH. KRIKONI, Op. cit., p. 58. 
5 Cuvántarea IV, 1, p. 99. 

84 Cuvântarea IV, 2, p. 99. 

descoperim mii şi mii de lucrări ale lui Dumnezeu, care ne conduc la mii şi 
mii de nume. Teodor al II-lea mărturiseşte” însă că nici mulţimea numelor 
nu-l uimeste, nici lipsa unui nume nu-l întristează.5* Autorul, întemeiat pe 
Sfânta Scriptură, pe Sfinţii Părinți ai Bisericii şi pe cunoaşterea omenească, 
aminteşte aproximativ 800 de nume, care descriu puterea, înţelepciunea, 
bunătatea şi lucrarea lui Dumnezeu.” 

5. Cuvântarea a V-a. Despre Sfânta Treime. Se pare că această 
cuvântare a fost alcătuită spre a fi adresată la două personalități ale vremii, 
Konstantin Kuvuklarion si Ioan Faika, până în primăvara din 1254.% 
Expune învățătura ortodoxă despre Sfânta Treime. Formula de adresare este 
sugestivă: „Către voi, prieteni şi dragi, ce căutaţi mántuirea"." Le vorbeşte, 
spune el, ca un iubitor de frati, iar nu ca un înțelept. 

Trei sunt cauzele creaturilor. Două sunt de natură rațională, mentală, 
iar una perceptibilă cu simţurile. Cele dintâi au caracter numeric şi ştiinţific, 
cealaltă are caracter ce tine de viata, natură. % Teodor al II-lea vorbeşte 
despre impar şi par, despre triadă şi diadă, care alcătuiesc pentada, care se 
face prezentă si prin simţuri, ce tin de cauzalitatea vietii." In general, 
doimea trimite la elementul material, treimea la cel mental. Oamenii, care au 
cinci simţuri, sunt cu o structură compusă. Îngerii, împărțiți în trei triade,” 
conțin numai elementul imaterial, însă într-o măsură mai mare. Dumnezeu, 
ca Treime simplă, este o existență mentală, rațională. În ultimul capitol al 
cuvântării, autorul se referă la intrupare.^ 

6. Cuvântarea a VI-a. Contra latinilor. Despre Sfântul Duh. Autorul 
subliniază aici că măsura este de la Dumnezeu. Cei care depăşesc măsura, 
folosesc în chip nedefinit (abstract) termenii intrebuintati de părinți. Dar noi, 
cultivați în ştiinţă şi în înțelepciune, crescuţi şi hrániti ca prunci ai Bisericii 
cu hrană raţională şi duhovnicească, arătăm preţuire pentru cele lăsate de 
Sfinţii Părinți.” 

Cuvântarea este adresată unui înţelept al vremii. Îi prezintă 
învăţătura de credință despre Sfânta Treime a Bisericii Ortodoxe, în contrast 
cu ce învățau preoții papei şi cei care erau cu dânşii. Împrejurările scrierii 
sunt legate de venirea trimisului papei Alexandru al IV-lea la Tessalonic. 


5? HRISTOU TH. KRIKONI, Op. cit., p. 59. 
5 Cuvântarea IV, 3, p. 100. 
87 Cuvántarea IV, 5, p. 100. 
55: HRISTOU TH. KRIKONI, Op. cit., p. 60. 
5 Cuvántarea V, 5, p. 111. 
°° Cuvántarea V, 7, 112. 
°l HRISTOU TH. KRIKONI, Op. cit., p. 61. 

? Cuvántarea V, 11-12 si 20-24, p. 113-114, 117-118. 
% Cuvántarea V, 27, p. 120. 

?' Cuvántarea VI, 6-7, p. 126. 

Teodor al II-lea l-a însărcinat pe Gheorghios Akropolitis, guvernatorul 
provinciilor vestice ale imperiului, să se întâlnească cu legatul papal.” De 
aceea, Teodor al II-lea însuşi a întocmit această lucrare, în care il sfátuia pe 
împuternicitul său ce discuţii să poarte. Grija principală a împăratului era să 
explice în ce fel Scriptura şi Părinţii vorbesc despre purcederea, trimiterea şi 
primirea Duhului, care sunt lucrări diferite. 

7. Cuvântarea a VIl-a. A doua contra latinilor. Despre purcederea 
Sfântului Duh. Împrejurările scrierii sunt legate de venirea unor apuseni în 
răsărit. Ei discutau pe teme ce separau bisericile, mai ales despre purcederea 
Duhului Sfânt. Teodor al II-lea îi sfătuieşte pe mai marii bisericeşti să nu se 
lase atraşi de apuseni." 

8. Cuvántarea a VIII-a. La Bunavestire şi Despre Íntruparea 
Domnului. Cuvântarea este un encomion. Elemente care vorbesc despre 
iconomia divină se amestecă cu elemente de encomion, cu heretismi 
(Bucură-te...) si cu alte elemente din Canonul paraclis al lui Teodor.” 
Împrejurările rostirii sunt cele în care, în februarie 1257, Mihail al II-lea al 
Epirului, fost aliat, s-a răsculat. Teodor al II-lea a rostit cuvântarea in luna 
martie a aceluiaşi an.” 

Scurtă analiză teologică. Aceste cuvântări sunt prin excelență teologice. 
Structura lor filosofică şi matematică nu împiedică în vreun fel exprimarea 
teologică a autorului, care lucrează după o metodă ştiinţifică. În primele 
patru cuvântări explică lumea înconjurătoare, fizică şi neinsufletita, care 
conduce, după expresia lui Teodor al II-lea, la teologie. Toate existentele se 
află în legătură unele cu altele, datorită faptului că sunt alcătuite din 
elemente comune. 

„Cel ce este” şi Unul. Teodor al II-lea începe expunerea sa teologică cu o 
impresionantă referire la ontologie (Cuvântarea I). Distinge două categorii 
de existente în univers :* Cel ce este şi ceea ce este creat. Cel ce este are 
timpul ca subordonat al Lui, fiind veşnic. Are existența Sa mai înainte de 
timp.!% Din contră, creatura se găseşte in timp. De aceea este creată! si 
trăieşte în timp. „Ceea ce nu este nici în timp, nici în veşnicie, nu există”. 1%? 

Sf. Maxim Mărturisitorul atribuie la ceea ce este veşnic nemişcarea.!% 
Teodor al II-lea, din contră, îi atribuie acestuia mişcarea, chiar dacă nu una 


?? HRISTOU TH. KRIKONI, Op. cit., p. 62-63. 

? IBIDEM, p. 63. 

” Cuvántarea VIII, 8-13, p. 152-154. 

?* HRISTOU TH. KRIKONI, Op. cit., p. 64-65. 

? IBIDEM, p. 66-67. 

1% Cuvântarea I, 1, p. 85. 

101 Cuvântarea I, 5, p. 86. 

19 Cuvántarea I, 1, p. 85. 

' SF. MAXIM MÁRTURISITORUL, Despre suflet, PG 91, col. 353. 

de tranziție, ci una naturală şi permanentă. El nu urmează nici pe Dionisie 
Areopagitul, cu apofatismul extrem," căci acceptă că Dumnezeu este 
deasupra existenţei, dar gândeşte aici existenţa în sensul unei a doua naturi, 
ca factorul precis al acestei existente. Dumnezeu este mai presus de 
existență, fiindcă El este principala Existenţă. „Dumnezeu este existenţă şi 
mai presus de existenta”.'”° 
Caracterul treimic al lui Dumnezeu. Ce/ ce este, după Teodor al II-lea, 
este viață prin natură şi este mişcător veşnic. El umple toate. Cauza 
existenței Lui este in Sine şi ipostatica.'°° Teodor al II-lea se referă la 
teologii anteriori lui, fără să-i citeze.'°’ Reia, asemenea lor, exemplul 
soarelui, cu disc, lumină şi raze. Se teme uneori să apeleze la analogii de 
natură materială. La întrebarea: Ce este viata?, răspunde: Unul! Foloseşte o 
schemă geometrică cu trei cercuri, ce se intersectează. Analogiile matematice 
întrebuințate se referă la monadá, doime şi treime. Teodor al II-lea acceptă 
trei categorii de existente." Existenţa noastră omenească este în același 
timp materială şi nemateriala.'” 
Purcederea Sfântului Duh. Teodor al II-lea nu putea să nu ia poziţie față 
de această temă, atât ca teolog, cât şi ca unul ce era conducător al 
imperiului. Cuvântarea sa a VI-a abordează pe larg tema aceasta. S-a păstrat 
şi Cuvântarea a VII-a, cu titlul „Cuvântare apologetică contra latinilor. 
Despre Sfântul Duh”. Teodor al II-lea îşi exprimă opiniile despre purcedere, 
aducând dovezi din Noul Testament, din marii Părinţi şi din hotărârile 
sinoadelor ecumenice.' ' Se foloseşte de o abordare silogistică şi ştiinţifică a 
temei. "! 

Temelia învățăturii lui Teodor al II-lea despre purcederea Sfântului 
Duh ține de distincția dintre sensul fiecăruia din termenii purcedere şi 
trimitere." Cei doi termeni nu sunt identici. Primul tine in mod nemijlocit 
de Tatăl, cel de al doilea are sens indirect. Purcederea se face aşadar numai 
de la Tatăl, pe când trimiterea se face de la toate Persoanele, Tatăl, Fiul şi 
Sfântul Duh.''? Purcederea se face de la Tatăl, pe când trimiterea este prin 


1% DIONISIE AREOPAGITUL, Despre ierarhia cerească, 2, 2-3, PG 3, 589; IDEM, 
Despre teologia mistică, 1, 3, PG 3, 1000. 

195 Cuvântarea I, 2, p. 85. 

1% Cuvântarea III, 2, p. 95. 

1% HRISTOU TH. KRIKONI, Op. cit., p. 71. 

'% IBIDEM, p. 72. 

1% Cuvântarea V, 20, p. 117. 

110 Cuvântarea VI, 32, 33, 35, p. 134-135 şi Cuvántarea VII, 16, p. 144-145. 
1! Cuvántarea VI, 8-19, p. 126-130 si Cuvántarea VII, 20, p. 146. 

112 Cuvántarea VI, 27-28, p. 132. 

13 HRISTOU TH. KRIKONI, Op. cit., p. 73-74. 

Fiul." Această teologie va fi reluată de Sf. Grigorie Palama (în Cuvântările 
sale doveditoare (2) despre purcederea Duhului). 

În ce priveşte tema legăturilor dintre Biserica Răsăriteană şi cea 
Apuseană, Teodor al II-lea continuă tradiția începută de tatăl sáu Ioannis 
Vatatzis, însă într-un mod diferit. Căci Vatatzis începuse să discute despre 
posibila unire a bisericilor. Teodor al II-lea era însă şi teolog şi nu era dispus 
să accepte fără măsură părerile apusenilor. A scris de aceea către episcopul 
de Kotronis o Cuvântare, cu multe argumente din Scriptura şi Sfinții Părinți. 
Teodor al II-lea avea şi sprijinul sinodului său. El se adresează 
sinodalilor, ca să nu se lase influențați de cuvintele latinilor. Se pare cá 
episcopul de Kotronis nu a venit la Niceea, dar papa Alexandru al IV-lea a 
trimis în răsărit pe arhiepiscopul Orbevieto Constantino. În anul 1256, 
Teodor al II-lea era deja destul de puternic. Stăpânea din Asia Mică şi până 
la Filadelfia, întreaga Tracie, toată Macedonia şi Epirul Nou, până la 
Dirrahio. Era capabil să ocupe Constantinopolul. Teodor al II-lea a întâlnit 
pe trimisul papei la Tessalonic, în toamna anului 1256. Nu au discutat prea 
mult, lăsând discuţiile pe seama logofătului Gheorghios Acropolitis. I-a dat 
instrucțiuni în scris, prin Cuvântarea a VI-a, dar şi prin viu grai, ca să nu 
facă nicio concesie. 

Conceptiile lui Teodor al II-lea erau radical diferite de cele ale 
episcopului Romei. Era de părere că este necesar un sinod pentru a lămuri 
lucrurile. Credea însă că sinodul acela trebuia convocat de împărat, ca toate 
sinoadele ecumenice precedente. Vedea rolul împăratului de conducător şi 
judecător al opiniilor celor adunaţi în sinod. Această opinie cezarocratică nu 
era străină de spiritul bizantin, care concepea rolul împăratului în interiorul, 
nu în afara bisericii. !€ 
Iconomia divină. Teodor al II-lea spunea: „A incuviintat Tatăl, a voit Fiul, 
a împreună-lucrat Duhul şi s-a întrupat Cuvantul”.''’ Unul din Ipostasurile 
Treimii Celei Sfinte, despre care vorbeşte pe larg, s-a pogorât pe pământ şi 
s-a îmbrăcat în stricăciune, din nemărginită bunătate, ca să redea omului 
nemurirea, acelui om care fusese îmbolnăvit prin viclenie şi pierduse astfel 
harul, devenind muritor. Fecioara Maria este început al mântuirii. '% Este 
scara ce a urcat la cer greutatea trupului nostru omenesc. Dumnezeu a venit 
în trup, ca dovadă a măreției Sale. Că a venit între cei intinati de păcat, este 
dovada smereniei Sale. Că s-a numărat cu cei creati, este dovada pogorârii 


114 Cuvântarea VI, 18, 21, 25-26, p. 129-132. 

15 HRISTOU TH. KRIKONI, Op. cit., p. 75-77. 
116 IBIDEM, p. 78. 

1 Cuvântarea VIII, 1, p. 149. 

18 HRISTOU TH. KRIKONI, Op. cit., p. 80-81. 

Sale. Dar fiindcă s-a născut din Fecioara, a mântuit întreg neamul 


omenesc. ud 


IV. Concluzii 

1. Teodor al II-lea Lascaris, împărat, scriitor si cugetător creştin, a fost o 
personalitate a secolului al XIII-lea. În pofida tinereţii sale şi a bolii care l-a 
chinuit şi i-a scurtat viata la numai 36 de ani, este un exemplu de om de stat, 
familist şi om al ştiinţelor. Deşi a domnit doar patru ani, a avut timp să-şi 
impună punctul de vedere atât în administrația imperială, cât şi în cea 
socială. Studiind viata şi scrierile sale, putem observa creionat portretul 
împăratului-filosof, care a condus, punând pe primul plan poporul şi cultura. 
Preocupat de interesul public, a implicat întreaga curte imperială şi mințile 
cele mai luminate ale vremii pentru prosperitatea şi măreția imperiului. 

Aportul lui Teodor al II-lea la cultura vremii este deosebit, dovedind 
un puternic caracter de om de stat, care a ştiut să îşi iubească şi să-şi apere 
tara şi credinţa cu mare iscusinta, înconjurându-se de intelectualii vremii şi 
promovând ca politică a imperiului cultura şi educaţia. 

El însuşi a primit o educație aleasă de la cei mai eruditi dascăli ai 
timpului, dar s-a bucurat şi de iubirea soției sale Elena. Pierderea timpurie a 
acesteia îl determină să scrie unele dintre cele mai frumoase scrieri cu 
privirea la efemeritatea vieții. Evenimentul culminant al vieții sale este 
urcarea pe tron, fapt ce îl obligă să-şi impună gândirea de om de stat şi să 
evidentieze politica socială promovată. Agravarea stării de sănătate face ca 
tânărul împărat să ceară să fie tuns în monahism cu puţin timp înainte să 
moară, primind numele de Teodosie. 

2. Influenţa sa asupra dezvoltării Imperiului de la Niceea a fost una 
mare, deoarece înființează şcoli şi se înconjoară de oameni capabili şi de 
condiție modestă, pe care îi promovează în funcții publice. Genialitatea sa 
însă se oglindeşte în efortul depus pentru a lăsa posterității scrieri din 
domenii vaste. Opera sa este formată din tratate teologice, filosofice şi 
ştiinţifice, imnuri, elogii, câteva satire şi numeroase scrisori. Scrierea 
majorității operelor datează din anii anteriori urcării sale pe tron, dar 
a continuat să se preocupe activ de scris şi ca împărat. S-a evidenţiat printr-o 
includere a ideilor creştine în aproape toate scrierile sale. Deşi operele sale 
se ridică un nivel înalt de interes, din păcate niciuna dintre ele nu a fost 
tradusă în limba română, ele fiind tratate fragmentar de diferiţi scriitori în 
limbile greacă, germană, engleză şi franceză. Interesantă este iarăşi paleta de 
domenii pe care le tratează, aceasta incluzând chiar tratate de matematică şi 
astronomie, dovedind cunoştinţe avansate pentru acele vremuri. Totuşi, 
pentru frământările religioase ale secolului al XIII-lea, el rămâne un 


119 Cuvântarea VIII, 8, p. 152. 

exponent de seamă al credinţei ortodoxe, mai ales în problematica unirii cu 
biserica Romei. De aici au rezultat scrieri în care se expune dogma creştină, 
folosindu-se atât de cunoştinţele din ştiinţele exacte, cât mai ales de cele 
filosofice, unde se dovedeşte un bun cunoscător al lui Platon şi Heraclit. Nu 
trebuie uitată contribuția imnologică deosebit de importantă închinată 
Născătoarei de Dumnezeu, Teodor al II-lea dovedind un talent poetic 
deosebit. O altă parte importantă a operelor sale este formată din 
corespondenţa, ce numără un volum mare de epistole, purtată cu diferite 
personalități ale timpului, de unde se desprind aspecte ale vieţii spirituale şi 
ale politicii generale a imperiului. 

3. Cu privire la gândirea teologică a împăratului, ne-au rămas opt 
cuvântări teologice, din care radiază ideile creştine promovate, de multe ori 
chiar de el însuşi, de la amvonul bisericii. El explică termeni dogmatici care 
definesc aseitatea divinității, precum şi alte atribute ale Acesteia. Aminteste 
diferența dintre ființă şi persoane, completând aceste explicații. Un capitol 
tratat este şi acela al numirilor pe care le are Dumnezeu, afirmând că Îi pot fi 
atribuite o infinitate de nume, potrivit lucrărilor săvârşite în lume de El. În 
privința învățăturii despre Sfânta Treime si soteriologie, Teodor al II-lea 
face analogia numerelor doi, trei şi cinci, cu lumea materială, spirituală şi 
simțurile omului. Datorită refuzului Papei, care dorea să atragă de partea sa 
pe împărat, propunându-i unirea cu Roma, Teodor al II-lea scrie Despre 
Sfântul Duh şi Despre Purcederea Duhului Sfânt, ca o armă de combatere a 
adaosului Filioque şi un argument în plus împotriva unirii. Ultima cuvântare 
este una închinată Maicii Domnului, fiind infrumusetata cu fragmente din 
Canonul Paraclis al Născătoarei de Dumnezeu. Dintr-o scurtă analiză a 
acestor cuvântări, putem rezuma că Teodor al II-lea a reuşit cu succes, într-o 
formă elegantă, să explice noțiuni legate de deofiintimea persoanelor 
Treimii, triadologie, pnevmatologie şi soteriologie. 

Studiul de fata reprezintă o introducere în analiza aprofundată atât a 
personalității împăratului bizantin Teodor al II-lea Lascaris, cât şi a operei 
sale. 


Abstract: Theodore II Lascaris - Theologian and Emperor (1222-1258) 

This study is aimed not only for byzantine history lovers but also for those 
who appreciate the patristic and postpatristic treasure. The Emperor 
Theodore II Lascaris's personality is treated in different aspects. Both the 
biography and the role he played as a statesman and defender of Christianity 
are important themes which serve better knowledge of the XIII-th century in 
Christian Byzantium. Of course, the most important aspect is related to his 
prolific work, highly valuable, covering various fields: literature, philosophy 
and theology. Regarding theological contribution, we can say that he 
intertwined successfully notions of sciences and philosophy, together with 

knowledge of Scripture and the Holly Fathers works, all of which are in the 
service of explaining dogma and dogmatic reality so that they become 
comprehensive to common people. Theodore II Lascaris remains a landmark 
for posterity of the intelligentsia represented by the Empire of Nicaea, which 
deserves being thoroughly studied in all aspects. The novelty of this study is 
especially learning on its work with theological character, theme untreated 
in Romanian before. 

Despre limitele Bisericii, erezie şi schismă în gândirea 
teologică a Sfântului Ciprian al Cartaginei 


Drd. DORU MARCU! 


Cuvinte cheie: Ciprian al Cartaginei, limitele Bisericii, lapsi, eclesiologie 
Keywords: Cyprian of Carthage, the limits of the Church, lapsi, 
ecclesiology 


I. Introducere 

Temele din acest studiu reprezintă o preocupare personală în domeniul 
dialogului ecumenic, din perspectiva unei Ortodoxii misionare. Pentru că în 
argumentele pro şi contra participării Bisericii Ortodoxe în dialogul 
ecumenic Sfântul Ciprian este dat ca reprezentant al grupului conservator, 
mi-am propus ca, printr-o analiză critică a unor texte care aparțin acestui 
Sfânt Părinte din secolul al III-lea? să refac traseul gândirii acestuia şi să 
încerc să lămuresc anumite linii teologice, atunci când vorbim despre 
limitele Bisericii, despre erezia din afara Bisericii şi despre schismă în 
interiorul Bisericii, pornind de la teologia sa. 

Dorinţa de a scrie un studiu tocmai despre Sfântul Ciprian vine din 
două direcții complementare. Prima dintre ele are în vedere dictonul 
binecunoscut si mult folosit: extra ecclesiam nulla salus/salus extra 
ecclesiam non est (În afara Bisericii nu există/nu este mántuire).? Această 
expresie este folosită împotriva tuturor celor care nu fac parte din Biserica 


' Facultatea de Teologie Ortodoxă, Universitatea din Craiova. 

* Lucrările la care mă voi opri sunt: SFÂNTUL CIPRIAN AL CARTAGINEI, Despre 
Unitatea Bisericii Universale. Despre condiția muritoare a omului, studiu introductiv de 
Prof. Nicolae Chitescu, trad. din limba latină de Pr. Prof. Alexandru I. Stan şi Adina Roşu, 
note de Ierom. Policarp Pîrvuloiu, Editura Institutului Biblic şi de Misiune al B.O.R., 
Bucureşti 2013, pp. 41-82; The Fallen (De Lapsis), in St. Cyprian of Carthage, On the 
Church. Select Treatises, translation with introduction and commentary by Allen Brent, St 
Vladimir’s Seminary Press, Crestwood, New York 2006, pp. 99-143; SFANTUL 
CIPRIAN, EPISCOPUL CARTAGINEI, Scrisori, trad. din limba latina de prof. Ion 
Diaconescu si Prof. dr. Ovidiu Pop, Editura Sophia, Bucuresti 2011 (atunci cand vom cita 
din acest corpus, vom numi direct doar numărul scrisorii). De asemenea, atunci când 
situația a cerut-o, am consultat şi textele în limba latină. 

3 Această expresie a fost formulată de către Sfântul Ciprian în Scrisoarea LXXIII, 21, 2, 
p. 373. De exemplu, atunci când se vorbeşte despre fiinţa Bisericii, într-un manual de 
dogmatică (ortodoxă), se afirmă că această formulă „păstrată din epoca scolastică” exprimă 
un adevăr. A se vedea PR. PROF. DR. ISIDOR TODORAN ȘI ARHID. PROF. DR. IOAN 
ZĂGREAN, Teologia Dogmatică. Manual pentru Seminariile Teologice, ediţia a VI-a, 
Editura Renaşterea, Cluj-Napoca 2005, p. 278. 

Ortodoxă, fără însă a se da mai multe explicații cu privire la intenția 
autorului ei. A doua direcţie are legătură cu obiceiul de a cita din Sfinţii 
Părinţi doar anumite texte, fără a tine cont de contextul în care au fost scrise 
sau rostite sau către cine au fost adresate. De aici nevoia de a înţelege care 
este viziunea Sfântului Ciprian despre botezul practicat în afara Bisericii 
(Ortodoxe) sau care este răspunsul la obiectia că acest Sfânt Părinte aparţine 
mai mult Bisericii (Romano-) Catolice decât Bisericii Ortodoxe. 

Prezentul studiu se structurează după cum urmează: în prima parte 
este prezentată succint viata Sfântului Ciprian, cu localizarea sa geografică 
şi contextuală, vorbind despre data de prăznuire în practica Bisericii; în 
continuare, se arată cum a înţeles acesta Biserica şi perspectiva sa despre 
episcopat, dar şi cele două mari dispute în care a fost implicat; în centrul 
studiului se detaliază tema limitelor Bisericii şi în ce măsură erezia/schisma 
se situează în afara acesteia. Concluziile vor relua pe scurt ideile esențiale 
ale studiului. 


II. Data de prăznuire a Sfântului Ciprian al Cartaginei.“ Elemente 
biografice 

În tradiţia liturgică a Bisericii (Ortodoxe) există anumite slujbe bisericeşti 
alcătuite de diferiți imnografi, în cinstea unor sfinți, de cele mai multe ori 
cunoscuţi credincioşilor. La o analiză a Calendarului românesc, am găsit 
menţionaţi doi sfinți care poartă numele de Ciprian, anume Sfântul Ierarh 
Mucenic Ciprian (+258), prăznuit la 13 septembrie” şi Sfântul Sfinţit 
Mucenic Ciprian al Antiohiei (+307), serbat la 2 octombrie.“ În schimb, în 
cartea liturgică Mineiul pe Septembrie,” am observat cá nu este consemnată 
slujba Sfântului Ciprian din Cartagina, spre deosebire de slujba Sfântului 
Ciprian din Antiohia, care se găseşte in Mineiul pe Octombrie. Fără 
îndoială, această remarcă nu este una esențială, însă trimite la o realitate 


^ Despre începuturile creştinismului în Africa romană si despre Cartagina, a se vedea 
următoarele studii: PR. DRD. VALER ULICAN, Sfântul Ciprian al Cartaginei şi epoca sa, 
în rev. Ortodoxia 58:3 (2007), pp. 172-180; PR. DRD. ION MANEA, Creștinismul în 
Africa. Configuraţia actuală, în Revista Teologică 91:2 (2009), pp. 156-164; ŞTEFAN 
SFARGHIE, Răspândirea creştinismului în Nordul Africii din sec. I până la Constantin cel 
Mare, în rev. Biserica Ortodoxă Română 2 (2013), pp. 193-216. 

“Calendarul Tuturor Sfinților 2016, realizat cu binecuvântarea Preasfintitului Părinte 
Episcop Siluan, al Episcopiei Ortodoxe Române a Italiei, Roma 2016, p. 142. 

° IBIDEM, p. 153. 

7 Mineiul pe Septembrie, Editura Institutului Biblic şi de Misiune al B.O.R., Bucureşti 
2003, pp. 168-202. 

* Mineiul pe Octombrie, Editura Institutului Biblic şi de Misiune al B.O.R., Bucureşti 2004, 
pp. 36-44. A se vedea şi lucrarea Vieţile Sfinților pe luna Octombrie, ediţia a III-a, sub 
îngrijirea Arhimandritului Ioanichie Bălan, Editura Mânăstirii Sihăstria, Suceava 2012, 
pp. 22-32. 

practică, anume că personalitatea Sfântului Ciprian din Cartagina este puţin 
cunoscută credincioşilor.” În acelaşi timp, la nivelul teologiei academice, 
lucrurile stau diferit. Există anumite lucrări consacrate, care aparțin 
Sfântului Ciprian, esenţiale pentru studiul teologiei, în special pentru 
învăţătura despre Biserică (eclesiologie). Aşadar, trebuie să distingem cele 
două personalităţi, confundate, cu sau fără intenţie, de nume mari ale 
Bisericii, cum ar fi Sfântul Grigorie de Nazianz.'° 

Pentru că Sfântul Ciprian al Cartaginei este recunoscut şi cinstit ca 
sfânt şi în Biserica Catolică, am fost interesat să analizez un calendar catolic 
şi să observ care este data de prăznuire a acestuia, conform cu tradiția 
apuseană. Am remarcat că data de prăznuire nu este pe 13 septembrie, ca în 
Biserica Ortodoxă, ci pe 16 septembrie, împreună cu episcopul Corneliu, 
contemporan cu Sfântul Ciprian şi martirizat în anul 253.!! Pentru că aceste 
date nu coincid, mai ales că se pare că Sfântul Ciprian ar fi fost martirizat la 
data de 14 septembrie (258), explicaţia este aceea că sărbătoarea sfântului 
a fost mutată cu o zi înainte tocmai pentru a nu coincide cu marea sărbătoare 
a Înălţării Cinstitei Crucii. 

Detaliile biografice despre Sfântul Ciprian ne pot ajuta să înţelegem 
contextul istoric în care acesta a trăit şi a scris. Din nefericire, nu se cunosc 
prea multe lucruri despre el, înainte de a deveni creştin. Probabil acest fapt 
se datorează neglijentei voite de a nu dezvălui ceva concret despre viata sa 
pre-creştină, tocmai pentru a accentua importanţa acestei noi vieți în Hristos. 
Este unanim acceptat faptul că anul naşterii trebuie situat în jurul lui 200. 
Presupunerea că a provenit dintr-o familie bogată poate fi argumentată prin 
acțiunile sale de binefacere, de care suntem informati chiar din scrierile sale. 


? A se vedea studiile: PR. PROF. IOAN GH. COMAN, Personalitatea Sfântului Ciprian, în 
rev. Studii Teologice 5-6 (1956), pp. 267-296 şi JOHN PETRUCCIONE, Prudentius’ 
Portrait of St. Cyprian: An Idealized Biography, în Revue des Etudes Augustiniennes 36 
(1990), pp. 225-241. 

10 Că Ciprian al Antiohiei nu e un dublet fictiv al lui Ciprian al Cartaginei, ne-o dovedesc 
unele evenimente caracteristice care separă viața lor: magia, convertirea în chipul menționat 
mai sus, arderea cărților de magie în public, neîncrederea şi refuzul ce i s-au arătat inițial, 
cu prilejul convertirii, funcţia de paznic al templului după ce a fost primit în Biserică, 
aparțin în exclusivitate lui Ciprian al Antiohiei şi-l diferențiază de Ciprian al Cartaginei” - 
PR. PROF. IOAN G. COMAN, Chipul Sfântului Ciprian în panegiricile Sf. Grigorie de 
Nazianz şi Prudentiu, în rev. Studii Teologice 13:3-4 (1961), p. 135. De reținut că in 
calendarul Bisericii catolice nu am găsit menţionat numele Sfântului Ciprian al Antiohiei. 
lA se vedea calendarul catolic, disponibil online la următoarea adresă de web: 
http://www.rosaryshop.com/calendar.php (04.12.2016). Despre activitatea episcopului 
Corneliu, a se vedea: „Pope Cornelius”, http://www.newadvent.org/cathen/04375c.htm 
(04.12.2016). 

? Cf. Acta Sanctorum Septembris, Tomus IV, Culture et Civilisation, Bruxelles 1970, p. 
140, p. 191. 

Dovadă a capacităţii sale literare stă formaţia de retor, de care s-a folosit mai 
apoi în activitatea de ierarh."? 

În textele latinești numele sáu complet este Thascius Caecilius 
Cyprianus. Convertirea la creştinism se datorează unui anume Caecilius, de 
la care va prelua parte din nume, în semn de prețuire. Dacă anul botezului 
este considerat anul 246, într-un timp foarte scurt va fi ales de către biserica 
din Cartagina ca episcop, în anul 248. Există ipoteza că primirea treptei de 
episcop s-ar datora, printre altele, şi influenţei sale în rândul creştinilor, prin 
stabilitatea economică de care dispunea. Tocmai acesta va fi motivul pentru 
care se vor ridica mai multi preoți împotriva alegerii sale, printre care 
Felicissimus şi Novatus sunt protagoniștii unei dispute ulterioare.” Fără 
îndoială, calitățile sale de bun creştin l-au recomandat ca fiind cel mai 
potrivit pentru această responsabilitate. 

În anul 249, împăratul roman Decius" va da un edict, prin care va 
obliga pe fiecare cetăţean să ofere jertfă zeilor, considerând acest act ca 
fiind unul de loialitate fata de împărat. Evident, acest gest va intra în conflict 
cu credinţa creştinilor de a se închina doar adevăratului Dumnezeu.'^ Pentru 
a nu fi obligat să accepte acest compromis şi probabil pentru a nu fi ucis, 
Sfântul Ciprian a fost sfătuit să fugă din Cartagina şi să se ascundă, până ce 
persecuția va lua sfârşit. În tot acest timp, va tine legătura cu biserica din 
Cartagina şi va încerca să-i sfătuiască pe creştinii de acolo. În primăvara 
anului 251, Sfântul Ciprian a avut libertatea de a reveni în Cartagina, unde 
existau deja mari probleme privind reprimirea în Biserică a celor care au 
acceptat să aducă jertfe zeilor din panteonul roman. Gestul a fost considerat 
unul de necredintá sau de apostazie, adică lepádare de credință. Aceste 
persoane se numeau lapsi, adică căzuţi (din credintá). 

După clarificarea relativă a disputei privind reprimirea în comuniune 
a celor care aduseseră jertfe zeilor, Sfântul Ciprian va fi implicat într-o nouă 
dispută, despre botezarea sau rebotezarea ereticilor. Aceasta se va purta între 
ierarhul cartaginez şi Ştefan al Romei, sau mai bine zis între tradiția africană 
$1 cea romană, care aveau puncte diferite de vedere, cu privire la cum anume 
trebuie acceptaţi cei care au primit botezul în afara Bisericii. În anul 257, 


3 A se vedea CLAUDIO MORESCHINI, Istoria Filosofiei Patristice, trad. din italiană de 
Alexandra Cheşcu, Mihai-Silviu şi Doina Cernica, Editura Polirom, Iasi 2009, pp. 213-215. 
^ GEOFFREY D. DUNN, The White Crown of Works: Cyprian’s Early Pastoral Ministry 
of Almsgiving in Carthage, in rev. Church History 73:4 (2004), p. 725. 

5 Numele latin complet este Gaius Moesius Traianus Decius. 

1? Pentru situaţia Imperiului Roman în perioada din timpul Sfântului Ciprian şi despre 
Decius, a se vedea: GEZA ALFOLDY, The Crisis of the Third Century as Seen by 
Contemporaries, în rev. Greek, Roman and Byzantine Studies 15:1 (1974), pp. 89-111, în 
mod special pp. 95-97. 

17 Termenul latin lapsus înseamnă alunecat, căzut, cf GHEORGHE GUŢU, Dicţionar 
Latin-Român, ediţie revizuită, Editura Humanitas, Bucureşti 2009, p. 346. 

episcopul Ştefan al Romei a murit, fapt care a împiedicat ajungerea la un 
consens asupra acestui subiect. Mai mult decât atât, în acelaşi an o nouă 
persecuția va începe, în timpul domniei lui Valerian (Publius Licinius 
Valerianus). De data aceasta Sfântul Ciprian va alege să înfrunte prigoana. 
Iniţial va fi exilat într-o zonă numită Curubis, nu departe de Cartagina. Un 
an mai târziu va fi chemat să-şi susțină poziţia. Fiind ferm în credinţa în 
Hristos şi în refuzul de a aduce jertfă zeilor, va fi ucis prin decapitare în luna 
septembrie, ziua 14, anul 258.5 


III. Sfântul Ciprian şi învăţătura sa despre Biserică 

Detalii istorice contextuale. O definiţie a Bisericii creştine în gândirea 
Sfântului Ciprian nu poate fi înțeleasă fără raportarea la problemele care l- 
au solicitat să-şi expună învățătura. El nu a avut în minte nicidecum să scrie 
despre Biserică doar pentru a avea un tratat de referință. Din contră, pe linia 
tradiției şi a practicii Părinților Bisericii, Sfântul Ciprian a încercat să 
răspundă anumitor provocări. În cazul său, cele două mari probleme ale 
Bisericii vremii, nu independente de poziția şi de implicarea sa, au fost: 
problema reprimirii în Biserica a /apsilor (a celor căzuţi din credință) şi 
problema acceptării sau neacceptării ca valid a botezului din afara Bisericii. 
Primii adresanti ai scrierilor sale rămân în mod cert cei implicaţi in 
respectivele dispute." 

Am precizat că Sfântul Ciprian a fost ales episcop al Cartaginei în 
ciuda opoziției anumitor clerici. Mai apoi, când va decide să părăsească 
temporar Cartagina, în timpul persecuției lui Deciu, deşi a rămas in contact 
cu anumiţi preoți, când se va ivi problema reprimirii celor căzuţi în Biserică, 
tocmai acei clerici care nu erau de acord cu Sfântul Ciprian (Novatus, 
presbiter/preot şi Felicissimus, diacon), vor considera că pot lua decizia ca 
lapsii să fie reprimiti şi acceptați la masa euharistica, fără a trece printr-o 
perioadă de pocăință, de penitenta. Pentru că ameninţa cu necomuniunea pe 
cei care sunt de partea Sfântului Ciprian, diaconul Felicissimus va fi 
excomunicat de către ierarh: „Oricine se va alătura uneltiri şi facțiunii 
acestuia, să ştie că nu va mai fi în comuniune cu noi în Biserică, căci de 
bună voie a ales să se despartă de Biserică”.” Pentru a lămuri problema 
lapsilor şi a reprimirii lor în Biserică, Sfântul Ciprian va scrie cele două 


15 A se vedea Actele Proconsulare ale Sfântului Ciprian în Actele Martirice, studiu 
introductiv, trad. şi note de Pr. Prof. Dr. loan Rămureanu, PSB 11, Editura Institutului 
Biblic şi de Misiune al B.O.R., Bucureşti 1982, pp. 177-180. 

19 Sfântul Ciprian formulează una din cele mai complete si complexe eclesiologii. Este 
sigur faptul că el nu a dorit să creeze un sistem eclesiologic în sine, ci formulările lui în 
acest sens au fost făcute conjunctural” - PR. DRD. VALER ULICAN, Unitatea Bisericii la 
Sfântul Ciprian al Cartaginei, în rev. Ortodoxia 57:1-2 (2006), p. 94. 

? Scrisoarea XLI, II, 2, pp. 157-158. 

lucrări: De Lapsi şi De Catholicae Ecclesiae Unitate,” care vor fi prezentate 
şi aprobate la Sinodul local din martie 251. 

Fiindcă problema /apsilor nu a fost ceva caracteristic doar pentru 
Biserica din Cartagina, acest sinod a avut în atenţie şi situația Bisericii din 
Roma, care se confrunta cu aceeaşi problemă, doar că lucrurile erau mult 
mai avansate. Se crede că Sfântul Ciprian ar fi avut în vedere, când a 
redactat tratatul De Catholicae Ecclesiae Unitate, şi situaţia cu care se 
confrunta Biserica din Roma, unde exista o grupare condusă de un anume 
Novatian (Novatianus). Acesta considera că cei căzuţi nu pot fi iertati nici 
măcar pe patul de moarte, fiindcă iertarea este un act care i-ar aparține doar 
lui Dumnezeu, în contrast evident cu practica din Biserica din nordul Africii. 
E limpede că Sfântul Ciprian a susținut o poziţie echilibrată, anume cá, pentru 
a fi reprimiti în Biserică, lapsii trebuie să accepte o perioadă de penitenta, în 
fapt o perioadă de analiză a greşelii săvârşite.” Tot la acest sinod s-a luat 
hotărârea de a-l accepta pe Cornelius ca papă al Romei (251-253), care 
câştigase în defavoarea acestui Novatian, făcut ulterior anti-papă de alti trei 
episcopi din afara Romei.” Aşadar, în această situaţie, Sfântul Ciprian va 
vorbi indirect despre schisma lui Novatian, care constituia un atac la 
unitatea Bisericii.2* 

Sfântul Ciprian scrie tratatul De Lapsi pentru a clarifica cum anume 
trebuie reprimiti în Biserică cei care au apostaziat în timpul persecuției. 
Important este să înțelegem că poziţia lui mai rigoristă, spre deosebire de 
cea laxistă a diaconului Felicissimus, sau fata de poziția radicală a lui 
Novatian, avea un caracter realmente duhovnicesc. Dacă apostazia 
însemnă negarea lui Hristos,“ o revenire în Biserică nu poate avea ca 


?! În legătură directă cu aceste două lucrări sunt Scrisorile XXXIII, XLIII, LV, LIX. 

? Un studiu despre penitentá la Sfântul Ciprian este: MAURICE BEVENOT, The 
Sacrament of Penance and St. Cyprian’s De Lapsis, în rev. Theological Studies 16 (1955), 
pp. 175-213. 

^ A se vedea: „Sf. Ciprian al Cartaginei” în PR. JOHN ANTHONY MCGUCKIN, 
Dicționar de Teologie Patristică, trad. din engleză de Dragos Dâscă şi Alin-Bogdan 
Mihăilescu, Editura Doxologia, Iasi 2014, p. 95. Şi: REV. BERNARD SCHMID, Manual 
of Patrology, B. Berder, South Broadway, 1899, pp. 140-141. 

^ Despre Novatian la: CLAUDIO MORESCHINI SI ENRICO NORELLI, Istoria 
literaturii creştine vechi greceşti si latine, volumul 1: De la Apostolul Pavel la Constantin 
cel Mare, trad. de Hanibal Stănciulescu şi Gabriela Sanciuc, Editura Polirom, Iaşi 2001, pp. 
415-418 şi CHARLES KANNENGIESSER, Handbook of Patristic Exegesis, volumul 1, 
Koninklijke Brill, Leiden 2004, pp. 634-636. 

°° ST. CYPRIAN OF CARTHAGE, The Fallen, p. 141. Şi: ALAN KREIDER, Patience in 
the Missional Thought and Practice of the Early Church: The Case of Saint Cyprian of 
Cartage, in International Bulletin of Missionary Research 39:4 (2015), pp. 220-224. 

°° Textul din Evanghelia de la Matei, folosit de către Sfântul Ciprian, este lámuritor: 
„Oricine va mărturisi pentru Mine înaintea oamenilor, mărturisi-voi şi Eu pentru el înaintea 

început decât o pocăință curată, sinceră. În acelaşi timp, rămâne evident cá 
atitudinea Sfântului Ciprian a suferit anumite schimbări. Dacă mai întâi 
ierarhul cartaginez vorbeşte despre o diferenţă între cei care au adus jertfe 
(sacrificati) şi cei care au obținut certificatul cá au adus jertfe, deşi nu au 
făcut-o (libellatici) şi propune să se tind cont de această diferență,” decizia 
de a fi reprimiti în caz de moarte va fi una de pus în practică doar în cazurile 
extreme, acceptând reprimirea după o perioadă mult mai scurtă de pocăință. 
Atitudinea lui a fost influenţată şi de perspectiva unei noi persecuții, motiv 
pentru care venea în întâmpinarea celor care doreau să reintre în comuniune 
cu Biserica.” Nu trebuie neglijat nici faptul că numărul celor care căzuseră 
nu era unul redus. În schimb, tratatul De Catholicae Ecclesiae Unitate se 
adresa în special celor care doreau să se pună mai presus de autoritatea 
episcopului şi a colegiului episcopal, a unui sinod. Exemplul negativ în 
această situaţie îl reprezenta diaconul Felicissimus," dar şi preotul 
Novatus,” care s-au declarat împotriva Sfântului Ciprian ca episcop, fiind 
depusi din treapta preoţiei la acest sinod local din Cartagina. În acelaşi timp, 
tratatul venea în sprijinul alegerii papei Cornelius, iar Novatian era declarat 
schismatic de Sinodul de la Roma. 

Lucrarea De Catholicae Ecclesiae Unitate se păstrează in două 
versiuni, mai exact în această situație se regăseşte capitolul al IV-lea al 
lucrării.” Dacă până în secolul al XX-lea era acceptată doar una dintre 
aceste versiuni, numită Textus Receptus, astăzi este acceptat de majoritatea 


Tatălui Meu, Care este în ceruri, iar cel ce se va lepăda de Mine înaintea oamenilor, şi Eu 
Mă voi lepăda de el înaintea Tatălui Meu, Care este în ceruri” - Matei X, 32-33. 

27 ST. CYPRIAN OF CARTHAGE, The Fallen, p. 133. 

°8 A se citi Scrisoarea LVII, pp. 223-228. 

% Într-o scrisoare către Cornelius, Sfântul Ciprian face o caracterizare nu tocmai onorantá 
pentru Felicissimus: „Autorul schismei şi dezbinării, jefuitorul banilor incredintati lui, 
corupătorul fecioarelor, pustiitorul şi stricătorul a multe căsnicii, să nu mai siluiască 
mireasa neprihănită, sfântă şi cuviincioasă a lui Hristos, prin ruşinea prezenței lui şi prin 
atingerea lui neruşinată şi spurcată” - Scrisoarea LIX, 1, 2, p. 240. 

30 Novatus, mereu doritor de schimbări, nebun de boala lácomiei nesătule, umflat de 
semetia şi prostia unei mândrii trufaşe, luat totdeauna în nume de rău de episcopii de aici, 
osândit întotdeauna ca eretic şi viclean prin glasul tuturor arhiereilor, preocupat mereu să 
trădeze şi, pentru aceasta, linguşitor să înşele, niciodată credincios ca să iubească, făclie şi 
foc întru aprinderea razmeritei, vârtej şi furtună întru scufundarea credinţei, duşman al 
odihnei, potrivnic al liniştii, vrăjmaş al păcii” - Scrisoarea LII, 2, 1, p. 188. 

*' Pentru traducerea românească a celor două variante: SF. CIPRIAN AL CARTAGINEI, 
Despre Unitatea Bisericii Universale, pp. 48-51. Pentru traducerea din limba engleză: 
ALLEN BRENT, op. cit., pp. 152-154. Pentru varianta latină: THASCI CAECILI 
CYPRIANI, De Catholicae Ecclesiae Unitate în S. THASCI CAECILI CYPRIANI, Opera 
Omnia, vol. II, pars I., Recensuit et Commentario Critico Instruxit, Guilelmus Hartel, 
Corpus Scriptorum Ecclesiasticorum Latinorum, Vindobonae, MDCCCLXVIII (1868), 
pp. 209-233; De Unitate Ecclesiae, PL, J.P. Migne, vol. 4, pp. 512 (col. dr)-516 (col. dr.). 

specialiştilor că Sfântul Ciprian este autorul ambelor versiuni. În prezent se 
crede că prima versiune cunoscută ar fi de fapt a doua din punct de vedere 
cronologic, deci după versiunea numită Textus Primatus, care s-a considerat 
inițial ca fiind o interpolare, pentru a susține tradiția apuseană privind 
primatul papal. Dacă există un consens că ambele versiuni aparțin 
Sfântului Ciprian, care a redactat înaintea sinodului din martie 251 
versiunea cu acest Textus Primatus, în schimb pentru cea de a doua versiune 
există încă inexactitati privind datarea acesteia. Astfel, unii teologi cred că 
această a doua versiune a fost scrisă la aproximativ un an după redactarea 
inițială, probabil înaintea sinodului din anul 252. Dimpotrivă, alti cercetători 
o plasează mult mai târziu, în mijlocul controversei cu papa Ştefan al 
Romei, care nu era de acord cu Sfântul Ciprian că cei care au fost botezați în 
gruparea schismatica a lui Novatian trebuie să fie rebotezati, atunci când 
doresc să intre în comuniune cu Biserica. 

Tocmai pentru ca Ştefan să nu folosească textul inițial din De 
Catholicae Ecclesiae Unitate împotriva autorului însuşi, Sfântul Ciprian a 
modificat capitolul al IV-lea, care nu mai accentuează unitatea Bisericii în 
scaunul lui Petru, ceea ce presupunea ca Ştefan să se folosească de această 
autoritate pentru a-şi impune poziția, ci în însăşi unitatea catolică a Bisericii. 
Personal, înclin să cred că această a doua ipoteză pare mult mai plauzibilă, 
însă ambele ipoteze pot fi susținute sau contra-argumentate. Cert este că 
Sfântul Ciprian este autorul celor două versiuni. Presupunerea că autorul ar 
fi scris prima versiune cu acest Textus Primatus pentru a sublinia autoritatea 
şi legitimitatea alegerii în scaunul Romei a lui Cornelius şi nu a lui Novatian 
vine să susțină poziţia teologilor ortodocşi, care nu văd în Sfântul Ciprian un 
exponent al primatului papal, dezvoltat ulterior în tradiţia apuseană." 


32 Încă există în teologia românească această poziţie, deşi neargumentată: „Continuăm să 
credem că versiunea capitolului IV din De catholicae ecclesiae unitate, favorabilă 
primatului papal, e un text interpolat, străin de concepţia si practica Sfântului Ciprian” - PR. 
PROF. IOAN GH. COMAN, Personalitatea Sfântului Ciprian, pp. 278-279. „Textul 
acestei opere a Sfântului Ciprian a suferit unele modificări din partea romano-catolicilor 
medievali, în favoarea monarhiei papale. [...] Critica a demonstrat că acestea sunt 
interpretări posterioare, de aceea editorul principal al operelor lui Ciprian, Hartel (Wien, 
1874), le-a omis ca interpolări neautentice” - ARHID. PROF. DR. CONSTANTIN VOICU, 
Patrologie, vol. I, Editura Basilica, Bucuresti 2009, p. 259. De amintit că în noua traducere 
în limba română, din anul 2013, cele două variante au fost traduse şi notate ca varianta a şi 
b. 

* Pentru mai multe detalii, a se vedea, în ordine cronologică, următoarele studii: D. VAN 
DEN EYNDE, La double édition du <<De Unitate>> de S. Cyprien, in Revue d'Histoire 
Ecclésiastique 29:1 (1933), pp. 5-24; MAURICE BEVENOT, Primatus Petro datur: St. 
Cyprian on the Papacy, in rev. The Journal of Theological Studies 5 (1954), pp. 19-35; 
STUART G. HALL, The Versions of Cyprian, De Unitate, 4-5 Bevenot’s Dating Revisited, 
in rev. The Journal of Theological Studies 55:1 (2004), pp. 138-146; GEOFFREY D. 
DUNN, Heresy and Schism According to Cyprian of Carthage, in rev. Journal of 

Sfântul Ciprian se va implica într-o nouă dispută, care oarecum 
continua problema /apsilor. Această nouă controversă era legată de faptul de 
a accepta sau nu ca valid botezul în afara Bisericii.” Cei care erau botezați 
în gruparea lui Novatian, atunci când doreau să intre în Biserică, trebuiau să 
primească botezul cel adevărat, neacceptând un alt botez afară de cel 
practicat doar de către Biserică. Practica Bisericii din Nordul Africii, 
condusă de către Sfântul Ciprian, venea însă în contradicţie cu practica 
Biserici din Roma, condusă acuma de Ştefan (254-257). Episcopul Romei îl 
va amenința pe ierarhul cartaginez cu excomunicarea, dacă nu va accepta ca 
reprimirea celor botezați în afara Bisericii să se facă doar prin punerea 
mâinilor, şi nu printr-un nou botez. Înainte de a se ajunge la o soluţie 
acceptată de ambele tradiţii, Ştefan va muri în cursul anului 257. Mai mult 
decât atât, o nouă persecuție va începe. Sfântul Ciprian va fi exilat, iar in 
anul 258 va fi martirizat. Din punct de vedere istoric, practica tradiţiei de la 
Roma, susținută de Ştefan, va avea câştig de cauză, începând cu perioada de 
după Fericitul Augustin să fie acceptată în Biserica apuseană, practică 
valabilă până astăzi. 

Perspectiva teologică. Mai întâi, trebuie ştiut că Sfântul Ciprian, în 
pofida pregătirii sale filozofice, nu citează decât din textele Sfintei 
Scripturi. Acest gest arată de la început cheia hristologică prin care el a 
înțeles Biserica, pe care o aseamănă cu arca lui Noe din Vechiul Testament. 
Biserica reprezintă pentru el noul popor ales al lui Dumnezeu." Atunci când 
vorbeşte despre autoritatea episcopilor, susține că este o autoritate de la 
Dumnezeu (auctoritas sacerdotalis), pe care nimeni nu o poate primi decât 
prin hotărârea Bisericii. Nu intrăm în problematica primatului papal, mai 


Theological Studies 55 (2004), pp. 551-574, în special pp. 558-559; ID., Validity of 
Baptism and Ordination in the African Response to the ‘Rebaptism’ Crisis: Cyprian of 
Carthage’s Synod of Spring 256, in rev. Theological Studies 67 (2006), pp. 257-274; 
DAVID E. WILHITE, Cyprian’s Scriptural Hermeneutic of Identity: The Laxist ‘Heresy’, 
in rev. Horizons in Biblical Theology 32 (2010), pp. 58-98, in special pp. 88-94; KARL 
SHUVE, Cyprian of Carthage’s Writings from the Rebaptism Controversy: Two 
Revisionary Proposals Reconsidered, in rev. The Journal of Theological Studies 61 (2010), 
pp. 627-643; RUSSEL MURRAY, Assessing the Primacy: A Contemporary Contribution 
from the Writings of St. Cyprian of Carthage, in rev. Journal of Ecumenical Studies 47:1 
(2012), pp. 41-63. 
%4 Pentru această dispută, sursa importantă o reprezintă Scrisorile 69-75, din ediţia 
românească, precizată deja la prima notă. 
? A se vedea: SIMONE DELEANI, <<Gentiles uiae>> (Cyprien, Lettre 55,17,2). 
Contribution a l'étude du style de saint Cyprien, în Revue d'Etudes Augustiniennes et 
Patristiques 23:3 (1977), pp. 221-244, în special pp. 239-243. De asemenea, a se consulta şi 
DAVID E. WILHITE, art. cit., pp. 63-64. 
°° CHARLES A. BOBERTZ, For the Vineyard of the Lord of Hosts Was the House of 
Israel: Cyprian of Carthage and the Jews, in The Jewish Quarterly Review 82:1-2 (1991), 
pp. 1-15. 

ales dacă Sfântul Ciprian a modificat parte din tratatul său în mod clar 
pentru a nu-i oferi acest drept lui Ştefan, însă teologia eclesiologică a 
Sfântului Ciprian priveşte colegiul episcopilor ca fiind modul prin care 
Biserica trebuie să-şi susțină unitatea. Încă din timpul persecuției lui Decius, 
deşi aflat în exil, episcopul cartaginez a ţinut să nu ia o decizie fără a se 
consulta în sinod. Găsim în corespondenţa sa de multe ori ideea că cea mai 
bună decizie cu privire la reprimirea /apsilor nu poate fi luată în mod izolat 
şi la vreme de prigoană, ci cel mai bine ar fi să se aştepte timpul de pace, 
atunci când întreaga Biserică, episcopii şi poporul credincios, vor lua o 
decizie de comun acord.” 

Într-una din scrisorile auto-exilului, Sfântul Ciprian scria: „Într-adevăr, 
la ceea ce mi-au scris confrații noştri preoţi: Donatus, Fortunatus, Novatus şi 
Gordius, eu nu am putut da singur un răspuns scris, de vreme ce, de la 
începutul episcopatului meu, am hotărât să nu săvârşesc nimic prin 
hotărârea mea luată de unul singur, nici fără sfatul vostru şi încuviințarea 
poporului. Când, cu voia lui Dumnezeu, voi veni la voi, atunci vom judeca 
împreună, aşa cum cere respectul reciproc, în privinţa acestor lucruri”.*® 

Totuşi, atunci când fapte contrare acestei reguli au fost săvârşite, 
Sfântul Ciprian nu va ezita să îi socotească în afara Bisericii pe cei care 
le-au lucrat: „Între timp, dacă cineva necumpătat şi grăbit, fie dintre preoții 
ori diaconii noştri, fie dintre peregrini, va îndrăzni să intre în comuniune cu 
cei căzuţi, înainte de hotărârea noastră, să fie îndepărtat de la comuniunea cu 
noi, având a ne spune nouă tuturor temeiul îndrăznelii lui, atunci când, cu 
voia Domnului, ne vom aduna la un log? 

Pentru a-l înțelege pe Sfântul Ciprian trebuie reţinut contextul 
istoric. Fără aceste lămuriri, teologia sa rămâne una fără adresanti. În centru 
teologiei sale el aşează episcopatul, care este unul singur şi indivizibil. Atât 
în problema /apsilor, cât şi în cea a botezului, scrie împotriva celor care nu 
respectă această lucrare a lui Dumnezeu, prin episcop, în Biserică. El poate 
fi numit prin excelenţă episcopul unităţii. În gândirea sa, cine se desparte de 
Biserică, se aşează în afara acesteia. Aşa cum cămaşa lui Hristos nu a putut 
fi ruptă, în acelaşi mod nici unitatea Bisericii nu poate fi sfâşiată. Sfântul 
Ciprian nu poate accepta ca episcop al lui Hristos pe cineva care nu primeşte 
de la Biserică această demnitate: „Aceştia sunt cei care se aşează cu de la ei 
putere în fruntea străinilor plini de cutezanta, fără vreo rânduire divină, care 


* PAUL J. FITZGERALD, A Model for Dialogue: Cyprian of Carthage on Ecclesial 
Discernment, in rev. Theological Studies 59 (1998), p. 248. 

38 Scrisoarea XIV, 4, p. 76; PR. DRD. VALER ULICAN, Actualitatea teologiei Sfântului 
Ciprian al Cartaginei, în rev. Ortodoxia 57:3-4 (2006), pp. 172-173; IDEM, Slujirea 
episcopală a Sfântului Ciprian al Cartaginei, în rev. Ortodoxia 58:1-2 (2007), pp. 129-131. 
* Scrisoarea XXXIV, 3, 4, p. 137. 

se instituie pe ei întâistătători, în afara legii dumnezeieşti, cei care, fără să le 
dea cineva episcopatul, isi iau titlul de episcopi". ? 

Dacă în Vechiul Testament aveam un sistem sacerdotal, dat de la 
Dumnezeu, Acelaşi Dumnezeu a instituit Taina Preotiei Noului Legământ. 
Astfel că unul ca Novatian, care nu respectă unitatea Bisericii şi rânduiala 
lui Dumnezeu," conform acestei perspective, poate fi numit în categoria 
celor care s-au răzvrătit în Vechiul Testament şi care au fost pedepsiţi de 
Dumnezeu. Această analogie cu Datan, Core şi Abiron, eveniment relatat în 
cartea Numeri (XVI), revine de mai multe ori în scrierile Sfântului 
Ciprian.” Celor care se rup de Biserică şi îndrăznesc să ridice un alt altar, el 
le răspunde cu exemplul negativ al regelui Ozias din Vechiul Testament, 
care a fost şi el pedepsit pentru încălcarea rânduielii lui Dumnezeu: „Aşa si 
regele Ozias - purtând un vas cu tămâie şi luând asupra-si, cu forța, aducerea 
jertfei, împotriva legii lui Dumnezeu, deşi i se împotrivea arhiereul Azaria, 
n-a vrut să se potolească şi să cedeze -, din mânia dumnezeiască, şi-a pierdut 
mințile si, infuriindu-L pe Dumnezeu, a fost mânjit cu un soi de lepra pe 
frunte, însemnată fiind tocmai acea parte a corpului unde sunt însemnați cei 
vrednici de Dumnezeu”. 

În condiţiile în care Sfântul Ciprian defineşte Biserica şi episcopatul 
ca fiind voite de Dumnezeu, atunci rămâne fără nicio îndoială că lupta sa, 
împotriva celor care încercau să devină episcopi nu potrivit rânduielii 
consacrate, este de apreciat. Problema lui era una duhovnicească: anume că 
cei din afara Bisericii se situează împotriva a ceea ce Dumnezeu a rânduit. 
În această situație de dezbinare, concluzia este că „există un singur 
Dumnezeu şi un singur Hristos, o singură Biserică a Lui şi o singură 
credință, un singur popor, legat cu legătura armoniei, în unitatea tare a 
trupului. Unitatea nu poate fi sfâşiată, după cum niciun trup nu poate să 
vietuiascá dezmembrat printr-o sfâşiere a alcătuirii lui, nici nu poate exista 
rupt în bucăţi prin sfârtecarea măruntaielor împrăştiate în fărâme. Ce s-a 
depărtat de trunchi nu va mai putea să trăiască şi să respire singur - pierde 


x ; iet rr A i! 
însuşi principiul mântuirii”. 


? SFÂNTUL CIPRIAN AL CARTAGINEI, Despre Unitatea Bisericii Universale, pp. 59-60. 
41 Oare i se pare că e cu Hristos celui care lucrează împotriva preoților lui Hristos, cel care 
se separă de cler şi de obştea poporului Său? Acela poartă război contra Bisericii, luptă 
împotriva rânduielii lui Dumnezeu” - IBIDEM, p. 69. 

12 A se vedea: Scrisoarea III, 1, 2, p. 29; Scrisoarea LXIX, 8, 1, p. 335; Scrisoarea LXXIII, 
8, 1, p. 362; SFÂNTUL CIPRIAN AL CARTAGINEI, Despre Unitatea Bisericii 
Universale, p. 70. 

^ IBIDEM, p. 71. 

" IBIDEM, p. 77. Textul latin este următorul: „Unus Deus est et Christus unus et una 
ecclesia eius et fides una et plebs una in solidam corporis unitatem concordiae glutino 
copulata. scindi unitas non potest nec corpus unum discidio conpaginis separari, diuulsis 
laceratione uisceribus in frusta discerpi. quicquid a matrice discesserit seorsum uiuere et 

Numai în acest context general, în care cineva doreşte să devină 
episcop fără acordul Bisericii, poate fi înţeleasă reacția radicală a Sfântului 
Ciprian, care va afirma: ,,Nu-L mai poate avea pe Dumnezeu de Tată cine 
nu are Biserica de mamă. Dacă a putut scăpa cineva în afara corabiei lui 
Noe, va scăpa si cine se va fi aflat în afara Bisericii”. 

La fel este şi credinţa Sfântului Ciprian că, pentru cei care vor fi 
martirizati în afara Bisericii, nu se va da o cunună a muceniciei. Dimpotrivă, 
moartea lor va fi o răsplată a gestului lor de dezbinare: „Unora ca aceştia, 
chiar de vor fi ucişi din pricina mărturisirii, această pată nici cu sânge nu li 
se spală - vina gravă şi de neispăşit a dezbinării nu poate fi curátitá nici prin 
mucenicie. Nu poate fi mucenic cine nu se află în Biserică”. Pentru a fi 
considerat membru al Bisericii, care este Trupul lui Hristos, trebuie să fii în 
comuniune cu un preot, care este în comuniune cu un episcop, iar acesta din 
urmă trebuie să fie în comuniune cu alti episcopi din întreaga lume.” Deci 
totul este situat în jurul episcopului: „Trebuie să ştii că episcopul este în 
Biserică şi Biserica în episcop şi, dacă cineva nu este cu episcopul, nu este 
in Biserică”.% 

Viziunea Sfântului Ciprian despre episcopat rămâne una în limitele a 
ceea ce noi astăzi numim succesiunea apostolică.” Novatian, deşi numit 
episcop de alti trei episcopi legitimi, atunci când a hotărât să lucreze 
împotriva lui Cornelius, episcopul ales al Romei, s-a aşezat în afara 
Bisericii. În cuvintele Sfântului Ciprian, Novatian „nu poate păstra 


spirare non poterit, substantiam salutis amittit" - THASCI CAECILI CYPRIANI, De 
Catholicae Ecclesiae Unitate, p. 231 (ediţia lui Hartel). 

4 SFANTUL CIPRIAN AL CARTAGINEI, Despre Unitatea Bisericii Universale, p. 54. 
Acesta este deja un text cunoscut şi citat mereu în discuţiile polemice: „Habere non potest 
Deum patrem qui ecclesiam non habet matrem. si potuit euadare quisque extra arcam Noe 
fuit, et qui extra ecclesiam foris fuerit euadit” - THASCI CAECILI CYPRIANI, De 
Catholicae Ecclesiae Unitate, p. 214 (ediţia lui Hartel). 

4 IBIDEM, p. 64; „Tales etiam si occisi in confessione nominis fuerint, macula ista nec 
sanguine abluitur: inexpiabilis et grauis culpa discordiae nec passione purgatur. esse martyr 
non potest qui in ecclesia non est" - THASCI CAECILI CYPRIANI, De Catholicae 
Ecclesiae Unitate, p. 222 (editia lui Hartel). 

^' ST. CYPRIAN OF CARTHAGE, On the Church. Select Treatises, p. 9. 

48 Scrisoarea LXVI, 8, 3, p. 311; „Unde scire debes episcopum in ecclesia esse et ecclesiam 
in episcopo et si qui cum episcopo non sit in ecclesia non esse" - THASCI CAECILI 
CYPRIANI, Epistula LXVI, 8, p. 733 (ediţia lui Hartel). 

? Dupá ce redá textul cunoscut de la Matei XVI, 18-19, Sfántul Ciprian face urmátoarea 
afirmaţie: „De aici decurge de-a lungul vremurilor si printr-un lung sir de succesiuni 
rânduirea necurmată a episcopilor şi buna întocmire a Bisericii, astfel încât Biserica se 
sprijină pe episcopi şi toată lucrarea Bisericii este cârmuită prin aceşti întâistătători” - 
Scrisoarea XXXIIL 1, 1, p. 133. A se vedea şi studiul: METROPOLITAN JOHN 
ZIZIOULAS OF PERGAMON, Apostolic Continuity of the Church and Apostolic 
Succession in the First Five Centuries, în rev. Louvain Studies 21 (1996), pp. 153-168, în 
mod special pp. 156-157. 

episcopatul, chiar de fusese mai înainte episcop, dacă se leapădă de corpul 
episcopilor săi si de unitatea Bisericii”. Pentru că deja la Roma fusese ales 
episcop Cornelius, în consecință Novatian nu trebuia să recurgă la acest gest 
de a fi numit episcop deja unde exista cineva ales.” Sfântul Părinte pune 
accentul pe succesiunea apostolică. Recunoaşterea unui cleric nu poate veni 
prin acceptarea sa de către o parte mai mare sau mai mică a credincioşilor, 
atâta timp cât hirotonia sa nu este făcută în Biserică. 

Perspectiva Sfântului Ciprian cu privire la ce înseamnă să fii sau nu 
în Biserica lui Hristos devine mult mai clară, atunci când se va implica în 
disputa acceptării botezului săvârşit în afara Bisericii definite de el, sau mai 
bine spus, săvârşit în biserica omenească,” adunată în jurul lui Novatian, 
declarat schismatic şi eretic de către Sinoadele din Roma şi Cartagina.” 
Pentru că alegerea lui Corneliu ca episcop al Romei s-a făcut după 
rânduială, în logica Sfântului Ciprian, ,,Novatian nu este în Biserică şi nici 
nu poate fi socotit episcop, el care, dispretuind învățătura Evangheliei şi a 
Apostolilor, neurmând nimănui, s-a ivit de la sine. Căci în niciun chip nu 
poate avea sau conduce Biserica cel ce nu este rânduit in Biserică”.S 

În virtutea acestei realități, Sfântul Ciprian nu poate accepta botezul 
din afara Bisericii, tocmai pentru că doar Bisericii i-a fost îngăduit să-l 
săvârşească. Explicaţia lui se referă in mod direct la cei care au fost botezați 
în biserica lui Novatian, dar care doreau să reintre în comuniune cu Biserica. 
Dacă Ştefan al Romei considera că pot fi primiți doar prin punerea mâinilor, 
în schimb Sfântul Ciprian accepta această practică doar în cazul celor care, 
botezați în Biserică, au intrat în comunitatea lui Novatian, dar acum doreau 
să revină în comuniune cu Biserica din care plecaseră. În cazul lor, ierarhul 
cartaginez accepta reprimirea prin punerea mâinilor, în semn de pocăință.” 

În gândirea Sfântului Ciprian, Botezul nu poate exista în afara 
Bisericii. Pentru că Novatian nu mai face parte din Biserică, cei care au fost 


5 Scrisoarea LV, 24, 4, p. 214. 
?! Aici există posibilitatea să interpretăm cuvintele Sfântului Ciprian în acord cu anumite 
canoane. A se vedea Canoanele Apostolice 33, 34, 35, 37 în ARHID. PROF. DR. IOAN 
FLOCA, Canoanele Bisericii Ortodoxe. Note si Comentarii, ediţia a III-a, Sibiu 2005, 
pp. 27-31. 
” Scrisoarea LV, 24, 2, p. 214. 
5 De la Sinodul local din Cartagina din 256 avem un singur canon, care a analizat problema 
botezului în afara Bisericii. A se vedea acest canon în ARHID. PROF. DR. IOAN FLOCA, 
Op. cit., pp. 199-201. 
** Scrisoarea LXIX, 3, 2, p. 331. 
5 Toţi cei care se întorc de la erezie la Biserică să se boteze cu unul şi legiuitul Botez al 
Bisericii, lăsându-i deoparte pe cei ce apucaseră a se boteza mai înainte în Biserică şi 
trecuseră astfel la eretici. Prin urmare, trebuie ca aceştia, când se întorc, după ce se vor fi 
pocăit, să fie primiţi numai prin punerea mâinii şi să fie puşi iarăşi de către păstor în staulul 
de unde se depărtaseră” - Scrisoarea LXXIV, 12, p. 388. 

botezați in acea comunitate, au fost doar spálati cu o apă oarecare. De fapt, 
Sfântul Ciprian nu vorbeşte de rebotezare, care ar contrazice unitatea 
botezului:5€ „Noi nu spunem ca aceia care vin de acolo să nu fie rebotezati, 
ci să fie botezați. Căci ei nu primesc ceva acolo unde nu este nimic, ci vin la 
noi, ca să primească aici, unde există şi harul, şi tot adevărul, fiindcă harul şi 
adevărul unul sunt”. Într-o altă scrisoare, va sustine în continuare această 
poziție, afirmând: „Am întărit din nou, prin hotărârea noastră, acelaşi lucru, 
hotărând că există un singur botez, care a fost statornicit în Biserica 
Universală şi, pentru aceasta, nu sunt rebotezati, ci botezați de noi cei care, 
venind dintr-o apă străină şi lumească, trebuie spálati şi sfintiti cu adevărul 
apei mantuitoare”.”* 

Pentru el există o legătură între botez şi primirea Duhului Sfânt sau a 
harului mântuitor. A accepta botezul în afara Bisericii înseamnă a accepta că 
Duhul Sfânt lucrează pentru iertarea păcatelor prin acel botez: „Fie că este 
Duhul acolo unde spun ei că este Botez, fie că nu este Botez acolo unde nu 
este Duhul, fiindcă nu poate fi Botez fără de Duhul”. Atunci, întrebarea 
Sfântului Ciprian, adresată lui Ştefan, era evidentă: anume de ce sunt 
reprimiti prin punerea mâinilor care atrăgea lucrarea Duhului Sfânt, de 
vreme ce L-au primit la botez. Ori, dacă au primit botezul adevărat, atunci 
au şi Duh Sfânt şi nu mai are sens o revenire în Biserică: „Şi nimeni să nu 
socotească cum că ereticii, pentru că le este cerut Botezul, fiind tulburati cu 
pricina unui al doilea botez, sunt împiedicaţi să vină la Biserică. Ba, 
dimpotrivă, sunt chiar mai mult imbolditi în nevoia de a veni, tocmai de 
această mărturie a adevărului, ce li s-a vădit lor. Dar, de vor fi văzut că acest 
lucru, prin judecata şi hotărârea noastră, se cercetează şi se rânduieşte astfel, 
încât este socotit drept şi legiuit Botezul, prin care s-au botezat acolo la ei, 
vor socoti că ei au pe drept şi legiuit chiar Biserica şi celelalte daruri ale 
Bisericii şi că nu vor avea motiv de a veni la noi, de vreme ce, având 
Botezul, par a le avea şi pe celelalte”.” 

Mai mult decât atât, Sfântul Ciprian vorbeşte despre legătura cu 
credința cea adevărată. Pentru el, cei care nu sunt în Biserică, ci au dorit 
separarea de aceasta, au dobândit o altă credinta.°' Aici el revine la poziţia 


56 Există un Domn, o credință, un botez, un Dumnezeu şi Tatăl tuturor, Care este peste 
toate şi prin toate şi întru toţi” - Efeseni IV, 5-6. 

57 Scrisoarea LXXI, 1, 3, pp. 349-350. 

55 Scrisoarea LXXIII, 1, 2, p. 357. 

®© Scrisoarea LXXIV, 5, 4, p. 382, 

© Scrisoarea LXXIII, 24, 1-2, p. 375. 

6l Principiul Sfântului Ciprian era acesta: botezul e valabil dacă el s-a facut sau se face în 
numele adevăratului Dumnezeu şi al adevăratului Hristos. Ereticii, deşi folosesc aceeaşi 
formulă ca ortodocşii, totuşi, ei botează de fapt în numele altui Dumnezeu şi altui Hristos, 
pentru că ei sub aceste nume înțeleg alt Dumnezeu şi alt Hristos decât ortodocşii” - PR. 

din cazul /apsilor, aceea că botezul din afara Bisericii nu este de folos celui 
care îl primeşte, chiar de va mărturisi pe Hristos cu moarte mucenicească, 
„fiindcă nu există mântuire în afara Bisericii”. De reținut că Sfântul 
Ciprian nu doreşte să facă o distincţie între taina Botezului şi taina 
Mirungerii, chiar dacă le menționează şi separat. 

Această dispută dintre Ştefan şi Sfântul Ciprian va influența poziția 
de mai târziu a Bisericii Ortodoxe, care va accepta să primească pe cei 


DS : ES : . 63 
botezati in Biserica Catolicá si prin Mirungere. 


IV. Pozitia Sfántului Ciprian fatá de erezie, schismá si limitele Bisericii. 
Exemplificári si critici 

Ín teologia moderná existá o diferentá clará intre erezie si schismă.“ Desi 
Sfântul Ciprian foloseşte aceşti termeni când împreună, când separati, totuşi 
nu există o diferență clară între erezie şi schismă în gândirea sa. Deşi 
foloseşte cu precădere termenul de erezie, în aceleaşi condiţii şi pentru 
aceleaşi situaţii, nu ezită să folosească şi termenul de schismă. Dacă pentru 
gândirea modernă, erezia se referă la doctrină, în schimb schisma are în 
vedere doar o acțiune diferită de practică sau de disciplină, care poate fi 
rezolvată în timp, ceea ce ar aduce comuniunea cu Biserica din care adepţii 
s-a despărţit. Însă pentru Sfântul Ciprian, schisma implică şi o diferență 
doctrinară. Unitatea Bisericii este definită de doctrină şi de practică 
împreună. Altfel spus, pentru ierarhul cartaginez nu poate exista erezie fără 
schismă, dar nici schismă fără erezie. De exemplu, în cazul lui Felicissimus, 
care încuraja reprimirea /apsilor fără o perioadă de pocăință, Sfântul Ciprian 
îi va numi adunarea ca fiind una eretică, deşi probabil doctrina era una cu a 
Bisericii. Însă acţiunea şi opoziţia faţă de episcop îl situa în afara Bisericii: 
„Cel care nu a fost sădit în învăţăturile şi poruncile lui Dumnezeu- Tatăl, 


PROF. DR. IOAN G. COMAN, Patrologie, vol. 2, Editura Institutului Biblic şi de Misiune 
al B.O.R., Bucureşti 1985, p. 97. 

€ Scrisoarea LXXIII, 21, 2, p. 373; „quod si haeretico nec baptisma publicae confessionis 
et sanguinis proficer ad salutem potest, quia salus extra ecclesiam non est" - THASCI 
CAECILI CYPRIANI, Epistula LXXIII, 21, p. 795 (ediţia lui Hartel). 

$$ A se vedea: Scrisoarea LXX, 2, 2, p. 346 si Scrisoarea LXXIII, 9, 2, p. 363: „Şi acum se 
săvârşeşte la noi acest lucru, aşa cá cei ce se botează în Biserică se înfăţişează 
întâistătătorilor Bisericii şi, prin rugăciunea noastră şi punerea deasupra a mâinii, primesc 
Duhul Sfânt şi se împlinesc cu pecetea Domnului”. 

*^ Erezia înseamnă învățătură falsă care se vrea a fi adevărată, iar schisma înseamnă ruptură 
sau despărțire. A se vedea G.W.H. LAMPE ed., A Patristic Greek Lexicon, Publisher The 
Clarendon Press, Oxford 1961, p. 51 şi p. 1360. Despre erezie, teologul şi filosoful grec 
Christos Yannaras va spune că „înseamnă alegerea, selectarea şi preferința doar a unei parti 
a adevărului, în dauna adevărului întreg, a adevărului plenar. Erezia este opusul plenarului, 
al integrităţii. Ereticii absolutizează un aspect anume al certitudinii trăite de Biserică, şi în 
felul acesta relativizează inevitabil toate celelalte aspecte” - Abecedar al credinţei, 
traducere de Pr. Prof. Dr. Constantin Coman, Editura Bizantină, Bucureşti 2007, pp. 25-26. 

numai acela se va putea depărta de Biserică, numai acela, după ce şi-a 
părăsit episcopii, va putea rămâne în nebunie cu ereticii şi schismaticii".? 

În concepţia noastră, chiar biserica adunată în jurul lui Novatian ar fi 
numită astăzi schismatică, în esență păstrând doctrina Bisericii. Dar Sfântul 
Ciprian îl va numi deopotrivă şi schismatic şi eretic. Ceea ce va încerca să 
demonstreze va fi faptul că nu poate exista decât o singură Biserică, cu un 
singur episcop, astfel că grupurile care se desprind nu mai posedă o 
identitate creştină.S 

Atunci când vorbim despre limitele Bisericii la Sfântul Ciprian, 
trebuie să ținem cont despre situaţiile pe care el le-a criticat. Dacă 
exemplificăm cu Novatian, prin gestul său de a căuta să fie numit episcop 
unde deja exista un altul, Sfântul Ciprian îl va critica, declarându-l în afara 
Bisericii. Unde nu este Biserică, nu este nici lucrarea Duhului Sfânt. Nu 
poate accepta că există şansă de mântuire pentru cei care s-au despărțit de 
Biserică. 

În contextul dialogului ecumenic dezvoltat în secolul al XX-lea“ s- 
au pus în discuţie practica Bisericii, dar şi poziţiile anumitor Sfinți Părinți ai 
Bisericii, cu privire la limitele Bisericii. În această discuţie, teologia 
Sfântului Ciprian va fi una de actualitate. Părintele Georges Florovsky,” 
inițiatorul unei mişcări neo-patristice care îndemna la întoarcerea teologiei 
ortodoxe la surse şi la Sfinţii Părinţi (înapoi la izvoare, înapoi la Sfinţii 
Părinţi)” va încerca să critice poziţia Sfântului Ciprian, care susținea cá 
limitele Bisericii canonice (şi administrative) coincid cu limitele 
harismatice. Concret, pentru Sfântul Ciprian, în afara Bisericii văzute nu 
poate exista lucrarea Duhului Sfânt. Nici măcar botezul săvârşit în afara 
Bisericii, în concepția Sfântului Ciprian, nu poate fi acceptat ca botez 
adevărat. Care însă este esența criticii lui Florovsky la adresa Sfântului 
Ciprian? Fără a exemplifica în mod concret, teologul rus a afirmat că aceste 
concluzii ale ierarhului cartaginez nu au fost acceptate ca atare de conştiinţa 
Bisericii, ci, dimpotrivă, practica a confirmat oarecum indirect că există 


$5 Scrisoarea LII, 4, 2, p. 190. 

°° GEOFFREY D. DUNN, Heresy and Schism According to Cyprian of Carthage, p. 558. 

°7 PREP. UNIV. DRD. ADRIAN BOLDISOR, Importanţa dialogului inter-religios pentru 
lumea contemporană, în rev. Mitropolia Olteniei 61: 1-4 (2009), pp. 183-203. 

68 Pentru detalii biografice, a se vedea lucrarea: ANDREW LOUTH, Modern Orthodox 
Thinkers: From the Philokalia to the present, Society for Promoting Christian Knowledge, 
London 2015, pp. 78-79. 

© A se vedea: MARIO-DORIN MIHAI, The Neo-Patristic Synthesis as Developed by 
Georges Florovsky: Critical Assessment in Dialogue with Contemporary Commentators of 
His Work, Unpublished MA Thesis, Faculty of Theology and Religious Studies, KU 
Leuven 2016, pp. 8-11 si PAUL L. GAVRILYUK, George Florovsky si renasterea 
religioasă rusă, traducere din limba engleză de Adela Lungu, Editura Doxologia, Iasi, 
pp. 429-430. 

lucrarea Sfântului Duh chiar şi în grupările schismatice şi eretice. Sfântul 
Ciprian a avut dreptate când a afirmat că Tainele aparțin Bisericii şi sunt 
săvârşite doar în Biserică, însă a definit Biserica mult prea exclusivistă. 

Oare, se întreba Florovsky, nu am putea să avem o altă concluzie, 
anume că acolo unde Tainele sunt săvârşite, acolo se află şi Biserica? Astfel, 
lumea din afara Bisericii, lumea naturală sau lumea fără har (dacă am putea 
sustine o teologie a lumii naturale în afara harului) nu ar începe imediat 
dincolo de aceste limite canonice, care oarecum restrâng lucrarea Bisericii 
ca Trup tainic al lui Hristos. Ori Taina nu poate fi restrânsă de limita 
canonică. Cu atât mai putin dacă ajungem să considerăm întreaga lume ca o 
Biserică. În felul acesta, Tainele ar putea fi recunoscute, dacă le-am 
considera ca fiind ale Bisericii, care dacă nu ar fi salvatoare, cum va explica 
Fericitul Augustin în secolul al IV-lea, măcar ar fi săvârşite în Duhul Sfânt. 
O antinomie evidentă, dar totuşi reală. A accepta validitatea Tainelor chiar 
în grupările schismatice ar însemna o legătură cu Biserica. Biserica din 
Apus va accepta teza Fericitului Augustin, care l-a reevaluat pe Sfântul 
Ciprian în disputa cu donatistii.” În concret, Fericitul Augustin va face 
distincția între validitatea Tainelor, care există şi în bisericile schismatice, şi 
eficacitatea lor, care nu este desăvârşită tocmai din cauza schismei." Ori 
tocmai această recunoaştere validă, dar neeficace ar fi premisa unei posibile 
reveniri în Biserică, cea care are capacitatea de a săvârşi Tainele în mod 
plenar. 

O altă idee de reținut rămâne şi viziunea augustiniană despre unitatea 
Bisericii, care ar fi susținută de două legături, anume unitatea în Duhul Sfânt 
şi în pace. Ori în grupările schismatice, tocmai această pace a fost ruptă, dar 
care pace ar putea să fie restabilită. Florovsky a încercat să recupereze 
perspectiva Fericitului Augustin, care nu a fost cunoscută în partea 
răsăriteană, însă fără a-l nega pe Sfântul Ciprian. 

Nu putem observa o delimitare clară în teologia lui Florovsky dacă 
are în vedere doar grupurile schismatice sau se referă şi la grupurile eretice. 


7 CARLOS GARCIA MACGAW, Tradition et transmission. Augustin, Cyprien et la 
question du bapteme dans le contexte du schisme donatiste, în rev. Dialogues d’histoire 
ancienne 40:1 (2014), pp. 109-123. O analiza despre interpretarea Sfantului Ciprian la 
Fericitul Augustin este şi studiul lui VITTORINO GROSSI, Episcopus in Ecclesia: The 
Importance of an Ecclesiological Principle in Cyprian of Carthage, in rev. The Jurist 66 
(2006), pp. 24-27. 

7! Referitor la această nuanţă augustinianá, Florovsky va afirma:,,It is untrue to say that in 
schismatic rites nothing generally is accomplished, for, if they must be considered only 
empty acts and words, deprived of grace, by the same token they are not only empty but 
also converted into a profanation, a sinister counterfeit. If the rites of schismatics are not 
sacraments, they are a blasphemous caricature” - GEORGES FLOROVSKY, Ecumenism I: 
A Doctrinal Approach, volume 13 in the Collected Works, Buchervertriebsanstalt, Vaduz 
1989, p. 42. 

Deşi face referire la secte, totuşi acest termen poate fi valabil pentru ambele 
grupări. În acelaşi timp, perspectiva sa a fost influenţată şi de contextul 
mişcării ecumenice, în care a avut un rol aparte ca teolog ortodox. Dar a 
susținut şi faptul că o limită există între Biserică şi ceilalți, evidentă prin 
realitatea că nu există o unitate, ceea ce poate fi înțeleasă şi ca o problemă a 
creştinilor. El refuză să accepte teoria ramurilor, care ar susţine că fiecare 
biserică ar deţine câte o parte din adevăr. Însă nici nu e de acord cu limitarea 
lucrării Duhului Sfânt doar în interiorul Bisericii, definită prin limitele 
canonice. 

Această concluzie radicală a Sfântului Ciprian a fost criticată şi de 
alti teologi ortodocşi ai timpurilor noastre. Există clar o confuzie în practică, 
clasificată ca incoerentá, atunci când vorbim despre cum anume poate fi 
primit cineva care nu a fost botezat în Biserica Ortodoxă.” Sunt voci care 
consideră că acest concept extra eccelsiam nulla salus nu are un suport 
scripturistic, fiind foarte greu de acceptat din punct de vedere teologic şi 
practic.’ Spre exemplu, teologul Paul Ladouceur consideră că Biserica 
Ortodoxă posedă deplinătatea adevărului lui Hristos, însă critică poziția unei 
teologii care limitează lucrarea lui Hristos şi a Duhului Sfânt în afara 
Bisericii. În aceste condiţii, teologia ortodoxă despre bunătatea lui 
Dumnezeu, despre crearea omului după chipul lui Dumnezeu şi chiar 
învăţătura despre Întruparea Fiului lui Dumnezeu pentru întreaga lume ar 
deveni neintelese. Dacă doar persoanele care aparțin Bisericii Ortodoxe ar 
avea şansă la mântuire, atunci am intra în zona unei predestinări pentru cei 
care nu primesc darul de a se naşte într-o tradiție ortodoxă. Concluzia 
acestui teolog este că a recunoaşte că Dumnezeu lucrează dincolo de 
limitele vizibile şi canonice ale Bisericii (Ortodoxe) ar constitui şi o 
justificare teologică şi chiar un imperativ pentru participarea şi mărturia 
Bisericii Ortodoxe în dialogul ecumenic.” 

În teologia românească, vocea Părintelui Profesor Dumitru Stăniloae 
rămâne una cu autoritate, afirmând că „existenţa Bisericilor nu înseamnă că 
Dumnezeu Şi-a restrâns lucrarea numai în cadrul lor. Fiul lui Dumnezeu S-a 


A A = = A = Aa : + wos 75 yoy 
întrupat asumând o natură umană care nu era încă in Biserică”. Fără a 


72 A se vedea analiza teologului grec EMMANUEL CLAPSIS, Orthodoxy in Conversation: 
Orthodox Ecumenical Engagements, World Council of Churches Publications, Geneva 
2000, pp. 114-126, în special p. 116. 

75 Această remarcă aparține teologului Ioannis Karmiris. 

74 Studiile in care se regăseşte poziţia acestui teolog sunt disponibile online la următoarele 
adrese web: PAUL LADOUCEUR, On Ecumenoclasm: What is  Church?, 
https://publicorthodoxy.org/2016/06/05/on-ecumenoclasm-what-is-church/ (08.12.2016) şi 
On Ecumenoclasm: Who can be saved?, https://publicorthodoxy.org/2016/05/20/on- 
ecumenoclasm-who-can-be-saved/ (08.12.2016). 

7 PR. PROF. DUMITRU STANILOAE, Coordonatele ecumenismului din punct de vedere 
ortodox, in rev. Ortodoxia 4 (1967), p. 527. 

aminti de poziţia Sfântului Ciprian, Părintele Profesor Dumitru Stăniloae va 
încerca să concilieze deplinătatea Bisericii Ortodoxe cu existenţa altor 
biserici sau confesiuni creştine, afirmând că „spiritul învățăturii şi tradiției 
ortodoxe ne impune să socotim că confesiunile neortodoxe sunt 
despartaminte, care s-au format într-o anumită legătură cu Biserica deplină 
şi există într-o anumită legătură cu ea, dar nu se împărtăşesc de lumina şi de 
puterea deplină a soarelui Hristos. Într-un fel deci Biserica cuprinde toate 
confesiunile despărțite de ea, întrucât ele nu s-au putut despărți deplin de 
Tradiţia prezentă în ea. De altfel, Biserică în sensul deplin al cuvântului este 
numai cea Ortodoxă”. În gândirea sa, putem accepta existenţa unei 
anumite biserici şi în afară de creştinism, probabil pornind de la adevărul 
Întrupării, evident o realitate ontologică însă tainică.” 

Având în minte acestea, mai întâi aş considera că lectura atentă a 
textelor scrise de Sfântului Ciprian ar aduce un plus de sensibilitate şi 
responsabilitate atunci când ne gândim la lucrarea lui Dumnezeu în şi prin 
Biserica Sa. Analogiile vechi-testamentare, deşi oarecum exclusiviste (mă 
gândesc la exemplificarea Bisericii care ar putea fi numită arca lui Noe a 
Noului Testament), redau un fior de responsabilitate pentru cei care sunt 
lucrători sau iconomi ai tainelor lui Dumnezeu. Desigur, Biserica poate fi 
asemănată cu arca mântuirii, însă diferenţa este dată de uşile care încă sunt 
larg deschise. Ceea ce înseamnă şi capacitatea de a primi înăuntrul ei pe cei 
care îşi doresc, dar, în acelaşi timp, şi puterea de a lucra dinăuntru înspre 
afară. Clar este că limitele acestea (canonice) sunt bune, însă nu sunt 
apreciate de teologi ca definitorii, atunci când vorbim despre lucrarea lui 
Dumnezeu în lumea Sa. 

Citarea fragmentară din opera Sfântului Ciprian nu trebuie făcută 
fără o lectură şi fără a cunoaşte problemele Bisericii contextului său istoric. 


' IDEM, Teologia Dogmatică Ortodoxă, volumul 2, ediţia a IV-a, Editura Institutului 
Biblic şi de Misiune al B.O.R., Bucureşti 2010, p. 275. 

id „O anumită biserică subzistă şi azi în afară de creştinism, întrucât există încă anumite 
legături ontologice ale forţelor umane între ele şi cu Logosul dumnezeiesc” - IBIDEM, 
p. 276. Conştient de poziţiile teologilor ortodocşi, care oarecum acceptă lucrarea harului în 
lumea neortodoxá, Pr. Adrian Boldişor face o remarcă interesantă, atunci când spune cá 
„afirmaţia Sfântului Ciprian era în legătură cu cei care părăseau de bunăvoie Biserica 
adevărată, devenind eretici, şi mai puţin cu referire la păgâni şi la evrei, majoritari în 
Imperiul roman” - ADRIAN BOLDISOR, Importanța şi actualitatea dialogului 
interreligios pentru lumea contemporană: istorie, perspective, soluții, Editura Mitropolia 
Olteniei, Craiova 2015, p. 168. 

75 Pentru o perspectivă mai largă, se pot citi lucrările: ADRIAN LEMENI, Sensul eshatologic al 
creației, ediţia a II-a revizuită, Editura ASAB, Bucureşti 2007, în special pp. 147-174; DIAC. 
ADRIAN SORIN MIHALACHE, Lumina Celui Nevázut. O privire teologică in 
raționalitatea Creaţiei şi teoriile ştiinţifice recente despre Univers, vol. 1-2, Editurile 
Basilica, Bucureşti 2016, în mod special pp. 321-416, din primul volum, şi pp. 538-558, din 
cel de-al doilea volum. 

Mă gândesc aici la cei care au citat indirect din Sfântul Ciprian şi cel mai 
probabil doar acest devenit slogan extra ecclesiam nulla salus. 

Sfântul Ciprian aparţine unei moşteniri comune a creştinătăţii şi 
totuşi este mult mai cunoscut şi interpretat în tradiția Bisericii Catolice. 
Privind receptarea mai largă în tradiția apuseană, există mai multe 
exemple.” 

Sfantul Ciprian are limitele lui in gandire, care nu trebuie negate ci, 
dimpotrivă, susținute, atât timp cât nu neglijăm întreaga tradiţie teologică 
ortodoxă. Nu avea cum să definească Biserica decât în limitele despre care 
am vorbit deja, având în vedere situaţia la care a făcut referire, dar şi în lipsa 
unor definiţii clare şi acceptate în întreaga Biserică. Ori ştim că primul sinod 
ecumenic va avea loc aproape un secol mai târziu, la Niceea, în anul 325. 
Exceptia a făcut-o episcopul Stefan al Romei, deşi inconsistent în afirmaţiile 
sale. Sfântul Ciprian însă a avut dreptate să acuze comportamentul, spre 
exemplu, al lui Novatian, care prin atitudinea sa, a atins mărturia unitară a 
Bisericii creştine în acel moment. Sau, dacă luăm ca adevărate afirmaţiile 
Sfântului Ciprian despre diaconul Felicissimus, nu putea să accepte că 
opoziţia lui poate fi bine primită înaintea lui Dumnezeu. În această situaţie, 
trebuie să fim de acord că Felicissimus s-a situat în afara Bisericii. 

O altă observaţie ar avea în vedere teologia botezului,“ în încercarea 
de a defini anumite puncte obiective, care se cer, pentru ca să fie acceptat."! 
Dacă este să descriem practica Bisericii Ortodoxe atunci când are în vedere 
primirea celor botezați în afara sa, nu avem din nefericire o singură voce şi 
acelaşi mod de acţiune în întreaga Ortodoxie.“ Dovadă că Biserica nu a 


7? PATRICK GRANFIELD, Episcopal Elections in Cyprian: Clerical and Lay 
Participation, in Theological Studies 37:1 (1976), p. 41. Primul dintre ele este cel al 
Fericitului Augustin. Al doilea exemplu poate fi urmărit in documentul numit Constituţia 
Dogmatică a Bisericii Lumen Gentium, de la Sinodul II Vatican, unde există mai multe 
referinţe din Sfântul Ciprian. 

8 Despre Taina Botezului se pot vedea următoarele studii şi lucrări: Învățătură de credință 
creştină ortodoxă, Editura Institutului Biblic şi de Misiune al B.O.R., Bucureşti 2000, 
pp. 267-271; VLASSIOS PHIDAS, Baptism and Ecclesiology, în The Ecumenical Review 
54:1 (2002), pp. 39-47; JOHN H. ERICKSON, The Church in modern Orthodox thought: 
towards a baptismal ecclesiology, in International Journal for the Study of Christian Church 
11:2-3 (2011), pp. 137-151; ION BRIA, Widening the Ecclesiological Basis of the 
Ecumenical Fellowship, in The Ecumenical Review 56:2 (2004), p. 209; NICOLAE 
MOSOIU, Towards a deeper understanding of the Ordo of the Holy Mysterion of Baptism, 
in IOAN TULCAN et. Al., Tradition and Dogma: What kind of Dogmatic Theology do we 
propose for nowadays ?, Editura Universităţii Aurel Vlaicu, Arad 2009, pp. 153-202. 

81 Mă gândesc aici la documentul Baptism, Eucharist and Ministry, Faith and Order Paper, 
no. 111, World Council of Churches Publications, Geneva 1982. 

82 A se vedea studiul impresionant al lui ALKIVIADIS C. CALIVAS, Receiving Converts 
into the Orthodox Church: Lessons from the Canonical and Liturgical Tradition, în The 
Greek Orthodox Theological Review 54:1-4 (2009), pp. 1-76. 

înţeles lucrurile exact ca Sfântul Ciprian stă practica oarecum imprecisă de 
astăzi, cu poziţii diferite şi diverse. Clar este că în cazul celor din vremea 
Sfântului Ciprian, care primeau botezul din afara Bisericii, putem accepta că 
ritualul era acelaşi, însă schisma sau erezia atingea adevărul şi din acest 
motiv episcopul cartaginez nu l-a acceptat. În schimb, noi astăzi am ajuns să 
fim diferiţi şi în ritual.“ În mod cert, problema botezului în afara Bisericii 
rămâne o temă ce necesită atenţie şi discuţii de la caz la caz, pentru fiecare 
biserică în parte. Aici mă gândesc la diferența pe care Biserica Ortodoxă o 
face între tradiția catolică şi cea protestantă, ca să nu mai vorbim despre cea 
neo-protestantă.“* Sfântul Ciprian a răspuns pentru situaţii concrete, ori si 
Biserica Ortodoxă de astăzi trebuie să facă acelaşi lucru. 

În continuare, cu teologia botezului trebuie menţionat şi un aspect 
practic. Există referințe clare că ierarhul cartaginez accepta botezul prin 
stropire. Deşi conştient de sensul termenului a boteza, care trebuie tradus 
prin a afunda, deci diferit de a stropi, Sfântul Ciprian va spune că „în tainele 
mântuitoare, dacă ne apasă nevoia şi dacă Dumnezeu ne dăruieşte 
milostivirea Sa, sfintele căi, chiar scurtate, oferă totul credincioşilor. S1 nu 
trebuie să supere pe nimeni faptul că bolnavii sunt doar stropiti sau udati, 
când dobândesc harul Domnului. [...] Se vădeşte de aici că însăşi stropirea 
cu apă capătă puterea îmbăierii mántuitoare". 

De asemenea, o nouă observaţie are în vedere în mod direct 
problematica limitelor Bisericii. Fără îndoială că există un adevăr în 
cuvintele Sfântului Ciprian că limitele canonice se suprapun cu limitele 
harismatice. Altfel spus, rămâne în credința noastră că lucrarea Duhului este 
una reală în limitele canonice ale Bisericii. Deci până la un punct se 
suprapun. Totuşi, dacă limitele canonice pot fi identificate în mod real, nu 
acelaşi lucru putem afirma şi despre limitele harismatice. Mai mult decât 
atât, însuşi conceptul acesta de limită harismatică este unul foarte vag. Oare 
limita sacramentală înseamnă acelaşi lucru cu limita harismatică sau putem 


9 A se vedea Slujba Sfântului Botez si ránduieli legate de naşterea omului, Editura 
Institutului Biblic şi de Misiune al B.O.R., Bucureşti 2014. 

** Pentru practica actuală a Bisericii Ortodoxe Române, a se vedea lucrarea Primirea la 
Ortodoxie a celor de alte credinţe, Editura Institutului Biblic şi de Misiune al B.O.R., 
Bucureşti 2014. 

5 Scrisoarea LXIX, 12, 2-3, pp. 339-340. Am verificat şi textul latinesc pentru a observa 
dacă există greşeală de traducere pentru termenul a boteza şi a stropi: „In sacramentis 
salutaribus necessitate cogente et Deo indulgentiam suam largiente totum credentibus 
conferunt divina conpendia. Nec quemquam mouere debet quod aspargi uel perfundi 
uidentur aegri cum gratiam dominicam consequuntur [...] unde apparet asparsionem 
quoque aquae instar salutaris lauacri optinere" Thasci Caecili Cypriani, Epistula LXVIII, 
12, pp. 761-762 (editia lui Hartel). 

face o distincţie între ele? Putem vorbi despre harul împărtăşit prin 
Sfintele Taine care aparțin prin excelenţă Bisericii, dar oare nu putem 
accepta că harul lui Dumnezeu poate lucra independent de Taine? Prin 
aceasta am putea ieşi din acest exclusivism al harului, dar şi dintr-o opoziție 
fata de purtarea de grijă a lui Dumnezeu fata de întreaga Sa creație? Prin 
aceasta, am putea să transfigurăm dictonul extra ecclesiam nulla salus în 
extra Christum nulla salus, fără să aducem atingere cu nimic lucrării reale şi 
depline a Bisericii Ortodoxe, în care ne împărtăşim de lumina deplină a 
soarelui care este Hristos? 

În privinţa afirmațiilor Sfântului Ciprian că în afara Bisericii 
mărturisirea lui Hristos nu ajută cu nimic, acestea rămân în contextul său, şi 
chiar în aceste condiţii, nu deplin asumate. Ori dacă pot fi adevărate pentru 
situația celor cu care era în dispută, nicidecum nu cred că le putem accepta 
astăzi, fără să le nuantam. Pe cei pe care îi considera în afara Bisericii, ca 
urmare a faptelor lor, aceştia nu puteau fi numiţi mucenici, dacă erau ucişi 
din cauza mărturisirii. Dacă se adresa celor care au ieşit voit din 
comuniunea cu Biserica, neacceptându-le nici chiar martiriul, nu cred că 
putem oferi acelaşi răspuns pentru situația de azi. Desigur, rămân la 
convingerea că Biserica (Ortodoxă) a primit darul de a da sfinți, chiar 
contemporani. 


V. Concluzii 

Prima concluzie are legătură cu personalitatea şi capacitatea teologică a 
Sfântului Ciprian. Fără îndoială, rămâne un scriitor al Bisericii pe care 
trebuie să-l luăm în seamă în dezbaterile actuale. Atenţia însă rămâne pe 
interpretarea şi aplicarea soluţiilor sale. 

Sfântul Ciprian nu a scris fără a fi provocat de anumite probleme. 
Fiecare rând al său are un adresant. Ori e clar că nu putem lua răspunsurile 
lui şi să le considerăm ca răspunsuri la problemele noastre. Cert este că 
trebuie să avem în atenţia noastră scrierile sale. 

În privinţa teologiei despre Biserică, s-a remarcat tendința sa 
exclusivistă fata de cei care, dintr-o cauză sau alta, s-au rupt de comuniunea 
şi unitatea Bisericii. Perspectiva sa despre comuniunea sinodală rămâne una 
de actualitate şi de viitor. Cei doi termeni cheie în gândirea sa, comuniunea 
şi unitatea, trebuie să fie la fel de valoroşi şi pentru Biserica Ortodoxă de 
azi. Afirmația sa cá nu există mântuire în afara Bisericii trebuie primită 
ținând cont de cei cărora li s-a adresat. Rămâne o taină de nepătruns în ce 
mod anume lucrează Duhul Sfânt şi dincolo de limitele canonice. 


5 A se vedea SERGIUS BULGAKOV, The Orthodox Church, The Centenary Press, 
London 1935, pp. 130-136. 

Abstract: About the Limits of the Church, Heresy and Schism in the 
Theological Thinking of Saint Cyprian of Carthage 

The ecumenical dialogue involves many ideas and attitudes. Within these 
theological discussions, Saint Cyprian of Carthage occupies his place. Most 
important, his vision about the Church has marked the entire Christianity. 
Because of this reason and for many others, this study attempts to explore 
his theological ideas regarding the limits of the Church, the validity of the 
Baptism outside the Church defined by her canonical limits. In order to 
accomplish this, we will have three important sections, as follows: 1. a short 
biographical life; 2. the ecclesiological ideas of St Cyprian expressed in two 
important disputes of his time, namely the problem of the fallen and the 
Baptism professed outside the Church; 3. the limits of the Church in the 
thought of St Cyprian and the theological critics which we can share about 
this subject. Of course, our study will have some important conclusions. 

Misiunea Ortodoxiei româneşti 
în timpul domniei lui Neagoe Basarab (1512-1521) 


Pr. Drd. MARIAN CRISTIAN BĂDULESCU! 


Cuvinte cheie: misiune, Bizanț, Renaşterea italiană, umanism, 
limba slavonă 
Keywords: mission, Byzantium, Italian Renaissance, humanism, 
Slavonic language 


Românii s-au format ca popor şi civilizaţie distinctă sub influenţa culturală 
şi religioasă a Bizanțului. Politica bizantină era una de toleranţă culturală, 
lingvistică, etnică, rasială, sub umbrela credinţei ortodoxe (un 
„Commonwealth ortodox”). După acest model a reuşit să păstreze pe români 
ca pe o oază de latinitate ortodoxă într-o mare slavă. „Oricărei rase, care 
posedă obiceiuri şi legi proprii, trebuie să i se îngăduie a-şi păstra aceste 
caractere proprii”, spunea împăratul Constantin Porfirogenetul în sec. al X-lea.” 

Biserica Ortodoxă din cele două provincii româneşti se manifestă în 
timpul Evului Mediu „ca o Biserică de stat, oficială — moştenire din Bizanţ, 
— ea deținând un rol important în viata politică a țării şi îndrumând întreaga 
activitate culturală şi de asistență social-umanitară”, scria pr. prof. Mircea 
Pácurariu) După Căderea Constantinopolului (1453), centrul culturii 
bizantine se păstrează în Ţările Române, unde voievozii romani vor fi 
exponentii luminati ai sintezei spirituale dintre Orient şi Occident. Pe plan 
european, sec. al XVI-lea marchează creşterea puterii statelor naţionale şi 
diminuarea vieţii religioase, pe fondul abuzurilor autorităţii papale în 
Occident. „Se creează un nou nucleu, în jurul căruia, datorită faptului că 
Țările Române îşi păstrează o largă autonomie ce le permite să aibă o 
neîntreruptă viata statală, se va structura o nouă ordine ortodoxă în Sud-Est. 
În timp ce lumea sud-dunăreană... cade tot mai mult sub stăpânirea 
turcească, aici se ridică la viata, în pragul timpurilor moderne, o energie 
nouă care va constitui, câteva sute de ani, centrul moral şi material al 
întregii Ortodoxii din Sud Estul Europei si Orientul Apropiat”, scria Dan 


" Acest studiu a fost redactat în cadrul Şcolii Doctorale a Universităţii „Lucian Blaga” din 
Sibiu, sub îndrumarea Pr. Prof. Dr. Aurel Pavel, care şi-a dat acordul spre publicare. 

! Universitatea „Lucian Blaga” din Sibiu, Facultatea de Teologie „Sfântul Andrei Şaguna”. 
? NICOLAE IORGA, Ce este Bizanțul, Minerva, Colecţia BPT, vol. 685, Bucureşti, 
1972, p. XIX şi XXI. 

? Pr. prof. dr. MIRCEA PACURARIU, „Scurt istoric al Bisericii Ortodoxe Române”, în 
volumul, Credinţă ortodoxă şi viaţă creştină, Sibiu, 1992, p. 141. 

Zamfirescu. Punctul de referință şi salvarea într-o epocă marcată de 
evenimente dramatice l-a constituit Ortodoxia, iar în interiorul ei, Tradiţia, 
adaptată timpului istoric. „În decursul timpului, au fost momente când 
popoarele ortodoxe au fost lipsite de un stat naţional, însă de Biserică, 
niciodată”, scria Georgios Mantzaridis.° 

Ortodoxia românească a avut în persoana şi opera voievodului 
Neagoe Basarab principalul exponent misionar în exteriorul ţării şi în 
interiorul ei, cu influență în rândurile boierimii. Personalitatea culturală şi 
religioasă a domnitorului român nu este cu nimic mai prejos de omologii săi 
din Occident şi din Orient, dovedindu-se egalul lor valoric tocmai prin 
afirmarea identităţii sale ortodoxe. Lucrarea sa principală, Învățăturile 
către fiul său Theodosie, este „una din operele ce absorb şi ridică la 
înălțimea capodoperei toate ideile, tendințele şi direcțiile spirituale ale 
vremii lor". 

Limba slavonă bisericească şi-a atins limitele stilistice în spațiul 
cultural românesc prin capodopera politico-duhovnicească a domnitorului 
Neagoe Basarab. După părerea prof. Dan Zamfirescu, voievodul valah a 
imprimat slavonei din Învăături, „ca peste secole Emil Cioran limbii lui 
Voltaire, vibraţiile, mlădierile şi încărcătura emoţională a unei naturi umane 
inconfundabile: aceea care defineşte românul în ansamblul umanitatii”.* 

Ce cultură avea voievodul muntean? Istoricul P.P. Panaitescu crede 
că, fiind căsătorit cu o sârboaică, ştia slavoneste, iar, ca fiu sufletesc al 
patriarhului Nifon al Constantinopolului, dobândise limba şi cultura 
grecească, precum şi arta scrisului.” Relaţia cu Nifon a avut resorturi 
spirituale şi politice, deoarece, alungat din Tara Românească de Radu cel 
Mare, patriarhul a fost reabilitat hagiografic în timpul domniei lui Neagoe 
Basarab. Ortodoxia românească a punctat întâlnirea istorică dintre o 


^ DAN ZAMFIRESCU, Ortodoxie şi Romano-catolicism ín specificul existenţei lor 
istorice, Ed. Roza Vânturilor, Bucureşti, 1992, p. 106. 

* GEORGIOS MANTZARIDIS, Globalizare şi universalitate, Ed. Bizantină, Bucuresti, 
2002, p. 75. 

é DAN HORIA MAZILU, Un „Dracula” pe care Occidentul l-a ratat, Ed. Floarea 
Darurilor, Bucureşti, 2001, p. 135-141. 

7 DAN ZAMFIRESCU, Neagoe Basarab si Învățăturile către fiul sáu Theodosie. Probleme 
controversate, Ed. Minerva, Bucureşti, 1973, p. 87. 

* Prof. DAN ZAMFIRESCU, Marea carte a identităţii româneşti in Europa Renaşterii şi în 
cultura universală, în Învățăturile lui Neagoe Basarab către fiul său Theodosie, ediţie 
facsimilată după unicul manuscris păstrat, transcriere, traducere în limba română şi studiu 
introductiv de Prof. dr. G. Mihăilă, Membru, cu o prefață de Dan Zamfirescu, Ed. Roza 
Vânturilor, Bucureşti, 1996, p. XVI. 

? D. P. BOGDAN, Literatura română veche, vol. I, Ed. Tineretului, Bucuresti, 1969, p. 70-71: 
„Să lipi de dânşii şi Nifon, hrănindu-se şi el din meşteşugul scrisorii, că scria foarte bine şi 
frumos”. 

personalitate marcantă a Patriarhiei ecumenice şi cel mai strălucit exponent 
al spaţiului românesc cultural medieval. Neagoe Basarab „a avut toate 
condițiile pentru o educație mai mult decât domnească”, scria Dan 
Zamfirescu,!! ca fiu duhovnicesc al patriarhului Nifon initiindu-se în tainele 
culturii teologice bizantine şi isihaste. Cu toate acestea, unii contemporani 
îl considerau mai mult militar decât cărturar. Despre temperamentul său 
complex, Dan Zamfirescu afirmă că „Neagoe avea umilința creştinească în 
rugăciuni şi mândria domnească în acţiuni”? Apariţia în istorie a 
domnitorului, „exemplară din toate punctele de vedere”, s-a bazat pe 
stabilirea unor relaţii privilegiate cu Biserica (voievodul fiind „uns al lui 
Dumnezeu”) şi pe „pătrunderea avizată în interiorul sistemului ideologic” cu 
scopul de a-l domina. 

Cultura teologică a domnitorului este departe de a fi unilaterală." 
Din paginile Învățăturilor se face auzit un laic, nu un monah isihast. 
Domnitorul se dovedeşte a fi un creştin informat, nu un practicant al 
„rugăciunii inimii”.'° Printre Părinţii Bisericii preferaţi şi studiati de Neagoe 
Basarab se numără: Sfinţii loan Gură de Aur, Efrem Sirul şi loan Scărarul. 
Dan Zamfirescu remarcă fragmentele din literatura isihastă fragmentară care 
circulau în epocă, specificând că autorul a folosit „informație de primă 
mână, texte esenţiale, si nu o îngustă specializare în lecturi ascetice”. 

În 1510 a patronat tipărirea Evangheliarului slavon al ieromonahului 
Macarie. Voievodul călătorise la Constantinopol şi în Ardeal, având simpatii 


10 Gavril Protul consemna întâlnirea dintre cei doi, în jurul anului 1520, când, deşi Neagoe 
Basarab era bolnav, întâmpină moaştele mentorului sáu la Târgovişte; în Viaţa si traiul 
Sfinţiei sale părintelui nostru Nifon, patriarhul Tarigradului, care au strălucit întru patemi 
şi ispite în Țarigrad si în Tara Muntenească; la DAN HORIA MAZILU, Voievodul 
dincolo..., p. 558. 

'' DAN ZAMFIRESCU, Neagoe Basarab ..., p. 90-91 si 88. 

? NICOLAE IORGA, Învățăturile lui Neagoe Vodă (Basarab) către fiul său Teodosie, cu o 
prefaţă de N. Iorga, Ed. Societăţii „Neamul Românesc”, Vălenii de Munte, 1910, p. V-VI: 
„Neagoe, nepot al Craioveştilor... a căpătat în tinereţea lui cunoştinţe de limba şi literatura 
slavonă. Trebuie să se creadă că el va fi stat între călugării cărturari de la Bistrita..., mai 
ferit de cercetările şi prigonirea duşmanilor. ... Astfel Neagoe ajunse a şti pe deplin toată 
Scriptura, unele Tâlcuiri ale ei, unele compilaţii religioase şi vreun cronograf, în care se 
cuprindea istoria omenirii păgâne şi creştine...şi din istoria românilor, bizantinilor şi a 
țărilor slave; se poate chiar ca în cetirile lui să fi dat de vreun tratat de tactică... ”. 

15 DAN ZAMFIRESCU, Neagoe Basarab..., p. 93. 

^ DAN HORIA MAZILU, Voievodul dincolo de sala tronului. Scene din viata privată, Ed. 
Polirom, 2003, p. 523. 

5 ANTONIE PLAMADEALA, Cuprinsul teologic al Învăţăturilor lui Neagoe Basarab, în 
ST, anul XXI, 1969, nr. 3-4, p. 245-262. 

16 ANTONIE PLAMADEALA, Dascăli de cuget si simtire românească, Ed. IBMBOR, 
Bucureşti, 1981, p. 40, nota 96. 

7 DAN ZAMFIRESCU, Neagoe Basarab..., p. 102-103. 

catolice, motiv pentru care a trimis o solie la papa Leon al X-lea. Din 
aparatul diplomatic al lui Neagoe Basarab făceau parte doi străini. Medicul 
Ieronim Raguzanul (Matievici) este trimis la Venetia pentru a cumpăra 
lucruri scumpe, aprecierea de care s-a bucurat la doge materializându-se în 
acordarea unui titlu nobiliar (martie 1518). Celălalt sol, Antonie Policalas, 
este menţionat în documentele papale.!” Acordarea „diplomei de cavaler 
aurat” confirmă relațiile diplomatice prieteneşti dintre Republica Veneţiei şi 
Tara Românească. În 1502, dogele Veneţiei conferise acelaşi titlu 
ambasadorului lui Ştefan cel Mare. Solul lui Neagoe Basarab transmite 
adeziunea voievodului valah la noua cruciadă planificată de papa Leon al X- 
lea, iar un an mai târziu (1519), papa răspunde că „liga creştină” nu va 
încheia pace cu turcii fără participarea principilor Țării Româneşti.“ 
Documentele epistolare păstrate au, pe lângă valoarea lor informativă, un rol 
reflexiv, deoarece ajută cititorii contemporani să depăşească prejudecățile 
istorice medievale despre „inferioritatea” românilor în istoria politica şi 
bisericească europeană. Dimpotrivă, din ele reiese contribuția majoră, 
materială şi spirituală, la apărarea şi progresul creştinătăţii europene. 

Din cartea sa de căpătâi, Învățăturile către fiul său Theodosie, 
răzbate simpatia pentru Biserica romano-catolică, teză formulată pe baza 
deductiei că din text „nu răzbate ... nici cea mai mică undă de polemică 
confesională. Dimpotrivă, în Epistola către oasele mamei sale ne întâmpină 
un fervent cult al Fecioarei, obişnuit la curtea sa şi chiar o surprinzătoare 
influență franciscană: cultul rănilor lui lisus. Târgovişte, capitala Ţării 
Româneşti, adăpostea în vremea lui Neagoe şi o mănăstire a 
franciscanilor"?' Neagoe solicită avizul unei autorităţi dogmatice, al 
clericului grec Manuil din Corint, pentru lămurirea deosebirilor dintre 
ortodocşi şi catolici, „în momentul în care se pregătea să propună papei 
Leon al X-lea unirea bisericilor”. În 1519, voievodul valah cerea papei 
Leon al X-lea să-i socoteascá legati de el, pe el şi pe fiul său Theodosie, 


A?» 


„prin alianță perpetuă” cu Biserica Romano-Catolică.” 


15 PP. PANAITESCU, „Autenticitatea Învăţăturilor lui Neagoe Basarab” în Convorbiri 
literare, anul 77, 1944, p. 733-739. 
? VIRGIL CÂNDEA, „Primul document al experienţei diplomatice româneşti medievale: 
Învățăturile lui Neagoe Basarab” în vol. VIRGIL CÂNDEA, DINU C. GIURESCU, 
MIRCEA MALITA (coord.), Pagini din trecutul diplomației româneşti, Bucuresti, 1966, 
p. 109. 
? B.P. HASDEU, Arhiva istorică a României, tom II, nr. 16, p. 69. 
?! DAN ZAMFIRESCU, Neagoe Basarab..., p. 92. 
? IBIDEM, p. 229. Răspunsul Papei la propunerea de unire a Bisericilor se află publicat in 
Codicele Hurmuzaki, XI, 3, doc. 224, p. 308. 
3 ALEXANDRU PIRU, Istoria literaturii române de la origini până la 1830, Ed. 
Ştiinţifică şi Enciclopedică, Bucureşti, 1977, p. 34-35. 

Un contemporan occidental celebru al lui Neagoe Basarab a fost 
secretarul Florenței, Nicolo Machiavelli, autorul manualului politic Z 
principe. Forţa, valoarea şi actualitatea cărții lui Neagoe se descoperă când o 
comparăm cu opere similare, reprezentative în istoria omenirii. Deşi tratează 
acelaşi subiect cu Învățăturile, deosebirile dintre cei doi sunt fundamentale. 
Istoricul I. D. Sandu constată că modelul lui Machiavelli este Caesar Borgia, 
un personaj lipsit de scrupule, care acționează cu sânge rece pentru atingerea 
scopurilor sale, utilizând mijloace abjecte: minciuna, otrava, viclenia şi 
pumnalul. Idealul moral al prințului Renaşterii este omul autonom, liber în 
gândire şi acţiune. Neagoe Basarab urmează tradiţia bizantină şi zugrăveşte 
modelul unui principe chemat să întrupeze cel dintâi ideile morale creştine, 
care trudeste şi are încredere in supuşii lui şi se autoperfectioneaza ca om şi 
artist. Raporturile dintre domnitor şi supuşii săi se încadrează în limitele 
deschise ale alegoriei „grădinarului” (domnitorul) şi „grădinii” (boierii şi 
slujitorii), o reproducere în oglindă a parabolelor evanghelice despre 
„Hristos Vita” şi ,mláditele".?* 

Biserica Mănăstirii Argeşului şi Învățăturile fac din Neagoe „cel mai 
mare artist şi scriitor care a şezut vreodată pe tronul Ţărilor Románe".? 
Ceea ce îi deosebeşte pe cei doi sunt cele „două concepții diametral opuse: 

. concepţia bizantină, care vede idealul în întruparea virtuţilor creştine şi 
concepția Renaşterii care prezintă un nou model de stăpânitor, omul 
Renaşterii care descătuşat de obligațiile morale dă frâu liber pornirilor sale 
de dominație”. Există şi elemente comune celor doi autori, exponenti ai 
Orientului şi Occidentului, care tin în special de formă. „Ceea ce îl apropie 
pe Neagoe... de Machiavelli... este tocmai presimtirea că există o știință a 
mânuirii realitatilor politice şi sufletului omenesc, o tehnică a înstăpânirii 
asupra altora... Grija pentru ţinută, pentru fiecare gest şi cuvânt, pentru 
fiecare act, supravegherea de sine, arta de a-i descoase pe alţii (la nevoie si 
dându-le să bea), de a regiza propriul prestigiu, de a păzi secretul gândurilor 
proprii şi a le ghici pe ale altora”, scria Ion D. Sandu.” 

Un alt autor italian contemporan voievodului valah a fost Giovanni 
Pontano. Lucrarea sa, De principe, a fost publicată în ediţie princeps in 
1490, cunoscând ulterior numeroase reeditări.” Similitudinile şi deosebirile 


?' ION POP, Dicţionar analitic de opere literare româneşti, vol. 1, Casa Cărţii de Stiinta, 
Cluj, 2007, p. 460-461. 

?5 ION D. SANDU, Neagoe Basarab apărător şi sprijinitor al ortodoxiei, Sibiu, 1938, p. 23. 
°° IBIDEM, p. 143 şi EDGAR PAPU, Învățăturile lui Neagoe Basarab în contextul 
Renaşterii, în Revista „Luceafărul”, nr. 4, 1971. 

* GIOVANNI PONTANO, De principe, a cura de G.M. Capelli, Editrice Salerno, Roma, 
2003. La noi a se vedea studiul lui Nicolae LUCA, „Virtu cardinali nel Gli insegnamenti di 
Neagoe Bassarab per suo figlio Teodosie e nel De principe di Giovanni Pontano" in vol. La 
cultura romena tra l'Occidente e l'Oriente: gli umanesimi greco-bizantino, latino e slavo, 

urmează aceleaşi tipare umaniste medievale (interes pentru cultura clasică, 
enciclopedism, sincretismul izvoarelor istorice, interes moral pentru 
probleme politice, pedagogice şi religioase), reflectând „modelul comun al 
educaţiei unui principe renascentist”. Misiunea lui solicită stăpânirea unor 
virtuți laice şi religioase, a mai multor limbi de cultură şi circulație 
europeană, integrarea în spiritul vremii, dar virtutea supremă rămâne iubirea 
pentru Dumnezeu, care este izvorul omeniei. 

În 1516, Erasmus din Rotterdam tipărea lucrarea Institutio Principis 
Cristiani, în care „evanghelismul” oferea argumente pentru o societate şi o 
guvernare creştină. Occidentul însă a ignorat această parte de Europă, în 
care un geniu ortodox post-bizantin, cunoscător al slavonei ca limbă de 
cultură, „se apleca într-o dispoziție de spirit mult asemănătoare asupra 
cărților istorice ale Bibliei, de unde scotea pentru fiul său invataminte de 
guvernare a statului şi oamenilor, precum şi fundamentele unei doctrine a 
monarhiei absolute, prin care se dovedeşte un veritabil precursor al lui 
Bossuet din Politique tirée de l'Écriture Sainte”. Opera lui Neagoe 
reprezintá dovada cá Ortodoxia románeascá medievalá a influentat major 
gândirea politică a domnitorilor români”, într-o manieră organică şi profund 
umană, superioară influenţei exercitate de religie asupra gândirii politice în 
Occident. 

Istoricul Edgar Papu identifica in Învățături pe „omul secret" al 
Barocului, care, constrâns de condiţiile istorice la „un minus de esenţă”, va 
compensa „printr-un maxim de aparentá" ^! Gloria armelor va fi inlocuitá in 
timpul lui Neagoe Basarab in Tara Románeascá si in timpul domniei lui 
Petru Rareş (1527-1538; 1541-1546), în Moldova, cu edificii bisericeşti 
márete, împodobite cu picturi murale splendide şi cu o literatură de curte 
menită să atenueze şi să mascheze atrocitățile comise de puterea imperială 
otomană. „Barocul românesc” a fost un curent similar şi paralel cu 
Renaşterea şi Barocul europene, care îl situează pe Neagoe Basarab în 


Universita „Al. I. Cuza”, Iasi, 2004, p. 77-86 şi criticile lui DAN ZAMFIRESCU, 
Contribuţii la istoria literaturii române vechi, Ed. Ştiinţifică, Bucureşti, 1981; ADOLF 
ARMBRUSTER, Romanitatea românilor, Ed. Academiei, Bucureşti, 1972, Dr. ANTONIE 
PLAMADEALA, Dascăli de cuget si simtire românească, Ed. IBMBOR, Bucureşti, 1981. 
* DAN HORIA MAZILU, Literatura română în epoca Renaşterii, Ed. Minerva, Bucuresti, 
1984, p.131. 

? Prof. dr. DAN ZAMFIRESCU, „Marea carte a identităţii românești in Europa Renaşterii si 
in cultura universală” în NEAGOE BASARAB, Învățăturile lui Neagoe Basarab către fiul 
sau Theodosie, ediție facsimilată după unicul manuscris păstrat, transcriere, traducere în Ib. 
română şi studiu introductiv de prof. dr. G. Mihăilă, cu o prefaţă de Dan Zamfirescu, Ed. 
Roza Vânturilor, Bucuresti, 1996, p. IX-X. 

* EMANOIL BUCUTA, Un voevod filozof, în Revista ,,Transilvania”, 1943, p. 387. 

3! EDGAR PAPU, Barocul ca tip de existență, Ed. Minerva, Bucureşti, 1977 şi EDGAR 
PAPU, Despre stiluri, Ed. Eminescu, Bucureşti, 1986. 

ambianța lui Machiavelli şi Erasmus, dar îl distinge de aceştia prin 
„intensitatea vibratiei sale creştine, de veritabil isihast încoronat” şi prin 
„profunda lui omenie”. Omenia (să fii om de treabă, Menschheit, humanité) 
este o condiție contrară celei definite de Machiavelli, care justifica ne-omenia 
ca principiu politic, dar si mentalitatii ruseşti-orientale (ţarul Ivan cel 
Groaznic o va dovedi câteva decenii mai târziu, iar Stalin o va resuscita in 
sec. al XX-lea), prin care supuşii erau terorizati în numele unui Dumnezeu 
creştin-ortodox. Ortodoxia românească s-a manifestat echilibrat şi uman în 
istoria extremistă (occidentală şi orientală) a Evului Mediu, păstrând duhul 
tradiției duhovniceşti bizantine. 

În Ínvátáturi sunt prezentate liniile principale ale monarhiei de drept 
divin, cu obligaţiile fata de Dumnezeu şi faţă de popor. Ideile morale 
fundamentale sunt justiția şi omenia. Pentru o carte acuzată că predică fuga 
de lume, pătrunderea ideilor creştine în gândirea politică o face să apară în 
lumina unui manual practic al artei de a domni. „Domnul nu trebuie să-şi 
trateze supuşii ca pe o turmă de vite, în care poate intra cu sabia. El este dator, 
dimpotrivă, să ajute pe cei slabi, şi un amplu elogiu al milei”, documentat 
biblic si patristic? (Omilia la Psamul VIII, a Sfântului loan Gură de Aur). 
Ortodoxia aduce în arta guvernării principiile milei, omeniei şi Providentei, 
într-o  relationare paralelă (om-societate,  interioritate-exterioritate, 
generozitate-asprime etc.), ale cărei roade vizibile au rădăcini duhovniceşti 
în inima omului. Un conducător destoinic este în primul rând un om al 
rugăciunii, apoi un om de acţiune, îngăduit de Dumnezeu în cinstea 
princiară atâta vreme cât ÎI îngăduie pe Dumnezeu în viata sa. „Pentru că in 
viata aceasta au venit multi domni şi au fost unşi ai lui Dumnezeu, dar cei ce 
au proslăvit pe Dumnezeu, aceia au fost prosláviti de Domnul Dumnezeu, si 
aici, şi în împărăţia cerurilor”, învăţa Neagoe pe fiul sáu, Theodosie." 

„În nicio scriere pareneticá a Bizanțului ortodox nu ne întâmpină o 
relație atât de vie, de personală, de directă între divinitate şi omul încoronat. 
Niciun împărat bizantin nu ne apare, ca autor, capabil să creeze atât de 
multe rugăciuni”, sau atât de preocupat de ceea ce se petrece în sufletul 
omului, scria Dan Zamfirescu. Scrierea aparține genului parenetic, dar 
organizarea materialului alcătuieşte o structură unică între opere similare din 
literatura universală. Spre deosebire de scrierile bizantine, în Învățături apar 
idei politico-religioase mult mai evoluate: domnitorul nu este subiectul 
monarhiei absolute, necontestate, ci este ales dintre boieri, ca primus inter 


? DAN ZAMFIRESCU, Neagoe Basarab..., p. 291. 

NEAGOE BASARAB, Învățăturile lui Neagoe Basarab către fiul său Theodosie, Cap. 
VIII: „Pentru solii şi pentru războaie”, p. 301. 

* Prof. dr. DAN ZAMFIRESCU, Marea carte a identităţii româneşti... p. XII-XIII şi XV. 

pares; oamenii sunt egali în faţa legii; diplomaţia reprezintă prima soluție în 
rezolvarea conflictelor, apoi lupta armată.” 

Un exemplu cutremurător de discernământ politic, încadrat într-o 
creație liturgică este rugăciunea pentru ridicarea armelor pentru apărarea 
pământului strămoşesc: „Dacă veţi vedea pe unele din neamurile cele 
puternice îndreptându-şi oştile asupra voastră, nu le stati împotrivă,... ci 
plecati-va putin şi dati-le din ghearele voastre din vânat, adică din avutie... 
lar dacă veţi vedea cá nu vrea să se întoarcă, nu vă temeti de dânsul, nici de 
oştile lui mai multe, ci luați pe Dumnezeu în inimile voastre si rugati-va, 
zicând aşa: Stăpâne al tuturor, Ziditorule şi bunule Dumnezeu, noi suntem 
robii tăi... lar noi, Doamne, după porunca Ta, nu suntem bucuroşi de acest 
război, nici să vărsăm sânge... Şi noi ne-am plecat smerenia noastră lor, iar 
ei n-au vrut să primească smerenia noastră, ci s-au împotrivit, crezándu-se 
mai puternici decât Tine... lată, duşmanul nostru a venit împotriva noastră, 
iar noi nu le suntem cu nimic vinovaţi, ci cate cuvinte dulci au fost, cu ele 
i-am îndulcit, şi dacă a fost vorba de avutie, noi le-am dat, şi daca a fost 
vorba de smerenie, noi ne-am smerit. Dar ei n-au vrut să ne primească nici 
cuvintele dulci, nici avufia, nici smerenia, ci au venit acum să ia capul 
meu... şi capetele voastre. De aceea, eu nu voi lăsa, ci îmi voi pune capul 
pentru voi, că-mi este şi mie milă de voi... Să chemăm pe Dumnezeu în 
ajutorul nostru şi cu ajutorul lui Dumnezeu sa mergem împotriva lor. 
Pentru că, dacă sunt multi, Dumnezeu i-a înmulțit, iar pentru nesmerenia 
lor Dumnezeu îi va smeri şi va da pe vrájmasii noştri sub picioarele 
noastre” ? 

Relaţiile cu religia musulmană se subordonează concepției 
medievale, în care argumentele politice şi militare dictează argumentele 
religioase. În Învăţături, Neagoe Basarab recomandă lui Theodosie să nu 
aibă niciun fel de relație cu păgânii, „măcar de ti-ar fi frate, să te fi născut cu 
dânsul dintr-o mumă”. Sfatul poate fi o referire mascată la o rudă a 
Craioveştilor trecută la mahomedanism cu numele de Mehmed Beg." 
Începutul părţii întâi a Învățăturilor este o „teologie pentru uzul şefilor de 
stat”, un exemplu al succesului misiunii Ortodoxiei româneşti în rândurile 
nobilimii române conducătoare. În capitolul al II-lea, intitulat Despre fiica 
şi dragostea lui Dumnezeu, se regăsesc excelent formulate ideile isihaste ale 
Sfântului Simeon Noul Teolog. „Unul din elementele originale şi definitorii 
ale curentului cultural pe care-l reflectă scrierile din vremea aceasta este 
sinteza dintre religiozitatea potentata de isihasm şi lupta pentru cruce, adică 


35 GEORGE IVASCU, Istoria literaturii române, ed. Ştiinţifică, Bucuresti, 1969, p. 79-81. 
°° NEAGOE BASARAB, op.cit., p. 311-313. 

"DAN ZAMFIRESCU, Neagoe Basarab ..., p. 108. 

38 PAUL ANGHEL, Colaj si originalitate la Neagoe Basarab, in Revista „Argeş”,1971, nr. 11. 

pentru apărarea ţării de asalturile semilunei”, scria Dan Zamfirescu.” 
Compatibilitatea dintre îndatoririle voievodale şi gândirea religioasă 
(incluzând practica isihasmului), era o trăsătură comună în Orientul creştin, 
moştenită de la împărații bizantini, pentru care cunoaşterea teologiei făcea 
parte din ideologia statului. Astfel de lucrări ale genului parenetic se 
regăsesc la tarii ruşi Ivan cel Groaznic şi Vladimir Monomahul, la ţarul 
Simeon al Bulgariei şi la alţii, ca „oglinzi ale domnilor” (Fiirstenspiegel, 
Mirror of Princes), dar opera voievodului român dovedeşte o uimitoare 
originalitate. 

Neagoe Basarab dedică un spaţiu generos „transmiterii sistematice a 
ideologei dominante” medievale. Societatea românească din cele trei 
provincii separate politic era unită de lupta împotriva dominației turceşti. 
Astfel, Neagoe „urmărea... păstrarea şi educarea societăţii în coordonatele 
ideologiei moştenite, fata în fata cu o altă societate — a feudalismului islamic 
— ce-i dorea desfiintarea”.*' Lupta de idei era doar un plan secundar al luptei 
armate. Cele două extreme între care se desfăşoară întreaga viata a lumii 
medievale sunt „hieratismul şi dinamismul”, adică între idealul ascetic şi 
idealul cavaleresc.” Dan Horia Mazilu consemna frecvenţa intrărilor în 
monahism din rândurile familiilor boiereşti şi domnitoare în sec. al XV-lea 
şi al XVI-lea, un semn că „idealul monastic” de „coborâre isihastă” domina 
atât gândirea laică, cât şi pe cea profană, datorită idealurilor ascetice şi 
mistice comune." Istoricul Dan Zamfirescu, scriind despre realismul 
echilibrat al Ortodoxiei româneşti, crede că Învățăturile lui Neagoe Vodă 
Basarab către fiul său Teodosie reprezintă o operă în care realismul şi 
idealismul moral-ascetic se îmbină firesc într-un „umanism despre care 
opera lui Neagoe Basarab ne spune câte ceva încă de acum o jumătate de 
mileniu”, umanism răsăritean întârziat, care „a devenit proverbial şi explică 
în bună parte conținutul faimosului instinct politic ce stă la originea 


; Ys : X 44 
miracolului istoric románesc". 


Concluzii 

Apariția in istorie a domnitorului s-a bazat pe stabilirea unor relații 
privilegiate cu Biserica, voievodul fiind „uns al lui Dumnezeu”, şi pe 
pătrunderea avizată în interiorul sistemului ideologic, de proveniență 
teologică, cu scopul de a-l domina. Din Învățăturile lui Neagoe Basarab 


? DAN ZAMFIRESCU, Neagoe Basarab ..., p. 86. 

“ G. MIHAILA, „Originalul Învășăturilor lui Neagoe Basarab. Răspuns la o ipoteză” în 
Magazin istoric, Nr. 10 (67), octombrie 1972, p. 62-65. 

^' DAN ZAMFIRESCU, Neagoe Basarab..., p. 289. 

2 LD. LAUDAT, Istoria literaturii române vechi, Partea I, Bucureşti, 1962, p. 40-50. 

? DAN Horia MAZILU, op.cit., p. 523. 

^ DAN ZAMFIRESCU, România — pământ de civilizație şi sintezd..., p. 131-132. 

către fiul său Theodosie se face auzit un creştin informat, un politician 
practicant al „rugăciunii inimii”. Tot de aici răzbate simpatia domnitorului 
pentru Biserica Romano-Catolică, dar fără nicio urmă de polemică 
confesională. 

Comparând capodopera literară a lui Neagoe Basarab cu opere 
similare din Occident, se constată asemănări care tin în special de formă. 
„Barocul românesc” a fost un curent similar şi paralel cu Renaşterea şi 
Barocul european, care îl situează pe Neagoe Basarab în ambianța lui 
Machiavelli şi Erasmus, dar îl distinge de aceştia prin intensitatea vibratiei 
sale creştine, isihastă şi prin sentimentul de omenie. 


Abstract: The Mission of the Romanian Orthodoxy during the Reign of 
Neagoe Basarab (1512-1521) 

After the fallen of the Byzantine Empire and his capital city 
Constantinopole, the center of the Byzantium culture is kept in the 
Romanian territories, where a similar phenomenon like the Latin 
Renaissance is starting. The Romanian Orthodoxy had a special person as 
the primary missionary exponent both inside and outside the country. 
Neagoe Basarab was for many years the ruler in this part of Europe. His 
theological work, Învățăturile către fiul său Theodosie [Teachings for his 
son Theodosius], follows the byzantine tradition and expresses the model of 
the ruler, first as a Christian one and second as a political figure. The 
activity of Neagoe Basarab remains after centuries the proof that the 
Romanian Orthodoxy for the medieval time had influenced in a high 
measure the political thinking of the Romanian rulers in a very profound 
human manner. 

TRADUCERI SI DIORTOSIRI 


Cuvântarea de laudă la Sfânta Mare Muceniţă Varvara 
a Sfântului Petru al Argosului 


Pr. Conf. Univ. Dr. CONSTANTIN I. BAJAU! 


Sfanta Mare Mucenita Varvara este praznuita la 4 decembrie. Moastele ei au 
fost aduse la Constantinopol şi aşezate într-o biserică din interiorul palatului 
imperial de către împăratul şi teologul Leon al VI-lea Înțeleptul (886-912). 
Mai târziu, Varvara, fiica împăratului Alexie Comnenul şi soţie a marelui 
duce rus al Kievului, Mihail Iziaslavici, a luat o parte din moaştele 
mucenitei şi le-a dus la Kiev, unde se găsesc în catedrala Sfântului Vladimir. 
În anul 991, împăratul Vasile al II-lea al Bizanțului a dăruit si el o parte din 
moaştele Sfintei Mucenite venețienilor, care le-au aşezat în Basilica San 
Marco. 

Cuvântarea Sfântului Petru al Argosului, închinată Sfintei Mari 
Mucenite Varvara, este rară, veche şi exteriorizează sentimentul de bucurie 
pe care acest mare predicator grec al secolului al X-lea îl simte, la 
sărbătoarea mucenitei. Pentru creştinul din toate timpurile, ce caută virtutea, 
pilda Sfintei Mucenite Varvara, mărturia ei curajoasă este ziditoare de 
suflet. ,,Admiratia fata de mucenita este copleşitoare”, cum zicea Sfântul 
Petru al Argosului odinioară şi cum vedem şi astăzi. Ea este cinstită ca 
ocrotitoare a minerilor, dar şi a geologilor, a arhitecţilor şi a prizonierilor. În 
tara noastră, numele Varvara este răspândit mai ales în vest şi sud-vest şi în 
zonele miniere. 

Traducere: 

1. Multe sunt bucuriile vieții acesteia, care ne umplu de plăcere 
vremelnică, dar ne desfată numai simţurile. Însă nimic nu este atât de dulce 
şi de multumitor, pe cât sunt cuvântările de laudă şi praznuirile martirilor, 
la care sunt proslavite luptele lor victorioase şi harul lui Hristos şi care fac 
să se lumineze fata celor ce le aduc laudă de revarsari de lumină, prin 
contactul lor cu sufletele sfinte si cu plăcerea inefabilă, pricinuind 
deopotrivă trupului şi sufletului bucurie şi nesat după acestea. 


' Universitatea din Craiova, Facultatea de Teologie Ortodoxă. 

? Traducerea s-a realizat după ediţia: Konstantinos Th. Kiriakopoulos, Sfântul Petru 
Episcop al Argosului - Viaţa şi cuvântările. Introducere, text, traducere, scolii, Atena 1979 
(în limba greacă). 

Aşadar, fiindcă suntem alcătuiți dintr-o parte raţională şi o alta 
parte sensibilă, la cea dintâi participând prin cele netrupeşti, datorită 
alcátuirii ei nemateriale, iar la cealaltă prin cele trupesti, datorită alcătuirii 
ei materiale, nu ar fi drept să nu se schimbe fiecare dintre acestea spre mai 
bine, prin mijloacele ce ne stau la dispoziție. Şi s-ar putea înălța (firea 
omenească alcătuită din cele două parti), dacă ar participa mai des la 
luptele celor care L-au mărturisit pe Hristos. 

Deci ce ar putea găsi cineva mai potrivit pentru imitarea virtuţii şi 
pentru a-l îndemna în cele bisericeşti, decât mărturiile curajoasei Varvara, 
care atât în cele trupesti, cát şi în cele sufleteşti s-a dovedit a fi mare şi s-a 
arătat mai puternică şi mai presus de chinuri, încât a câştigat toată slava 
cea mai presus de firea oamenilor? 

Nimeni nu poate nega faptul că luptele ei sunt peste puterea noastră 
de înţelegere. Cei care judecă drept, recunosc în egală măsură că nu este 
nefolositor să-şi aducă aminte de luptele ei. Cei care urmăresc să 
dobândească iubirea sfântă, se laudă cu acestea, iar cei tineri (de 
asemenea), fiindcă aproape că izbutesc cele ce par a fi cu neputinţă. 

2. In orice caz, pentru că admiraţia fata de mucenitá este 
copleșitoare, iar cei care îi aduc laudă sunt amabili, entuziaşti şi năvalnici 
şi pentru că momentul acesta o cere, să începem să o lăudăm pe muceniţă şi 
să înaintăm în întâmpinarea zilei ei de sărbătoare, conducându-ne cuvântul 
spre lauda potrivită. Căci nu există nimic altceva pe care, dacă îl fac, să îi 
mulțumească mai mult. Pentru unii, patria pământească este motiv de 
modestie, iar moştenirea bună a părinţilor lor este motiv de mândrie, chiar 
dacă din acestea nu câştigă o mai mare cinste, ci cel mult faima văzută. 
Căci cei la care elogiul nu izvorăşte din cele ale lor, aceia náscocesc ceva 
străin, precum vopseau din unguentii de înfrumusețare peste decoratiunile 
artificiale. Pe cand Varvara atât de mult a ignorat frumuseţea văzută, încât 
şi-a sprijinit elanul pe cele inteligibile şi nemuritoare. Căci nici arta 
construcțiilor şi a fortificațiilor celor mai înalte, nici vremea frumoasă de 
vară nu se pot compara cu cele pe care le nădăjduiesc martirii şi cei ce se 
înrudesc şi se aliază cu ei, care, firesc, vor ca ei (martirii) să fie incununati 
şi laudati ca nişte flori. Căci sunt de preferat dispoziţiile sufleteşti cele 
bune, în locul celor lăudate. lar în cele fireşti ale sufletului trebuie să se 
miste şi să trăiască şi trupul. 

3. Dar, fiindcă trebuie amintiţi părinţii ei, nu pentru a dobândi 
(Varvara) o faimă mai mare de la aceştia (cum este posibil să se fi 
întâmplat una ca şi aceasta celor care au ajuns într-o astfel de rătăcire?), ci 
ca să dovedesc că, în ciuda faptului că a avut părinți vicioşi, atât de mult a 
arătat repulsie în a-i imita, voi începe Să istorisesc de aici. 

Mucenita, după legile firii, dintr-un măslin sălbatic a íncoltit în 
pântece, ca un măslin bun, cunoscută fiind înainte de zămislirea ei, mai 
curând hărăzită pentru aceasta. Astfel a fost făcută asemenea şi părtaşă la 
slava dumnezeiască prin răbdarea ei în chinuri, lucru mai frumos şi mai 
minunat decât pot vedea ochii cu privirea. 

Prin simetria părţilor si prin frumusețea membrelor, unde trebuie şi 
cât trebuie, a dobândit o frumuseţe inefabilă şi fără de asemănare, nevăzută 
şi negraita, fata de cele mai vestite pentru frumuseţe dintre femeile din acea 
vreme, dovedind celor care îndrăzneau să-i imite formele şi însuşirile că nu 
pot să se infatiseze asemenea ei. O aşa mare grădină de frumuseți trupesti a 
sădit într-însa Cuvântul Creator. De la Acesta a luat ea şi ceea ce este mai 
de admirat. Fiindcă, chiar dacă a fost asaltată de multi dintre cei atraşi de 
frumusețea ei, fără să fi provocat pe vreunul dintre aceştia, ea a căutat şi a 
privit la binele ideal al Mirelui. 

4. Părinţii ei erau idolatri fanatici şi aveau o mare chemare către 
templele idoleşti. Dar fiica lor nu îmbrăţişa preocupările părinţilor. Căci cu 
adevărat este necesar să ne păstrăm însuşirile naturale, ca ele să rămână 
aceleaşi, să nu le schimbăm cu cele dobândite. Fiindcă suntem înzestrați cu 
libertatea sufletului şi trebuie să le preferăm pe cele mai de pret prin 
alegerea celor mai bune. Prin urmare, tânăra a ales ceea ce este bine şi s-a 
luminat, adică a primit putere de sus şi a luat de acolo lumina dumnezeieştii 
cunoașteri. A avut în mintea ei teama cea sfântă, care a înflorit si a crescut 
într-însa odată cu creşterea în vârstă. Dar nu s-a exprimat, ci a amânat 
manifestarea părerii ei libere. S-a arătat îngăduitoare fata de nebunia 
părintească, pentru ca să nu provoace pedeapsa legilor păgâne şi o 
irezistibilă reacţie de mânie împotriva ei. 

5. Cine a pregătit-o şi a inzestrat-o mai dinainte cu acele însuşiri 
sfinte? Cine a ştiut mai dinainte alegerea ei şi de aceea a convins-o să 
dispretuiasca preocupările pentru strălucirea lumeasca şi pentru bogăţie? 
Cărei evlavii îi slujea şi ce dascăl a avut, care i-a schimbat blandetea si 
feminitatea în barbatie? Nimeni Altul, decât Acela care cunoaşte dintru 
început cugetările inimii şi contribuie la întărirea în cele sfinte. 

Dar tatăl ei, urmând legile trupesti, îi oferea, încă înainte ca ea să fi 
cerut, cele plăcute tinerilor, haine fecioreşti şi cele spre înfrumusețare... 

El a închis-o într-un turn special pregătit, ca înlăuntrul lui să-şi 
păstreze şi să-şi păzească comoara fecioriei. Poate că a fost lucrarea 
Proniei Celei Înalte, ca ea să nu-şi păteze, intrând în legătură cu multi, 
cinstea ei sfântă, ci într-un mod aparte şi prin îndepărtarea ei de alții, să se 
păzească neatinse frumuseţea, fecioria şi credința neclintită, iar grija ei 
cotidiană să nu fie îndreptată spre moliciune. Pe Varvara nu au atras-o 
pietrele prețioase şi nici țesăturile moi. Jocurile şi cântecele din sălile de 

spectacol şi toate cele pe care le-a gândit mulțimea celor care îi înşală pe 
tineri, pe ea nu au abătut-o de la grija pentru cele sfinte. Căci toate acestea 
se întâlnesc pe scenele teatrelor şi pe căile rău famate. Ci ea s-a sprijinit 
numai pe binele sufletesc şi a arătat o mare preţuire pentru acesta. 

Prin viata sa ascetică, retrasă, Varvara atât de mult a prins elan şi a 
fost condusă spre frumuseţea desăvârşită a Mirelui, încât a ignorat pe toate 
cele ce tin de logodna trupească, refuzând patul conjugal si a alungat şi 
îndepărtat pe tatăl ei, care o implora, rugând-o pentru aceasta. 

6. Tânăra a făcut să crească în interiorul ei credința în Hristos, 
având gânduri evlavioase. Dar a venit vremea să facă cunoscută tuturor 
barbatia sa şi să incunostinteze pe toţi de faptul cá se afierosise lui Hristos. 

Atunci tatăl ei, după obiceiul celor atasati de cele materiale, era 
preocupat de construcția unei băi, la care după ce i-a pus temelia şi i-a 
instruit pe constructori, a plecat în grabă departe. 

Pronia, care s-a îngrijit de cele referitoare la tânără, a rânduit totul, 
ca să dovedească iubirea dumnezeiască a mucenitei şi nepriceperea 
părinţilor ei. Mucenita a început să viziteze construcţia tatălui ei. Si atunci a 
făcut această primă dovadă de evlavie: a schimbat o fereastră dublă într-una 
triplă. Şi, cu mâinile şi cu picioarele ei, a făcut ca bazinul băii să devină un 
loc de curăţire a trupurilor necurate. 

A repudiat clădirile tatălui ei si a luat in râs deşertăciunea lor. 
Acestea s-au păstrat de atunci şi până astăzi şi se văd conservate acolo, în 
patria ei părintească, oferind vindecare celor ce se ating de ele. 

7. De aici, Varvara a urcat iarăşi în turnul ce o proteja. Întorcându-se 
tatăl ei şi fiind neliniștit pentru cele trei ferestre, a aflat că lucrarea fusese 
comandată de fiica lui, pe care a chemat-o şi a întrebat-o care este cauza 
schimbării. Când însă fata a răspuns că cele trei ferestre dau mai multă 
lumină si ca cele trei preinchipuie Ipostasurile Sfintei Treimi, tatăl s-a 
aprins de mânie şi a vrut să o ucidă cu pumnalul. 

Aceasta însă, fiindcă a fugit din mâinile tatălui, s-a ascuns într-o 
stâncă abruptă si mare, care s-a deschis şi a închis intr-insa pe cea 
urmărită şi a primit-o, păzind-o de mâna criminală a tatălui ei, după ce fata 
a înălțat o rugăciune fierbinte. lar tatăl s-a îndepărtat de ceea ce îl unea cu 
fiica lui şi s-a afundat mai mult în condamnarea pentru crimă. 

Vai lui, ce cicatrizare psihică şi afundare de negrăit în întunericul 
minţii lui lipsite de evlavie! Și, prin aceasta, căderea sa a ajuns definitivă. 
Chiar dacă a văzut o minune aşa mare, mânia sa nu s-a domolit, nici 
roseata feţei nu i-a trecut, ci s-a făcut trădător al frumoasei lui unice fiice. 
Ci, ca şi cum era ars de o flacără lăuntrică, tatăl s-a ocupat de căutarea ei. 
Si, când a găsit-o, a dus-o in fata arhontelui patriei sale, infatisandu-se el 
însuşi ca judecător şi călău. Căci credea, desigur, că va face o faptă 

virtuoasă şi evlavioasă, dacă nu va lăsa scăpată încă nici pe fiica lui, de 
dragul zeilor. 

8. S-a ínfáfisat deci mucenita ca acuzată, ca o mieluşea ín fata 
călăilor ei, fără teamă, fără să se plângă şi având tăcerea vrednică de 
laudă a lui Hristos. 

Cel care era arhonte al ţării aceleia a observat frumuseţea si 
blándetea tinerei şi a crezut cá o va descuraja, fie prin credibilitatea 
dezmierdărilor, fie prin promisiuni interesante, fie prin ameninţarea 
Chinurilor. El i-a spus mucenitei: ,, Cátà diferenţă este între cele ce se zic 
despre tine şi cele pe care le savarsesti! Si, dacă te-a adus până la acest 
altar tatăl tău, arătând zelul fierbinte al evlaviei lui pentru zei, poate cá te 
vei schimba din hotărârea ta. Dar mi se pare că, deşi eşti femeie, ai un mod 
bărbătesc de a gândi. Dacă zeii pe care îi cinstim sunt mari, trebuie ca şi 
gândurile despre ei să fie înalte, ca să înțelegem dumnezeirea lor. Au fost şi 
alții, înaintea ta, bogaţi si cu origini nobile şi au preferat ceea ce este mai 
bun pentru o judecată logică, adică au preferat să aducă cinstire zeilor. 
Dacă deci, deşi erau mari în virtute, ei au preferat legile, în locul oricărui 
împărat şi a orice aceia au privit ca fiind bun ca să venereze şi nu au ezitat 
să îi cinstească pe zei, de unde şi până unde tu, înarmată cu atât de mult 
curaj, te-ai gândit să preferi altceva decât au rânduit conducătorii? Fiindcă 
toți preferă ceea ce este bun, cu excepția cazului când cineva nu vrea el 
singur sa vadă cele ce trebuie cinstite”. 

9. Acestea le-a spus, după tradiţie, arhontele. Căci a socotit că nu 
trebuie să zică mai multe, privind la modestia prezenţei ei feminine. Însă ce 
a răspuns mucenita? Cat spirit bărbătesc a arătat, iar nu femeiesc! 

„Nu există, judecătorule, nimic mai uşor decât aceea de a distinge 
cineva adevărul celor ce îi stau in fata. Desigur, când cineva sta in fata 
scaunului de judecată şi nu se înclină la nicio ameninţare, sarcina aceluia 
este să judece fără greşeală adevărul şi să nu facă pe placul celor ce îl 
amenință. Însă nu există la toţi acelaşi mod de a vedea realitatea, fiindcă 
alții cred altceva şi se răspândeşte astfel modul lor de judecată şi opinia lor 
şi aşa ajung la concluzii aflate departe de adevăr. 

Dar fiindcă ai pregătit aici cele necesare ca să aduc cinstire zeilor, 
află mai întâi de la mine că mulțimea lor nu este vrednică de natura divină. 
Dacă aş primi o astfel de învăţătură, ar rezulta de aici o poliarhie, după 
aceea o revoltă. Atunci s-ar produce o dezbinare, ce ar conduce (Zeii) la 
inexistenta, rezultând certuri şi revolte, controverse. Si eu, ca parte a 
acestui univers, aş suferi aceeaşi stricăciune cu lumea şi nu aş mai putea 
învia din nou, nici nu aş mai putea aduce jertfă celor care trebuie. 

Dacă fapta tatălui meu, că m-a predat în mâinile tale, o socoteşti ca 
fiind dovada celei mai mari evlavii şi o recomanzi, faci o greşeală, fiindcă 

alegi pe cele rele, care sunt oprite şi care sunt urâte chiar şi de animale. 
Căci dacă sunt creaturi ale naturii cele pe care le adori tu, atunci şi omul 
este operă a naturii şi suntem din fire oameni ce provin din alti oameni. În 
noi înşine există legile naşterii şi ale purtării de grijă pentru copiii noştri 
naturali, lucru pe care nici tu nu-l socoteşti ca lipsit de evlavie. Atunci tu de 
ce depásesti legile naturii? 

După socotinta aceasta, se dovedeşte că este lipsit de evlavie fata de 
ceea ce este sfânt (ce paradox!) faptul că s-a făcut o asemenea nebunie 
împotriva mea, cea care sunt urmaşa tatălui meu, dar nu rătăcesc în 
credința idolilor săi. Căci dintr-o dată el a fugit de la ceea ce este drept, 
căzând în prăpastia păcatului. 

Însă eu am urât şi îi resping pe zeii cei multi. Căci Unul este 
Dumnezeu, Tatăl şi Fiul Său Cel Unul Născut şi Duhul Cel Împreună fără 
de început si Cinstit. Dumnezeu este Unul după fire, după voinţă, putere şi 
domnie. El este propovăduit în Trei Persoane. Persoane nu nedesavarsite, 
convenționale şi neipostaziate. În ce priveşte timpul şi existența şi 
dispoziția, o Persoană nici nu precede, nici nu urmează pe Alta, ci au 
apărut în mod desăvârşit şi prin Ele însele, în mod nestricăcios, împreună 
fără de început. Pe de o parte, Dumnezeu este în afară de timp. Pe de alta, 
Tatăl este cauza si prin aceasta împreună-există şi sunt intelesi Unul cu 
Altul (Tatăl, Fiul şi Duhul Sfânt), fără să se declare mai mulți dumnezei 
prin treimea naturilor, ci o monarhie (un Dumnezeu), datorită unităţii 
naturii Persoanelor şi a strălucirii slavei. Unul este Dumnezeu Cel în Trei 
Ipostasuri, Cel in Care credem şi pe Care ÎI cinstim. Dar celor care au 
simţurile surde şi inerte, cum este posibil să le pui in fata evlavia sfântă? Să 
dispară (aceştia)! Să se piardă! Să se nimicească şi să meargă la osánda 
deplină!” 

10. Auzind arhontele din gura mucenitei şi rostit de limba ei 
femeiască un aşa de mare răspuns, cu cuvinte atât de puternice, s-a făcut 
mut, însă în acelaşi timp s-a înfuriat şi şi-a arătat ura lăuntrică, 
exprimându-şi mânia ascunsă fata de mucenita lipsită de apărare. 

Şi în ce a constat aceasta? A poruncit să fie dezbrăcată şi întinsă pe 
pământ cea pe care nu o putuse învinge şi să fie aspru biciuită. Apoi să-i fie 
acoperite rănile cu o țesătură aspră, arătând în acest mod mânia ascunsă, 
prin dublarea chinurilor. 

Să ne minunam de rezistența viguroasă a mucenifei şi să repudiem 
nebunia judecătorului. Căci ea, ca un trandafir delicat şi alb, s-a ivit din 
măruntaiele pământului şi s-a arătat roşie la fata, cu o roşeață naturală. 
Aceasta în vreme ce judecătorul, cu lovituri neîncetate asupra ei, s-a 
afundat în condamnarea pe care o primesc mizantropii. 

Ce să admire aşadar cineva mai întâi la aceasta? Dacă ar admira 
tinerețea trupului, atunci ar ignora statornicia ei. Dacă ar admira 
rezistenţa ei la suferinţa biciuirii, atunci ar rămâne surprins şi de limba ei, 
care rostea cuvinte dumnezeiesti. 

Nevoind să cedeze, a fost închisă şi aruncată în întunericul temnifei, 
ca un supliment la chinul suferit şi a suportat foamea, acest călău crud al 
vieții. Si iarăşi, mai mult decât aceasta, a suferit greutăţi necontenite şi 
orice fel de chinuri. 

Însă a fost cercetată de Cel Grabnic ajutător şi Acesta i-a dăruit 
ceea ce ceruse. La miezul nopții, a văzut o lumină cerească puternică în jur 
şi a auzit deasupra ei o voce, care venea din gura sfântă, îndemnând-o să 
aibă curaj şi să se întărească şi sa nu se umple de teamă în fata chinurilor, 
căci El este cu ea. 

11. Ce s-a întâmplat deci mai departe? Rănile au dispărut, tăieturile 
s-au vindecat, sufletul i s-a veselit. Si mucenita a fost ca înainte (O, ce 
bucurie de sus şi grabnică vindecare, pentru care suferinda a slăvit şi a 
cântat Celui de dragul Căruia a pătimit!). 

Judecătorul, orbit de fierberea sa sufletească, a silit-o să vină iarăşi 
în fata lui şi a adus-o la altă judecată. A condus-o la o nouă înfăţişare, ca 
pe o condamnată. Dar gura cea slobodă a mucenitei a vestit tuturor pe 
Doctorul şi I-a atribuit Acestuia puterea vindecării ei. 

Ce a făcut atunci împuternicitul cu cea care era judecată, trece 
dincolo de măsura celor omeneşti... Intelegem astfel mărimea minunii, care 
arată Cine este Făcătorul de minuni şi Săvârşitorul. Cat de ingrate sunt 
puterile diavolilor! Căci aceştia au cunoscut cine este conducătorul şi l-au 
obligat (pe arhonte) să nu vadă minunea, ci să ignore adevărul. Căci 
diavolul este impietrit în necredinta. Arhontele a continuat cu chinurile 
insuportabile şi nu s-a lăsat muiat de aceste atât de mari minuni. A poruncit 
ca mucenita să fie zgariata pe coaste şi să fie arsă cu torte pe rani. lar 
mucenita a mulțumit pentru toate şi s-a arătat mai plină de bărbăţie în lupta 
ei, ca şi cum ar fi fost înconjurată de flori şi lovită cu petale de trandafir. Şi 
în timp ce pătimea ea, o altă tânără, sfioasă la vedere, care privise luptele 
mucenifei, nu a putut să tind ascunsă în inima ei dragostea pentru Hristos şi 
a dat de înţeles judecătorului admiraţia ei fata de mucenita prin lacrimile 
pe care le-a vărsat pentru aceea. Tiranul a înţeles că şi ea era creştină şi se 
numea pe sine „roabă a lui Hristos”. A poruncit să fie chinuită, trupul 
fiindu-i jupuit. Şi fiindcă tânăra nu a ezitat să repudieze pe zeii lui, a 
devenit învăţătoare si pentru alții. Judecătorul a poruncit apoi să fie 
pedepsite într-un mod inuman şi să le fie tăiat sânul. Şuvoaie de sânge au 
curs atunci... O asemenea pedeapsă a gândit judecătorul, ca mucenita să fie 
supusă la o moarte mai grabnică. 

12. Astfel s-au întâmplat acestea. Dar nimic nu a îndepărtat-o pe 
mucenitá de iubirea pentru Hristos. Nici trupul ciuntit, nici fierul încins cu 
care a fost arsă, nici epuizarea psihică din închisoare, nici chiar pedeapsa 
inumană de a i se fi tăiat sânul. Toate acestea au fost pentru ea, care 
pătimea pentru Hristos, mai dulci decât orice plăcere, mai dulci decât 
mierea, aducându-i multă mulțumire. Ea ar putea fi asemănată cu o vita cu 
multe ramuri, încărcată cu frunze şi struguri, căreia, după ce a fost tăiată 
brusc, îi rămâne rădăcina. 

Ca să epuizeze uneltirile lui şi astfel să se aducă mai multă slavă lui 
Dumnezeu, arhontele a poruncit ca tânăra să fie supusă unei umilinte şi mai 
mari, purtând-o goală prin oraş. Dar „El, Cel care poartă haină 
luminoasă”, în vreme ce aceasta se ruga şi implora, a rămas lângă ea, 
acoperindu-i goliciunea în chip nevăzut. 

Prin cele prin care chinuitorul a crezut că va face ca mucenita să fie 
mai neputincioasă, a făcut-o mai îndrăzneață şi mai tare. Cu cát o chinuiau 
mai mult persecutorii, cu atât îi întrecea mai mult... A îndurat mulțimea 
pedepselor în trupul femeiesc şi slab, încă şi pe cele mai grele, pe care nici 
barbatia nu le-ar fi putut purta. Fiindcă tiranul a crezut că, după ce a 
născocit chinurile cele de multe feluri, va fi în stare, cu cuvintele lui, să 
induplece şi să constrângă şi pe mucenita, lucru care a fost cu neputinţă. Si, 
cu inventivitate, a crescut răutatea sa de fiară. 

Nimic nu poate justifica atitudinea lui, nici chiar faptul că tatăl 
tinerei a adus-o pe aceasta la judecată, călcând legile părintești. Căci, după 
ce a ignorat cele ce se potrivesc naturii umane, a căzut în cele ale naturii 
fiarelor sălbatice. Dar şi acelea, chiar dacă sunt private de rațiune, se 
schimbă, apărând după legea firii pe urmaşii lor. Şi multe dintre 
necuvântătoare, spre a-şi salva puii, preferă moartea în locul vieţii. 

Cum deci poate fi numit om, tatăl tinerei acesteia, când el se arată 
mai rău decât fiarele, din cauza mâniei fata de fiica lui, ajungând la stadiul 
ultim al inumanitafii?... 

Arhontele a hotărât apoi moartea mucenitei prin sabie şi să aibă 
acelaşi sfârşit cu ea şi cea care pătimise împreună cu aceasta (tânăra 
Iuliana). 

13. Tatăl mucenitei, ca să pară că adoră mai mult pe zeii lui şi să se 
arate ca simpatizant al arhontelui, el însuşi orbit fiind de mânia demonică şi 
dorind cu nerăbdare moartea fiicei lui, după ce a luat-o din mâinile 
călăului, a mers spre locul săvârșirii, arătându-se ca judecător si călău al 
fiicei sale. 

Aşadar, cine nu va admira statornicia în credință a mucenitei? Cine 
nu va fi dezgustat de răutatea şi criminalitatea părintelui? Căci cele pe care 
nu ar îndrăzni cineva vreodată să le săvârşească, dintre duşmani, pe acelea 

a avut curajul să le săvârşească un tată cu copilul lui iubit... Tatăl, cu 
privirea vicleană şi obrazul roşu, scrâşnind din dinți, cu voce tare şi 
neinteleasa, care se asemăna răgetului leilor, a hotărât să aplice asupra ei 
toate cele pe care le poruncisera chinuitorii. Si doar că nu a sfăşiat-o cu 
dinții lui. 

Dar mucenita a primit totul fără să se teamă că pătimeşte pentru 
Hristos. Căci pentru ea nimic nu era mai dulce si mai de dorit decât sa 
moară pentru Acela. Însă îi părea rău pentru tatăl ei, ca să-şi păteze 
mâinile cu sângele fiicei lui. 

14. Mucenifa s-a rugat si cerea ajutorul. Era indiferentă fata de 
starea în care se afla ea, dar înălța rugăciuni pentru întreg neamul 
omenesc. A ignorat vremelnicia, alcămirea ei pământească şi faptul că se 
va desface trupul său în cenuşă şi țărână. S-a gândit că, fiindcă trupul 
nostru cel smerit se supune legilor naşterii şi stricăciunii, trebuie neapărat 
ca să nu se piardă ceea ce se cuprinde intr-insul, sufletul... 

Ne rugăm şi noi ca mucenita Varvara să ne vindece de orice boală 
molipsitoare, iar numele ei să devină tămăduitor pentru cei care au astfel 
de suferinţe. Să incuviinteze acestea Paracletul şi, cu voce negrăită, să 
pecetluiască El împlinirea cererilor. 

După ce a luat curaj această ființă feminină cu suflet mare şi 
insufletita cu nădejdi dumnezeieşti, s-a arătat ea foarte veselă să primească 
moartea violentă de la tatăl ei. 

15. Dar nu a întârziat Să vină şi pentru acesta Dreptatea divină. 
Căci un trăsnet, asemenea celui căzut odinioară asupra locuitorilor 
Sodomei, l-a lovit şi l-a făcut cenuşă, trimitándu-l în focul cel veşnic şi 
nestins, în iad. 

Curajoasa mucenita a lui Hristos a fost ridicată la cer de puterile 
îngereşti, la Cel ce a incununat-o, aducându-l sângele ei, arătându-şi 
rănile, coastele dezgolite de carne şi pieptul tăiat. Pe acestea le-a primit 
Dumnezeu ca fiind mai de pret decât orice jertfă. Le-a socotit jertfa 
desăvârşită, mai de pret decăt jertfa lui Abel. Căci aceasta, chiar dacă a 
constat din grăsime şi oi grase, a fost oferită din cele ale firii străine şi fără 
rațiune. Dar jertfa mucenitei nu a fost din cele străine, nici din cele lipsite 
de rațiune, ci din trupul său, pe care Dumnezeu l-a creat şi pe care ea l-a 
jertfit în chip drept şi măritor. 

16. Aşadar, cine va fi în stare să o laude după vrednicie pe această 
mucenita, care s-a luptat şi a învins astfel? Ce limbă va fi vrednică să 
grăiască faptele cele mari şi mai presus de fire arătate de ea? Ce mirese ar 
putea să se îmbrace ca ea şi să fie încununate cu cântări? După părerea 
mea, numai David şi Solomon o pot astfel lăuda. Căci nu trebuie să o laude 
şi să-i cânte alții decăt aceşti regi, atât de mari după virtute şi vestiti dupa 

dumnezeiasca înțelepciune. Aceştia să o încoroneze cu cântările lor ca şi cu 
trandafiri şi flori. Ea este fiica regilor, din interiorul căreia a înflorit 
mărirea sufletească şi s-a îmbrăcat cu haine brodate de aur, adică cu 
mulțimea virtuţilor (Psalmul 143, 12). 

(Cântarea Cântărilor) o numeşte frumoasă şi iubită, narcisul din 
câmpie şi crinul din vâlcele (2, 2). Este precum mărul între copacii 
neroditori din pădure (2, 3). Admirând la superlativ frumosul ideal, 
(Solomon) spune: „Frumoasă este fata ta si dulce vocea ta şi balsamul 
hainelor tale mai bun decât toate aromatele". O numeşte „porumbiţă 
curată”, datorită înţelepciunii ei. Îi aseamănă capul cu aurul curat, 
exprimând curăţenia gândurilor. Sânii ei atât i-a lăudat, încât i-a asemănat 
cu doi pui de căprioară şi cu doi iezi, care pasc între crini (4, 5). 

Pe unele lucruri trebuie să le înțelegem simbolic şi de la cele 
trupeşti să fim conduşi către cele inteligibile şi ascunse. Si cu astfel de imne 
şi cântări să încununăm pe mucenifa mireasă... Venifi deci şi vedeti-o pe 
aceasta, fiicele Ierusalimului, sufletele martirice si luptătoare, pentru a 
câştiga cununa, cu care aceasta s-a încununat. Să vedem credința ei sinceră 
şi deplină, în care născându-se şi cu care crescând, a ajuns la desăvârşirea 
virtuţilor. 

Pentru că atât de mari şi de minunate sunt faptele muceniciei, 
oboseşte încă şi puterea cuvintelor noastre, pentru a le grăi... Căci 
mucenita a primit pentru acestea cununa dreptăţii. Ea a adunat podoaba 
neamului femeiesc şi a restaurat chipul neamului bărbătesc... 

17. Tu (mucenifá) eşti modestia mucenifelor lui Hristos şi lauda 
bogată a fecioarelor şi podoaba curată a femeilor, căci ai slăvit pe Hristos 
prin muceniceştile tale lupte. Tu ai arătat mintea ca fiind rânduitor 
preaputernic asupra patimilor. Căci trupul tău era supus minții şi astfel ai 
înaintat în lupte. Aşadar, nu trece cu vederea rugăciunile celor ce se roagă 
neîncetat tie, implorándu-te fierbinte şi sa nu uiţi de neputinta trupească şi 
de smerenia noastră. Arată-te şi cercetează boala care ne necăjeşte 
neîncetat şi care, ca să vorbim după măsurile omeneşti, este de nevindecat... 

18. Deci, fiindcă eşti rugătoare fierbinte către Dumnezeu, poartă de 
grijă trupurilor noastre, cele ce fac rele şi sunt stricăcioase. Păstrează-ne 
neatinşi de boală. Împiedică înclinația uşoară spre stricăciunea curgerii 
firii noastre. Nu te arăta nepăsătoare faţă de cei care sunt plini de răni şi de 
lovituri şi şi-au pierdut orice speranță şi care se îndreaptă către tine ca 
fiind singura ajutătoare. 

Ci înnoieşte-ne prin rugăciunile tale, către Cel ce dă cununa, de 
dragul Căruia te-ai luptat, schimbându-ne din boala cea stricăcioasă. Si 
dă-ne putere. Căci după fire, te asemeni cu noi, fire (comună) care te 
îndeamnă a ne ajuta, văzând statornicia credinţei noastre, cea dată de la 

Dumnezeu ca o împlinire datorată rugamintilor. Spune si tu celor istoviti de 
durere, imitând pe Hristos: Iată, v-aţi facut sănătoşi! Boala care vă chinuia 
a fost alungată! 

Prin rugăciunile tale muceniceşti se sfintesc nu unul, nici doi, nici 
trei, ci într-o clipă se vindecă şi prind putere, în orice vreme şi in orice Zi, 
toti cei cuprinşi de focul credinței. Aprinde in ei dragostea ta aparte, 
curateste rănile lor, ca să te avem pe tine, mucenifá, ca ajutor de aceeaşi 
fire cu noi, învingătoare şi ajutor celor ce trăiesc sincer, recunoştinţă 
adevărată şi mulțumire neîncetată. Şi prin tine să slăvim neîncetat pe 
Hristos, adevăratul nostru Dumnezeu. Căci El a ridicat neputintele noastre 
şi a ușurat bolile noastre şi ne-a dăruit nouă bucurie. Si numai Aceluia se 
cuvine Slava, cinstea şi închinăciunea, împreună şi Celui fără de început 
Părinte şi de viata Dătătorului Duh, acum şi pururea şi în vecii vecilor. 
Amin! 

PREDICI, COMENTARII, MEDITATII 


Predică la Praznicul Sfintei Treimi 


Pr. Lect. Univ. Dr. ADRIAN-CRISTIAN MAZILITA! 


Iubiti credincioşi, 

Se cuvine sá-I dám slavá Bunului Dumnezeu pentru cá ne-a invrednicit sá 
ajungem această zi de praznic al Preasfintei şi de viata făcătoarei Treimi, zi 
de mare sărbătoare, zi de lumină şi mai ales de taină. 

Ieri a fost Praznicul Împărătesc al Pogorârii Duhului Sfânt peste 
Sfinţii Apostoli şi este cu adevărat o taină, modul în care Apostolii au fost 
transformați cu adevărat într-un popor nou, acela pe care l-a dorit Dumnezeu 
de când a creat lumea şi pe om — coroana creației Sale. 

Ziua de astăzi a fost rânduită pentru a ne pune la inimă Taina din 
spatele tuturor tainelor, căci taine în creştinism sunt toate. O taină este 
Crearea lumii şi a omului, o taină este şi căderea îngerilor şi a oamenilor. 
Taină a fost venirea Fiului lui Dumnezeu pe pământ, care a săvârşit în Sine, 
opera Sa de răscumpărare a noastră prin Jertfa Sa pe Cruce, prin Învierea Sa, 
prin Înălţarea la ceruri şi prin Pogorârea Duhului Sfânt. Taină este şi taina 
venirii Sale a doua oară, când va înnoi lumea. 

Aşadar, Praznicul Sfintei Treimi este taina tainelor, este cheia de 
boltă care uneşte cu adevărat toate liniile credinţei noastre. Pentru că o 
biserică sau orice clădire ale cărei ziduri se unesc într-un punct de vârf, 
imagine pe care şi Sf. Apostol Pavel a arătat-o despre Biserică, „piatra cea 
din capul unghiului fiind Însuşi lisus Hristos” (Efeseni 2;20), la fel toate 
aceste linii ale credinţei noastre, toate tainele amintite, toate se tin la un loc 
în această taină a tainelor care este taina lui Dumnezeu Cel Unul în Treime. 
Pentru că Dumnezeu cel în Treime lucrează în toate acestea, desi noi, 
teologii, ne-am obişnuit să spunem că lucrarea de creare a întregii creații 
este a Tatălui, opera de mântuire este a Fiului şi cea de sfințire este a 
Duhului Sfânt, totuşi Dumnezeul Treimic, prin toate cele trei Persoane ale 
Sfintei Treimi, participă desăvârşit în toate aceste lucrări mântuitoare. 
Aşadar, pe toate aceste Taine le lucrează Tatăl prin Fiul cu împreună- 
lucrarea Duhului Sfânt, căci Duhul este Duhul Tatălui şi al Fiului; Fiul este 
Fiul Tatălui în puterea Duhului Sfânt, iar Tatăl nu este niciodată singur. 


' Universitatea din Craiova, Facultatea de Teologie Ortodoxă. 

Căci, omeneşte gândind, nu putem spune despre cineva că este tată dacă nu 
are fii. Cu atât mai mult despre Dumnezeu care este Părintele nostru, 
Creatorul cerului şi al Pământului care-L naşte cu adevărat din veşnicie pe 
Fiul şi îl purcede din veşnicie pe Preasfântul şi de viaţă făcătorul Duh. 

Dumnezeu este, deci, Unul şi Trei şi Unul în trei Persoane, este o 
unitate, dar nu orice fel de unitate. Nu este unitatea aceea pe care nu a 
inteles-o poporul lui Israel, care nu l-a primit pe Fiul lui Dumnezeu, nu este 
nici unitatea aceea pe care cu obsesie o înțelege religia musulmană, oameni 
care îi prigonesc pe creştini pentru că îi cred căzuţi în erezia lepădării de 
Dumnezeu cel Unul, ci este unitatea aceea a Treimii în iubire. Aşa înțelegem 
Preasfânta Treime şi modul de vietuire a celor Trei Persoane în Sfânta 
Treime în iubire desăvârşită. Părintele Dumitru Stăniloae, marele nostru 
teolog, vorbeşte despre taina petrecerii celor Trei Persoane ale Sfintei 
Treimi în ființa dumnezeiască cea una spunând că iubirea desăvârşită nu 
este între două persoane, ci „iubirea desăvârşită în Dumnezeu este între Trei 
Persoane, pentru că o iubire care se închide între doi, pune o margine a lor, 
rămâne indiferentă fata de cel de-al treilea, producând chiar gelozie între cei 
doi, când unul din ei se interesează de un al treilea. Dimpotrivă, când un al 
treilea se bucură cu mine de un al doilea al meu, bucuria mea pentru cel de-al 
doilea este sporită. De aceea în suprema şi unica existență supremă fără de 
început, dragostea desăvârşită se realizează în trei, întărind totodată unitatea 
între ei şi evidențiind nemărginirea lor”. 

De aceea Preasfânta şi de Viaţă făcătoarea Treime se descoperă nouă 
oamenilor şi nu se bucură numai de Sine, nu se bucură în mod egoist, ci Ea 
este model pentru noi cei de pe pământ ca să ne iubim cu adevărat treimic, 
pentru că iubirea închisă între două persoane este egoistă. De aceea rodul 
dragostei dintre două persoane unite in Taina Nuntii sunt copiii. Dar daca 
s-ar limita numai la copii tot ar fi egoistă iubirea dintre două persoane şi de 
aceea suntem chemaţi să ne deschidem cu iubire către toti cei de lângă noi. 
Chiar şi atunci când avem pe cineva în faţa noastră şi vorbim cu el, îi 
împărtăşim ceva din taina sufletului nostru, dacă nu gândim că în acea 
relație de comuniune se mai află o persoană desăvârşită, nevăzută, dar care 
este lângă noi şi ne ascultă, comuniunea dintre noi nu este desăvârşită. Ne-o 
spune tot Părintele Dumitru Stăniloae atât de limpede că: „fără altul sunt 
mort spiritual, de comunicarea mea cu altul depinde viata mea spirituală. 
Dacă nu comunic gândurile mele altuia nu sunt viu prin ele. Dar nu pot iubi 
pe altul la infinit şi nici altul pe mine, decât dacă suntem uniti cu Fiul lui 
Dumnezeu făcut om. Fără Hristos, eu ca om mărginit şi altul ca om mărginit 
nu ne putem comunica decât aceleaşi conţinuturi definite, deci monotone şi 
o viata care sfârşeşte în moarte. Avem nevoie de o Persoană care are un 
conţinut spiritual nesfârşit, pentru că are în sine realitatea sau viaţa infinită, 

ducându-ne în eternitate.” Noi, ca fiinţe limitate, fără Dumnezeu nu putem 
face nimic şi nu putem iubi desăvârşit. 

Cunoscând toate acestea avem de la bunul Dumnezeu poruncă, avem 
acest mandat de a trăi în iubirea Preasfintei Treimi, care ni S-a dat nouă ca 
model. Ce a spus Mântuitorul înainte de despărțirea Sa de Sfinții Apostoli? 
„Poruncă nouă dau vouă: Să vă iubiţi unul pe altul. Precum Eu v-am iubit pe 
voi, aşa si voi să vă iubiţi unul pe altul. Întru aceasta vor cunoaşte toti că sunteți 
ucenicii Mei, dacă veți avea dragoste unii fata de alții”. (Ioan 13; 34-35) La fel, 
în Rugăciunea Arhierească — mai avea Domnul doar douăsprezece ore până 
la răstignirea Sa cea de bună-voie pe Cruce, când S-a rugat pentru Sine, 
pentru Apostoli şi pentru noi toti cei de ieri, cei de astăzi, şi cei de mâine, 
toti cei care vom trái pe acest pământ până la sfârşitul veacurilor şi care vom 
crede cu adevărat in El: Mă rog, Părinte ca ei „să fie una, precum Noi una 
suntem: Eu întru ei şi Tu întru Mine, ca ei să fie desavarsiti întru unime, şi 
să cunoască lumea că Tu M-ai trimis şi că i-ai iubit pe ei, precum M-ai iubit 
pe Mine.” (loan 17; 22-23) Aceasta este chemarea, de a trăi în iubirea 
Preasfintei Treimi. 


Iubiti credincioşi, 

Lucrurile devin grave în acest moment. De ce devin grave? Pentru că, deşi 
suntem chemaţi să trăim în iubirea Preasfintei Treimi, să fim martori şi 
mărturii vii ale acestei iubiri, trăind în comuniune unii cu alţii, noi, creştinii 
trăim in dezbinare, în invidie, trăim în răutate unii fata de alţii şi nu 
împlinim chemarea Sfintei Treimi. Şi lucrurile vin, oarecum, în acest sens, 
în prelungirea zilei de ieri, căci, de ce S-a pogorât Duhul Sfânt peste Sfinții 
Apostoli? S-a pogorât Duhul Sfânt ca să-i facă după numele Preasfântului 
Duh: duhovniceşti şi sfinți. Astfel înțelegem de ce praznicul Pogorârii 
Duhului Sfânt îl serbăm o săptămână întreagă, şapte zile plus una — 
închipuind ziua a opta, chipul vietuirii noastre viitoare în Împărăţia lui 
Dumnezeu, Ziua cea una, Ziua cea neinserata, simbolizată liturgic, acum, 
prin duminica viitoare care este Duminica tuturor sfinților, căci şi ei sunt 
demonstrația existenței Duhului Sfânt. Aşadar, Duhul Sfânt S-a pogorât ca 
să ne sfinteasca şi să-i facă pe Apostoli cu adevărat sfinți. $i aceasta este 
taina care s-a pregătit în sufletele Apostolilor, ei au fost transformați deplin 
şi întreit, după chipul Sfintei Treimi. 

Duhul Sfânt a operat în Apostolii Domnului mai întâi o schimbare, o 
luminare a minții. Din infricosati, pentru că erau adunaţi in casă de frica 
iudeilor, odată cu pogorârea Duhului Sfânt mintea lor s-a schimbat. Au 
simţit harul dumnezeiesc lucrător în ei, in aşa măsură încât simțeau acea 
stare despre care va spune Sfântul Apostol Pavel mai târziu: „nu eu mai 
trăiesc, ci Hristos trăieşte în mine.” (Galateni 2;20), sau „Cine a cunoscut 

gândul Domnului, ca să-L înveţe pe El? Noi însă avem gândul lui Hristos.” 
(I Corinteni 2;16). Şi cu adevărat, luminati fiind de harul Duhului Sfânt, ce 
învățături minunate au primit Sfinţii Apostoli, ce curaj au primit, încât 
Sfântul Apostol Petru a luat cuvântul, iar în urma predicii sale ca la trei mii 
de suflete, în afară de femei şi copii, s-au convertit la credinţa în Hristos! 
Mai mult, până seara a mai predicat şi Sfântul Apostol loan şi s-au mai 
convertit şi alții multi. Au primi bătaie, 40 de vergi pentru că L-au predicat 
în Templu pe lisus Hristos Cel înviat şi s-au întors la frati cu bucurie mare 
pentru că au avut posibilitatea să sufere şi ei pentru Hristos. Aceasta este 
una dintre schimbări. 

A doua schimbare a avut loc în inimă, deci la nivelul simtirii. Ei au 
primit o inimă nouă la Pogorârea Duhului Sfânt, după cuvântul Sfântului 
Prooroc David care zice: „Inimă curată zideşte întru mine, Dumnezeule şi 
duh drept înnoieşte întru cele dinlăuntru ale mele” (Psalmul 50;11). Şi, cu 
adevărat, ce inimă au primit Sfinții Apostoli că au putut să cuprindă în 
dragostea lor, sau mai bine zis, în dragostea Tatălui care s-a pogorât prin 
Fiul în puterea Duhului Sfânt, în inima lor, să-i cuprindă în această dragoste 
pe toti cei cărora le-au propovăduit cuvântul lui Dumnezeu! Căci în toate 
comunitățile în care au vorbit, deşi nu peste tot au fost bine primiţi, pe toti 
aceşti oameni i-au iubit ca pe fiii lor. Să ne amintim cuvântul Sfântului 
Apostol Pavel care îi scria lui Filimon, o epistolă de numai câteva versete, 
dar cu o încărcătură teologică extraordinară: Primeşte-l pe Onisim, sluga ta, 
„ti l-am trimis, pe el însuşi, adică inima mea; primeşte-l!” (Filimon, vs. 12). 
La aşa stare duhovnicească ajunsese Sfântul Apostol Pavel şi să-l iubească 
pe Onisim, încât să-l identifice cu el însuşi, cu inima sa. Aceasta a fost 
dragostea atotcuprinzătoare a lui Dumnezeu care s-a sălăşluit în Apostoli şi 
a înnoit inima lor. 

A treia schimbare a fost la nivel de voință. După căderea primilor 
oameni în păcat, s-au pervertit în ei cele trei facultăți ale sufletului: rațiunea, 
sentimentul şi voința. Pe aceste trei facultăți ale sufletului a venit Fiul lui 
Dumnezeu pe pământ ca să le restaureze. Şi le-a restaurat deplin în ființa 
Sfinților Apostoli prin Pogorârea Duhului Său Cel Sfânt şi le-a restaurat şi 
în noi prin Taina Sfântului Botez. Căci ceea ce s-a întâmplat la Cincizecime, 
s-a întâmplat şi cu fiecare dintre noi cei care am fost innoiti prin Taina 
Sfântului Botez. Pentru că în Taina Sfântului Botez am fost născuţi din nou 
de Tatăl prin Fiul în puterea şi în lucrarea Sfântului Duh. Căci ne-o spune 
Sf. Apostol Pavel: „Au nu ştiţi că toti câți în Hristos lisus ne-am botezat, 
întru moartea Lui ne-am botezat? Deci ne-am îngropat cu El, în moarte, prin 
botez, pentru ca, precum Hristos a înviat din morti, prin slava Tatălui, aşa să 
umblăm şi noi întru înnoirea vieții; (Romani 6; 3-4). lar când am fost 
afundati în cristelnita, în apa Botezului, ne-am îngropat, cu adevărat, cu a doua 

persoană a Sfintei Treimi, cu Fiul, am murit pentru viata aceasta şi ne-am 
născut fiinţe noi pentru Împărăţia lui Dumnezeu. Apoi ce am mai primit? 
Cincizecimea noastră personală. Pentru că a doua Taină pe care am primit-o 
în Slujba Sfântului Botez este Taina Mirungerii. Taina pogorârii harului 
Duhului Sfânt în inima noastră. Aşa cum s-a pogorât la Cincizecime, avem şi 
noi această Cincizecime personală cum o numesc Sfinții Părinți, când harul 
Duhului Sfânt se coboară în inima noastră primim harul Duhului Sfânt. Şi 
astfel suntem renáscuti ca făpturi noi, ca fii ai lui Dumnezeu iubiţi de Tatăl cel 
Ceresc şi chemaţi ca să ne purtăm ca atare. Să ne păstrăm acea haină curată a 
Botezului, căci „câți în Hristos v-aţi botezat, în Hristos v-aţi îmbrăcat”. 
(Galateni 3;27). Suntem chemaţi să păstrăm această haină şi s-o înnoim 
permanent prin petrecerea în biserică duminica şi în sărbători, prin 
Spovedanie şi Împărtășanie, prin participarea la Sfânta Liturghie si 
împărtăşirea cu Sfintele Taine. Căci aceasta este a treia Sfântă Taină pe care 
o primim în slujba Sfântului Botez, însuşi Cinstitul şi Preasfântul Trup şi 
Sânge al Domnului nostru lisus Hristos. Domnul nostru lisus Hristos care se 
coboară in inima noastră de la Botez ne cheamă să devenim ca El, căci El a 
zis: ,,invatati-va de la Mine, că sunt blând şi smerit cu inima şi veţi găsi 
odihnă sufletelor voastre” (Matei 11; 29). 

Aşadar, aceeaşi schimbare petrecută în ființa Sfinților Apostoli a 
avut loc şi în inima noastră odată cu Taina Sfântului Botez. De aceea 
Domnul nostru lisus Hristos, în Rugăciunea numită de teologi - arhierească, 
se roagă extraordinar de frumos. Este ultima rugăciune mai cuprinzătoare pe 
care o adresează Tatălui. Mai sunt câteva dialoguri pe care le are cu Tatăl pe 
Cruce, dar această rugăciune este esențială pentru că se roagă pentru noi. Se 
roagă către Tatăl zicându-i: „Părinte, vreau ca împreună cu mine să fie toti 
acei care vor crede în Mine, prin cuvântul lor” (loan 17; 20-21), adică prin 
cuvântul Apostolilor şi al urmaşilor acestora, până la sfârşitul lumii. „Vreau 
ca toti cei care vor crede să fie împreună cu Mine în Slava Ta” (Ioan 17; 
24). Şi unde este Domnul nostru Iisus Hristos? Este în Sfânta Sfintelor din 
Ceruri, acolo ne vrea Domnul nostru Iisus Hristos şi pe noi. Şi ce mai vrea 
pentru noi? Vrea ca „slava pe care Tu Mi-ai dat-o”, să le-o dau lor, „ca să fie 
una, precum Noi una suntem: Eu întru ei şi Tu întru Mine, ca ei să fie 
desavarsiti întru unime" (Ioan 17;22-23). Iată la ce înălțimi ne cheamă pe 
noi Preabunul Dumnezeu! Aşadar, Preasfânta Treime vrea ca toți să fim cu 
adevărat o familie mare în Sine, în Preasfânta Treime. Pentru că prin 
Înălţarea Sa la ceruri Domnul nostru lisus Hristos ne-a cuprins pe toti în 
dragostea Sa şi ne-a urcat şi pe noi în Dumnezeire prin firea Lui umană. 
Deci, suntem în Sfânta Treime prin Trupul Său indumnezeit şi ne cheamă in 
Sfânta Treime. De aceea îşi deschide Dumnezeu braţele prin Domnul nostru 
lisus Hristos şi ne cheamă pe toti spunând: Veniti cu toții în iubirea Tatălui 

271 


şi a Fiului şi a Sfântului Duh! Căci „aceasta este viata veşnică: Să Te 
cunoască pe Tine, singurul Dumnezeu adevărat, şi pe lisus Hristos pe Care 
L-ai trimis” (loan 17;3), în puterea Duhului Sfânt, să trăim cu toţii în iubirea 
Sfintei Treimi. 


Iubiţi credincioşi, 

Să ne gândim şi să ne întrebăm: Ce stare sufletească ar trebui să avem noi, 
oamenii, gândind că Tatăl ne iubeşte din veşnicie pe noi, pe toti, aşa cum îl 
iubeşte pe Fiul Său şi pe Sfântul Duh? 

Apoi, ce vietuire duhovnicească ar trebui să avem ca să-l răspundem 
lui Dumnezeu cu recunoştinţă pentru dragostea Sa cu care ne-a iubit? Şi cu 
ce dragoste ne-a iubit pe noi Dumnezeu? Că a iubit Dumnezeu lumea atât de 
mult încât l-a dat pe unicul Său Fiu (loan 3,16) să se răstignească pentru noi, 
să sufere moarte de ocară pentru noi, ca toti să fim primiţi în iubirea 
Preasfintei şi de viata făcătoarei Treimi. 

Acestea sunt întrebări pe care trebuie să ni le punem. Şi să ne mai 
întrebăm ceva: Cum putem avea pretenţia că într-o zi vom ajunge la 
Dumnezeu dacă nu încercăm să intrăm în legătură cu el prin participarea la 
Sfânta Liturghie, duminică de duminică, dacă nu ne împărtăşim cu Trupul şi 
Sângele Domnului, ca să gustăm, de aici de pe pământ, din darurile cele 
cereşti pe care Dumnezeu ni le-a gătit nouă pentru Împărăţia Cerurilor? 

Cum vom avea, oare, pretenţia că vom ajunge în Împărăţia lui 
Dumnezeu, că-l vom cunoaşte pe Fiul care S-a Răstignit pentru noi, dacă nu 
citim nici măcar un capitol pe zi din Sfânta Scriptură, ca să aflăm ce a făcut 
Fiul lui Dumnezeu pentru noi? Dacă nu ne vom strădui să-L cunoaştem pe 
Dumnezeu, cât ne este nouă cu putință, încă de aici de pe pământ, cum vom 
avea pretenţia că vom fi primiţi cu braţele deschise ale Dumnezeului cu care 
niciodată sau prea putin am intrat în dialog de rugăciune. 

Aşadar, suntem chemați prin Pogorârea Duhului Sfânt să fim 
mărturii ale existenţei Sfintei Treimi, căci aceştia sunt sfinții — rodire a 
harului Sfântului Duh, deci să fim duhovniceşti; căci trebuie să avem 
dragoste de fii ai lui Dumnezeu, ca vietuirea noastră să fie dovada existenţei 
lui Dumnezeu. Când ne vor privi alţii şi vor vedea dragostea creştinească 
dintre noi, că ne iubim, că ne înţelegem, nu că ne urâm, nu că suntem 
dezbinati, când ne vor vedea în armonie unii cu alţii să spună: Dumnezeul lor 
există! Si cu adevărat există Sfântă Treime, adică există iubirea Sfintei Treimi 
revărsată în sufletele acestor oameni care sunt ai lui Hristos. Prin urmare, nu 
suntem ai lui Hristos — creştini — cu numele, ci suntem chemaţi să fim, cu 
adevărat, creştini cu fapta şi cu credința, dar cu credinţa care este aşa după 
cum spune Sf. Apostol Pavel: „lucrătoare prin iubire” (Galateni 5; 6). 

Să fim, iubiți credincioşi, făpturi ale unităţii de iubire într-o lume a 
diversității de opinii şi de credinţe, într-o lume a adversitatii şi a 
materialitatii, a discordiei şi a refuzului Tatălui ceresc; noi să fim aceia care 
răspândim iubirea Tatălui şi a Fiului care s-a sălăşluit în inima noastră prin 
Duhul Sfânt şi s-o arătăm prin faptele noastre. 

Aceasta este chemarea sfântă care se reactualizează, care se 
permanentizează de fiecare dată la Cincizecime şi la Praznicul Sfintei 
Treimi, de fiecare dată când ne gândim că suntem fiinţe în care s-a pogorât 
prin harul Duhului Sfânt, Hristos în inima noastră şi suntem chemaţi ca pe 
fata noastră, până la trecerea noastră din viata aceasta, să-L purtăm şi să-L 
arătăm pe Hristos pe chipul nostru. Căci la judecată, la fel ca în pilda celor 
zece fecioare va vrea Hristos Domnul să se vadă pe Sine în noi, chipul 
bunátátii Sale oglindit pe chipurile noastre pătrunse de iubirea Sa. 

Aceasta este chemarea noastră şi aşa va fi judecata noastră. Căci, ca 
şi creştini, nu este de ajuns să fim buni, să fim morali, ci suntem chemaţi 
către ceva mai înalt, suntem chemaţi ca prin colaborarea cu harul divin care 
este în noi de la Sfântul Botez şi se innoieste în noi duminică de duminică şi 
sărbătoare de sărbătoare, la Sfânta Liturghie să devenim şi noi ca şi Hristos, 
să ajungem şi noi ca Sfinţii Apostoli şi ca Sfântul Apostol Pavel să zicem: 
de acum „nu eu mai trăiesc, ci Hristos trăieşte în mine”. 

Să-L rugăm pe Bunul Dumnezeu ca să ne deschidă şi nouă, prin 
Duhul Său cel Sfânt, uşa iubirii Sale, ca să ajungem şi noi în cămara Sa cea 
cerească, în Împărăţia Sa, ca toti, aşa cum El, Tatăl, ne-a cuprins în iubirea 
Fiului, să trăim şi noi aici, pe pământ, în întărirea şi lucrarea Duhului Sfânt 
şi să ne desăvârşim sufletele ca să petrecem cu toții, desăvârşit, în Împărăţia 
Tatălui şi a Fiului şi a Sfântului Duh, acum şi pururea şi în vecii vecilor. 
Amin. 


273 


CĂRŢI SI REVISTE, LANSĂRI EDITORIALE SI 
RECENZII 


Pr. Nicuşor Beldiman, 
Slujirea omiletică a Mitropolitului Firmilian Marin, 
Editura Universităţii din Bucureşti, 2017 


Una dintre lucrările de referință publicate în acest an în domeniul catehetic şi 
omiletic este volumul părintelui lect. univ. dr. Nicuşor Beldiman, de la 
Facultatea de Teologie „Patriarhul Justinian” din Bucureşti, dedicat activității 
omiletice a vrednicului de pomenire Mitropolit Firmilian Marin al Olteniei. În 
general, activitatea de cercetare a părintelui lect. univ. dr. Nicuşor Beldiman, 
titular la catedra de Omiletică şi Catehetică a Facultății de Teologie din 
Bucureşti, este orientată mai ales spre recuperarea paradigmei predicatoriale 
autentice româneşti. În acest sens, a publicat numeroase lucrări de sinteză 
privind storia predicii româneşti, îndeosebi în Muntenia. 

Lucrarea de față scoate la lumină un capitol foarte important din 
istoria recentă a slujirii predicatoriale în Oltenia. Alegerea personalității 
Mitropolitului Firmilian Marin al Olteniei ca model de slujire omiletică în 
peisajul literaturii omiletice din sec. al XX-lea este mai mult decât binevenită, 
întrucât realitățile sociale pe care le-a trăit în vremea arhipăstoririi sale în 
Oltenia pun şi mai mult în evidență complexitatea personalității sale şi 
contribuția pe care a adus-o la îmbunătăţirea vieții bisericeşti. 

În prima parte a lucrării, autorul recurge la o prezentare biografică a 
Mitropolitului Firmilian, pe baza mai multor mărturii şi caracterizări ale 
celor care l-au cunoscut încă din perioada copilăriei şi a studiilor 
seminariale. Interesant este faptul că cei mai mulți dintre cei care l-au 
cunoscut în această perioadă au intuit că itinerariul său duhovnicesc este 
unul remarcabil. Căpătase din timp eleganța scrisului şi a vorbirii cu talc, 
vorbire care descoperea o fire meditativă şi plină de compasiune. Viața 
monahală deprinsă în preajma unor vestiti trăitori la mănăstirile Ciolanu, 
Cozia sau Catedrala Mitropolitană din Bucureşti, dar şi cursurile Facultăţii 
de Litere şi Filosofie din Bucureşti, toate acestea au contribuit la formarea 
unei bogate personalități a viitorului ierarh al Olteniei. 

Autorul acordă o atenție deosebită activităţilor sale pastorale, 
administrativ-bisericeşti, culturale, economice, filantropice, activităţi care îl 
descriu ca pe un foarte bun organizator, părinte al preoţilor şi credincioşilor 
din Oltenia în adevăratul sens al cuvântului, cu un temperament viu şi 
temeinic cunoscător al artei cuvântului. Cuvântul avea să împodobească pe 

deplin ţinuta întotdeauna elegantă, sobră si care inspira încredere tuturor 
celor care l-au cunoscut. Cu un adevărat simţ al observaţiei, reuşea să 
transmită preoţilor, prin cuvântul predicii şi prin textul pastoralelor sale, 
teme de o importanţă pastorală deosebită. 

Remarcăm modelul anamnetic şi analitic al autorului acestui volum 
prin care sunt descrise momentele importante din viaţa ierarhului, stilul de 
viață şi îndeosebi contribuția omiletică. Sub aspect omiletic, analiza de 
conținut şi structură a cuvântărilor mitropolitului Firmilian surprinde elemente 
de principiu ale reuşitei predicii, bazate pe efortul continuu al predicatorului 
de a se situa în lumina celor propovăduite, de a se ridica permanent prin viaţa 
personală şi prin predică la înălțimea învățăturilor transmise. Este descrisă în 
bună parte abilitatea marelui ierarh de a pătrunde prin predică la înţelesul mai 
ascuns al învățăturilor Bisericii, de a amenda viciul sau autosuficienta din 
viata oamenilor, fără a deranja, păstrând eleganța şi căldura mesajului 
părintesc. Într-o epocă a ideologizării şi a limbajului contrafăcut, predica 
mitropolitului Firmilian este cu atât mai merituoasă cu cât ea este mai aproape 
de limba omului obişnuit, de starea lui sufletească, ceea ce i-a adus bucuria de 
a-l simți pe preoţi foarte aproape. Sunt prezentate, de asemenea, prin 
exemplificare, genurile omiletice, stilul predicatorial, figurile de stil, 
particularitatile acestui mare predicator din Oltenia. Este cunoscută atenția pe 
care o acorda alcătuirii predicilor, ceea ce se observă şi din analiza planurilor 
predicii, a strategiei expunerii ideilor şi a argumentelor. Adesea, Mitropolitul 
Firmilian se referea în predică la statutul predicatorului, la îndatoririle lui, la 
responsabilitatea ducerii până la capăt a acestei importante misiuni. 

Lucrarea de față se impune ca instrument de lucru în pastoratie 
pentru viitorii preoți, mai ales pentru cei din Oltenia, propovăduitori ai 
învăţăturii Mântuitorului Hristos, întrucât pot identifica în personalitatea 
marelui ierarh din Oltenia continuitatea unei vieți dedicate înaltei misiuni 
arhiereşti, tenacitatea pregătirii sale intelectuale şi morale, precum şi 
apropierea de preoți şi credincioşi. Aşadar, paradigma omiletică a preotului 
de astăzi se cuvine a fi descoperită pe linia continuității predicatoriale a 
ierarhilor din Oltenia, aşa cum se poate observa până astăzi. 

Considerăm mai mult decât inspirată alegerea autorului de a aduce în 
prim-planul teologic actual viaţa şi activitatea omiletică a unuia dintre cei 
mai importanți ierarhi români din sec. al XX-lea şi merită apreciat efortul 
unei analize ştiinţifice pertinente. Credem că asemenea contribuţii ştiinţifice 
sunt întotdeauna binevenite pentru a evidenția cât mai bine continuitatea 
învățăturii şi a mesajului Bisericii noastre. 

(Pr. Conf. Univ. Dr. ADRIAN IVAN)! 


' Universitatea din Craiova, Facultatea de Teologie Ortodoxă. 

Pr. Dr. Sergiu-Grigore Popescu, Contribuţia monahismului 
oltean la formarea unei identități culturale, 
sociale şi naţionale româneşti, 
Editura Mitropolia Olteniei, Craiova, 2016, 233 p. 


Lucrarea părintelui Dr. Sergiu Grigore Popescu, Conferențiar la Facultatea 
de Teologie Ortodoxă din Craiova, aşa cum autorul ne spune din 
introducere, „îşi propune să aducă înaintea cititorilor câteva argumente de 
ordin istoric care să întărească încă o dată afirmaţia că Biserica Ortodoxă 
Română, prin cinul său monahal din dreapta Oltului a avut o contribuţie 
majoră la formarea unei identități culturale, sociale şi naţionale româneşti” 
(p. 7). Destinul întregii Ortodoxii româneşti a fost influenţat într-o oarecare 
măsură şi de evenimentele istorice petrecute pe teritoriul care astăzi 
alcătuieşte aceasta parte a ţării noastre, Oltenia, iar la aceste evenimente au 
luat parte şi călugării olteni de la marile mănăstiri zidite pe aceste 
meleaguri. 

Cartea, ce poartă titlul Contribuţia monahismului oltean la formarea 
unei identități culturale, sociale şi naţionale româneşti, a apărut la Editura 
Mitropolia Olteniei din Craiova în anul 2016. Lucrarea are o introducere 
urmată de prezentarea unui cadru istoric prin care autorul vrea să ne 
transpună în mijlocul evenimentelor epocii, fiind structurată pe trei capitole 
(„Dimensiunea culturală a monahismului oltean”, „Misiunea socială a 
mănăstirilor din dreapta Oltului”, „Mănăstirile din Oltenia şi aspirațiile 
naționale ale poporului român”) urmate de concluzii, o bogată bibliografie 
ce cuprinde unele dintre cele mai importante, dar şi de actualitate lucrări din 
domeniu, alături de izvoare inedite, documente de arhivă cercetate cu râvnă 
de autor şi un index de nume şi locuri ce-i este de un real folos cititorului. 

Cadrul istoric care îl creionează autorul are o întindere considerabilă 
(pp. 11-81) şi prezintă, pe judeţe, cele mai importante aşezăminte monahale 
din Oltenia, vetre de cultură şi spiritualitate românească. 

În judeţul Dolj, părintele profesor începe prin prezentarea Catedralei 
mitropolitane din Craiova cu hramul „Sfântul Dumitru” (cu regim de 
mănăstire), ale cărei origini sunt legate de începuturile oraşului Craiova. 
Interesantă este remarca făcută de autor cum că săpăturile arheologice din 
1888 au scos la iveală dovezi care susțin ipoteza că prima biserică şi-ar avea 
începuturile în secolele VIII-LX. Cei mai multi istorici o socotesc a fi ctitoria 
marelui ban Barbu Craiovescu, cel care stăpânea moşia Craiovei înainte de 
1500, refăcută apoi de mai multe ori. 

Autorul face apoi prezentarea altor mănăstiri din județ cum ar fi: 
Manăstirea Coşuna - Bucovatul Vechi cu hramul „Sfântul Nicolae” situată 
la marginea oraşului Craiova, presupunându-se că începuturile acestui vechi 
aşezământ monahal ar fi anul 1483; Mănăstirea Gănescu cu hramul „Sfântul 
Nicolae" zidită pe la 1757 ce a servit multă vreme drept reşedinţa 
episcopilor de Râmnic, unde a locuit timp de patru ani Sfântul Calinic de la 
Cernica, când era episcop la Râmnic; Mănăstirea Jitianu cu hramurile „Sf. 
Mare Mucenic Dimitrie” şi „Sfântul Prooroc Ilie” situată în comuna Podari, 
satul Branişte, al cărui început ca aşezământ monahal nu este încă lămurit, 
presupunându-se a fi secolul al XVII-lea. Tot în județul Dolj autorul 
prezintă fosta Mănăstirea Obedeanu ctitorită la 1748, actualmente biserică 
parohială, Mănăstirea Popânzăleşti situată in comuna Drăgoteşti, sat 
Popânzăleşti, Mănăstirea Sadova atestată documentar la 20 august 1530 şi 
Mănăstirea Segarcea ce funcționează în prezent ca biserică parohială. 

În județul Gorj părintele descrie succint Mănăstirea Cămărăşeasca 
construită la 1780, Mănăstirea Crasna ce are o catapeteasmă din lemn cu o 
sculptură ornamentală de o rară frumuseţe, Mănăstirea Lainici, ctitorită 
conform tradiției de Sfântul Nicodim, care ar fi făcut aici un schit de lemn, 
Mănăstirea Polovragi, Mănăstirea Strâmba-Jiu, Mănăstirea Tismana cu 
hramul „Adormirea Maicii Domnului” ctitorită de Sfântul Nicodim în anul 
1378. Potrivit tradiției, Sfântul Nicodim ar fi zidit biserica Mănăstirii pe 
ruinele unei alte vetre monahale. Tot în acest județ sunt amintite şi 
Mănăstirile Targu-Logresti, Tantareni şi Vişina. 

În judeţul Mehedinţi sunt prezentate următoarele mănăstiri: 
Mănăstirea Baia de Aramă, Mănăstirea Cerneti, Mănăstirea Coşuştea- 
Crivelnic, Mănăstirea Gura Motrului, Mănăstirea Mrăcune (Mraconia) sau 
Ogradena Veche, situată lângă Orşova, în comuna Dubova, Mănăstirile 
Strehaia, Topolnița şi Vodița. 

Pentru judeţul Olt autorul face o scurtă prezentare a Mănăstirii 
Brâncoveni cu hramul „Adormirea Maicii Domnului” situată în Comuna 
Brâncoveni, atestată documentar după unele izvoare înainte de anul 1491. 
Biserica adăposteşte osemintele lui Papa Brâncoveanu, tatăl domnitorului 
Constantin Brâncoveanu. Mai sunt descrise apoi Mănăstirile Căluiu, 
Clocociov, Măineşti şi Streháreti. 

În județul Vâlcea sunt de reţinut Mănăstirile Arnota, ctitorie a lui 
Matei Basarab, Bistriţa, ctitorită de boierii Craioveşti, Cozia, Mănăstirea 
„Dintr-un lemn”, Govora, ctitorită în sec. XIV-XV (se numără printre cele 
mai vechi aşezăminte monahale din ţară), Hurezi, ctitorie a marelui 
domnitor Constantin Brâncoveanu şi Mănăstirea Mamu cu hramul „Sfântul 
Nicolae”. 

În primul capitol al lucrării, intitulat Dimensiunea culturală a 

monahismului oltean (pp. 83-140), autorul aduce în prim-plan faptul cá 
primele şcoli din Oltenia ar fi existat încă din secolele III-IV în cetățile 
Drobeta şi Sucidava, unde au trăit anumiţi oameni de carte. 

Se cunoaşte faptul că în secolul al XIV-lea, în cadrul mănăstirilor 
existau centre de caligrafiere şi copiere a cărților pentru slujbă, pentru zidire 
sufletească, dar şi a celor cu valoare istorică, iar călugării țineau cursuri 
pentru a învăţa pe tineri scrisul şi cititul, probabil şi pentru recrutarea unor 
preoți şi călugări. 

În Craiova, una dintre cele mai vechi şcoli a fost Școala domnească 
de pe lângă biserica Sfântul Dumitru, menţionată într-un document din anul 
1741, apoi Scoala de pe lângă biserica Madona Dudu atestată şi ea la anul 
1761. 

Tot în acest capitol părintele profesor vorbeşte despre arhivele 
mănăstireşti ce păstrau un număr semnificativ de documente valoroase cu 
ajutorul cărora putem cunoaşte astăzi o mare parte din trecutul Olteniei şi al 
celorlalte regiuni ale ţării, dar şi de centrele de caligrafiere şi copiere a 
manuscriselor, de biblioteci şi muzee. 

Cel de-al doilea capitol numit Misiunea socială a mănăstirilor din 
dreapta Oltului (pp. 141-164) prezintă acțiunea filantropică pe care o 
desfăşurau mănăstirile din Oltenia prin îngrijirea bolnavilor, găzduirea 
văduvelor, bătrânilor, nevoiaşilor şi a copiilor orfani. Aşezămintele din jurul 
bolnitelor erau de dimensiuni reduse, fiind amplasate în incinta mănăstirii, 
în fata mănăstirii, sau în imediata lor apropiere. În bolnite călugării bătrâni 
şi bolnavi primeau îngrijiri medicale din partea unui frate bolnicer care 
dispunea de unele cunoştinţe la nivelul medicinii casnice obişnuite, iar 
uneori putea fi chiar un medic intrat în monahism (p. 143). 

Au apărut bolnitele mănăstireşti ca aşezăminte de caritate situate pe 
lângă mănăstirile mai mari în care erau tratați sumar bolnavii. Printre cele 
mai vechi bolnite din Oltenia se numără cea de la Schitul Jgheaburi, ctitorie 
a domnitorului Radu Vodă, cea de la Mănăstirea Bistriţa şi apoi cele de la 
Mănăstirile Cozia, Sadova, Hurezi, Brâncoveni Mamu (Mamul). 

In cel de-al treilea capitol intitulat Mándstirile din Oltenia si 
aspirațiile naţionale ale poporului român (pp. 165-187), părintele profesor 
Sergiu Popescu subliniază ideea că mănăstirile din dreapta Oltului au avut 
un însemnat rol national-patriotic, sprijinind aspiraţiile şi dorinţa de libertate 
şi neatârnare a neamului românesc, lupta pentru independenţă. Încă din Evul 
Mediu unele mănăstiri au fost concepute sau transformate ulterior de ctitorii 
lor în adevărate redute de apărare, cum este cazul Mănăstirii Strehaia. De 
altfel, mai toate aşezămintele monahale au fost fortificate pentru a adăposti 
în caz de nevoie atât soldaţi, cât şi locuitori ai satelor dimprejur (p. 165). 

În timpul Revoluţiei lui Tudor Vladimirescu, Biserica Ortodoxă 

Română, prin călugării şi preoţii săi, a sprijinit idealurile de libertate, unitate 
şi dreptate socială ale poporului român, identificându-se cu pástoritii până la 
sacrificiu. 

Printre comisarii Revoluției de la 1848 au fost şi călugări, unul dintre 
ei fiind arhimandritul Eufrosin Poteca de la Mănăstirea Gura Motrului, iar 
alții au rămas necunoscuţi. 

De asemenea, cinul monahal oltean nu a rămas străin nici de 
Războiul de Independenţă din 1877-1878 când multe mănăstiri au donat 
pentru hrana armatei vite sau alte ofrande pentru folosul ostaşilor răniți sau 
al celor de pe front. Se cunoaşte de asemenea implicarea clerului şi a 
bisericii oltene în cele două Războaie Mondiale pentru a întreține viu 
spiritul național românesc. 

Prin prezenta lucrare, foarte bine documentată, Pr. Conf. Univ. Dr. 
Sergiu-Grigore Popescu ne reaminteşte că monahismul oltean şi-a adus din 
plin contribuţia la formarea unei identități culturale, sociale şi naţionale 
româneşti, identitate pe care astăzi noi trebuie s-o purtăm cu mândrie, dar şi 
cu profundă responsabilitate. 


(Pr. Dr. CĂTĂLIN CONSTANTIN DAN) 


? Universitatea din Craiova, Facultatea de Teologie Ortodoxă. 

